
Introducere şi consideraţii metodologice 


Fenomenul urbanizării şi al sistematizării urbane în România în perioada 
comunistă a fost o realitate care a afectat milioane de cetățeni, toți martori ai 
transformării localităţilor, pe fondul atât al industrializării, cât şi al creșterii 
populaţiei. Subiectul este unul important, general, iar consecinţele fenomenului, 
edilitare, sociale, demografice, psihologice, comportamentale, de calitatea locuirii 
s-au perpetuat până în zilele noastre. 

Putem trata sistematizarea urbană ca pe un program, dar şi ca un fenomen 
de masă, în care milioane de persoane au fost acomodate sau strămutate din case 
şi repartizate în locuinţe colective construite de stat, amplasate în cartiere dotate 
cu transport în comun, spații comerciale, administrative și de învățământ. 

Factorul declanșator al remodelării orașelor a fost o combinaţie între 
industrializarea intensivă, creșterea cererii de locuinţe și ideologia „omului nou” 
urban. Procesul a evoluat pe fondul migraţiei dinspre mediul rural către orașe, 
respectiv a creşterii populaţiei urbane şi a fost din ce în ce mai complex pe măsura 
trecerii timpului. Lângă şi în interiorul marilor oraşe au apărut noi platforme 
industriale, iar necesarul de locuinţe a putut fi parţial acoperit prin construirea de 
„blocuri”, cea mai rapidă şi economică soluție. În concepţia marxist-leninistă, acest 
„om nou urban” trăia în forma superioară a organizării comunităţii - orașul. 
Începând cu Uniunea Sovietică şi trecând prin toate statele socialiste, propaganda 
comunistă a pus orașul într-o lumină superioară atât orașului capitalist, cât și 
satului, ca loc al investițiilor masive și progresului social. 

Sistematizarea orașelor se referea la organizarea lor, prin stabilirea 
perimetrelor construibile, a zonelor funcţionale și modului de amplasare a 
clădirilor, iar apoi la reconstrucția unor perimetre largi. Din acest punct de vedere 
nu există vreo diferență între oraşele socialiste și cele capitaliste. Sistematizarea a 
fost un proces integrat, care a privit atât mai buna organizare a zonelor 
industriale, cât și înlocuirea cartierelor rezidenţiale vechi cu altele noi, dotate cu 
centre de cartier și utilități. 

Conceptul sistematizării oraşelor nu era o noutate în România, cu atât mai 
mult în Europa, fiind discutat în mediile urbaniștilor din Bucureşti încă din anii 
1920-1930. În marile orașe occidentale precum Paris aveau loc demolări masive și 
sistematizări cu un secol înaintea primelor semne ale demolărilor masive din ţara 
noastră. 

Urbanismul practicat în România începând cu anii 1950, fiind unul de tip 
centralizat, a permis conceperea ordonată a orașelor, acţiuni perpetuate cu succes 
în anii '60, în timp ce platformele industriale și cartierele rezidenţiale erau 
concepute după precepte bine definite. Atunci s-a reușit sincronizarea 
urbanismului autohton cu cel modern existent în Europa Occidentală, de unde a 

fost preluat şi modelul arhitectural funcţionalist. Astfel, au fost concepute și 
construite ansambluri de clădiri bine organizate și moderne. 

Însă în anii '70-'80 lucrurile au stat fundamental diferit. Dacă înainte se 
insista pentru ridicarea de noi cartiere aproape exclusiv pe terenuri libere, astfel 
încât să nu fie necesare exproprieri, după 1972 odată cu schimbările legislative din 
domeniu, autoritatea politică de la București a cerut opusul. Schimbarea de 
viziune, apoi modificările legislative, au declanșat demolări masive în toate 
oraşele, pentru a se face loc noilor blocuri de locuinţe: sistematizarea orașelor, 
concomitentă „economisirii” terenului agricol. 

Înlocuirea fondului construit vechi cu unul nou a fost dublată de îndesirea 
cartierelor de blocuri, prin ridicarea de noi blocuri între blocurile deja locuite. 
Îndesirea a generat probleme: spaţii comune insuficiente, supraaglomerarea 
centrelor de cartier, a grădiniţelor și şcolilor, iar în timp imposibilitatea asigurării a 
suficiente locuri de parcare. Îndesirea a creat și o atmosferă condensată, de ghetou, 
alimentând percepţia negativă asupra cartierelor. 

Prin construirea de noi locuinţe au putut fi rezolvate numeroase probleme 
de cazare, însă faptul că procesul era unul centralizat și monopolizat de către stat a 
generat probleme. Fiind un proces înlănțuit, entităţile implicate erau 
interdependente, doar o „defecțiune” a uneia dintre ele putând genera întârzieri și 
probleme de calitate ale produsului final (locuinţa, spaţiul comercial, școala, 
fabrica, spitalul etc.). Totodată, din acest motiv, construirea centralizată de 
locuinţe a răspuns doar limitat nevoilor locative ale populaţiei. 

Apartamentele construite de stat erau destinate repartizării către angajați, 
vânzării (o mică parte) ori celor evacuaţi din casele expropriate şi demolate. În 
toate orașele, numeroase familii au fost strămutate din case proprietate 
particulară, în apartamente noi, dar proprietate de stat, pentru care aveau să 
plătească chirie. Despăgubirile pe care proprietarii le primeau pentru casele 
demolate erau modice, însă pentru unii trecerea de la o casă veche și lipsită de 
utilități la un apartament nou și dotat a fost un pas înainte. Pentru o altă parte a 
populaţiei, mutarea din casele în stare bună și în care investiseră sume consistente 
a fost un act perceput ca nemeritat. În toate cazurile, însă, a fost obligatoriu. 

Toate aceste aspecte se confirmă și în Oradea, oraş care s-a urbanizat 
puternic după anul 1960. S-a construit mult, iar calitatea locuirii a crescut, 
populaţia beneficiind de dotări social-culturale de relativ bună calitate. Însă, dacă 
este să ne raportăm la expectanțele autorităților și ale populaţiei vizavi de 
sistematizare și de calitatea noilor locuințe, a modului de organizare a 
platformelor industriale și amplasarea dotărilor de cartier, nu întotdeauna au fost 
obținute rezultate dintre cele mai bune. Multele dificultăți, probleme și 
nemulțumiri sunt de găsit în documentele din arhive. Cu toate că în Oradea au 
fost demolate, pe lângă imobile insalubre şi locuinţe aflate în stare foarte bună, 

totuși, autorităţile locale au împiedicat ștergerea masivă a centrului istoric, cum s- 
a întâmplat în alte părți. 

Volumul este structurat în șase capitole. În primele trei este tratat contextul 
general al sistematizării — urbanismul din perioada comunistă din Europa de Est şi 
România. Sunt evidenţiate atât aspectele ce ţin de ideologia comunistă a locuirii, 
cât și date privind urbanizarea U.R.S.S. şi a „sateliților” săi în anii postbelici. Cât 
priveşte România, sunt avute în vedere pozițiile politice și legislaţia în urbanism și 
sistematizare urbană, precum și consecinţele lor, evoluţiile demografice și de 
calitate a vieţii. Modificările de populaţie, cele etnice, natalitatea, mortalitatea, dar 
și mișcarea migratorie sunt puncte necesare studiului urbanismului modern, cu 
date culese din anuarele statistice şi recensămintele vremii. Sosirea în oraşe a 
numeroși locuitori ai mediului rural, dar și strămutarea orășenilor din casele vechi 
în apartamente au influenţat calitatea locuirii şi comportamentul locuitorilor. 

Celelalte trei capitole se referă la schimbările petrecute în Oradea 
postbelică din punct de vedere urbanistic și uman. Sunt avute în vedere discuţiile 
și problemele sistematizării, dezbătute în cadru oficial, cu entitățile implicate. Este 
prezentat procesul instituțional-birocratic al sistematizării în Oradea, cu entitățile 
implicate și documentele folosite în acest sens, etapele și probleme ivite pe 
parcursul desfășurării lor. Dintre instituţiile care se ocupau de sistematizare a fost 
ales Trustul de construcții pentru prezentarea detaliată a activității. Trustul a fost 
cel care a construit toate clădirile social-culturale, de învățământ şi medicale din 
judeţ, şi avea cei mai mulți angajaţi, dintre toate entităţile care conlucrau în 
procesul sistematizării. Ultimul capitol a fost rezervat prezentării cartierelor 
construite în oraș între 1960 şi 1989. 

Pentru construirea volumului au fost consultate surse de informaţii variate, 
edite și inedite. Cele edite au ajutat la conturarea contextului general, fiind vorba 
de studii de specialitate (de istorie, arhitectură și urbanism, sociologie, politică) 
publicate atât sub formă de volum, cât și de articol. La acestea se adaugă statistică, 
volume de documente, documente de partid, discursuri și legislaţie. Capitolele 
dedicate Oradiei se bazează aproape în totalitate pe surse inedite, respectiv 
documente de arhivă, presă și istorie orală. 

Arhivele unor instituţii publice oferă informații noi şi interesante. Din 
Primăria Oradea a fost cercetat fondul dedicat hotărârilor de Consiliu Local şi cel 
al Întreprinderii Judeţene de Gospodărire Comunală și Locativă. Din Arhivele 
Naţionale ale României - Serviciul Judeţean Bihor au fost preluate date din fondul 
Comitetului Judeţean al P.C.R. Bihor, dar și din cel al Comitetului Municipal 
Oradea al P.C.R.. Un alt fond consulat este cel al Secţiei de Arhitectură, 
Sistematizare, Tehnică și Investiţii, din arhiva Consiliului Judeţean Bihor. Un alt 
fond, particular, studiat pentru realizarea volumului de față, este cel al arh. 
Viorica Zărnescu, arhitect-șef al Oradiei în anii '80. Interviurile, în număr de circa 
30, au fost realizate pe mai multe categorii de respondenţi, respectiv care au lucrat 

în instituţii ce s-au ocupat de diferite părți ale sistematizării şi persoane care au 
locuit în vechile cartiere de case și au fost sau n-au fost strămutate. 

Lucrarea este una interdisciplinară, în care se merge pe o abordare critică, 
comparativă şi echidistantă a subiectului, cu punctarea atât a aspectelor pozitive, 
cât şi a celor negative ale fenomenului. 

Studiul de caz privind Oradea introduce în circuitul istoriografic informații 
noi, identificate în dosare aflate în primă consultare, precum și povestite de către 
martorii timpului. De aici aflăm care a fost circuitul instituțional-birocratic al 
sistematizării, fiind pentru prima dată când a fost recreată schema de acte care se 
realiza şi care circula pentru redesenarea unor cartiere. Totodată, din Decretele de 
sistematizare şi actele anexe scoatem la iveală datele referitoare la calitatea 
fondului construit vechi, la noile construcţii ridicate şi costurile aferente. O altă 
noutate constă în aproximarea (în limita existenței informaţiilor în arhive) 
numărului celor afectați de demolările din anii '70-80, respectiv a totalului 
aproximativ al caselor expropriate atunci. Prin verificările de pe teren, în lipsa 
unor date concludente din arhive, s-a putut oferi răspuns întrebării „câte 
apartamente au fost construite de către stat în Oradea” în perioada 1956-1989. 
Date privind proiectele de sistematizare nerealizate, respectiv despre activitatea 
de pe șantiere şi din birourile de proiectare completează componenta inedită a 
lucrării. 

I. IDEOLOGIE ŞI LOCUIRE ÎN ERA „OMULUI NOU”. BLOCUL DE 
LOCUINŢE ÎN CONTEXTUL „BLOCULUI COMUNIST” 


După încheierea celui de-Al Doilea Război Mondial, orașele est-europene, 
central-asiatice și din orientul extrem au fost martorele unui fenomen devenit 
specific sistemelor centralizate şi controlate politic în care existau: urbanizarea și 
sistematizarea urbană. 

Fenomenul (îl numim astfel datorită amploarei şi lărgimii efectelor) a fost 
comun tuturor statelor controlate de regimuri politice totalitare, cu intensități 
variabile. Ritmul industrializării și cel al mișcării migratorii a populaţiei, care 
cerea noi locuinţe, au fost determinanţi ai urbanizării. Sistematizarea urbană a 
avut atât motive de ordin politic, dar mai ales de argumente de ordin economic, 
autoritățile statelor est-europene ducând o campanie de îmbunătăţire a calităţii 
vieţii orășenilor, în general. 

În perioada interbelică, marile orașe erau de găsit în Occident, în Europa 
Apuseană şi S.U.A., dar și în orientul îndepărtat, în Japonia, China sau Singapore. 
După cel de-Al Doilea Război Mondial, ritmul urbanizării a accelerat la nivel 
global, fiind în anul 1950 la o proporţie de 29%, procent ajuns în a doua jumătate a 
anilor '80 la circa 40%!. În Europa, dinamica populaţiei urbane a variat de la 58,5% 
în anul 1955 la 71,7% în 19852. 

Orașele occidentale s-au dezvoltat având la bază industria (în special cea 
grea) și serviciile. Prin accentuarea diferenţelor dintre orașe și zonele rurale, au 
apărut fenomenele de suburbanizare şi exurbanizare, comunităţile sătești 
rămânând dezavantajate economic și social față de cele urbane. Totodată, un alt 
fenomen caracteristic orașelor occidentale era şi este polarizarea urbană pe 
anumite regiuni și apariţia interdependenţelor internaționale. Creşterea populației 
urbane s-a realizat în special prin migraţia dinspre rural, iar diferenţele sociale au 
determinat numeroase cazuri de segregare în cadrul orașelor (diviziunea 
populaţiei, dezintegrare socială, marginalizarea unor categorii de persoane). În 
multe situații, migraţia puternică rural-urban a creat dezechilibre în orașele cu 
foarte multă populaţie atrasă, dar care nu puteau oferi tuturor un nivel de trai 
minimal?. 

Europa de Est, Uniunea Sovietică și statele asiatice aveau, în perioada 
interbelică şi în primii ani de după cel de-Al Doilea Război Mondial, o 
caracteristică comună: suburbanizarea“, adică existența unei proporţii reduse a 


1 Dorel Abraham, Introducere în sociologia urbană, Bucureşti, Editura Ştiinţifică, 1991, p. 8 
2 Ibidem, p. 17 
3 Ibidem, p. 24-25, 28, 36 
+ Michael D. Kennedy, David A. Smith, „East central European urbanization: a political economy of 
the world-system perspective”, în International Journal of Urban and Regional Research, Germania, Vol. 
13, Issue 4, December 1989, p. 603-605 

populaţiei urbane din totalul locuitorilor statului. Orașele sufereau din cauza 
periferiilor subdezvoltate, a clădirilor și drumurilor de proastă calitate, a lipsei 
utilităţilor în cartiere. 

Aceste orașe, socotite parte a „lumii a treia”, au avut în perioada postbelică 
o rapidă creştere, modelul și principiile fiind, în mare, aceleași ca în centrele 
urbane occidentale. Dinamizarea economică și condiţiile proaste din mediul rural, 
accentuate de cooperativizarea agriculturii, precum și apariția a numeroase 
oportunități în mediul urban, au determinat în statele socialiste explozia migrației 
rural-urban. Particularităţile dezvoltării urbane în statele socialiste est-europene 
ţin de întârzierea cu care aceasta s-a întâmplat, existența unor strategii diferite 
celor din Vest, rolul excesiv al industrializării și existența încă a unei ponderi 
însemnate a ruralului?. Alte particularități sunt egalitarismul şi urbanizarea 
planificată, tendința de omogenizare socială și de reducere a decalajelor dintre sat 
ŞI oraş. 

Conceptul de sistematizare urbană“, larg răspândit în estul european, a fost o 
necesitate identificată de către teoreticienii și urbaniștii occidentali, aceștia 
confruntându-se primii cu problemele generate de creșterea oraşelor. Sistematizare 
nu înseamnă (neapărat) reconstrucţie totală, ci bună organizare. În secolele XIX- 
XX, concepte şi teorii privind aşezarea zonelor funcționale ale oraşelor erau 
formulate peste tot în Lume, iar aglomerările urbane occidentale care își permiteau 
realizau proiecte de infrastructură și regenerare urbană de mari dimensiuni. Unul 
din marile planuri de sistematizare urbană din Occident a fost „Planul 
Haussmann” din Paris, desfășuat în perioada 1853-1870. Acesta a cuprins 
regândirea zonelor funcționale și a drumurilor, prin demolări și remodelarea 
geometrică a oraşului”. În societăţile occidentale, intervenţia statului în problema 
locuirii a crescut gradual, explodând după Primul Război Mondial și reducându- 
se apoi după cel de-Al Doilea. 

Popular la începutul secolului XX, sistemul urbanistic al orașului-grădină 
părea să nu mai fie de actualitate pentru conducătorii statelor socialiste, în 
condiţiile în care autorităţile intenționau să construiască locuințe multe și ieftine, 


5 Dorel Abraham, op. cit., p. 41-42 

5 În accepţia dată în România socialistă, conceptul se referea la „proiectarea şi reorganizarea 
ştiinţifică a așezărilor și teritoriilor urbane și rurale”, în baza unor coordonate, cum ar fi: peisajul 
amplasarea zonelor industriale, a infrastructurii rutiere, a spaţiilor locative, administrative, medicale, 
educaționale, culturale și de recreere. Vezi: Academia Republicii Socialiste România, Dicţionar 
enciclopedic român, vol. IV, Bucureşti, Editura Politică, 1966, p. 422 


7 Emily Kirkman, Haussmann Ss Paris, articol accesibil pe 
http://www .arthistoryarchive.com/arthistory/architecture/Haussmanns-Architectural-Paris.html 


accesat în 23 aprilie 2017 
5 Steven E. Harris, Communism on tomorrow street. Mass housing and everyday life after Stalin, 
Washington D.C., Woordow Wilson Center Press, 2013, p. 8 

în sistem cvartal. Conceptul „orașului-grădină” a fost prezentat de arhitectul 
englez Ebenhezer Howard în anul 1902, însă, pentru el, „orașul ideal” era alcătuit 
din locuinţe individuale și ieftine, organizate în jurul unor centre de cartier sau 
obiective industriale, cu o populaţie de circa 30.000 de locuitori”. Un astfel de oraș 
prelua părţile funcționale și economice pozitive ale urbei sfârşitului de secol al 
XIX-lea, dar aspectul său trebuia să se apropie cât mai mult de cel al unui sat. 
Altfel spus, „orașul-grădină” era „orașul-sat” (un „magnet” pentru populaţie, așa 
cum era oraşul sau satul în mod individual!0), în care locuitorii să nu fie afectaţi de 
poluare, să aibă grădini și spaţii verzi generoase și să dispună de toate serviciile 
publice pe care le avea un oraș modern'!. 

„Locuirea minimală” este un concept al arhitectului german Walter 
Gropius, reprezentant al şcolii de la Bauhaus și susținător al standardizării locuirii. 
Principiile Bauhausului cu privire la industrializarea şi standardizarea locuirii au 
fost prezentate în cadrul Congresului Internaţional al Arhitecţilor Moderniști și 
incluse în anul 1943 în Charta de la Atena a arhitectului francez Le Corbusier??. 

Prin raţionalizarea constucţiilor de clădiri și orașe, prin ridicarea de 
locuinţe ieftine și eliminarea inechităţilor sociale, chiar urbanizarea ruralului, Le 
Corbusier și susținătorii săi priveau către „reconstrucția socială” a orașelor. 
Ulterior, Charta a beneficiat de o largă circulaţie internaţională, stând chiar la baza 
dezvoltării orașelor nord-americane postbelice, respectiv a celor europene distruse 
de război. Principiile locuirii minimale și standardizate au devenit interesante apoi 
şi pentru statele socialiste, fiind larg implementate începând cu anii '50%5. 

Locuirea pe verticală este şi ea un produs al societăților industriale vest- 
europene și americane, care au dezvoltat tehnologiile de construire necesare și 
care se confruntau și cu preţuri crescute ale terenurilor. Principiile urbanistice 
formulate de către Le Corbusier, simplitatea fațadelor, dezvoltarea pe verticală, 
clădirile de apartamente tip blocuri „punct” şi „lamă”, au fost copiate de statele 
socialiste!“. 


” Mara Mărginean, Ferestre spre furnalul roşu. Urbanism şi cotidian în Hunedoara şi Călan (1945-1968), 
Iaşi, Editura Polirom, 2015, p. 54-55 

10 Rebecca Ross, Mariana Mogilevich, Ben Campkin, Ebenezer Howard's three  magnets, 
https://www.theguardian.com/cities/2014/dec/05/ebenezer-howards-three-magnets, accesat în 6 
ianuarie 2018 

1 Luke  Butcher, Ebenezer Howard: Garden Cities of  To-morrow (1902), 
http://architectureandurbanism.blogspot.ro/2010/10/ebenezer-howard-garden-cities-of-to.html, 
accesat în 6 ianuarie 2018 

1 Mara Mărginean, op. cit., p. 56 

15 Eli Rubin, The Athens Charter, https://www.europa.clio-online.de/essay/id/artikel-3486, accesat în 6 
ianuarie 2018 

1 Marcel Melicson, Arhitectura modernă. Oameni, idei, curente şi tendințe, Bucureşti, Editura științifică și 
enciclopedică, 1975, p. 176-187; Ascanio Damian, Le Corbusier, București, Editura Meridiane, 1969, 
passim. 

Corbusier este şi autorul conceptului „mașinii de locuit”, în care 
standardizarea ia locul individualismului în conceperea locuinţei. Devenind rapid o 
practică globală!?, această standardizare a fost baza locuirii în regimurile totalitare, 
din rațiuni economice în special, dar și politice. Pentru aceasta, au fost construite 
„fabricile de case”, adică întreprinderi producătoare de prefabricate de beton din 
care se „asamblau” blocuri de locuinţe ieftine. 

Dacă în Occident, această explozie urbană a avut o evoluţie organică, 
urmare a revoluției industriale, respectiv a procesului economic bazat pe cerere și 
ofertă, în societăţile totalitare, deşi având aceeași primă sursă generatoare, ea a 
ajuns o politică de stat!*, probabil din dorinţa recuperării rapide a decalajului față 
de Occident. Şi nu a fost doar un atribut al comunismului. Bunăoară, fascismul şi 
nazismul au căutat să profite și ele de arhitectură şi urbanism pentru a-și lăsa 
amprenta şi a deveni, prin acestea, „eterne”. Atât Mussolini, cât și Hitler visau 
capitale complet reconstruite, cu sedii administrative și de partid grandioase. 

Comuniștii, dar și fasciștii, considerau că arhitectura neoclasică, într-o 
formă stilizată, simplificată, putea răspunde nevoii regimului de a-și imprima 
„viziunea triumfalistă” asupra lumii. Această arhitectură ar fi reprezentat, tot în 
opinia lor, expresia „vieţii demne şi fericite” trăite de muncitori într-o „societate 
fără clase exploatatoare”. Arhitectura socialistă era designată astfel încât să fie 
„Naţională prin formă şi socialistă prin conţinut” 38. 

Ideologia locuirii în socialism cuprinde principii privind uniformizarea 
societăţii, ştergerea inechităților, dispariţia separaţiei dintre spaţiul public și cel 
privat, respectiv cele privind crearea „omul nou” urban, promovate prima dată de 
către Marx și Engels”. În cadrul celui de-al VIII-lea Congres al comuniștilor 
bolşevici (1919) se discuta deja despre „noul sistem de cazare”, pe baze socialiste, 


15 Steven E. Harris, op. cit., p. 6-7 
16 Alexander Block, „Soviet Housing: Some Town Planning; Problems”, în Soviet Studies, vol. VI, no. 1, 
July 1954, p.1 
1 Alexandru Panaitescu, De la Casa Scânteii la Casa Poporului. Patru decenii de arhitectură în Bucureşti 
1945-1989, Bucureşti, Editura Simetria, 2012, p. 23 
18 Mara Mărginean, „From Printed Word to Bureaucratic Negotiation. Housing Projects for Workers 
during; the 1950s in Romania” (în continuare From Printed Word...), în Miruna Stroe (coord.), Printed 
in Red. Architectural Writings during Communism. Studies in History and Theory of Architecture, 
Departamentul de Istoria şi Teoria Arhitecturii și Conservarea Patrimoniului, Universitatea de 
Arhitectură şi Urbanism „lon Mincu”, 2013, nr. 1, p. 122 
» Oliver Velescu, „Ideologia restructurării urbane 1”, în Arhivele totalitarismului, Bucureşti, anul V, nr. 
17, p. 66. Pentru Engels, rezolvarea problemei locative era doar o componentă a procesului de 
reducere/eliminare a diferențelor dintre nivelurile sociale, respectiv dintre sat și oraș. În viziunea sa, 
condiţiile de trai nu puteau decât să se înrăutățească în capitalism, dar să se îmbunătățească sub 
socialism. Un prim pas în vederea asigurării de locuințe pentru proletariat era naționalizarea și 
ocuparea imobilelor burgheze, idee preluată de Lenin în 1917. Vezi şi: Steven E. Harris, op. cit., p. 38 
și 43-45; Lewis H. Siegelbaum, Borders of Socialism. Private Spheres of Soviet Russia, Palgrave 
Macmillan, 2006, p. 145, 147 

12 


https://biblioteca-digitala.ro / https://mtariicrisurilor.ro 


respectiv „reconstrucția socialistă” a orașelor ruseşti. Sistemul de cazare, conform 
celor enunuțate atunci, urma „principiul muncii”, calitatea locuirii urmând să țină 
seama de calitatea locului de muncă. Lenin era adeptul locuirii pe „principii 
ştiinţifice”, dar şi a demolării locuinţelor improprii, cu ridicarea altora noi. 

Pentru lumea comunistă, „noul urbanism” avea la bază principiul 
„societăţii fără clase”. Din moment ce locuința devenise un etalon al stratificării 
sociale (în capitalism), acesta trebuia eliminat, astfel încât, pe măsură ce 
„construcţia socialistă” avansa, întreaga populaţie să beneficieze de aceleași 
condiții de locuire. Locuinţa era socotită de ideologii socialişti drept un element 
fundamental al „stilului de viaţă comunist”, dar şi a unei noi „inginerii sociale”2. 

Nikolai Ivanovici Buharin şi Yevheni Preobrazhensky redactaseră în „ABC- 
ul comunismului” capitole comparative despre problemele locative din societatea 
capitalistă și cea din statele proletare. În viziunea lor, modul de locuire capitalist 
reprezenta o formă a exploatării și a adâncirii diferențelor între nivelurile sociale, 
muncitorii fie plătind chirii către proprietari, fie trăind în condiţii mizere în 
suburbiile oraşelor, în comparaţie cu burghezia care deţinea locuinţe spaţioase în 
zonele centrale: „Nicăieri nu sunt mai evidente privilegiile burgheziei decât în 
modul de locuire”?!. După revoluţia bolșevică, „arhitectura a devenit una dintre 
arenele-cheie de luptă ale ideologiei” comuniste, crezându-se că locuințele 
comune, ridicate în sistemul cvartalului, ar elimina diferenţele dintre traiul 
opulent al burgheziei şi cel mizerabil al omului de rând din U.R.S.5.2. 

Urbanismul socialist îl critica pe cel capitalist pentru faptul că, în economia 
de piaţă, locuinţa este un bun vandabil, pe când în socialism nu e. Teoria nu se 
confirma, căci în statele socialiste, între care şi U.R.S.S., locuinţele de stat erau 
repartizate preferenţial, existând unele vandabile, dar și o piață neagră a 
acestora%. Deşi clădirile de locuinţe colective, uneori de înălțime mare, erau 
construite şi în statele capitaliste, acest lucru era și este urmarea prețului ridicat al 
terenurilor. Și statele socialiste au optat pentru astfel de imobile, cu toate că nu se 
mai punea problema preţului terenului, deţinut deja de către Stat. 

O altă diferenţă între urbanismul capitalist şi cel socialist se referă la cine 
construiește clădirile. În capitalism, orașul „este plănuit și ridicat de către 
locuitorii săi”, însă în sistemul centralizat socialist doar o mică parte a populației 
ridica locuinţe individuale, și acelea după proiecte prestabilite. Astfel, în orașele 


% Mara Mărginean, op. cit., p. 33 
2 Ibidem, p. 46 
% Caroline Humpherey, „Ideology in Infrastructure: Architecture and Soviet Imagination”, în The 
Journal of Royal Anthropological Institute, Oxford, vol. XI, no. 1 (Mar. 2005), p. 39 
% Michael Alexeev, „Market vs. Rationing: The Case of Soviet Housing, în The Review of Economics 
and Statistics, Cambridge, U.K., Vol. 70, No. 3 (Aug. 1988), p. 414 
2 Alexander Block, „Soviet Housing;: Some Town Planning Problems”, în Soviet Studies, vol. VI, no. |, 
July 1954, p.2 

socialiste, locuitorii „mandatau” urbaniști ce răspundeau cerințelor politicului 
privind dezvoltarea urbană. Industria și orașul capitalist erau considerate, de 
către socialiști, exploatatoare şi nesănătoase, mediul urban fiind unul caracterizat 
prin promiscuitate și supralocuire, cu mărginimi de tip slums?. 

Atât orașele socialiste, cât și cele capitaliste se confruntau cu aceleași 
probleme, legate de circulația persoanelor, aglomerare, aprovizionare, servicii 
publice etc. Avantajele considerate esenţiale ale orașului socialist ar fi fost 
planificarea centralizată, împreună cu „folosirea rațională” a terenului liber”. 
„Orăşeanul comunist”, locuitor la bloc, trăia într-un „microraion” (un complex de 
blocuri, cu spaţii comune, delimitat de câteva străzi), unde avea, la o distanță mică 
de mers pe jos, toate facilitățile necesare. Astfel se creau microcomunități în cadrul 
aceluiași oraș, fiecare microcomunitate devenind o „castă închisă”, oarecum 
autonomă. 


Microraionul 1 din Harkiv, Ucraina, cu zonele sale funcţionale 
(sursa: Alexander Bouryak, Igor Lavrentiev, Nadiia Antonenko, „Leonid Tyulpa. The architect of the 
period of mass industrial development”, în Zarch. Journal of interdisciplinary studies în Architecture and 
Urbanism, 2017, No. 8, p. 161) 


Sistematizarea a însemnat, totuşi, o urbanizare reală a orașelor din blocul 
socialist, cu consecințe în comportamentul și modul de viaţă al locuitorilor. 


% Vintilă Mihăilescu, Viorica Nicolau, Mircea Gheorghiu, Costel Olaru, „Blocul între loc și locuire. 
Teme și probleme de etnologie urbană”, în Revista de cercetări sociale, Bucureşti, 1994, nr. 1, p. 72 

% Juliana Maxim, The New, the Old, the Modern. Architecture and its Representation în Socialist Romania, 
1955-1965, teză de doctorat, Massachusetts Institute of Technology, 2006, 245 p, 
https://dspace.mit.edu/handle/1721.1/37451, accesat în 19 ianuarie 2018, p. 56-57 

2 B. Michael Frolic, „The Soviet Study of Soviet Cities”, în The Journal of Politics, Chicago, Vol. 32, No. 
3 (Aug. 1970), p. 681 

3 Ibidem, p. 682 

Aceştia, deşi locuiau în apartamentele Statului, continuau să subiectivizeze 
locuinţa, delimitând spaţiul public de cel privat, ignorând amestecul politicului în 
societate. Astfel, inclusiv obiecte produse la scară largă, de găsit în aproape orice 
locuinţă a vremii, erau umanizate şi personalizate”. În acest fel putem vedea că 
omogenizarea societăţii, dorită de unii oameni politici ai vremii, nu putea avea 
succes, oamenii menținându-și spiritul posesiv și individualismul în contextul 
adunării lor în aceleași clădiri cu alţii. 

Imaginea microraioanelor şi a orașelor conta foarte mult pentru liderii 
comunişti. Așa se face că arhitectura, mai ales cea a clădirilor administrative şi 
social-culturale, poartă amprenta „realismului socialist”. Acest curent cultural- 
artistic şi-a găsit expresia atât în artele plastice şi literatură, cât şi în arhitectură. 
Curentul „nu era creat de mase, dar a fost formulat în numele său” și se inspira 
din avangarda europeană interbelică, din arta fascistă şi nazistă, din 
neoclasicismul francez. Separând etapele, observăm prezența coloanelor, a 
capitelurilor și frontoanelor, într-un „neoclasicism stalinist” specific până la 
jumătatea anilor '50, şi socotit drept „ultima etapă a progresului” în arhitectură”. 
Mai târziu, locul său a fost luat de sincronicitatea cu arhitectura modernă 
occidentală, însă cu menţinerea costurilor de construire la un nivel cât mai jos. Așa 
s-a impus, în Est, Brutalismul. Acest stil se definește prin suprafeţele dure, 
„greutatea” materialelor și a construcţiei, formele masive, suprafețele vitrate mici 
şi predominanța betonului şi a prefabricatelor?. Brutalismul nu a fost specific 
statelor comuniste, ci s-a răspândit în întreaga lume, devenind emblema 
„modernismului anxios” postbelic%. 

Urbanismul socialist a produs construcţii specifice începând din estul 
european - lugoslavia%, Cehoslovacia%, Bulgaria*, Albania” și până în China%. În 


% Krisztina Fehervăry, Politics in Color and Concrete. Socialist Materialities and the Middle Class in 
Hungary, Indiana University Press, 2013, p. 18 
3 Boris Groys, The Total Art of Stalinism. Avant-Garde, Aestethic Dictatorship, and Beyond, Princeton, 
New Jersey, Princeton University Press, 1992, p.9 
3 Juliana Maxim, op. cit., p. 110 
2 Brutalism, text accesibil pe 
https://www.architecture.com/Explore/ArchitecturalStyles/Brutalism.aspx, accesat în 17 aprilie 2017; 
Silviu Aldea, Reinterpretând simbolurile socialismului, Cluj-Napoca, Editura Tact, 2015, p. 92-93 
3 Vladmir Kulic, Timothy Parker, Monica Penick, Sanctioning Modernism. Architecture and The Making 
of Postwar Identities, University of Texas Press, Austin, 2014, p. IX 
3 From WTF to OMEG — Communist Architecture in New Belgrade, Serbia, text accesibil pe 
http://vomadic.com/communist-architecture/, accesat în 17 aprilie 2017 
35 Communist Architecture Collection in Europe s Dead Centre — Bratislava, 
http://www.yomadic.com/soviet-architecture-hotel-kyjev-bratislava/, accesat în 17 aprilie 2017; 
Kimberly Elman Zarecor, Manufacturing a Socialist Modernity. Housing în Czechoslovakia, 1945-1960, 
University of Pittsburgh Press, 2011, passim. 
% Insane Bulgarian Communist Monuments — size really did matter, http://yomadic.com/bulgarian- 
communist-monuments/, accesat în 17 aprilie 2017 

unele oraşe, reconstrucția, chiar și pe baze socialiste şi cu o arhitectură specifică, a 
fost o necesitate, după bombardamentele celui de-Al Doilea Război Mondial: 
Berlin, Dresda, Varşovia, Stalingrad (Volgograd) ș.a.”  Industrializarea 
construcţiilor a grăbit extinderea blocurilor de apartamente din prefabricate pe 
scară largă în toate ţările socialiste, iar apoi în întreaga Lume”. Datorită 
repetitivităţii clădirilor, orașele socialiste erau considerate „gri” și plictisitoare, în 
comparaţie cu cele capitaliste, colorate și luminoase, semne ale bunăstării.“ 

Atât pentru Europa de Est comunistă, cât și pentru U.R.S.S. putem delimita 
două perioade ale dezvoltării urbane. Prima, corespunzând anilor stalinizării, la 
care se mai adaugă primii ani ai destalinizării, s-a caracterizat printr-o creştere 
accentuată a investiţiilor în noi facilități industriale, locuinţa rămânând în plan 
secundar, însă nu înafara experimentelor. Cea de-a doua perioadă corespunde 
anilor '60-'80 şi se caracterizează prin dezvoltări rezidențiale de mari proporții şi 
alocări anuale de fonduri tot mai mari pentru locuințe?. 


XXX 


În blocul comunist, Uniunea Sovietică este spaţiul unde au avut loc primele 
şi cele mai semnificative schimbări ale percepţiei politice asupra modului de 
locuire, începând cu anii 1917-1918 şi, mai ales, în perioada Noii Politici 
Economice (N.E.P.)%. Procesul de colectivizare și industrializare a Uniunii 
Sovietice s-a desfășurat încă din primele planuri cincinale (1928-1936), timp în care 
urbanizarea nu a ţinut prim-planul societăţii. 

Lumea sovietică este leagănul primelor fundamente ideologice ale 
urbanismului și arhitecturii comuniste, mai mult referitoare la conceptele de 
minimalism şi revoluție culturală, în toate artele. Noul curs politic a devenit mai 
evident în anii 1930, odată cu deschiderea Planului de reconstrucție a Moscovei. 

În U.R.SS.,, în anul 1917 doar 18% din populaţie trăia în mediul urban, însă 
procentul avea să ajungă, în anul 1989, la 66%. În cifre absolute, creșterea a fost de 


37 Olisa Ndregcka, Florian Nepravishta, „The Impact of Socialist Realism in the Albanian Architecture 
in 1945-1990”, în Architecture and Urban Planning, Riga, 2014, nr. 9, p. 27-32 

% Kang; Chao, „Industrialization and Urban Housing in Communist China”, în The Journal of Asian 
Studies Irvine, U.S.A., vol. 25, no. 3 (May, 1966), p. 381-396 
http://www.linguateca.pt/GikiCLEF/GIRA/pool/GikiCLEF2009DocumentPool/en/u/r/b/Urban_ plan 
ning_in communist countries.xml, accesat în 21 aprilie 2017 

% Robert T. McCutcheon, „Science, Technology and the State in the Provision of Low-lncome 
Accommodation: The Case of Industrialized House-Building, 1955-77”, în Social Studies of Science 
(Kingston, Canada), Vol. 22, No. 2, Symposium on Failed Innovations” (May, 1992), p. 356 

+1 Krisztina Fehârvâry, op. cit., p. 1 

* Michael D. Kennedy, David A. Smith, op. cit., p. 5-17 

%5 Alexander Block, „Soviet Housing - The Historical Aspect: Some Notes on Problems and Policy I”, 
în Soviet Studies, vol. INI, no. 1, July 1951, p. 8-15 

la 28,5 milioane la 189 de milioane de locuitori, cel mai mare ritm din lume în 
intervalul menţionat. Numărul orașelor cu cel puţin un milion de locuitori a 
crescut de la două (Moscova și Sankt Petersburg) în anul 1917, la 23 în anul 1989+%. 
Totodată, în anii '80, circa 70% din locuinţele din Uniune se afla în proprietatea 
Statului“. Dar competiția urbană cu S.U.A. a fost, până la urmă, pierdută de către 
Uniunea Sovietică, americanii ajungând atunci la 75% populaţie urbană, din 
totalul locuitorilor“. De-a lungul timpului, în U.R.S.S. au apărut oraşe noi, inclusiv 
de la zero, un exemplu fiind Magnitogorsk (Orașul Magnet), construit pe malul 
Uralului, lângă exploatările de fier și una din cele mai mari uzine metalurgice din 
Lume. Orașul s-a dezvoltat începând din anii 1930, din ambiția lui Stalin de a crea 
un model pentru urbanismul contemporan (în fapt, copiat după structura orașelor 
din S.U.A.), fundamentele sale extinzându-se în toată Uniunea. 


sr 


Magnitogorsk, orașul sovietic construit de la zero. Aşa să arate „utopia socialistă”, orașul fără clase? 
(sursa: https://www.theguardian.com/cities/2016/apr/12/story-of-cities-20-the-secret-history-of- 


magnitogorsk-russias-steel-city) 


Incă din interbelic, „problema locativă” a fost una deschisă şi nu a putut fi 
rezolvată sub Stalin. In principal, în perioada stalinistă, agricultorul sau 
muncitorul sovietic locuia încă în case din lemn sau chirpici”, iar în cazul în care 


+ Olga Medvedkov, Soviet Urbanization, cercetare realizată în anul 1990 la inițiativa Universităţii de 
Stat din Ohio, p. 4-5 

5 Michael Alexeev, op. cit., p. 415 

1 http://data.worldbank.org/indicator/SP.URB.TOTL.IN.ZS?end=1990&start=1989, accesat în 23 
aprilie 2017 

+ Alexander Block, „Soviet Housing — The Historical Aspect: Some Notes on Problems and Policy 1”, 
în Soviet Studies, vol. III, no. 1, July 1951, p. 2 

era nevoit să se mute la oraș, locuia, împreună cu familia sa, fie în imobile 
naţionalizate, fie în cămine“. Cu dificultate, în anii '30 a demarat construirea unor 
imobile locative multifamiliale care aveau, de obicei, patru-cinci nivele și 
beneficiau de alimentare cu apă și canalizare. Proiectele autorităţilor apăreau în 
condiţiile în care populaţia urbană a U.R.S.S. s-a dublat între anii 1926 şi 1939%. 

Urbaniştii sovietici considerau că spaţiul locativ poate să coboare la 
minimul la care locatarul să aibă suficient aer în încăpere cât să nu se sufoce”. De 
aceea, până în primii ani postbelici, a fost preferată mutarea cât mai multor familii 
în locuinţe naţionalizate și cămine, locuirea în comun (kommunalka) căpătând 
proporții mari și având consecințe dintre cele mai negative. 


Schimbările din mediul urban sovietic trebuie privite în contextul 
modernizării societăţii în general, a avansului tehnologic. Însă lumea sovietică 
stalinistă nu a fost influențată de modernismul de tip occidental, consumist, 
luminos și dominat de clădiri înalte, ci de un modernism specific, remarcat de 
politologul Trond Gilberg. Acest tip de modernism era dominat de productivitate 
agricolă, industrializare şi urbanizare, un grad ridicat de educare și culturalizare a 
populaţiei, acestea toate având loc într-o societate centralizată și planificată. 
Societatea comunistă avea să asigure, astfel, un statut egal tuturor cetățenilor, 
ridicați împotriva tradiționalismului și a burgheziei”!. 

Orașele sovietice au beneficiat de viziunea totalitară a societăţii fără clase, a 
peisajului dominat de structuri megalitice prin care comunismul își dorea să 
devină etern?. Realismul socialist, elementul principal al majorităţii fațadelor 
visate de sovietici în anii '30-'50, prelua elemente ale Antichității greco-romane și 
a Renaşterii europene, desigur interpretate într-o manieră simplificată, modernă — 
fațade simetrice, pilaștri, coloane, frontoane. Astfel de clădiri, prevăzute cu camere 
comunicante și, uneori, fără baie, ridicate atât în centrele orașelor cât și în periferii, 
poartă numele popular de „stalinki”. 

Celula orașului sovietic era coartalul, înțeles prin blocuri de locuinţe cu 
regim mediu de înălțime, organizate în jurul unei curți comune, cu dependințele 
amplasate tot acolo. Circulaţia rutieră se desfășura pe artere situate în jurul său. 
Mai multe cvartale alcătuiau superblock-ul, conceput pentru a găzdui 1000-1500 de 
locatari și având în apropiere facilități precum școli și magazine. Microraionul era 


% Caroline Humpherey, op. cit., p. 44-46 

» T. Sosnovy, „The Soviet Urban Housing Problem”, în The American Slavic and East European Review, 
Cambridge, Vol. 11, No. 4 (Dec., 1952), p. 289 

% Caroline Humpherey, op. cit., p. 44 

5 Mara Mărginean, op. cit., p. 28 

2 Ksenia  lIsaeva, Never built projects of Soviet Moscow, articol accesibil pe 
https://www.rbth.com/multimedia/pictures/2013/04/01/never built projects of soviet moscow 2449 
5, accesat în 2 ianuarie 2018 

cea mai mare unitate de locuit, compus din mai multe superblock-uri, şi având 
circa 10.000-12.000 de locuitori, o zonă verde și de recreere, dispensar medical şi 
cinematograf, concepute în așa fel încât să fie autonome față de restul oraşului”. 

Faptul că netezirea societăţii urbane nu era un concept valabil pentru toţi o 
dovedește construirea de locuințe special destinate nomenclaturii, începând din 
perioada interbelică. Sunt locuințe amplasate în zone bune, privilegiate, având 
camere mari de 15-25 m?, tavane înalte, bucătării spaţioase şi băi generoase. 

Destalinizarea în politica urbană a început în anul 1954, odată cu discursul 
șefului statului sovietic, Nikita Hrusciov, din cadrul conferinței pe teme de 
arhitectură și urbanism din 7 decembrie. Acesta a criticat ornamentul și 
monumentalitatea, considerând că funcţionalitatea și standardizarea ar trebui să 
caracterizeze mediul urban sovietic*. Bazele ideologice și economice ale locuirii 
urbane socialiste au început să fie aplicate pe scară largă, iar politica locativă a 
devenit rapid o componentă a transformării U.R.S.S. într-o societate eminamente 
comunistă. Dorinţa liderului de la Moscova ar fi fost de a „finaliza proiectele 
neterminate ale Revoluţiei Ruse”. 

Perspectiva din 1961 privind trecerea U.R.S.S. la comunism în 1980 oferea 
iluzia rezolvării locuinţelor pentru toți muncitorii şi creșterea, astfel, a calității 
vieții şi a capacităţii de lucru a acestora. Viziunea putea chiar concretiza o oarecare 
nouă putere a arhitectului în societate, dar şi creșterea nivelului cultural al 
cetățeanului sovietic, În acelaşi timp, se căutau soluţii pentru reducerea 
decalajelor dintre sat şi oraş, în principal prin industrializarea și sistematizarea 
localităţilor rurale”. Vorbim despre „extinderea influenţei urbane către mediul 
rural, iar nu invers”, după cum nota Marx”. 

Blocurile din prefabricate au devenit un simbol al anilor '60 în U.R.S.S. 
Absolut toate componentele unui apartament erau realizate în fabrici specializate, 
iar apoi transportate pe șantiere, pentru a fi montate. Aceste blocuri de locuinţe 
minimale, tipizate, identice au ajuns să poarte numele popular „khrushchyovka”*. 
Chiar dacă se construia tot mai mult și mai repede, populaţia urbană a crescut 
mult mai rapid decât s-a estimat”, iar în 1980, în Uniunea Sovietică, problema 


% Juliana Maxim, op. cit., p. 46-48 
* Damiana Oţoiu, „Construind Victoria Socialismului”, în Transformarea socialistă. Politici ale 
regimului comunist între ideologie şi administrație, laşi, Editura Polirom, 2009, p. 178 
5 Stephen E. Harris, op. cit., p.9 
5 Alexander Block, „Soviet Housing: Some Town Planning Problems”, în Soviet Studies, vol. VI, no. |, 
July 1954, p. 8 
57 B. Michael Frolic, op. cit., p. 679 
% Se numesc astfel deoarece au fost construite, în mare parte, în anii în care la putere se afla Nikita 
Hrusciov. Vezi:  Khrushchyovki, text accesibil pe  http://pages.stolaf.edu/courier1986/film- 
geography/khrushchyovki/, accesat în 19 aprilie 2017 
” Populaţia urbană a U.R.S.S. ajungea la 50% din totalul locuitorilor în anul 1961, pentru ca să ajungă 
la 60% în anul 1969. Vezi: B. Michael Frolic, op. cit., p. 678-679 

locativă rămânea una din cele mai intransigente ale societăţii, chiar dacă autoritățile 
construiau circa 2,2 milioane de locuinţe anual, din 1957. 

Pentru o parte a cetățenilor sovietici, calitatea locuirii a înregistrat o 
creştere. În medie, la sfârşitul deceniului al optulea, cam orice locuitor al unui oraș 
sovietic putea opta să locuiască singur sau cu familia într-o locuință proprie, 
având minim 8 m? la dispoziţie, faţă de 5 m? în urmă cu două decenii şi jumătate“. 

Dar populaţia sovietică era nesatisfăcută de condiţiile de locuite!, iar 
calitatea slabă a noilor apartamente, prea mici şi repetitive, nu a făcut decât să 
acutizeze diferențele sociale. Locuința era un bun raţionalizat, precum alte 
produse sau servicii. Mai mult, diferitele categorii de angajaţi beneficiau de 
condiţii de locuire diferite, atât prin tipul de locuinţă, cât şi prin calitatea sa și 
suprafaţa locativă per capita - de pildă muncitori din industria uşoară aveau la 
dispoziție o suprafață locativă redusă, comparativ cu directorii de întreprinderi 
sau lucrătorii ministerelor“. 

În consecinţă, sistemul socialist nu a reuşit să uniformizeze modul de trai 
al cetățenilor, inechităţile continuând să existe, inclusiv în cartierele muncitoreşti. 
Sociologul maghiar Ivan Szeleny, într-un studiu tematic efectuat în perioada 1969- 
1972, face referire la un cerc vicios al locuirii: dacă individul este etichetat ca 
inferior, el va fi dotat cu condiţii locative sărăcăcioase — de aici reducerea în 
continuare a oportunităţilor sociale — scăderea în continuare a randamentului 
zilnic, respectiv diminuarea în continuare a recompenselor sociale“. Astfel, orice 
oraş, inclusiv cel de tip socialist, se confruntă cu fenomenul diferenţierii sociale, al 
segregării, în acelaşi cartier sau în cartiere vecine locuind persoane cu nivele 
educaționale diferite, resurse financiare diferite etc.5 


XXX 


Transformarea modului de locuire a reprezentat o componentă a viziunii 
marxiste de creare a „omului nou”, în care spaţiul privat trebuia să fie restrâns 
până la minim, iar nucleul familial adaptat nevoilor de partid și de state. 
Dezvoltarea uriașelor cartiere de blocuri din statele socialiste a permis familiilor să 


6 Cf. Henry W. Morton, „Who gets what, when and how? Housing in the Soviet Union”, în Soviet 
Studies, vol. XXXII, no. 2, April 1980, p. 235; Stephen E. Harris, op. cit., p. 95, 97, 100 
6! Henry W. Morton, op. cit., p. 236 
Michael Alexeev, „Market vs. Rationing;: The Case of Soviet Housing”, în The Review of Economics 
and Statistics, Cambridge, Vol. 70, No. 3 (Aug. 1988), p. 414 
6 T. Sosnovy, op. cit., p. 291 
* Ivan Szelenyi, Urban Inequalities Under State Socialism, Oxford University Press, 1983, p. 27 
& Vezi şi: Sampo Ruoppila, „Processes of Residential Differentiation in Socialist Cities. Literature 
review on the cases of Budapest, Prague, Tallin and Warsaw”, în European Journal of Spatial 
Development, Delft, no. 9, 2004, p. 4 
s Silviu Aldea, op. cit., p. 12; Steven E. Harris, op. cit., p. 197-198 

renunţe la a locui în case improvizate sau în stare precară ori câte două-trei sau 
mai multe împreună, astfel optând pentru apartamentele unifamiliale, ce asigurau 
un minim de spaţiu privat”. 

Deși sfera privată minimă a persoanei şi familiei era, oarecum, asigurată, 
locuirea „în bloc” a presupus, totuși, crearea unei anumite dependențe față de 
Stat. Spaţiul locativ nou, uneori, nu era proprietatea personală a locatarilor săi, iar 
accesul la serviciile publice era condiţionat de programul oferit de administraţia 
locală. Din acestea rezidă punctul de vedere al unor cercetători privind 
supravegherea permanentă a locatarilor. În lipsa unor dovezi clare, însă, nu 
putem conchide, cu siguranţă, că acesta ar fi fost scopul sistematizării orașelor. 

Omogenizarea locuirii atrăgea după sine, în teorie, omogenizarea 
comportamentului indivizilor. Astfel, în orașele devenite standard, oamenii 
trebuiau să aibă un stil de viață standard. Pentru asigurarea unui astfel de 
comportament în rândul cât mai multor indivizi, tot ceea ce însemna obiecte de 
interior erau, la rândul lor, produse într-un număr limitat de tipuri şi modele. 
Locatarii aveau puţin control asupra apartamentelor, acesta limitându-se la 
„amenajări, mobilier, respectiv nivelul de curăţenie şi mentenanţa interiorului”, la 
care se adăuga „obligativitatea morală” a întreţinerii spaţiilor comune”. Astfel era 
înțeleasă manifestarea gratitudinii față de Stat, locuinţa fiind socotită drept un 
„cadou” primit de la autorităţi, deși în realitate era tot o proprietate a Statului”. 

Așadar, urbanismul socialist s-a construit pe câţiva piloni. Acesta a pornit 
din nevoile locative generate de industrializarea orașelor și creșterea populației 
urbane, însă s-a adaptat necesităţii de ţinere a costurilor de construcţie la un nivel 
optim, suportabil atât pentru stat, cât și pentru cetăţean. Apoi, un pilon important 
al sistematizării a fost tendința de uniformizare a societăţii, dublată de dorința 
creării „omului nou” urban și standardizarea vieţii de zi cu zi. Din punct de 
vedere edilitar, sistematizarea de tip socialist s-a bazat pe centralism, în sensul 
folosirii terenului proprietate de stat (sau cumpărat de stat), realizarea de proiecte 
tip și construirea tuturor obiectivelor industriale şi sociale de către trusturi de 
construcţii ale statului. În mod incontestabil, principiile urbanistice care au 
modelat orașele, între care planificarea pe termen lung și gruparea clădirilor pe 
zone funcţionale, au însemnat un plus pentru oraşele est-europene. 


Lewis H. Siegelbaum, op. cit., p. 145-147 
6 Cf. Michael D. Kennedy, David A. Smith, op. cit., p. 601-602; Caroline Humpherey, op.cit., p.44 
% Lewis H. Siegelbaum, op. cit., p. 154 
70 Ibidem, p. 154-155 

Captură din intro-ul filmului „Ironia sudby” („Ironia sorții”), un film sovietic de comedie din 1975 
despre uniformizarea oraşelor 

II. DEZVOLTAREA ORAȘELOR ROMÂNEŞTI ÎN PERIOADA POSTBELICĂ 
1. Urbanismul socialist în România. Premise şi primele măsuri 


Caracteristicile politice, economice și sociale ale urbanismului socialist, 
prezentate în capitolul anterior, pot fi descoperite și în oraşele românești. 
Industrializarea făcută pe principiile unei economii centralizate și planificate a 
schimbat peisajul orașelor. După industrializarea intensivă și cooperativizarea 
agriculturii, a urmat deplasarea unui mare număr de oameni dinspre mediul rural 
către cel urban. Sistematizarea oraşelor românești a avut mai multe însemnătăți, 
procesul a avut mai multe misiuni, în funcţie de perioadă, devenind, dintr-o 
necesitate socială, un fenomen prin care s-a optat pentru ştergerea parțială sau 
completă a unor localități. 

Pornim de la premisa că România nu a avut tradiţie urbană. În perioada 
interbelică, majoritatea orașelor românești erau organizate după sistemul orașului- 
grădină, cu spaţii publice mari, aerisite şi numeroase zone verzi. Unele aveau o 
industrie bine dezvoltată (București, Ploiești, Oradea), în timp ce altele erau 
cunoscute drept târguri şi porturi intens tranzitate (Galaţi, Constanţa). Locuinţele 
orașelor interbelice se împart în trei categorii: cele ale burgheziei (în zona 
centrală), cele ale aristocrației vechi și afaceriștilor, respectiv cele ale muncitorimii 
și comercianților, ultimele situate în periferii, de obicei de mai proastă calitate şi 
lipsite de utilităţi, unele locuite de mai multe familii!. 

Despre sistematizarea oraşelor și tipizarea imobilelor s-a vorbit în spaţiul 
românesc cu mult înaintea venirii comuniștilor la putere. După jumătatea 
secolului al XIX-lea, în localităţile industriale din Transilvania apar așa-numitele 
colonii muncitoreşti, alcătuite din case izolate, cuplate și înşiruite, sistem extins apoi 
în Muntenia prin construirea de case-tip, în zone special designate, parcelate?. 
După reforma agrară din 1921, în majoritatea orașelor mari au fost parcelate noi 
cartiere de case. 

În București, primul concurs pentru stabilirea unui concept de 
sistematizare a fost organizat în anul 1906. Doi ani mai târziu, termenul de 
sistematizare a fost folosit pentru prima dată în sensul de mecanism de dezvoltare 
urbană de către inginerul N. Cucu-Starostescu. Alţi ingineri, Alexandru Davidescu 


1 Mariana Borcoman, „On Urban Traditions in Romania: Evolution and Involution”, în lulian Boldea 
(coord.), Globalization and Natural Identity. Studies on the Strategies of Intercultural Dialogue, Târgu 
Mureş, Arhipeleag; XXI, 2016, p. 413, 415 
> Peter Derer, Locuirea urbană. Schiță pentru o abordare evolutivă, Bucureşti, Editura Tehnică, 1985, p. 
114-116 

şi Cincinat Sfințescu, au continuat munca de definire a mecanismului. Prin 
urmare, în anul 1921 era elaborat primul plan general de sistematizare a orașului?. 

În anul 1928 lua ființă, în cadrul Primăriei Capitalei, o comisie pentru 
sistematizare, din care făceau parte arhitecții Duiliu Marcu, G. M. Cantacuzino şi 
Roger Bolomey. Aceştia au propus zonificarea funcţională a orașului, prin 
delimitarea clară a perimetrelor destinate muncii, locuirii, respectiv a petrecerii 
timpului liber. În viziunea lor, parcurile trebuiau clar delimitate, protejate, iar râul 
Dâmboviţa - amenajat în scop navigabil. Străzile trebuiau să aibă o lățime 
standard, iar distanţa între casele aflate de-o parte şi de alta a arterelor trebuia să 
fie de minim 12 m. Arhitecţii vremii susțineau locuirea la casă, în dauna blocului. 
Amenajarea piețelor publice, susținerea transportului în comun, amplasarea 
strategică a sediilor de instituţii, chiar realizarea unei centuri rutiere de ocolire a 
municipiului, erau, toate, idei vehiculate în acea perioadăt. Un an mai târziu, în 
1929, apărea, în revista Arhiva pentru Știința şi Reforma Socială articolul „Cum să 
sistematizăm Bucureștiul”, în care Cincinat Sfinţescu propunea, între altele, 
realizarea unui „centru civic” al Capitalei?. 

În anii '30, în Bucureşti au fost reconfigurate străzi şi au apărut bulevarde 
largi, mobilate cu clădiri publice și de locuit în stil clasicizant şi modernist. Tot în 
acea perioadă, corespunzătoare domniei regelui Carol al II-lea, au fost edificate 
Palatul Victoria, Biblioteca Academiei, Hotelul Ambasador, Academia Militară, 
dar şi câteva imobile înalte, precum Palatul Telefoanelor și clădiri de apartamente 
de tip blockhouse. „Planul director de sistematizare” a orașului a fost elaborat în 
anul 1934 şi a intrat în vigoare în 1938, acesta prevăzând lărgiri de artere, demolări 
şi mobilări, o axă nord-sud, remodelarea Pieței Victoriei şi a zonei Academiei 
Militare”. S-ar fi dorit inclusiv crearea unui stil arhitectural românesc specific 
perioadei, „stilul Carol al II-lea”, propus de arhitectul Petre Antonescu în anul 
1939, dar care nu a mai devenit realitate. În pledoaria sa, el considera că „stilul 
Carol al II-lea (...) nu va fi un stil de trei hotare pripășit pe la noi, ci ramura cea 
mai frumoasă de trunchiul culturii românești... la noi unde ideea naţională se 
contopeşte cu tradiția nedespărțită a ideii monarhice, această epocală înfăptuire 


5 Andreea Udrea, Bucureştiul interbelic: urbanism şi societate. Planurile urbanistice ale Bucureştiului, prima 
jumătate a secolului XX, teză de doctorat - Universitatea de Arhitectură și Urbanism „Ion 
Mincu”,2013,p. 199-200 
+ Georgeta Filitti, O problemă conică la București — sistematizarea, https://www.ziarulmetropolis.ro/o- 
problema-cronica-la-bucuresti-sistematizarea/, accesat în 2 ianuarie 2018 
5 Grivitei Pythnista, Cincinat Sfințescu  — Cum să sistematizăm Bucureștiul, 
http://www.bucurestiivechisinoi.ro/2012/03/cincinat-sfintescu-cum-sa-sistematizam-bucurestiul/, 
accesat în 13 ianuarie 2018 
* Juliana Maxim, op. cit., p. 35-36 
7 Cristina Diac, Demolări și palate, http://jurnalul.ro/editie-de-colectie/carol-al-ii-lea/demolari-si- 
palate-316382.html, accesat în 2 ianuarie 2018; Juliana Maxim, op. cit., p. 37-38 

trebuie să revină spiritului providenţial adânc înțelegător și dinamic, al 
adevăratului nostru om nou”3. 

În anii '30-'40, societatea s-a modernizat, iar în statele est-europene și-au 
făcut loc principii de dezvoltare occidentale. În arhitectură, rolurile principale le- 
au avut stilurile clasicizant, art-deco modern şi neo-românesc, toate cu diferite 
influenţe și stilizări, uzitate în proiecte cu o largă deschidere internațională”. 

Creșterea accentuată a cererii de locuinţe din orașe mari precum București 
nu a putut fi rezolvată nici cantitativ, nici calitativ. Deși se construiau numeroase 
imobile de locuinţe moderne, în mărginimi au apărut mahalale, cartiere lipsite de 
dotări social-culturale şi servicii, cu clădiri improprii în care se îngrămădeau mai 
multe familii. Acest lucru, împreună cu discrepanţa dintre opulența unor vile și 
mizeria acestor periferii a fost criticat mai apoi de regimul comunist!0. 

În contextul creşterii, ce-i drept lente, a oraşelor interbelice, se năștea o 
ramură nouă de cercetare: sociologia urbană. Urbanistul Cincinat Sfinţescu, Anton 
Golopenţia, geografii Vintilă Mihăilescu şi Victor Tufescu, membrii Şcolii 
sociologice de la Bucureşti au contribuit la studierea fenomenului urban din 
perspectiva vieţii cotidiene, relațiilor interumane, nivelului de trai, migraţiilor. 
Unele astfel de studii erau publicate în revistele „Sociologie românească” și 
„Arhiva pentru ştiinţă și reformă socială”!!. 

Pe parcursul anilor 1930-1948, populaţia urbană a evoluat astfel!?: 


populaţie totală* procentaj 
Data PRI 
România urban rural urban rural 
29 dec. 1930 14,3 3,05 112 21,4% 78,6% 
6 apr. 1941 16,1 3,8 12,3 23,6% 76,4% 
25 ian. 1948 15,9 3,7 IPA! 23,4% 76,6% 
“cifre exprimate în milioane locuitori, fiind socotite doar provinciile din interiorul 
graniţelor din 1948 
8 Răzvan Theodorescu, Despre „stilul Carol al II-lea”, articol accesibil pe 


https://www.historia.ro/sectiune/general/articol/despre-stilul-carol-al-ii-lea, accesat în 2 ianuarie 
2018 

” Între aceștia îi amintim pe Marcel Iancu, Horia Creangă, Duiliu Marcu, Octav Doicescu, lon Mircea 
Enescu, Virgil Niţulescu, Gustav Gusti, o parte dintre aceștia continuând să lucreze în perioada 
comunistă. Vezi: loana Cristina Popovici, „Architecture Competitions — A Space for Political 
Contention. Socialist Romania, 1950-1956”, în Journal of Architecture and Urbanism, Vilnius, 2014, 
Volume 38(1), p. 27 

1 Juliana Maxim, „Bucharest, The City Transfigured”, în Vladmir Kulic, Timothy Parker, Monica 
Penick, Sanctioning Modernism. Architecture and The Making of Postwar Identities, Austin, University of 
Texas Press, 2014, p. 13-14; Juliana Maxim, op. cit., p. 59-60 

1 Dorel Abraham, op. cit., p. 196-197 

1 Anuarul statistic al R.P.R. 1957, Direcţiunea Centrală de Statistică, București, Editura Ştiinţifică, 
1957, p. 59, tabel 11 

Cel de-Al Doilea Război Mondial și-a lăsat urmele distructive în mai multe 
oraşe, între care București și Ploieşti au fost printre cele mai afectate. Reconstrucția 
s-a făcut lent, cu resurse puţine, astfel că procesul a durat până spre anul 1950. În 
timpul reconstrucției, arhitectura și urbanismul din România au continuat liniile 
directoare din perioada interbelică??, iar în anii '40 suprafața locativă medie de 
persoană, în orașe se situa în jurul a 12,5 m?!*. 

Prin venirea la putere a primului guvern de sorginte comunistă, condus de 
Petru Groza (6 martie 1945), în toate domeniile şi instituţiile începea o perioadă de 
câțiva ani de tranziţie. 

În toamna anului 1945, cotidianul Partidului Comunist Român, Scînteia, 
publica între primele referiri postbelice la sistematizarea orașelor. Extinderea 
haotică, amplasarea neregulată a clădirilor și a spaţiilor de importanţă locală 
(instituţii de învățământ, spaţii verzi ş.a.), reclama ca, odată cu reconstrucția țării, 
să fie gândite planuri de dezvoltare urbană pe termen lung, pe principii bine 
definite:5. În particular, „arhitecţii au a se îngriji de problema locuinţei, în special a 
locuinţei muncitoreşti, care trebue rezolvată în cadrul unor soluții de ansamblu 
patronate de Stat, cuprinzând cartiere întregi”!*. Pe lângă locuinţe, administraţia 
centrală prevedea construirea de şcoli, dispensare, cămine, băi publice, clădiri 
administrative, teatre și muzee. Însă, pentru ca aceste planuri să aibă şanse de 
aplicare, era nevoie de „reorganizarea proprietăţii funciare urbane”, astfel încât să 
i se dea o „funcţiune socială”. Pentru finanţarea construirii de noi locuinţe, se 
propunea taxarea suplimentară a proprietarilor de terenuri bănuiți de speculă”. 
Noul urbanism, cât și munca arhitecţilor (apare un concept nou, arhitectul-cetățean) 
aveau, în final, să capete o importanță mai mare în cadrul procesului de „întărire a 
regimului democratic”38. 

Necesitatea „rezolvării problemelor reconstrucției în cadrul unei planificări 
urbanistice pentru a asigura populaţiei muncitoare condiții optime de viaţă” a fost 
de găsit şi în anul 1946, în cadrul programului politic al Blocului Partidelor 
Democrate, din care P.C.R. făcea parte și care a și câștigat alegerile”. Pentru 


15 Ana Maria Zahariade, Arhitectura în proiectul comunist. România 1944-1989 — Architecture in the 
Communist Project. Romania 1944-1989, Bucureşti, Editura Simetria, 2011, p. 25; Alexandru Panaitescu, 
op. cit., p. 14-19 

1 Ana lanăș, „Tipul de locuire caracteristic României în diferite perioade”, în Sorina Voiculescu 
(editor), Remus Creţan, Ana lanăș, Alina Satmari, The Romanian Post-Socialist City: Urban Renewal and 
Gentrification, Timişoara, Editura Universităţii de Vest, 2009, p. 58 

15 Valentin Vasile, „Locuinţa la români între tradiție şi modernitate (1940-1965) 


Zi 


„ în Schimbare şi 
devenire în istoria României (coordonatori loan Bolovan, Sorina Paula Bolovan), Cluj-Napoca, 
Academia Română, Centrul de Studii Transilvane, 2008, p. 332-333 
1 Scînteia, Bucureşti, seria III, anul XVI, nr. 347, 8 octombrie 1945, p. 2 
1 Ibidem, nr. 354, 17 octombrie 1945, p. 2 
15 [bidem, nr. 368, 2 noiembrie 1945, p. 2 
1 Mara Mărginean, op. cit., p. 63-64 

autorităţile centraliste comuniste venite la putere începând cu anul 1945, crearea 
de noi oraşe, respectiv creşterea celor existente, era privită foarte firesc?, dar 
tendinţa nu a avut un ritm crescut. 

După acapararea întregii puteri de către Partidul Comunist Român și 
proclamarea republicii (30 decembrie 1947), principiile  modernizatorare 
occidentale, specifice anilor anteriori, au devenit istorie, făcând loc celor de 
sorginte sovietică. Prioritate aveau naţionalizarea principalelor unități economice 
(realizată la 11 iunie 1948) şi cooperativizarea agriculturii (ce a debutat în anul 
1949), la un loc cu epurarea instituţiilor statului (începută în anul 1945 și 
continuată până în 1949). În jurul anului 1950 se discuta și despre acoperirea 
ultimelor cicatrici ale războiului (mai puţin de o zecime dintre clădirile orașelor 
bombardate suferiseră distrugeri semnificative?!). 

În acei ani, Consiliul de Miniştri, împreună cu Consiliul Naţional al 
Cercetării Științifice (C.N.C.Ș.), afiliat Academiei Române, au fost entităţile care au 
luat primele decizii cu privire la drumul de parcurs din punct de vedere 
urbanistic. În cadrul Consiliului de Miniştri, activitatea de proiectare și construcții 
era gestionată de Ministerul Lucrărilor Publice, prin Direcţia Generală a 
Construcţiilor Publice și Consiliul Tehnic Superior, respectiv de Ministerul de 
Interne, printr-un Oficiu de Studii şi o Comisie Superioară de Urbanism. Pe lângă 
Ministerul Comunicaţiilor şi Lucrărilor Publice s-au înfiinţat, în anul 1946, Direcţia 
Generală a Construcţiilor Publice şi a Refacerii?. 

În cadrul C.N.C.Ş. au funcţionat două comisii — cea pentru Sistematizarea 
Satelor și Orașelor, respectiv cea a Materialelor de Construcţii?. Comisiile realizau 
programe de documentare a localităților și lucrau cu specialişti în istorie- 
geografie, economie, sociologie pentru determinarea căilor de dezvoltare adaptate 
fiecărei aşezări în parte. La început, comisiile au continuat să lucreze pe principiile 
„oraşului-grădină”. Ele recomandau realizarea de străzi pe direcţia nord-sud, 
mobilarea oraşelor cu clădiri de locuit de jur împrejurul unor puncte de interes, 
menţinerea unei distanțe între stradă și clădire de odată și jumătate înălțimea 
imobilului, dar și asigurarea spaţiilor verzi și a însoririi locuinţelor?*. 

Conceptul de dezvoltare de tip stalinist, introdus de Gheorghe Gheorghiu- 
Dej, se referea la industrializarea intensivă, în perspectiva asigurării 
independenţei financiare față de celelalte state%. Industrializarea socialistă a 


2 Constantin lonescu, Omul, societatea, socialismul. Dinamica structurii sociale în România, Editura 
Academiei Republicii Socialiste România, 1973, p. 231-233 
2 Mara Mărginean, op. cit., p. 45 
* Ibidem, p. 68 
% Ibidem, p. 45, 65 
2 Ibidem, p. 66-67 
% Ibidem, p. 48 

început cu industria grea, în câteva orașe deja cu tradiţie în sectorul secundar, 
fiind apoi extinsă la nivel naţional. 

În contextul preluării modelului sovietic de dezvoltare urbană, locuința 
avea să-și modifice importanţa, urbanizarea fiind văzută ca o „formă de sociologie 
aplicată”%. Arhitecţii, observând că urmele războiului nu fuseseră pe deplin 
acoperite, că necesarul de locuințe era mare, iar instituţiile publice nu beneficiau 
de spaţii adecvate de desfășurare a activităţii, vedeau oportunități de afirmare. S- 
au declanşat dezbateri cu privire la regândirea oraşelor, arhitecți precum Duiliu 
Marcu, Octav Doicescu și G. M. Cantacuzino pledând pentru un urbanism 
organizat, totuși recomandând menţinerea locuinţei individuale pe primul loc în 
opțiunile Statului privind spaţiul locativ. Aceştia susțineau „orașul-grădină” în 
detrimentul „oraşului de tip sovietic”. În schimb, arhitectul Mauriciu Silianu 
susținea că urbanismul centralizat de tip sovietic era cea mai bună soluție 
împotriva haosului în construcții”. 

Oamenii politici tratau în discursul public diferite aspecte ale societății, în 
funcţie de domeniul de care se ocupau. Subiectul sistematizării urbane și a 
locuinţelor a fost atins de către aceștia în contextul investiţiilor în curs de realizare 
ori din dorința exprimării unui punct de vedere privind acesta. Deciziile acestora, 
modelele preluate din alte țări, în special din U.R.S.S., au fost transpuse într-un 
sistem legislativ de reglementare a activităților în arhitectură, construcții şi 
sistematizare. 

După debutul naţionalizării principalelor mijloace de producţie, pe 11 
iunie 1948, în iulie acelaşi an erau aprobate „Instrucţiunile și normele pentru 
întocmirea planurilor de sistematizări urbanistice”, elaborate de Comisiunea 
superioară a planurilor de sistematizare, înfrumusețare și desvoltare a comunelor 
(localităților rurale și urbane). Prin acestea erau delimitate toate spaţiilor publice, 
respectiv zonele funcționale ale localităţilor (de locuit, administrativă, comercială, 
industrială ș.a.), respectiv erau reglementate lucrările edilitare de efectuat și 
regimul construcțiilor, pentru asigurarea dezvoltării ordonate a așezărilor. 

Planurile urmau să se facă prin administraţiile locale, de către urbaniști, 
ținând cont de nevoile locale, având la bază hărți și schiţe ale localităţilor și 
distribuţia ramurilor economice și a zonelor funcționale. Organizarea pe viitor a 
localităţilor urma să se facă conform caracteristicilor istorice, geografice, 
demografice, etnografice şi economice ale acestora. În funcţie de acestea, prin lege 
urmau să se facă propuneri privind conservarea unor clădiri, regândirea rețelei 


% Ibidem, p. 54 

% Ibidem, p. 59-60, 62-63 

25 Monitorul oficial, Bucureşti, anul CXVI, nr. 170, 26 iulie 1948, p. 6133 

rutiere, crearea de noi cartiere de locuinţe sau cu alte funcțiuni, în final realizarea 
planului integrat de sistematizare”. 

În vederea subordonării arhitecturii politicului s-a trecut, în anul 1947, la 
încadrarea Societăţii Arhitecţilor Români în cadrul Asociaţiei Generale a 
Inginerilor din România (ulterior Asociaţia Științifică a Tehnicienilor), respectiv a 
Colegiului Arhitecţilor în cadrul Ministerului Construcţiilor. În 1947 era înfiinţat 
Centrul de Documentare pentru Arhitectură și Urbanism, iar în 1949 Institutul de 
Proiectări Industriale și Institutul de Proiectare a Construcţiilor. Un an mai târziu 
apărea Institutul pentru Cercetare în Construcții”. 

În aceste instituţii au fost declanşate și unele epurări, menite să le curețe de 
persoanele potenţial periculoase pentru autorităţile comuniste. Erau susceptibili 
de a fi înlăturați din activitate şi închiși (pentru şase luni — cinci ani) aceia care „au 
colaborat sub orice formă pentru realizarea intereselor şi scopurilor hitleriste sau 
fasciste în România, precum și cei care (...) au activat în mișcarea legionară sau în 
alte mișcări cu caracter fascist (...) precum şi cei care au făcut parte din 
organizațiuni politice sau paramilitare hitleriste”3!. 

Pe 1 martie 1949 Consiliul de Miniştri, ce avea deja tendinţa de a deveni un 
fel de „arhitect-şef” al României”, emitea un ordin prin care reglementa modul de 
distribuire şi folosire a locuințelor. Dorința Statului de a asigura un acoperiş 
decent familiilor mutate în oraşe se voia o corectare a inechităţilor trecute, iar 
principalul beneficiar era muncitorul*: „Regimurile burghezo-moșierești (...) n-au 
fost niciodată preocupate de grija de a asigura condițiuni de viață omenească 
pentru cei ce muncesc”, iar „în vreme ce clasa exploatatoare ocupa locuinţe 
luxoase cu zeci de încăperi, oamenii muncii (...) trăiau în cea mai neagră 
mizerie”%. Sistematizarea devenea termenul-cheie folosit pentru definirea 
monopolului pe care statul se pregătea să-l instituie asupra construcțiilor și 
urbanismului?. 


> Ibidem, p. 6133-6135 
3 Alexandru Panaitescu, op. cit., p. 32 
31 Vlad Mitric-Ciupe, „Stalinizare şi destalinizare în arhitectura românească. Odiseea unui arhitect 
întemnițat politic”, în Cosmin Budeancă, Florentin Olteanu (coord.), Stalinizare și destalinizare. 
Evoluţii instituționale şi impact social, laşi, Editura Polirom, 2014, p. 188 
2 Damiana Oţoiu, op. cit., p. 177 
% Georgeta Bucheru, „Habitatul urban și mediul ambiant în condiţiile civilizației socialiste”, în 
Alexandru Tănase, Liubomira Miroș, Coordonate valorice ale civilizației socialiste, București, Editura 
Academiei Republicii Socialiste România, 1976, p. 81 
3 Comisia Prezidenţială pentru Analiza Dictaturii Comuniste în România, Raport final, Bucureşti, 
Editura Humanitas, p. 396 (în continuare Raport final...) 
s5 Emanuela Grama, Impenetrable Plans and Porous Expertise: Building a Socialist Bucharest, 
Reconstructing its Past (1953-1968), EUI Working Papers, MWP 2012/23, Max Weber Programme, p. 2- 
3 

Tot în structura Consiliului de Miniștri, în cadrul Ministerului 
Construcţiilor, se vorbea în anul 1950 despre „ideologia în proiectare” și 
„combaterea  cosmopolitismului”, militându-se pentru darea unei „forme 
naționale” arhitecturii și stoparea importului de idei. Astfel de concepţii au 
început, tot atunci, să fie larg promovate în ziare şi reviste, în special în Arhitectura 
R.P.R. şi în Arhitectură şi urbanism. 

Era declanșată etapa urbanizării în forță, în stil socialist, a orașelor. 


2. Politică și legislaţie în urbanismul socialist românesc 
2.1. Anii '50. Primele pachete legislative privind construcţia de locuinţe 


Dacă pregătirea socializării locuirii s-a făcut în sfârşitul anilor 40 prin 
reorganizarea instituțiilor de proiectare şi construcţii existente, baza legală a 
procesului a început să fie pusă începând cu anul 1950. Primul pas, conform 
teoriei marxist-leniniste a dezvoltării fondului locativ, era naţionalizarea 
locuinţelor existente. 

Prin Decretul 92/1950 erau naționalizate locuinţele „foştilor industriașşi, 
foştilor moşieri, foştilor bancheri, foștilor mari comercianţi şi celorlalte elemente 
ale marei burghezii”, cât şi cele ale „exploatatorilor de locuinţe”, adică a celor care 
le vindeau sau închiriau. Prin același Decret au fost naţionalizate hotelurile, 
clădirile aflate în construcţie şi cele avariate în timpul războiului și a cutremurului 
din 1940, nerefăcute, toate devenind „bunuri ale întregului popor””. 

Investiţiile Statului în construcţia de noi locuinţe au început lent. După 
naţionalizarea locuințelor urbane a urmat mutarea în acestea a familiilor fără 
spaţiu locativ. În acest fel s-a născut o adevărată „instituţie a colocatarilor”, în care 
familii venite din zone diferite ajungeau să locuiască sub același acoperiş. În 


s Alexandru Panaitescu, op. cit., p. 26; Aurelian Trișcu, „Constructori și demolatori”, în Analele Sighet 
10. Anii 1973-1989: Cronica unui sfârşit de sistem, Fundaţia Academia Civică, 2003, p. 497-499; Ioana C. 
Popovici, „Star-topped Spires and Cartboard Heroes. Soviet Socialist Realism in Arhitectura R.P.R. 
(1950-1952), în Miruna Stroe (coord.), Printed in Red. Architectural Writings during Communism. Studies 
in History and Theory of Architecture, Departamentul de Istoria și Teoria Arhitecturii și Conservarea 
Patrimoniului, Universitatea de Arhitectură și Urbanism „Ion Mincu”, 2013, nr. 1, p. 60-77 

37Decret nr. 92 din 19 aprilie 1950 pentru naționalizarea unor imobile (prin care se naţionalizează imobilele 
clădite ale foştilor industriaşi, foştilor bancheri, foştilor mari comercianți şi celorlalte elemente ale marii 
burghezii, imobile clădite ale exploatatorilor de locuințe, hoteluri şi alte asemenea), accesibil pe 
http://www.edep.ro/pls/legis/legis pck.htp act text?idt=8797, accesat în 2 aprilie 2017; Gina Ghiaţă, 
„Locuinţa colectivă în viziunea Partidului Comunist Român. Materializarea în legislaţie”, în 
Orizonturi istoriografice, Constanţa, 2010, anul |, nr. 1, p. 267 


s Sorin D. Ivănescu, „Influenţa ideologiei asupra mediului urban în timpul democraţiei populare”, 
în Anuarul Institutului de Istorie „A. D. Xenopol”, vol. XLI, 2004, Iaşi, Editura Academiei Române, p. 

noiembrie 1949 a demarat un concurs de proiecte pentru locuinţe individuale și 
colective tipizate, însă propunătorii nu s-au putut malea expectanţelor regimului 
de a crea o arhitectură realist-socialistă. Alte concursuri au fost organizate în anii 
următori, atât pentru locuinţe, cât și pentru clădiri publice și industriale”. 
Totodată, la nivelul anului 1950 încă nu se pusese la punct un program de 
construcţii de locuinţe, neexistând fondurile necesare pentru aşa ceva“. 

Ansamblurile de locuinţe construite la începutul anilor '50 erau gândite în 
mare parte în sistemul cvartalului, cu blocuri cu puţine nivele și arhitectură 
copiată după model sovietic. Treburile administrative din România erau 
„coordonate” de consilierii sovietici numiţi de la Moscova, iar toate proiectele de 
construcţii trebuiau aprobate nu doar de instituțiile competente, ci de de „tovii 
sovietici”. Totuşi construcțiile de locuinţe se defășurau fără un plan general bine 
pus la punct, fiecare minister propunându-şi propriile lucrări, unele ansambluri cu 
clădiri „caraghioase” degrevând spre adevărate „șatre de țigani”. 

Apartamentele din blocurile muncitoreşti trebuiau să se opună 
cosmopolitismului locuinţelor burgheze şi nu puteau constitui bunuri vandabile?. 
Ele se caracterizau prin industrializare şi standardizare, „singura capabilă să 
satisfacă (...) volumul uriaș impus de dezvoltarea urbană contemporană” fiind 
„locuința de masă”. „La noi, ca şi în celelalte ţări ale lagărului socialist, 
construcția de locuinţe se realizează planificat, într-un ritm de continuă creştere, în 
scopul ridicării nivelului de trai al întregului popor. În țările capitaliste locuința 
este o ramură a producției capitaliste, scopul urmărit fiind acela al unui beneficiu 
maxim al celui care face investiția”. 

Astfel de blocuri, împreună cu funcțiunile conexe ale cartierelor, trebuiau 
să contribuie semnificativ la creşterea nivelului de trai și „sporirea gradului de 
civilizaţie a societăţii”. În acest sens, cercetarea problematicii, prezentrea 
avantajelor unor astfel de investiţii, respectiv propaganda din spatele realizărilor, 


362-363; Tatiana Slama-Cazacu, „Instituţia colocatarilor”, în Adrian Neculau (coordonator), Viata 
cotidiană în comunism, laşi, Editura Polirom, 2004, p. 110-117 
» Ioana Cristina Popovici, „Architecture Competitions — A Space for Political Contention. Socialist 
Romania, 1950-1956”, în Journal of Architecture and Urbanism, Vilnius, 2014, Volume 38(1), p. 28-29 
% Valentin Vasile, „Locuinţa la români între tradiţie și modernitate (1940-1965)”, în Schimbare și 
devenire în istoria României. Lucrările Conferinţei Internaţionale Modernizarea în România în secolele XIX- 
XXI, Cluj-Napoca, 21-24 mai 2007 (coordonatori loan Bolovan, Sorina Paula Bolovan), Cluj-Napoca, 
Centrul de Studii Transilvane, 2008, p. 337-338 
+! Emanuela Grama, op. cit., p. 2; Mara Mărginean, op. cit., p. 98 
* Ibidem, p. 102-103 
% Aurelian Trișcu, op. cit., p. 497 
+ Georgeta Bucheru, op. cit., p. 80 
15 Serban I., „Prefaţă”, în Locuinţa urbană. Realizări din Capitală 1959-1961, București, Editura Tehnică, 
1962, p.1 

au crescut în importanţă și număr“. Primul proiect de cartier muncitoresc a fost 
pus în aplicare în orașul Hunedoara, în anul 1948. Au urmat principalele centre 
miniere și industriale: Valea Jiului, Reşiţa, Brașov, Galaţi, orașele de pe traseul 
viitorului Canal Dunăre - Marea Neagră, iar în Bucureşti etalon au devenit 
ansamblurile de locuinţe din zonele Rahova, Floreasca, Bucureştii Noi, Giulești, 
Ferentari ş.a.” În particular, în cazul Braşovului s-a optat atât pentru edificarea 
unor cartiere muncitorești, cât și pentru redenumirea urbei, în Orașul Stalin“. 
Astfel de „oraşe Stalin” au existat în întregul bloc comunist, în total 19%. 


Anul 1952 este primul important în legislaţia sistematizării urbane. Într-o 
şedinţă a Biroului Politic a Comitetului Central al P.M.R., Gheorghe Gheorghiu- 
Dej afirma că România avea de ridicat „construcții care să meargă în pas cu 
avântul construcției economiei naționale, cu construcția industriei, cu electrificarea 
etc. (...) La baza construcţiei noilor centre orășenești (...) trebuie să stea studii 
tehnice științifice, pe baza (...) experienţei sovietice socialiste”%. 

Prin urmare, atunci se contura primul ansamblu de legi și hotărâri 
privitoare la urbanizare”!. Cea mai importantă este „Hotărârea C.C. al P.M.R. 
privind construcția și reconstrucţia oraşelor”, publicată la 14 noiembrie 1952, care 
sintetiza hotărârile luate în cadrul C.C. al P.M.R. și în cadrul Consiliului de 
Miniştri cu o zi în urmă. Cuprinde trei părți: cea generală, privind înființarea unor 
instituţii dedicate, cea privind „reconstrucţia socialistă a orașului București”, şi cea 
privind construcţia metroului Capitalei. În preambulul Hotărârii se arată că 
reconstrucția oraşelor era necesară datorită grelei moșteniri urbanistice „dela 


1 Gina Ghiaţă, op. cit., p. 266 

17 Grigore Ionescu, Arhitectura pe teritoriul României de-a lungul veacurilor, Bucureşti, Editura 
Academiei Republicii Socialiste România, 1982, p. 611-613; Gheorghe Curinschi Vorona, Istoria 
arhitecturii în România, Bucureşti, Editura Tehnică, 1981, p. 328-331; București — ghid, Editura 
Meridiane, 1962, p. 47-48; „Lege pentru planul cincinal de desvoltare a economiei naționale a 
Republicii Populare Române pe anii 1951-1955”, în Primul nostru cincinal. Plan măreț de întărire şi 
înflorire a Patriei, Editura Militară a Ministerului Forţelor Armate ale R.P.R., 1951, p. 12, 38; Carmen 
Popescu, „Projected Happiness. Old Myths and New Ambitions in a Bucharest Neighborhood”, în 
Alfrun Kliems, Marina Dmirtieva (eds.), The Post-Socialist City. Continuity and Change in Urban Space 
and Imagery, Jovis, Berlin, 2010, p. 174-175 

% Corneliu Pintilescu, „Orașul Stalin (Braşov) în anii 1950-1960: un model de dezvoltare industrială 
și urbană în România comunistă”, în Historia urbana, București, tom XXII, Editura Academiei 
Române, 2014, p. 137-151 

% Sebastian Dan, Incursiune în orașele Stalin. Braşovul a avut încă 18 frați în lume, articol accesibil pe 
http://newsbv.ro/2017/11/09/incursiune-orasele-stalin-brasovul-avut-inca-18-frati-lume/, accesat în 10 
ianuarie 2018 

% Tudor Pitulac, „Continuum-ul comunism — post-comunism. România urbană în secolul al XXI-lea”, 
în Sfera politicii, Bucureşti, vol. XXI, nr. 1(173), ianuarie-februarie 2013, p. 127, nota 2 

51 Legislația locativă a R.P.R., Ministerul Justiţiei, Editura de Stat pentru literatură economică și 
juridică, Bucureşti, 1954, passim. 

regimul de exploatare burghezo-moșieresc”, cu periferiile sărăcăcioase și datorită 
pagubelor din timpul războiului”. 

Prin Hotărâre se înființa Comitetul de Stat pentru Arhitectură și 
Construcţii (C.S.A.C. - având ca prim președinte pe arh. Nicolae Bădescu, 
devenit, în 1959, Comitetul de Stat pentru Construcţii, Arhitectură şi 
Sistematizare), ca organ unic diriguitor al procesului urbanizării în România, aflat 
în subordinea Ministerului Construcţiilor și al Industriei Materialelor de 
Construcţii. El se ocupa de activitatea centrelor de proiectare, elaborarea, avizarea 
şi aprobarea proiectelor de construcție și sistematizare urbană, dirijarea activității 
direcțiilor şi serviciilor de arhitectură și sistematizare ale Sfaturilor Populare, cu 
elaborarea standardelor de lucru ş.a.** Misiunea sa era „aplicarea unor principii 
unitare în arhitectură, sistematizare şi construcții”5, elaborarea proiectelor-tip, a 
standardelor tehnice în construcţii, repartizarea cadrelor de specialitate în 
arhitectură, stabilirea tarifelor și devizelor. Comitetul se mai ocupa cu avizarea 
„tuturor proiectelor de sistematizare, construcţie şi reconstrucţie a orașelor, cât și a 
proiectelor și devizelor pentru clădirile publice, comunale și de locuit”*%. Instruirea 
lucrătorilor în construcții se făcea prin Centrul de Documentare pentru 
Construcţii, Arhitectură şi Sistematizare. 

Alte instituții înființate în baza Hotărârii erau: Direcţia de Arhitectură și 
Sistematizare a Bucureştiului, Institutul pentru proiectarea orașelor și 
construcţiilor publice şi de locuit, Institutul de Arhitectură din cadrul Facultăţii de 
Arhitectură a Institutului de construcţii din București, Institutul Științific de 
Arhitectură din cadrul Academiei R.P.R. și Uniunea Arhitecţilor din R.P.R. 
(primul său președinte fiind Duiliu Marcu), respectiv Casa Arhitectului din 
subordinea sa”. 

În cadrul fiecărui Sfat Popular (regional, municipal, orășenesc sau 
comunal) urma să funcţioneze câte un arhitect-șef, conducător al Secţiei de 
arhitectură și sistematizare, de asemenea nou-înființată. Prin aceeaşi Hotărâre, 
urma să se înființeze un Institut pentru proiectarea orașelor şi construcțiilor 


* Hotărârea Comitetului Central al P.M.R. și a Consiliului de Miniştri al R.P.R. cu privire la construcția şi 
reconstrucția orașelor şi organizarea activității din domeniul arhitecturii, 14 noiembrie 1952, Bucureşti, 
Editura pentru literatură politică, 1952, p. 7-9 (în continuare Construcția şi reconstrucția oraşelor...) 
% Emanuela Grama, op. cit., p.3 
5 Construcția și reconstrucția oraşelor..., p. 12-16; Damiana Oţoiu, op. cit., p. 178; Alexandru Panaitescu, 
op. cit., p. 40 
% Juliana Maxim, „Bucharest, The City Transfigured”, în Vladmir Kulic, Timothy Parker, Monica 
Penick, Sanctioning Modernism. Architecture and The Making of Postowar Identities, University of Texas 
Press, Austin, 2014, p. 18 
% Alexandru Panaitescu, op. cit., p. 41 
57 Ana Maria Zahariade, op. cit., p. 31; Alexandru Panaitescu, op.cit., p. 17-18, 41-42; Carmen 
Rădulescu, „Uniunea Arhitecţilor din R.P.R./R.S.R.”, în Arhivele totalitarismului, Bucureşti, 2010, nr. 3- 
4, p. 232-239; Vlad Mitric-Ciupe, op. cit., p. 192 

publice și de locuit (I.S.P.R.O.R.), în subordinea Consiliului de Miniştri”. Totodată, 
era reglementată metodologia de elaborare a planurilor de sistematizare”. 

Activitatea arhitecţilor a fost, de asemenea, reglementată prin acest act. 
Birourile individuale de arhitectură au fost desființate, arhitecţii urmând să 
lucreze pentru stat, în cadrul unor colective. Ei realizau schițele de sistematizare 
ale localităţilor, urmând ca acestea să fie aprobate de către factorul politic 
decident. Arhitectul progresist se asemăna oricărui alt proletar, el având, pe lângă 
rostul său profesional, și sarcina de a efecuta muncă de agitație politică, respectiv de 
a identifica potenţialii sabotori“. Arhitectul era obligat să lucreze „sub îndrumarea 
și pe linia primită de Partid şi Guvern, nu după vechile lor concepții”, respectiv 
conform „indicaţiilor geniale ale lui Lenin și ale tov. Stalin”e!. De pe planşetele sale 
trebuia să apară o arhitectură nouă, opusă cosmopolitismului care ar fi riscat „să 
şteargă din ce în ce trăsăturile specifice poporului nostru”?. Competiţia dintre 
arhitecţi dispărea, activitatea de proiectare plafonându-se, libertatea de expresie 
fiind, în mare măsură, blocată. Unii arhitecţi s-au conformat noilor principii 
ideologice, o parte fiind şcoliți în Moscova (arh. Horia Maicu) ca să se convingă că 
„Și în arhitectură lumina vine de la Răsărit”. În schimb, cei care nu înțelegeau că 
„arta aparţine poporului, nu se consumă individual, ci colectiv” fie au luat calea 
exilului, fie și-au pierdut slujbele și au fost închiși (arh. Nicolae Mucichescu)*%. 
Totuşi Uniunea Arhitecţilor din Republica Populară Română (U.A.R.P.R.) și-a 
mărit rândurile cu noi specialiști începând din anul 19526. 

Într-un sens similar s-a modificat activitatea studenţilor facultăţilor de 
Arhitectură, învățământul superior ideologizându-se prin introducerea cursurilor 
de marxism-leninism și materialism dialectic, pe lângă cele de specialitate, unde se 
introduseseră teme noi - cămine muncitoreşti, arhitectură industrială etc.%. 


55 Construcția și reconstrucția oraşelor..., p. 17. Aceste instituţii luau locul altora, funcționale în 
interbelic, precum Societatea Arhitecţilor din România și Colegiul Arhitecţilor Români, toate având, 
practic, unica sarcină a implementării directivelor de inspiraţie sovietică. Vezi: Gabriel Catalan, op. 
cit. p. 107-108; Carmen Rădulescu, „Uniunea Arhitecţilor din R.P.R./R.S.R.”, în Arhivele 
totalitarismului, Bucureşti, 2010, nr. 3-4, p. 232-239. Alte instituţii angrenate în procesul reconstrucției 
urbane erau Institutul de Proiectări Industriale și Institutul de Proiectări în Construcţii, Institutul de 
Proiectare a Construcţiilor, Lucrărilor Edilitare și Urbanism etc. Vezi: Gabriel Catalan, op. cit., p. 117 
» Planurile de sistematizare se făceau la nivel local, teritorial și regional. Realizarea lor cuprindeau 
trei etape: a. Elaborarea temei de proiectare, b. Lucrările preliminare și c. Elaborarea planului de 
sistematizare în sine. 

4 Vlad Mitric-Ciupe, op. cit., p. 191 

$ Damiana Oţoiu, op. cit., p. 178 

“ Vlad Mitric-Ciupe, op. cit., p. 191 

6 Ibidem, p. 194-196 

* Emanuela Grama, op. cit., p. 6-7 

6 Alexandru Panaitescu, op. cit., p. 27-28 

Facultatea de Arhitectură din București era scoasă din cadrul Institutului de 
Construcţii și devenea Institut de sine stătător“. 

Prin adoptarea acestor prime măsuri legislative, activitatea din construcții 
devenea una planificată, dirijată prin Rapoarte, Directive şi Hotărâri ale 
autorităţilor, iar toate construcțiile noi erau stabilite Planurile economice. 

În aceeași Hotărâre era introdus conceptul cvartalului: o zonă de locuire cu 
o suprafaţă între cinci și zece hectare, densitate de circa 300 de locuitori la hectar, 
clădiri cu înălțime mică şi curte comună”. Locuinţele individuale se puteau 
amplasa numai în zone special destinate, spaţiile verzi se amenajau în toate 
cartierele, inclusiv perdele forestiere în jurul zonelor industriale. Planificarea 
oraşelor, stabilirea zonelor funcționale și a celor construibile, se făcea printr-o 
schiță de sistematizare, iar a unor străzi și cartiere prin detalii de sistematizare. În 
intervalul 1952-1958 au fost întocmite astfel de schițe pentru 180 de localități, cu 
zonele industriale gândite ca poli de creştere“. Schița de sistematizare a 
Bucureştiului a fost aprobată de Comitetul Central al P.M.R. în anul 19587%. 

Construirea de locuințe devenea „unul din factorii fundamentali ai 
dezvoltării sociale”, iar arhitectura lor trebuia să respecte standardele impuse de 
realismul socialist şi de gândirea marxist-leninistă. În linii generale, Hotărârea 
plasa arhitectura românească pe traiectoria sovietizării și ideologizării, fără a 
reglementa în mod necesar aspecte de ordin tehnic, înafara înființării instituţiilor 
care să gestioneze problema. În noua realitate economică, atât numărul locuinţelor 
noi, cât și forma ori aspectul lor nu mai rezultau dintr-un echilibru al cererii și al 
ofertei, iar concurența profesională dintre arhitecți era eradicată”!. 

Prin Hotărâre era pusă problema sistematizării Bucureștiului în sensul 
transformării oraşului într-un exemplu de oraş socialist românesc. Astfel, nu mai 
puţin de trei sferturi din imobilele existente pe atunci în Capitală urmau să fie 
demolate pentru a se face loc noilor clădiri?. 

Normarea și repartizarea locuinţelor au fost reglementate prin Decretul 78 
din 3 aprilie 1952. Conform acestuia, prin „suprafață locativă” se înțelegea 
„totalitatea încăperilor cuprinse în orice clădiri din orașe și centrele industriale 
care servesc pentru locuinţe sau orice alt scop, inclusiv bucătăriile, camerele de 


Ana Maria Zahariade, op. cit., 30-31 

“ Juliana Maxim, „Bucharest, The City Transfigured”, în Vladmir Kulic, Timothy Parker, Monica 
Penick, Sanctioning Modernism. Architecture and The Making of Postwar Identities, Austin, University of 
Texas Press, 2014, p. 19 

6 Alexandru Panaitescu, op. cit., p. 43 

% Gheorghe Curinschi Vorona, op .cit, p. 313 

% Juliana Maxim, „Bucharest, The City Transfigured”, în Vladmir Kulic, Timothy Parker, Monica 
Penick, Sanctioning Modernism. Architecture and The Making of Postwvar Identities, Austin, University of 
Texas Press, 2014, p. 18 

71 Ana Maria Zahariade, op. cit., p. 32 

7 Emanuela Grama, op. cit., p. 3-4 

baie, vestiarele, culoarele, spălătoriile și orice alte dependințe”. Camerele pentru 
locuit şi cele de trecere, precum şi celelalte încăperi erau considerate „suprafață 
pentru locuit”. „Locatar” era orice individ care locuia cu forme legale într-o 
clădire. Norma sanitară (suprafața minimă de locuit) pentru o persoană era de 8 
m? și putea fi extinsă: „Vom ieşi din această fază. Nu facem colivii pentru toată 
lumea”, aprecia Petru Groza”. De o suprafață de locuit mai mare puteau beneficia 
eroii muncii socialiste, oamenii de știință, profesorii, artiştii emeriți, membrii 
Academiei R.P.R. ai institutelor de cercetare și cadrele didactice din învăţământul 
superior, persoanele cu funcţii de răspundere, militarii, medicii, dentiștii şi micii 
meseriași care lucrau la domiciliu şi persoanele bolnave. Suprafaţa de locuit 
suplimentară ajungea la 10-20 m27. 

Tot conform Decretului 78, orice suprafață excedentară dintr-o locuință 
trebuia comunicată Serviciului de Gospodărire Locativă, astfel încât acesta să o 
poată repartiza altei persoane. 

Cei care doreau să construiască o locuinţă individuală pe cheltuială proprie 
sau cu ajutorul statului puteau să primească un teren în acest sens, conform 
H.C.M. nr. 4015/19535. 

Mutarea populaţiei în cartiere de blocuri trebuia să devină „forma 
superioară de cuprindere a procesului de locuire urbană în societatea noastră”. 
Urbanismul era socotit specific socialismului, „sarcina calitativă” principală ţinând 
de remodelarea așezărilor. În cadrul Conferinţei organizaţiei bucureştene a P.M.R., 
Gheorghe Gheorghiu-Dej vorbea despre sistematizarea orașelor în sensul 
eliminării „urmărilor dezvoltării anarhice din perioada burgheziei”7. Totuşi, 
ritmul cu care localitățile românești erau înzestrate cu locuinţe noi îl nemulțumea 
pe șeful statului, iar situației trebuia să „i se pună capăt cât mai curând”7. Din 
acest motiv, în cadrul Plenarei C.C. al P.M.R. din august 1953 au fost adoptate 
măsurile necesare ridicării, în doi ani, de locuințe pentru 50.000 de familii”. 
Totodată, Dej a cerut Comitetului de Stat al Planificării să devină principalul 


7% Damiana Oţoiu, op. cit., p. 179 

74 Decret 78/1952 pentru normarea, repartizarea şi folosirea suprafeței locative şi reglementarea raporturilor 
dintre proprietari şi chiriaşi, accesibil pe http://www.lege-online.ro/Ir-DECRET-78-1952-(20001).html, 
accesat în 14 ianuarie 2018 

75 Valentin Vasile, „Locuinţa la români între tradiţie și modernitate (1940-1965)”, în Schimbare și 
devenire în istoria României. Lucrările Conferinţei Internaționale Modernizarea în România în secolele XIX- 
XXI, Cluj-Napoca, 21-24 mai 2007 (coordonatori loan Bolovan, Sorina Paula Bolovan), Cluj-Napoca, 
Centrul de Studii Transilvane, 2008, p. 338; Idem, Viața cotidiană a românilor între anii 1941-1965, 
Târgoviște, Cetatea de Scaun, 2014, p. 71 

7 Arhitectura, Bucureşti, anul XII, 1964, nr. 4(89), p. 27-31 

77 Gheorghe Gheorghiu-Dej, Articole și cuvântări, ediţia a IV-a, Bucureşti, Editura de Stat pentru 
Literatură și Politică, 1956, p. 843-844 

75 Mara Mărginean, From Printed Word... p. 121 

supervizor al sistematizării, iar toate activităţile legate de aceasta să fie 
administrate cât mai centralizat, de către specialişti”. 

Tot la începutul anilor '50, Biroul Culturii din cadrul Consiliului de 
Miniştri considera oportună stabilirea unor parametri ale arhitecturii socialiste. Ea 
trebuia să conţină „elemente arhitectonice naţionale în formă însă cu conţinut 
socialist, bazate pe cele mai înalte elemente arhitecturale sovietice şi pe tradiţiile 
cele mai bune”%. 

Într-un alt discurs, ţinut pe 23 august 1955, Gheorghiu-Dej anunţa nu doar 
principalele realizări în domeniu, dar și neajunsurile. Deşi se reușise ridicarea a 
numeroase ansambluri muncitorești în principalele zone industriale şi miniere, 
„totuşi, faţă de creșterea populaţiei urbane (...) fondul de locuințe este 
nesatisfăcător, iar în construirea de noi locuinţe avem o serioasă rămânere în 
urmă”. Cerea, astfel, ca „acestei stări de lucruri (...) să i se pună capăt în cât mai 
scurt timp”8l. 

Între anii 1954 și 1957, în urma dării în folosinţă a unor unități industriale 
mari, autorităţile centrale au încercat să determine cum anume acestea au 
influenţat zonele locuite dimprejur, mai ales caracteristicile sociale ale lor. Atunci 
s-a încercat identificarea unor soluţii reale pentru „problema locativă” a 
muncitorilor acestor fabrici. Începea o perioadă de reducere a agresivității 
ideologiei asupra urbanismului și de creştere a flexibilității, de identificare a unor 
soluţii tehnice și imagistice noi. Prima ieșire critică la adresa „exceselor 
realismului socialist” a fost făcută în cadrul celei de-a doua plenare a Uniunii 
Arhitecţilor din R.P.R. din luna iulie 1954, specialiştii argumentând că un astfel de 
stil era opus funcţionalismului, datorită exagerării dimensiunilor imobilelor. 
Putem considera că momentul în care autoritățile de la București au renunţat 
definitiv la arhitectura stalinistă a fost reuniunea conducerii Uniunii Arhitecţilor 
din 1957, iar apoi Plenarele C.C. al P.M.R. din 26-28 noiembrie 1958, iulie 1959 și 3- 
5 decembrie 1959. Atunci a fost decisă eficientizarea construcțiilor, industrializarea 
lor, în ideea reducerii costurilor de construire, respectiv în dauna 
„pseudomonumentalismului” promovat anterior*. 

Ideea că „funcţionalul bate esteticul” căpăta tot mai mult teren. În 1958, 
arhitecţii, citați de revista Arhitectura, considerau că „o casă nu este construită 
pentru a fi admirată”. „În arhitectura noastră, totul trebuie realizat cu precizie, 
prin calcule obiective. Atunci când aceste calcule vor intra în vigoare, nu va mai fi 


” Emanuela Grama, op. cit., p. 6 

% Damiana Oţoiu, op. cit., p. 182 

81 Gh. Gheorghiu-Dej, Articole şi cuvântări, ediţia a IV-a, Editura de stat pentru literatură politică, 
București, 1956, p. 843-844 

s Mara Mărginean, From Printed Word..., p. 123 

% Emanuela Grama, op. cit., p. 2, 4 

8 Alexandru Panaitescu, op. cit., p. 27; Emanuela Grama, op. cit., p. 5 


37 


https://biblioteca-digitala.ro / https://mtariicrisurilor.ro 


loc pentru gusturi individuale, arbitrare, pentru moda mereu schimbabilă, pentru 
distracţii efemere. (...) Arhitectura nu mai este, astăzi, problema personală a unui 
creator, ci o muncă colectivă susţinută de către stat”. 

În cadrul ședinței plenare a C.C. a P.M.R. din 26-28 noiembrie 1958, 
Gheorghe Gheorghiu-Dej le reamintea celor din sală că în oraşele românești era 
deficit de spaţiu locativ, cerând ca „sarcina trasată” în cadrul Congresului al II-lea 
al P.M.R. pentru perioada 1956-1960, anume construirea a cel puţin 2,5 milioane 
de metri pătrați de locuinţe din fondurile de stat, să se realizeze întocmai. Din 
acestea, el arăta că în anii 1956-1958, „cei trei ani care au trecut de la congres”, 
fusese dată în folosință o suprafață locuibilă de circa 1,4 milioane m?, adică 
aproximativ 40.000 de apartamente. În timpul aceleiași Plenare, Dej a cerut 
retrasarea arterelor principale din orașe, completarea fronturilor de clădiri din 
centrele acestora și ridicarea de ansambluri de locuinţe în periferiis5. 

Cât priveşte prețurile apartamentelor, secretarul general al P.M.R. le 
considera prea mari, deşi, spunea acesta, ar fi crescut atât mecanizarea 
construcţiilor, cât şi productivitatea muncii. De asemenea, „activitatea de 
proiectare nesatisfăcătoare, slaba răspundere profesională şi cetățenească a unor 
proiectanți (...) au avut ca urmare întocmirea de proiecte scumpe şi de slabă 
calitate. (...) Nu s-a acordat importanţă tipizării construcţiilor de locuinţe, iar 
puţinele proiecte-tip întocmite nu au corespuns specificului diferitelor regiuni și 
nu au prevăzut folosirea materialelor locale”%. 

În opinia şefului statului, lucrul pe mai multe fronturi simultan ducea la 
„împrăștierea mijloacelor materiale şi financiare, la greutăți în asigurarea cu 
materiale şi forță de muncă”%. Pentru rezolvarea problemei, „trebuie făcute toate 
eforturile pentru a descoperi și a pune în valoare în apropierea şantierelor de 
construcţii baze de aprovizionare cu nisip, pietriș și alte materiale, a organiza şi a 
dezvolta producţia de cărămizi din resurse locale”. 

În cadrul Plenarei C.C. al P.M.R. din 26-28 noiembrie 1958 era aprobată o 
Hotărâre a Consiliului de Miniştri cu privire la îmbunătăţirea activităţii de 
sistematizare şi proiectare din cadrul Sfaturilor Populare. Documentul obliga 
autoritățile regionale să elaboreze schițe de sistematizare pentru toate localităţile 


% Juliana Maxim, The New, the Old, the Modern..., p. 66-67 
8 Gheorghe Gheorghiu-Dej, Expunere făcută la şedinţa plenară a C.C. al P.M.R. din 26-28 noiembrie 1958, 
București, Editura Politică, 1958, p. 43 (în continuare Expunere făcută...). Conform statisticilor, în acest 
interval s-ar fi dat în folosinţă circa 3,12 milioane m? de spaţiu locativ, mult mai mult decât estimat. 
Vezi: Anuarul statistic al R.P.R. 1961, Direcţia Centrală de Statistică, p. 276-277, tabel 134 
s Gheorghe Gheorghiu-Dej, Expunere făcută..., p. 44. Statistica oficială confirmă numărul de metri 
pătraţi construiți, cât şi cel al apartamentelor date în folosinţă (1,5 milioane, respectiv 43.000) 
8% Valentin Vasile, op. cit., p. 399 
% Gheorghe Gheorghiu-Dej, Expunere făcută..., p. 44-45 
% Ibidem, p. 45 

importante, în baza indicatorilor economici existenţi, dar şi pentru următorii 10-15 
ani. Vizate erau toate zonele funcţionale ale centrelor urbane, aşa cum au fost ele 
delimitate prin lege cu un deceniu înainte, dar şi căile de comunicație. Prin 
Hotărâre se reglementa amplasarea spaţiilor locative şi industriale, a parcurilor, a 
rețelelor rutiere şi feroviare, dar și de transport în comun. Obiectivul general era 
„Stăvilirea creşterii dezordonate şi peste măsură a teritoriilor localităților”, astfel 
încât să rezulte o dezvoltare rațională a acestora”. 

Majoritatea ansamblurilor de locuit construite în anii '50-60 au fost 
amplasate pe terenuri libere, demolările limitându-se la strictul necesar. Conform 
legislaţiei în vigoare, cetățenii ale căror case erau demolate pentru construirea 
blocurilor de locuit erau despăgubiţi în bani, în funcţie de numărul de metri 
pătrați rezultați din diferenţa calculată între suprafața vechii locuinţe şi cea nouă, 
primită prin compensare. Despre eventualele demolări, în 1964 se preciza că: 
„suntem obligaţi de a păstra cu rigurozitate încă întreg; acel fond construit existent, 
care mai poate fi folosit în condiţii acceptabile”. Dacă fondul locativ existent se 
prezenta în condiţii bune, se admitea, doar pe o perioadă limitată de timp, 
extinderea suprafeței orașelor, fără afectarea clădirilor utilizabile. Demolările 
interveneau doar în cazul clădirilor necorespunzătoare locuirii, iar strategia 
autorităţilor viza, în final, densificarea locuirii și salvarea de teren construibil 
pentru a fi redat agriculturii”?. 

Prin construirea noilor locuinţe în zone compacte (microraioane și cartiere) 
se reglementau circulația rutieră şi pietonală, transportul public, astfel încât 
drumul de la locuinţă până la locul de muncă şi înapoi, respectiv de la locuință 
până la şcoala de cartier, magazinul zonal, stația de transport în comun etc. să fie 
scurtat la minim”. Problemele de natură economică ridicate de astfel de investiţii 
erau rezolvate prin tipizarea lor, datele de natură cantitativă şi valorică fiind 
stabilite prin Hotărâri ale Conferințelor Naţionale și Congreselor P.M.R./P.C.R.. 
Primul imobil de locuințe din panouri mari prefabricate a fost construit, 
experimental, în București, în anul 1959, fiind urmat de un ansamblu de blocuri 
asemnănătoare în Brașov”. 

Pentru urbanismul românesc al anilor '60, adoptarea unor noi tehnologii 
de producere a materalelor de construcţii, folosirea cofrajelor glisante și a 
prefabricatelor”, respectiv preluarea modelului francez al urbanismului liber și 
arhitecturii moderniste au însemnat un real progres. „Programele urbanistice 
românești constituie o realizare remarcabilă. (...) Cel mai semnificativ progres este 


” Arhitectura, Bucureşti, anul VII, 1960, nr. 1(62), p. 4 

* dem, anul XII, 1964, nr. 4(89), p. 27-32 

% Elemente de construcţie turnate în fabrici specializate, transportate şi apoi montate pe șantier. 
Ibidem, p. 36 

* Valentin Vasile, op. cit., p. 341 

% Viața economică, București, anul II, nr. 27(46), 3 iulie 1964, p. 3 

cel tehnologic, (...) structuri industriale prefabricate, mult mai avansate decât 
metodele americane de construcţie a locuințelor”. Aceasta era constatarea unui 
ziarist al The New York Times, în cadrul unei vizite în Bucureşti, în anul 1964%. 
Sincronizarea a fost posibilă în urma Plenarei C.C. al Partidului Muncitoresc 
Român privind Economicitatea şi Industrializarea construcţiilor, confortul și 
expresivitatea plastică, respectiv a celei de-a V-a Plenare a Uniunii Arhitecţilor, 
ambele ținute în anul 19597. 

Locuinţa funcționalistă s-a dovedit a fi, în acei ani, răspunsul potrivit la 
„problema locativă”, chiar dacă numărul apartamentelor nou-construite nu era 
suficient, faţă de necesar. Însă „schemele funcţionale şi suprafața locuibilă se 
îmbunătățesc constant”, iar normele de construire s-au flexibilizat*:. 

În cadrul Directivelor Congresului al IX-lea al P.C.R. (19-24 iulie 1965), 
între „sarcinile de bază” ale planului economic pentru cincinalul 1966-1970 
regăsim „ridicarea în continuare a bunăstării materiale” a populaţiei, prin „mai 
buna satisfacere a condiţiilor de locuit”. Cifrele oficiale avansau construirea unui 
număr record de apartamente — 300.000 (circa 9 milioane m?) — cu un sfert mai 
mult decât în cincinalul precedent, de astă dată punându-se accent pe 
diversificarea tipurilor de apartamente. S-ar fi asigurat creșterea suprafeței 
locuibile cu 10%. Nu în ultimul rând, dotările de cartier primeau, de astă dată, mai 
multă atenţie din partea autorităților, prin finalizarea lor deodată cu locuințele”. 

Nicolae Ceaușescu, venit la putere în urma lui Gheorghiu-Dej, în anul 1965, 
aborda deseori, în discursurile sale, subiectul urbanizării și/sau a sistematizării 
urbane. Momentele cele mai favorabile erau discursurile ţinute în cadrul 
congreselor Uniunii Arhitecților din România și în timpul adunărilor populare din 
timpul vizitelor de lucru în orașe. 

Şeful statului vorbea, de obicei, despre armonia „îmbinării utilului cu 
frumosul”, ca urmare a adoptării, „cu talent şi pricepere”, a „numeroase soluții 
remarcabile” în domeniul construcţiilor. Solicita ca materialele de construcţie să fie 
folosite economicos: „socialismul oferă condiții minunate pentru executarea unor 
mari complexe industriale și social-culturale (...) dar nesocotirea criteriului 
economicității lucrărilor executate nu are nimic comun cu socialismul” 1%. 

În finalul anilor '60, acelaşi Ceaușescu le cerea arhitecţilor diversificarea 
proiectelor: „Se manifestă de mai multă vreme lipsă de varietate în ce priveşte 
înălțimea clădirilor, tratarea fațadelor, materialele folosite, modul de așezare a 


% Damiana Oţoiu, op. cit., p. 185 

7 Ana Maria Zahariade, op. cit., p. 55 

% Ibidem, p. 48 

% Congresul al LX-lea al Partidului Comunist Român — 19-24 iulie 1965, Editura Politică, Bucureşti, 1965, 
p. 755 şi 786 

1% Nicolae Ceauşescu, Cuvântare la Consfătuirea consacrată activității de proiectare în domeniul 
construcțiilor — 27 ianuarie 1967, Bucureşti, Editura Politică, 1967, p. 6-7 

blocurilor, ceea ce a dus la șablonizarea în special a marilor ansambluri”. În acea 
perioadă, şefii politici insistau asupra pătrunderii cât mai mult a „specificului 
local” în arhitectura clădirilor, asupra industrializării construcţiilor şi a 
simplificării birocraţiei aferente sistematizării oraşelor!!. 

În ce priveşte modul de abordare a dimensiunilor construcţiilor, după 
perioada de început a urbanismului socialist, în care supradimensionarea 
construcţiilor era văzută ca o expresie a superiorității socialismului în fața 
capitalismului, la sfârșitul anilor “60 și începutul anilor '70, factorii decizionali 
constatau că imobilele, în special cele industriale, ridicate în anii anteriori, erau 
supradimensionate și ineficiente, existând surplus de spaţiu neutilizat. 

N. Ceaușescu recunoștea că „supradimensionarea nu a fost justificată nici 
de fluxul tehnologic și nici de condiţiile de muncă. Cele mai multe din obiectivele 
supradimensionate sunt fie rezultatul tendinței spre monumental, fie al 
nepriceperii și al atitudinii lipsite de răspundere față de avuţia întregului popor. 
(...) Este necesar să punem capăt cu hotărâre acestei stări de lucruri inadmisibile. 
(...) Trebuie să se renunţe la atitudinea de grandomanie”!?. Discursul, ţinut în 
Consfătuirea consacrată activităţii în construcţii, în anul 1967, se încheia astfel: 
„Vom dovedi superioritatea socialismului nu prin proporţiile exagerate ale 
construcţiilor, ci prin producţii de înaltă calitate, la nivel tehnic mondial”1%. 

După jumătatea anilor '60 a fost mai bine reglementată posibilitatea 
cetățenilor să construiască sau să cumpere locuinţe în regim privat, pentru care a 
fost adoptată Hotărârea nr. 26/1966. Aceştia puteau să ridice o locuinţă proprietate 
personală prin mijloacele financiare proprii sau accesând un credit de la C.E.C. sau 
Banca de Investiţii. Pentru a obţine creditul, solicitanţii depuneau la C.E.C. minim 
30% din valoarea locuinţei, dacă era o casă, respectiv minim 40%, dacă era un 
apartament. Creditul avea o perioadă de rambursare de cel mult 15 ani și o 
dobândă de 1%. Suma maximă pe care un cetăţean o putea primi era de 15.000- 
20.000 de lei. Sprijinul statului pentru construirea unei locuințe era acordat o 
singură dată, atât în forma creditului bancar, cât şi prin acordarea a unui teren 
întocmai destinat. Imobilul era edificat cu ajutorul unui constructor, de obicei 
trustul de construcții activ pe teritoriul unde se afla solicitantul. Proiectele, însă, 


101 Idem, Cuvântare la Consfătuirea pe Ţară a Lucrătorilor din Construcţii — 26 februarie 1966, Bucureşti, 
Editura Politică, 1966, p. 11-12, 16-18. În anii '70-'80 s-a optat în mult mai multe cazuri pentru 
construirea de blocuri din panouri prefabricate (turnate în fabrică, transportate şi apoi montate pe 
şantier), în detrimentul celor din zidărie. Acest mod de construire era puternic promovat de presa 
centrală. Vezi: România liberă, Bucureşti anul XXXIV, nr. 9914, 9 septembrie 1976, p. 1-2; Revista 
economică, Bucureşti nr. 27, 8 iulie 1977, p. 12-13; România liberă, Bucureşti, anul XXXVIII, nr. 11136, 16 
august 1980, p. 3 
102 Viața economică, Bucureşti, anul V, nr. 5 (181), 3 februarie 1967, p. 1-2; Nicolae Ceaușescu, 
Cuvântare la Consfătuirea consacrată activității de proiectare în domeniul construcțiilor — 27 ianuarie 1967, 
București, Editura Politică, 1967, p. 8-9 
1% Ibidem, p.9 

erau tipizate!%, rămânând posibilitatea sporirii confortului prin investiţii făcute de 
către locatari. 


2.2. Perioada 1968-1974 şi noul cadru legislativ 


Cea mai importantă perioadă, din punct de vedere legislativ, pentru 
sistematizarea orașelor României, a fost cea dintre anii 1968 şi 1974, în care mediul 
politic a urmărit creşterea semnificativă a densității populaţiei urbane și a 
suprafețelor agricole. Așa s-a trecut la blocarea extinderii oraşelor şi înghesuirea 
de noi blocuri între cele existente. 

Pe 16 februarie 1968 era adoptată Legea nr. 2/1968!1% privind reorganizarea 
administrativ-teritorială a României. Regiunile şi raioanele, considerate ineficiente, 
erau desființate, iar în locul lor au fost create judeţe, mai puţine și mai întinse 
decât înainte de 1950. În acel moment existau 236 de oraşe, 144 de comune 
suburbane și 2562 de comune rurale. În medie, fiecare nou judeţ avea circa 450.000 
de locuitori!%. Impactul pentru dezvoltarea urbană a ţinut de necesitatea 
reorganizării instituţiilor aferente, a trusturilor de construcții, respectiv au fost 
declarate noi municipii și orașe, care au început să beneficieze de mai multe 
investiții publice, industriale, locative şi edilitare. 

În luna februarie 1968 au fost aprobate, printr-o Hotărâre a Consiliului de 
Miniştri, unele măsuri privind creşterea varietăţii şi a confortului locuinţelor 
construite din fondurile de Stat. În vederea diversificării tipurilor de aparatamente 
realizate pentru populaţie, documentul deschidea perspectiva aprobării, de către 
Comitetul de Stat pentru Construcţii, Arhitectură şi Sistematizare, a unor clădiri- 
prototip, în limita a 300 de apartamente anual. Aceste clădiri, cu o arhitectură 
deosebită și forme neregulate, în cea mai mare parte construite de-a lungul marilor 
bulevarde şi în piețele publice, mai purtau denumirea de blocuri-unicat. 

Totodată, prin stabilirea preţurilor-plafon ale apartamentelor noi, ne putem 
forma o imagine în ce priveşte eficiența economică a construirii unor anume tipuri 
de clădiri. Astfel, din cifrele prezentate, preţurile, implicit costurile de construcție 
ale apartamentelor din clădiri înalte era cu puţin inferioare celor aflate în clădiri cu 
regim mediu de înălțime și asemănătoare celor aflate în clădiri cu regim mic de 


10% Hotărârea nr. 26/1966 privind sprijinirea de către stat a cetățenilor de la oraşe în construirea de locuințe 
proprietate personală, https://lege5.ro/Gratuit/g43dgnrr/hotararea-nr-26-1966-privind-sprijinirea-de- 
catre-stat-a-cetatenilor-de-la-orase-in-construirea-de-locuinte-proprietate-personala, accesat în 16 


ianuarie 2018; Viaţa economică, Bucureşti, anul V, nr. 42(218), 20 octombrie 1967, p. 3 
105 Legea nr. 2/1968 privind organizarea administrativă a teritoriului Republicii Socialiste România, 
http://lege5.ro/Gratuit/g43tmnjv/legea-nr-2-1968-privind-organizarea-administrativa-a-teritoriului- 


republicii-socialiste-romania, accesat în 29 aprilie 2017 
1% Per Ronnăs, Lrbanization in Romania. A Geography of Social and Economic Change Since Independence, 
The Economic Research Institute, Stockholm School of Economics, 1984, p. 61, 68-69 

înălțime, excepţie făcând construcțiile cu două caturi. Prin același document erau 
reglementate suprafețele minime și maxime ale apartamentelor, de la 16-18 m? 
pentru o garsonieră până la 58-60 m? pentru un apartament cu cinci camere!Y. 

Tot din anul 1968 ne reţine atenţia Legea nr. 9 privind dezvoltarea 
construcţiei de locuinței, în care erau enumerate sursele de finanțare pentru 
locuințele noi: „fondurile de investiţii centralizate ale statului, din fondurile 
organizaţiilor economice şi întreprinderilor de stat, ale organizaţiilor cooperatiste 
şi ale celorlalte organizaţii obşteşti, precum şi cu mijloace proprii ale populaţiei”. 
Locuinţele construite prin mijloace financiare centralizate erau apoi, în majoritatea 
lor, repartizate populaţiei, conform unei metodologii adoptate la nivel naţional!?. 
Alte locuinţe, de o calitate ridicată, erau destinate vânzării, prin oficiile judeţene 
de cumpărare și vânzare a locuinţelor! 

Locuinţele construite din fondurile de stat erau predate Consiliilor 
populare, care le gestionau!!! prin secții și unităţi specializate și distribuiau către 
întreprinderi, instituții şi organizații obşteşti, în fiecare an, până în data de 1 
martie. Angajaţii acestora urmau să primească apartamentele prin repartiție, în 
baza cererii făcute în nume propriu sau în numele familiei. Eligibilitatea ţinea de 
condiţiile de locuit avute în momentul depunerii cererii, de situaţia familială şi de 


1% „Hotărârea nr. 127/1968 privind aprobarea preţurilor plafon pentru apartamentele de tipul celor 
aprobate prin Hotărârea Consiliului de Miniştri nr. 146/1960 şi unele măsuri pentru sporirea 
varietăţii şi îmbunătăţirea confortului la construcţiile de locuinţe ce se execută din fonduri de stat 
centralizate”, în Colecţie de legi, decrete, hotărâri şi alte acte normative, vol. I, 1 ianuarie-29 februarie 
1968, Editura Ştiinţifică, 1968, p. 241-244; Arhitectura, an XII, 1964, nr. 4(89), p. 40-45 

1% „Legea nr. 9 din 1968 privind dezvoltarea construcţiei de locuinţe, vânzarea de locuinţe din fondul 
de stat către populație și construirea de case proprietate personală de odihnă sau turism”, în Colecţie 
de legi, decrete, hotărâri şi alte acte normative, vol. UI, 1 mai-30 iunie 1968, p. 7-21. Vezi şi: „Hotărârea nr. 
1651/1968 privind administrarea fondului locativ”, în Colecţie de legi, decrete, hotărâri şi alte acte 
normative, vol. IV, 1 iulie-31 august, București, Editura Științifică, 1968, p. 234-240 

1% Instrucţiuni nr. 33110 din 3 august 1968 privind metodologia de repartizare a fondului locativ de stat şi 
normele de repartizare, între locatarii principali, a cheltuielilor comune de folosinţă, întreținere şi reparație a 
locuinţelor și spațiilor cu altă destinație decât aceea de locuință, 
http://www.monitoruljuridic.ro/act/instructiuni-nr-33-110-din-3-august-1968-privind-metodologia- 


de-repartizare-a-fondului-locativ-de-stat-si-normele-de-repartizare-intre-locatarii-principali-a- 


cheltuielilor-comune-de-folosinta-intretinere-47673.html, accesat în 29 aprilie 2017 

11 Norbert Petrovici, „Socialist Urbanization in the Ceaușescu Era: Power and Economic Relations in 
the Production of Habitational Space in Cluj”, în Studia Universitatis Babeş-Bolyai — seria Studia 
Sociologia, 2006, nr. 51,p. 104 

1! Consiliile Populare Comunale/Orăşenești/Municipale/Judeţene gestionau procesul sistematizării 
în unităţile administrative avute în subordine și colaborau între ele, precum și cu celelalte entități de 
Stat relevante (de proiectare, construţie, gestionare locuinţe și alte categorii de clădiri). Vezi: România 
liberă, București, anul XXXII, nr. 9181, 2 mai 1974, p. 2; Scînteia, Bucureşti, anul XLV, nr. 10404, 3 
februarie 1976, p. 1; Revista economică, Bucureşti, nr. 46, 13 noiembrie 1987, p. 3 

vechimea în muncă a solicitantului!?. La fel de îndreptăţiți erau angajaţii care 
locuiau deja în orașul în care făcuseră cerere de repartiție, cât și cei care nu-și 
aveau domiciliul în respectivul oraș (acest aspect era valabil doar în orașele mari). 
În baza acestor variabile, conducerile întreprinderilor realizau liste de priorităţi cu 
angajaţii îndreptăţiți să primească o locuinţă, înaintate apoi spre aprobare 
comitetelor executive ale Consiliilor Populare. Pe baza lor și în funcţie de evoluția 
şantierelor de construcții se dădeau ordinele de repartiție. În cazul căsătoriei, dacă 
soţii dețineau două locuinţe, aceștia erau obligați să opteze pentru una dintre ele. 

Pentru creșterea densităţii locuințelor, prin Legea nr. 19/1968 erau 
indisponibilizate toate terenurile libere din intravilanele orașelor, indiferent de 
situația lor juridică. Aceste terenuri puteau fi expropriate şi folosite pentru 
amplasarea de noi blocuri de apartamente, unități industriale şi comerciale, 
drumuri sau instituții!!5. 

Prin Hotărârea Consiliului de Miniştri nr. 973/1970 era înfiinţată Comisia 
Centrală pentru sistematizarea localităţilor, respectiv comisiile locale subordonate. 
Acestea urmăreau modul de realizare a programului naţional de sistematizare, 
având grijă de aplicarea hotărârilor de partid în acest sector. Comisiile locale 
funcționau la nivel de județ şi întocmeau planurile de elaborare a studiilor de 
sistematizare a localităţilor urbane și rurale!!. 

În cadrul celei de-a III-a Conferinţe a Uniunii Arhitecţilor din R.S.R. (1971), 
N. Ceaușescu evidenția căile spre care urbanismul românesc urma să se îndrepte. 
Astfel, reducerea procentajului de teren construit devine, la începutul anilor '70, 
un imperativ tot mai des invocat ca urmare a „deficienţelor în concepția de 
sistematizare”, iar introducerea „elementului românesc” în imaginea fațadelor se 
arăta tot mai clar: „În cartiere noi, blocurile sunt dispersate uneori la întâmplare, 
nu se încheagă în străzi și bulevarde precis conturate, într-o linie urbanistică clară 
(...) nu a existat totdeauna preocuparea pentru asigurarea unei ambianţe generale 
social-culturale corespunzătoare cerințelor noi de viaţă. (...) Arhitecţii au neglijat 
adesea tradiţiile bogate şi valoroase ale arhitecturii românești, specificul nostru 
național. (...) O asemenea sistematizare are (...) drept consecinţă risipa de teren”, 
afectându-se astfel „imaginea arhitecturală a cartierului”, dar și densitatea 
blocurilori!5. Arătând că „se vor lua măsuri care să asigure realizarea, în următorii 
10-15 ani, a sistematizării rurale, precum și crearea de noi centre urbane”, acesta a 


12 În afara legislației autorităţile ţineau cont și de comportamentul la locul de muncă și performanţa 
solicitantului în cadrul său. 
115 Legea 19/1968 cu privire la regimul juridic al terenurilor fără construcții din perimetrul construibil al 
municipiilor şi orașelor, în Colecţie de legi, decrete, hotărâri şi alte acte normative, vol. III, 1 mai-30 iunie 
1968, București, Editura Ştiinţifică, 1968, p. 237-238 
114 Dinu C. Giurescu (coord.), Istoria românilor, vol. X, Bucureşti, Editura Enciclopedică, 2013, p. 892- 
893 
115 Arhitectura, București, an XIX, 1971, nr. 2(129), p. 5 

cerut ca „noile ansambluri să ofere o imagine estetică atrăgătoare”, iar „clădirile 
de utilitate publică ce se prevăd a fi construite trebuie plasate în așa fel încât 
fiecare ansamblu de locuit să posede un centru social propriu”!ie. 

În deceniile șase şi şapte, majoritatea cvartalelor de blocuri fuseseră 
construite pe terenuri virane, în special la marginea orașelor, unde se găseau 
suprafețe libere de mari dimensiuni, respectându-se principiile urbanistice 
privitoare la distanţe, însorire etc.. Prin astfel de discursuri, factorii politici, în 
frunte cu N. Ceaușescu, au cerut îndesirea imobilelor de locuit, în scopul creșterii 
densității populaţiei, respectiv a „economisirii” terenului agricol. 


XI 


Mobilarea unui cartier șaizecist: Gheorgheni, Cluj, etapele I și II 


Schimbarea înţelesului sistematizării teritoriale şi urbane a început odată cu 
deciziile Conferinţei Naţionale a P.C.R. din 19-21 iulie 1972, în cadrul secţiunii 
„pentru dezbaterea proiectului directivelor cu privire la sistematizarea teritoriului, 
a oraşelor și satelor, la dezvoltarea lor economico-socială”. 

Concret, era introdusă în circuitul opiniei publice noțiunea de folosire 
judicioasă a terenurilor, prin aceasta argumentându-se apoi necesitatea 
sistematizării satelor şi organizarea pe baze științifice a spaţiului locativ, social, a 
rețelelor rutiere etc.!!7 Autorităţile doreau restructurarea localităților prin 
determinarea funcţiei economice a fiecăreia, revenind la idealul anului 1950, de 
rearanjare a orașelor pe criterii raționale!*:. 


116 [bidem, p. 5-6 

117 Conferința națională a Partidului Comunist Român — 19-21 iulie 1972, Bucureşti, Editura Politică, 1972, 
p. 279-280 (în continuare Conferința națională a Partidului...) 

118 Per Ronnăs, op. cit., p. 64 

Locuirea trebuia să se facă prin asigurarea „deplinei egalităţi în drepturi a 
tuturor cetățenilor ţării fără deosebire de naţionalitate”, prin uniformizarea 
modului de trai!!?. Directivele propuneau (din nou) blocarea extinderii oraşelor!% 
şi deschideau posibilitatea înființării unor nuclee urbane în mediul rural!?!. Se 
reactualizau schițele de sistematizare ale tuturor oraşelor şi se recomanda 
amplasarea blocurilor de locuinţe cât mai aproape unul de celălalt, odată cu 
creșterea regimului de înălțime. Deși Directiva prevedea ca aceste clădiri să fie 
edificate pe terenurile libere din interiorul perimetrului construibil, cu evitarea 
demolărilor, recomandarea nu a putut fi respectată întotdeauna. 

În cadrul Conferinţei Naţionale, discuţiile privind sistematizarea urbană au 
vizat atât locuirea, cât și modul de amplasare a tuturor categoriilor de construcții, 
distribuirea forțelor de producţie, „folosirea judicioasă a terenurilor”, respectiv 
reorganizarea căilor de circulaţie și a transportului în comun. În privința 
urbanizării satelor, se dorea sistematizarea a circa 300-350 de localităţi rurale, cu 
scopul asigurării unui „grad superior de civilizație” pentru localnici!?. 

Conferința a adoptat o serie de directive privind sistematizarea oraşelor și 
satelor, în contextul reformei administrative petrecute cu câțiva ani înainte. S-a 
decis atunci ca, pe viitor, așezările mici să fie comasate, iar în orașe să se treacă la 
creşterea densităţii populaţiei!?, fiind necesară „asigurarea deplinei egalități în 
drepturi a tuturor cetățenilor țării, fără deosebire de naționalitate”. De asemenea, 
s-a argumentat că „sistematizarea creează cadrul în care întreaga populaţie trăiește 
și muncește, se desfășoară viața economică și socială, se înfăptuieşte participarea 
maselor largi, sub conducerea Partidului Comunist Român, la rezolvarea tuturor 
problemelor pe care le ridică dezvoltarea orașelor şi satelor”174. Sistematizarea se 
desfăşura conform programului de „omogenizare a societăţii, omogenizare a 
relaţiilor sociale pe baza principiilor eticii și echităţii socialiste şi comuniste și 
perfecționarea conducerii științifice a întregii vieți sociale”, în condiţiile în care 
peste jumătate din populaţia activă lucra în industrie şi construcții!?. 


119 Conferința națională a Partidului..., p. 481 
12 Adminstraţiile locale erau obligate să facă delimitarea perimetrului construibil al orașelor, astfel 
încât construirea oricărui tip de obiectiv în afara sa, fie el industrial, rezidenţial etc., era interzisă sau 
se putea face doar în urma aprobării Consiliului de Stat. Totodată, rețelele de transport ale energiei 
electrice urmau să se construiască paralel cu arterele rutiere, din aceleași rațiuni. Cf. Conferința 
națională a Partidului..., p. 483-484 
121 Nucleele urbane erau prevăzute cu o populaţie de minim 5000 de locuitori, angajaţi în activități 
agricole și industriale, în jurul cărora să graviteze câteva (4-5) comune, pe o rază de circa 15-20 km. 
Cf. Conferința națională a Partidului... p. 485 
12 Ibidem, p. 279-280 
1% Ibidem, p. 481 
12 Ibidem 
1% V. Nichita, I. Totu, Conceptul, conținutul şi direcțiile principale ale făuririi societății socialiste multilateral 
dezvoltate, București, Editura Politică, 1972, p. 41, 55 

A fost propusă înființarea Comisiei guvernamentale de sistematizare, 
destinată să elaboreze Programul național de sistematizare a teritoriului şi 
localităţilor urbane şi rurale. Consiliul de Miniştri primea sarcina elaborării unei 
noi legislații privind sistematizarea!?. 

Sistematizarea oraşelor se desfășura în concordanţă cu programul naţional 
de investiții. Construirea de unități industriale și complexuri de locuit „pe baze 
ştiinţifice” însemna, în primă fază, determinarea profilului economic predominant 
al fiecărei zone. Aceasta nu se limita însă la domeniile potenţiale de lucru, ci și la 
posibilitatea interconectării economice şi sociale dintre oraşele principale și 
localităţile rurale din apropiere, inclusiv prin căile de comunicaţie (rutier și 
feroviar)!7. Reţine atenţia, între altele, directiva privind „buna gospodărire a 
fondului funciar”, prin blocarea extinderii orașelor!%. 

Organizarea orașelor ţinea cont de dispunerea zonelor funcționale, cea 
industrială fiind amplasată aproape de căile principale de comunicaţie și 
prevăzută cu protecţii contra poluării fonice şi a aerului (perdele forestiere, filtre 
etc.). Amplasarea oricărei clădiri se făcea în urma elaborării studiului de 
sistematizare, urmat de schița de sistematizare, ambele referitoare la întreaga 
localitate, detaliul de sistematizare, axat pe o zonă a localităţii, respectiv studiul de 
amplasament, făcut pentru fiecare imobil în parte. Aceste documente cuprindeau 
atât piese scrise, cât şi piese desenate, precum memoriul justificativ, liste ale 
costurilor estimate, planșe, schiţe, fotografii. Schiţele de sistematizare erau 
aprobate de consiliile populare locale și de Consiliul de Miniștri!?. 

Previzibila creare a unor nuclee urbane, amplasate în centrul comunelor 
existente însemna, în rândurile documentului, urbanizarea a sute de localităţi. Ele 
erau prevăzute cu o populaţie de minim 5000 de locuitori, angajaţi în activități 
agricole și industriale, în jurul cărora să graviteze câteva (4-5) comune, pe o rază 
de circa 15-20 km!%. Tot conform celor decise în cadrul Conferinţei Naţionale, în 
perioada 1976-1990 urmau să se construiască circa 2,5 milioane de apartamente!?!. 


126 Viaţa economică, Bucureşti, anul X, nr. 29(464), 21 iulie 1972, p. 11, 13 
127 Alte criterii țin de cadrul natural al perimetrului construibil și trebuiau să fie fezabile atât tehnic, 
cât şi economic. Se refereau la: poziția geografică, clima, structura geologică și resursele naturale, 
respectiv structura geotehnică a pământului, riscul de inundaţii, cutremure etc. Vezi: Vasile Cucu, 
Oraşele României, Bucureşti, Editura Ştiinţifică, 1970, p. 125; Arhitectura, Bucureşti, anul XV,1967, nr. 
4(107), p. 19-20 
18 Adminstraţiile locale erau obligate să delimiteze perimetrul construibil al orașelor, astfel încât 
construirea oricărui tip de obiectiv, fie el industrial, rezidenţial etc., era interzisă înafara sa sau se 
putea face doar în urma aprobării Consiliului de Stat. Inclusiv rețelele de transport ale energiei 
electrice urmau să se construiască paralel cu arterele rutiere, din aceleași rațiuni. Vezi: Conferința 
națională a Partidului..., p. 483-484 
129 Per Ronnăs, op. cit., p. 67 
1% Conferința națională a Partidului... p. 485 
131 V, Nichita, I. Totu, op. cit., p. 57 

Directiva prevedea reactualizarea tuturor schițelor de sistematizare, 
creșterea densității populaţiei!?, edificarea de noi blocuri pe terenurile libere din 
interiorul perimetrului construibil, cu evitarea demolării clădirilor din fondul 
locativ existent. Acest din urmă aspect nu a putut fi respectat, mai cu seamă 
datorită limitării spaţiului liber disponibil. În cazul ansamblurilor de blocuri 
construite în anii '50-'60, măsurile vizau ocuparea spaţiilor dintre acestea, acolo 
unde se putea, cu noi clădiri de locuit. Amplasarea noilor blocuri trebuia făcută de 
o aşa manieră încât să permită deschiderea unor artere largi de circulaţie și având 
în centru o zonă de servicii: centrul de cartier. Se dorea stimularea transportului în 
comun, iar reţelele subterane urmau să fie construite în spaţii comune!%. 

Fațadele noilor clădiri trebuiau concepute astfel încât să „îmbine tradițiile 
arhitecturii românești cu tendinţele moderne, executându-se construcții simple, 
rațional dimensionate, cât mai ușoare şi fără finisaje excesive”. Noile apartamente 
se repartizau către angajaţi în zone cât mai apropiate de întreprinderile unde 
lucrau, astfel încât durata de deplasare să fie minimă!*. 

Aceste directive s-au transpus mai târziu, conform dorinţei lui Nicolae 
Ceauşescu!%, într-o nouă legislație privind sistematizarea teritorială și a 
localităţilor. Totodată, șeful statului ceruse actualizarea legislaţiei existente 
privind fondul locativ și construcţia de noi locuinţe!*. 


Ultimul pachet legislativ important privind sistematizarea urbană a fost 
format din Legile nr. 4 şi 5 din 1973 şi Legile nr. 58 şi 59 din 1974, ele beneficiind 
de o atenţie specială din partea autorităților și a mass-media. Noile legi apăreau în 
condiţiile schimbărilor economico-sociale de după 1970 şi a faptului că C.C. al 
P.C.R. dorea intensificarea ritmului cu care se construiau noi cartiere în orașe!Y. 

Proiectul Legii privind dezvoltarea construcției de locuinţe, vânzarea de locuințe 
din fondul de stat către populație și construirea de case de odihnă proprietate personală, 
respectiv cel al Legii privind administrarea fondului locativ şi reglementarea raportului 
dintre proprietari şi chiriaşi au fost publicate la începutul lunii martie 1973 în presa 


1% În anii dinaintea Conferinţei s-ar fi reușit creșterea densităţii populaţiei în cartierele de blocuri 
existente, prin noi construcţii, cu până la 10-25%. Vezi: Vasile Cucu, op. cit., p. 126 
1% Pentru unele raportări privind sistematizarea rețelelor subterane vezi Ibidem, p. 127-128 
13 Conferința națională a Partidului..., p. 487-491 
1% În cadrul unei şedinţe de lucru din luna iunie 1972, N. Ceaușescu declara: „Ar trebui să pornim de 
la necesitatea restrângerii suprafeţelor oraşelor şi satelor, de a se limita și interzice orice lărgire a 
suprafeţelor și de a se elabora planuri ca în următorii 10-15 ani, sau până în 1990, să se realizeze o 
restrângere serioasă a suprafeţei orașelor şi satelor”. Apud. Istora românilor..., p. 894 
15% Nicolae Ceaușescu, România pe drumul construirii societății socialiste multilateral dezvoltate, vol. VIII, 
Bucureşti, Editura Politică, 1973, p. 198 
15 România liberă, București, anul XXXI, nr. 8637, 23 martie 1973, p. 3; Ibidem, nr. 8838, 24 martie 1973, 
p.2 

națională, urmând a fi supuse dezbaterii publice!3. În răstimpul dintre publicare și 
adoptarea legilor de către Marea Adunare Naţională (M.A.N.), ele s-au bucurat de 
o atenţie sporită în mass-media. 

Bihoreanul Petre Blajovici, în calitate de preşedinte al Comitetului de Stat 
pentru Economia și Administraţia Locală, arăta că esența modificărilor legislative 
ar fi ţinut de „indicaţiile” lui Nicolae Ceaușescu în domeniul dezvoltării urbane. 
În acel timp, atât intervenţia crescândă a șefului statului în problema locativă, prin 
deplasările pe șantiere sau la Conferinţele Uniunii Arhitecţilor din România 
(U.A.R.), cât şi extinderea cultului personalității sale în mediul 
urbanistic/arhitectural, deveneau o realitate tot mai evidentă. 

Blajovici aborda problema locativă prin necesitatea sa socială și prin 
problemele pe care construirea de locuințe noi le putea rezolva. Arăta că, în 
perioada dezbaterii publice, autoritățile au primit circa 9000 de scrisori cu sugestii 
privind cele două legi. Și după modificările legislative, tinerii căsătoriți, salariaţii 
și pensionarii aveau în continuare dreptul de a le fi repartizată o locuință!*. Prin 
aceste legi se urmărea eradicarea speculei cu locuinţe, atât printr-un regim sever al 
închirierilor, cât şi prin construirea de cămine pentru nefamilişti!*. 

Cetăţenii erau în continuare îndeptăţiți să primească un credit bancar 
pentru construirea unei locuințe proprietate personală sau pentru cumpărarea 
uneia!+!. Prioritari erau, în următoarea ordine: muncitorii calificaţi, în primul rând 
cei din marile unități industriale, angajaţii transferați cu locul de muncă în alt oraș, 
cadrele din învățământ și cercetare, absolvenţii repartizați în producție, tinerii 
căsătoriți, iar la urmă ceilalți angajaţi și pensionarii. În cazul familiilor se ţinea 
cont de condiţiile de lucru ale titularului cererii de repartiție și de numărul de 
copii, respectiv de venitul mediu lunar pe persoană. Creditul era acordat la 
propunerea colectivelor unde solicitanţii își desfășurau activitatea, iar prioritatea, 
în baza categoriilor enumerate, era stabilită de către comisiile constituite de 
comitetele executive ale Consiliilor Populare. Legea 4 detalia toate aspectele 
privind acordarea creditelor, de la condiţiile de eligibilitate, categoriile beneficiare, 
forma de preluare şi returnare a creditului şi ce se putea întâmpla cu locuința 
construită printr-un astfel de credit. Dobânda creștea pe măsură ce solicitantul 
avea un venit mai mare. Locuinţele puteau avea între una și cinci camere, cel mult 
78 m?, confort |, II sau III, calitatea finisajelor și dotărilor fiind limitată!?. Norma 


1% [bidem, nr. 8825, 9 martie 1973, p.2-4; Ibidem, nr. 8838, 24 martie 1973, p.2; Ibidem, nr. 8839, 25 martie 
1973, p.3 
1% Scînteia, Bucureşti, anul XLII, nr. 9463, 23 martie 1973, p. 3 
10 Ibidem, p. 2 
11 Ibidem, nr. 9582, 27 iulie 1973, p. 2; România liberă, București, anul XXXI, nr. 8950, 2 august 1973, p. 
3; Ibidem, nr. 8952, 4 august 1973, p. 2; Ibidem, nr. 9004, 5 octombrie 1973, p. 3 
12 România liberă, Bucureşti, nr. 8950, 2 august 1973, p. 3; Ibidem, nr. 8952, 4 august 1973, p. 3; Ibidem, 
nr. 8982, 9 septembrie 1973, p. 5; Ibidem, nr. 9004, 5 octombrie 1973, p. 3 

locativă medie de persoană era de 10 m?, cu un minim de 8 m? !%. Cetăţenii ale 
căror locuinţe erau demolate pentru sistematizarea orașelor primeau o locuință 
închiriabilă, cu posibilitatea cumpărării, dar şi o despăgubire în bani. Ambele legi 
au intrat în vigoare pe 28 martie 1973, fiind modificate în anul 1980144. 

Dilema în care autorităţile, Institutul pentru Sistematizare, Arhitectură și 
Tipizare și Institutul de Arhitectură „lon Mincu”, împreună cu Institutele de 
proiectare judeţene erau puse se referea la crearea unui echilibru între agricultură 
şi nevoia asigurării locuințelor pentru populaţia aflată în creştere. Existau doar 
două variante: extinderea pe orizontală sau densificarea oraşelor pe suprafața 
existentă!**, dar s-a optat pentru cea de-a doua. 

Pentru realizarea îndesirilor în cartierele existente și eliminarea locuințelor 
individuale pentru a fi înlocuite cu altele, colective, a fost necesară elaborarea unui 
nou cadru legislativ, suplimentar față de cel existent. 

Cel mai important act legislativ privind urbanizarea și sistematizarea 
urbană este Legea nr. 58/19741%, prin care erau puse în aplicare deciziile luate în 
cadrul Congresului al X-lea al P.C.R.!” și a Conferinţei Naţionale din iunie 1972. 
Legea a stabilit modul de abordare a urbanismului românesc în anii '70-'80, 
coferindu-i o bază „ştiinţifică”, conform unor prognoze de creştere urbană!*. Prin 
ea s-ar fi introdus, conform propagandei vremii, „ordine și disciplină în domeniul 
sistematizării”!*. Proiectul legii a fost publicat în presă în 21 aprilie 1974, 
bucurându-se şi ea de o atenţie sporită din partea mass-media!%. 

În cadrul dezbaterii Marii Adunări Naţionale, au fost aduse câteva 
argumente în favorarea noii legi. Cele mai importante priveau buna distribuire a 
forței de muncă în teritoriu, dar şi echilibrarea procesului de urbanizare între 
judeţe. Un alt argument era nevoia „asigurării de condiţii de viață egale pentru 
toți cetățenii țării”, conform principiilor socialiste. Or, diferențele calitative dintre 
locuințele nou-construite nu făceau decât să adâncească deosebirile dintre 


1% Legea nr. 4 din 28 martie 1973 privind dezvoltarea construcției de locuințe şi vânzarea de locuințe din 
fondul de stat către populaţie, în Colecţia de legi şi decrete, 1973, vol. |, 1 ianuarie-31 martie, p. 47; Legea 
nr. 5 din 28 martie 1973 privind administrarea fondului locativ şi reglementarea raporturilor dintre 
proprietari şi chiriaşi, în Colecţia de legi și decrete, 1973, vol. |, 1 ianuarie-31 martie, p. 69-94; Scînteia, 
anul XLIII, nr. 9752, 17 iulie 1973, p. 2-3 
14 Scînteia, anul L, nr. 11856, 3 octombrie 1980, p. 2; Ibidem, nr. 11869, 18 octombrie 1980, p. 5 
1% România liberă, Bucureşti, anul XXXII, nr. 9098, 25 ianuarie 1974, p. 1, 5 
1% Legea nr. 58/1974 privind sistematizarea teritoriului şi localităților urbane şi rurale, Consiliul de Stat, 
Serviciul Buletinului Oficial și al publicaţiilor legislative, 1975 (în continuare Legea nr. 58/1974...) 
147 Congresul al X-lea al Partidului Comunist Român. 6-12 august 1969, Bucureşti, Editura Politică, 1969, 
p. 628-631 
1% România liberă, Bucureşti, anul XXXII, nr. 9341, 5 noiembrie 1974, p. 3 
1% Ibidem, nr. 9336, 30 octombrie 1974, p. 3 
150 Jbidem, nr. 9172, 21 aprilie 1974, p.3; Scînteia, Bucureşti, anul XLIII, nr. 9847, 21 aprilie 1974, p.2; 
România liberă, anul XXXII, nr. 9181, 2 mai 1974, p. 2; Ibidem, nr. 9341, 5 noiembrie 1974, p. 3 

muncitori şi cei cu funcții sau membrii de partid'5!. În ce priveşte redarea unor 
suprafețe agriculturii, aveau să se stabilească suprafețe minime pe fiecare judeţ. 
De exemplu, în judeţul Harghita urmau a fi reintroduse în circuitul agricol peste 
7000 ha!*, iar suprafața totală națională estimată a se reintroduce în circuitul 
agricol era de 300.000 ha'5%. 

În linii generale, legea viza restrângerea perimetrelor construibile ale 
oraşelor şi comunelor, zonarea funcțională, astfel încât să le fie asigurată 
„dezvoltarea armonioasă” și uniformizarea!*%. Se urmărea corelarea modului de 
dezvoltare a localităţilor urbane cu cele rurale din apropiere. Un exemplu ar fi 
folosirea resurselor (produselor finite) agricole din hinterlandul marilor orașe în 
industria alimentară locală. 

Prin planurile de sistematizare erau stabilite perimetrele construibile ale 
localităţilor, anticipându-se viitoarele amplasamente ale clădirilor de locuinţe, ale 
obiectivelor economice, drumurilor sau rețelelor subterane. Amplasarea clădirilor 
înafara perimetrului construibil era permisă doar prin decret prezidenţial, iar 
extinderea rețelelor de utilități în acele zone era interzisă. Regimul de înălțime și 
densitatea construcţiilor trebuiau să fie cât mai mari. Noile ansambluri de locuit 
trebuiau ridicate cu precădere începând din centrul orașului, către periferie, 
procesul inversându-se față de anii anteriori. Atât orașele, cât şi comunele urmau 
să aibă aşa-numite „centre civice”: pieţe publice, mărginite de clădiri 
administrative, culturale şi locative!%. 

Astfel, remodelarea orașelor s-a putut face doar prin recurs la demolări, 
din necesitatea realizării unui urbanism bazat pe „riguroase fundamentări 
ştiințifice”1%. Casele particulare puteau fi expropiate, împreună cu terenurile 
aferente, în baza schiţei și a detaliului de sistematizare. Însă Legea 58 prevedea ca, 
în astfel de cazuri, proprietarii să fie despăgubiţi „just”, pe considerentul cedării 
„interesului personal către interesul obştesc”!. 

Un alt scop al noilor legi era crearea unui echilibru de dezvoltare între 
judeţe, precum și între oraşe şi comune. În momentul adoptării Legii 58 existau 
diferenţe foarte mari între judeţe în ce privește procentul populaţiei urbane. De 
pildă, dacă în judeţul Alba populaţia oraşelor era de circa 44% din total, în 


151 Ivan Szelenyi, op. cit., p. 38-39 
15 [bidem 
15 România liberă, Bucureşti, anul XXXII, nr. 9181, 2 mai 1974, p. 2 
15 Argumentul economisirii terenurilor agricole fusese invocat de Nicolae Ceaușescu în cadrul celei 
de-a III-a Conferinţe Naţionale a Uniunii Arhitecţilor din România, în cadrul unei reevaluări a 
urbanismului românesc: Ana Maria Zahariade, op. cit., p. 36; Arhitectura, Bucureşti, anul XIX, 1971, 
nr. 2, p. 3-8 
155 Arhitectura, București, anul XXVIII, nr. 3(184), 1980, p. 19-24 
15 Scînteia, Bucureşti, anul LVI, nr. 13800, 4 ianuarie 1987, p. 2 
15 Interesul obştesc este definit prin lucrările de construcții locuinţe, destinate populaţiei. Vezi: Legea 
nr. 58/1974..., p.23 

Hunedoara aceasta atingea 74%. La fel, dacă în județul Buzău procentul era de 
22%, în Prahova acesta era de aproape 56%1%. 

Sistematizarea satelor intra și ea în aceste calcule, în baza industrializării 
centrelor comunale, tot pentru creșterea densității populaţiei și darea în circuitul 
agricol a cât mai multor pământuri!”. Proprietăţile individuale nu puteau depăşi 
200-250 m?. Numeroase centre comunale urmau să devină orașe, deservind satele 
mărginașe, însă mai târziu, după ce politica sistematizării a fost revizuită, s-a 
considerat oportună demolarea unor sate și concentrarea populaţiei în centrele de 
comună. Legea nr. 58 prevedea stabilirea unor „programe pe termen lung pentru 
mutarea treptată a gospodăriilor din satele în care este interzis să se mai 
construiască clădiri noi, precum și a celor rămase în afara perimetrelor construibile 
ale satelor cu perspectivă de dezvoltare”1%. 

Conexă Legii Sistematizării a fost Legea nr. 59/1974 privind fondul 
funciar!€!. Legifera importanța dată pământului agricol, considerându-se că, prin 
extinderea haotică a localităţilor şi prin amplasarea unor unități industriale lângă 
pământul lucrativ s-ar fi compromis suprafeţe agricole mult prea mari!?. 
„Economisirea” sa, respectiv redarea în circuitul agricol a suprafeţelor 
neproductive!%, reprezintă una din bazele acestei legi. Aproape orice teren liber 
trebuia dedicat agriculturii și doar prin decret prezidenţial i se putea da o altă 
destinaţie. Legea a definitivat conceptul „sistematizării teritoriului agricol”, 
realizat în paralel cu sistematizarea oraşelor. 

Pachetului legislativ adoptat în anii 1973-1974 se adaugă Legea străzilor, 
referitoare la sistematizarea căilor de circulaţie din localități. Actul prevedea 
amenajarea arterelor într-un mod „unitar” și „eficient”, prin apelarea în cât mai 
mare măsură la rețeaua existentă și interzicerea demolărilor şi a deschiderii de 
străzi noi. Numai în mod excepţional, legea permitea amenajarea unor străzi pe 
amplasamente complet noi, iar orice imobil nou trebuia amplasat pe structura 
stradală existentă. Prevederea nu a fost respectată. Conform legii, străzile din 
localităţile urbane se clasificau în patru categorii: | —- magistrală, II — de legătură, III 
- colectoare; IV - de deservire locală, fiecare având capacități şi dimensiuni 
diferite; arterele rurale erau principale și secundare. Aceeași lege prevedea că 


15 Revista economică, Bucureşti, nr. 9, 1974, p. 12 

15 România liberă, Bucureşti, anul XXXI, nr. 8956, 9 august 1973, p. 1,3 

15 Legea nr. 58/1974..., p. 12 

151 Lege nr. 59 din 29 octombrie 1974 cu privire la fondul funciar, accesibilă pe 
http://www.monitoruljuridic.ro/act/lege-nr-59-din-29-octombrie-1974-cu-privire-la-fondul-funciar- 


emitent-marea-adunare-nationala-publicat-n-352.htm], accesat în 29 aprilie 2017 

1% Viaţa economică, Bucureşti, anul X, nr. 33 (468), 18 august 1972, p. 12 

1% [bidem, nr. 37 (472), 15 septembrie 1972, p. 8; Revista economică, Bucureşti, nr. 18, 7 mai 1976, p. 12 

„elaborarea măsurilor de sistematizare a arterelor stradale, precum și construirea 
și întreținerea acestora, se vor realiza cu participarea activă a cetăţenilor”1£. 

Se consideră că pachetul legislativ activat în perioada 1973-1974 și deciziile 
luate în cadrul Congresului al XI-lea al P.C.R.1% (21-24 noiembrie 1974) i-au permis 
lui Nicolae Ceauşescu implicarea totală în fenomenul sistematizării țării. 
Congresul al XI-lea a aprobat construirea unui număr de 815.000 de apartamente 
în cincinalul 1976-1980, în creștere față de cele 512.000 cuprinse în planul cincinal 
1971-1975, respectiv 340.000, câte se prevăzuseră pentru cincinalul 1966-197016. 
Acestea aveau să fie „repartizate” pe judeţe, în funcţie de nivelul de dezvoltare 
industrială existent sau preconizat!”. 

Conform legii, șeful statului devenea factor decident atât în aprobarea 
proiectelor de construcții, cât şi în edificarea/demolarea clădirilor din afara 
perimetrului construibil al localităţilor. Arhitectul Ana Maria Zahariade face o 
comparaţie, din punctul de vedere al factorilor decidenţi ai proiectelor de 
construcții, cu Hotărârea Consiliului de Miniștri din 1952, opinând că legislaţia 
veche oferea un adevărat „tărâm al libertăţii” arhitecţilor față de cea nouă!&. 

În scurt timp, mass-media l-a transformat pe șeful statului în „primul 
arhitect al țării”, arătând că dezvoltarea edilitar-urbanistică a oraşelor ar fi fost 
rodul „indicaţiilor” sale. „Este meritul istoric al tovarăşului Nicolae Ceaușescu de 
a fi elaborat concepţia despre dezvoltarea localităţilor patriei, strategia 
sistematizării teritoriului, a orașelor şi satelor. Îi datorăm secretarului general al 
partidului faptul, de o excepţională însemnătate, că în clipa de față dispunem de 
un program unitar, ştiinţific al dezvoltării, că vasta operă de construcție este pe 
deplin corelată cu celelalte obiective ale edificării și progresului patriei, că la opera 
de sistematizare a teritoriului prezidează o concepţie de un înalt nivel științific”, e 
unul dintre textele de acest fel din cotidianul Scînteia!*. 

Pentru această fază a schimbărilor legislative este relevant şi Decretul nr. 
70/1975 (devenit Legea nr. 29/1975) privind sistematizarea platformelor 
industriale. Aceasta prevedea construirea fabricilor doar pe platforme industriale, 
în hale monobloc cu fluxuri tehnologice eficiente economic, proiectarea tuturor 


15 Legea nr. 37/1975 privind sistematizarea, proiectarea şi realizarea arterelor de circulație în localitățile 
urbane şi rurale, https://lege5.ro/Gratuit/he?tanrz/legea-nr-37-1975-privind-sistematizarea- 
proiectarea-si-realizarea-arterelor-de-circulatie-in-localitatile-urbane-si-rurale, accesat în 22 ianuarie 
2018; România liberă, Bucureşti, anul XXXIII, nr. 9666, 21 noiembrie 1975, p. 3; Ibidem, nr. 9667, 22 
noiembrie 1975, p. 1,3 
16 Directivele Congresului al XI-lea al Partidului Comunist Român cu privire la planul cincinal 1976-1980 şi 
liniile directoare ale dezvoltării economico-sociale a României pentru perioada 1981-1990, Bucureşti, Editura 
Politică, 1974, p. 75 
16 România liberă, Bucureşti, anul XXXII, nr. 9307, 26 septembrie 1974, p. 3 
15 Scînteia, Bucureşti, anul XLV, nr. 10411, 11 februarie 1976, p. 2 
1% Ana Maria Zahariade, op. cit., p. 40 
1% Scînteia, București, anul LIII, nr. 12879, 20 ianuarie 1984, p. 3 

instalaţiilor într-un mod unitar, comasarea depozitelor, a laboratoarelor, adaptarea 
dimensiunii clădirilor la necesităţile unităţilor economice. Conform Decretului, 
oraşele trebuiau să aibă o singură plaformă industrială, iar clădirile concentrate 
astfel încât să ocupe cât mai puţin teren. Platformele industriale aveau drumuri 
interioare și erau legate de oraş printr-o singură șosea principală. Dotările 
unităților industriale, cum ar fi dispensarul, cantina, laboratoarele, trebuiau 
grupate într-o singură clădire, etajată. De respectarea acestor prevederi, cuprinse 
în documentaţiile locale de sistematizare, răspundeau ministerele, consiliile 
populare judeţene, centralele industriale și întreprinderile!”. 

Consiliile populare (judeţene, municipale, orășenești și comunale) 
răspundeau de desfăşurarea tuturor proiectelor de sistematizare şi de respectarea 
planului în construcții, fiind instituţii coordonatoare în acest sens!!. Procesul 
sistematizării presupunea conlucrarea autorităților pe mai multe direcţii, în 
vederea asigurării resurselor financiare necesare investițiilor în locuinţe și imobile 
publice, a proiectelor urbanistice şi arhitecturale, a resursei umane, respectiv 
constructori și specialişti pe șantiere. Ele asigurau amplasamentele și proiectele de 
mobilare, proiectele tehnice şi arhitecturale ale noilor clădiri, dar și soluţiile 
constructive, tehnologice și organizatorice necesare!?. 


2.3. Orașe versus buldozer. Perioada 1975-1989 


Estimările oficiale de la jumătatea anilor '70 arătau că populaţia totală a 
României avea să sporească de la 21,5 milioane de locuitori în anul 1977, la circa 30 
de milioane, în anul 2000, proporţia populaţiei urbane având să crească de la 47% 
la 70-75%, odată cu scăderea celei rurale!%5. 


170 Decret nr. 70 din 4 iunie 1975 privind unele măsuri referitoare la organizarea şi sistematizarea platformelor 
industriale, precum și la proiectarea și realizarea obiectivelor de investiții, 
http://legislatie.just.ro/Public/DetaliiDocument/28167, accesat în 16 ianuarie 2018 

11 Scînteia, București, anul XLV, nr. 10404, 3 februarie 1976, p. 1; Revista economică, Bucureşti, nr. 46, 
13 noiembrie 1987, p. 3, 18 

172 Revista economică, Bucureşti, nr. 22, 3 iunie 1977, p. 1-3; Revista economică, Bucureşti, nr. 37, 16 
septembrie 1977, p. 10-11 

1% Per Ronnăs, op. cit., p. 73 

pable 16. Present and Projected Urban Population by 
Size-Group of Towns 


o e ————————— 


size (000) 1977 2000 2010 
No d No__. Z No _ă 
- 9 74 5.4 182 6.6 380-470 18-20 
10 - 18 69 10,1 252 16.5 
20 = 49 57 13.0 122 16.8 130-150 25-30 
5 — 99 18 12.8 46 15.9 
100 - 199 9 13.6 21 13.7 22-27 19-21 
200 = 299 8 21.0 E 8.4 
300 - 399 - i [/ 11.8 5-7 8-13 
400 — 499 - - = = 7 16-16,5 
Bucuresti l 19.1 l 10.3 1 11=11.5 
All sizes 236 100.0 638 100.0 550-650 19.0 


a i i 
Sources: Anuarul Statistic (1978: 54), Dragomirescu (1977: 22); 
Pavlu (1977: 36) 


Remarks: The 1977 column is based on census data, those for 
CE 2000 and 2010 are two separate forecasts by the 
ISLGC, Planning Centre, 


Evoluţia estimată a numărului de orașe în funcţie de populaţie (sursa: Per Ronnăs, Urbanization în 
Romania. A Geography of Social and Economic Change Since Independence, The Economic Research 
Institute, Stockholm School of Economics, 1984, p. 75) 


Cu toate că legile privind sistematizarea interziceau sau limitau 
posibilitatea demolărilor în orașe, astfel de prevederi nu au fost respectate. Mai 
mult, demolările efectuate mai ales în anii '80 s-au făcut prin obligarea 
proprietarilor de case să-și evacueze imobilele. 

Între primele orașe în care s-au efectuat demolări majore s-au numărat 
Suceava, Botoșani, Pitești, Tulcea, Vaslui, Giurgiu și Târgovişte, unde centrele 
istorice au făcut loc ansamblurilor de blocuri cu dotări complementare și unor 
clădiri administrative!4. Pentru determinarea modului de abordare a fiecărui oraş, 
autorităţile foloseau studiul preliminar realizat, la cererea Direcţiei Monumentelor 
Istorice şi de Artă, de Institutul de Urbanistică, Arhitectură și Sistematizare pentru 
centrele istorice a 25 de oraşe, majoritatea din Transilvania extinsă!%. Adaptarea 
centrelor istorice la nevoile urbane ale secolului XX (şi la socialism) se realiza prin 
renovarea imobilelor de interes, aflate în stare satisfăcătoare şi înlocuirea celor 
insalubre cu clădiri noi. Pentru discutarea viitorului centrelor vechi, Comisia 


17+ Daniel Barbu, Radu Ciuceanu, Octavian Roske, „Condiţia monumentului sub regimul comunist”, 
în Arhitele totalitarismului, Bucureşti, 2001, nr. 1-2, p. 216-217 
175 Dinu C. Giurescu, op. cit., p. 13-14 

Monumentelor Istorice şi Direcţia Patrimoniului Cultural Naţional se întruneau 
săptămânal. La proiectele de restaurare a clădirilor-monument au conlucrat 
specialişti din România şi cei ai Centrului Internaţional pentru Studiul Conservării 
şi Restaurării Proprietății Culturale. În același scop a fost înființată, mai târziu, 
prin Decretul nr. 13/1975, Direcţia Patrimoniului Cultural Naţional! și a fost 
emisă o Lege a Patrimoniului!7. Doi ani după aceea, Direcţia era desființată, 
activitatea sa intrând în sarcina Consiliului Culturii și Educaţiei Socialiste!78. 


Carte poştală cu centrul reconstruit al Sucevei: Casa de Cultură (dreapta) şi blocul Union (fundal) 


Ulterior intrării în vigoare a Legii sistematizării a fost adoptat Decretul nr. 
68/1975! privind îmbunătăţirea regimului de construire a locuinţelor. Conform 
acestuia, apartamentele construite în noile blocuri aveau dotări și finisaje 
standard, o atenţie sporită urmând a fi acordată îmbunătăţirii izolaţiilor termice, 


176 Ibidem, p. 33-34 

177 Legea 63/1974 privind ocrotirea patrimoniului cultural național al Republicii Socialiste România, 
https://lege5.ro/Gratuit/he2donzx/legea-nr-63-1974-privind-ocrotirea-patrimoniului-cultural- 
national-al-republicii-socialiste-romania, accesat în 17 ianuarie 2018 

178 Daniel Barbu, Radu Ciuceanu, Ocavian Roske, „Condiţia monumentului sub regimul comunist”, 
în Arhitele totalitarismului, Bucureşti, 2001, nr. 1-2, p. 220-221; Dinu C. Giurescu, op. cit., p. 43; Decretul 
nr. 442/1977 privind organizarea şi funcționarea Consiliului Culturii şi Educaţiei Socialiste, 
https://lege5.ro/Gratuit/he2tgqmrx/decretul-nr-442-1977-privind-organizarea-si-functionarea- 
consiliului-culturii-si-educatiei-socialiste, accesat în 17 ianuarie 2018 

179 Decretul nr. 68/1975 privind imbunatatirea regimului de construire a locuintelor din fondurile statului sau 
din fondurile populatiei cu sprijinul statului în credite si executie, 
http://lege5.ro/Gratuit/he2dsnzu/decretul-nr-68-1975-privind-imbunatatirea-regimului-de- 
construire-a-locuintelor-din-fondurile-statului-sau-din-fondurile-populatiei-cu-sprijinul-statului-in- 
credite-si-executie, accesat în 8 ianuarie 2018 

din raţiuni de economisire a energiei, dar şi finisajelor exterioare. Suprafața 
locuibilă a apartamentelor construite din fondurile statului sau din alte surse era: 


Numărul de camere pe apartament Suprafaţa locuibilă (m?) Suprafaţa utilă (m?) 
14 - 15 23 - 25 
1 
16 - 18 27 - 31 
23 - 25 37 - 43 
2 
28 - 30 45-51 
32 - 34 50 - 55 
3 (două băi pentru 38-40 m?) 
38 - 40 60 - 65 
42 - 44 64 - 69 
4 (două băi pentru 46-48 m?) 
46 - 48 72 - 77 
56 - 58 84 - 89 
5 (două băi) 
58 - 60 89 - 94 


Prin două decrete ale Consiliului de Stat din anii 1976-1977:% au fost 
stabilite prețurile de vânzare a locuinţelor construite din fondurile statului, ale 
întreprinderilor sau populaţiei. Astfel, dacă un apartament cu o cameră și o 
suprafaţă utilă de 31 m? putea costa maxim 56.100 lei, unul cu două camere și 51 
m? avea prețul plafonat la 83.900 lei. Un apartament cu trei camere putea avea 
suprafaţa utilă maximă de 65 m? şi un preț de vânzare de 105.000 lei, iar unul cu 
patru camere avea cel mult 77 m? utili și preţ de 124.000 lei. Cele mai mari 
apartamente, cu cinci camere, aveau suprafeţe utile între 84 și 94 m? și se puteau 
vinde cu 137.200 — 152.000 lei. 

Preţurile erau stabilite conform mai multor criterii, între care suprafața 
logiei sau a balconului, înălțimea blocului, etajul pe care se află apartamentul, 
gradul seismic al zonei, modul de încălzire al apartamentului, finisajele, existența 
sau nu a boxelor pentru depozitare etc. În funcţie de suprafața utilă, 
apartamentele erau clasificate în: 

e Apartamente confort sporit, cu circa 37 m2/o cameră, 55 m?/două 
camere, 78 m?/trei camere, 100 m2?/patru camere, 118 m?/cinci camere 

e Apartamente confort 1, cu circa 30 m2/o cameră, 50 m?/două camere, 
65 m?/trei camere, 80 m2?/patru camere 

e Apartamente confort II, cu circa 23 m2?/o cameră, 36 m?/două camere, 
48 m2?/trei camere, 60 m?/patru camere 


18 Decretul nr. 447/1976 privind stabilirea preturilor limita ale locuintelor care se construiesc din fondurile 
statului si preturile de contractare ale locuintelor proprietate personala care se executa cu sprijinul statului în 
credite si executie, în Colecţia de legi şi decrete, vol. IV, 1 octombrie-31 decembrie 1976, p. 763-773 

e Apartamente confort III, cu circa 21 m2?/o cameră, 34 m?/două 
camere, 45 m?/trei camere, 56 m?/patru camere!t! 


După cutremurul din 4 martie 1977, atât discursul politic, cât şi normele 
după care erau sistematizate oraşele s-au înăsprit. Atunci, în oraşele din Muntenia 
și Moldova, existența unor imobile aflate în stare de „prăbușire iminentă” era 
argumentul folosit în scopul demolării unui întreg front de clădiri sau a unei străzi 
întregi!*?. Date fiind consecinţele, a fost emisă Legea nr. 9/1977 privitoare la 
siguranța construcțiilorIs. 

Reconstrucţia generală a Bucureştiului și a orașelor afectate de seism a 
plecat de la propunerea privind edificarea unui nou „centru politico- 
administrativ” al Capitalei. În şedinţa C.P.Ex. al C.C. al P.C.R. din 10 martie, 
Nicolae Ceaușescu trasa această nouă sarcină: „să vedem unde să facem un centru 
care să devină şi un centru mai bine sistematizat, mai modern, unde să facem în 
viitor şi mitinguri, adică să devină un centru politico-administrativ”. Îşi dorea 
demolarea clădirilor care prezentau pericol de prăbușire și mutarea tuturor 
instituţiilor publice de interes naţional în imobile noi. Acest nou „centru civic” 
trebuia să aibă un stil arhitectural de inspiraţie românească, îmbinat cu „viziunea 
socialistă modernă”. „Să știți că dacă demolăm tot Bucureștiul, va fi frumos”, s-a 
spus în cadrul C.P.Ex. Varianta construirii noilor clădiri ale instituţiilor publice 
centrale pe Dealul Arsenalului și în jurul său a apărut încă din acea primăvară (în 
realitate, amplasamentul era încă din interbelic considerat cel mai bun pentru 
clădiri cu funcțiuni publice), fiind luate în discuţie și alte variante, precum Piaţa 
Victoriei sau zona fostului hipodrom din Calea Plevnei'&. Considerat „cel mai 
important proiect urbanistic din ţară”, execuţia centrului politico-administrativ 
din Capitală a demarat în anul 1984. 

Tot în urma cutremurului s-a trecut la reactualizarea schițelor de 
sistematizare ale tuturor orașelor, astfel încât peste tot să se construiască 
„ansambluri urbanistice unitare, bazate pe o tramă stradală raţională și formând 
fronturi închegate, prin realizarea unor clădiri prezentând elemente specifice 
tradiţiilor valoroase ale arhitecturii românești. (...) Elaborarea acestor 
documentaţii s-a făcut urmărindu-se organizarea unor zone cu o funcționalitate 
bine determinată, cu o structură clară a arterelor de circulație, determinând 
principalele puncte de polarizare, dominate de centrul civic”1%. Până în primăvara 


181 Decret nr. 93/1977 privind prețurile de vânzare ale locuinţelor din fondul locativ de stat, în ldem, vol. II, 1 
aprilie — 30 iunie 1977, p. 373-387 
18 Dinu C. Giurescu, op. cit., p. 41 
18 Scînteia, București, anul XLVI, nr. 10762, 27 martie 1976, p. 3-5 
1% Istoria românilor..., p. 908-911; „Proiectul centrului politico-administativ”, în Colecția de legi și 
decrete, vol. IV, 1 octombrie-31 decembrie 1976, p. 912-916 
185 România liberă, Bucureşti, anul XXXV, nr. 10145, 7 iunie 1977, p. 1,3 

anului 1978 au fost revizuite schițele de sistematizare pentru 207 orașe, plus alte 
103 (devenite apoi 1291%) „viitoare centre urbane”!. În mass-media s-a pus tot 
mai des presiune pe sistematizarea orașelor, ritmul trebuind să crească, planul de 
locuinţe având să fie „îndeplinit exemplar”15. 

În perioada 1980-1989 fenomenul sistematizării orașelor a cunoscut cea mai 
mare amploare. În cadrul celui de-al II-lea Congres al Consiliilor Populare!, iar 
apoi a Plenarei C.C. al P.C.R. din 14-15 octombrie 1980, Nicolae Ceaușescu cerea ca 
planul de locuinţe să fie „realizat în întregime”, în contextul creşterii capacității 
întreprinderilor de materiale de construcţii, în special prefabricate!%. 
Industrializarea lucrărilor de construcţii, prin folosirea panourilor mari, a 
„elementelor spaţiale” finisate din fabrică!”! (camere întregi, de pildă băi complet 
utilate) și tipizarea proiectelor, reduceau costurile şi timpul de lucru în investiţii. 
Pentru construirea unui imobil cu 20 de apartamente, timpul de lucru estimat era 
de o lună și jumătate!?. Practic, clădirile nu mai erau, prin astfel de metode, 
construite, ci fabricate în așa-numitele fabrici de case şi, apoi, montate. Folosirea 
proiectelor-tip pentru construirea de locuinţe s-a extins, în același timp tipizându- 
se și proiectele pentru școli, spitale, dispensare, cămine culturale. S-a ajuns, astfel, 
ca în toate orașele să existe aproximativ același tip de blocuri, școli etc. Totodată, 
autoritățile insistau asupra mecanizării proceselor de construcţii-montaj!%. 

Investiţiile au fost reglementate prin Legea nr. 9/1980, care obliga 
ministerele să întocmească planuri de investiţii în detaliu, respectând planurile 


18 Scînteia, Bucureşti, anul XLVIII, nr. 11249, 21 octombrie 1978, p. 1; România liberă, Bucureşti, anul 
XXXVII, nr. 10763, 5 iunie 1979, p.1 
157 Scînteia, Bucureşti, anul XLVII, nr. 11061, 14 martie 1978, p.1 
18 România liberă, Bucureşti, anul XXXV, nr. 10182, 20 iulie 1977, p. 1, 3; Scînteia, Bucureşti, anul 
XLVIII, nr. 11242, 13 octombrie 1978, p.1,3; România liberă, București, anul XXXVII, nr. 10864, 2 
octombrie 1979, p.1 
18 Scînteia, București, anul L, nr. 11838, 12 septembrie 1980, p. 2; Vezi și sumarizarea celor discutate 
în cadrul primului Congres al Consiliilor Populare (1976) în Ibidem, anul XLV, nr. 10407, 6 februarie 
1976, p. 4 
1% Nicolae Ceaușescu, România pe drumul construirii societății socialiste multilateral dezvoltate, vol. XXI, 
Editura Politică, București, 1981, p. 28 
21 România liberă, Bucureşti, anul XXXV, nr. 10023, 15 mai 1977, p. 1, 3; Scînteia, Bucureşti, anul XLVII, 
nr. 11202, 27 august 1978, p. 3; România liberă, Bucureşti, anul XXXVI, nr. 10569, 19 octombrie 1978, p. 
3; Ibidem, nr. 10573, 24 octombrie 1978, p. 3; Ibidem, nr. 10577, 28 octombrie 1978, p. 3; Ibidem, nr. 
10586, 8 noiembrie 1978, p. 3; Ibidem, nr. 10592, 15 noiembrie 1978, p. 3; Ibidem, nr. 10609, 5 decembrie 
1978, p. 3; Ibidem, anul XXXVII, nr. 10645, 17 ianuarie 1979, p. 3; Ibidem, nr. 10668, 13 februarie 1979, 
p. 1, 3; Ibidem, nr. 10671, 16 februarie 1979, p. 3; Ibidem, nr. 10675, 21 februarie 1979, p. 1, 5; Ibidem, nr. 
10680, 26 februarie 1979, p. 3; Ibidem, nr. 10681, 28 februarie 1979, p. 1, 5; Ibidem, nr. 10687, 7 martie 
1979, p. 1, 5; Ibidem, nr. 10691, 12 martie 1979, p. 5; Ibidem, nr. 10696, 17 martie 1979, p. 3; Ibidem, nr. 
10701, 23 martie 19709, p. 3; Ibidem, nr. 10741, 10 mai 1979, p. 3; Ibidem, nr. 10758, 30 mai 1979, p. 1, 5; 
Revista economică, Bucureşti, nr. 8, 23 februarie 1979, p. 6-7 
1 România liberă, Bucureşti, anul XXXIV, nr. 9715, 20 ianuarie 1976, p. 1, 5 
1% Ibidem, anul XXXV, nr. 10037, 1 februarie 1977, p. 1, 3 

economice naționale adoptate prin lege. Proiectele de investiţii trebuiau finalizate 
în cel mult șase, 12 sau 24 de luni, în funcţie de entitatea care le gestiona (local sau 
național)!*. În privinţa locuinţelor, s-a considerat că Legea investiţiilor „a blocat 
fără echivoc orice fel de căutare care iese din tipizare”!%. În fapt, deşi tipizarea a 
crescut în intensitate, proiecte „unicat” au continuat să fie realizate în proximitatea 
arterelor de circulație mai importante. 

În general, şeful statului vorbea despre cincinalul 1981-1985 ca de o 
perioadă care ar fi demonstrat „forța economiei noastre, superioritatea 
socialismului”!%. Sistematizarea orașelor devenise cadrul general de manifestare a 
politicii P.C.R. în domeniul locativ, industrial, comercial, al transporturilor etc.. 
„Dezvoltarea forțelor de producție, precum și perfecționarea relaţiilor sociale” 
(corelate cu activitatea idelologică și „formarea omului nou”) deveneau forme ale 
fenomenului sistematizării. 

Tot atunci se insista tot mai mult asupra urbanizării localităților mai mici, 
dezvoltarea orașelor cu mai puţin de 50.000 de locuitori, în scopul temperării 
fenomenul migratoriu. În acest sens, a fost aprobată construirea a câtorva sute de 
unități industriale, în cel puţin 100 de localităţi rurale între 1976 şi 1980, iar apoi în 
alte 140 de localităţi între 1981 şi 19851. În ceea ce privește tehnologiile folosite în 
construcţii, cea a panourilor mari prefabricate se aplica la 2/5 din noile clădiri 
rezidenţiale, în anul 1980, proporţia crescând în anii ulteriori!%. 

Pe parcursul anilor '80, legislaţia privind locuinţele şi urbanizarea nu a 
suferit modificări semnificative, fiind adăugate doar adnotări legilor aflate deja în 
vigoare. Unele astfel de corectări erau întreprinse prin Decretul nr. 256/1984!%. 

Cât priveşte buna gospodărire a orașelor, reține atenţia Legea nr. 10/19822%, 
prin care Consiliile Populare aveau obligaţia să menţină, prin resorturile 


4 Lege nr. 9 din 18 decembrie 1980 privind investițiile, accesibilă pe 
http://www.edep.ro/pls/legis/legis pck.htp act text?idt=1265, accesat în 16 ianuarie 2018 

1% Ana Maria Zahariade, op. cit., p. 50 

1% Nicolae Ceauşescu, Raportul Comitetului Central cu privire la activitatea Partidului Comunist Român în 
perioada dintre Congresul al XII-lea şi Congresul al XIII-lea și activitatea de viitor a partidului în vederea 
înfăptuirii obiectivelor dezvoltării economico-sociale în cincinalul 1986-1990 şi, în perspectivă, până în anul 
2000, a României — 19 noiembrie 1984, Bucureşti, Editura Politică, 1984, p. 15 

1% Per Ronnăs, op. cit., p. 77; România liberă, Bucureşti, anul XXXIII, nr. 9395, 9 ianuarie 1975, p. 1-2; 
Ibidem, nr. 9398, 13 ianuarie 1975, p. 1, 3 

19 Peter Derer, op. cit., p. 132 

1% Decretul Consiliului de Stat nr. 256 din 14 iulie 1984 privind îmbunătățirea regimului de construire a 
locuințelor şi modificarea unor reglementări referitoare la stabilirea prețurilor limită ale locuințelor care se 
construiesc din fondurile statului, a prețurilor de contractare ale locuințelor proprietate personlă şi a prețurilor 
de vânzare ale locuințelor din fondul locativ de stat, accesibil pe http://www.lege-online.ro/lr-DECRET- 
256%20-1984-%28611%29-%281%29.html, accesat în 8 ianuarie 2018 

200 Lege nr. 10 din 9 decembrie 1982 cu privire la obligațiile şi răspunderile consiliilor populare, unităților 
socialiste şi ale cetățenilor pentru buna gospodărire, întreținere şi curățenie a localităților urbane şi rurale, 
prestarea ordinii și disciplinei publice, accesibilă pe 

responsabile, ordinea și curăţenia în localităţi. De asemenea, cetăţenii și „unitățile 
socialiste” aveau obligaţia menţinerii în stare bună a locuinţelor (prin zugrăvirea 
fațadei, înlocuirea jgheaburilor şi ţiglelor, întreținerea gardurilor, curăţarea 
instalaţiilor), păstrării curăţeniei în spaţiile publice și în transportul public. Aceştia 
erau, de asemenea, obligaţi să participe la „acţiunile” organizate de către Consiliile 
Populare, comitetele cetățenești şi asociaţiile de locatari pentru amenajarea 
spaţiilor verzi, repararea drumurilor și a podurilor, curățarea monumentelor, 
consolidarea digurilor, amenajarea malurilor râurilor etc.%! Programele de măsuri 
erau prezentate cetățenilor prin presă şi, teoretic, supuse dezbaterilor publice. 
Şantierele de construcții erau obligate să asigure curățarea utilajelor la ieşirea din 
punctul de lucru, protejarea lor cu panouri, transportarea pământului și a 
molozului de pe amplasament. 

Întreținerea fondului locativ de stat a fost reglementată suplimentar, în 
completarea Legii nr. 5/1973, prin Decretul Consiliului de Stat nr. 386/1983, ce 
obliga atât proprietarii cât şi chiriaşii la buna menţinere a imobilelor şi repararea 
oricăror stricăciuni datorate lor?2?. 

În anul 1984 se trasau deja câteva obiective pentru anul 2000. Secretarul 
general al P.C.R. își dorea ca România să devină, la trecerea în noul mileniu, „o 
ţară industrial-agrară, multilateral dezvoltată, care va asigura condiţii de viaţă, 
conform cerinţelor ştiinţifice, pentru dezvoltarea sănătoasă, fizică şi intelectuală, a 
tuturor cetățenilor patriei noastre”2%, în perspectiva apariţiei societăţii comuniste. 
Mai târziu, în cadrul celui de-al XIII-lea Congres al P.C.R.2%, au fost readuse în 
discuţie rezolvarea problemei locative până în anul 1990 şi asigurarea unui minim de 
14 m? suprafaţă locuibilă de persoană (18-20 m2 împreună cu dependinţele)5. În 
cadrul aceluiași Congres s-a stabilit ca planul național de locuinţe să cuprindă 
725.000 de unități pentru cincinalul 1986-199020. 

1986 este un alt an important pentru sistematizare, căci după Plenara 
Comitetului Central al P.C.R. din 23-24 iunie au fost introduse noi norme privind 
folosirea „judicioasă” a terenurilor, în special agricole. Astfel, în definitivarea 


http://www.edep.ro/pls/legis/legis_pck.htp_ act text?idt=1277, accesat în 9 ianuarie 2018; Vezi 
referirile din presă: Scînteia, Bucureşti, anul LI, nr. 12404, 10 iulie 1982, p. 3; Ibidem, anul LIII, nr. 
12932, 22 martie 1984, p. 1,5 
21 Scînteia, București, anul LII, nr. 12618, 19 martie 1983, p. 1,5 
22 România liberă, Bucureşti, anul XLI, nr. 12139, 11 noiembrie 1983, p. 1,5 
2% Nicolae Ceaușescu, Raportul Comitetului Central cu privire la activitatea Partidului Comunist Român în 
perioada dintre Congresul al XII-lea şi Congresul al XIII-lea și activitatea de viitor a partidului în vederea 
înfăptuirii obiectivelor dezvoltării economico-sociale în cincinalul 1956-1990 şi, în perspectivă, până în anul 
2000, a României — 19 noiembrie 1984, Bucureşti, Editura Politică, 1984, p. 33 
24 Congresul al XIII-lea al Partidului Comunist Român — 19-22 noiembrie 1984, Bucureşti, Editura Politică, 
1985, p. 578-580, 590-591, 613-614 
25 Ibidem, p. 568; Per Ronnăs, op. cit., p. 83-84 
2% Scînteia, București, anul LIV, nr. 13082, 15 septembrie 1984, p. 2 

schițelor de sistematizare ale localităţilor urbane, autorităţile erau obligate să aibă 
în vedere organizarea „rațională” a zonelor industriale și a celor de depozite, 
reducerea suprafețelor ocupate de drumuri, căi de acces, rampe, realizarea de 
zone verzi în păstrându-se o medie de 11-13 m?/cap de locuitor. De asemenea, 
suprafaţa rezervată arterelor de circulație nu putea depăşi 20% din perimetrul 
total al localităţii. Aceste aspecte erau urmărite de colective și subcolective 
alcătuite din reprezentanţi ai consiliilor populare județene, ai institutelor de 
proiectări și ai O.C.O.T.A., ajutaţi de alţi membri ai organizațiilor locale2”. În mod 
ciudat însă, odată cu introducerea sau înăsprirea acestor reguli, banii alocaţi de la 
bugetul naţional proiectelor de sistematizare s-au împuţinat?%. 

În aceeași perioadă, sistematizarea mediului rural a revenit în actualitatea 
politică, fiind prevăzută în legislaţia în vigoare, dar nepusă în practică decât în 
sensul modernizării fondului construit existent. Se voia reducerea numărului 
satelor, de la 13.123 la 5000-6000, prin comasarea sau demolarea lor. O parte a 
comunelor rămase (din 2705 rămâneau 17002) aveau să devină centre agro- 
industriale (oraşe de mici dimensiuni) (în fapt, o practică sovietică mai veche, 
susținută de Nikita Hrusciov)!, mobilate cu clădiri cu două-trei nivele şi centre 
civice?!!. Termenul rezonabil pentru ca acest lucru să se întâmple era anul 200022, 
iar suprafaţa identificată pentru a fi „redată circuitului agricol” era de 348.000 
ha2%. În sfârșitul anilor "80 câteva satele din jurul Bucureștiului au fost mobilate cu 
blocuri de locuințe: Otopeni, Snagov, Bragadiru, Cornetu, 30 Decembrie?!4. Deși 
sistematizarea rurală nu a fost aplicată pe scară largă, în mediile occidentale au 
fost lansate zvonuri privind iminenta distrugere a satelor românești. În consecință, 
pe 3 februarie 1989, un grup de 12 tineri belgieni iniția „Operaţiunea satele 
româneşti”, bazată pe „adoptarea” acestor localităţi, în scopul salvării lor. 
Proiectul s-a extins apoi în Franţa, Elveţia și Olanda, însă cu rezultate reduse?!?. 

Antipatia cetățenilor şi a observatorilor străini s-a revărsat şi asupra 
proiectelor de sistematizare urbană. În special în cazul Bucureștiului, unde se 
demola cartier după cartier, proiectul centrului politico-administrativ, demarat în 


27 Arhiva Consiliului Judeţean Bihor (în continuare A.C.].B.), fond Secţia de Arhitectură, Sistematizare, 
Tehnică şi Investiții, dosar Decizii 381-491, 1986, file nenumerotate 
28 Interviu cu A.P.-S., arhitect, serviciul Urbanism al Consiliului Popular Judeţean Bihor între anii 
1982-1989. Oradea — 29 august 2017 
2% Scînteia, București, anul LVII, nr. 14238, 29 mai 1988, p.1 
210 Revista economică, Bucureşti, nr. 43, 26 octombrie 1979, p. 11-12; Ibidem, nr. 24, 17 iunie 1988, p. 3; 
Ibidem, nr. 30, 29 iulie 1988, p. 4-5; Ibidem, nr. 31, 5 august 1988, p. 5-6 
21 Scînteia, Bucureşti, anul LVII, nr. 14118, 12 ianuarie 1988, p. 3 
+2 Dinu C. Giurescu, op. cit., p. 13 
23 Scînteia, București, anul LVII, nr. 14119, 13 ianuarie 1988, p. 1 
214 Ibidem, anul LVII, nr. 14100, 19 decembrie 1987, p. 2 
+5 Ilarion Ţiu, „Ceauşescu și problema sistematizării rurale”, în Sfera politicii, Bucureşti, volum XXII, 
nr. 2 (178), martie-aprilie 2014, p. 10, 14-15 

anul 1984, a suscitat uimire, dar şi opoziţie. Ca exemplu, în acea perioadă The 
Financial Times arăta că „mania de a construi este una dintre cele mai rele forme de 
nebunie atunci când este necontrolată”, astfel că Bucureştiul ajunsese „un oraș al 
întunericului, o viziune oribilă a viitorului pe care nicio persoană normală nu ar fi 
putut să o suporte”216. 


Pa [e 
Noul centru civic al Bucureștiului, în mai 1989 — în fundal Casa Republicii (foto: Agerpres) 

În fine, în anul 1989, an de bilanţ al Congresului al XIV-lea al P.C.R., erau 
puse pe tapet atât vechile viziuni cu privire la sistematizarea teritorială, cât şi 
foarte puţine lucruri noi. Fenomenul reconstruirii orașelor căpătase o amploare 
fără precedent, ea extinzându-se și în lumea rurală. În cazul Capitalei, cel mai 
elocvent exemplu de sistematizare urbană și reconstrucție de la zero este centrul 
politico-administrativ, cu epicentrul Casa Republicii, pentru care a fost demolată o 
parte a cartierului Uranus, precum și numeroase imobile de patrimoniu, între care 
Spitalul Brâncovenesc, biserici şi Arhivele Naţionale?. Astfel de centre civice?1% au 
fost construite în Suceava, Vaslui, Satu Mare, Zalău, Oradea, Piteşti, Ploiești, fiind 
alcătuite din clădiri ce găzduiau Sfatul Popular orăşenesc și judeţean, Prefectura, 
Casa de Cultură etc. și blocuri de apartamente cu spaţii comerciale, organizate în 
jurul unei pieţe publice. 


21 Damiana Oţoiu, op. cit., p. 186 

217 Cf. Istoria românilor..., p. 912-916; Mihai Bărbulescu, Dennis Deletant, Keith Hitchins, Șerban 
Papacostea, Pompiliu Teodor, Istoria României, Bucureşti, Editura Enciclopedică, 1999, p. 561-566; 
Gheorghe Leahu, Relaţia dintre statul comunist al dictatorului Ceauşescu şi viața privată a populației 
capitalei între anii 1977 şi 1989, în Cosmin Budeancă, Florentin Olteanu, Stat și viață privată în 
regimurile comuniste, laşi, Editura Polirom, 2009, p. 236-240; Emil Colceru, De la „Casa Scânteii” la 
„Casa Poporului”, în Historia, București, anul IX, nr. 92, august 2009, p. 78-79; 

218 Cosma Jurov, Centre civice, București, Editura Tehnică, 1979, p. 11-20 

Cu ocazia Plenarei C.C. al P.C.R. din 14 aprilie 1989 consacrată achitării 
integrale a datoriei externe a României, N. Ceauşescu readucea în discuţie 
subiectul locuinţelor. Având în vedere creșterea în continuare a populaţiei urbane 
şi reconstruirea, în bună măsură, a oraşelor în baza legislaţiei sistematizării, 
problema se punea, în 1989, în direcția îmbunătățirii, fără alte explicaţii, legilor în 
discuţie?!?. Dorinţa era ca fiecare oraş și comună să devină „un puternic centru 
economico-social, demn de societatea socialistă și comunistă”, deși dorita reducere 
a diferenţelor dintre sate și oraşe se afla încă într-un orizont îndepărtat. 

Conform Programului-directivă pentru Congresul al XIV-lea al P.C.R. (20- 
24 noiembrie 1989), sistematizarea urbană şi rurală urma să se desfășoare, în 
planul cincinal 1991-1995, pe principiile consacrate: atingerea unei „densități 
optime” a construcţiilor, respectiv organizarea „în mod raţional” a transporturilor. 
Era prevăzută construirea a 700.000 de apartamente, rezolvarea problemei locative şi 
a asigurării a 10-12 m? de spaţiu de locuit pe persoană?!. Până în anii 2000-2010 se 
anticipa crearea, în toate localităţile, a unor „condiţii corespunzătoare de muncă şi 
de viață”, prin atingerea unei suprafeţe locative medii de 14 m? (18-20 m? cu 
dependinţe) de persoană??. 


219 Nicolae Ceaușescu, Cuvântare la Plenara Comitetului Central al Partidului Comunist Român — 14 aprilie 
1989, București, Editura Politică, 1989, p. 14 
20 Ibidem, p. 16 
21 Programul-directivă al Congresului al XIV-lea al Partidului Comunist Român cu privire la dezvoltarea 
economico-socială a României în cincinalul 1991-1995 şi orientările de perspectivă până în anii 2000-2010, 
Editura Politică, 1989, p. 18, 31-32, 36; Revista economică, Bucureşti, nr. 32, 11 august 1989, p. 5-6; 
Scînteia, Bucureşti, anul LIX, nr. 14621, 22 august 1989, p. 5 
2% Scînteia, Bucureşti, anul LVIII, nr. 14404, 10 decembrie 1988, p. 1 

III. URBANIZAREA ŞI CONSECINȚELE SALE ASUPRA POPULAȚIEI 
1. Cifrele urbanizării — statistici 


Investiţiile în locuinţe se realizau pe măsură ce o parte a populaţiei rurale 
se muta în orașe. În întregul interval dintre 1948 și 1989 atât populaţia totală a 
României, cât şi populaţia urbană au avansat atât de mult, încât ritmul construcției 
de noi locuinţe nu a putut satisface nevoile cantitative şi calitative ale familiilor. 

Cifrele privind creșterea populaţiei urbane, comparativ cu cea rurală, sunti: 


Populaţie totală* Procentaj 
Data 

R.P.R./RS.R. urban rural urban rural 
25 ian 1948 15,9 3,7 12,1 23,4% 76,6% 
21 feb 1956 17,p 5,4 12 31,3% 68,7% 
1 iulie 1960 18,4 5,9 12,5 32,1% 67,9% 
1 iulie 1970 20,25 8,25 11,99 40,8% 59,2% 
1 iulie 1979 22,04 10,73 11,31 48,7% 51,3% 
1 iulie 1985 D257, 11,37 11,35 50% 50% 
1 iulie 1989 23,15 12,31 10,83 53,2% 46,8% 


“cifre exprimate în milioane locuitori 


Ritmul urbanizării a avansat după 1948 datorită industrializării intesive, cu 
accent pe industria grea, cu un număr mare de angajați. În anii destalinizării, în 
care accentul a căzut mai mult pe sectoarele industriale cu personal mai redus, 
creşterea gradului de urbanizare a scăzut în intensitate, pentru ca ritmul să 
avanseze din nou și să se stabilizeze în ultimele două decenii socialiste. Echilibrul 
dintre populaţia urbană și cea rurală a fost atins în anul 1985. 

Creşterea  proporției populaţiei urbane a fost influențată şi de 
transformarea unor aşezări rurale în orașe. În perioada 1948-1956 au fost declarate 
19 orașe noi, iar între 1956 şi 1966 au apărut alte 65 de oraşe. Prin reforma 
administrativ-teritorială din 1968, 53 de comune au primit statutul de localități 
urbane?, pentru ca între 1977 şi 1992 să mai apară alte 24 de oraşe. 

Comparativ cu alte țări europene, nivelul de urbanizare al României a 
rămas destul de redus, în anul 1961 fiind de 32,5% din totalul locuitorilor. În R.P. 
Ungară aceasta era de 40,5%, în R.S. Cehoslovacă — 47,6%, în R.P. Bulgară aceasta 


1 Anuarul statistic al R.P.R. 1961, Bucureşti, Direcţia Centrală de Statistică, p. 67, tabel 10; Anuarul 
statistic al Republicii Socialiste România 1980, Bucureşti, Direcţia Centrală de Statistică, p. 45, tabel 14; 
Anuarul statistic al României 1991, București, Comisia Naţională pentru Statistică, p. 45, tabel 2.2 
> Dorel Abraham, op. cit., p. 210 
3 Cornelia Mureşan, Evoluția demografică a României. Tendinţe vechi, schimbări recente, perspective — 1870- 
2030, Cluj-Napoca, Presa Universitară Clujeană, 1999, p. 102 

era de 48,5%, în Austria — 50%, în Franţa — 63%, iar în Regatul Unit al Marii 
Britanii și Irlandei de Nord — 78,3%4. În anul 1985, când în România proporţia 
populaţiei urbane o egala pe cea a populaţiei rurale, Bulgaria avea 66,5% orăşeni 
din totalul locuitorilor, Cehoslovacia — 65,5%, Polonia — 61%, R. D. Germană — 
76,9%, Ungaria — 56,9%, lugoslavia — 46,3%, U.R.S.S. — 65,6%, Albania — 34,1%. 
Astfel, după circa 35 de ani de „urbanizare socialistă”, România rămăsese pe 
antepenultimul loc în Europa de Est în ce privește dezvoltarea orașelor, cu un 
procent de 50% populaţie urbană”. 

Numărul orașelor din România a crescut astfel: în anul 1948 existau 152 de 
oraşe, în 1956, 171 de orașe, iar în 1992, 260 de orașe. În mod constant, cele mai 
multe orașe aveau o populaţie între 10.000 și 19.000 locuitori, urmate de cele 
având între 5000 şi 9000 locuitori. Numărul oraşelor cu peste 100.000 de locuitori a 
crescut de la 7 în 1956, la 12 în 1966, scăzând apoi la 10 în 1977 (datorită apariţiei 
oraşelor cu peste 200.000 locuitori) şi 13 în 1992, în condiţiile exitenţei a 7 oraşe cu 
o populaţie între 300.000 şi 399.999 locuitori. Oficial, se dorea ca sistematizarea 
localităţilor României să se încheie în anul 2000, în prin crearea a încă cel puţin 300 
de oraşe și transformarea unor comune în centre agro-industriale”. 

Structura sistemelor urbane în R.S.R. în anul 1982 (sursa: Revista economică, nr. 33/17 august 1984) 


+ Vasile Cucu, op. cit., p. 58 
5 Dorel Abraham, op. cit., p. 46-48 
* Cornelia Mureșan, op. cit., p. 104-105 
7 Scînteia, București, anul XLIII, nr. 9943, 10 august 1974, p. 2; Ibidem, anul XLIV, nr. 10011, 29 
octombrie 1974, p. 2; România liberă, Bucureşti, anul XXXIII, nr. 9395, 9 ianuarie 1975, p. 1; Ibidem, nr. 
9398, 13 ianuarie 1975, p. 1,3 

În anul 1987, în România existau 237 de oraşe, din care cele având până în 
20.000 de locuitori concentrau 11,9% din populaţia urbană. Oraşele având între 
20.000 şi 100.000 de locuitori adunau 30,4% din populaţia urbană, iar cele cu peste 
100.000 de locuitori aveau cea mai mare pondere, respectiv 57,7% din totalul 
populaţiei urbane. După nivelul de dezvoltare şi puterea economică, orașele erau 
împărţite în: oraşe de gradul I — București, orașe de gradul II — regionale, în special 
cu o populaţie de peste 100.000 de locuitori, orașe de gradul III — centre judeţene şi 
oraşe de gradul IV — localităţi urbane mici”. 

Cele mai multe erau oraşele mici (cu până la 20.000 de locuitori), însă ele 
adunau un procent redus din totalul populaţiei urbane. De regulă, ele aveau mici 
unități industriale, fie erau orașe axate pe servicii, ca sateliți ai oraşelor mari, sau 
stațiuni balneoclimaterice!. Orașele mijlocii aveau o structură economică mai 
complexă, însă dezvoltarea lor era plafonată. Orașele mari erau cele mai complexe, 
dar şi cele mai vechi, din punct de vedere istoric!!. 

Localitățile rurale erau împărţite în: localităţi cu perspectiva transformării 
în oraşe, sate cu perspective de dezvoltare și sate fără perspective de dezvoltare?. 

Zonele funcţionale ale localităților erau clasificate în productive şi 
neproductive sau de servire“, ele intercalându-se, „primele având un rol hotărâtor în 
dezvoltarea oraşului”. Orașele aveau fie funcțiuni multiple, aflate în echilibru, fie 
o funcțiune principală. În orașele cu funcțiuni multiple (complexe sau mixte), circa 
60% din populaţia ocupată era cuprinsă în sfera productivă (industria reprezenta 
circa 40%), iar 35-40% din populaţia activă lucra în servicii și comerț. În această 
categorie intrau centrele urbane mari, precum Bucureşti, Cluj, laşi, Timișoara. Pe 
de altă parte, orașele cu o singură funcțiune principală aveau majoritatea 
populaţiei ocupate lucrând fie în industrie (cum ar fi centrele miniere sau 
siderurgice), fie în transporturi (de pildă nodurile feroviare/rutiere), comerț, 
agricultură sau turism. Astfel de localități aveau o dimensiune redusă, iar 
caracterul lor principal depindea de zonă și de resursele disponibile!?. 

Există trei perioade ale dezvoltării urbane în România postbelică, până în 
1989. Prima, specifică sfârşitului anilor '40, continua caracteristicile orașului- 


3 Dorel Abraham, op. cit., p. 210 
” Per Ronnăs, op. cit., p. 74 
10 Arhitectura, Bucureşti, anul XXVIII, nr. 3(184), 1980, p. 9-12; Ibidem, anul XXXI, 1983, nr. 1(200), p. 
28-29 
1 Viața economică, București, anul IV, nr. 52(176), 30 decembrie 1966, p. 11; Revista economică, nr. 33, 17 
august 1984, p. 7-8 
2 Per Ronnăs, op. cit., p. 74 
13 V. Mihăilescu, C. Herbst, I. Băcănaru, „Consideraţii asupra criteriilor complexe de clasificare 
funcţională a orașelor”, în Probleme de geografie, București, vol. IX, Editura Academiei Republicii 
Populare Române, 1963, p. 37 
1 Ibidem, p. 38-41 

grădină interbelic, integrând noile locuințe muncitoreşti în specificul său. Apoi, 
anii '50 au fost cei ai cvartalului realist-socialist de tip stalinist, fiind urmaţi de 
perioada microraionului şi a cartierelor mari de blocuri, după anul 1960*. 

Din punct de vedere arhitectural-urbanistic, pentru anii '50-'60 remarcăm 
combinaţia dintre planificarea urbană de tip britanic (ce promova conceptul 
orașului-grădină), principiile Cartei de la Atena şi cele sovietice!€. 

În anii 1960, urbanismul românesc a reuşit să se sincronizeze cu cel 
occidental, fiind preferate cartierele funcționaliste formate din blocuri lamă și 
punct, fără spaţii comune închise și cu dotările aflate în imobile separate. Marile 
cartiere rezidenţiale, geometrice și cu blocuri îndesite, au început să apară după 
anul 1965, în București și în centrele urbane regionale, urmate de celelalte 
reședințe de judeţ. S-a afirmat însă, chiar în literatura de specialitate, că 
„rezultatele” acestui mod de a face urbanism „sunt cel puţin discutabile”, iar 
„teoria microraionului s-a dovedit inadecvată în actualul context economic” *. 

După anul 1974 şi modificările legislative, s-a trecut la îndesirea cartirelor 
existente, prin „placarea” sau ridicarea unor clădiri noi între cele existente!?, 
respectiv la transpunerea „specificului naţional” în imaginea clădirilor. Etapa 
microraionului a fost succedată de cea a complexului de locuit. Un astfel de complex 
era un mix de funcțiuni, cea de locuire fiind cea dominantă, ansamblul dispunând 
de dotările de cartier specifice, „administrative, comerciale, gospodăreşti, de 
întreţinere și social-culturale”. Începând din finalul anilor '60 și pe tot parcursul 
anilor '70 şi în anii '80 au avut loc căutările pentru o identitate locală în arhitectura 
clădirilor, o tranziţie de la post-stalinism la neo-modernism, transpunerea ideii de 
„conţinut socialist într-o formă naţională” care să se integreze mai bine în 
conținutul urban existent și să imite forme şi simboluri tradiționale locale?. 

Un alt tip de bilanţ cuprinde numărul total al locuinţelor construite în 
România, atât din fondurile statului, cât şi ale organizaţiilor cooperatiste şi din 
credite, precum și de către populaţie, prin proprie forţă. În tabelele de mai jos este 
reprezentat numărul total al locuințelor date în folosință în anumite intervale de 
timp, la nivel naţional (rural şi urban), iar apoi doar în mediul urban?. 


15 Mara Mărginean, op. cit., p. 15 

1 Juliana Maxim, op. cit., p. 52 

17 Peter Derer, op. cit., p. 142 

18 Ibidem, p. 150-154 

1 Ibidem, p. 173-175 

2% Ibidem, p. 160-164 

2 Horia Mihai Coman, „Communist-era Developments in Romanian Town Centres - Issues of 

Identity and Cultural Relevance”, în Acta Technica Napocensis: Civil Engineering & Architecture, vol. 62, 

nr. 1 (2019), p. 54-59 

2 Investiții-construcții în Republica Socialistă România. Culegere de date statistice, Bucureşti, p. 303-304, 

tabel 97, p. 396, tabel 99; Anuarul statistic al Republicii Socialiste România 1967, p. 389, tabel 192; 

Anuarul statistic al Republicii Socialiste România 1975, p. 338-339, tabel 144; Anuarul statistic al Republicii 

LOCUINŢE PREDATE LA NIVEL NAŢIONAL (URBAN ȘI RURAL) 


a i SUPRAFAȚĂ SUPRAFAȚĂ 
ANUL | Damen | APARTAMENTE | LOCUIBILĂ | CASE | LOCUIBILĂ 
FOLOSINȚĂ (MII M2) (MII M2) 
1951 49.556 5.786 172 43.820 1.310 
1955 55.917 15.517 466 40.400 1.210 
1960 133.876 30.026 893 103.850 3.274 
1964 123.879 49.280 1.548 74.599 2.215 
1966 117.312 49.577 1.538 67.735 2.221 
1970 159.152 96.295 2.577 62.857 2.405 
1972 135.969 85.867 2.573 50.102 1.963 
1974 154.345 107.136 3.220 47.209 1.942 
1976 139.443 112.433 3.644 27.010 1.241 
1978 166.750 151.661 4.964 15.089 769 
1980 197.846 186.604 6.084 11.242 596 
1982 161.213 150.137 5.061 11.076 581 
1986 108.137 100.623 3.549 7.514 417 
1989 60.400 54.979 2071 5.421 267 


Evoluţia numărului de locuinţe date în folosinţă în perioada 1951-1989%: 


200000 
iau —— Locuinţe construite 
160000 din fondurile 
140000 Statului, ale 
120000 cooperativelor sau 
100000 din credite 
îi 00) -=— Locuinţe construite 
VOI din fonduri 
40000 particulare 
20000 
0 
dm eu o we o a 
wm 9 9 RR RR 99 5% 
EBA RE Ra 


Socialiste România 1975, p. 39%, tabel 175; Anuarul statistic al Republicii Socialiste România 1981, p. 464- 
465, tabel 187; Anuarul statistic al Republicii Socialiste România 1984, p. 220-221, tabel 158; Anuarul 
statistic al României 1991, p. 524-525, tabel 12.11; Statistica nivelului de trai al populației, p. 295 

% Anuarul Statistic al R.P.R. 1961, București, Direcţia Centrală de Statistică, p. 276, tabel 134; Anuarul 
Statistic al Republicii Socialiste România 1968, Bucureşti, Direcţia Centrală de Statistică, p. 457, tabel 
185; Anuarul Statistic al Republicii Socialiste România 1975, Bucureşti, Direcţia Centrală de Statistică, p. 
338-339, tabel 144; Anuarul Statistic al Republicii Socialiste România 1980, București, Direcţia Centrală 
de Statistică, p. 444-445, tabel 187; Anuarul Statistic al Republicii Socialiste România 1980, București, 
Direcţia Centrală de Statistică, p. 62, tabel 43; Anuarul Statistic al României 1991, Bucureşti, Comisia 
Naţională pentru Statistică, p. 526, tabel 12.12 

LOCUINŢE PREDATE LA NIVEL URBAN 


ai dea SUPRAFAŢĂ SUPRAFAŢĂ 
ANUL A APARTAMENTE | LOCUIBILĂ | CASE | LOCUIBILĂ 
DI, (MII M2) (MII M2) 
FOLOSINȚĂ 
1951 9228 4945 148 4283 107 
1955 19.665 13.076 389 6589 186 
1960 37.556 27.378 812 10.178 385 
1964 52.038 45.863 1.439 6.175 199 
1966 53.769 46.303 1.434 7.466 242 
1970 111.325 94.958 2.541 16.367 637 
1972 97.797 84.689 2.540 13.108 543 
1974 115.558 104.425 3.140 11.133 489 
1976 115.234 108.727 3.527 6.507 334 
1978 152.310 148.051 4.831 4.259 226 
1980 184.143 181.512 5.914 2.631 146 
1982 144.803 142.874 4.298 1.929 106 
1986 95.613 93.967 3.322 1.646 99 
1989 52.700 51.415 1.938 1.092 69 


O altă statistică? cuprinde numărul apartamentelor cu una, două sau trei 


camere (sau mai multe) date în folosinţă în fiecare an: 


NR. TOTAL DE APARTAMENTE 
ANUL | APARTAMENTE | APARTAMENTE îi aaa a CU TREI SAU 
DATE ÎN CU O CAMERĂ CN MAI MULTE 
FOLOSINȚĂ CAMERE 

1956 12.205 2.582 (21,2%) 7.617 (62,4%) 2.006 (16,4%) 
1960 30.026 4.414 (14,7%) 21.384 (71,2%) 4.228 (14,1%) 
1964 49.280 4.193 (8,5%) 32.358 (65,7%) 12.729 (25,8%) 
1966 49.577 6.358 (12,8%) 30.273 (61,1%) 12.946 (26,1%) 
1970 71.609 14.849 (20,7%) 42.658 (59,6%) 14.102 (19,7%) 
1975 130.505 10.599 (8,1%) 71.027 (54,4%) 48.879 (37,5%) 
1976 112.433 6.604 (5,9%) 57.872 (51,5%) 47.957 (42,6%) 
1978 151.661 21.322 (14,1%) 70.402 (46,4%) 59.937 (39,5%) 
1980 186.604 30.241 (16,2%) 82.490 (44,2%) 73.873 (39,6%) 
1986 100.623 13.702 (13,6%) 44.350 (44,1%) 42.571 (42,3%) 
1989 54.979 8.547 (15,5%) 19.326 (35,2%) 27.106 (49,3%) 


2 Anuarul statistic al Republicii Socialiste România 1967, Bucureşti, p. 390, tabel 193; Anuarul statistic al 
Republicii Socialiste România 1975, Bucureşti, p. 342, tabel 146; Anuarul statistic al Republicii Socialiste 
România 1984, Bucureşti, p. 224, tabel 160; Anuarul statistic al României 1991, Bucureşti, p. 528, tabel 
12.13 

Evoluţia numărului clădirilor de tip bloc între 1910 şi 2000 

Ponderea persoanelor în comparaţie cu totalul locuinţelor 
(sursa: Sorina Voiculescu, „The Romanian Post-Socialist City”, în Sorina Voiculescu (editor), The 
Romanian Post-Socialist City: Urban Renewal and Gentrification, Editura Universităţii de Vest, 
Timișoara, 2009, p. 76) 


Evoluţia investițiilor în locuinţe nu a fost constantă. Mici la început, ele au 
crescut în special în anii '70, pe fondul cererii ridicate, a modificărilor legislative şi 
a declanșării, după cutremurul din 4 martie 1977, a sistematizării totale a 
numeroase cartiere. Cele mai mari sume de bani au fost investite în ultimul 
deceniu al regimului, cu o uşoară scădere după 1985%. 

Statul a investit bani direct în construcţii, prin Banca de Investiţii, însă a și 
acordat credite persoanelor particulare, prin Casa de Economii și Consemnațiuni, 
pentru locuinţe proprietate personală. Numărul locuințelor construite de 
particulari din fonduri proprii a fost simţitor mai mare decât cel al locuinţelor 
edificate din fondurile statului doar până în 1965-1967. Apoi, investiţiile Statului 
au crescut puternic, atingând un vârf de aproape 200.000 de apartamente pe an în 
jurul anului 1980. În anii '80, deşi sumele investite s-au menţinut la un nivel 
ridicat, numărul total de locuințe predate a scăzut, posibil datorită creșterii 
substanţiale a costurilor. De asemenea, ritmul construcţiei de locuinţe din fonduri 
particulare s-a prăbuşit după 1970, în condiţiile modificărilor legislative, de 
încurajare a locuitului în bloc în dauna casei și datorită crizei economice. 


2 Anuarul statistic al RPR 1961, București, Direcţia centrală de statistică, p. 266-267, tabel 126; 
Anuarul statistic al Republicii Socialiste România 1980, București, Direcţia Centrală de Statistică, p. 378- 
379, tabel 158; Anuarul statistic al României 1991, București, Comisia Naţională pentru Statistică, p. 
508-509, tabel 12.3 

În presă puteau fi găsite felurite cifre privind numărul de familii și 
persoane care beneficiaseră, într-un anume interval de timp, de locuinţe noi. Spre 
pildă, în primele zece luni ale anului 1974 s-ar fi mutat în apartamente noi, de stat 
şi private, circa 70.000 de familii, numărul crescând la 80.000 în 19767. 

Datele statistice diferă, din păcate, de la o sursă la alta, astfel că nu sunt 
foarte credibile. Presa centrală arăta că, în perioada 1950-1987, în întrega țară s-ar 
fi dat în folosință circa 2,2 milioane de locuinţe noi, iar în București s-ar fi ridicat, 
între anii 1965 și 1987, aproximativ 500.000 de apartamente. Alte statistici arată 
că, între anii 1951 și 1985, s-ar fi construit 5.252.102 locuinţe, din care 3.154.106 în 
mediul urban (60%). Din acestea, 83,1% au fost realizate din fondurile statului și 
ale întreprinderilor”. Autorităţile se lăudau cu o creștere a investiţiilor în locuințe 
de 28 de ori față de anul 1950%. Suprafața construită medie a unei locuinţe ar fi 
crescut de la 62,44 m? în anii 1967-1970, la 80,46 m? în anul 19853. 

În anul 1979, „două treimi” din populaţia României ar fi locuit deja în 
imobile construite în perioada postbelică?. În anul 1982, procentul ar fi ajuns la 
circa 70%*%, doi ani mai târziu la 80%%, pentru ca până în vara lui 1985 să mai 
crească cu doar 1%*%. O altă comparaţie releva că, dacă în anul 1945 existau 186 de 
locuinţe la mia de locuitori, în 1984 ar fi existat 328 de locuinţe la mia de 
locuitori%. În total, în anul 1984, în România ar fi existat circa 7,5 milioane de 
locuințe”, iar „zilnic, în medie, 500 de familii se mută în case noi”%. Credibilitatea 
datelor este afectată, însă, de prezentarea lor în cadrul unor articole de presă cu 
tentă propagandistică. 


2% Scînteia, Bucureşti, anul XLIV, nr. 10032, 22 noiembrie 1974, p. 3 

2 Ibidem, anul XLYV, nr. 10676, 16 decembrie 1976, p. 1 

3% Ibidem, anul LVII, nr. 14116, 9 ianuarie 1988, p. 2 

% Dorel Abraham, op. cit., p. 235 

30 Revista economică, București, nr. 32, 11 august 1989, p. 5 

3 Dorel Abraham, op. cit., p. 235 

2 Scînteia, București, anul XLVII, nr. 11497, 9 august 1979, p. 3 

5 Ibidem, anul LI, nr. 12401, 7 iulie 1982, p. 3; România liberă, București, anul XL, nr. 11834, 17 

noiembrie 1982, p. 1 

3 Revista economică, Bucureşti, nr. 31, 3 august 1984, p. 4 

5 Scînteia, București, anul LIV, nr. 13327, 28 iunie 1985, p. 3 

se Revista economică, Bucureşti, nr. 31, 3 august 1984, p. 4 

S Ibidem, nr. 10, 8 martie 1985, p. 2 

5 Scînteia, București, anul LVI, nr. 13134, 15 noiembrie 1984, p. 1 

Creşterea segmentului de construcţii locuinţe în perioada 1966-1985, comparativ cu anii '50-'60, în 
propaganda vremii 
(sursa: Scînteia, anul LIV, nr. 13341, 1985, p.2) 


În fine, în anul 1988, presa centrală arăta că 82% din populaţie locuia în 
„case noi”, iar că între anii 1965 şi 1987 se construiseră circa 3,3 milioane de 
locuinţe. Dintre apartamentele construite în perioada menţionată, 45% aveau cel 
puţin trei camere, numărul mediu de camere ajungând la 2,6, iar minim două 
treimi dintre orăşeni locuiau în apartamente construite după anul 1965. Același 
ziar anunţa că în București se construiseră, între anii menţionaţi, o jumătate de 


milion de apartamente, iar la începutul anului 1988, circa 100 de familii se mutau, 
zilnic, în casă nouă%*. 

„Peste 82 la sută din populaţia ţării locuiește în case noi” 
(sursa: Scînteia, anul LVIII, nr. 14525, 1989, p. 3) 


Făcând o retrospectivă a sistematizării din perioada comunistă din 
perspectiva arhitectului bucureștean, Gheorghe Leahu nota, în jurnalul său, în 9 


% Revista economică, Bucureşti, nr. 52, 25 decembrie 1987, p. 36; Scînteia, Bucureşti, anul LVII, nr. 


14116, 9 ianuarie 1988, p. 2; Ibidem, nr. 14160, 28 februarie 1988, p. 3; Revista economică, Bucureşti, nr. 
32, 11 august 1989, p. 5-6 

noiembrie 1987, următoarele: „...am construit sute de mii de apartamente, am 
adus de la sat la oraș 8-10 milioane de foști țărani în ultimii 20 de ani. Am făcut 
kilometri de străzi, sute de kilometri de conducte de canal, apă, gaze, telefoane. 
Totul e de suprafaţă, totul e lăudăroșenie. Calitatea vieţii e mizerabilă. Gradul de 
civilizație e inexistent. Calitatea apartamentelor, condiţiile de locuire sunt 
subumane, frig de 8-12 gr. C în case iarna, lumina întreruptă, apă caldă sau călâie 
dată cu ţârâita. (...) A dărâmat (N. Ceauşescu — n.n.) fără milă sute de mii de case 
foarte bune, vile, căsuțe individuale, blocuri mici și le-a înlocuit cu blocuri, numai 
ca să se poată lăuda cu cât s-a construit în această epocă. (...) Centrul nou al 
Capitalei, sistematizarea comunelor, sunt gesturi politice de înlocuire a vechiului 
cu noul fără rațiuni economice sau sociale, ci numai pentru a alimenta propaganda 
permanentă. Din tot ce s-a făcut în Capitală poate doar metroul este într-adevăr 
util. Restul — gesturi de grandomanie, de urcare a sute de mii de oameni în cutiile 
inconfortabile ale celor 80.000 de apartamente cu igrasie, din capitală, cu sărăcie și 
nivel real de civilizaţie pe cele mai joase trepte”. 


2. Fenomenul migratoriu, consecinţă a urbanizării 


Migraţia, în special cea internă, a cunoscut valențe noi în perioada 
postbelică, prin accentuarea deplasărilor din mediul rural către cel urban, fiind 
efectul principal al trinomului colectivizare-industrializare-urbanizare“!. 

Migrația internă se referă la deplasarea populaţiei şi schimbarea 
domiciliului stabil de la localitatea sau zona de origine la localitatea sau zona de 
destinație, în cadrul aceleiași țări, aceste deplasări creând fluxuri migratorii”. Dacă 
în perioada 1948-1956 ritmul de creştere a populaţiei urbane a fost de 2,54% anual 
(22,2% în total/perioadă), între 1956 şi 1966 ritmul a fost de 2,8% anual (31,8% în 
total/perioadă), responsabilă pentru aceasta fiind, în mare parte, deplasarea 
locuitorilor din mediul rural către cel urban”. 

Migrarea către centrele urbane este influenţată de tipul acestora, astfel 
identificându-se centrele de la rangul I până la rangul V, respectiv centre 
polarizante, care au atât dimensiuni, cât şi un nivel de dezvoltare şi capacitate de 
absorbţie de la mare la mic. Ele sunt categorisite și în funcţie de domeniul 
principal de activitate. În România comunistă existau orașe ale cărei populație 


% Gheorghe Leahu, Arhitect în Epoca de Aur, Fundaţia Academia Civică, 2013, p. 165-166 
+1 Revista economică, Bucureşti, nr. 28, 15 iulie 1977, p. 18; Ibidem, nr. 43, 28 octombrie 1977, p. 12; 
Ibidem, nr. 52, 30 decembrie 1977, p. 14-16; Ibidem, nr. 9, 3 martie 1978, p. 12-14, 32; Ibidem, nr. 1, 5 
ianuarie 1979, p. 16; Ibidem, nr. 2, 12 ianuarie 1979, p. 13-15 
* |. Measnicov, |. Hristache, VI. Trebici, Demografia orașelor României, Bucureşti, Editura Ştiinţifică şi 
Enciclopedică, 1977, p. 26 
% Ibidem, p. 64 

activa în principal în domeniul construcţiilor, ori în care fie sectorul secundar 
(industrial), fie cel terțiar (serviciile), dominau. Existau însă și oraşe (cu mai puţin 
de 20.000 locuitori) în care sectorul primar (agricol) era cel dominant. Ritmul de 
creștere anual al orașelor pe sectoare de activitate s-a situat, între 1956-1974, astfel: 
oraşe cu sectorul primar dominant: 1,5%, oraşe cu sectorul secundar dominant: 
2,9%, oraşe cu sectorul terțiar dominant: 3,1%. Cel mai rapid creşteau orașele cu 
populaţia între 20.000 și 100.000 locuitori (3,4%/an)*. 

Pe parcursul deceniilor șase, şapte și opt, majoritatea migranţilor deveniți 
orăşeni au ales centrele urbane în care dominau fie industria, fie serviciile, fie 
ambele, din totalul populaţiei, peste 60% fiind veniţi din alte localităţi. În medie, în 
perioada de după adoptarea Legii sistematizării (1974), circa 58% din populaţia 
urbană a României provenea din alte așezări decât cele natale*. 

Avem în vedere două fluxuri migratorii mari: cel dinspre sat către oraș, 
respectiv cel dintr-un județ într-altul. În perioada interbelică, caracterizată printr- 
un nivel de urbanizare scăzut, domina migraţia rural-rural, pentru ca cea rural- 
urban să devină mai consistentă în anii '50, odată ce oraşele au ajuns să cazeze 
minim 30% din populaţia totală a judeţelor/țării. 

După anul 1948, cauzele deplasărilor de la sat la oraș au fost 
cooperativizarea agriculturii, ce a lăsat numeroase gospodării fără teren arabil, 
respectiv deschiderea unor mari centre industriale, cu un număr mare de angajați. 
Astfel, în deceniul al șaselea, numărul total al persoanelor ce au migrat dinspre 
mediul rural către cel urban s-a situat undeva la 150.000 anual“. Conform 
Recensământului din 1977, puţin peste 4,1 milioane de orășeni erau născuţi în 
mediul rural”. Însă acest total se referă la migranţii din mediul urban veniți 
indiferent de perioadă, numiţi migranți pe parcursul vieții“. 

De fapt, economia este atât cauza, cât și efectul migraţiilor interne”. 
Nivelul/calitatea vieţii era factorul ce influența distanța dinspre/înspre care se 
migra. Alte cauze ale migrației sat-oraș ţin de existența instituţiilor de învățământ, 
instituţiilor culturale (de la case de cultură, la biblioteci publice), unităților 
medicale/spitalicești. Migraţia rural-urban este influențată şi de variaţia venitului 
național pe cap de locuitor, ritmul său fiind direct proporțional creşterii sau 


+ Ibidem, p. 38-39 
+5 Ibidem, p. 40-41, 46 
% Dumitru Sandu, Fluxurile de migrație în România, Bucureşti, Editura Academiei Republicii Socialiste 
România, 1984, p. 63-64 
+7 Ibidem, p. 76. Numărul exact era de 4.101.227 de persoane, din care 55, 4% erau migranţi la mare 
distanţă. 
% [. Measnicov, I. Hristache, VI. Trebici, op. cit., p. 26 
* Liviu Marius Bejenaru, „Relaţia dintre creşterea demografică și dezvoltarea economică în timpul 
regimului comunist. Între propaganda oficială și realitățile cotidiene”, în Caietele C.N.S.A.S., 
București, anul II, 2009, nr. 1(3), p. 198-199 

scăderii nivelului acestui venit. Eventuala creștere a venitului naţional se reflectă 
mai mult asupra modului de viaţă de la oraş decât asupra celui din mediul rural. 
Pentru un migrant provenit din mediul rural, posibilitățile pe care orașul de 
destinaţie le oferă poartă numele de variabile de dezvoltare. 

După explozia imigrării către orașe din anii '50, către sfârșitul anilor '60 s-a 
ajuns ca circa jumătate din populaţia orașelor, indiferent de dimensiuni, să 
provină din mediul rural. De pildă, orașele cu o populaţie de peste 100.000 de 
locuitori, cele mai puţine, aveau o proporție medie de 65,8% imigraţi, iar orașele 
mici, având între 5000 şi 7499 locuitori aveau o proporţie semnificativ mai mică a 
imigraților, de 46,8%%. Aceste procente sunt reprezentate conform graficului 
următor, coloana portocalie reprezentând populaţia imigrantă față de totalul 
populaţiei orașului, iar cea galbenă, populaţia atrasă din alte judeţe faţă de totalul 
populaţiei ca atare: 


procentajul imigraţilor în diferite categorii de orașe 


procente 


municipiul Bucureşti peste 100.000 locuitori 20.000-99.939 locuitori sub 20.000 locuitori 


Ritmul imigrației depindea de dimensiunea şi posibilitățile oraşului. Astfel, 
oraşele cu peste 100.000 de locuitori aveau un ritm de creştere moderat (15-19,9%) 
spre rapid şi foarte rapid (20-25% sau peste). Orașele celelalte atrăgeau populație 
în funcţie de oferta lor economică. Orașele din sectorul secundar (industrial) erau 
cele mai multe (119 în anul 1966), iar ritmul de creștere a numărului de imigranți 
era rapid spre foarte rapid. În schimb, orașele agricole atrăgeau cei mai puţini 
migranţi, în general ritmul fiind sub 15%, până în 19,9% pe an. 

Deplasările aveau loc atât din mediul rural către cel urban, cât şi între 
oraşe, de obicei dinspre unul mai mic către altul mai mare. Astfel apar două 
regularități: cu cât orașul este mai mare, cu atât el va atrage mai multă populaţie, 


5 [. Measnicov, I. Hristache, VI. Trebici, op. cit., p. 68 
5! Ibidem, p. 74-75 

iar un oraş mai mai mare va atrage populaţia de la distanță mai mare?. Există și 
excepții, cum ar fi orașele din Valea Jiului, care reuşeau să atragă populaţie 
inclusiv de la sute de kilometri distanță, ajungând să aibă un procent de circa 80% 
din populaţie provenită din alte locuri decât localitățile de domiciliu. 

Fenomenul migratoriu interregional şi interjudețean este reprezentat grafic 
prin suprapunerea fluxurilor de migraţie. Acestea nu sunt decât o parte a 
fluxurilor de deplasare, însă se observă calitatea orașelor mari de a polariza 
populaţie din judeţele vecine. Exceptând Bucureştiul, niciun alt oraș/județ nu 
reușea să atragă fluxuri mai mari de 50.000 de persoane. Spre exemplu, judeţul 
Timiș reușise, până în momentul recensământului din 1992, să atragă populaţie pe 
fluxuri de 10-20.000 locuitori și 20-30.000 locuitori. Din prima categorie făceau 
parte migranţi veniți din Maramureş, Bihor, Arad, Alba, Hunedoara, Mehedinţi 
sau din nordul Moldovei. Direcţiile din care au venit migranţi din cea de-a doua 
categorie erau doar două: judeţele Bihor și Caraș-Severin. Observăm că, în ce 
priveşte schimbul de locuitori dintre judeţele Timiș şi Caraş-Severin, înspre Timiș 
migraseră între 20.000 şi 30.000 de persoane, iar către Caraş-Severin se deplasaseră 
între 10.000 şi 20.000 de persoane, explicaţia stând în diferitele domenii economice 
prezente într-un judeţ și absente în celălalt. 


PRINCIPALELE FLUXURI ALE MIGRAŢIEI INTERJUDEȚENE A POPULAȚIEI 
DE LA LOCUL NAȘTERII LA LOCUL RESEDINȚEI STABILE , LA RECENSĂMÂNTUL DIN ANUL 1992 


————— 10001-20 000 persoane 
— = 20001-30 000 persoane 
s......m  30001-50000 persoane 


Peste 50000 persoane 


* Ibidem, p. 65 

Principalele orașe care atrăgeau populaţie din judeţele vecine erau 
București (dinspre Muntenia, Dobrogea și Moldova), Timișoara (dinspre Banat și 
Crişana), Brașov (dinspre Transilvania şi Moldova) și Constanţa (dinspre 
Dobrogea, Moldova şi o parte a Munteniei)”. Odată cu dezvoltarea economică a 
oraşelor medii și mici, migraţia interregională a scăzut în intensitate, cea 
interjudețeană rămânând relativ constantă. 

În anii '70-'80, stabilirea domiciliului în orașe a celor veniţi din mediul 
rural se făcea conform Decretului nr. 307/19715, înlocuit cu Decretul nr. 68/19765%. 
Numărul celor care primeau posibilitatea de a se muta, în interes de serviciu sau 
familial, era stabilit anual de Consiliul de Miniştri (mai târziu inclusiv aprobat 
prin decret prezidenţial), în baza propunerilor comitetelor executive ale Consiliilor 
Populare Municipale. Persoanele ce locuiau la cel mult 30 de kilometri de locul de 
muncă nu se puteau muta în orașele în care lucrau. 

Pentru evitarea suprapopulării zonelor urbane, în anii '80, orașele cu 
350.000 de locuitori au fost declarate închise, iar migraţia înspre acestea a fost 
oprită; de asemenea, accesul la unele servicii era limitat doar celor care posedau 
un buletin de identitate pe orașele respective”. 

Fenomenul migratoriu, împreună cu unele decizii legislative ale Statului 
român, mersul economiei și nivelul de trai, au influenţat procesele fundamentale 
ale demografiei — mișcarea naturală a populaţiei: natalitatea şi mortalitatea, respectiv 
nupțialitatea şi divorțialitatea. 

În prima jumătate a perioadei comuniste, natalitatea din mediul urban a 
scăzut constant, ajungând să se înjumătățească în 1966 față de 1950 (11,4%o faţă de 
circa 20%0), pentru ca interzicerea avortului (prin Decretul 770/1966) să crească 
mult natalitatea în doar un an (27,4%0 în 1967). Totuşi în anii '70-'80, ritmul a 
scăzut din nou, ajungând, în anul 1989, la 16%o5%. 

Migraţia, iar apoi natalitatea, au influențat mai târziu nupţialitatea (care 
influențează apoi iar natalitatea). Numărul căsătoriilor din România a evoluat în 
ritmuri diferite în funcţie de deceniu. Evident, dată fiind media de vârstă mai 


5 Arhitectura, Bucureşti, anul XXXI, 1983, nr. 1(200), p. 23-25 

5 Viața economică, Bucureşti, anul IV, nr. 21(145), 27 mai 1966, p. 15 

55 Decretul nr. 307/1971 privind stabilirea domiciliului în oraşele care, potrivit legii, sunt declarate oraşe mari, 
https://lege5.ro/Gratuit/gu4tooju/decretul-nr-307-1971-privind-stabilirea-domiciliului-in-orasele- 


care-potrivit-legii-sint-declarate-orase-mari, accesat în 17 ianuarie 2018 

5 Decretul nr. 68/1976 privind schimbarea domiciliului din alte localități în orașe declarate, potrivit legii, 
oraşe mari, https://lege5.ro/Gratuit/he2tgnby/decretul-nr-68-1976-privind-schimbarea-domiciliului- 
din-alte-localitati-in-orase-declarate-potrivit-legii-orase-mari, accesat în 17 ianuarie 2018 

” Sorina Voiculescu, „The Romanian Post-Socialist City”, în Sorina Voiculescu (editor), Remus 
Creţan, Ana lanăș, Alina Satmari, The Romanian Post-Socialist City: Urban Renewal and Gentrification, 
Timișoara, Editura Universităţii de Vest, 2009, p. 74 

* Traian Rotariu, Demografie și sociologia populaţiei. Fenomene demografice, lași, Editura Polirom, 2003, 
p. 342-346 

scăzută, numărul căsătoriilor din mediul urban a fost semnificativ mai mare decât 
în mediul rural. Creșterea bruscă a numărului căsătoriilor după 1948 este 
explicabilă prin recuperarea căsătoriilor întârziate în anii războiului și prin 
recăsătorirea văduvelor de război. Mediile absolute ajung, până în preajma 
decretului de interzicere a avortului, la peste 11%», în orașe fiind mai mari. Căderii 
abrupte de după 1966 i-a urmat o creştere până la valorile anterioare, afectate însă 
de criza economică din deceniul al nouălea (circa 7-7,5%0)*. 

Migraţiile și sporul demografic au influențat proporţia etnică din marile 
oraşe, lucru vizibil în special în Ardealul larg. Creşterea ponderii etnicilor români 
a fost rezultatul unei fertilități mai mari și al migrației, coroborate cu asimilarea 
etnicilor maghiari, germani, evrei etc. în rândul majorităţii. În medie naţională, 
evoluţia nu au fost spectaculoasă. În 1956, procentul românilor era 85,7%, pentru 
ca în 1992 să ajungă la 89,5%. Proporția cetățenilor de etnie maghiară era, în 1956, 
de 9,1%, iar în 1992 de 7,1%, iar a germanilor de 2,2% în 1956 şi de 0,5% în 1992%. 

În orașele din Transilvania, Crişana, Banat şi Maramureş, procentajul 
populaţiei românești, relativ redus în anii interbelici, a crescut suficient cât să-i 
ofere majoritatea. Din lipsa unor dovezi palpabile, nu putem preciza cu siguranță 
dacă românizarea oraşelor transilvănene era intenţia autorităţilor centrale. 

De pildă, în Cluj-Napoca, populația românească a cunoscut o creștere 
rapidă în perioada imediat următoare războiului, ajungând să depășească 
populaţia majoritar maghiară cândva în jurul anului 1960: 


Fi Populatie totală Populaţie şi procent Populaţie şi PuocE ni 
români maghiari 

1941 114.984 11.255 — 9,79% 98.502 — 85,67% 

1966 185.663 104.914 — 56,51% 76.934 — 41,44% 

1992 328.602 251.697 — 76,59% 74.591 — 22,7% 


In aceiaşi termeni putem compara evoluția demografică a municipiului 


Satu Mares: 
Asi Populaţie totală Populaţie şi procent Populaţie şi procent 
români maghiari 
1956 52.096 18.120 — 34,78% 31.204 — 59,9% 
1966 68.246 31.696 — 46,44% 34.490 — 50,54% 
1977 101.860 51.205 — 50,27% 48.842 — 47,95% 
1992 130.584 71.502 — 54,76% 53.917 — 41,29% 


Există și excepţii: în municipiul Târgu Mureş, raportul dintre populația 
românească și cea maghiară a rămas neschimbat în perioada comunistă. În 1992, 


* Ibidem, p. 227-228 


6% Cornelia Mureșan, op. cit., p. 94 


€ http://www.kia.hu/konyvtar/erdely/erd2002/smetn02.pdf, accesat în 5 noiembrie 2015 

oraşul număra 84.483 de etnici maghiari, reprezentând 51,37% din populaţia 
totală?. În municipiul Sibiu, în anul 1948 românii alcătuiau 61,67% din totalul de 
60.602 locuitori, pentru ca procentul să crească la 71,7% în 1966 (la 109.515 
locuitori), 79,1% în 1977 (la 151.005 locuitori) şi 93,7% în 1992 (la 169.610 locuitori). 
Populaţia germană reprezenta, în 1948, 27% din totalul locuitorilor, 23,2% în 1966, 
16,8% în 1977 şi 3,3% în 1992%. Fenomenul este explicabil nu doar prin migrarea 
unui număr mare de români în oraș și a creşterii, prin aceasta, a sporului natural, 
ci şi prin emigrarea germanilor din România. 


3. Locuinţa și calitatea vieţii în România comunistă 


Urmare a politicii urbanistice de după 1948, societatea a cunoscut 
transformări. Modul de locuire este factor determinant, alături de locul de muncă 
şi mediul înconjurător, în conturarea calităţii vieţii. În contextul sistematizării 
urbane, condiţiile de locuit din orașe și din localităţile rurale s-au îmbunătăţit. 

În orașe, calitatea locuirii este determinată de mai mulți factori: vechimea 
fondului construit, dotările sale, densitatea clădirilor și coerenţa spaţiilor locative 
şi publice din zonele rezidenţiale, accesul la servicii publice, mediul înconjurător. 

În general, în toate mediile de pe Glob, „locuinţa a reprezentat (...) un 
construct social și în acelaşi timp cultural, în sens fizic, de spaţiu efectiv construit, 
și în sens cognitiv ca rod al gândirii și imaginaţiei, interferând cu ideea de 
comunitate, memorie colectivă, grup şi individ, identitate, politica de organizare, 
capital”. Locuinţa, dincolo de spaţiul construit, este un simbol - acasă - al familiei, 
stabilității şi securității, un spaţiu intim, încărcat de personalitate. Ea „trebuie 
conceptualizată ca un sistem specific de locuri în care se desfășoară un sistem 
particular de activități” şi face parte dintr-un „sistem mai larg de locuri care este 
mediul”, influenţat de ceea ce se întâmplă în el. 

Calitatea locuinței determină un mod de viață, precum şi un stil de viață. 
Modul de viață se referă la felul în care oamenii aleg să-și organizeze viața și ce 
semnificaţii aleg să ofere condiţiilor de viaţă și propriilor activități. Termenul, 


62 http://www.cjmures.ro:1880/urbanism/pati/parte_scrisa/Partea%201%20vo1%201V%20- 
%20Populatia.pdf, accesat în 5 noiembrie 2015 

% Daniela Irimie, Evoluţia și dezvoltarea durabilă a activităților economice în județul Sibiu, rezumatul tezei 
de doctorat, Universitatea din București, 2011, accesibil pe 
http://www.unibuc.ro/studies/Doctorate2012Februarie/lrimie%20Nicoleta %20Daniela%20- 
%20Evolutia%20siY20dezvoltarea%20durabila%20a%20activitatilor%20economice%20in%20Sibiu/re 
zumatY%20nou.pdf, accesat în 8 noiembrie 2015 

Maria Mateoniu, „Locuiri tranzitorii. De la camera de cămin la locuinţa cu chirie”, în ***, De la 
stradă la ansambluri rezidențiale. Opt ipostaze ale locuirii în Bucureştiul contemporan, București, Pro 
Universitaria, 2016, p. 18 

fiind un concept predominant sociologic, se confundă cu „efectul unor condiţii 
sociale date”. Pe de altă parte, stilul de viață este asociat cu profilul interior al unui 
individ sau al unui grup de indivizi și are un nivel de particularitate mult mai 
mare decât modul de viață. Stilul de viață este variant și se diferenţiază de la o 
categorie socială la alta”. 

În România socialistă, atât prin sistematizare, cât și prin centralizarea 
activităților economice de toate felurile, autorităţile au urmărit implementarea în 
societate a principiului egalității, în sensul „lichidării diferenţelor excesive verticale 
între oameni”, respectiv „diversificarea pe orizontală”. Diferenţele sociale aveau 
să devină „echitabile” prin echilibrarea veniturilor personale în raport cu munca și 
eliminarea „tendinţelor elitiste în modul de viață”ee. 

De beneficiile sociale, cum ar fi locuinţele, bursele, alocaţiile pentru copii, 
asistență medicală etc. aveau parte persoanele încadrate în muncă, unele dintre 
acestea fiind acordate în funcţie de contribuţia în muncă. Locuinţa era considerată 
un drept universal al tuturor angajaţilor, determinat de nevoi, dar condiționat de 
încadrarea în muncă și încadrat ideologiei meritocrației. De asemenea, prin 
participarea întreprinderilor la finanțarea unor locuinţe destinate angajaților, 
acestora din urmă li se asigura un stimul suplimentar în muncă”. lar cu toate că 
majoritatea locuințelor erau identice, ocupanţii le-au redefinit, astfel apărând 
atașamentul natural față de un spaţiu încărcat politic („spaţiile capătă sens atunci 
când sunt încărcate de semnificaţiile pe care cei care le locuiesc le dau acestora”). 

În perioada comunistă s-au remarcat unele dihotomii ale locuirii urbane, 
între care „dihotomia dintre relativa uniformizare a locuinţei și personalizarea 
acesteia”. Comparaţia este, mai degrabă, una istorică, referindu-se la posibilitățile 
de individualizare a locuinţei existente înainte de comunism și diminuarea 
adaptabilităţii apartamentelor în perioada industrializării construcțiilor şi 
dezvoltării locuințelor tip. Totodată, dacă înainte de comunism locuința era 
expresia personalităţii familiei care o ocupa (ne putem referi aici la personalizarea 
fațadelor de pildă), tipizarea a rupt legătura dintre caracteristicile culturale ale 
ocupanților şi cele ale spaţiului construit. O altă dihotomie a apărut între 
„externalizarea și internalizarea unor funcţii ale gospodăriei”, în sensul reducerii 
caracterului productiv al gospodăriei“. 

Modul de locuire urban rezultă din combinaţia a două elemente: populaţia și 
cadrul construit. Este influențat de mai mulți factori, cum ar fi nevoile diferitelor 


% Jon Rebedeu, Cătălin Zamfir, Modul de viață şi calitatea vieții, Bucureşti, Editura Politică, 1982, p. 23 
6 Ibidem, p. 27-28 
S Viața economică, București, anul V, nr. 42(218), 20 octombrie 1967, p. 3 
6 Andra-Mitia Dumitru, „Apartamentul de bloc între spaţiu de locuit şi acasă”, în ***, De Ia stradă la 
ansambluri rezidențiale. Opt ipostaze ale locuirii în Bucureştiul contemporan, Bucureşti, Pro Universitaria, 
2016, p. 70-72 
“ Dorel Abraham, op. cit., p. 236-238 

categorii de populaţie, influența modului de locuire cu care migranţii din mediul 
rural erau obișnuiți înainte de mutare, gradul de urbanizare a populaţiei, care 
generează anumite comportamente de tip urban în funcţie de vechimea locuirii în 
oraş. Comportamentul cetățeanului urban este influențat de locul de muncă, de 
serviciile publice, valorile culturii urbane și calitatea spaţiului locuibil. 

Locuinţele, deși erau identice sau asemănătoare, au ajuns să fie ocupate de 
o populaţie eterogenă, anume muncitori, ingineri, medici, profesori, dar şi de către 
cei mutați din casele expropriate şi demolate, unii dintre ei, pensionari. La 
începutul perioadei postbelice, utilităţile asigurate erau minimale, iar 
apartamentele noi nu beneficiau de încălzire centralizată, fiind încălzite cu lemne 
sau cu ajutorul centralelor de bloc. Locuitorii aveau acces în spaţii comune şi 
locuri de recreere”. Deşi inițial aveau băi şi spălătorii comune, specifice blocurilor 
staliniste, ulterior fiecare apartament a beneficiat de propria baie, clădirile aveau 
acoperișuri-terasă, iar cartierele beneficiau de instituţii de învățământ şi 
cinematograf”. Calitatea locuirii în blocuri a crescut datorită accesului mai bun la 
servicii, precum încălzire din sistemul urban centralizat, instalarea ghenelor de 
gunoi şi amenajarea spaţiilor publice. 

Calitatea locuirii în blocul de apartamente era influențată de mai mulți 
factori. Astfel, majoritatea apartamentelor construite în perioada comunistă au fost 
de confort II, III şi IV, urmate de cămine, toate cu un confort în principal redus. 
Numeroase blocuri au fost predate cu finisaje lipsă sau de proastă calitate, fără lift 
sau cu ghena de gunoi defectă, uneori din apartamente lipsind sau fiind defecte 
componente esenţiale, precum robineţi, parchet sau covor P.V.C..; rar, apăreau 
chiar probleme structurale?. Blocurile de locuinţe construite în mediul rural erau 
de o calitate slabă, locatarii încălzindu-se cu soba sau cu ajutorul centralei proprii. 
Existau situaţii în care astfel de apartamente nu aveau nici grup sanitar. 

În blocurile noi existau şi locuinţe de calitate bună, bine dotate și eficiente 
termic, repartizate celor cu studii şi funcţii, ori scoase la vânzare. Astfel, dorita 
omogenizare a condiţiilor de locuit nu a devenit decât parţial o realitate. 
Inechităţilor verticale li s-au adăugat altele orizontale, în cadrul acelorași categorii 
sociale, generate de diferitele lipsuri aduse de criza economică din anii 807%. 

În general, prin sistematizare a crescut calitatea locuirii pentru o proporție 
mare a populaţiei. Nivelul de segregare a populaţiei urbane a scăzut, dar nu a 


7 Mariana Borcoman, „On Urban Traditions in Romania: Evolution and Involution”, în lulian Boldea 
(coord.), Globalization and Natural Identity. Studies on the Strategies of Intercultural Dialogue, Târgu- 
Mureș, Arhipeleag XXI, 2016, p. 414 
7 Carmen Popescu, „Projected Happiness. Old Myths and New Ambitions in a Bucharest 
Neighborhood”, în Alfrun Kliems, Marina Dmirtieva (eds.), The Post-Socialist City. Continuity and 
Change in Urban Space and Imagery, Berlin, Jovis, 2010, p. 175 
2 Dumitru Sandu (coordonator), Viața socială în România urbană, laşi, Editura Polirom, 2006, p. 57 
75 Ibidem, p. 58 

dispărut. Totodată, au fost eliminate o parte dintre zonele sărăcăcioase de la 
marginea orașelor, aşa-numitele slums (mahalale), cu un impact vizual ridicat”. 
„Victoria” acestui tip de urbanizare a fost cu atât mai importantă, cu cât sistemul 
economic de tip capitalist nu reușise să rezolve, înainte vreme, „problema 
locativă”7*. Un alt aspect ţine de faptul că, prin reconstrucţie, înțelesul termenului 
de cartier s-a modificat — de la cel al unei zone insalubre la unul al megalopolisului”. 

Satisfacția față de locuință este un obiect de studiu sociologic, iar nivelul său 
este influențat de numeroși factori, pornind de la nivelul calitativ al 
apartamentelor. Numărul și suprafața camerelor de locuit, instalaţiile interioare, 
calitatea execuţiei sunt importante din acest punct de vedere. De asemenea, 
numărul locatarilor și dotarea cu bunurile necesare determină gradul de 
satisfacție. Cheltuielile de întreținere a locuinţei și gradul său de igienă sunt la fel 
de importantes. Alt factor important al calităţii vieţii, suprafaţa de locuit, se situa 
în jurul a 12,5 m? de persoană 1971-1980, iar numărul mediu de persoane aflate 
într-o locuință era de 3,2%. 

Mobilarea apartamentului se făcea cu mobilă-tip - în caz că era nouă, 
existând câteva modele. Însă pentru funcționalizarea sa, se făcea mobilier la 
comandă, ce se putea plia atât spaţiului, cât și necesităților, putând fi adaptat 
spațiului mic, mai multor cerinţe etc. Pentru folosirea cât mai eficace a spaţiului, 
canapeaua extensibilă a devenit o piesă foarte căutată de locuitorii apartamentelor. 
Se întâmpla ca în același bloc să existe uşi de intrare în apartamente cu același tip 
de yală și aceeași cheie%. 

Gradul de satisfacție faţă de zona în care individul locuieşte este determinat 
de factori precum starea drumurilor, alimentarea cu apă și gaz, canalizare, 
transportul public, proximitatea magazinelor, pieţelor, instituțiilor de învățământ, 
parcurilor, existența serviciilor de comunicaţii, calitatea mediului natural etc. 
Aceştia sunt considerați factori obiectivi ai determinării satisfacţiei faţă de condiţiile 
de locuire. Între factorii subiectivi amintim prezenţa comportamentelor antisociale, 
locuitorii mediului rural putând percepe orașul ca un loc al agresiunii și violenței, 
dar și orice alte activităţi umane care deranjează în proporţii variabile (de pildă, 


7+ Viorel Mionel, „Tipologia segregării geografice în mediul urban”, în Geographia Napocensis, anul 
VII, 2013, nr. 1, p. 89-94 
75 Scînteia, Bucureşti, anul XLIX, nr.11677, 8 martie 1980, p.2; Ibidem, anul LI, nr. 12436, 17 august 
1986, p.2 
7% Juliana Maxim, op. cit., p. 29-31, 61 
77 Ibidem, p. 39; Scînteia, anul XLV, nr. 10385, 11 ianuarie 1976, p. 1, 3 
75 Statistica nivelului de trai al populației, p. 298-299 
” Ana lanăș, „Lipul de locuire caracteristic României în diferite perioade”, în Sorina Voiculescu 
(editor), Remus Creţan, Ana lanăș, Alina Satmari, The Romanian Post-Socialist City: Urban Renewal and 
Gentrification, Timişoara, Editura Universității de Vest, 2009, p. 60 
8 Silica Tănase, op. cit., p. 506-507; Valentin Vasile, Viaţa cotidiană a românilor între anii 1941-1965, 
Târgoviște, Editura Cetatea de Scaun, 2014, p. 75 

zgomot). În general, orășenii se arată mai degrabă mulțumiți de calitatea 
locuinţei decât de calitatea urbei în care locuiesc&?. Altfel spus, orașul are avantaje 
şi dezavantaje, percepute subiectiv, în mod relativ diferit de către fiecare individ. 

Percepția locuitorilor față de oraș și blocul de locuinţe este interesant de 
observat. Dacă pentru unele persoane, orașul este doar „o multitudine de blocuri”, 
pentru altele acest spațiu oferă confortul existenţei utilităţilor. Totodată, lipsa 
organicităţii și excesele de tot felul nu ar putea, în ochii unora, crea cadrul unei 
calități a vieţii superioare ruralului sau altor orașe. Pentru unii cercetători, blocul 
de locuinţe apare perceput ca un micro-oraș, în care este zarvă mereu, iar 
apartamentului nu-i poţi spune „acasă”, pentru că nu este, fizic, o casă. Aceștia 
văd apartamentul ca pe un „cerc închis”, complet abia după intrarea înăuntrul său 
şi închiderea ușii. Este locul unde începe şi se termină intimitatea. Pe de altă parte, 
casa scării poate fi percepută ca un „no man s land”, iar parcul de lângă bloc ca un 
spațiu comun de socializare, un loc al „libertăţii”8. 

În blocul de locuinţe se formează mai multe forme de sociabilitate. Una ar 
fi cea familială, apoi cea dintre generaţiile care nu fac parte din aceeași familie, iar 
alta e cea de tipul vecinătăţii, cu vecinii de sus sau jos, ori cu cei aflați în dreapta 
sau stânga, pe probleme curente sau ca urmare a unor principii și pasiuni 
comune. În general, locatarii blocurilor se considerau ca aparţinând clasei 
mijlocii, însă o clasă mijlocie în accepţie socialistă, a oamenilor profesionalizațit?. 

Conform sociologilor, populaţia rurală mutată în oraşe s-a putut adapta 
relativ repede la stilul de viață urban, însă integrarea în mersul vieţii orașului s-a 
petrecut mai lent. Imigraţii, având tendinţa de a-şi impune propriile valori, aduse 
din satele de provenienţă, au contribuit la ceea ce cercetătorii numesc „ruralizarea 
orașului”. lar ca exemple putem aminti crearea unor relații de vecinătate 
puternice, asigurarea rezervelor de hrană peste iarnă, creșterea animalelor în 
curțile caselor urbane sau amenajarea unor grădini în jurul blocurilor. „Se tăia 
porcul de Ignat în aleea blocului. (...) Pe balcon se creșteau păsări”. Pentru curtea 
blocului „cea mai bună treabă este o grădină cu salată verde sau cu usturoi. Şi se 
punea un furtun la chiuveta din bucătărie şi se uda grădina de zarzavat”. 


si Dumitru Sandu (coordonator), Viața socială în România urbană, laşi, Editura Polirom, 2006, p. 60-61, 
68-71; Bogdan Voicu, „Despre precaritatea locuirii urbane, în România”, în Calitatea vieții, Bucureşti, 
XVI, nr. 1-2, 2005, p. 51,53 
s Dumitru Sandu (coordonator), op. cit., p. 63 
8 Vintilă Mihăilescu, Viorica Nicolau, Mircea Gheorghiu, Costel Olaru, „Blocul între loc şi locuire. 
Teme și probleme de etnologie urbană”, în Revista de cercetări sociale, 1994, nr. 1, p. 74-75, 78-79 
8 Ibidem, p. 80-84 
% Ioan Mărginean, „Clasa mijlocie în fostele țări socialiste”, în Revista de cercetări sociale, 2000, nr. 3-4, 
p.5 
s Silica Tănase, op. cit., p. 504-505 

Desigur, a existat și un proces invers, de „urbanizare a ruralului”, obținut 
prin investiții publice (în drumuri, utilități şi dotări social-culturale) și o mai bună 
legătură a acestuia cu mediul urban”. 

Calitatea locuirii în blocuri a fost afectată în sens negativ, în anii 80. 
Lucrările de construcţii au suferit din cauza lipsei unor materiale, înlocuirea altora 
cu substituenți de o mai proastă calitate (de pildă, parchetul a fost înlocuit la un 
moment dat, în majoritatea apartamentelor, cu covoare P.V.C., iar tencuielile lăsau 
loc tapetului) ori calitatea slabă a materialelor prezente pe șantiere. 

Slaba calitate a lucrărilor de construcţii a fost cauza multor probleme în 
noile blocuri — de la tencuiala pătată sau căzândă, tâmplărie cu lufturi, la infiltrații 
şi defecţiuni ale instalaţiilor etc.s Finisajele exterioare aveau și ele, uneori, 
probleme. Problemele uşoare erau semnalate în presă, prin articole de tip anchetă 
sau interviuri, uneori atrăgându-se atenția asupra întârzierilor în rezolvarea 
acestora”. Cazuri mai serioase apăreau rar. De pildă, în anul 1969, un bloc 
proaspăt predat în oraşul Constanţa „s-a rupt”, fundaţia sa cedând în parte”!. 
Câţiva ani mai târziu, un balcon al unui bloc relativ nou din Oradea s-ar fi 
prăbușit (nu știm dacă parţial sau total) sub greutatea bunurilor depozitate?. 

În blocurile construite din panouri prefabricate, cele mai multe 
nemulțumiri erau provocate de pătrunderea umezelii și apariţia igrasiei?. 
Inundarea subsolurilor blocurilor era o altă constantă a perioadei. 

Un alt aspect ce a afectat calitatea locuirii la bloc și nu numai a fost 
reducerea furnizării energiei — termice și electrice. Invocând „criza energetică de 
pe plan mondial”, autorităţile au decis, la începutul anilor “80, să adopte mai 
multe măsuri de reducere a consumului industrial și casnic de energie electrică, 
energie termică, gaze naturale și alți combustibili. Conform unor decizii luate la 
nivel național în anul 1982, fiecare familie era obligată să reducă consumul general 
de energie cu 20%. Consumul de energie termică era plafonat, atât pentru unităţile 
industriale (unde temperatura maximă nu putea depăşi 16*C), cât şi pentru 
populaţie (în apartamente nu putea fi înregistrată o temperatură mai mare de 
18*C), totodată tarifele crescând“. 

Obţinerea unor temperaturi interioare mai mari în sezonul rece ar fi fost 
posibilă în condiţiile „modernizării tehnologiilor”, a „asigurării funcționării 
riguroase a tuturor utilajelor şi instalațiilor” și prin „manifestarea unei atitudini 


s7 Dorel Abraham, op. cit., p. 240-241 
8 România liberă, Bucureşti, anul XXXVI, nr. 10523, 26 august 1978, p. 1-2 
% Ibidem, anul XXXIX, nr. 11317, 18 martie 1981, p. 3 
% Scînteia, București, anul LV, nr. 13554, 21 martie 1986, p. 2 
” Flacăra, Bucureşti, anul XXI, nr. 873, 26 februarie 1972, p. 6-7 
* Crişana, Oradea, anul XXXVII, nr. 11039, 3 septembrie 1982, p. 3 
% România liberă, Bucureşti, anul XXXIX, nr. 11310, 10 martie 1981, p. 3 
% Ibidem, anul XL, nr. 11715, 30 iunie 1982, p. 3 

ferme față de orice cazuri de nepăsare și risipă în utilizarea energiei electrice”. 
Aceste lucruri nu erau, însă, realizabile, atât timp cât aproape orice modernizare a 
utilajelor și instalaţiilor din întreprinderi și alte clădiri era blocată. În campaniile 
de presă pentru economisirea energiei electrice se motiva că, de pildă, prin 
reducerea consumului național de energie electrică pe anul 1982 cu 1%, se putea 
asigura necesarul de curent pentru producerea a 120.000 de tone de hârtie sau a 
100.000 de frigidere”. Frigidere care, mai apoi, stăteau nefolosite, tocmai pentru a 
se face economie la curent... 

Aceste campanii au continuat* până în anul 1989, în principal prin 
prezentarea măsurilor luate în această direcție de către diferite entităţi — 
ministere”, consilii populare, Comitetul pentru Problemele Consiliilor Populare*, 
mesajul devenind, în timp, mai dur. În 1987 se cerea o „atitudine drastică”, 
„disciplină” şi „grijă maximă” pentru „economisirea severă” a energiei, „în 
interesul naţiunii”. Clienţii casnici erau obligați să reducă consumul de 
electricitate cu 20-50%, însă deja asta nu mai depindea exclusiv de ei, curentul 
fiind furnizat după un program de câteva ore pe zi”. 

Pentru reducerea consumului de energie electrică, consumatorilor casnici li 
se recomanda înlocuirea becurilor cu altele de o putere redusă, spațiul iluminat să 
fie redus la strictul necesar, li se interzicea folosirea boilerelor, reşourilor și 
radiatoarelor electrice în orele cu vârf de sarcină, iar aparatele electronice trebuiau 
folosite cât mai puţin. Depăşirea consumurilor maxime era pedepsită cu amendă. 

Datorită răcirii caloriferelor, temperatura din apartamente, în timpul iernii, 
a rămas, de multe ori, sub 18*C (limita maximă admisă). Pe sub ferestre și uşile 
exerioare, insuficient izolate, frigul pătrundea ușor, camerele putând fi mai bine 
sau mai slab încălzite, depinzând de amplasare (pe colț sau în miloc), de 
etanșeitate și dimensiune!%. Pentru reducerea pierderilor de căldură, cetățenilor li 
se recomanda chituirea geamurilor, etanșarea rosturilor dintre cercevele și tocul 
ferestrei și între tocul ferestrei și zidărie, montarea de bureţi în jurul ușilor. Se 
putea monta un al treilea rând de geamuri sau a un strat de polistiren pe peretele 
exterior, însă astfel de lucrări se realizau foarte rar!!. 


% Scînteia, București, anul LI, nr. 12268, 2 februarie 1982, p. 1 
% România liberă, București, anul XLI, nr. 12153, 28 noiembrie 1983, p. 1, 3; Scînteia, Bucureşti, anul 
LVI, nr. 13833, 11 februarie 1987, p. 3; Ibidem, nr. 13840, 19 februarie 1987, p. 2 
%7 România liberă, Bucureşti, anul XL, nr. 11840, 24 noiembrie 1982, p. 2; Ibidem, nr. 11842, 26 noiembrie 
1982, p. 5; Ibidem, nr. 11844, 29 noiembrie 1982, p. 5; Ibidem, nr. 11846, 1 decembrie 1982, p. 1, 5; 
Ibidem, nr. 11847, 2 decembrie 1982, p. 1-2; Ibidem, nr. 11848, 3 decembrie 1982, p. 3 
% Ibidem, nr. 11843, 27 noiembrie 1982, p. 3 
% Scînteia, Bucureşti, anul LVI, nr. 13830, 4 ianuarie 1987, p. 3 
1% România liberă, Bucureşti, anul XXXIX, nr. 11310, 10 martie 1981, p.1 
101 Scînteia, București, anul XLIX, nr. 11536, 26 septembrie 19709, p. 2; România liberă, Bucureşti, anul 
XXXVIII, nr. 11188, 16 octombrie 1980, p. 5 

O altă problemă a locuitorilor din blocuri a fost întreruperea alimentării cu 
apă caldă. Pentru rezolvarea unei părți a problemei, autorităţile au încercat să 
implementeze soluţia panourilor solare montate pe acoperiș pentru prepararea 
apei calde. Dar experimentul din București și Timișoara!? nu a fost apoi extins. 


Iluminatul public 
şi iluminatul casnic 
trebuie reduse faţă de 1% 
consumul stabilit pentru fi 
iarna 1983-1984 cu 


 “DEIĂTENII 
“ Respectati. normele si indicatiile 
|orivini consumul redus de energia! 
“ Gontribuiți prin chibzuința voastră 
ÎĂ depășirea rigorilor iernii! 


CITEVA MĂSURI PRACTICE CARE TREBUIE 
APLICATE  NEÎNTIRZIAT : 


af. e Să fie verificote și refăcute 
P entru economisirea îzolațiile termice ole cazanelor și 
A conductelor. 


energiei electrice : 


e Să rămină in tuncţiune un - 
singur bec, aprins doar pe timpul - î- 
cit se află un om in încăpere. 

e Becurile mari its înlocuite 
cu becuri je putere redusă, inclu- 


e Trebuie redus la strictul 
necesar spațiul iluminat din fiecare 
locuinţă. 


0 Să se renunțe complet la 


bhoculte prin munci gospodărești. 
renunțe cu desăvi Are 


e Să se 
la * alesul din fața locuini 


ECONOMISIȚI CÎT MAI MULŢI KILOWAŢI! 
A ————————— . să se reducă la minimum 
O preocupare ce trebuie să mobilizeze pe fiecare cetăţean, | | Muminstul holuriler. pere pe 

pentru să se monteze automate de scară. 

„507 RET d e mea aere = 

* 1,5 kg lignit . 10 10 kg ciment Pentru economisirea 

sau 
* 0,32 mc gaz metan . 15 kg țesături din lină 


4 

i 

i 

4 

sau 4 
* 280 g păcură e 79 inorăsăminte complexe | 
i 

2, | 

i 

= | 

== | 

4 

4 

4 

4 

4 

| 


“Texte propagandistice viata economisirea energiei 
(sursa: Scînteia, Bucureşti, anul LIV, nr. 13187, 16 ianuarie 1985, p. 5, nr. 13188, 17 ianuarie 1985, p. 5 
şi anul LVI, nr. 13831, 8 februarie 1987, p. 3) 


102 România liberă, Bucureşti, anul XXXVIII, nr. 11202, 1 noiembrie 1980, p. 2; Scînteia, București, anul 
LIII, nr. 12991, 31 mai 1984, p. 3 

Mobilierul specific pentru apartamente: compact şi funcționalist 


(sursa: https://www.ziaruldevrancea.ro/special/educatie/83229-inedit-reclame-la-mobilerul- 


romanesc-din-perioada-comunista.html) 

IV. DEZVOLTAREA URBANĂ ÎN ORADEA ANILOR '50-'60 


Cel de-Al Doilea Război Mondial a însemnat, pentru Oradea, schimbări 
importante din punct de vedere administrativ, demografic și economic. Orașul a 
trecut prin două schimbări de regim politic: după 21 de ani de administraţie 
românească, prin arbitrajul din 30 august 1940 de la Viena, Oradea a fost cedată, 
împreună cu tot nordul Crișanei, Maramureșul şi nord-estul Transilvaniei, 
Ungariei horthyste. Transformările din peisajul citatin s-au referit, la început, la 
revenirea vechilor denumiri din perioada austro-ungară a instituţiilor, străzilor, 
spaţiilor publice și la reorganizarea administraţiei. Fiind o perioadă dificilă, de 
război, Oradea rămânând între granițele ungare timp de patru ani, nu au avut loc 
schimbări edilitare semnificative. Din contră, o parte a celor care au contribuit la 
dezvoltarea economică şi imobiliară a orașului antebelic şi interbelic — familiile 
evreiești — au fost ghetoizate și transportate în lagărele din Polonia. 

În toamna anului 1944, Oradea a fost bombardată, între altele fiind distruse 
depoul de locomotive şi mai multe locuinţe, podul din zona centrală a fost aruncat 
în aer, iar primăria a fost devastată şi incendiată. În 12 octombrie același an, 
Armata Română și cea Sovietică au eliberat orașul de ultimii soldaţi fascişti și 
horthyşti, iar revenirea oficială între granițele României s-a petrecut după 6 martie 
1945, când a fost instalat guvernul pro-comunist al lui Petru Groza. 


În anul 1948 Oradea avea 83.991 locuitori, din care majoritatea (68,60%) 
erau de etnie maghiară. Românii populau orașul în proporţie de 28,44%, evreii — 
2,18%, cărora li se adăugau 170 de germani, 155 de slovaci, 56 de ţigani și 266 de 
reprezentanți ai altor minorități!. 

Orașul era condus de o administraţie comunistă, preponderent maghiară, 
iar economia se confrunta cu naționalizarea principalelor mijloace de producție, 
demarat în 11 iunie 1948. Cooperativizarea agriculturii, impunerea cotelor de 
produse și deposedarea țărănimii de pământ, începute în 1949, au declanşat un val 
de revolte şi de migraţie dinspre sat spre oraș, ce s-a resimţit apoi în anii 50. 

Treburile administrative erau gestionate de Sfatul Popular Orășenesc, în 
anul 1950 fiind luate mai multe decizii ce au influențat parcursul social al urbei. 
Vorbim, în primul rând, de naţionalizarea locuinţelor, hotelurilor şi a altor 


1 Mihai D. Drecin, „Consideraţii asupra evoluţiei demografice a orașului Oradea pe baza 
recensămintelor oficiale (1880-2011), în Economie și istorie, dialog și interdisciplinaritate. In honorem prof. 
univ. dr. loan Lumperdean la împlinirea vârstei de 60 de ani (coordonatori Dana Bako, losif Marin Balog, 
Rudolf Grăf, Răzvan V. Mustaţă), Cluj-Napoca, Academia Română, Centrul de Studii Transilvane, 
2015, p. 520 

2 Delia Cora, De la proprietatea privată la proprietatea comunistă. O istorie a naționalizărilor în Bihor (1948- 
1954), teză de doctorat, Universitatea din Oradea, 2014, passim. 

imobile, făcută prin Decretul nr. 92 din 19 aprilie 1950. Conform actului, imobilele 
aparținând foştilor industriași, moşieri, bancheri și comercianți erau preluate în 
proprietatea Statului şi administrarea Sfatului Popular?. Naţionalizarea primelor 
imobile a fost pregătită din noaptea de 19 spre 20 aprilie, fiind urmărită de 115 
administratori. Au fost alcătuite echipe de activiști şi milițieni care s-au deplasat la 
domicilii dinainte stabilite pentru a semna, împreună cu proprietarii, procesele- 
verbale de predare-primire a imobilelor. Deşi au existat numeroase refuzuri, până 
în 22 aprilie, în Oradea, au fost naţionalizate circa 5000 de locuinţe. 

Câteva luni mai târziu, urmare a reformei administrativ-teritoriale, orașul a 
fost împărţit în trei raioane”. Au existat două propuneri de raionare: cu două, 
respectiv trei raioane. A doua variantă a fost considerată mai bună. Denumirile 
acestora erau: raionul Breiner Bela (Raionul 1) (activist comunist orădean), raionul 
Mareşal Malinovski (Raionul 2) (după zona prin care Armata Sovietică a intrat în 
oraş în 1944, respectiv unde a funcţionat sediul comandamentului) şi raionul 1 
Mai (Raionul 3) (zonă industrială). Odată cu această reorganizare, a fost propusă 
alipirea de Oradea a două localități: Seleuș și Episcopia-Bihor. Astfel, comuna 
Seleuș, în suprafață de 7 km? și 1664 de locuitori, urma să fie anexată Raionului 1 
Mai”, iar comuna Episcopia-Bihor, în suprafață de 30 km? și 3828 de locuitori, 
urma să fie anexată Raionului Breiner Belat. Seleușul a fost alipit oraşului în anul 
1950, iar Episcopia-Bihor în 1956”. 

Economia Oradiei a profitat, în anii '50, de o perioadă de relativă liniște. 
Industria locală a fost reorganizată, prin comasarea mai multor ateliere și fabrici 
de mici dimensiuni, dar şi prin unele divizări. Una din cele mai mari astfel de 
comasări a fost cea premergătoare înfiinţării Întreprinderii de mașini-unelte 
„Înfrăţirea”. Atunci au fost unificate zece fabrici, unitatea specializându-se în 
producerea de mașini-unelte în anii 1953-1955. Producţia a crescut în urma 


3 Decret nr. 92 din 19 aprilie 1950 pentru nationalizarea unor imobile (prin care se nationalizeaza imobilele 
cladite ale fostilor industriasi, fostilor bancheri, fostilor mari comercianti şi celorlalte elemente ale marii 
burghezii, imobile  cladite ale  exploatatorilor de locuinte, hoteluri şi alte asemenea), 
http://www.edep.ro/pls/legis/legis_pck.htp act text?idt=8797, accesat în 2 aprilie 2017 

+ Arhivele Naţionale — Serviciul Judeţean Bihor (în continuare A.N.-S.].Bh.), fond Comitetul Judeţean 
Bihor al P.C.R., dosar 838/1950, f. 250-251 

5 Legea de reorganizare teritorial-administrativă a R.P.R. a fost adoptată la 8 septembrie 1950. Vezi: 
Legea nr. 5/1950 pentru raionarea administrativ-economică a teritoriului Republicii Populare Române, 
http://lege5.ro/Gratuit/gezdiobxgu/legea-nr-5-1950-pentru-raionarea-administrativ-economica-a- 
teritoriului-republicii-populare-romane, accesată în 2 aprilie 2017 

* A.N.-S.].Bh., fond Comitetul Judeţean Bihor al P.C.R., dosar 838/1950, f. 101 

7 Ibidem, f. 103 

3 Ibidem, £. 104 

” Aurelia Susan, „Evoluţia teritorială a orașului Oradea”, în Studia geographia, Cluj-Napoca, 1971, nr. 
2, p:9il 

1 Mariana Barna, Industrializare și demografie în centrele urbane ale Crişanei (1960-1980), Oradea, 
Editura Universităţii din Oradea, 2014, p. 62 

achiziţionării unor utilaje noi și construirii unei turnătorii!!. În 1960 a debutat 
construirea unei hale de prelucrări mecanice, dată în folosință un an mai târziu!?. 

În aceeași perioadă (1951) a fost înființată Întreprinderea de Accesorii 
pentru Mijloace de Transport (I.A.M.T.), care producera de bunuri de larg consum 
din metal. În anii '50, întreprinderea își desfăşura activitatea în trei puncte diferite 
din oraş, însă lucra cu utilaje învechite și neperformante!t. Tot în sectorul 
industriei de prelucrare a metalului, apărea, în 1950, Întreprinderea mecanică și de 
piese de schimb, iar în anul 1959 era creată Întreprinderea Metalica, ce producea 
veselă din metal și, mai apoi, maşini de gătit??. 

Alte fabrici care s-au dezvoltat pe parcursul deceniului șase au fost 
„Dobrogeanu Gherea” şi Solidaritatea, ambele de încălțăminte, fabrica de spirt 
Victoria, fabrica de vopsele Transilvania, fabrica de blănuri 1 Mai, fabrica de boia 
Avântul, cea de produse chimice Sinteza, fabrica de bere ș.a.!€ În perioada 1960- 
1962 au fost extinse unele secţii ale întreprinderilor Interindustrial, unde se aştepta 
o dublare a producţiei!”, Avântul, Sinteza! și a fabricii de gheaţă”. În 1965 era 
supraetajată o secţie a întreprinderii Solidaritatea și se construia o clădire nouă”. 

Întreprinderile industriale erau dispersate în mai multe zone ale orașului, 
în special în partea sa vestică (zona străzii Decebal), centrală și estică (zona Căii 
Clujului, din cartierul Velenţa și până la ieşirea spre Oşorhei). O astfel de 
dispersare crea probleme de eficiență a activităţii, respectiv disconfort pentru 
locuitorii din vecinătăţi. Pe lângă acestea, existau mai multe cooperative 
meșteșugărești. Pe teritoriul oraşului funcționau trei Gospodării Agricole 
Colective, o întovărăşire agricolă și trei asociaţii simple pentru culturi speciale?!, 
respectiv o Stațiune de Mașini și Tractoare?. 

În jurul anului 1960, economia Oradiei intra în etapa dezvoltării industriale 
intensive. Atunci a fost definitivată prima schiţă de sistematizare a urbei, realizată 
de către Institutul de Studii şi proiectare pentru Construcţii, Arhitectură şi 


11 Întreprinderea Înfrățirea Oradea. Un sfert de veac în construcția maşinilor-unelte. 1949-1974, Oradea, 
1974, p. 18-19 
2 Crişana, Oradea, anul XV, nr. 79, 3 aprilie 1960, p. 1; A.N.-S.].Bh., fond Comitetul Judeţean Bihor al 
P.C.R., dosar 3/1960, f. 145-146 
13 Întreprinderea Înfrățirea Oradea. Un sfert de veac în construcția maşinilor-unelte. 1949-1974, Oradea, 
1974, p. 20 
'4 Monografia Întreprinderii de Accesorii pentru Mijloace de Transport Oradea, 1981, p. 11-12 
15 Mariana Barna, op. cit., p. 63-64 
1 Ghidul străzilor din oraşul Oradea — Nagyoârad vâros utcâinak itmutatoja, 1958, p. 13 
7 A.N.-S.].Bh., fond Comitetul Judeţean Bihor al P.C.R., dosar 3/1960, f. 154 
18 Mariana Barna, op. cit., p. 51 
* Crişana, Oradea, anul XVII, nr. 202, 26 august 1962, p. 3 
% Ibidem, anul XX, nr. 182, 3 august 1965, p.1 
2 Ghidul străzilor din oraşul Oradea — Nagyvârad vâros utcâinak utmutatoja, 1958, p. 14 
* Crişana, Oradea, anul XIII, nr. 49, 28 februarie 1958, p. 5 

Sistematizare (LS.C.A.S.) Bucureşti. În baza sa au fost dezvoltate zonele 
industriale, de depozite, câteva zone de locuinţe individuale şi colective. Schița de 
sistematizare era concepută în baza unui plan de dezvoltare pe 20-25 ani, prin 
aceasta stabilindu-se perimetrul orașului, zonele funcţionale - în principal 
industriale şi locative, spaţiile verzi, regimul de construire, amplasarea clădirilor 
social-culturale. Orice clădire putea fi ridicată doar respectând schița de 
sistematizare și în urma obţinerii unei autorizații de construire din partea 
Comitetului Executiv al Sfatului Popular Orăşenesc%. Se recomanda persoanelor 
care voiau să-și construiască o locuință proprietate personală să se asocieze, 
pentru a ridica imobile multifamiliale. 

Creșterea întreprinderilor industriale locale era limitată de faptul că se 
aflau în interiorul orașului, unele în vecinătatea cartierelor de locuinţe. Din acest 
motiv, după realizarea schiţei de sistematizare s-a pus problema înființării unei 
platforme industriale noi, în zona de vest a orașului, pe Calea Borșului. Noua zonă 
industrială era concepută să găzduiască o centrală electro-termică pe cărbuni”, 
împreună cu unele fabrici. 

Investiţiile industriale aveau la bază studii tehnico-economice și schiţe, cu 
detalii de sistematizare, cele mai importante fiind prezentate atât autorităților 
locale, cât și forurilor generale din Bucureşti, împreună cu machetele unor 
întreprinderi propuse pentru edificare. „După ce era făcut acest studiu tehnico- 
economic, care era avizat de Ministerul Construcţiilor, urma proiectarea, făcută în 
etape, în funcţie de urgenţă, erau niște grafice făcute special pentru asta. (Pe 
amplasament — n.n.) se începea cu drumurile provizorii, făcute din prefabricate, 
făceam rețelele, după care începeau lucrările de construcţii”. Unităţile industriale 
erau construite de Trustul Regional de Construcţii Crișana și de Trustul de 
Construcţii Industriale, ultimul fiind parte a grupului de şantiere Cluj și desprins 
de acesta în 1967. 

Bazele platformei industriale de pe Şoseaua Borșului au fost puse în anul 
1962, odată cu inaugurarea șantierului Uzinei de Alumină?. Oradea a fost aleasă 
să găzduiască întreprinderea după interogarea altor 16 potenţiale amplasamente, 
în principal datorită existenţei, în apropiere, a unor rezerve de bauxită — în Roşia, 
Zece Hotare, Vârciorog, — necesar producerii oxidului de aluminiu calcinat, trimis 
apoi la Slatina pentru prelucrare”. Uzina a fost dată în folosinţă în anul 1965%. 


% Ibidem, anul XV, nr. 35, 12 februarie 1960, p. 2 
2 A.N.-S.].Bh., fond Comitetul Judeţean Bihor al P.C.R., dosar 3/1960, f. 142-143 
% Interviu cu L.C., inginer-proiectant la Trustul de Construcţii Industriale — Oradea, 7 februarie 2018 
% Liviu Borcea, Gheorghe Gorun (coord.), Istoria oraşului Oradea, Oradea, Editura Cogito, 1995, p. 412 
% Mariana Barna, op. cit., p. 45-46 
% Crişana, Oradea, anul XIX, nr. 310, 31 decembrie 1964, p. 3; Ibidem, anul XX, nr. 4, 7 ianuarie 1965, p. 
1; Viața economică, Bucureşti, anul IV, nr. 25 (149), 24 iunie 1966, p. 4 

Pentru ca uzina de alumină să primească suficientă energie și abur, dar și 
pentru ca orașul să poată fi alimentat cu electricitate și căldură la parametri 
normali, în vecinătate au debutat, în anul 1963, lucrările de construire a unei 
centrale electro-termice (C.E.T.)”, cu punere în funcţiune trei ani mai târziu. 
Şantierul C.E.T. a avansat foarte greu din cauza deficienţelor în aprovizionarea cu 
materii prime, cu utilaje și datorită lipsei parţiale a forței de muncă specializate. 
„În 1962 nu era finanțarea deschisă pentru C.E.T.. Aflând despre asta, a venit 
presa şi am pus câţiva muncitori să sape pe-acolo şi abia aboi s-a deschis 
finanţarea. Terenul era expropriat, însă nu exista finanţare”%. Centrala folosea 
cărbunii ca materie primă, urmând ca primii beneficiari casnici ai energiei termice 
furnizate în mod centralizat să fie locatarii blocurilor din Zona de Vest. „Lucrările 
la C.E.T. au fost cele mai grele, pentru că s-a săpat la minus 12 metri”, iar pânza 
freatică era aproape de nivelul de călcare. Aceasta fiind prima etapă a construirii 
centralei, celelalte au continuat până în anul 1976, când a fost atinsă puterea 
instalată de 250 MW. 

Alte fabrici care au completat platforma industrială sunt cea de zahăr, cea 
de vopseluri Sinteza, Combinatul de prelucrare a lemnului și Întreprinderea de 
Prefabricate, astfel că în Oradea anului 1968 ar fi existat 45 de întreprinderi 
industriale și cooperatiste“, numărul crescând la 48 în anul următor”. 

Din punct de vedere edilitar, unele investiţii făcute în oraș au reprezentat o 
necesitate de moment, iar altele au fost proiecte de dezvoltare, atât pe partea de 
infrastructură, cât şi pe cea socială. În anul 1949 era dat în folosință noul pod peste 
Crișul Repede din centrul oraşului, construit în locul altuia metalic, aruncat în aer 
cu cinci ani în urmă. Un alt pod a fost construit în apropierea Cetăţii, în capătul 
străzii gen. Magheru (1954-1955)%, iar unul pietonal în amonte de podul Decebal. 
În această perioadă s-a investit în modernizarea mai multor străzi, prin pavararea 
carosabilului cu piatră spartă şi acoperirea trotuarelor cu plăci de beton. În anul 
1955 au fost amenajate 3,6 km de astfel de trotuare, în 1956 — 7,1 km, iar în 1957 — 
8,9 km, în mare parte în cartierele mărginaşe“. În anii următori, astfel de lucrări s- 
au desfășurat atât în cartiere limitrofe, precum Dorobanţilor, Hunyadi (azi Oncea), 
C.F.R. cât şi în zona centrală, pe strada Decebal”. 

În locul fostei pieţe Mihai Viteazul, în primăvara anului 1950 începea 
amenajarea unui parc public (denumit ulterior 23 August — astăzi 1 Decembrie), 


> Mariana Barna, op. cit., p. 48 
% Interviu cu L.C., inginer-proiectant la Trustul de Construcţii Industriale — Oradea, 7 februarie 2018 
31 Crişana, Oradea, anul XXIII, nr. 9%, 23 aprilie 1968, p.1 
2 Viața economică, București, anul VII, nr. 8 (286), 28 februarie 1969, p. 4 
% Ghidul străzilor din oraşul Oradea — Nagyvârad vâros utcâinak utmutatoja, p. 14 
3 Ibidem, p. 15 
5 Crişana, Oradea, anul XIII, nr. 131, 6 iunie 1958, p. 3 

prin munca voluntară a unor angajaţi și elevi din Oradea şi din câteva comune“. 
În zona centrală au fost amenajate și alte parcuri, precum Parcul Muncitoresc 
(Parcul 1. C. Brătianu) şi parcul din vecinătatea podului 23 August (azi Podul 
Dacia), dotate cu bănci de odihnă și iluminat public”. De asemenea, pe parcursul 
anilor '50 au fost efectuate lucrări de amenajare a malurilor Crişului Repede. 

Investiţiile de ordin social-cultural s-au concretizat prin ridicarea de clădiri 
sanitare, şcolare şi culturale, multe în cartierele periferice sau sărace. În anul 1951, 
în cartierul romilor, Cinka Pana, era construit un cămin cultural, iar un altul în 
cartierul Ionaș (actualmente Tokai)8. Locuitorii coloniei Breiner Bela au organizat 
muncă voluntară pentru repararea drumurilor”, iar cei din cartierul Cantemir 
beneficiau de o şcoală nouă“. Colonia Nylghes (zona străzii Pasteur) beneficia de o 
stradă nouă de legătură cu orașul, iar locuitorii zonei vestice a cartierului loşia 
scăpau de teama inundării caselor, în urma curăţirii albiei canalului Peţa“!. 

În anii '50 au fost realizate şi câteva investiţii în domeniul sportiv. Între ele, 
un stadion cu pistă de atletism și tribună pentru circa 10.000 de spectatori, 
amplastat pe locul vechii baze sportive de lângă parcul Nicolae Bălcescu?. În anul 
1955 era finalizată baza sportivă Voința, ce cuprindea un teren de fotbal, două de 
baschet, unul de volei, unul de tenis și o pistă de atletism”. Pe malurile Crișului 
Repede, în zona centrală, urmau să fie aduse 30 de bărci de agrement. În 
primăvara anului 1957, în Parcul N. Bălcescu, era inaugurat „Orăşelul Copiilor” 
cuprindea aparate de joacă, gherete pentru vânzarea unor produse pentru copii, 
alei pavate și bănci, respectiv un tramvai de agrement”. 

În categoria lucrărilor edilitare socotim şi diferitele proiecte de 
modernizare a serviciilor publice. 

Alimentarea cu energie electrică era asigurată la început de uzina de pe 
strada Griviței. Aceasta dispunea, în anul 1950, de trei agregate cu o putere 
instalată de 6250 kw/h. Însă uzina era depășită fizic, capacitatea sa redusă 
nepermițând racordarea altor consumatori mai mari. Cazanele erau vechi şi 
nemodernizate, iar materialele pentru întreţinerea lor și a celorlalte instalaţii erau 


% Ibidem, anul VI, nr. 92, 20 aprilie 1950, p. 2 
37 Ibidem, anul XIII, nr. 131, 6 iunie 1958, p. 3 
5% Ibidem, anul VII, nr. 157, 5 iulie 1951, p. 3; Până în anul 1958, în oraş au fost edificate șapte cămine 
culturale și opt cluburi muncitorești. Vezi: Ghidul străzilor din orașul Oradea — Nagyovârad vâros utcâinak 
itmutatja, p.19 
% Crişana, Oradea, anul VIII, nr. 127, 30 mai 1952, p. 3 
+0 Ibidem, anul VI, nr. 267, 15 noiembrie 1950, p. 3 
+! Ibidem, anul IX, nr. 101, 26 aprilie 1953, p. 3 
* Ibidem, nr. 98, 23 aprilie 1953, p. 1 
% Ibidem, anul X, nr. 270, 15 noiembrie 1955, p. 1 
“4 Ibidem, anul XI, nr. 87, 12 aprilie 1956, p. 2 
% Ibidem, nr. 265, 9 noiembrie 1956, p. 2 

necorespunzătoare“€. Pentru rezolvarea nevoii tot mai însemnate de energie, s-a 
propus construirea unei hidrocentrale pe Crişul Repede, în apropierea Oradiei. 
Lucrarea, începută deja în 1948, a fost cu greu realizată din cauza subfinanţării și a 
nevoii de a importa unele echipamente de producție”. 

Un serviciu public bine dezvoltat încă din perioada interbelică era 
transportul public, gestionat de Întreprinderea Comunală „12 Octombrie” (L.C.0.) 
şi deservit exclusiv de tramvaie. Reţeaua avea 45 km și 11 linii, ajungând în 
majoritatea cartierelor. Cea mai nouă a fost dată în funcțiune în anul 1950, legând 
gara centrală de cartierul Episcopia-Bihor*. Între investiţiile în transportul public 
în anii '50 amintim noua rampă de deservire a platformei industriale de pe strada 
Decebal și demararea procesului de scoatere a traficului auto și de tramvaie de pe 
strada Republicii. Pe segmentul cuprins între străzile Gheorghe Dima și Piaţa I.V. 
Stalin (Piaţa Ferdinand) avea loc, în 1956, prima etapă de degajare a arterei, prin 
eliminarea unui fir de tramvai. Acesta a fost mutat pe strada alăturată, gen. 
Magheru, formându-se astfel un inel de circulație pentru tramvaiul numărul 1%. 
Această linie, dar şi linia 2, care făcea legătura între gara de est (Velenţa) și 
cartierul loşia, au început să fie deservite, din anul 1958, de tramvaie de mare 
capacitate, produse de Întreprinderea de Transport București şi Electroputere 
Craiova%. Pe lângă acestea se mai aflau în uz vechile vagoane Siemens, introduse 
în circulaţie la începutul funcționării reţelei (1906), dar şi două vagoane construite 
în atelierele remizei orădene”!. 

Pentru diversificarea modalităților de transport, în anul 1956 au fost 
înfiinţate primele linii permente de autobuz, deservite de 8 autobuze, iar un an 
mai târziu erau puse în circulaţie primele 8 taximetre?. 

Comune sau separate liniilor de tramvai erau cele de transport marfă, 
folosite de fabricile de pe Calea Clujului și din zona Decebal-loşia. În 1950, liniile 
industriale se întindeau de la gara Velenţa până la gara loșia, opt kilometri fiind 


% A.N.—S.].Bh., fond Comitetul regional P.M.R. Crişana, dosar 840/1950, f. 165-166 
+ Ibidem, f. 166-167 
% Crişana, anul VI, nr. 264, 11 noiembrie 1950, p. 1 
* Liviu Borcea, Mihai Apan, Gabriel Moisa, De la o stație la alta, Oradea, Editura Arca, 2006, p. 86; 
Crişana, Oradea, anul XII, nr. 176, 25 iulie 1957, p. 3 
% Liviu Borcea, Mihai Apan, Gabriel Moisa, op. cit., p. 87; Crişana, Oradea, anul XI, nr. 286, 4 
decembrie 1956, p. 1; Gr. P. Pop, V. Rusu, „Aspecte geografice ale transporturilor urbane în 
municipiul Oradea”, în Lucrări ştiinţifice, seria A, 1969, p. 281-285 
5 Liviu Borcea, Mihai Apan, Istoria tramoaiului din Oradea, Oradea, 1996, p. 93; Crişana, Oradea, anul 
VI, nr. 41, 13 februarie 1950, p. 5; Ibidem, anul X, nr. 265, 9 noiembrie 1955, p. 1; Tramvaiele Siemens 
fiind într-o stare proastă de funcţionare, au fost modernizate în atelierele I.C.O. în jurul anului 1950 
(A.N.—S.].Bh., fond Comitetul regional P.M.R. Crişana, dosar 840/1950, f. 171) 
* Liviu Borcea, Mihai Apan, Gabriel Moisa, op. cit., p. 87 

electrificaţi. Însă atât starea fizică a liniilor, cât și cea a celor patru locomotive 
electrice şi zece vagoane de marfă deţinute de I.C.O. era foarte proastă”. 

Alimentarea cu apă a orașului se făcea prin două uzine de apă, construite 
în anii 1886 şi 1912. În anul 1950, producţia totală a celor două uzine era de 4 
milioane m? de apă/an, din care uzina veche producea circa 1,5 milioane m*/an. 
Reţeaua de distribuţie era veche și ruginită, dezavantajul uzinei mai noi fiind lipsa 
rezervoarelor, apa fiind trimisă direct din uzină către consumatori. Apa potabilă 
era săracă în iod, ceea ce putea duce la îmbolnăviri de Basedow sau guşă. În 
zonele cu imobile neracordate la alimentarea cu apă, existau fântâni publice, în 
total 92. Conductele de canalizare se limitau la străzile centrale. 

Salubrizarea era asigurată de Întreprinderea de amenajări tehnico-sanitare. 
Serviciul s-a extins, între 1950 şi 1960, către cartierele periferice, gunoiul fiind 
transportat cu ajutorul autocamioanelor. În anul 1957, întreprinderea avea în 
dotare un autogunoier, șapte autocamioane, patru autostropitoare și alte 
vehicule”. Curăţarea mecanizată a străzilor era, însă, îngreunată de faptul că 
majoritatea lor erau pavate cu piatră încastrată în nisip sau nu erau pavate deloc. 
Curăţenia orașului era menţinută și prin activități voluntare, de „muncă 
patriotică”, cu echipe de cetățeni antrenate în „întrecerea” pentru „cea mai 
frumoasă circumscripție din oraș”%. 

În perioada de după război, demografia orașului a cunoscut schimbări 
semnificative. Fenomenul migrațional început în jurul anului 1950 a determinat 
atât creșterea populaţiei totale, cât şi schimbarea proporţiilor deținute de etnicii 
români, respectiv de cei maghiari. 

% A.N.S.].Bh., fond Comitetul regional P.M.R. Crişana, dosar 840/1950, f. 169 
* Ghidul străzilor din oraşul Oradea — Nagyvârad vâros utcâinak utmutatoja, p. 16 
% Crişana, Oradea, anul XIII, nr. 131, 6 iunie 1958, p. 3 

i log maghiari români evrei alte etnii 
1948 68,60% 28,44% 2,18% 0,78% 
1956 59,28% 35,71% 3,64% 1,37% 


Odată cu populaţia a crescut necesarul de locuințe, parțial acoperit prin 
mutarea mai multor familii în imobilele naţionalizate. Pentru că fondul locativ 
existent era insuficient, întreprinderile au fost primele care au demarat proiecte 
privind construirea de locuinţe muncitoreşti pe mai multe amplasamente. De 
pildă, fabrica Victoria construia, în anul 1953, patru locuinţe pentru muncitorii 
unității şi familiile lors. 

Autorităţile locale, reacționând şi ele, au decis să înființeze o unitate 
prestatoare cu rolul dezvoltării şi repartizării fondului locativ — Întreprinderea de 
Locuinţe și Localuri (I.L.L.). Repararea clădirilor administrate de către I.L.L. cădea 
în sarcina unei întreprinderi de reparaţii. De ridicarea noilor locuinţe de stat se 
ocupau I.L.L. și Trustul Regional de Construcţii Crişana (T.R.C.C.), primul său an 
de activitate fiind 1956”. Sfatul Popular Orășenesc a trecut la identificarea unor 
terenuri propice ridicării de imobile de locuinţe în anul 1954, după apariţia unor 
reglementări legale în acest sens. Aceste terenuri - loturi din cartierele Velența, 
Cantemir şi Oncea*, au fost mai târziu destinate construirii de locuințe atât de 
către Stat, cât și de către particulari. 

Primele blocuri de locuinţe construite după război au fost cele de pe strada 
Decebal nr. 5 (Bulevardul Decebal, nr. 29) — un imobil cu 20 de apartamente, apoi 
un altul, situat lângă acesta şi având 27 de apartamente”; blocul actorilor (strada 
Principatelor Unite, numerele 26-28) şi blocul de pe Strada Republicii nr. 51%. 
Acestea au fost imobile izolate, însă în aceeași perioadă au fost ridicate șirurile de 
blocuri cu parter şi un etaj de pe străzile Spitalului (Louis Pasteur) și Ecaterina 
Teodoroius!. În total, în anii 1956-1957, în Oradea au fost construite 190 de 
apartamente din fondurile de Stat. 


% Ibidem, anul IX, nr. 108, 6 mai 1953, p.1 

7 Gabriel Moisa, „Industrializarea în Oradea 1945-1990. Studiu de caz”, în Maria Mureșan 
(coordonator), Procesul de integrare a României în economia europeană. Dimensiuni istorice şi 
contemporane, București, Editura ASE, 2008, p. 378-379 

5 Crişana, Oradea, anul IX, nr. 53, 5 martie 1954, p. 2 

* Ibidem, anul XII, nr. 111, 12 mai 1957, p. 2 

60 Peter I. Zoltan, Trei secole de arhitectură orădeană, Oradea, Editura Muzeului Ţării Crișurilor, 2003, 
p.103 

$ Crişana, Oradea, anul XIV, nr. 280, 28 noiembrie 1959, p.1 

2 Ghidul străzilor din oraşul Oradea — Nagyvârad vâros utcâinak utmutatoja, p. 16 

1958: blocul de pe strada Iosif Sălăjan (Principatelor Unite), nou construit (sursa: Crişana) 


Către finalul anilor '50, mai multe zeci de apartamente au fost construite pe 
strada gen. Magheru. Pe acest șantier lucrau, voluntar (prin „muncă patriotică”), 
muncitori și elevi, între care viitori beneficiari ai apartamentelor, cu ajutorul 
utilajelor şi vehiculelor aduse de la fabricile din oraş și de la gospodăriile agricole 
colective din judeţe. Astfel, „în mai puţin de trei luni s-au ridicat, aproape în 
întregime, cele două blocuri de pe Magheru, iar la al treilea se ridică văzând cu 


6% Crişana, Oradea, anul XVIII, nr. 179, 1 august 1958, p. 3; Ibidem, nr. 224, 23 septembrie 1958, p. 3; 
Ibidem, nr. 233, 3 octombrie 1958, p. 3; Ibidem, nr. 292, 12 decembrie 1958, p. 3 

ochii zidurile parterului”e. În paralel, erau așezate cărămizile blocurilor de pe 
strada Constantin Il. Parhon (general Al. Averescu), destinate lucrătorilor din 
Miliție”. În fine, pe strada Decebal continua, în 1959, extinderea zonei de blocuri“ 
și proiectarea de imobile noi, iar tot atunci era prezentat publicului proiectul unui 
nou cvartal, amplasat în imediata vecinătate a parcului 23 August”. 


1958: se construiau primele blocuri de pe bulevardul Magheru (sursa: Crișana) 


În alte puncte s-a optat pentru supraetajarea clădirilor existente, în special 
în zona centrală, pe străzile Republicii, S. Micu Klein, Kossuth ș.a.6 

Case particulare noi au apărut atât în zone deja menţionate, cât şi în altele. 
La sfârşitul anului 1953 erau date în folosință circa 15 case în zona străzii Al. 
Vlahuţă, destinate unor lucrători ai întreprinderilor Victoria, Înfrăţirea ș.a.%. În 
cartierul Velenţa, în anii 1955-1956, angajaţi ai fabricilor Munca, Sinteza, 
Transilvania, 12 Octombrie și Interindustrial își construiau case cu ajutor de la 
stat”. Un an mai târziu, erau ridicate noi case în Cartierul C.F.R., pe loturi 


* Ibidem, anul XIII, nr. 231, 1 octombrie 1958, p. 3; Ibidem, nr. 177, 30 iulie 1958, p. 1 
% Ibidem, anul XVIII, nr. 159, 9 iulie 1958, p. 1; Ibidem, nr. 164, 15 iulie 1958, p. 1; Ibidem, nr. 168, 19 
iulie 1958, p. 1; Ibidem, nr. 176, 29 iulie 1958, p. 3; Ibidem, nr. 185, 8 august 1958, p. 1; Ibidem, nr. 207, 3 
septembrie 1958, p. 3; Ibidem, anul XIV, nr. 52, 4 martie 1959, p. 1; Ibidem, nr. 72, 27 martie 1959, p. 1 
% Ibidem, nr. 104, 6 mai 1959, p. 2 
S7 Ibidem, nr. 273, 20 noiembrie 1959, p. 1-2 
6 Ibidem, anul XIII, nr. 32, 8 februarie 1958, p. 1 
% Ibidem, anul IX, nr. 40, 18 februarie 1954, p. 1 
70 Ibidem, anul X, nr. 271, 16 noiembrie 1955, p. 3; Ibidem, anul XI, nr. 41, 18 februarie 1956, p. 3 

distribuite de către Stat angajaţilor din transporturile feroviare”, dar şi în Cartierul 
Rimanczy, aflat în continuarea lui”?. 

În anul 1960, în Oradea existau 11.366 de clădiri cu destinaţia de locuință, 
din care 1414 se aflau în proprietatea statului, iar 9952 erau proprietăți 
particulare”. Majoritatea locuinţelor erau folosite în comun de mai multe familii, 
iar suprafaţa medie de locuit pe cap de locuitor era de 6 m?. 

Dintre locuinţele construite de către stat, două treimi erau repartizate 
familiilor de muncitori. În același timp, 60% din fondurile dedicate reparării 
clădirilor erau destinate locuinţelor”. Locuinţele individuale, proprietate 
personală trebuiau, în mod obligatoriu, să fie renovate de proprietari, iar 
comitetele de bloc trebuiau „instruite asupra sarcinilor ce le revin” în privința 
întreţinerii”. Evidenţa tuturor spaţiilor de locuit era ținută de Serviciul de 
gospodărire locativă din cadrul Secţiei de gospodărire comunală de pe lângă 
Comitetul Executiv al Sfatului Popular orășenesc”. 

Pentru asigurarea bunei desfășurări a lucrărilor de construcţii, atât pe 
teritoriul orașului, cât şi al regiunii, în 1960 erau luate câteva măsuri. Beneficiarii 
erau obligaţi să comande proiectele avizate de Comitetul Sfaturilor Populare 
pentru a putea fi construite, având să asigure în timp util orice alte documente 
necesare. Întreprinderile de construcţii-montaj aveau obligaţia încheierii lucrărilor 
efectuate cu întârziere, fiind sfătuite să lucreze în două schimburi și în mod 
economicos, prin industrializarea lucrărilor, folosirea elementelor prefabricate și 
refolosirea cofrajelor. Comitetul orășenesc al Partidului Muncitoresc Român avea 
sarcina urmăririi permanente a desfășurării investițiilor”. 

Toate proiectele de construcții erau realizate echipele de ingineri, arhitecţi 
şi tehnicieni ai Direcţiei pentru Sistematizare, Arhitectură și Proiectarea 
Construcţiilor (D.S.A.P.C.). Ea colabora cu Comitetul Executiv al Sfatului Popular 
regional pentru realizarea de proiecte conform planurilor anuale de lucrări. 
Documentaţiile imobilelor erau predate Trusturilor de construcții la final de an 
pentru anul următor. D.S.A.P.C. avea, în anul 1970, nouă birouri în județ și 120 de 
proiectanți, organizaţi în grupe de proiectare”. 


7! Ibidem, anul XI, nr. 274, 20 noiembrie 1956, p. 1 
2 Ibidem, anul XII, nr. 131, 5 iunie 1957, p.2 
7% A.N.-S.].Bh., fond Comitetul Judeţean Bihor al P.C.R., dosar 18/1960, f. 13 
74 Ibidem, f. 2-3 
75 Comitetele de bloc se ocupau de aspecte precum: modul de ocupare a apartamentelor, situația 
juridică a locatarilor, drepturile și obligaţiile acestora, paza și ordinea în clădiri, desfășurarea unor 
activități de înfrumusețare, asigurarea raporturilor dintre locatari și portar, inclusiv plata salariului 
acestuia. Ibidem, f. 12-14 
76 Ibidem, f. 15 
7 Ibidem, dosar 3/1960, f. 58-59 
75 Ibidem, dosar 1/1970, f. 123 

Cartierele muncitorești erau construite de Trustul Regional de Construcţii 
Crişana (T.R.C.C.), beneficiar fiind Întreprinderea de Locuinţe şi Localuri (LL.L.). 
Repartizarea apartamentelor se făcea de către Sfatul Popular, în urma discutării 
fiecărei cereri cu întreprinderile beneficiare, prin Serviciul de gospodărire locativă. 
Chiar și așa, „din partea întreprinderilor sunt multe reclamaţii. Multe din ele varsă 
beneficii mari pentru construcţii de locuinţe, iar la repartizarea acestora nu li se 
dă. Pe de altă parte sunt întreprinderi care, deși nu contribuie cu beneficii, au unii 
angajaţi a căror problemă de locuință trebuie rezolvată”. În 1960, în Oradea 
existau 2200 de cereri de locuințe, imposibil de rezolvat în totalitate. „Un obicei 
prost au şi unii directori de întreprinderi care trimit oamenii la partid și sfat (...) 
pentru a le rezolva problema locuinţelor”. Nevoia spaţiilor locative de calitate era 
evidentă: „avem situaţii foarte grave, unii cetățeni locuiesc în beciuri cu igrasie 
până în tavan şi au câte 2-3 copii”. Prioritari în primirea unui apartament trebuiau 
să fie „muncitorii care stau în condiţii grele și au mulți copii”. Pentru evitarea 
neplăcerilor, autorităţile locale au propus ca noile apartamente să nu fie predate 
decât în urma realizării tuturor finisajelor. Din acest motiv, în cvartalul 23 August 
două imobile nu au fost predate în termen, amenajările exterioare nefiind gata. 

Pentru asigurarea rapidă a unui fond locativ suplimentar, în anul 1960 
Comitetul Regional al P.M.R. hotăra ca persoanele care locuiau în oraș, dar aveau 
locul de muncă în altă localitate, să fie evacuate și obligate să se stabilească în 
respectivele localităţi. Tot în anul 1960 era aprobată construirea unui număr de 
32 de apartamente pentru activiștii de partid și familiile lort!. 

În general, se dorea ca noile apartamente să fie cât mai accesibile financiar 
şi să fie construite în cât mai scurt timp, iar de aceea autoritățile locale mizau pe 
industrializarea construcţiei, adică utilizarea cofrajelor glisante şi a elementelor 
prefabricate. Cofrajele glisante au început să fie folosite începând cu anul 1964, 
fiind destinate în special blocurilor cu mai mult de patru etaje — de pildă cele tip d 
de pe strada Aluminei, unde un bloc cu nouă nivele a putut fi construit în 21 de 
zile. Suprafeţele noilor apartamente erau reduse: „în prezent avem 29 m? pentru 
două camere, ceea ce este foarte puțin”S. 

Pentru anul 1960 au fost alocate 21,4 milioane de lei pentru construirea a 
600 de apartamente în regiune, din care 440 în Oradea. Execuţia era slabă, pentru 
că, susțineau constructorii, „deşi suntem la sfârşitul lunii aprilie, abia ne 
cunoaştem într-o oarecare măsură planul anual, pe lângă aceasta sunt greutăți cu 


79 Ibidem, dosar 18/1960, f. 4-6, 18 
5 Ibidem, f. 10 
31 Ibidem, dosar 77/1960, file nenumerotate 
8 Ibidem, dosar 3/1960, f. 58, 106-107 
8 Crişana, Oradea, anul XIX, nr. 281, 27 noiembrie 1964, p. 2; Ibidem, anul XX, nr. 271, 16 noiembrie 
1965, p. 1; A.N.-S.].Bh., fond Comitetul Judeţean Bihor al P.C.R., dosar 65/1966, f. 2 
8 Ibidem, dosar 18/1960, f. 8 

privire la primirea documentațţiilor. (...) Realizările nu sunt strălucite”%. Deși se 
cerea ca doar apartamentele cu toate lucrările menţionate în deviz finalizate să fie 
predate, regula era încălcată. Apăreau, astfel, atât probleme de calitate, cât și 
situaţii în care „în anii 1958-1959 au fost raportate ca puse în funcțiune și acele 
apartamente (...) şi încă odată au fost raportate ca puse în funcţiune în anul 1960”, 
desigur după finalizarea tuturor lucrărilor. Astfel, „prin darea de seamă pe anul 
1960 un număr de 645 de apartamente au fost raportate ca puse în funcțiune, deşi 
mai fuseseră raportate ca puse în funcțiune și în anii anteriori”. Realizarea unor 
proiecte arhitecturale interesante sau folosirea unor materiale de construcții de 
mai bună calitate erau, începând de atunci, anual, prinse în agenda organizațiilor 
locale de partid, înregistrându-se atât „îmbunătăţiri”, cât și „lipsuri”. În 1961 se 
considera că „aspectul exterior și interior al blocurilor de locuințe construite în 
oraşul Oradea” era „mai frumos decât în anii precedenţi”. 

În acei ani, șantierele de blocuri active se aflau în special în centrul 
oraşului, pe strada general Magherut, pe Calea 1 Mai (azi Calea mareșal 
Averescu)%, unde în 1962 se mai pregătise documentaţia pentru alte 170 de 
apartamente, dar lucrările efective au început cu un an întârziere”. 

Şi în zona Pieței 23 August (1 Decembrie), lucrările fuseseră recent 
deschise*!. Normativele au fost eliberate de Comitetul de Stat pentru Construcţii, 
Arhitectură și Sistematizare abia la câteva luni după finalizarea proiectului”, fiind 
necesară reproiectarea cvartalului”, iar fondurile s-au blocat". Complexul format 
dintr-un bloc turn cu opt etaje și altele cu patru etaje, a fost ridicat pe locul unei 
zone agroalimentare, parțial teren viran%. Au fost prevăzute 549 de apartamente, 
pentru aproximativ 2200 de locatari, plus o clădire comercială între timp demolată. 
Zona avea premisele unei dezvoltări ulterioare, respectiv o „sistematizare în 
perspectivă mai lungă”%. Până în toamna anului 1960 peste o sută de familii se 
mutaseră în noile apartamente, iar alte 170 se pregăteau să se mute”. 


%5 Ibidem, dosar 3/1960, f. 112 
8 Ibidem, dosar 50/1961, f. 88 
87 Ibidem, dosar 10/1961, f. 8 
8% Crişana, Oradea, anul XVI, nr. 166, 14 iulie 19%1, p.1 
% Ibidem, anul XVIII, nr. 115, 18 mai 1963, p. 2; Ibidem, nr. 285, 4 decembrie 1963, p. 3 
% A.N.-S.].Bh., fond Comitetul Judeţean Bihor al P.C.R., dosar 51/1963, f. 13 
%! Ibidem, dosar 3/1960, f. 98 
% Ibidem 
% Ibidem, f. 103 
“4 Ibidem, f. 106 
% Crişana, Oradea, anul XV, nr. 82, 7 aprilie 1960, p. 1 
% Arhitectura, Bucureşti, anul VII, 1960, nr. 4(65), p. 26-27 
% Crișana, Oradea, anul XV, nr. 89, 15 aprilie 1960, p. 1; Ibidem, nr. 109, 10 mai 1960, p. 1; Ibidem, nr. 
112, 13 mai 1960, p. 1; Ibidem, nr. 136, 10 iunie 1960, p. 3; Ibidem, nr. 197, 20 august 1960, p. 1; Ibidem, 
nr. 217, 14 septembrie 1960, p.3 

Mersul lucrărilor a fost dificil, datorită problemelor de aprovizionare cu 
materiale de construcții și lemnoase și din cauza slabei pregătiri a muncitorilor”. 
Inclusiv avizarea proiectului de către autorităţile de la București a întâmpinat 
probleme. „S-a propus o casă înaltă de 10 etaje, a fost respinsă propunerea, ca pe 
urmă când s-a dus cineva personal, atunci proiectul a fost bun și satisfăcător 
chiar”*. 

Primele cinci blocuri cu câte patru etaje au fost date în folosință cu ocazia 
zilei de 23 August 1960!%, apoi primul bloc-turn din oraş, cu 32 de apartamente, în 
196110, iar celelalte imobile ulterior'?. Apartamentele au fost prevăzute cu 
încălzire centralizată, însă le-au fost lăsate spaţii pentru sobe, iar acoperișul dotat 
cu hornuri. În interiorul ansamblului au fost amenajate spaţii verzi!%. Predarea s-a 
făcut anevoie, din cauza unor lipsuri precum robineţi, scaune, capace, lanţuri și 
trăgătoare la rezervoarele wc, sau până la racordarea imobilelor la rețeaua 
electrică a orașului şi finalizarea uscătoriilor!. 


Cvartalul de locuinţe de lângă Parcul 23 August (1 Decembrie), la jumătatea anilor '60 
(sursa: Ghidul străzilor oraşului Oradea, 1966) 


sp i. Ea arie ta "d Sea 


% A.N.-S.].Bh., fond Comitetul Judeţean Bihor al P.C.R., dosar 3/1960, f. 48 
% Ibidem, £. 50 
100 Ibidem, dosar 18/1960, f.1 
101 Crişana, Oradea, anul XVI, nr. 60, 11 martie 1961, p. 1; Ibidem, nr. 120, 21 mai 1961, p. 1; Ibidem, nr. 
155, 1 iulie 1961, p. 1; Ibidem, nr. 196, 18 august 1961, p. 1; Ibidem, nr. 288, 5 decembrie 191, p.1 
102 Jbidem, nr. 123, 25 mai 191, p.1 
1% [bidem, nr. 40, 17 februarie 1961, p. 4 
10 A.N.-S.].Bh., fond Comitetul Judeţean Bihor al P.C.R., dosar 50/1961, f. 87-88 

Un alt șantier de locuinţe a fost deschis în anii 1960-1961 în faţa gării 
centrale. Aici a fost construit un ansamblu format dintr-o clădire-etalon cu regim 
mare de înălțime și mai multe clădiri cu regim de înălțime P+4, desfășurate paralel 
şi perpendicular cu Piaţa şi cu clădirea gării. Lucrările au avansat greu, pentru că 
în Bucureşti nu a putut fi avizat proiectul nici la câteva luni după finalizarea sa pe 
planşă'%. În 1961 erau spre finalizare circa 200 de apartamente!%, întregul cvartal 
urmând să totalizeze 408 unităţi locative!Y. Ele au fost repartizate angajaţilor unor 
întreprinderi precum Alumina, Trustul Minier „Ardealul” ş.a.1% 


Piaţa București, aşa cum se prezenta la jumătatea anilor 1960 (carte poștală) 


În anul 1962, în Oradea erau date în folosință între 430! şi 473 de 
apartamente, însă în anul următor execuţia a fost foarte redusă: „în timp de 9 luni 
din an au fost date în folosință numai 24 de apartamente, ceea ce înseamnă deci, că 
s-a realizat din planul acestui an 2,1%”, arăta prim-secretarul de atunci al 
Comitetului Regional al P.M.R., Teodor Hași. Lucrările erau întârzate de 
procesul greoi al avizării documentațiilor şi al eliberării amplasamentelor noilor 
construcții. „Am primit sarcina de construcţii de locuințe de la sfatul popular, 
pentru care am cerut proiectele, dar acestea sunt încă la avizare. Am cerut tema, și 


105 Ibidem, dosar 3/1960, f. 50 
1% Crişana, Oradea, anul XVI, nr. 301, 20 decembrie 1961, p.1 
1% Ibidem, nr. 236, 5 octombrie 1961, p. 1 
1% [bidem, nr. 233, 2 octombrie 1962, p. 3 
1% A.N.-S.].Bh., fond Comitetul Judeţean Bihor al P.C.R., dosar 51/1963, f. 9 
110 Ibidem, dosar 14/1963, f. 13 

planșa pot spune că am furat-o pentru ca să pot începe să lucrez. Dar nu-i rezolvată 
nici problema amplasamentului”. Așadar, în acest proces era „haos”!l. 

Pentru mai buna gestionare a lucrărilor de construcţii din oraş, în sensul 
urmăririi, coordonării şi planificării acestora, Sfatul Popular al Regiunii Crișana 
înființa, în anul 1965, un serviciu de investiții. Totodată, Sfatul Popular al Oradiei 
înfiinţa o întreprindere de construcţii și reparaţii!?. Pentru creșterea ritmului de 
lucru în construcţii, tot în 1963 Biroul Comitetului Regional de partid a cerut 
demararea procedurilor pentru construirea în oraş a unei stații de betoane și a 
unui poligon de producere a elementelor prefabricate!!5. 

Dar întârzierea cu care erau predate proiectele noilor blocuri către 
constructor continua să nemulțumească toate părţile şi în 1964. Pentru acel an, 
planul economic prevedea livrarea a 1276 de locuinţe în regiune, din care 812 în 
Oradea'!1. În luna mai, doar 57% din documentaţiile necesare lucrărilor în curs sau 
programate erau predate, cel mai mult durând avizarea din partea Consiliului de 
Miniştri. „Nu mai vorbim de faptul că multe dintre proiectele executate sunt 
defectuoase, cu omisiuni, ceea ce îngreunează munca constructorului și merge şi 
în dauna calității lucrărilor. (...) Se încep lucrările fără finanțare deschisă pentru 
care fapt constructorul trebuie să plătească sume importante sub formă de 
penalizări și dobânzi”!!?. Ca urmare, până în data de 30 noiembrie planul de 
locuinţe a fost realizat doar în proporție de 58%, numeroase apartamente intrând 
în faza finisajelor în luna decembrie!!€. 

Activitatea de proiectare din cadrul D.S.A.P.C. s-a îmbunătăţit pe parcursul 
anului 1964, proiectele putând fi predate mai devreme. Ca urmare a intervențiilor 
comitetului regional P.M.R. la ministerele de resort, s-a reușit ca până în 31 iulie 
1965 să fie predate către constructori toate proiectele necesare!”. Planul pentru 
anul 1965 a prevăzut construirea a 1092 de apartamente în regiune, din care 816 în 
Oradea, în special în cartierul Zona de Vest, respectiv 195 de săli de clasă, din care 
24 în Oradea. Ulterior, numărului total de apartamente i s-au mai adăugat 484 
restante din anul precedenti*5. 

În prima jumătate a anilor '60 au mai fost date în folosință apartamente pe 
străzile Decebal-Shakespeare, destinate comunității grecești din oraș!!, pe Armatei 


11 Ibidem, f. 35, 126 
12 Jbidem, f. 111 
113 Ibidem, dosar 8/1964, f. 180; Ibidem, dosar 46/1964, f. 29 
114 Ibidem, dosar 16/1964, f. 231 
115 Ibidem, f. 8 
116 Jbidem, f. 215, 220 
117 Ibidem, dosar 4/1965, f. 56 
118 Ibidem, dosar 16/1964, f. 234; Ibidem, dosar 4/1965, f. 10-11, 66 
119 Crişana, Oradea, anul XVI, nr. 173, 22 iulie 1961, p. 3 

Roșii (Armatei Române) și pe strada Republicii!%. Un alt cvartal, compus din două 
blocuri — un turn şi unul cu cinci nivele - a fost construit lângă podul 23 August 
(podul Dacia)??!. 

Cu toate că volumul total de construcții a crescut, în 1965 planul de șapte 
luni a investiţiilor social-culturale a fost îndeplinit în totalitate. Totuși, din 
numărul total al apartamentelor prevăzute a fi livrate în interval, abia jumătate 
erau predate. O poziţie interesantă a avut-o, în acest sens, Fâzekăs Ludovic, prim- 
secretar al Comitetului Orășenesc de partid Oradea: „Anul acesta am construit 
apartamente cu 1-2 şi 4 camere. Mă gândesc că am greşit. S-au construit prea 
multe apartamente cu 4 camere, pentru că s-a privit realizarea planului (suprafeţei 
de locuit) pe total şi nu ceea ce e necesar. (...) Noi am realizat suprafața locuibilă, 
dar fizic vom avea locuințe mai puţine decât ar fi fost necesare”!2. În afara 
locuinţelor, alte lucrări ale acelui an erau reabilitarea Palatului „Baroc” și a 
complexului de clădiri a Institutului Pedagogic de 3 ani, realizarea unor locuințe 
în Şuncuiuș și Popeşti, a unei școali în Oradea respectiv a întreprinderilor de pe 
platforma industrială Zona de Vest. 

Şi alte investiţii ale anului 1965 erau criticate de oficialul local: „La noi, în 
domeniul construcţiilor — vorbesc de oraș - mai sunt încă multe indulgențe. De 
pildă, s-au făcut unele modificări la Hotelul Transilvania printre care s-a făcut și 
un lift. Când a fost terminat liftul, s-a constatat că casa liftului este mai mică decât 
liftul. Dar oare, pentru asta nu este răspunzător proiectantul? Să nu plătească 
cheltuielile? Consider că aici trebuiesc luate unele măsuri. S-a făcut blocul... şi 
când a fost terminat s-a constatat că lipseşte apa. L-au făcut fără apă. Dar pentru 
asta nu răspunde nimeni? Așa cum în producţie răspunde muncitorul pentru 
fiecare rebut făcut de el, să răspundă și proiectanţii pentru ceea ce au făcut”1%. 

Proiectele lucrărilor de investiții pentru anul 1966 erau finalizate în 
proporție de 95% la finalul anului 19651%, ceea ce oferea posibilitatea deschiderii 
finanțărilor și apoi a fronturilor de lucru. Pe finele anului 1965, D.S.A.P.C. avea 
doar 6-7 arhitecţi, plus câțiva repartizaţi provizoriu din alte regiuni!%. Pentru anul 
1966, planul prevedea darea în folosință a 1629 de apartamente în regiune!?, dar 
cererea generală creștea cu un ritm mai mare decât livările. Spre pildă, în 1967, 
pentru fabrica de zahăr, dintr-o suprafață locativă cerută de 750 m?, erau 
repartizați doar 150 m?, adică cinci apartamente. Pentru fabrica de mobilă, din 460 


120 [bidem, nr. 297, 15 decembrie 191, p.1 
121 [bidem, anul XVII, nr. 195, 17 august 1962, p.1 
12 A.N.-S.].Bh., fond Comitetul Judeţean Bihor al P.C.R., dosar 4/1965, f. 2-3, 6 
125 Ibidem, f. 6 
124 Jbidem 
125 Ibidem, dosar 22/1965, f. 205 
6 Ibidem, dosar 65/1966, f. 46 

m? solicitați, s-au alocat doar 180 m?, adică 6 apartamente, necesarul putând fi 
completat dintr-o rezervă de locuinţe deținută de Sfatul Populari”. 

Alte apartamente au fost edificate în proximitatea străzii Dimitrie 
Cantemir, în urma asocierii unor familii care au obţinut un credit de la Stat în acest 
sens!3%. În anii 1967-1968 era construită zona de locuințe de pe Splaiul Crișanei, 
formată din trei microansambluri (fiecare cu un bloc turn și două altele cu regim 
de înălțime parter și patru etaje). 


=: SĂ i m za 


1969: „blocurile grecilor” de pe bulevardul Decebal şi noile blocuri de pe Splaiul Crișanei; în partea 
de jos se afla deja întreprinderea Metalica 
(sursa: Bihorul în imagini, 1969) 


Clădiri cu alte destinaţii, construite în centrul urbei, au fost Casa de Modă 
şi Hotelul Dacia (Continental), cu 380 de locuri!%. 

Planul de investiţii pe anul 1970 prevedea construirea a 1588 de locuinţe în 
judeţi%, în condiţiile în care cererile rămâneau mult mai numeroase. În 1969 de 
pildă, la Consiliul Popular Municipal fuseseră înregistrate circa 4000 de cereri de 
locuinţă, din care aproximativ 1800 putură fi soluționate favorabil!*!. Totuşi, „se 
sătea” „destul de bine”!%, în condiţiile în care se discuta tot mai insistent despre 
reducerea cheltuielilor în construcții (odată cu creșterea planului) şi „organizarea 


127 Ibidem, dosar 9/1967, f. 161 
128 Crişana, anul XXII, nr. 100, 28 aprilie 1967, p. 2; Ibidem, nr. 121, 24 mai 1967, p. 1; Ibidem, nr. 182, 3 
august 1967, p.1 
1% Ibidem, anul XXIII, nr. 54, 5 martie 1968, p.1 
1% A.N.-S.].Bh., fond Comitetul Judeţean Bihor al P.C.R., dosar 1/1970, f. 124 
131 Ibidem, dosar 7/1970, f. 6 
1% Ibidem, £. 63 

ştiinţifică a producţiei şi a muncii”. Prim-secretarul de Bihor de atunci, Victor 
Bolojan, opina că „să nu facem niște planuri superficiale pentru că, atunci nu am 
făcut nimic. Ele trebuie să fie bine gândite, concretizate și după aceea să fie puse în 
aplicare”, bineînţeles, inclusiv în construcții. 

Deși în anii '60 se construiseră foarte multe locuințe, aspectul noilor 
cartiere în general nemulțumea autoritățile, care blamau populaţia că nu le 
îngrijea. Aşa, de pildă, se exprima Victor Bolojan, în 1970: „Sunt şi aici, în orașul 
Oradea, diferite probleme, care cred că va trebui să fie văzute, mai ales cum ne 
gospodărim. De exemplu, se fac cartiere noi. Tovarășul Szânt6 (Szânto Istvân, 
Prim-secretar al Comitetului Municipal al P.C.R., primarul Oradiei - n.n.), dacă ar 
vedea cât se cheltuiește pentru amenajarea unor parcuri, cu flori etc.??! Este bine 
așa, tovarăşi? Deci statul să-ţi dea locuinţă, confort, încălzire centrală, iar tu, ca 
locatar să nu faci nici atâta să pui nişte flori în jurul casei unde locuieşti? Tot statul 
să facă și asta? Altă dată noi făceam muncă voluntară, muncă patriotică serioasă. 
De ce nu s-ar putea face și aici? De ce am putut face noi acum 10 ani un ștrand la 
Băile 1 Mai prin muncă patriotică? (...) Sunt niște lucruri care ar trebui să fie mai 
bine coordonate”!%. După părerea secretarului Comitetului Regional P.M.R. 
Oradea de atunci, Vasile Budura, „unele construcţii au un aspect neplăcut. De 
exemplu blocurile din Piaţa 23 August, cred că s-ar fi putut da un aspect mai 
frumos ca nu toate geamurile de la wc și camere de alimente să fie spre stradă” 1%. 
„Câteva dintre blocuri, parcă sunt aruncate la voia întâmplării şi între ele sunt 
locuri foarte mari. (...) Din punct de vedere al calității corespund, dar estetic nu”, 
considerau alți reprezentați politici locali'%. Fațadele noilor clădiri, deși calitativ 
creșteau, nemulțumeau autorităţile locale prin sobrietatea și repetitivitatea lor. 
„Soluţiile arhitectonice adoptate la noile blocuri de locuinţe nu ţin seama în 
general de specificul clădirilor existente, se repetă uneori formele arhitecturale ale 
blocurilor deja executate, creindu-se astfel o  uniformizare exagerată a 
cvartalelor” 1%. 

În prima jumătate a anilor '60 atenţia autorităţilor s-a îndreptat către zona 
de vest a Oradiei, unde se construia platforma industrială. Era anticipată o nouă 
creştere a necesarului de locuințe, astfel că cea mai la îndemână soluţie era 
construirea de blocuri în imediata vecinătate a fabricilor. Așa s-a născut cartierul 
Zona de Vest (Rogerius), ridicat într-o zonă de terenuri agricole și case simple. 
Până la cooperativizarea din anii '50, când au devenit parte a Cooperativei 
Agricole de Producţie „Viaţa Nouă” - Episcopia-Bihor, culturile au aparținut, în 


155 Ibidem, f. 60, 70 
154 Ibidem, dosar 18/1960, f. 6 
155 Ibidem, dosar 10/1961, f. 3 
15% Ibidem, dosar 4/1965, f. 74 

principal, comunităţii bulgare din oraș, care cultiva zarzavaturi şi castraveți până 
la marginea căii ferate spre Arad. 

În anul 1962 s-a decis că ansamblul, destinat aproape exclusiv muncitorilor 
de la Alumina, C.E.T., Sinteza ș.a., avea să cuprindă 10.000 de apartamente!, iar 
lucrările pentru primele 300 au început în toamna aceluiași an, deși documentațţiile 
nu erau aprobate!%. În 1963 erau finalizate proiectele pentru alte circa 2000 de 
locuinţe, însă „atacarea” lucrărilor a 525 dintre acestea, pentru Electrocentrale și 
Alumina, a întârziat semnificativ, aprobarea planului de către Consiliul de 
Miniștri fiind emisă în anul 1964. 

Primii locatari s-au mutat în Zona de Vest în anul 19631:%, în cele 300 de 
apartamente menţionate anterior!%. Dificultăţi existau la racordarea utilităţilor: 
„problema termoficării și canalizării, a drumurilor de acces la blocuri încă nu este 
pusă la punct. (...) Trebuie să mergem pe linia de a face întâi drumurile, 
canalizarea şi aprovizionarea cu apă, dar noi facem tocmai invers. Din cauza 
aceasta o serie de blocuri sunt terminate şi totuşi nu sunt terminate, pentru că în 
jurul lor este o grămadă de moloz și nu au canalizare, apă etc.”!!, erau vorbele lui 
Fazekăs Ludovic în cadrul unei şedinţe a Biroului regionalei de partid din 1964. 

La jumătatea deceniului, noi imobile erau ridicate în capătul străzii 
Aluminei, respectiv în zona străzilor 6 Martie (bulevardul Dacia) —- Transilvaniei - 
Şelimbărului!?. Pe strada Aluminei s-a optat pentru construirea de apartamente 
cu o cameră în clădiri cu nouă etaje!%. Se estima că în anul 1965 urmau să fie date 
în folosință, în această zonă, circa 850 de locuinţe!“, estimare depășită!?. Tot în 
acel an debutau lucrările de construire a spitalului de copii (devenit Spitalul 
Unificat de Copii, apoi Spitalul Municipal „Dr. Gavril Curteanu”), încheiate în 
anul 1969. În cea de-a doua jumătate a anilor '60, şantiere noi au fost deschise în 
jurul spitalului, de-a lungul Șoselei 6 Martie!t* şi către nord, între strada 
Transilvaniei şi calea ferată Oradea-Arad, pe Aleea Posada și Aleea Cartierului 
Nou (Aleea Rogerius). 

În această zonă lucra, în anii '60, Şantierul 1 al Trustului de construcţii. Pe 
șantier „se lucra în două schimburi, inclusiv la blocurile glisante, dl mic, d2 mic, 


15 Crişana, Oradea, anul XVII, nr. 188, 9 august 1962, p. 3 
1% A.N.-S.].Bh., fond Comitetul Judeţean Bihor al P.C.R., dosar 14/1963, f. 117 
1% Crişana, Oradea, anul XVIII, nr. 210, 7 septembrie 1963, p. 3 
1% [bidem, anul XIX, nr. 9, 12 ianuarie 1964, p.1 
11 A.N.-S.].Bh., fond Comitetul Judeţean Bihor al P.C.R., dosar 16/1964, f. 6 
12 Crişana, Oradea, anul XX, nr. 247, 19 octombrie 1965, p. 1 
143 Ibidem, nr. 271, 16 noiembrie 1965, p. 1 
1% Ibidem, nr. 179, 30 iulie 1965, p. 1 
1%5 Ibidem, nr. 4, 7 ianuarie 1966, p. 1 
1% [bidem, nr. 108, 10 mai 1966, p.1 
17 Ibidem, anul XXIV, nr. 283, 29 noiembrie 1969, p.1 

d3 mic... S-a lucrat în primele două luni în două schimburi și apoi în trei, de câte 
opt ore. Procesul tehnologic cerea să se lucreze continuu” 1%. 


> SPeherannerrrr 
mrr-rna 


Blocurile din capetele străzilor Sovata-Aluminei, între cele mai vechi din Zona de Vest 
(sursa: G. Cristea, Arhitectura locuinței contemporane, 1973) 


Energia termică, necesară încălzirii spaţiilor industriale și locuințelor, a 
început să fie furnizată de către C.E.T. din 1966. Sistemul de termoficare 
centralizat, nou, a fost extins în toate locuinţele construite în Zona de Vest. Energia 
electrică era furnizată prin două grupuri puse în funcţiune în același an, 
insuficiente pentru nevoile existente. Localitățile din Crișana erau alimentate prin 
patru staţii principale de transformare de 110 kilowolţi, care preluau energia 
produsă de centrala orădeană şi din sistemul energetic național. Stațiile se aflau în 
Oradea (2), Vașcău și Voivozi. Staţia Vașcău alimenta raionul Beiuş, iar cea din 
Voivozi alimenta bazinele miniere Voivozi şi Sărmășag!*. De furnizarea energiei 
electrice în regiune se ocupa Întreprinderea Regională de Electricitate Crișana. 

Începuturile funcţionării C.E.T. au fost grele. „Din cauza lipsei de cazane 
sau de defectare a lor, putem opri uzina de alumină la un moment dat anul acesta 
dacă nu se iau măsuri. Trebuie extinsă neapărat staţia de epurare chimică, în caz 
contrariu vom fi nevoiţi să funcționăm cu ambele grupuri la o putere mare pentru 
a asigura Alumina cu abur, cel puţin 80% sau să renunțăm la alumină și să dăm 
energie electrică”, arată documentele vremii. Totodată „au apărut așa de multe 
defecţiuni, încât la un moment dat oamenii care lucrează acolo s-au speriat. Ei 
rezolvă astăzi o defecțiune şi mâine apar — 23 defecţiuni din nou”. Totodată, „nu 
sunt asigurate condițiile de muncă necesare, având în vedere normele de 


15 Interviu cu M.Ţ., inginer la T.C.L.O./T.A.G.C.M., Oradea, 16 aprilie 2018 
1» A.N.-S.].Bh., fond Comitetul Judeţean Bihor al P.C.R., dosar 17/1966, f. 46-47 

securitate a muncii, care nu au fost introduse tocmai din cauza provizoratelor şi 
așa se pierd milioane de lei fără nici un randament, prin diferite avarii”15. 

Alte investiţii s-au referit la modernizarea serviciilor publice. În anul 1960, 
oraşul avea puţin peste 700 de străzi, din care doar o mică parte erau pietruite sau 
asfaltate. Se modernizau arterele intens circulate, precum strada Decebal, Piaţa 23 
August (Piața 1 Decembrie), strada Louis Pasteur, cele din zona parcului Petofi 
ş.a., în paralel cu amenajarea de trotuare în cartierele de case — loşia, Dorobanţilor, 
Seleuşi5!. Periodic, străzile din loşia erau pietruite cu piatră de Criș, pe unele 
execuându-se șanțuri de adunare a apei pluviale sau lucrări de introducere a apei 
potabile, lucrări îndeplinite cu ajutorul localnicilor!?. Totuşi majoritatea arterelor 
din loşia şi din cariterele Episcopia-Bihor, Seleuș și Velenţa erau din pământ!?. 

Pe lângă modernizarea carosabilului şi a trotuarelor, se făceau şi lucrări de 
îmbunătăţire a iluminatul public!*, prin folosirea tuburilor fluorescente și a 
becurilor cu vapori de mercur!*%. Totodată, în 1962-1963 s-a investit în construirea 
unui pod pietonal în aval de podul din zona Sfatului Popular al orașului!5. 

Alimentarea cu apă a reușit cu greu să ţină pasul necesităților unei 
populaţii aflate în creștere. La începutul anilor '60 se construia o nouă staţie de 
captare a apei!”, iar până la sfârșitul deceniului, consumul de apă a crescut 
simţitor, la 48-50.000 m? pe zi, numai în 1968 executându-se 400 de branșamente!*. 

Transportul în comun din anii '60 se desfășura cu ajutorul tramvaielor, 
autobuzelor și taximetrelor și era gestionat de Întreprinderea Comunală Oradea 
(L.C.0.). În anul 1962, parcul de tramvaie număra 51 de vagoane motor și 18 
remorci!*, pentru ca în anul 1969 să existe 49 de vagoane motor 26 de remorci de 
tramvai și 70 de autobuze!%. Deservirea populaţiei se desfășura cu dificultate, 
producându-se aglomeraţie și îmbulzeli, în special între Zona de Vest și restul 
oraşului. Pentru buna deservire a acestui cartier, împreună cu centrul orașului și 
Cartierul Seleuș, în anul 1965 au fost construite bucle de întoarcere atât pe strada 
Progresului (strada Sfântul Apostol Andrei), cât și în dreptul fabricii de bere, 
totodată realizându-se un traseu de tramvai unic între cele două puncte, prin Piaţa 
Victoriei (Piaţa Unirii)!e!. 


150 Ibidem, f. 29-31, 38 
151 Crişana, Oradea, anul XV, nr. 278, 24 noiembrie 1960, p. 2 
15 Jbidem, anul XVI, nr. 135, 8 iunie 1961, p. 3; Ibidem, nr. 273, 17 noiembrie 1961, p. 3 
15 Ibidem, anul XXII, nr. 191, 13 august 1967, p. 3 
15 [bidem, anul XVII, nr. 202, 26 august 1962, p. 3 
155 Ibidem, nr. 244, 14 octombrie 1962, p. 3 
15 [bidem, nr. 198, 21 august 1962, p.1 
157 [bidem, anul XVIII, nr. 156, 5 iulie 1963, p. 3 
15 [bidem, anul XXIV, nr. 157, 5 iulie 1969, p.1 
15 Liviu Borcea, Mihai Apan, op. cit., p. 110 
1% Crişana, Oradea, anul XXIV, nr. 4 decembrie 1969, p. 1 
151 Liviu Borcea, Mihai Apan, op. cit., p. 113 

În urma reorganizării traseelor, în anul 1966 existau şase linii de tramvai și 
11 de autobuzi?. Doi ani mai târziu, linia de tramvai ce făcea legătura între gara 
centrală și cartierul Episcopia-Bihor era desființată şi înlocuită cu un traseu de 
autobuz. Măsura era luată ca urmare a deciziei de sistematizare a Căii Proletarilor 
(actualul bulevard Ştefan cel Mare) şi de extindere a reţelei de tramvai către strada 
Ostaşilor (Corneliu Coposu)!%. 

Datorită vechimii şi uzurii, în anul 1961 se punea problema dezafectării 
totale a liniei de tramvai de pe strada Republicii, între Piaţa Republicii (Piaţa 
Regele Ferdinand 1) și strada Magheru. Se urmărea restrângerea traseelor de 
tramvai și înlocuirea unora cu autobuze, împreună cu trecerea de la transportul de 
mărfuri pe liniile industriale din oraș cu locomotive electrice și vagoane de marfă, 
la folosirea autocamioanelor!*. Varianta nu a fost, însă, agreată de Comitetul de 
Stat pentru Construcţii, Arhitectură şi Sistematizare, pe motiv că dotarea I.C.O. cu 
autocamioane ar dubla fluxul de trafic greu din oraş. Transportul de mărfuri a 
continuat să se desfășoare, în anii '60, pe liniile industriale și liniile de tramvai de 
pe străzile Clujului, Griviței, Dobrogeanu-Gherea, Barcăului ş.a., însă rampele de 
descărcare de pe străzile Decebal (care deservea uzina Înfrăţirea) şi Kogălniceanu 
(care deservea piața agroalimentară) au fost dezafectate. 

În ce priveşte zonele de recreere, în cursul anilor 1960-1961 a fost amenajat 
parcul 30 Decembrie (Parcul 22 Decembrie), în cartierul Dorobanţilor, și parcul din 
Piaţa Țăranilor, din zona străzii Cantemir!%. Un spaţiu asemănător a fost 
amenajat, în 1966, pe Dealul Calvarului (Ciuperca). Printr-o investiţie a Consiliului 
Popular, dar şi prin muncă voluntară, s-au construit un restaurant şi o alee de 
accesl66, 

Alte investiţii au fost făcute în rețeaua școlară. Odată cu deschiderea anului 
școlar 1960/1961 erau date în folosință două clădiri noi cu câte opt săli de clasă!”. 
În 1965 era finalizată clădirea şcolii generale de pe strada Sucevei, iar în 1968 se 
ridica câte o creșă nouă în zona de blocuri de pe strada Decebal și în cvartalul 23 
Augusti6. 


1% Jbidem, p. 113-114; Liviu Borcea, Mihai Apan, Gabriel Moisa, op. cit., p. 101-104 
16 Liviu Borcea, Mihai Apan, op. cit., 1996, p. 115; Liviu Borcea, Mihai Apan, Gabriel Moisa, op. cit., 
p.104 
1% Liviu Borcea, Mihai Apan, op. cit., p. 107-108 
1% Crişana, Oradea, anul, XV, nr. 278, 24 noiembrie 1960, p. 1 
1% Jbidem, anul XXII, nr. 93, 20 aprilie 1967, p. 3 
1% Jbidem, anul XV, nr. 278, 24 noiembrie 1960, p. 2 
1% [bidem, anul XXIII, nr. 96, 23 aprilie 1968, p. 3 

Activitatea Trustului Regional de Construcţii Crișana în anii '50-'60 


În sfârşitul anilor '50 și începutul anilor '60, Trustul Regional de 
Construcţii Crişana (T.R.C.C.) ridica aproape toate clădirile din regiune, atât cele 
pentru cooperativele agricole, cât și cele industriale și social-culturale. Activitatea 
sa era împărțită pe mai multe grupuri de şantiere şi şantiere, fiecare având propria 
conducere și structură organizatorică. Sistemul a fost modificat în anul 1964, prin 
înfiinţarea a trei grupuri de șantiere pe principiul teritorial!. 

Alături de T.R.C.C., pe șantierele din regiune lucra Trustul de Construcții 
Montaj Crișana, iar alte categorii de lucrări erau preluate de trusturi specifice 
domeniului, unele din alte regiuni. Exemple ar fi Trustul 5 Braşov, Trustul 
Construcţii-Montaj Minier, Trustul de Construcţii Hidrotehnice București. Pe 
şantierele industriale mari lucra Trustul de Construcţii Industriale. În anul 1966, în 
regiunea Crişana activau 15 întreprinderi de construcţii cu sediul înafara sa, 
coordonate de zece ministere!70. 

În anul 1964, numărul lucrărilor pe care activa T.R.C.C. se ridica la 208 în 
toată regiunea!!. În 1965, el executa 90% din lucrările de construcţii, valoric 
însemnând proiecte de 78 de milioane de lei'?. Numărul sau valoarea totală a 
lucrărilor a crescut în fiecare an prin prevederile de plan, dar și datorită 
mecanizării lucrărilor și a unei mai bune organizări a şantierelor. 

Vorbim atât de construcții, cât şi de amenajări ale unor spaţii existente 
pentru diferite funcțiuni, construirea şi modernizarea străzilor, lucrări de 
instalaţii, rețele de utilități etc. Cele mai bune ritmuri de lucru erau întregistrate în 
sezonul cald, iar cele mai mici — în lunile de iarnă. De pildă, în anii '60, în luna 
ianuarie, procentul mediu de îndeplinire a planului era de 8,3% din planul anual. 
În funcţie de condiţiile climaterice şi de dotarea șantierelor cu sisteme de încălzire 
şi cu posibilitatea acoperirii zonelor de lucru, acest procent varia!?. În iarna 1966- 
1967, prin creşterea ritmului de lucru, T.R.C.C. își îndeplinea planul pe luna 
ianuarie 1967 în proporție de 88%14. 

În anii '60, T.R.C.C. a avut mai mulţi directori, între care loan Mărconescu 
(în 1960), Vasile Biscă în 1963 și Nicolae Fântână în 1965, până în 1972. 

T.R.C.C. avea, la începutul anilor “60, mai multe sute de angajaţi, în special 
muncitori necalificaţi. În 1960, personalul pe lucrări de instalaţii era destul de slab 
pregătit!”, la fel inginerii şi tehnicienii, între lucrările care avansau greu din acest 


1% A.N.-S.].Bh., fond Comitetul Judeţean Bihor al P.C.R., dosar 16/1964, f. 231 
170 Ibidem, dosar 65/1966, f. 4 
171 Ibidem, dosar 46/1964, f. 21 
172 Ibidem, dosar 4/1965, £. 39 
17 În ianuarie 1966, procentul a fost de doar 4,5%. Ibidem, dosar 65/1966, f. 40 
174 Ibidem, dosar 9/1967, f. 94 
17%5 Ibidem, dosar 3/1960, f. 48 

motiv numărându-se cele de la Refractara Aștileu!'7* și Uzina de Alumină!7. Deși 
majoritatea muncitorilor de pe şantiere erau orădeni sau proveneau din comunele 
de lângă oraș, existau angajaţi care făceau naveta zilnic. Din totalul angajaţilor, „o 
parte veneau din Salonta, Marghita, echipe de zidari, dulgheri, fierari-betoniști. 
(...) La săpături aveam oşeni, erau ca niște excavatoare, trăgeau tare, însă și 
cereau” salarii mari. „Se lucra manual, balastul se aducea din Criș, cu căruța, 
înainte de '60, cimentul era preparat la faţa locului. Nu existau betoniere”15. 

Angajaţii din afara orașului lucrau maxim 8 ore, cu toate că norma era de 
10 ore, cu lucru în două schimburi. Acest aspect a fost rezolvat, în 1963, prin 
asigurarea unor mașini pentru navetişti, care să-i transporte la ore convenabile!”. 
Activitatea schimbului doi era afectată de lipsa asistenţei tehnice a inginerilor pe 
şantiere, numărul lor fiind de 38 în anul 1963, majoritatea tineri stagiari și 
practicanți!%. Din cauza activităţii reduse, datorate lipsei documentaţiilor sau a 
amplasamentelor, unii muncitori nu-și puteau câştiga salariul, astfel că au ales să 
plece în alte regiuni sau să lucreze în București!S!. 

Posibilităţile de cazare a angajaţilor veniţi din alte localități erau reduse, la 
începutul anilor '60 circa 500 de persoane ocupând spaţii amenajate îndeosebi în 
barăcile de pe şantiere, alte 100 de locuri fiind amenajate într-un cămin. Altele au 
fost amenajate începând cu anul 1964, de către Sfatul Popular al Oradiei, iar în 
1965 începea construirea unui cămin cu 300 de locuri în Zona de Vest. Capacitatea 
de cazare a urcat, astfel, la 1500 de oameni!?. Deficitul de spaţiu rămânea însă, 
circa 2000 de lucrători de pe şantierul Uzinei de Alumină neavând, încă în acel an, 
unde să se cazeze!5. În acel moment, numărul total al salariaţilor T.R.C.C. era de 
30701. Alţi angajaţi făceau naveta, generând cheltuieli cu transportul. De pildă, în 
anul 1970, pe șantierul de construcţii din Băile Felix, 472 din 675 de muncitori erau 
nelocalnici. Astfel de situaţii generau fluctuații ale personalului, în acel an 86 de 
persoane preferând să părăsească șantierul!s. 

Trustul nu putea asigura, întotdeauna, întreaga forță de muncă necesară pe 
șantiere. De obicei, muncitorii erau distribuiţi în funcţie de cât de prioritară era 
lucrarea, aşa că aceştia lucrau îndeosebi în Oradea. Pe unele șantiere din regiune, 
cum ar fi a locuințelor din Popești şi Ineu, în Şuncuiuş sau Pădurea Neagră, 


176 Ibidem, f. 49 
177 Ibidem, dosar 14/1963, f. 23 
18 Interviu cu M.Ţ., inginer la T.C.L.O./T.A.G.C.M., Oradea, 16 aprilie 2018 
19 A.N.-S.].Bh., fond Comitetul Judeţean Bihor al P.C.R., dosar 14/1963, f. 18 
180 Ibidem, f. 27, 36 
131 Ibidem, dosar 16/1964, f. 9 
182 Ibidem, dosar 14/1963, f. 111 
18% Ibidem, dosar 16/1964, f. 7 
15% Ibidem, dosar 46/1964, f. 39 
1% Ibidem, dosar 26/1970, f. 20-21 

muncitorii lipseau ori erau prea puţini. Pentru realizarea lucrărilor de canalizare 
din Oradea era întregistrat un deficit de 200 de muncitori necalificaţi !8. 

O bună parte a muncitorilor fiind necalificaţi', Trustul organiza cursuri de 
calificare de şase luni pentru zidari, zugravi şi fierari-betonişti. În 1962-1963 au 
fost pregătiți 13 muncitori betoniști calificați, 16 magazioneri şi 34 de normatori, 
iar în noiembrie 1963 se aflau în stagiu de pregătire 96 de zidari, 22 de tinichigii, 53 
de tehnicieni, 19 mecanici de utilaj și 30 de instalatori sanitari's. Mai târziu, în 
1966, se punea accent pe creşterea ponderii muncitorilor calificaţi (a finisorilor în 
special) în totalul angajaţilor, odată cu creşterea asistenţei tehnice!%. O parte a 
angajaţilor T.R.C.C. erau membri ai sindicatului. Trustul dispunea și de un club, 
unde se desfăşurau activităţi recreative, existând inclusiv „formaţii artistice de 
amatori” (cor şi dans). Clubul avea o bibliotecă, în cadrul organizaţiilor raionale 
existând 21 de biblioteci volante, din care cinci erau exclusiv tehnice!%. 

Existau și angajaţi cu probleme. Spre pildă, în 1963, „numitul Ciocan (...) 
face chefuri la birou şi stăpânește spiritul mic burghez în rândul lor [al 
muncitorilor - n.n.]. (...) Reţine 5% din premiile muncitorilor din care apoi 
organizează chefuri la birou, cumpără ciocolată, ciorapi şi diferite alte obiecte 
pentru femeile de la birou. (...) În asemenea climat, desigur, își ridică capul şi 
elementele reacționare şi astfel a apărut zvastica hitleristă la wc-ul 
întreprinderii”!!. Conform autorităţilor, timpul de lucru de pe șantiere nu ar fi 
fost folosit în mod eficient, astfel că pe parcursul trimestrului 1 1964 în 24% din 
timp nu s-ar fi lucrat din cauza concediilor, învoirilor şi absenţelor!?. 

Din punct de vedere politic, angajaţii Trustului activau în cadrul unei 
organizaţii de partid. Activitatea lor se desfășura conform planurilor de muncă 
lunare, fiind discutate aspecte precum: realizarea planului de producţie, 
aprovizionarea  şantierelor,  „gospodărirea” materialelor de construcții, 
organizarea echipelor de muncitori și asigurarea documentațiilor, învățământul de 
partid, prin cercurile de învățământ politico-ideologic, afişarea sloganelor și 
alcătuirea gazetelor de perete'?. În cadrul Trustului funcționau și câteva 
organizaţii ale Uniunii Tineretului Comunist. Deşi obligatorie, prezența în 
adunările de partid nu era bifată de către toți membrii. Era cazul, în 1963, lui 
„Lovasy Ludovic, preşedintele sindicatului la șantierul 1 din Oradea, care de 


18% [bidem, dosar 4/1965, f. 59-60, 65 
157 În anul 1964, 40% dintre muncitori erau necalificaţi. Ibidem, dosar 46/1964, f. 91 
18 dem, fond Comitetul orăşenesc Oradea al P.C.R., dosar 26/1963, f. 13 
1% dem, fond Comitetul Judeţean Bihor al P.C.R., dosar 65/1966, f. 42 
1% Ibidem, dosar 46/1964, f. 40 
191 Ibidem, dosar 14/1963, f. 9-10 
1% Ibidem, dosar 46/1964, f. 90 
1% Ibidem, f. 35, 39-40 

multe ori se îmbată și lipseşte de la adunări”!*. Numărul membrilor de partid era 
redus, circa 5-10% din totalul angajaţilor făcând parte din P.M.R. în anul 19645. 

Organizaţia de bază a T.R.C.C. propunea membrilor conferințe și 
simpozioane pe teme economice și tehnice, cursuri de marxism-leninism, de 
istoria P.C.U.S., ţinute de propagandiștii Trustului. Tot în scop propagandistic 
exista o gazetă de perete, pentru care scriau muncitorii și membrii de partid ai 
T.R.C.C. Activitatea organizației de bază era structurată pe planuri de muncă 
trimestriale, iar toate problemele Trustului erau discutate în ședințe lunare. 
Activitatea membrilor biroului organizaţiei de bază (B.0.B.) era verficată de 
secretariatul acesteia, în 1963, B.O.B. având 49 de membri!*. 

Contractarea și repartizarea materialelor pe șantiere era făcută în baza 
necesarului din planurile de aprovizionare!”. Cărămizile erau aduse de la fabricile 
din oraş, de la Zăuan și Târgu-Mureș. O serie de ţevi erau aduse de la Roman, 
însă, cum necesitau prelucrare, din Oradea erau trimise la Ploiești, fiind apoi 
retrimise la Oradea, „cauzându-se cheltuieli inutile în plus”1%. Geamurile și uşile, 
dotate cu balamale, clanțe, broaște, erau aduse de la Ştei, Târnăveni şi Mediaș!”. 
Tuburile de beton erau aduse de la Cluj și Baia Mare. Alte materiale care se 
aduceau din afara Oradiei erau oțelul-beton, cimentul, pânza asfaltată, oxigenul şi 
carbitul, idem elementele prefabricate, care nu se produceau, încă, în regiune. 
Pietriş și nisip se aduceau de la balastierele de lângă oraș, prima, dotată cu staţie 
de sortare, fiind deschisă în anul 1965, în Borș. Pentru industrializarea 
construcțiilor, pe platforma industrială din Zona de Vest a fost ridicată, în 1970, o 
întreprindere de prefabricate cu trei secții: prefabricate din beton armat, produse 
din beton celular autoclavizat, balastieră mecanizată2. 

Sosirea materialelor de construcții pe șantiere era, uneori, întârziată de 
neputința fabricilor de a ţine ritmul cererii, dar și de probleme birocratice. De 
pildă, în 1961, Fabrica de cărămidă Crișana a livrat mai puţin de jumătate din 
necesarul de cărămizi pentru noile blocuri de locuinţe2!. În mare, problema din 
cadrul fabricilor de cărămidă era că „se lucrează încă foarte rudimentar și cu 
randament scăzut. (...) Presa este de o capaciate mai mare decât capacitatea de la 
spălare”22. În cadrul Trustului „atât în 1963, cât şi în 1964 aprovizionarea a decurs 
în mod defectuos din cauza documentaţiilor, care au fost depuse de către 


1% Ibidem, dosar 14/1963, f. 11 
1% Ibidem, dosar 8/1964, f. 183 
1% dem, fond Comitetul orăşenesc Oradea al P.M.R., dosar 26/1963, f. 19-25 
1% dem, fond Comitetul Judeţean Bihor al P.C.R., dosar 50/1961, f. 4 
1% Ibidem, dosar 14/1963, f. 10 
19% Ibidem, f. 36 
2% Ibidem, dosar 1/1970, f. 66 
21 Ibidem, dosar 50/1961, f. 22 
22 Ibidem, dosar 14/1963, f. 23 

beneficiar cu multă întârziere. Faptul că până la capătul lunei decembrie vom 
obține 70% din documentaţia necesară executării lucrărilor de construcţii ale 
sfatului popular nu ne poate bucura, deoarece deja au fost făcute planurile de 
aprovizionare”28, 

În 1964, „planul de repartiţii la materialele principale asigura necesarul”, 
dar furnizarea întârzia în continuare. „Astfel, din planul de aprovizionare pe tr. | 
1964 au rămas nerealizate 163 tone oţel-beton, 213 m3 cherestea rășinoase, 1300 buc 
cărămizi normale, 24 tone ţevi instalații, 17.000 mp geamuri trase, 49 tone var gras 
şi altele”2%. Situaţii similare au fost înregistrate și în anii următori. În 1965, „din 
30.000 m? oxigen, s-au repartizat abia 10.000 ms, la plăci faianță, din 7800 mp, s-a 
dat repartiție numai pentru 2800 mp, iar la vopsele, din 26 tone, pentru 10 tone”25. 
Tot în acel an, „la materiale de instal. sanitare, ţevi P.V.C. se livrează fără filete, 
mufle, fitinguri care nu pot fi montate şi rămân stoc supranormativ, radiatoarele 
se livrează cu întârziere şi fără reducție și dopuri şi nu după specificaţiile indicate 
de proiectant”'2%. Simplul fapt că fabricile locale de cărămidă nu realizau producția 
preconizată periclita mersul șantierelor, înregistrându-se, în începutul anului 1967, 
un deficit de 18 milioane de cărămizi”. 

Folosirea materialelor de construcţii era tot mai restricționată pe măsura 
trecerii anilor, datorită nevoii de menţinere a costurilor la un nivel cât mai jos. În 
acest sens, în 1970 s-a cerut reducerea consumului de metal cu 15%, a cimentului 
pentru betoane cu 3% şi cu 5% a celui pentru mortare etc.2%. Cotele se reduceau 
anual, iar pentru buna desfăşurare a șantierelor, în 1970 s-a intervenit în 
ministerele de resort pentru devansarea unor cote de materiale de construcții. În 
urma intervenţiei de la Ministerul Industriei Materialelor de Construcţii s-au 
obținut 1000 de tone de ciment şi 120 de tone var bulgări. Printr-o intervenţie la 
Ministerul Industriei Construcţiilor de Maşini s-au primit 56 de electromotoare, 
prin Ministerul Industriei Chimice au fost furnizate 100 de anvelope suplimentare 
și trei tone de polimetacrilat, iar prin interpelarea Comitetului de Stat al 
Planificării s-au obținut 100 de tone de oţel”. 

Pe şantierele Trustului se lucra în două sau trei schimburi. „Erau birourile 
în niște barăci, cu pereți din P.F.L., ca să se poată demonta repede ca să poată fi 
mutate. (...) În barăci lucra șeful de șantier, serviciul producţie, toată partea 
administrativă”210. 


203 Idem, fond Comitetul orășenesc Oradea al P.M.R., dosar 31/1964, f. 111 
204 [dem, fond Comitetul Judeţean Bihor al P.C.R., dosar 8/1964, f. 179; Ibidem, dosar 46/1964, f. 26 
2%5 Ibidem, dosar 4/1965, f. 41 
2% Ibidem, f. 59 
27 Ibidem, dosar 9/1967, f. 95 
208 Ibidem, dosar 1/1970, f. 135 
2% Ibidem, dosar 9/1970, f. 82 
2 Interviu cu M.Ţ., inginer la T.C.L.O./T.A.G.C.M., Oradea, 16 aprilie 2018 

Cum costul total al construirii unui bloc de locuinţe trebuia să se încadreze 
într-un preţ maxim, autorităţile și Trustul de construcţii, împreună cu proiectanți, 
se vedeau nevoiţi să găsească formule să se încadreze. Însă așa ceva nu era 
întotdeauna posibil, deorece „preţurile de catalog la deviz nu corespund cu 
preţurile de la furnizor: astfel, la lemn de fag unde față de 250 lei to., combustibilul 
livrează cu 400 lei/tonă datorită cărui fapt numai în primele 7 luni (ale anului 1965 
— n.n.) s-a înreg. o depășire de 160.000 lei”2!. „Deficiențe mari se constată la 
normare. Există sume plătite în plus, umflarea normelor, depășirea cantităților, 
care se datoresc faptului că nu avem normatori cu calificare corespunzătoare”, se 
amintea în cadrul unei ședințe a activului de partid a Trustului în 196422. 

Materialele de construcţii aduse cu trenul erau descărcate, până în 1964, pe 
o rampă aflată în proximitatea gării centrale, fiind apoi depozitate pe şantiere. Un 
an mai târziu se înființa un depozit central al Trustului pentru materiale de 
construcţii, în cartierul Velenţa?". 

Transportul materialelor pe șantiere era făcut cu vehiculele Întreprinderii 
Regionale de Transport Auto (I.R.T.A.), însă cu unele întârzieri din cauza 
camioanelor insuficiente?!4. Nici Trustul nu avea suficiente utilaje și camioane, iar 
creșterea valorică a acestui activ a fost de mai puţin de 20% din 1959 şi până în 
anul 1964. Gradul de mecanizare a lucrărilor de construcţii era relativ redus, iar 
„majoritatea utilajelor de construcţii au un grad înaintat de uzură fizică și morală 
datorită cărui fapt se defectează de multe ori pe șantiere”. Utilajele Trustului erau 
ținute în curtea Întreprinderii de Utilaje şi Deservire cu Transporturi (L.U.D.T.), 
însă „întreţinerea şi repararea acestor utilaje lasă mult de dorit datorită faptului că 
L.U.D.I. nu dispune decât de două ateliere mobile de reparaţii cu care este 
imposibil să cuprindă cele peste 200 de puncte de lucru dispersate în întreaga 
regiune. Atelierele de reparaţii şi întreținere de la sediul întreprinderii sunt foarte 
mici şi slab utilate”?15. 

Din acest motiv s-a trecut la echiparea parcului propriu al Trustului, în 
1964-1965 fiind alocată suma de 14 milioane lei pentru achiziţia de utilaje: 
autocamioane, autobasculante, excavatoare, betoniere, macarale tum și auto, 
schele, trolii, mașini de raşchetat parchet, mașini de frezat etc.?!*. „Lucram pe 
bascule d-astea Steag. (...) De lucru era, dar nu aveam motorină. Băgam 
combustibil de la Suplac în ele. Motorina era foarte proastă, ne dădeau 40 de litri 
pe zi şi trebuia să lucrăm. (...) Uleiul era recondiționat și strica motorul. (...) 


21 A.N.-S.].Bh., fond Comitetul Judeţean Bihor al P.C.R., dosar 4/1965, f. 59 
22 [dem, fond Comitetul orășenesc Oradea al P.M.R., dosar 31/1964, f. 118 
+3 Idem, fond Comitetul Judeţean Bihor al P.C.R., dosar 4/1965, f. 23 
214 Idem, fond Comitetul orășenesc Oradea al P.M.R., dosar 31/1964, f.9 
5 [dem, fond Comitetul Judeţean Bihor al P.C.R., dosar 8/1964, f. 180; Ibidem, dosar 46/1964, f. 28 
21€ Ibidem, dosar 16/1964, f. 47; Ibidem, dosar 4/1965, f. 71 

Cauciucurile le aduceau de la Bucureşti și unele de noi erau defecte. (...) Făceam 
câte trei pene de cauciuc pe zi”27. 

După cum reieșea din controalele Sfatului Popular regional făcute la Trust, 
utilajele existente nu erau folosite la capacitate maximă. Astfel, în 1965, 
„capacitatea betonierelor este folosită numai în proporție de 58%, a excavatoarelor 
în proporţie de 83%, iar a buldozerelor în proporție de 85%”, aceasta deoarece 
„conducerea Trustului regional nu repartizează aceste utilaje la acele locuri de 
muncă, unde este absolută nevoie de ele”28. În anul următor, indicii de utilizare a 
cilindrilor compresori, a excavatoarelor şi betonierelor variau între 32% și 66%. În 
ce privește productivitatea muncii, indicele se situa, în acel an, la 96%2%. În 1969, 
indicele de folosire a timpului de lucru a utilajelor era de 64,3% pentru 
excavatoare, 73,2% pentru malaxoare și 74,5% pentru betoniere?%. 


TRUSTUL 
REGIONAL DE 
CONSTRUCȚII 

„CRISANA 


ÎN NO N AN N a e a e 0 CR 


Ca secţii specializate, Trustul avea un atelier de prefabricate, dat în 
folosință în anul 1956%!1. De asemenea, exista o secție de confecţii metalice și 
binale, un laborator central și „laboratoare mobile” pentru efectuarea controlului 
tehnic de calitate. În laborator se făceau analize și testări fizico-mecanice a 
cimentului, cărămizilor, nisipului bituminos, ipsosului, mozaicului și a altor 
materiale?%?. Laboratoarele, deși dotate, duceau lipsă de personal calificat, în 1966 
existând doar un inginer şi un tehnician, adică un sfert din necesar?%. 

Planul anual de lucrări era calculat în bani și în numărul obiectivelor de 
construit (clădiri industriale, apartamente, cămine, clădiri C.A.P. etc.). Dar 
realizarea planului de lucrări era aproape imposibilă în condiţiile în care el fie nu 
era aprobat în timp util, iar necesarul de materiale nu putea fi calculat, fie nu 
soseau materialele de construcții în catitățile comandate, fie planul se modifica în 
sus pe parcursul anului. „Asemenea sarcini suplimentare duc la dezorganizarea 
muncii în cadrul Trustului”, comenta, într-o ședință a regionalei de partid, 


27 Interviu cu F. D., angajat al T.C.L.O. între 1969-1990, 11 ianuarie 2018 
28 A.N.-S.].Bh., fond Comitetul Judeţean Bihor al P.C.R., dosar 4/1965, f. 42, 60 
2 Ibidem, dosar 65/1966, f. 64-65 
220 Ibidem, dosar 1/1970, f. 120 
21 Ibidem, dosar 14/1963, f. 34 
22 Ibidem, dosar 46/1964, f. 31-32 
5 Ibidem, dosar 65/1966, f. 66-67 

directorul Vasile Biscă?+. Un astfel de caz a fost în anul 1963, când Trustul a primit 
un plan suplimentar în trimestrul III, planul anual ajungând la 125 de milioane de 
lei, asta deși până în 1 octombrie realizase abia 66% din planul anual inițial%. 
Socotind în număr de apartamente, deşi planul pentru anul 1963 cuprindea 
predarea a 663 de unităţi, până în toamnă erau finalizate doar o treime?€. 

Activitatea de construcții era împiedicată și de greutatea cu care erau 
eliberate amplasamentele pentru noile blocuri. De pildă, în jumătatea anului 1963, 
Trustul nu mai putea lucra pentru edificarea structurii niciunui bloc din cartierul 
Rogerius, respectiv doar a unuia pe Calea 1 Mai, tocmai din acest motiv, putând 
lucra exclusiv pentru finisarea clădirilor deja ridicate?7. Un an mai târziu, situaţia 
era și mai rea, după cum o arăta, în cadrul unei ședințe a regionalei P.M.R. din 
luna mai, directorul Vasile Biscă: „Trebuie să spun că situația predării proiectelor 
în primul trimestru al acestui an, este mai proastă decât în același trimestru al 
anului 1963. La ora actuală, conform ultimei situaţii prezentate, lipsesc cam 32% 
din proiectele pentru lucrările din planul anului 1964. Totuși, cu ajutorul 
Comitetului executiv, am reuşit să asigurăm documentaţiile pentru lucrările din 
trimestrul I1/1964"28. 

Nerealizarea planului de locuinţe pe 1963 „se datoreşte în mare măsură 
lipsei de mijloace de transport a materialelor necesare și slabei organizări a 
muncii. În multe cazuri lipseşte chiar brațul de muncă. (...) Câte odată se 
stagnează chiar vara din lipsa maşinilor sau a materialelor, fie mari fie mărunte. 
Disciplina mai lasă foarte mult de dorit pe șantierele noastre (...) Staţia de betoane 
lucrează foarte defectuos din cauza lipsei de betoane, se stagnează în plină vară 
ore și zile întregi”. 

Recepţia blocurilor era făcută de Întreprinderea de Locuinţe şi Localuri, iar 
plata lucrărilor era efectuată ulterior, prin decont, din bugetul naţional de 
investiții. Unele întârzireri ale recepţiei lucrărilor cauzau pierderi financiare 
Trustului, ca de pildă în anul 1966, când acesta nu a primit 871.000 de lei din cauza 
unor mici lucrări la blocurile de slabă calitate din Zona de Vest?%. 

După predarea blocurilor, Trustul primea calificative de calitate, 
majoritatea fiind bine şi foarte bine, iar creşterea numărului de lucrări şi a 
producţiei proprii de materiale de construcţii au conferit T.R.C.C. locul nouă pe 
ţară pentru realizarea planului și locul unu la productivitatea muncii?!. Acestă 


224 Ibidem, dosar 14/1963, f. 33 

25 Ibidem, £. 17 

226 Ibidem, f. 19 

27 Ibidem, dosar 51/1963, f. 24 

28 Ibidem, dosar 16/1964, f. 4 

2% dem, fond Comitetul orășenesc Oradea al P.M.R., dosar 31/1964, f. 65 

2% Idem, fond Comitetul Judeţean Bihor al P.C.R., dosar 65/1966, f. 68 

31 Idem, fond Comitetul orășenesc Oradea al P.M.R., dosar 27/1965, f. 13 

calitate era considerată satisfăcătoare și bună la începutul anilor '60 de către 
conducerea regiunii. Ea „s-a îmbunătățit simţitor” în anii următori, înregistrându- 
se progrese în realizarea finisajelor exterioare, tencuielilor interioare, a instalațiilor 
sanitare, a mozaicurilor şi lucrărilor de vopsitorie?%?. 

Lucrările executate lăsau loc feluritelor probleme: „Calificative (de calitate 
— n.n.) mai puţin îmbucurătoare au fost obținute la locuinţe, din cauză că locatarii 
introduc mobila pe fereastră, din cauza unor greşeli de proiectare”. Tâmplăria se 
deforma, fiind executată din lemn umed, iar „în loc de calitatea 3-a, primim 
material lemnos de calitatea 6-a”, se arăta în 196423. În unele apartamente, uși sau 
ferestre erau montate strâmb, iar pereţii interiori ai balcoanelor nu erau zugrăviți. 
Au existat situaţii în care balcoanele apartamentelor nou predate nu fuseseră 
degajate de moloz şi mortar, iar grilajele de protecție din casa scărilor nu erau 
montate?%. O altă problemă era că „atunci când apartamentele la blocuri sunt 
vopsite deja, vin alţii și sparg pereţii pentru executarea unor lucrări ce trebuiau 
efectuate înaintea vopsitului. Se sparg pereţii pentru montarea unor uși şi geamuri 
etc. și din cauza aceasta se fac risipă de materiale”2%. 

Vina era pasată Trustului și proiectantului. „De exemplu, la toate blocurile 
cu 12 apartamente, cazanele de băi sunt greșit amplasate, sunt greşite intrările în 
cămările de alimente - în mijlocul peretelui lateral - și amplasarea chiuvetei la 
mijlocul peretelui opus, fapt care împiedică mobilarea bucătăriilor — care și aşa 
sunt destul de mici. Apoi, spaţiile pentru amplasarea frigiderelor, a maşinilor de 
spălat etc. La unele blocuri sunt mici, iar la altele lipsesc”2%. 

Unele probleme erau semnalate și în regiune. „La raionul Ineu a fost 
terminat blocul, nici n-a fost bine terminată casa că geamnurile și uşile s-au spart. 
Ne mai vorbind de ceea ce este în jurul clădirii, mai ales la instalaţiile sanitare. 
Este vorba despre căminul partidului”27. 

Construcţia de locuinţe în Oradea și Regiunea Crișana s-a făcut cu eforturi 
deosebite, în condiţiile în care problemele apăreau consecutiv și pe toate planurile. 
În anii '50-'60 nu s-a putut asigura necesarul de locuinţe, nici în municipiu, nici în 
raioane. Activitatea în construcții s-a profesionalizat pe măsura creșterii sumelor 
de bani investite în lucrări, în mecanizare și pregătirea angajaţilor Trustului. O 
creștere a specializării s-a produs şi în rândul angajaţilor instituțiilor responsabile 
de buna desfăşurare a investiţiilor, de gestionarea lor și care beneficiau de ele. 


22 dem, fond Comitetul Judeţean Bihor al P.C.R., dosar 4/1965, f. 56 
%3 Idem, fond Comitetul orășenesc Oradea al P.M.R., dosar 31/1964, f. 115 
2 Idem, fond Comitetul Judeţean Bihor al P.C.R., dosar 50/1961, f. 13-14 
255 Ibidem, dosar 14/1963, f. 10 
2% Ibidem, dosar 4/1965, f. 43 
237 Ibidem, £. 38 

De la pervazul unei ferestre, la 
blocul turn, cineva a făcut un semn 
cu mina. „Pasărea cu cioc de fier” 
şi-a întins gâtul, a mai lăsat o cupă 
de mortar, apoi s-a întors „grăbită“ 
la o altă chemare, În interiorul noi- 
lor construcții, un furnicar de oa- 
meni dăltuiese, ornamentează, pen- 
tru ca tot ce iese din mina lor să | 
fie cît mai confortabil, cit mai du- 
rabil. Harnieii constructori din Zona 
de Vest a oraşului au un cuvint al 
lor, pe care îl întregeso cu fiecare 
cărămidă aşezată, cu fiecare mistrie 
de mortar: calitate ireproşabilă. De 
altfel, aşa cum spunea Dorin Suru, 
inginerul şef al şantierului, această 
afirmație se oglindește şi în faptul 
că lucrările executate pînă în pre- 
zent au primit calificativul bine şi 
foarte bine. Panoul afişat pe una 

zit la viaţă, pe schele mişună zeci de 


Petre SErtia şi altele, prețul de oameni. Sus pe „fruntea“ macaralei Î 
Angajamentul de la blocul turn s-a aprins un bec 
aici, în cinstea roşu, semnalul de pornire. La o | 


prevedea: darea apăsare pe buton macaraua o îa la | 


drum, „ciuguleşte“ de ici, de colo 
din grămezi, panouri grele de beton, | 

CE U stă sat : ] 
În numărul din 10 mai 1966, ziarul Crişana anunţa hărnicia constructorilor blocurilor D din strada 


Iza, odată cu realizarea de economii în materialele de construcții 

V. SISTEMATIZAREA ORADIEI ÎN ANII '70-'80 


1. Dezbateri şi decizii, probleme de rezolvat în sistematizarea Oradiei în 
anii '70-'80 


Sensul termenului de sistematizare urbană s-a schimbat în prima jumătate a 
anilor '70, astfel că, dacă procesul nu afecta, iniţial, decât o mică parte din 
perimetrul construit, acesta avea, ulterior, să se extindă în acesta. Dacă în deceniile 
precedente, în Oradea s-a construit cu precădere pe terenuri libere, optându-se 
pentru scoaterea din circuitul agricol a acestora în detrimentul exproprierii și 
demolării de case, după 1970 situaţia s-a schimbat. 

Cea de-a doua schiță de sistematizare a municipiului, împreună cu detaliile 
privind sistematizarea Băilor Felix, a fost întocmită de I.S.A.R.T. București în 1970! 
şi prezentată publicului în 19712. Între propunerile preliminare amintim 
„includerea în viaţa oraşului” şi mobilarea cu case a zonei de dealuri din 
proximitatea căii ferate, pentru care era necesară realizarea unui studiu geotehnic. 
„Dezavantajul major al terenului era existenţa, din loc în loc, a unor pungi de 
nisip, care ar fi făcut clădirile să se deplaseze. Inclusiv clădirea spitalului județean 
s-a deplasat și a fost nevoie de lucrări de consolidare scumpe”3. Sistematizarea 
zonei cuprindea regândirea circulaţiei, prin construirea pasajelor feroviare din 
zona străzilor Gheorghe Doja-Spitalului (Louis Pasteur)?. 

Construirea unui „cartier de vile” pe Dealurile Oradiei presupunea 
creșterea suprafeţei locuite a orașului şi a fost rediscutată pe parcursul anilor '70. 
Emil Cotoi, secretar al Comitetului Judeţean de partid, aprecia că: „oare în 
municipiul Oradea nu este valabilă indicaţia ca să se construiască case cu 2-3 etaje? 
Nu cumva peste câțiva ani să fim criticați de urmașii noştri că am ocupat terenul 
acela şi nu am procedat așa cum sunt indicaţiile, că nu am valorificat așa cum 
trebuie această valoare naturală”5. Zona avea nevoie de o dezvoltare uniformă, 
adaptată terenului. 

În restul orașului, pe termen scurt (aproximativ până în 1975) se dorea 
construirea a 8000 de apartamente, amplasate în Zona de Vest, pe malul drept al 
Crișului, în inelul Decebal, pe strada Războieni şi strada Vaporului (Ronald 


1 Industrializarea în Oradea 1945-1989..., p. 383; Momentul a coincis cu organizarea plenarei Uniunii 
Arhitecţilor din România la Oradea, care a și avut în dezbatere această schiță de sistematizare. 
> Familia, Oradea, seria a V-a, anul 7(107), nr. 2(66), februarie 1971, p. 8 
3 Interviu cu Ionel Ungur, vicepreședinte al Consiliului Popular al Municipiului Oradea în 1986-1987 
— Oradea, 2 mai 2017 
1 Familia, Oradea, seria a V-a, anul 7(107), nr. 2(66), februarie 1971, p. 8 
5 A.N.-S.].Bh., fond Comitetul Judeţean Bihor al P.C.R., dosar 8/1975, f. 202 

Reagan), dar și câteva plombe în centrul orașului”. Proiectele erau fie noi, fie 
continuări ale celor începute în anii '60. Între anii 1969 şi 1972, în municipiu s-ar fi 
construit 5479 de apartamente:. 

Într-o perspectivă mai lungă, până în anul 1980, când orașul ar fi avut să 
ajungă la 180.000 de locuitori, numărul locuințelor de construit se ridica la 24.000, 
pentru care se studiau 11 amplasamente. Alături de această propunere, în 1971 
erau supuse dezbaterilor dintre arhitecți, urbanişti și liderii politici locali 
amenajarea _triajului din cartierul Velenţa, precum şi mai buna organizare a 
transportului cu tramvaie (atunci era prelungită linia de tramvai până în cartierul 
loşia”), cu posibilitatea extinderii către Băile Felix și Băile 1 Mai. Tot atunci era 
adusă în discuţie relocarea a 28 de secţii ale unor întreprinderi (sau întreprinderi 
întregi) cu activităţi nocive, din interiorul municipiului pe platforma industrială 
vesti”. În aceeași perioadă a fost propusă realizarea unui drum ocolitor al oraşului, 
pe partea sudică!!. 

Perimetrele construibile ale municipiului Oradea, ale orașelor şi satelor din 
judeţul Bihor, au fost aprobate de Consiliul Popular al Judeţului Bihor prin 
Decizia nr. 235/1973, densitatea medie a populaţiei Oradiei fiind de 40,5 locuitori 
pe hectar. În judeţ existau 456 de localităţi, din care un municipiu, șapte oraşe, trei 
comune suburbane şi 84 de comune rurale. Au fost aprobate perimetre 
construibile pentru 422 de localităţi, restul, așezări împrăștiate și cu o populaţie în 
scădere, urmând a fi delimitate ca vetre de sat?. Ulterior, prin Decizia nr. 754/1975, 
perimetrul construibil al Oradiei a fost revizuit în scădere, de la 2787,46 ha în 1973, 
la 2760,9 ha. Reduceri au fost efectuate pentru toate localitățile din județi?. 

Planurile economice și de dezvoltare ale municipiului erau adoptate, în 
fiecare început de an, prin Decizii ale Comitetului Executiv al Consiliului Popular 
Municipal, respectiv ale Consiliului Popular al Judeţului Bihor. Tot atunci era 
adoptat şi bugetul local, din care erau realizate investiții în infrastructură şi 
servicii. În cazul locuinţelor, se stabilea suma care urma să fie investită de către 
Stat, respectiv numărul apartamentelor nou-construite. 

După investirea unor sume de bani considerabile pe platforma industrială 
din Zona de Vest în anii 60, în 1972 unele fabrici erau deja socotite 
supradimensionate și ineficiente, în contextul nevoii reducerii cheltuielilor cu 


* Ibidem 
7 Plombele erau clădiri construite între două clădiri existente. 
5 Crişana, Oradea, anul XXVII, nr. 309, 30 decembrie 1972, p. 1 
” Ibidem, anul XXVI, nr. 298, 16 decembrie 1971, p. 3 
1 [bidem, nr. 24, 30 ianuarie 1971, p. 2 
1 Familia, Oradea, seria a V-a, anul 9(109), nr. 8(96), august 1973, p. 5 
2 Arhiva Consiliului Judeţean Bihor (în continuare A.C.].B.), fond Secţia de Arhitectură, Sistematizare, 
Tehnică şi Investiţii, dosar Şedinţe Comitet Executiv, 2.IV.-23.V. 1973, f. 312 
15 Ibidem, dosar Procese verbale ședințe de Comitet Executiv, 20 nov-31 dec 1975, f. 469, 471 

investițiile. Ineficiente prin dimensiuni erau considerate noua CET. și 
Întreprinderea de prefabricate!+, platforma industrială din Zona de Vest ocupând 
un teren agricol „dintre cele mai bune”. Investiţiile industriale erau considerate 
scumpe și ineficiente prin durata lungă de execuţie şi de atingere a parametrilor??. 
Practica din anii '60 a realizării de dispensare, cantine şi ateliere de întreținere 
separat pentru fiecare întreprindere era considerată depășită, pentru că se „risipea 
teren”, soluţia fiind comasarea lor!*. Detaliile de sistematizare ale platformelor 
industriale erau aprobate de forurile de la București, iar pentru întreprinderile mai 
importante se realizau machete, de asemenea prezentate în Capitală. 


Platforma industrială de pe Șoseaua Borșului la începutul anilor '70 
(sursa: I.O. Berindei, Gr. P. Pop, Județul Bihor, Editura Academiei R.S.R., 1972) 


Prin urmare, a fost extinsă în Bihor propunerea din 1972 a forurilor de la 
București privind reducerea cheltuielilor cu investiţiile în construcții cu circa 20- 
30% şi a costului cu organizarea de şantier de la 3% la 0,5% din costul total al 
investiţiei, productivitatea muncii trebuind să se dubleze pe viitor prin 
mecanizarea diferitelor activități”. Pentru verificarea modului în care șantierele 
reduceau consumul de materiale de construcţii a fost constituită o comisie a 
Consiliului Popular Judeţean, compusă din specialiști ai Consiliului Popular al 
Judeţului Bihor (C.P.].) şi ai Secţiei Arhitectură, Sistematizare, Tehnică și Investiţii 
(S.A.S.T.1.) din cadrul C.P.].!8. 


1 A.N.—S.].Bh., fond Comitetul Judeţean Bihor al P.C.R., dosar 9/1972, f. 128 
15 Ibidem, £. 151 
1 ]bidem, dosar 8/1975, f. 196v. 
17 Ibidem, dosar 9/1972, f. 129, 153 
18 A.C.].B., fond Secţia de Arhitectură, Sistematizare, Tehnică şi Investiţii, dosar Decizii și dispoziții 301- 
566, 1976, f. 194-194v. 

Tot în categoria investiţiilor considerate nejustificate intra și noua Casă de 
Cultură a Sindicatelor. Interpelarea critică a fost făcută de Constantin lonescu, 
secretar cu probleme economice al Comitetului Judeţean al P.C.R. Bihor: „de ce a 
trebuit să construim şi casa de cultură de la Oradea, atunci când avem un teatru de 
100 de ani -— în locul acestei case de cultură se puteau face mai multe săli de 
cinematografe, cluburi etc.” 

Pentru creșterea eficienței construcţiilor se solicita întocmirea unor grafice 
de eșalonare a etapelor realizării investiţiei, cu termenele de livrare a materialelor, 
asigurarea fondurilor, utilajelor, eliberarea amplasamentului, asigurarea 
documentaţiilor și a planului de organizare a șantierului, inclusiv forţa de 
muncă?. Obiectivele industriale erau înscrise în perimetrele construibile ale 
localităţilor, grupate pe platforme industriale, cu restrângerea la minim a 
suprafeței de teren afectate de investiţii, gruparea rețelelor de utilităţi, a liniilor de 
transport și a căilor de comunicaţii. Dotările social-culturale aferente 
întreprinderilor aflate pe o singură platformă industrială trebuiau și ele grupate, 
iar locuinţele angajaţilor trebuiau ridicate în apropiere?!. 

Printr-o Hotărâre a Conferinţei organizaţiei judeţene de partid Bihor din 20 
ianuarie 1973, aceasta, împreună cu Comitetul de partid municipal, avea să 
urmărească respectarea termenelor de dare în folosinţă a noilor imobile?. S-a cerut 
lărgirea competenţelor consiliilor populare în domeniul sistematizării și 
constituirea unui Serviciu municipal pentru arhitectură și sistematizare şi 
eliberarea autorizaţiilor de construire%. 

Datorită activităților industriale, în municipiu existau 98 de hectare de 
teren folosite ca depozite de reziduuri — zgură, gunoi menajer, diferite resturi 
chimice. Fiind mari factori de poluare şi degradare a mediului, la jumătatea anilor 
"70 s-a pus problema acoperirii a 51 de hectare cu un strat de pământ vegetal, în 
vederea redării în circuitul agricol?*. Ideea nu s-a mai materializat. 

Tipizarea construcţiilor era cerută mai insistent de organele politice de 
conducere decât în anii dinainte, astfel încât costurile de construcţie să scadă, 
odată cu „creşterea eficienței”%. Printr-o Hotărâre a judeţenei de partid din anul 
1973, era cerută industrializarea, pe cât posibil, a construcţiilor, mecanizarea şi 
organizarea eficientă a șantierelor. Era urmarea direcțiilor trasate de Conferinţa 
Naţională a P.C.R. din 19-21 iulie 1972, aplicate în Bihor în urma Conferinţei 


» A.N.S.].Bh., fond Comitetul Judeţean Bihor al P.C.R., dosar 9/1972, f. 129 
2 Ibidem, dosar 52/1972, f. 42-45; ldem, dosar 54/1972, f. 81-84 
2! Ibidem, dosar 8/1975, f. 212-212v. 
2 Ibidem, dosar 4/1973, f. 57 
23 Ibidem, dosar 12/1973, f. 94-95 
+ Ibidem, dosar 8/1975, f. 202 
25 Ibidem, dosar 9/1972, f. 124 

organizației județene de partid din 20 ianuarie 1973%. Dificultatea asigurării forței 
de muncă era un alt argument al noilor măsuri cerute de partid”. 

Tot conform hotărârilor Conferinţei Naţionale a P.C.R., pregătirea 
lucrărilor de investiţii se făcea prin corelarea întocmirii proiectelor cu livrarea lor, 
execuţia și furnizarea materialelor de construcții. În cazul unităţilor industriale 
corelarea construcţiilor trebuia să se facă cu livrarea utilajelor şi instalaţiilor 
tehnologice. Asigurarea fondurilor necesare și a documentaţiei tehnico-economice, 
eliberarea la timp a amplasamentelor, contractarea utilajelor și materialelor, 
programarea aprovizionării erau prevederi intrate în vigoare în 1973%. 

În Oradea, debutul deceniului al optulea a coincis cu creșterea numărului 
clădirilor ridicate cu materiale prefabricate, procedeul extinzându-se de la spaţiile 
industriale către locuințe. Apăreau noi tipuri de apartamente, construite în 
sistemul vagon, cu un grad de confort mediu şi redus şi ineficiente energetic. 
Repetitivitatea clădirilor nemulțumea autoritățile judeţene, care considerau 
necesar „să dăm un aspect arhitectonic și de sistematizare corespunzător orașului, 
să nu transformăm orașul într-un oraş dormitor”?. „Eu nu sunt de acord ca mai 
multe sute de blocuri să aibă aceeași faţadă”%, „nu sunt de acord ca să facem toate 
blocurile de același tip, încât omul să le încurce când se întoarce acasă, pentru că 
toate sunt la fel”, opina prim-secretarul de Bihor de atunci, Petre Blajovici. 

Pentru grăbirea construcţiilor din prefabricate, la începutul anilor '70 era 
construită Întreprinderea de materiale de construcţii Oradea (I.M.C.), cu două 
secţii: cea de betoane grele (înființată în anul 1971) şi cea de beton celular 
autoclavizat (1972)%2. Numită popular „Fabrica de case”, unitatea producea 
panouri mari și alte elemente prefabricate (stâlpi, grinzi, scări etc.), care erau 
ulterior asamblate pe șantiere. Pentru anul 1972 estimările anunțau realizarea a 
70.000 m? de astfel de elemente, necesare „montării” a 250 de apartamente. Un 
astfel de bloc, cu 50 de apartamente, necesita 69 de tipuri de elemente prefabricate. 
Principalul avantaj era rapiditatea execuţiei, gradul de uniformizare crescând, 
costurile de construire reducându-se*. Prin folosirea prefabricatelor, un bloc cu 
patru etaje putea fi construit de la zero în câteva săptămâni, Trustul de construcții 
străduindu-se să „monteze”, în medie, 2,5 de astfel de apartamente pe zi. Pentru 
blocul V4 din spatele Pieței Transilvaniei (Piaţa Magnoliei) „montajul a început la 


2 Ibidem, dosar 4/1973, f. 57-58 
2 Ibidem, dosar 11/1974, f. 108v.-109 
25 Ibidem, dosar 52/1972, f. 42-45 
> Ibidem, dosar 9/1972, f. 129 
30 Ibidem, dosar 13/1973, f. 16 
31 Ibidem, dosar 9/1974, f. 100 
“2 Industrializarea în Oradea 1945-1990..., p. 382; Mariana Barna, op. cit., p. 115-116 
5 Crişana, Oradea, an XXVII, nr. 215, 12 septembrie 1972, p. 1-2 

1 februarie [1974 — n.n.], iar în 13 zile lucrătoare s-au ridicat 40 de apartamente, 
ceea ce indică o medie de 3 apartamente pe zi”%. 

Întreprinderea se confrunta, însă, cu mai multe probleme. În primele trei 
luni ale anului 1973, a lipsit desfacerea noilor produse din cauza defectării 
utilajelor și a lipsei forței de muncă. Aflată la începutul activităţii, fabrica nu putea 
face față majorărilor de plan, astfel că „mergea foarte prost” şi era nerentabilă%. 
Întreprinderea a fost condusă până în 1973 de Vasile Biscă, schimbat din funcție 
din cauza „necorelării între planul fizic și planul valoric al unităţii (...) de 11 
milioane de lei” și înlocuit de Viorica Niţescu%, director până în anul 1989. „Eu 
nu-i văd viitorul acestei fabrici (...) Pentru că aţi văzut, ei produc mai multe 
produse pe care nimeni nu le solicită - şi unele lucruri pe care nu le montează. 
Părerea mea este că această fabrică trebuie predată unui trust de construcţii care 
să-şi producă ceea ce el are nevoie și ceea ce ei să și monteze”, erau cuvintele lui 
Victor Bolojan, fost prim-secretar de Bihor. 

I.M.C. a fost redresată prin dotări tehnice noi, în urma creșterii planului 
lucrărilor de construcții și a ponderii lucrărilor industrializate, deci prin creșterea 
cererii. Materiile prime aveau probleme, fiind necorespunzătoare ca model, 
culoare şi calitate, precum calciul măcinat primit de la Aghireș sau marmolocul de 
la Simeria. Problema principală a panourilor prefabricate era favorizarea 
condensului*. 

Pentru dezvoltarea suburbiilor Oradiei, în anul 1973 Comitetul Judeţean al 
P.C.R. a discutat şi aprobat proiectul schimbării statutului comunei Sânmartin în 
acela de oraş, cu numele Felix. Oraşul urma să aibă în componenţa sa cele două 
stațiuni balneoclimaterice Băile Felix și Băile 1 Mai (neincluse în nomenclatorul 
localităţilor), exceptând satele Betfia şi Cordău, care rămâneau sate subordonate 
orașului. Principalul agrument al iniţiativei era nevoia dezvoltării accelerate a 
staţiunilor”. 

Proiectul a căzut, Decretul de ridicare în rang a localităţii nemai fiind 
semnat de secretarul general al P.C.R., Nicolae Ceaușescu. Conform schiţei de 
sistematizare, o mare parte a caselor urmau să fie demolate și înlocuite cu blocuri. 
Băile Felix și Băile 1 Mai aveau să se dezvolte prin crearea de noi spaţii de cazare și 
tratament, a unui camping, a unei baze sportive de dimensiuni olimpice cu 
heliport, dar și a unui muzeu etnografic. Se voia extinderea liniei de tramvai 
dinspre Oradea, prin Sânmartin, până în fața intrării în Băile Felix, având 


3 Ibidem, anul XXIX, nr. 41, 17 martie 1974, p. 2 
s A.N.-S.].Bh., fond Comitetul Judeţean Bihor al P.C.R., dosar 13/1973, f. 12-20 
3 Ibidem, f. 74 
57 Ibidem, f. 16 
3 Ibidem, dosar 8/1975, f. 5-bv. 
59 Ibidem, dosar 11/1973, f. 81, 96-99 

continuare şi capăt în Băile 1 Mai, în faţa Hotelului Ceres. Majoritatea acestor 
proiecte au fost abandonate în anii 80. 


O altă problemă punctuală legată de sistematizarea Oradiei, discutată în 
anul 1973, a fost amplasarea noii hale a întreprinderii Metalica. Aceasta îşi 
desfăşura activitatea în două puncte: unul pe strada Uzinelor, iar celălalt pe strada 
Sovata. Printr-o Decizie din anul 1971, unitatea primea acceptul construirii, pe 
terenul de pe malul Crișului — strada Sovata, a unui atelier chimic (boiangerie și 
curățătorie chimică). Decizia a fost retrasă pe motiv că schița de sistematizare 
prevedea blocuri în zonă, iar întreprinderea beneficiase de un teren mai mare 
decât îi era legal să obţină. Principala problemă era poluarea cauzată într-o veche 
zonă de case. Secţia „în realitate face zgomot, sunt reclamaţii și este poate şi nociv 
şi nu ar avea voie să fie amplasat acolo, între locuinţe (...) Extinderea dânșilor ar 
însemna sacrificarea locuinţelor celelalte planificate în zona respectivă”, lucruri 
considerate de neacceptat de către reprezentanţii locali ai P.C.R.%. O problemă 
asemănătoare, legată de nocivitatea activității industriale într-o zonă de locuințe, 
mai era înregistrată, tot atunci, cu întreprinderea Mioriţa. 


Întreprinderea Metalica în anul 1972 (sursa: Crișana) 


Prin urmare, în 1973 sfera de competenţă a Consiliului Popular Municipal 
în ce priveşte problemele de sistematizare a fost extinsă. Aceasta a devenit 
titularul lucrărilor de investiţii al căror beneficiar era, preluând parţial acest statut 
de la Consiliul Popular Judeţean. Tot la nivelul C.P.M. era organizat un „consiliu 
tehnico-ştiinţific” pentru probleme privind municipiul, un compartiment pentru 
disciplina în construcţii, plus unul care să elibereze autorizaţii de construire“. 


+0 Ibidem, dosar 12/1973, f. 12 
41 Ibidem, f. 95 

1971: odată cu anul școlar, pe strada C. Brâncoveanu era inaugurată noua clădire a 
Liceului industrial de construcţii de mașini (sursa: Crişana) 


În documentele adoptate la nivel judeţean, se estima că în judeţul Bihor 
urmau să fie date în folosinţă, în anul 1972, 1665 de apartamente, din care 1329 în 
Oradea?. Pentru 1973, planul de locuinţe crescuse, la nivel județean, la 2222 de 
unități, din care până în luna octombrie erau predate abia 1374%. În anul 1974, în 
Oradea aveau să fie predate 1440 de apartamente“. Planul pe anul 1975 a prevăzut 
darea în folosinţă a 1400 de apartamente în Oradea%, dublându-se în 1976%. 

Pentru noile blocuri de locuinţe se prevedea fațadizarea prin proiecte 
unicat şi jocuri de culori. Acestea urmau să se extindă, conform proiectului din 
1970, pe ramificaţiile Calea Proletarilor (bulevardul Ştefan cel Mare), strada 
Ostaşilor (strada Corneliu Coposu), respectiv strada Sovata. Se continua asfaltarea 
străzilor interioare, respectiv realizarea inelului interior între Calea Proletarilor şi 
strada Dimitrie Cantemir, cu un nou pod rutier peste Crișul Repede, în zona loşia- 
Nord. Tot acolo era prevăzută o zonă de agrement”. 


* Ibidem, dosar 5/1972, f. 240 

% Ibidem, dosar 16/1973, f. 212 

+ Crişana, Oradea, anul XXIX, nr. 9, 12 ianuarie 1974, p. 1 

45 A.N.—S.].Bh., fond Comitetul Judeţean Bihor al P.C.R., dosar 40/1975, f. 41 

+ Ibidem, dosar 1/1976, f. 70v. 

+7 Familia, Oradea, seria a V-a, an 7(107), nr. 1(65), ianuarie 1971, p. 5 

Într-un interviu acordat cotidianului Crișana în perioada promulgării 
Directivelor Conferinţei Naţionale a P.C.R. privind sistematizarea teritoriului și 
localităţilor, arhitectul-șef al Institutului Judeţean de Proiectare, Carol Orban, 
caracteriza procesul ca „un program clar de ridicare a gradului de civilizație a 
satelor noastre și de dezvoltare armonioasă a oraşelor patriei”. Acesta făcea 
referire la „unele aspecte” care ar fi rămas „în plan secundar”, cum ar fi întârzierea 
proiectării şi executării unor lucrări edilitare — zona de depozite din cartierul 
Velenţa, din cauza problemelor de cooperare dintre instituţiile angrenate în 
investiţii. În aceeași perioadă se vorbea și despre economisirea materialelor de 
construcţii și de reducerea suprafeţei spaţiului construit. 


În 1974, în faţa conducătorilor politici din Bihor era prezentat un raport 
privind stadiul sistematizării teritoriale la nivelul judeţului, cu propunerile de 
dezvoltare pentru cincinalul 1976-1980. În acel moment, judeţul Bihor avea o 
suprafață de 7535 km? şi o populaţie de 617.921 de locuitori, din care 224.920, adică 
36,4%, locuiau în mediul urban. 65,6% din activitatea industrială era concentrată în 
Oradea. Raportul avea în vedere caracteristicile geografice ale județului, având 
formulate propuneri de dezvoltare industrială şi energetică pentru fiecare zonă în 
parte. De pildă, culoarul Crişului Repede era pretabil dezvoltării activităților 
industriale, acesta având ca avantaj reţeaua de transport bine dezvoltată”. Zona 
de sud-est a județului era destinată activităților de tip industrial, turistic şi 
forestier, cu accent pe dezvoltarea turismului balenear. Partea nord-estică se 
caracteriza prin industria extractivă şi prelucrătoare. 

Extinderea industriei avea să reprezinte principalul motor de creștere al 
Oradiei și de sporire a populaţiei. Pentru 1976-1980 se prevedea creșterea 
volumului investițiilor din judeţ cu 50%, la 13 miliarde de lei. Predicţiile de 
creștere a populaţiei erau făcute până pentru anul 2000, când judeţul Bihor ar fi 
trebuit să atingă 773.000 de locuitori, din care 72% urmau să locuiască în mediul 
urban. Oradea urma să aibă 220.000 de locuitori, iar următorul oraş ca populaţie 
avea să fie Salonta, cu 38.000 de locuitori”. Prin creşterea accentuată a Salontei, 
Marghitei și Beiușului, fiecare cu peste 20.000 de locuitori apăreau centre zonale 
care puteau „echilibra” creșterea Oradiei. 

Autorităţile doreau urbanizarea rapidă a Bihorului. Într-una din variantele 
aflate în lucru în acel moment, numărul localităţilor urbane avea să crească de la 
11, câte erau în anul 1974, la 32 în anul 2000. Comune precum Săcueni, Tileagd, 
Suplacu de Barcău, Popeşti, Ceica, Sălard și Sânmartin urmau să devină oraşe, iar 


%5 Crișana, Oradea, an XXVII, nr. 186, 8 august 1972, p. 2; Ibidem, nr. 274, 19 noiembrie 1972, p. 3 
% A.N.-S.].Bh, fond Comitetul Judeţean Bihor al P.C.R., dosar 43/1974, f. 3v. 
50 Ibidem, f. 6v.-7 

altele, cum ar fi Borş - comune suburbane”. Programul de dezvoltare a reţelei de 
localități bihorene, cu propunerile de sistematizare, a fost aprobat în cadrul 
Comitetului Executiv al Comitetului Judeţean al P.C.R. pe 27 septembrie 1974%, în 
Oradea fiind prevăzută construirea a 12.000 de noi locuinţe”. 


După apariția Legii nr. 58/1974 privind sistematizarea localităţilor urbane 
şi rurale, în anul 1975 erau discutate mai multe măsuri de aplicare în județul Bihor: 
restrângerea perimetrelor construibile, amplasarea cartierelor de blocuri în 
apropierea platformelor industriale, „păstrarea personalităţii orașelor”, realizarea 
de artere de circulație mobilate cu clădiri de locuinţe cu magazine la parter, 
sistematizarea zonelor industriale“. Volumul total al investițiilor pe judeţ crescuse 
în acel an, conform planului, cu 54%, la 1,8 milioane lei, numărul total de locuințe 
de terminat fiind fixat la 2602 apartamente și 1921 de locuri în cămine în Bihor, 800 
de locuri de cazare în Băile Felix şi 750 de locuri în complexe sanatoriale în ambele 
stațiuni balneare la un loc%. În aceeaşi perioadă se realiza, în Oradea, staţia de 
epurare a apelor uzate şi extinderea rețelei de alimentare cu apă. 

Pentru reducerea perimetrului construibil și creșterea suprafeței agricole 
de la marginea Oradiei se propunea strămutarea a circa 650 de locuinţe, numărul 
urcând apoi la 1121. După inventarierea făcută în 1 ianuarie 1976, 222 de 
gospodării au fost programate pentru strămutare în perioada 1976-1981, respectiv 
102 în perioada 1981-1985. În anul 1986, numărul gospodăriilor pentru care mai 
era necesară strămutarea era 865%. În 1988, 60 de gospodării au fost strămutate, iar 
alte 16 în anul 1989%. 

Numărul și ordinea de strămutare a acestora şi prioritățile în repartizarea 
altor locuințe pentru persoanele strămutate erau stabilite de către o comisie 
formată din șeful Sectorului de arhitectură, sistematizare, control, disciplină în 
construcții (coordonatorul comisiei), șeful Sectorului planificare, personal și 
retribuirea muncii (ambele Sectoare din cadrul Consiliului Popular al 
Municipiului Oradea), un reprezentant al Întreprinderii Judeţene de Gospodărire 
Comunală și Locativă ([.].G.C.L.), șeful Oficiului Judeţean pentru Cumpărarea și 
Vânzarea de Locuinţe (O.J.C.V.L.), şeful Oficiului de spaţiu locativ şi un 


51 Ibidem, f. 8v. 

“2 Ibidem, f. 19-22 

% Crişana, Oradea, anul XXX, nr. 226, 26 septembrie 1975, p. 3 

% A.N.-S.].Bh., fond Comitetul Judeţean Bihor al P.C.R., dosar 1/1975, f. 162 

55 Ibidem, dosar 3/1974, f. 116v., 128 

5 Ibidem, dosar 8/1975, f. 206v. 

7 Arhiva Primăriei Municipiului Oradea (în continuare A.P.M.O.), fond Consiliul Popular al 
Municipiului Oradea — Comitetul Executiv, dosar 2/1981, vol. 9, f. 11 

55 Ibidem, dosar 3/1986, vol. 9, f. 31 

59 Ibidem, dosar 2/1989, vol. 6, filă nenumerotată 

jurisconsult din cadrul Sectorului administraţiei de stat. Comisia lua și decizii 
privind lichidarea construcţiilor ridicate abuziv, depistate cu ajutorul miliției“. 
Ritmul strămutării a fost lent, în anul 1978 atingând 43 de gospodării“!, 
asemănător în anii următori?. Iniţal scos înafara perimetrului construibil, din 
cauza alunecărilor de teren“, cartierul Podgoria era propus pentru reintroducere, 
posibil din cauza numărului mare de locuinţe ce ar fi necesitat strămutare“. Din 
punct devedere arhitectural-urbanistic, toate dezvoltările imobiliare aveau să aibă 
în vedere o oarecare „restituire a fondului tradițional, [prin asigurarea unui] 
element unitar între nou și vechi”6?. 

Îmbunătăţirea activităţii în construcții era posibilă printr-un program 
adoptat la nivel judeţean în anul 1974. Împărţit în trei părţi, el se referea la 
proiectarea, pregătirea și desfășurarea lucrărilor de investiţii, cu accente pe 
respectarea termenelor de predare a proiectelor și amplasamantelor (termene 
deseori depășite). Entităţile administrative aveau de oferit răspunsuri „operative” 
cererilor de scoatere a unor terenuri din circuitul agricol și un mai mare sprijin 
acordat de către consiliile populare locale proiectelor de investiții“. Pentru 
creșterea eficienței, șantierele erau obligate să-și organizeze materialul tehnic cu 
mult timp înaintea începerii efective a lucrărilor, printr-o mai bună colaborare 
între proiectant, executant şi beneficiar. Cele trei părți, programe distincte, 
cuprindeau detaliat toate proiectele începute sau de început la nivel judeţean, cu 
etapele birocratice de parcurs în fiecare caz. 

Pentru creșterea ritmului construcţiilor de locuințe, după 1974 a fost 
generalizată folosirea panourilor mari pentru blocuri de patru până în zece etaje, 
extinzându-se gama lor. Conform programului aprobat de forurile județene de 
partid și stat, în perioada 1975-1980 proporţia blocurilor construite din panouri 
mari avea să crească peste ritmul altor soluţii constructive. Astfel, de la 700 de 
apartamente ridicate în acest mod în 1975 se va fi ajuns la 2000 în anul 1980. 
Clădirile ridicate pe diafragme de beton rămâneau constante ca număr (în jurul a 
2000 de apartamente de an), cele pe structură de zidărie/cadre având o proporţie 
redusă din total. Procentual, pentru 1980 se estima că circa 96% din locuinţe aveau 
să se construiască prin soluţii industrializate, faţă de 88% în 1975, respectiv 70% 
dintre blocuri aveau să fie din panouri mari, față de doar 27% în anul 1975” şi 


50 Ibidem, dosar 4/1976, vol. 5, f. 210 
6! Ibidem, dosar 3/1978, vol. 17, f. 10 
s [bidem, dosar 3/1983, vol. 14, f.5 
6 În anul 1981 erau identificate 45 de case afectate de alunecările de teren. Ibidem, dosar 2/1981, vol. 
9, f. 12 
5 Ibidem, dosar 2/1980, vol. 12, f. 9-10 
6% A.N.-S.].Bh., fond Comitetul Judeţean Bihor al P.C.R., dosar 8/1975, f. 206v. 
% Ibidem, dosar 11/1974, f. 137-137v. 
$7 Ibidem, f. 171-171w. 

12,8% în anul 1970%. Institutul de Proiectări Judeţean ([.P.].) primea sarcina 
întocmirii unor cataloage cu elemente prefabricate și uzinate, doar acelea putând fi 
folosite în proiecte. Toate proiectele de cămine, şcoli, creşe, grădinițe erau tipizate, 
hotelurile beneficiind, totuși, de o atenţie mai mare, atât pe partea de proiectare, 
cât şi ca soluţii constructive şi de finisare. Proiectantul avea obligaţia să răspundă 
oricărei nelămuriri sau probleme de pe șanitere în termen de maxim 24 de ore. 

Activitatea 1.P.]. de la începutul anilor '70 a crescut în volum, ca urmare a 
sporirii planului de construcţii și a cerințelor politicului în ceea ce privește 
aspectul clădirilor. Odată cu intrarea în vigoare a Legii Sistematizării, autorităţile 
locale cereau ca „proiectele unicate sau blocurile cu confort sporit [să fie] 
concepute cu elemente de arhitectură locală valoroasă care se vor îmbina armonios 
cu concepțiile de construcție moderne”. 

Acelaşi 1.P.]. Bihor prezenta, în anul 1976, noua schiță de sistematizare a 
municipiului”. Timp de un an, au fost realizate planuri și schițe ale Oradiei și 
celorlalte orașe din judeţ, machete şi prezentări ale ansamblurilor industriale şi 
rezidenţiale, respectiv macheta integrală a Oradiei”!. Schița de sistematizare a 
municipiului a fost aprobată prin Decretul Consiliului de Stat nr. 48/16 martie 
19767, iar detaliul de sistematizare privind arterele de circulație a fost aprobat de 
Consiliul Popular Judeţean prin Decizia nr. 244/19775. 

Pentru acel an, planul de locuinţe la nivel judeţean era de 3160 de unități”. 
De atunci începând, numărul demolărilor a crescut intensiv, astfel încât să se facă 
cât mai mult loc noilor blocuri. Anual, numărul apartamentelor prevăzute în plan 
a crescut, totalizând circa 20.000 pe judeţ în cincinalul 1976-1980. Pe lângă blocuri, 
în Bihor erau construite anual circa 4000-5000 de case”, pe terenuri special 
destinate conform schițelor de sistematizare ale localităţilor. 

Prin schiţa de sistematizare s-a vrut rezolvarea unor situaţii conflictuale în 
urbanismul local. De exemplu, „agresivitatea” trecerii de la șiruri de case la 
blocuri înalte, în special în zona străzii 6 Martie (bulevardul Dacia). „Acest lucru 
nu trebuie să fie făcut atât de categoric, să-l facem mai degradat, mai pierdut, să 
asigurăm o racordare mai cursivă a nivelelor (...). Se poate face trecerea aceasta 
mai puţin brutal decât este prezentată în machete”7e. 


6 Crişana, Oradea, anul XXVIII, nr. 60, 14 martie 1973, p. 1 
% A.N.-S.].Bh., fond Comitetul Judeţean Bihor al P.C.R., dosar 11/1974, f. 167 
70 Industrializarea în Oradea 1945-1990..., p. 384 
7 A.N.-S.].Bh., fond Comitetul Judeţean Bihor al P.C.R., dosar 8/1975, f. 196v. 
2 A.P.M.O,, fond Întreprinderea Judeţean de Gospodărire Comunală și Locativă, dosar 166, f. 169-170 
75 A.C.].B., fond Secţia de Arhitectură, Sistematizare, Tehnică şi Investiţii, dosar Decizii nr. 206-401, 1977, 
£. 117-117v. 
7+ A.N.-S.].Bh., fond Comitetul Judeţean Bihor al P.C.R., dosar 1/1975, f. 98v. 
75 Ibidem, dosar 11/1974, f. 108 
7e Ibidem, dosar 8/1975, f. 206 

Pentru ca amprenta la sol a clădirilor să scadă, cei interesaţi să-şi 
construiască locuințe proprietate personală erau obligaţi să le ridice cu unul sau 
două etaje, în special lângă străzile principale, eventual prin asociere cu alte 
familii. Pentru asta, prin Decizia nr. 546/1976 a C.P.]., un beneficiar nu putea primi 
mai mult de 100 m? de teren în oraș (150-200 m? în mediul rural), iar clădirea 
trebuia adaptată unor modele existente și ridicată îndeosebi cu materiale locale”. 
Conform Deciziei nr. 1110/1978 a Comitetului Executiv al Consiliului Popular 
Municipal, autorităţile locale nu autorizau supraetajări ale clădirilor existente, nici 
extinderi pe orizontală, decât pentru dependinţe. Toate terenurile destinate 
construcţiilor care depășeau suprafaţa atribuită erau închiriate 1.].G.C.L.. În cazul 
construcţiilor abuzive, celor în cauză li se întocmeau acte de sancţionare în ziua 
următoare constatării, cu obligaţia aducerii construcţiei la starea inițială. Cazuri 
deosebite puteau fi întâlnite în toate cartierele orașului. Situaţia privind 
respectarea disciplinei în construcții era prezentată lunar Biroului comitetului 
municipal P.C.R. Oradea. Toate lucrările de construcţii care depășeau termenul 
dat prin autorizaţie trebuiau urgentate, iar Sectorul de arhitectură, sistematizare, 
control și disciplină în construcţii avea obligaţia întocmirii de liste periodice cu 
imobilele aflate în pericol de autodemolare” și a verificării respectării 
autorizaţiilor de construire şi a termenelor de finalizare a construcţiilor“. Toţi 
locatarii erau obligaţi să-și renoveze fațadele clădirilor în forma originală, în 
special cele aflate pe marginea arterelor principale de circulațiet!, cu eventuala 
excepţie a celor care urmau să intre în sistematizare în trei-patru ani%?. 

Consiliul Popular Municipal și Consiliul Popular Judeţean verificau, prin 
rapoarte centralizate înaintate de către S.A.S.T.I., modul în care populaţia finisa și 
întreținea fațadele, tot acesta putând solicita Uniunii Judeţene a Cooperativelor de 
Consum suplimentarea stocurilor de materiale de construcții destinate vânzării. 
„Noi (angajaţii S.A.S.T.I. — n.n.) mergeam în control, să vedem dacă se respectau 
planurile, apoi făceam referate. Dacă se găseau probleme, se oprea lucrarea și 
proprietarul trebuia să intre în legalitate în două luni. Dacă nu intra, construcția 
era demolată”. 


77 A.C.].B., fond Secţia de Arhitectură, Sistematizare, Tehnică şi Investiţii, dosar Decizii și dispoziții 301- 
556, 1976, f. 355, 357-358v. 
73 A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol. 17, f. 
23; Ibidem, dosar 4/1978, vol. 10, f. 166-168; Ibidem, dosar 3/1979, vol. 9, f. 10-12 
79 Ibidem, dosar 4/1979, vol. 6, f. 195-196; Ibidem, dosar 2/1981, vol. 9, f. 8-13 
5% Ibidem, dosar 4/1979, vol. 6, f. 195 
8 A.C.].B., fond Secţia de Arhitectură, Sistematizare, Tehnică şi Investiţii, dosar Decizii și dispoziții 301- 
566, 1976, f. 355-357v.; A.P.M.O,, fond Consiliul Popular al Municipiului Oradea — Comitetul Executiv, 
dosar 2/1980, vol. 12, f. 8; Ibidem, dosar 2/1983, vol. 1$, f. 102 
8 Ibidem, dosar 2/1981, vol. 9, f.5 
% Interviu cu A.P.S., arhitect, serviciul Urbanism al Consiliului Popular Judeţean între anii 1982-1989. 
Oradea — 29 august 2017 

În aceeași perioadă, Comitetul Judeţean Bihor al P.C.R. adopta un plan de 
măsuri pentru îmbunătăţirea activității în construcţii pe timpul iernii. Între puncte 
figurau realizarea și distribuirea sarcinilor cuprinse în proiectele de organizare a 
execuției pe timp friguros, asigurarea şantierelor cu materiale precum agregate de 
balastieră, folii de polietilenă, rogojini, plăci sulfit, combustibil pentru calorifere. 
„Judeţeana” cerea completarea, la nevoie, a braţelor de muncă cu muncitori 
recrutaţi prin Oficiul de recrutare şi repartizare a forței de muncă şi realizarea 
amenajărilor necesare lucrului de iarnă“. 

În jumătatea anilor '70, în județul Bihor activau mai multe trusturi de 
construcţii, fiecare cu șantiere specializate: Trustul de Construcţii Locale Oradea 
(T.C.L.O. — director ing. losif Cun), cu activitatea cea mai extinsă, urmat de Trustul 
de Construcţii Industriale (T.C.I. — director ing. Gheorghe Gligor), Trustul de 
Construcţii Hidrotehnice (T.C.H. - director ing. Mircea Hardea) și grupul de 
șantiere T.C.M.R.I.C.. Ele desfășurau lucrări de investiţii locative, social-culturale, 
industriale, hidrotehnice și de instalaţii-montaj. Toate se confruntau cu dificultăți 
în asigurarea unor materiale de construcții (ciment, oţel-beton și prefabricate) și a 
personalului, T.C.I. fiind întârziat şi de sosirea, dincolo de termen, a utilajelor 
pentru echiparea unităților industriale. 

În martie 1978, trusturile şi factorii de decizie judeţeni căutau soluţii pentru 
recuperarea întârzierilor la: apartamente din panouri mari, cuptorul fabricii de 
ciment din Chistag, hidrocentrala Drăgan şi Întreprinderea Sinteza. La magazinul 
Crișul şi la sala de sport polivalentă din loşia-Nord lucrările erau oprite. Prim- 
secretarul de Bihor, Gheorghe Blaj, îi atenţiona pe directorii trusturilor de 
construcţii că „în județul Bihor nicio organizaţie de construcţii nu are dreptul să se 
plângă de lipsă de forță de muncă - dar asta depinde în primul rând de condiţiile 
de muncă și viață pe care le asiguraţi oamenilor”. Planul de investiţii fiind pus sub 
semnul întrebării, apăreau discuţii aprinse între directorii trusturilor şi 
reprezentanţii politici locali. Astfel, Blaj afirma că „îmi dau seama că nu 
propaganda și discuţiile rezolvă problemele, îmi dau seama că nu putem crede că 
stăm bine cu investiţiile. Trebuie să acționăm pentru aplicarea legii, și planul de 
investiții este lege! (...) Nu e vorba de fantezie arhitecturală, ci de fantezie în 
munca de conducere şi rezolvare a problemelor. (...) Toţi afirmaţi că trebuie să 
realizăm planul pe trimestrul I a.c. — cu mici excepţii. Ne aşteptăm însă la 
certitudini şi nu la afirmaţia că trebuie”8. 

Asemeni investițiilor făcute de către stat, cele făcute în regie proprie erau, 
de asemenea, verificate dacă se încadrau în regulile de sistematizare stabilite la 
nivel local și naţional. Majoritatea lor erau locuinţe personale. 


8 A.N.-S.].Bh., fond Comitetul Judeţean Bihor al P.C.R., dosar 9/1976, f. 207 
%5 Ibidem, dosar 5/1978 f. 122-132 

O verificare amănunțită a activității statului și a particularilor în construcții 
a fost făcută în 1978 de către Consiliul Central al Consiliului județean de control 
muncitoresc, împreună cu activiști locali de partid şi reprezentanţii Comitetului 
pentru Problemele Consiliilor Populare (C.P.C.P.), scoțând în evidență numeroase 
nereguli ale modului în care Consiliile Populare au respectat prevederile legilor 
privind sistematizarea, respectiv cum particularii au realizat investiţii în locuinţele 
lor. Atunci a fost verificată situaţia din Oradea și comunele suburbane, din 
celelalte oraşe din judeţ și din 83 de comune rurale. 

Din control a reieșit că în perioada 1 ianuarie 1975 — 1 iulie 1978, 
autoritățile locale au acordat 3205 autorizaţii de construire pentru case particulare 
în întreg judeţul. Pentru realizarea lor, sucursala judeţeană a C.E.C. a acordat 
credite în valoare de 8,8 milioane lei, unui număr de 323 de cetăţeni. În Oradea au 
fost aplicate 423 de amenzi pentru contravenţie în construcţii, respectiv au fost 
demolate 8 case, 43 de garaje și 678 de închideri de balcoane construite ilegal. 
Conform celor arătate atunci de Kasziba Jânos, prim-vicepreşedinte al C.P.M., 
numărul abuzurilor de acest fel era redus faţă de anii dinainte, căci controlul 
crescuse. Totuşi C.P.M. era acuzat că nu a susţinut densificarea construcţiilor din 
Dealul Viilor, generând chiar un proces de segregare a zonei, prin faptul că acolo 
au primit teren pentru case persoane cu funcţii de conducere din instituții şi 
întreprinderi. În cartierele Ioșia şi C.F.R. fuseseră eliberate autorizaţii în locuri 
nepretabile construcţiilor, unde pânza freatică era ridicată. La unele case-plombă 
nu se respectase nici regimul de înălțime cerut, nici arhitectura existentă în jur. 
Ca măsuri reparatorii, C.P.M. a luat în calcul interzicerea ridicării de garaje pe 
domeniul public și a caselor particulare care nu erau de „tip bloc”. 

Consiliul Popular Judeţean era vinovat de distribuirea unor loturi de teren 
mai mari decât i-ar fi permis Legea nr. 58/1974, majoritatea beneficiarilor 
înconjurându-le cu garduri metalice sau din prefabricate. C.P.]. ar fi eliberat 
autorizaţii de construire pentru case pentru persoane care nu aveau dreptul la o 
locuinţă în oraş (nu aveau domiciliul sau acordul de stabilire)”. Astfel, C.P.M. și 
C.P.]. erau acuzate de „insuficientă preocupare (...) pentru aplicarea întocmai a 
legislaţiei în vigoare privind sistematizarea localităţilor urbane și rurale și a 
indicaţiilor date de conducerea superioară de partid și de stat”, inclusiv că 
angajaţii lor nu au dus destulă „muncă de lămurire a particularilor în vederea 
renunțării la construcţia de case individuale cu spaţii mari”%. 


% Ibidem, dosar 18/1978, f. 4, 7; Crişana, Oradea, anul XXX, nr. 288, 7 decembrie 1975, p. 3 
% A.N.-S.].Bh., fond Comitetul Judeţean Bihor al P.C.R., dosar 18/1978, f. 59-61 
8 A.P.M.O., fond Consiliul Popular al Municipiului Oradea — Comitetul Executiv, dosar 3/1978, vol. 17, 
f.10 
% A.N.-S.].Bh., fond Comitetul Judeţean Bihor al P.C.R., dosar 18/1978, f. 3-3v. 
% Ibidem, f. 59 

Pentru a-și construi case, unii beneficiari ar fi cumpărat materiale de 
construcţii de la trusturi la prețuri derizorii, folosind forță de muncă provenită din 
aceleași surse sau au modificat, ilegal, proiectele imobilelor, în special prin 
mărirea suprafeței, prin adăugarea unei camere sau chiar a unui apartament în 
plus. Astfel de cazuri intrau în atenţia Procuraturii. Alte persoane fie au ridicat 
construcţiile, dar nu le-au finalizat în termenul stabilit sau nu le-au finisat, fie nu 
au mai demarat lucrările, deși terenul fusese atribuit. De fapt, o parte a 
materialelor de construcții nu au fost de găsit în comerţ, în intervalul verificat 
lipsind peste 19 tone de ciment și 2840 m? cherestea. Au fost descoperite și cazuri 
în care s-au folosit materiale mai multe sau mai scumpe decât cele plătite, în 
special de către persoane „cu funcţii de răspundere” (cum ar fi Alexandru Brata, 
atunci şef serviciu la Miliția Bihor). 

Prin urmare, forul de la Bucureşti a propus sancţionarea lui Petru Demeter, 
primarul Oradiei, Ştefan Szant6 şi George Vaida, amândoi foști primari ai 
municipiului, Traian Bonta, viceprimar, Viorel Ștrengaru, fost viceprimar, losif 
Cun, directorul T.C.L.O. şi alţii. Au fost acordate 30 de sancţiuni disciplinare și 23 
de amenzi, în valoare de 75.000 lei”. 

În fapt, contravenţii pentru nerespectarea, de către particulari, a 
autorizaţiilor, termenelor, suprafețelor, pentru adăugrarea unei camere în mod 
ilegal etc. erau date anual: 50 în anul 1981%, 103 în 1982%, 151 în 1983%. În ce 
priveşte desfacerea balcoanelor închise ilegal, C.P.M. a adoptat Decizia nr. 
977/1982%, prin care se puteau elimina astfel de construcții şi sancţiona pe cei ce le 
montau. 'Totalul cazurilor era de 3883 în anul 1982, din care 382 de balcoane au 
fost desfăcute”. 


Greșelile și problemele erau numeroase și ca urmare a creșterii volumului 
construcţiilor. Planul anual de locuinţe, în judeţul Bihor, a crescut de la 2000 la 
4000 de unități către finalul anilor '70 (5200 de unităţi pentru anul 1978”), urmând 
să sporească la 7000 după anul 1979, conform discuţiilor din cadrul județenei de 
partid*. Totodată, ţinând seama de dificultățile de finanţare şi asigurare a 


91 Ibidem, f. 56, 62-63 
% A.P.M.O,, fond Consiliul Popular al Municipiului Oradea — Comitetul Executiv, dosar 2/1981, vol. 9, f. 9; 
Pentru înăsprirea controalelor, Comitetul Executiv al C.P.M. adopta Decizia 836/1981 privind 
activitatea de disciplină în construcţii. Ibidem, f. 14-16 
% Ibidem, dosar 2/1982, vol. 16, f. 14 
% Ibidem, dosar 3/1983, vol. 14, f. 12 
% Ibidem, dosar 4/1982, vol. 8, f. 56 
% Ibidem, dosar 2/1982, vol. 16, f. 14 
” Crişana, Oradea, anul XXXII, nr. 254, 27 octombrie 1977, p. 1 
% Idem, anul XXXIV, nr. 43, 21 februarie 1979, p.1 

șantierelor cu materiale și forță de muncă, s-a optat pentru prioritizarea 
investiţiilor în construirea de locuinţe, în defavoarea altora. 

Adevăratul test pentru autoritățile implicate în sistematizare a fost anul 
1979, când erau aniversaţi 35 de ani de la schimbarea de putere din 23 august 1944, 
fiind şi anul celui de-al XII-lea Congres al P.C.R.. Atunci a fost devansată predarea 
a 1000 de apartamente din planul pe 1980. Din aceste motive, dar și din cauza 
întârzierii în predarea a 800 de apartamente din 1978, planul de construcții 
locuinţe aproape s-a dublat față de anul precedent: 7000 în întreg județul, față de 
4449, conform planului iniţial”. Într-un interviu acordat ziarului Crișana, 
directorul Trustului de Construcţii Locale, Iosif Cun, declara că documentaţiile 
pentru marea majoritate a acestor locuințe fuseseră deja pregătite până în 
începutul iernii 1978-1979, la fel și bazele de producție pentru materialele de 
construcții!Y. Estimările arătau că în anul respectiv urma să se construiască cât în 
anii 1976-1977 cumulat, cu asigurarea nivelului calitativ expectat, dar greu de atins 
în contextul existenţei a „sute de reclamaţii de calitate”10!. „Exact sunt 7180 (de 
apartamente în planul pentru 1979 — n.n.), eşalonate pe trimestre astfel 575; 1866, 
2341, 2398”, acesta fiind graficul publicat în presă în timpul anului'?. Deși în 
decursul anului 1979 au fost anunţate repetate succese, atât în producţia de 
materiale de construcții, cât și în construirea de locuinţe!, planul uriaș de lucrări 
nu a putut fi realizati. Recuperarea restanțelor a durat câteva luni și abia „în 
trimestrul III (1980 - n.n.) s-a ajuns la nivelul planului. După mulţi ani, așadar, 
trustul orădean are perspectiva să-și realizeze atât planul valoric, cât şi cel fizic” 18. 


În cincinalul 1976-1980, în Oradea şi judeţ ar fi fost livrate 17.181 de 
apartamente, în care s-ar fi mutat „peste 50.000 de cetăţeni” (în 1978, în Oradea 
erau circa 23.000 de apartamente!%). Planul cuprinsese, iniţial, circa 18.000 de 
unități!, suplimentate cu încă 2000, deoarece „Decretul îi obilgă (pe cetăţeni — 
n.n.) să facă copii și n-au condiţii de locuit şi alte nemulțumiri ce vin din faptul că 
nu au locuință”!%8. Bilanţul, prezentat de primarul municipiului, Petru Demeter, 
era completat cu două policlinici, trei dispensare, unități comerciale, respectiv 


% A.P.M.O,, fond Consiliul Popular al Municipiului Oradea — Comitetul Executiv, dosar 2/1978, vol. 4, f.14 
1% Crişana, Oradea, an XXXIII, nr. 296, 15 decembrie 1978, p. 1 
101 [bidem, an XXXIV, nr. 10132, 30 septembrie 1979, p. 1 
102 Jbidem, nr. 9985, 8 aprilie 1979, p. 3 
1% [bidem, nr. 10031, 2 iunie 1979, p. 1 
1% S-ar fi construit cu circa 1000 de apartamente mai puţin decât s-a prevăzut în plan: Idem, anul 
XXXV, nr. 10231, 25 ianuarie 1980, p. 1 
1% Idem, nr. 10476, 7 noiembrie 1980, p. 2 
1% A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol. 11, 
f.4 
17 A.N.—S.].Bh., fond Comitetul Județean Bihor al P.C.R., dosar 3/1974, f. 58 
108 Ibidem, dosar 11/1974, f. 108; Ibidem, dosar 8/1975, f. 199-200v. 

demararea proiectului de restaurare a centrului istoric!%. În același interval, prin 
proiectele C.P.M. şi a ministerelor de resort, ar fi fost modernizate peste 100 de 
străzi. De asemenea, au fost date în folosință două poduri noi peste Crișul Repede 
(podurile Densușianu și Intelectualilor), au fost amenajate pasajele pietonale din 
zona străzii gen. Magheru şi a fost consolidat malul Crișului de-a lungul străzii 
Principatelor Unite!!. Au fost ridicate grădinițe în cartierele loșia, Episcopia și 
Zona de Vest, școlile generale nr. 4, 11 și 12, liceul „Sinteza” (azi Liceul Tehnologic 
„Constantin Brâncuși”)!!! şi locuri în internate, Spitalul de Copii şi policlinica din 
vecinătate, unități sportive, respectiv hoteliere. 

Haosul provocat de numeroasele lucrări publice derulate deodată 
nemulțumea oficialii C.P.M., pentru că, spuneau, „se sparge oraşul cum se vrea 
(...) Tot orașul este într-o stare de plâns. De aceea, dacă ne apucăm de o lucrare să 
o ducem la finalizare, să urmărim să fie terminată lucrarea respectivă”. Reparaţiile 
capitale ale străzilor erau îngreunate de cantităţile insuficiente de materiale, 
precum bitum, dar și caburanţi!?. 

Se încerca forțarea rezolvării încă a multe aspecte, precum sistematizarea 
unor intrări în oraş, a unor bulevarde şi a unor centre de cartier. Cu ocazia vizitei 
de lucru a lui Nicolae Ceaușescu din anul 1979 au fost formulate mai multe 
observaţii, în mod deosebit asupra necesității remodelării şi reconstruirii Căii 
Aradului, până la Întreprinderea Înfrăţirea!'3. „Vrem să înfrumuseţăm orașul, să-l 
facem mai modern și mai tânăr (...) aşa cum ne recomandă secretarul general al 
partidului, tovarășul Nicolae Ceaușescu”, se conchidea în prezentare!!“. 

Mesajul elogios adresat șefului statului, în anul 1980, cu ocazia trasării 
bilanţului procesului de urbanizare a Oradiei pe anii 1965-1980, era formulat în 
aceeași notă: „Datorită grijii permanente a conducerii partidului şi a tovarăşului 
Nicolae Ceaușescu, care ne-a vizitat de mai multe ori orașul și ne-a dat preţioase 
indicaţii, Oradea s-a dezvoltat vertiginos an de an”135, În prim plan sta platforma 
industrială de vest, dar și cele 40.000 de apartamente, câte s-ar fi construit în oraș 
în cei 15 ani, locuințe pentru 60% din locuitorii urbei'!. Construirea de noi 
locuinţe era în toi, până în luna iulie fiind predate, conform datelor din ziare, circa 
2400 de apartamente din planul pe 1980, alte 2660 fiind programate pentru 


1% Crişana, Oradea, an XXXVI, nr. 10527, 8 ianuarie 1981, p. 3 

10 A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol. 5, 
£.14 

11 Ibidem, dosar 3/1979, vol. 4, f. 11-12 

12 Ibidem, dosar 3/1978, vol. 19, f. 3, 4 

13 A.N.-S.].Bh., fond Comitetul Judeţean Bihor al P.C.R., dosar 7/1979, f. 112 

11+ Crişana, Oradea, an XXXV, nr. 10378, 16 iulie 1980, p. 1 

115 [bidem, nr. 10378, 16 iulie 1980, p. 1 

116 [bidem 

predare până în finalul anului!”. Pentru cincinalul următor, 1980-1984, era 
prevăzută construirea a aproape 25.000 de apartamente în Oradea și în județi!s. 


În cadrul unui interviu acordat cotidianului Crişana în 1981, primarul 
Alecu Paraschiv declara că circa 120.000 de orădeni (dintr-o populaţie de 
aproximativ 175.000-178.000 de locuitori!!) locuiau în apartamente construite în 
perioada postbelică!%. Pentru acel an, planul prevedea darea în folosință a 4123 de 
apartamente noi!?!, din care 3050 din elemente prefabricate!%?, majoritatea în Zona 
de Vest, Nufărul I, atunci ivindu-se posibilitatea deschiderii de noi fronturi de 
lucru în cartierul Nufărul II şi pe bulevardul gen. Magheru. Planul nu a fost 
îndeplinit!?. În plus, la începutul anului 1981 se lucra pentru recuperarea unei 
restanţe de 572 de apartamente, rămase nepredate în anul 198012. 

Până atunci deja vorbim de un număr mare de locuinţe noi în municipiu, 
respectiv de numeroşi locuitori mutaţi în casă nouă. Cum o astfel de situație 
influenţa calitatea vieţii, în 1981, Academia de Științe Sociale și Politice făcea, în 
Oradea și în orașele din judeţ, o cercetare privind calitatea vieţii şi satisfacția 
locuitorilor față de habitat, cartier și oraş. Studiul a fost realizat prin aplicarea unui 
chestionar unui număr de subiecţi, de toate categoriile de vârstă şi din medii 
profesionale diverse. Întrebările s-au referit atât la gradul de satisfacţie față de 
locuinţă și oraș, cât și despre alte aspecte personale, familiale și materiale. Din 55 
de persoane!% chestionate în Oradea, toate având domiciliul în municipiu, 37 erau 
născute în mediul rural, 16 în mediul urban, iar alte două persoane nu au 
menţionat locul nașterii. Astfel de date confirmă faptul că, în acel moment, o 
semnificativă parte a locuitorilor Oradiei, a oraşelor în general, proveneau de la 
sate. În ceea ce privește gradul de mulțumire faţă de oraş, din totalul 
chestionaţilor, 34 au considerat Oradea un oraş bun sau chiar excelent de trăit, în 
timp ce 16 îl considerau satisfăcător sau mediu, iar alți patru erau total 
nemulțumiți. Însă percepţia faţă de cartierul în care locuiau, în general ea era mai 
proastă decât cea privind oraşul. Deşi nu știm în ce cartiere locuiau respondenții, 
25 dintre ei considerau că nivelul lor de viaţă era bun și foarte bun, în timp ce 16 îl 
vedeau ca satisfăcător sau mediu, iar 11 erau în mare parte sau total nemulțumiți. 


17 Jbidem, nr. 10399, 9 august 1980, p.1 

118 [bidem, anul XXXIV, nr. 10134, 3 octombrie 1979, p. 3 

119 Anuarul statistic al Republicii Socialiste România 1980, Direcţia Centrală de Statistică, p. 51, tabel 18 
12 Crişana, Oradea, an XXXV, nr. 10666, 20 iunie 1981, p. 3 

121 A.N.S.].Bh., fond Comitetul Judeţean Bihor al P.C.R., dosar 3/1981, f. 140 

122 Ibidem, dosar 6/1980, f. 3 

1% A.P.M.O,, fond Consiliul Popular al Municipiului Oradea — Comitetul Executiv, dosar 3/1982, vol. 3, f. 3 
12 Crişana, Oradea, anul XXXV, nr. 10451, 9 octombrie 1980, p. 3; Ibidem, anul XXXVI, nr. 10590, 22 
martie 1981, p.1 

1% Nu cunoaștem numărul total al chestionarelor aplicate. 55 reprezintă numărul celor descoperite și 
cercetate. 

Respondenţii locuiau atât în case, cât şi în blocuri, atât în locuințe 
proprietate personală, cât şi în chirie. 30 dintre ei erau mulțumiți sau pe deplin 
mulțumiți de condiţiile de locuire, în timp ce alți 17 le vedeau drept satisfăcătoare 
sau mediocre. Șapte dintre cei chestionați considerau că locuiau în condiţii 
proaste. Dintre cele 30 de persoane mulțumite de locuință, 19 locuiau în 
apartamente, iar restul în case cu curte. Toţi cei care locuiau în apartamente 
dispuneau de dependinţe (baie și bucătărie), dar din totalul celor 19 respondenţi 
care locuiau în case, doar 10 dispuneau de baie. Ceilalţi nouă nu se considerau 
satisfăcuţi de condiţiile de locuire. 

În medie, în locuinţele supuse cercetării domiciliau două-trei persoane, iar 
numărul de camere varia, astfel că există situaţii în care cinci persoane aveau la 
dispoziție două camere de locuit, într-o casă fără baie, gradul de confort fiind unul 
satisfăcător. Prezența a şase persoane într-o casă proprietate particulară, cu trei 
camere și dependinţe, ducea la un grad bun de satisfacție față de locuinţă, la fel ca 
cea a patru persoane într-un apartament cu patru camere, proprietate personală. 
Persoanele chestionate care locuiau singure, în apartamente cu una sau două 
camere, în general (cinci versus trei) erau nemulțumite de condiţiile de trai, deşi 
aveau dependințe. Dintre cei 33 care locuiau în apartamente, 15 plăteau chirie 
statului și tot 15 le dețineau în proprietate particulară, alți trei nedeclarând forma 
de proprietate. Un alt aspect relevat de această cercetare e că în apartamente nu 
locuiau mai mult de patru persoane. Situaţiile în care numărul locatarilor depășea 
totalul de patru erau la case, însă acele 4-5-6 persoane care le ocupau aveau la 
dispoziție cel puţin trei camere de locuit. Locatarii apartamentelor, dacă erau în 
număr de patru, aveau la dispozţie trei sau patru camere, existând și patru cazuri 
în care existau două camere pentru patru persoane, situație nelegală dacă 
proprietarii le-au primit prin repartiție!?. 


XXX 


Trecerea la etapa reconstruirii totale a cartierelor orădene a presupus 
revizuirea schițelor de sistematizare a localităţilor bihorene. Între obiectivele 
demersului reținem: menţinerea construcţiilor noi în limitele perimetrelor 
construibile existente, delimitarea mai precisă a zonelor centrale şi a unora 
destinate micii industrii, adoptarea unor măsuri pentru prevenirea inundaţiilor. 
Importanţa socială a sistematizării orașelor bihorene ținea de „satisfacerea 
nevoilor oamenilor muncii”, respectiv creșterea gradului de confort a 
locuinţelor!?. Se dorea economisirea materialelor de construcții şi a energiei, 


26 Arhiva Centrului de Studiere a Populaţiei, Universitatea „Babeş-Bolyai” Cluj-Napoca, 
neorganizată 
127 Crişana, Oradea, anul XXXVI, nr. 10461, 21 octombrie 1980, p. 3 

precum și diversificarea aspectului fațadelor, „aplicând pe scară largă decoraţiile 
inspirate din motivele folclorice ale judeţului nostru”1%. 

Printr-o Decizie a Comitetului Executiv al Consiliului Popular Municipal, 
investițiile în blocurile de locuinţe și eliberarea amplasamentelor au fost urgentate. 
Totodată, termenele de execuţie deveneau mai stricte și erau supuse controalelor 
autorităților, iar în ceea ce privește reaparaţiile de la blocuri, Sectorul de 
gospodărire comunală și locativă din cadrul Consiliului Popular Municipal 
colabora cu T.C.L.O. şi 1.].G.C.L.!>. 

După 1980, Sectorul de arhitectură, sistematizare, control și disciplină în 
construcţii din cadrul C.P.M. a primit sarcini extinse, verificând respectarea 
tuturor amplasamentelor construcţiilor, elaborând proiectele de parcelare în 
vederea atribuirii de teren pentru case, asigurând denumiri noilor străzi şi numere 
noilor imobile. Totodată, el verifica execuţia tuturor construcțiilor de pe raza 
municipiului, cât şi clădirile aflate în pericol de autodemolare, supunea spre 
analiză și avizare Comisiei municipale de sistematizare toate detaliile de 
sistematizare, se ocupa de strămutarea gospodăriilor și verifica eliberarea 
amplasamentelor!%. 

Cerinţele de plan fiind în creştere, tot mai multe blocuri fiind construite din 
panouri mari, Întreprinderea de Materiale de Construcţii (LM.C.) beneficia de 
fonduri crescute pentru dezvoltarea liniilor de producţie!?!. „Din aceste elemente 
se pot face anual 1800 de apartamente confort unu, cu două-trei sau patru camere. 
Blocurile se pot construi în forme variate, dreptunghiulare sau de colţ, cu mai 
multe etaje până la P+8”. Camerele de baie (numite „elemente spaţiale”) erau 
construite după următoarea procedură: „cei patru pereţi şi tavanul se realizează 
dintr-o singură turnare și se asamblează cu pardoseala. Odată cu turnarea 
pardoselii se aplică şi plăcuţele de cezarom, obținându-se astfel o lucrare de 
calitate și trainică”. Cu excepţii, camerele de baie erau trimise către şantiere cu 
toate dotările, inclusiv oglindă, suport pentru prosoape și bec!%. 

În același timp, I.M.C. era obligată ca, împreună cu T.C.L.O., să identifice 
soluţii de reducere a consumului de energie, precum și a unor materiale: ciment, 
polistiren, vată minerală. În condiţiile creşterii planului de locuinţe şi a atingerii 
capacităţii I.M.C., s-a propus o creştere a numărului de blocuri construite din 
cărămidă!%. În anul 1980, întreprinderea producea elemente prefabricate diverse, 
cum ar fi: elemente de structură și acoperiş, prefabricate din beton armat, stâlpi 


125 Ibidem 
1% A.P.M.O,, fond Consiliul Popular al Municipiului Oradea — Comitetul Executiv, dosar 3/1981, vol. 3, f. 
137-138 
130 Ibidem, dosar 3/1983, vol. 14, f. 11 
131 A.N.—S.].Bh., fond Comitetul Judeţean Bihor al P.C.R., dosar 6/1980, f. 3 
152 Crişana, Oradea, anul XXXIV, nr. 10131, 29 septembrie 1979, p. 3 
1% A.N.—S.].Bh., fond Comitetul Judeţean Bihor al P.C.R., dosar 3/1981, f. 122 

electrici, B.C.A. simplu și armat, blocuri ceramice, cahle pentru sobe de teracotă, 
pereţi laterali și despărțitori, fațade și camere de baie ș.a.1% Producţia a crescut în 
1981 prin modificarea unor soluţii tehnice şi deschiderea a două linii tehnologice 
noi. Conform informaţiilor din presă, creșterea anuală ar fi fost de 25-36% pentru 
unele sortimente, în același timp fiind inaugurată producţia de băi echipate!%. În 
decursul anilor '80, I.M.C. era unul dintre principalii furnizori de panouri 
prefabricate pentru șantierele de locuințe orădene (liniile sale putând produce 
panouri mari pentru circa 1800 de apartamente anual), dar și pentru șantierele 
industriale, construcţii zootehnice şi pentru lucrările hidrotehnice!*. Panourile 
mari exterioare pentru blocurile de locuinţe erau diversificate prin finisaj, cele 
realizate din B.C.A. armat primind, unele, rulouri exterioare, astfel încât 
monotonia cartierelor construite pe sistem industrial să scadă!”. Către finalul 
anilor '80 a fost propusă introducerea cabinelor de baie din elemente spaţiale în 
structura blocurilor din cadre și diafragme!%. 


1986: blocuri din elemente prefabricate, în construcție pe strada Vasile Conta 


13 Crişana, Oradea, anul XXXV, nr. 10231, 25 ianuarie 1980, p. 3 
1% Ibidem, anul XXXIV, nr. 10131, 29 septembrie 1979, p. 3; Ibidem, anul XXXV, nr. 10473, 4 noiembrie 
1980, p. 1,3 
1% A.N.-S.].Bh., fond Comitetul Judeţean al P.C.R. Bihor, dosar 6/1985, f. 46; Crișana, Oradea, anul 
XXXVII, nr. 10892, 13 martie 1982, p. 1, 3; Ibidem, anul, XXIX, nr. 11612, 8 iulie 1984, p. 1; Ibidem, anul 
XLI, nr. 12368, 20 decembrie 1986, p. 3 
157 Crişana, Oradea, anul XXXIV, nr. 9961, 11 martie 1979, p.3 
1% A.N.-S.].Bh., fond Comitetul municipal Oradea al P.C.R., dosar 1/1988, f. 62v. 

Schiţele de sistematizare erau actualizate în condiţiile în care autoritățile 
centrale gândeau „direcţiile de dezvoltare” ale țării până în anul 2000. Pentru 
Oradea era prevăzută crearea unui sistem rutier care să facă față fluxului de trafic 
din perspectivă, iar în cele mai multe dintre orașele și comunele mari ale județului 
era planificată construirea de centre politico-administrative. 

O problemă, semnalată la începutul anilor '80 pe raza municipiului, era 
distanța foarte mare pe care unii elevi o aveau de parcurs pentru a ajunge la 
școală, aceasta pentru că numărul unităților de învățământ din noile cartiere era 
prea mic!%. Creşterea a fost, într-adevăr, exponențială, populaţia Oradiei 
însumând aproximativ 206.000 locuitori în anul 1984, astfel că putem bănui că 
populaţia școlară a crescut și ea, cel puţin proporţional. 

Pentru anul 1982, planul de execuție prevedea livrarea, în Oradea, a 3013 
apartamente (3586 în judeţ, din care 813 restante din anul 19821%), din care, în luna 
iulie, se lucra la circa 1600!+, iar până în 23 noiembrie au putut fi terminate 2384 
de unități. totodată, se lucra pentru construirea şi amenajarea a circa 80.000 m? de 
spaţii comerciale. Suprafaţa era considerată prea mare de directorul T.C.L.O., losif 
Cun: „cred că se face risipă de spaţiu comercial la ora aceasta în Oradea, în dauna 
altor aşezăminte social-culturale, de exemplu în Nufărul nu am școală, loșia la fel, 
Lacu Roşu la fel”!2. În anii următori, cea mai mare întârziere s-a înregistrat la 
darea în folosință a magazinului B.I.G. (Tineretului) de pe strada Transilvaniei!?. 

Tot în 1982, în Oradea erau în execuţie podul Decebal, lărgirea la patru 
benzi a Șoselei Borșului şi a străzii Lăpușului, drumul de legătură dintre Calea 
Clujului şi DN 76, pe lângă șantierul C.E.T. II, dublarea liniei de tramvai de pe 
strada Decebal și mai multe lucrări de rețele de apă. Tot atunci se construia 
clădirea cu 700 de paturi a Spitalului Judeţean!%, pentru care lucrările s-au întins 
pe 7-8 ani, din care trei au fost necesari pentru consolidarea terenului!%. 

Pentru mai buna desfăşurare a repartizării locuinţelor, C.P.M. a adoptat 
Decizia nr. 292/1982, care prevedea verificarea eliberării amplasamentelor și 
respectarea proiectelor și termenelor de execuţie, urmând ca întreprinderile 
beneficiare să fie înştiințate de către Sectorul de gospodărire comunală privind 
finisarea apartamentelor atribuite. Locatarii, odată mutaţi și constituiți în asociaţii, 
erau „mobilizaţi” pentru realizarea lucrărilor de amenajare din jurul blocurilor, 


1% Ibidem, dosar 3/1981, f. 122; A.P.M.O., fond Consiliul Popular al Municipiului Oradea — Comitetul 
Executiv, dosar 2/1978, vol. 4, f. 5 
1% Crişana, Oradea, anul XXXVII, nr. 10899, 21 martie 1982, p. 3 
11 Ibidem, nr. 10966, 14 iulie 1982, p. 1 
12 A.N.—S.].Bh., fond Comitetul Județean Bihor al P.C.R., dosar 7/1982, f. 161-162v., 166-166v. 
143 Ibidem, dosar 15/1986, f. 10 
1% A.P.M.O,, fond Consiliul Popular al Municipiului Oradea — Comitetul Executiv, dosar 2/1982, vol. 2, 
f.14-19 
145 Ibidem, dosar 3/1983, vol. 8, f. 4 

contribuiau bănesc la acestea, iar Sectorul de gospodărire comunală avea obligaţia 
verificării izolaţiilor din subsolurile și de pe acoperișurile imobilelor!*. 

În anul următor (1983), alte 2855 de apartamente au fost predate în 
municipiu!', pentru care era necesară extinderea rețelei de alimentare cu apă și 
dotarea cu pompe, ca apa să poată urca până la nivelele superioare!%. Noile 
metode de lucru în sistematizare, bazate inclusiv pe îndesirea clădirilor, erau în 
plină aplicare. Se aprecia că „risipa de teren, ineficiența economică a utilizării 
dotărilor edilitare, spaţiile mici şi multe destinate jocului copiilor (sursă de zgomot 
necontrolată), densitatea mică și nu în ultimul rând senzaţia de excentricitate și 
izolarea funcţională și afectivă faţă de oraş erau carențe erau probleme care nu 
puteau să nu ridice problema revizuirii unor norme de sistematizare, lucru care s- 
a şi întâmplat”. Erau constante discuţiile privind revizuirea unor norme de 
sistematizare fiindcă „procesul de urbanizare este un proces evolutiv, cu mutații 
de multe ori imprevizibile, proces aflat într-un raport cauzal direct cu problemele 
pe care le creează sau recreează viaţa”!*. 

Pentru anul 1984, planul economic prevedea 2657 de apartamente noi în 
Oradea!%, din care 2519 au fost efectiv construite!”!. La dispoziţia cetățenilor se 
aflau, în 1984, școli cu 970 de săli de clasă, 4753 de locuri în internate şi 3245 de 
locuri în spitale, completate cu cele din cadrul noului spital județean!?. Tot în 
1984, la nivelul oraşului începea să-și arate efectele Decizia nr. 979/1984 privind 
realizarea planului de construire a locuinţelor. Aceasta prevedea reactualizarea 
colectivelor constituite la nivel de municipiu pentru problemele de construcții, 
eliberarea amplasamentelor pentru frontul de lucru 1984/1985, impulsionarea 
documentaţiilor de sistematizare pentru zonele Sovata II, Decebal - Înfrăţirea, 
Nufărul II/III, rezolvarea rapidă a cazurilor de inundare a subsolurilor și condens. 
Recepţia blocurilor se făcea numai după racordarea la utilități şi finisarea spaţiilor 
comerciale!%. 


146 Ibidem, dosar 3/1982, vol. 3, f. 17-18 
17 Crişana, Oradea, anul XL, nr. 11483, 8 februarie 1984, p. 3; O lună mai devreme, tot în presa locală 
fusese vehiculat totalul de 3305 locuinţe predate în 1983, lucru ce pune la îndoială credibilitatea 
informaţiilor. Ibidem, anul XXXIX, nr. 11457, 8 ianuarie 1984, p. 2 
1% A.N.—S.].Bh., fond Comitetul Judeţean Bihor al P.C.R., dosar 7/1982, f. 164v. 
1% Familia, Oradea, seria a V-a, anul 19 (120), nr. 4 (211), aprilie 1983, p. 4 
15 A.P.M.O,, fond Consiliul Popular al Municipiului Oradea — Comitetul Executiv, dosar 3/1984, vol. 11, 
f.4 
151 Crişana, Oradea, anul XXXIX, nr. 11760, 29 decembrie 1984, p. 1 
15 Ibidem, nr. 11535, 8 aprilie 1984, p. 1, 3; Ibidem, nr. 11628, 27 iulie 1984, p. 3; Ibidem, nr. 11648, 19 
august 1984, p. 3 
15 A.P.M.O., fond Consiliul Popular al Municipiului Oradea — Comitetul Executiv, dosar 3/1984, vol. 11, f. 
24-26 

146 


https://biblioteca-digitala.ro / https://mtariicrisurilor.ro 


În anul 1985, în Oradea ar fi trebuit predate 2546 de apartamente!%. După 
primele zece luni, Trustul de construcţii avea o rămânere în urmă de 103 
apartamente față de plan, o întârziere valorică de 15 milioane de lei, astfel că, în 
noiembrie-decembrie 1985 mai rămăseseră de construit 748 de apartamente, din 
care 336 din panouri mari!”. Restanţele erau explicabile, în condiţiile în care în 
vara anului 1985 au început probleme serioase în aprovizionarea cu materiale de 
construcţii. Deși criza de forță de muncă era constantă!%, mai mulți angajaţi ai 
Trustului lipseau de pe șantiere și erau surprinși lucrând pentru particulari!”. 
Schimburile doi şi trei ar fi fost prost organizate, iar utilajele nu erau folosite la 
capacitate maximă!%. Pentru rezolvarea situaţiei, în 1985 Laurean Tulai, prim- 
secretar de Bihor, solicita ca „tovarășii de la Secţia planificare, împreună cu cei de 
la Trust care se ocupă de această treabă, vă duceţi la fiecare unitate furnizoare și 
nu plecaţi de acolo până nu se expediază materialele. Nimeni nu rămâne în birou. 
Trustul de construcții, începând de azi vă organizaţi în așa fel lucrurile încât să 
lucraţi și ziua și noaptea, în schimburi prelungite, pentru că locuinţele trebuiesc 
date în folosință până la sfârșitul anului”. 

Pentru nerealizarea planului de execuţie apartamente, Iosif Cun a fost 
demis în 1986 din funcţia de director al T.A.G.C.M. şi înlocuit cu Traian Bonta!%. 
În luarea de cuvânt din timpul şedinţei aferente a comitetului judeţean al P.C.R. 
Bihor, Cun arăta că, în anul 1985, „producţia globală s-a realizat în proporție de 
93,92%, dar că nu am lucrat decât 10 luni pe an. Nu ne-am realizat nici 
productivitatea muncii pentru că nu s-a lucrat tot anul. În aceste 10 luni de lucru 
noi am realizat (...) un număr de apartamente, rămânând nedate în folosință 664”. 
În fapt, vina o purtau autorităţile de la Bucureşti, care nu asiguraseră cote de 
materiale suficiente pentru nevoile Trustului. La nivel naţional, după cum 
recunoștea Comitetul pentru Problemele Consiliilor Populare, 25.000 de 
apartamente au rămas nepredate din cauza „situaţiei grave în livrarea unor 
materiale”!!. Recuperarea restanțelor a fost posibilă prin aplicarea unui plan de 
măsuri, adoptat de către C.P.M. prin Decizia nr. 471/1986!2. 


15 Ibidem, dosar 2/1985, vol. 1, f. 92 

15 A.N.—S.].Bh., fond Comitetul Județean Bihor al P.C.R., dosar 6/1985, f. 25 

15 Continua să lipsească forța de muncă calificată: zidari, zugravi, dulgheri etc.: A.P.M.O., fond 
Consiliul Popular al Municipiului Oradea — Comitetul Executiv, dosar 2/1986, vol. 3, f.9 

157 A.N.—S.].Bh., fond Comitetul Judeţean Bihor al P.C.R., dosar 15/1986, f. 10v. 

15 A.P.M.O,, fond Consiliul Popular al Municipiului Oradea — Comitetul Executiv, dosar 2/1986, vol. 3, f. 
14 
1% A.N.—S.].Bh., fond Comitetul Judeţean Bihor al P.C.R., dosar 6/1985, f. 25v. 

1% [bidem, dosar 14/1986, f. 144; Crişana, Oradea, anul XLI, nr. 12125, 9 mai 1986, p. 2 

15 A.N.—S.].Bh., fond Comitetul Județean Bihor al P.C.R., dosar 14/1986, f. 121-126v., 138-140 

16 A.P.M.O,, fond Consiliul Popular al Municipiului Oradea — Comitetul Executiv, dosar 4/1986, vol. 4, f. 
78-81 

Pentru anul 1986 erau prevăzute alte 3130 de apartamente în județi*, din 
care 2073 în Oradea, parţial restanţe din anul precedenti“. Datorită cererii mari de 
locuinţe din oraș, a fost devansată execuţia a 1000 de apartamente din frontul de 
lucru 1986/1987, în zonele Proletarilor I, străzile Bălcescu, Decebal - Tudor 
Vladimirescu şi Nufărul I1/II, pentru care eliberarea amplasamentelor a început în 
luna mai!%, iar prin Decizia nr. 472/1986 a fost urgentată, fiind cerută predarea a 
350 de apartamente lunar, cu toate utilităţile legate!e. Din totalul locuințelor pe 
judeţ, 1119 urmau să fie construite din panouri mari, 982 din diafragme de beton 
armat, 704 din cadre de beton armat și 325 din zidărie. Pentru realizarea a 2079 de 
apartamente, amplasamentele erau deja libere în octombrie 1985, urmând ca 
celelalte să fie eliberate până în finalul trimestrului 1 1986!:%. 

Pentru accelerarea lucrărilor pe şantiere, Comitetul Executiv al Consiliului 
Popular Municipal adopta, în anul 1986, un nou plan de măsuri. El prevedea 
reactualizarea graficelor de predare a apartamentelor, astfel încât lunar să poată fi 
livrate 350 de locuințe, urgentarea demolărilor și aprovizionarea șantierelor. Se 
cereau generalizarea lucrului în două schimburi, responsabilizarea celor designaţi 
să urmărească bunul avans al construcțiilor, sancţionarea abaterilor disciplinare şi 
a absențelor muncitorilor. Predarea apartamentelor se putea face doar după 
asigurarea tuturor utilităţilor și a dotărilor de cartier, iar I.M.C. era obligată să 
livreze doar panouri prefabricate gata finisate!e5. 

Lucrările de elaborare a noii schițe de sistematizare a municipiului, 
valabilă pentru perioada 1986-1990, şi cuprinzând perspectivele de dezvoltare 
până în anul 2000, au fost finalizate în cursul anului 1986!%, în baza Deciziei nr. 
1214/1986 a C.P.M.!9. Ea stabilea suprafaţa Oradiei la 2597,8 ha (redusă de la 2826 
ha) și suprafeţele totale ocupate de: locuințe - 436 ha, dotări politico- 
administrative — 6,9 ha, dotări social-culturale — 121,8 ha, dotări sanitare — 51,7 ha, 
zone verzi — 390 ha, circulaţia rutieră — 288,8 ha, cult — 5,5 ha. Perimetrul centrului 
istoric era stabilit la 153,8 ha. Densitatea populaţiei avea să crească prin 
restrângerea perimetrului construibil şi creşterea regimului de înălțime, iar rețelele 
trebuiau să ocupe cât mai puţin spaţiu. S-a discutat inclusiv scoaterea înafara 
perimetrului construibil a Căii Clujului, de la Electrometal până la ieșirea din oraş, 


1% A.N.—S.].Bh., fond Comitetul Judeţean Bihor al P.C.R., dosar 6/1985, f. 113 

15 A.P.M.O,, fond Consiliul Popular al Municipiului Oradea — Comitetul Executiv, dosar 2/1986, vol. 3, f. 
13; Crişana, Oradea, anul XLI, nr. 12147, 4 aprilie 1986, p. 3 

1% A.P.M.O,, fond Consiliul Popular al Municipiului Oradea — Comitetul Executiv, dosar 2/1986, vol. 3, f. 
13, 19; Ibidem, dosar 3/1986, vol. 8, f.4 

166 Jbidem, f. 15-18 

1% A.N.—S.].Bh., fond Comitetul Județean Bihor al P.C.R., dosar 6/1985, f. 43 

15 A.P.M.O,, fond Consiliul Popular al Municipiului Oradea — Comitetul Executiv, dosar 3/1986, vol. 8, f. 
16-18; Ibidem, dosar 4/1986, vol. 4, f. 78-81 

1% Ibidem, dosar 4/1986, vol. 10, filă nenumerotată 

170 Ibidem, file nenumerotate 

a cartierului Episcopia-Bihor (pentru sistematizarea căruia au existat unele 
intenţii!”!) şi a zonei de dealuri a cartierului Oncea, astfel încât 5180 de gospodării 
să fie strămutat, iar circa 255 de hectare să fie introduse în circuitul agricol. Toate 
spaţiile de depozitare aflate pe teritoriul orașului trebuiau adunate într-o singură 
zonă. Principalele probleme identificate în gestionarea sistematizării ţineau de 
despăgubirea proprietarilor de locuințe strămutate!?, respectiv de identificarea 
unor locuinţe pentru strămutarea celor aflați în case în pericol de prăbușire — în 
general, acei proprietari primeau locuinţe prin redistribuiri!?. 

Astfel, către finalul anilor '80 activitatea de sistematizare a localităţilor 
bihorene trebuia să „contribuie la creşterea gradului de valorificare a resurselor 
locale, la amplasarea judicioasă în teritoriu a forțelor de producţie și la folosirea 
rațională a fondului funciar”!4, respectiv restrângerea suprafeţei construite. și 
creșterea celei dedicate activităţilor agricole!?. Consiliile Populare municipal, 
orăşeneşti și comunale erau obligate să stabilească analize şi dezbateri ale schițelor 
şi detaliilor de sistematizare şi să promoveze soluții arhitectural-urbanistice care 
„Să asigure păstrarea specificului şi tradiţiilor din fiecare zonă și localitate”17e. 

În privinţa demolărilor, Consiliul Popular Municipal opta pentru 
desființarea în același timp a tuturor construcţiilor afectate de un detaliu de 
sistematizare, pentru a nu se mai reveni ulterior acolo: „în unele cazuri se 
demolează unele clădiri, iar altele rămân. Să mergem pe arterele principale, să 
atenționăm și dacă este cazul să se dea în instanță”, era mesajul primarului Alecu 
Paraschiv!7. Însă datorită grabei cu care erau eliberate amplasamentele, C.P.]. 
întâmpina dificultăți în repartizarea de locuințe noi suficiente pentru persoanele 
strămutate. T.A.G.C.M. și 1.].G.C.L. erau obligate să conlucreze în baza unui grafic 
precis de demolări-strămutări-atribuiri de noi locuințe și pentru a împiedica 
persoanele nedorite să sustragă materiale de construcții rezultate din demolări. „În 
multe situații debandada este creată de tovarășii de la Şantierul [.].G.C.L.-ului care 
nu iau legătura cu cetățenii şi se vând aceste materiale, ajungând unde nu trebuie, 
nedepozitându-se la [.].G.C.L. cum este indicația”!%. 


171 Crişana, Oradea, anul XXXVI, nr. 10714, 15 august 1981, p.2 

12 A.N.S.].Bh., fond Comitetul Judeţean Bihor al P.C.R., dosar 2/1987, vol. 3, file nenumerotate; 
A.P.M.O,, fond Consiliul Popular al Municipiului Oradea — Comitetul Executiv, dosar 3/1986, vol. 15, file 
nenumerotate 

173 A.P.M.O,, fond Consiliul Popular al Municipiului Oradea — Comitetul Executiv, dosar 3/1986, vol. 17, 
filă nenumerotată 

17+ Crişana, Oradea, anul XL, nr. 11947, 8 august 1985, p. 2 

175 Ibidem, anul XLII, nr. 12677, 20 decembrie 1987, p. 1 

16 [bidem, anul XLI, nr. 12584, 3 septembrie 1987, p. 2; Ibidem, nr. 12301, 3 octombrie 1986, p. 1-2 

177 A.P.M.O,, fond Consiliul Popular al Municipiului Oradea — Comitetul Executiv, dosar 2/1982, vol. 16, 
f.6-7 

18 A.N.S.].Bh., fond Comitetul Judeţean Bihor al P.C.R., dosar 15/1986, f. 9v.; A.P.M.O,, fond Consiliul 
Popular al Municipiului Oradea — Comitetul Executiv, dosar 3/1986, vol. 17, filă nenumerotată 

Sistematizarea zonelor rezidenţiale trebuia să se concentreze, în opinia 
C.P.M., către zonele cu case vechi de 30-40 de ani, precum loșia, cele adiacente 
străzii Leontin Sălăjan (Calea Aradului), cartierul Velenţa şi proximitatea Căii 
Clujului!” Atribuirea locuinţelor se făcea conform metodologiei în vigoare şi cu 
30 de zile înaintea dării în folosinţă a blocurilor!%. 

În cadrul Plenarei Comitetului Judeţean al P.C.R. Bihor din vara anului 
1987, directorul T.A.G.C.M., Traian Bonta, afirma că Trustul ar fi construit, în 
perioada 1965-1987, în întreg județul, peste 57.500 de apartamente!*!. În alte 
documente, numărul total este de 60.980!%. Bilanţul a fost făcut în urma vizitei de 
lucru a lui Nicolae Ceaușescu în Oradea, din 10-11 iunie 1987, când au fost luate 
câteva măsuri pentru îmbunătăţirea sistematizării. Între ele, regândirea unor 
intrări în oraş şi a mobilării bulevardelor, realizarea unor proiecte noi de blocuri 
cu patru şi opt etaje din panouri mari, „cu un grad de confort mai ridicat și o 
arhitectură mai plăcută”. Atunci se lucra la blocurile din cadre de pe bulevardul 
Decebal, colț cu strada Tudor Vladimirescu, pe bulevardul Ştefan cel Mare, strada 
Seleușului, strada Dragoş Vodă, proiecte întârziate din cauza prioritizării 
blocurilor prefabricate. Urmau să înceapă lucrările pentru ansamblurile din strada 
Leontin Sălăjan (Calea Aradului, între strada Oneștilor şi bulevardul Decebal), 
Calea Clujului și etapa a doua a „centrului civic”. Planul de locuinţe în Oradea 
anului 1987 era de 2578 de unități!*, suplimentate cu alte 800!%, fiind predate, 
conform comunicatului dat în presă de către Trust, 292218. 

Critici privind construirea locuinţelor erau formulate de prim-secretarul de 
Bihor, Andrei Sorcoiu, în cadrul unei şedinţe a Comitetului Municipal al P.C.R.: 
„Cartierele în care s-a construit sunt multe, dar nu s-au încheiat. Un număr 
important de blocuri de colț neterminate. De asemenea, nu s-au terminat, anumite 
zone, spaţii comerciale destinate serviciilor. Din acest punct de vedere să fie clar 
pentru toată lumea că nu se pot da (blocurile - n.n.) în funcțiune pe părți, pe felii. 
Cartierul odată început trebuie terminat şi dat cu tot ce e nevoie”15. 

Urmare a vizitei de lucru a lui Nicolae Ceauşescu în Oradea, în 1987, la 
nivelul tuturor structurilor politice şi administrative importante din județ și 
municipiu a fost discutat un raport cu principalele probleme ale sistematizării. 

Astfel, se considera că, din cauza tipizării clădirilor şi a creşterii proporţiei 
blocurilor construite prin metode industrializate, cartierele căpătau un aspect din 


17 Ibidem, dosar 2/1987, vol. 3, filă nenumerotată 
1% Ibidem, dosar 4/1987, vol. 11, filă nenumerotată 
181 A.N.—S.].Bh., fond Comitetul Judeţean Bihor al P.C.R., dosar 2/1987, filă nenumerotată 
1% Ibidem, filă nenumerotată 
18 Crişana, Oradea, anul XLII, nr. 12629, 25 octombrie 1987, p. 3 
1% A.N.-S.].Bh., fond Comitetul municipal Oradea al P.C.R., dosar 1/1987, f. 52 
155 Crişana, Oradea, anul XLIII, nr. 12810, 26 mai 1988, p. 2 
18 A.N.-S.].Bh., fond Comitetul municipal Oradea al P.C.R., dosar 1/1987, f. 105 

ce în ce mai monoton. Repetitivitatea fațadelor rămânea unul din subiectele 
principale de discuţie și la finalul deceniului al nouălea: „unele cartiere de locuinţe 
şi artere principale de circulaţie nu prezintă un aspect corespunzător privind: 
coloritul şi finisajul fațadelor, modul de realizare a balcoanelor inclusiv închiderea 
lor cu geam armat, creiază ansambluri monotone în special la blocurile din 
panouri mari realizate şi date în folosință în zonele: Decebal-Tudor Vladimirescu, 
zona străpungerii (bulevardul Decebal - n.n.), zona Negruzzi, Odobescu, Nicolae 
Bălcescu, strada Proletarilor și altele”. De vină ar fi fost atât proiectanţii, cât și 
constructorul care ar fi „executat unele lucrări fără să-și aducă contribuţia în mod 
critic, să îmbunătăţească soluţia”, dacă era cazul. 

Unele aspecte neplăcute privind fațadele blocurilor apăruseră din vina 
locatarilor, fiind vorba despre închideri de balcoane și logii'%7, montarea de rulouri 
exterioare pe ferestre, acoperiri ale unor balcoane situate pe ultimele etaje ale 
blocurilor, cu „materiale diverse, parte din ele sustrase din șantierele de 
construcţii”. Cei care făceau astfel de improvizații erau sancționați, însă cu greu 
puteau autoritățile dovedi că materialele erau „sustrase”... 

În acest sens, spuneau autorităţile locale, „ne-am propus să trecem 
neîntârziat (...) la eliminarea monotoniei în diverse cartiere pe care le construim, 
să facem fațade mai îngrijite şi mai durabile, iar la arterele de penetraţie să dăm un 
plus de atenţie la realizarea finisajelor exterioare. (...) Proporția (blocurilor 
realizate din panouri mari — n.n.) faţă de celelalte structuri va trebui stabilită în 
corelare cu indicatorii tehnici şi de eficiență dați prin plan”. Monotonia putea 
scădea prin folosirea șarpantei şi balcoane cu structură metalică!'s, inclusiv prin 
promovarea unei „arhitecturi noi moderne, cu elemente specifice românești, 
reprezentative pentru epoca noastră”!%. Erau studiate variante de îmbunătăţire a 
izolaţiilor exterioare ale blocurilor și extinderea folosirii panourilor mari din 
B.C.A. armat, ca pereţi exteriori (lansate în producție în 1981!%), prefabricarea 
balcoanelor, a aticelor. Astfel de soluţii au fost implementate la câteva blocuri în 
anii 1988-1989191. 

Alte propuneri de sistematizare vizau punerea în valoare a cursurilor de 
apă ce străbăteau orașul (râul Crişul Repede, pârâurile Peţa, Adona, Sălbatic, Paris 
și Crişul Mic), mobilarea lor cu clădiri și transformarea lor, unde se putea, în zone 
de agrement. Totodată, conform unei propuneri mai vechi, dar neîndeplinite, o 


1% Crişana, anul XXXVII, nr. 11039, 3 septembrie 1982, p. 3 
15 [bidem, anul XLII, nr. 12677, 20 decembrie 1987, p. 3 
1% [bidem, nr. 12522, 23 iunie 1987, p. 1 
1% [bidem, anul XXXIV, nr. 9961, 11 martie 1979, p. 3; Ibidem, anul XXXVI, nr. 10663, 17 iunie 1981, p.1 
11 Ibidem, anul XLIII, nr. 12765, 3 aprilie 1988, p. 1; Ibidem, anul XLIV, nr. 13207, 6 septembrie 1989, 
p.3 

parte a terenurilor ocupate de cenușă sau reziduuri industriale ar fi urmat să fie 
acoperite și redate circuitului agricol!%?. 

Conform unui alt raport, prezentat executivului local, dezvoltarea Oradiei 
era una echilibrată, iar detaliile de sistematizare întocmite în deceniul nouă 
cuprindeau toate dotările de cartier necesare, de la școli, grădinițe și creșe, la 
dispensare medicale, spaţii comerciale și de servicii. Un minus al sistematizării 
oraşului era „atacarea” cu lucrări a mai multor zone concomitent, unele blocuri 
neputând fi finalizate în timp util. „Neglijarea” unor zone insalubre și 
sistematizarea altora cu un fond locativ relativ nou era, de asemenea, criticată în 
raport, împreună cu lipsa unei arhitecturi cu „specific local”. Vina pentru lipsa 
finisajelor sau slaba lor execuţie, era pasată Întreprinderii de prefabricate. Această 
„superficialitate” ar fi fost de regăsit și pe șantiere, în modul lor de organizare, 
respectiv în calitatea execuţiei!?. Majoritatea acestor puncte s-au repetat într-un 
raport similar, prezentat în anul 198714. 


Pentru perioada 1988-1990, planurile de sistematizare au însemnat 
finalizarea unor ansambluri în zonele Tudor Vladimirescu, Cantemir, Ştefan cel 
Mare, Piaţa lon Creangă, centrul civic, Calea Clujului, cu predarea a 8614 
apartamente!” și conturarea centrelor politico-administrative ale localităților 
Salonta, Beiuș, Aleşd şi Marghita'%. În începutul anului 1988, circa 1600 de 
apartamente erau în lucru'”, din totalul de 2286 de predat!%, iar alte 1856 au fost 
programate pentru anul 1989!% (din care 1500 din prefabricate?%). Din acestea 1216 
fiind în diferite faze de execuţie în ianuarie 19892! și 1829 terminate până în luna 
septembrie??. În primele opt luni ale anului au fost predate 1502 de locuinţe (102 
ar fi fost peste plan?%), restul fiind la finisaje sau la structură, ritmul demolărilor 
pentru eliberarea altor amplasamente decurgând greoi? şi necesitând ajutorul 
întreprinderilor beneficiare. Cu toate acestea, prin Decizia nr. 76/1989, planul de 


1% A.N.-S.].Bh., fond Comitetul Judeţean Bihor al P.C.R., dosar 2/1987, file nenumerotate; A.P.M.O., fond 
Consiliul Popular al Municipiului Oradea — Comitetul Executiv, dosar 2/1987, vol. 3, file nenumerotate 
1% Ibidem, file nenumerotate 
1% Ibidem, file nenumerotate 
1% A.N.—S.].Bh., fond Comitetul Judeţean Bihor al P.C.R., dosar 19/1988, filă nenumerotată 
1% Ibidem, dosar 2/1987, filă nenumerotată 
1% Crişana, Oradea, anul XLIII, nr. 12688, 5 ianuarie 1988, p. 1 
1% Ibidem, nr. 12810, 26 mai 1988, p. 2 
1% A.P.M.O,, fond Consiliul Popular al Municipiului Oradea — Comitetul Executiv, dosar 2/1989, vol. 3, filă 
nenumerotată; Crișana, Oradea, anul XLIV, nr. 13016, 24 ianuarie 1989, p. 1 
2% A.N.-S.].Bh., fond Comitetul Judeţean Bihor al P.C.R., dosar 7/1989, filă nenumerotată 
21 Crişana, Oradea, anul XLIV, nr. 13016, 24 ianuarie 1989, p. 3 
22 Ibidem, nr. 13242, 17 octombrie 1989, p. 1 
23 Ibidem, nr. 13207, 6 septembrie 1989, p. 3 
204 Ibidem, anul XLII, nr. 12629, 25 octombrie 1987, p. 3 

locuinţe a fost suplimentat cu încă 300 de unități??, iar programul de locuinţe 
pentru 1990-1991 a fost pregătit în luna iunie 19892. 3000 de apartamente au fost 
planificate pentru anul 19902, însă numărul celor efectiv realizate a fost mic. Tot 
în 1989-1990 a fost ridicat Spitalul materno-infantil, cu 250 de paturi. 

În planul de activități adoptat la nivel de judeţ în urma vizitei de lucru a lui 
Nicolae Ceaușescu în Oradea, au fost cuprinse investiţii de consolidare a Dealului 
Viilor, măsuri de desființare a închiderilor de balcoane și logii, revizuirea unor 
detalii de sistematizare, atât pentru municipiu, cât și pentru orașele din judeţ. Din 
nou, se insista pe producţia de panouri mari pentru imobile de locuinţe cu opt 
etaje și a altor tipuri de elemente spaţiale și, în ultimă fază, realizarea 
sistematizării rurale, cu perspectiva finalizării ei, în mare parte, în anul 200026. 
Autorităţile mai vizau implicarea, financiară și prin muncă, a locatarilor în 
activități de întreținere și înfrumusețare a spaţiilor dintre blocuri??. 

Lucrările de construcții din municipiu erau criticate de prim-secretarul de 
Bihor, Andrei Sorcoiu, în cadrul şedinţelor comitetelor municipal şi judeţean de 
partid. „Zilnic aud la radio că în alte județe s-au dat multe apartamente în 
folosinţă în acest an și noi nu am dat nici unul. De aceea este necesar să se cupleze 
forțele constructorilor cu ale beneficiarilor şi să se scoată mai multe apartamente în 
acest an. (...) Referitor la Trustul de construcţii, aici s-a constatat multă dezordine 
în ceea ce priveşte organizarea punctelor de lucru din municipiu. Pe şantiere 
există dezordine şi nu sunt prevăzute cu semnalizatoare. Câteva exemple de acest 
fel — zona Decebal și zona 6 Martie, lângă muzeu”2. În luna ianuarie 1989, acelaşi 
Sorcoiu arăta că „avem o serie de lucrări frumoase, dar avem și neîmpliniri. (...) 
Sunt încă foarte multe artere de circulaţie care nu sunt închegate cum trebuie. Pe 
viitor, va trebui să avem grijă, să terminăm o zonă și apoi să începem alta, pentru a 
avea nişte lucrări organizate şi cartiere frumoase. (...) Nu se lucrează bine. Astfel, 
pereţii sunt neterminaţi, accesele nerealizate, finisajele sunt necorespunzătoare. 
(...) Am dori să se stabilească și contribuția unităților care au sarcini de finisaj, 
pentru munca prestată, urmând să primească mai multe apartamente unităţile în 
cauză, pentru a stimula munca lor”2!. 

Aspectul unor blocuri, în special din zona străzilor Podului şi Decebal, 
nemulțumea autorităţile locale, care cereau întreprinderilor să le reabiliteze 
fațadele. „Legat de proiectele pe care le avem, (...) am avut un salt calitativ (...). 


205 A.P.M.O,, fond Consiliul Popular al Municipiului Oradea — Comitetul Executiv, dosar 2/1989, vol. 3, filă 
nenumerotată 
2% Ibidem, dosar 2/1989, vol. 6, filă nenumerotată 
2% A.N.-S.].Bh., fond Comitetul Judeţean Bihor al P.C.R., dosar 8/1989, filă nenumerotată 
205 Ibidem, dosar 2/1987, filă nenumerotată; Ibidem, dosar 19/1988, file nenumerotate 
2% Ibidem, dosar 10/1987, filă nenumerotată; Ibidem, dosar 11/1987, filă nenumerotată 
20 A.N.-S.].Bh., fond Comitetul municipal Oradea al P.C.R., dosar 1/1988, f. 16 
211 Ibidem, dosar 2/1989, f. 22 

Suntem depășiți în ce priveşte alegerea variantelor, în privinţa realizării unor 
blocuri. Ne legăm de anumite proiecte tip şi legăm în lanţ niște blocuri la fel. (...) 
Trebuie să se meargă cu o faţadă mai bună, cu balcoane mai frumoase. (...) Să 
eliminăm colţurile, dreptunghiurile. Să mergem pe arcade, rotunjiri, o arhitectură 
mai deosebită, pe elemente noi, pentru ca blocurile din municipiul Oradea să fie 
de o arhitectură deosebită. (...) Problema sistematizării localităţii să se încheie în 2- 
3 ani. Municipiul să fie gata din acest punct de vedere până în anii 1990-1991”, 
erau cuvintele lui Nistor Ciordaş, atunci prim-vicepreședinte al C.E. al C.P.].22. 

Diversificarea arhitecturală s-a făcut doar în mică măsură, din cauza 
costurilor ridicate. „În parte am reușit să dăm lucrărilor noastre un aspect mai 
plăcut, prin introducerea unor soluţii noi în arhitectura clădirilor şi prin 
apropierea de cea tradițională pe aceste meleaguri, cum sunt placajele din 
cărămidă, extinderea șarpantelor şi a învelitorilor din ţiglă și în curând la diferite 
elemente de fațadă va apare și piatra artificială”, susținea directorul T.A.G.C.M., 
Traian Bonta, în cadrul Conferinţei organizaţiei municipale de partid din 23 
octombrie 19895. Intenţia era ca, până în finalul anului 1989, planul de locuinţe să 
fie depăşit cu 300 de apartamente, iar arterele Nufărului, Leontin Sălăjan și Ștefan 
cel Mare să fie „încheiate”214. 


Şarpante, arcade și rulouri exterioare - soluţii arhitecturale și de confort folosite foarte puţin în anii 
'80, aici pe Șoseaua 6 Martie (Bulevardul Dacia) (foto: T.A.G.C.M.) 


22 A.P.M.O,, fond Consiliul Popular al Municipiului Oradea — Comitetul Executiv, dosar 2/1989, vol. 6, file 
nenumerotate 
23 A.N.-S.].Bh., fond Comitetul municipal Oradea al P.C.R., dosar 1/1989, f. 30 
214 Idem, dosar 2/1989, f. 172 

În cadrul Conferinţei, discuţiile privind locuinţele au fost mult mai extinse. 
Prim-secretarul Andrei Sorcoiu cerea în mod repetat depăşirea planului: „Câte 
apartamente dați peste plan în anul 1989, tovarășe Bonta?; Efortul Trustului este 
mai mare decât angajamentul și vom da peste plan 300 apartamente; Este puţin, 
tovarășe Bonta, să vă mai gândiţi la această problemă”. Cele 300 de apartamente în 
plus erau prevăzute în zona Dragoş Vodă?f5. Același Sorcoiu, în urma dialogului 
cu directorul Trustului: „Subliniez să nu ne mulțumim cu ceea ce am făcut în 
legătură cu construcţiile de locuințe. Noi ne socotim faţă de plan că l-am depășit, 
dar față de program suntem serios rămași în urmă. Comitetul județean de partid a 
pornit de la realitatea că în municipiul Oradea și în alte localități există încă 
probleme cu asigurarea locuinţelor. Cer tuturor tovarășilor să aibă o gândire mai 
largă cu această sarcină, să facem locuinţe peste plan”2!6. Prim-secretarul de Bihor 
cerea „să se facă mai sistematic control din partea comitetului municipal de partid, 
a consiliului popular municipal și a băncilor pentru a nu admite în funcțiune 
blocurile până nu au toate dotările necesare. (...) Să realizăm construcții de 
locuinţe pe arterele principale, cei de la I.P.]. să vadă serios aceste construcţii, să fie 
finisate frumos, nu cu tot felul de pietre. Trebuie să punem la punct bulevardele și 
arterele de penetraţie, precum și intrările principale. La Piaţa Independenţei sunt 
nemulțumit de ritmul de lucru”27. 

Industrializarea, dezvoltarea urbanistică și edilitară a Oradiei, migraţia au 
determinat creşterea populației municipiului. Dacă în anul 1969 aceasta era de 
135.361 locuitori, în 1990 ea ajungea la 228.956 locuitori. Creşterea de 93.595 
locuitori, raportat la populaţia județului Bihor înseamnă urcarea ponderii Oradiei 
de la 22,48% la 34,68% din populaţia totală a județului, urbea având o dinamică 
mai mare decât judeţul. 

215 Ibidem, £. 338 
216 Ibidem, dosar 1/1989, f. 68 
217 Ibidem, dosar 2/1989, f. 296 

Interesantă este și evoluţia demografică a Oradiei, respectiv transformările 
etnice. În general, în perioada postbelică a avut loc o creștere a proporției etnicilor 
români în oraș, comparativ cu celelalte, majoritatea căzând de la cea maghiară, 
imediat după război, către cea română. Populaţia românească a devenit majoritară 
între Recensămintele din 1966 și 1977, ajungând la 53,9% din total. Populaţia 
maghiară a scăzut de la 68,6% din total în anul 1948 la 44,05% în 1977, iar apoi la 
33,52% în 199228, 

O altă statistică ne arată, pentru context, dinamica populaţiei urbane, 
comparativ cu cea rurală din Bihor. 

218 Mihai Drecin, op. cit., p. 520-522 

În Bihor nu a fost atins echilibrul dintre populația rurală și cea urbană, așa 
cum s-a întâmplat la nivel naţional. Dacă în 1969 judeţul avea 193.861 de orăşeni, 
din totalul de 601.990 locuitori (32,2%), în finalul intervalului, 1990, numărul 
orăşenilor ajungea la 320.917, din cei 660.116 bihoreni, adică 48,61%. 


XXX 


De-a lungul timpului, au existat câteva aspecte punctuale privind 
sistematizarea, discutate cu Nicolae şi Elena Ceaușescu în timpul vizitelor oficiale 
în Oradea. 

Cu ocazia vizitei de lucru prezidenţiale din 9-10 iunie 1982, oficialii de la 
București şi judeţeni au pus problema (discutată și în 1964) mutării bisericii Szent 
Lăszl6 aflată în faţa sediului Consiliului Popular Municipal (a Primăriei) pe strada 
Independenţei, partea către malul Crișului. Inginer la T.C.L.O., Traian Bonta își 
amintea ulterior că „masa festivă (cu oficialii locali — n.n.) se luase la Astoria şi (N. 
Ceauşescu - n.n.) a vizitat centrul civic şi primăria şi acolo a aflat el despre 
mutarea bisericii. Pe mine m-a luat Alecu Paraschiv (primarul Oradiei - n.n.) de 
braţ şi mi-a zis «Vino cu mine». Ne-am luat toți în biroul prim-secretarului la 
municipiu şi m-au pus să țin de perdea, să vadă afară. Discutam că de ce să 
stricăm ce au făcut alții bine, că ne punem rău cu Papa (...) şi așa a rămas biserica 
acolo”2*. Conform spuselor lui Emil Cotoi, secretar al Comitetului Judeţean al 
P.C.R. Bihor, „Fazekas Ludovic, vicepreședinte al Guvernului, a venit cu ideea 
mutării bisericii în actualul spațiu al parcării din stada Independenţei. A zis că 
«există metode moderne cu care se poate muta un oraş, fără ca măcar o clădire să 
fie demolată». Soluţia nu s-a transpus în practică fiindcă a sărit în sus Sănduleasca 
(secretarul cu propaganda al județului) că statuia lui Eminescu nu poate fi 
amplasată în alt loc. În plus, nu uitase nimeni ce s-a întâmplat când au vrut să 
dărâme biserica”, în fapt tot să o mute, în anii 60, la propunerea lui Chivu Stoica. 
Aflând despre propunere, Petre Blajovici, ministrul Consiliilor Populare și fost 
prim-secretar de Bihor, le-ar fi spus reprezentanţilor politici locali „Băi, voi nu 
sunteți normali! Așa ceva nu se permite!”'22 

O atenţie specială era acordată arterelor principale, între care 6 Martie 
(bulevardul Dacia) şi Calea Aradului, dar și „centrului civic”. 

Proiectul centrului politico-administrativ a apărut la finele anilor '70, din 
dorinţa creării unui spațiu public pentru manifestări politice/populare și a unor 
clădiri administrative, propunerea fiind făcută, se spunea atunci, de Ceaușescu cu 


2 Interviu cu Traian Bonta, inginer, director al T.A.G.C.M. între 1986-1990. Oradea, 11 octombrie 
2017 
2 Bihoreanul, Oradea, nr. 54, 7-13 noiembrie 2001, p. 5 

ocazia unei vizite oficiale din anii anteriori. De altfel, prima „piesă” a centrului 
politic, Monumentul Independenţei, a fost inaugurată în prezenţa sa în anul 1982, 
în anii următori fiind ridicate blocurile din dreapta şi stânga. 


Soții Ceaușescu, asistând la inaugurarea Monumentului Independenţei, pe 9 iunie 1982 


Cu ocazia vizitei prezidenţiale din 10-11 iunie 1987, în centrul atenţiei s-a 
aflat, între altele, sticla folosită la unele dintre balcoanele noilor blocuri. Revoltaţi 
de imaginea clădirilor cu faţade cu cărămidă aparentă roșie, tencuială albă și sticlă 
securizată verde pe balcoane (care dădeau impresia drapelului Ungariei), soţii 
Ceaușescu au cerut convocarea unei ședințe a Comitetului Judeţean Bihor a P.C.R.. 
Atunci, directorul I.P.]., Nicolae Fântână, a fost demis, iar alţii, între care și 
proiectanți și constructorul, au fost sancționaţi?!. Pe bulevardul Ştefan cel Mare „a 
trebuit să scoatem sticla verde și să punem cognac”??. De asemenea, în cadrul 
vizitei din 1987, Ceaușescu a cerut desfacerea tuturor balcoanelor închise. 

Un alt aspect la care Nicolae Ceaușescu a făcut referire cu ocazia vizitei din 
1987 a fost sistematizarea Căii Aradului şi, în perspectivă, a cartierului loșia. „A 
spus despre loșia că nu-i place ieșirea către Arad. A cerut să se lărgească strada, cu 
termene... Pentru mine a fost un șoc și n-am putut decât să aprob tacit. Dimineaţa, 
a doua zi, am luat o mașină Aro -— era un șofer, Vasile - și i-am zis să mă ducă în 
loşia, că vreau să mă conving, pe viu (de modul cum arăta cartierul — n.n.), dar fără 
să fiu recunoscut. Am găsit case frumoase şi am zis că atâta vreme cât sunt aici, nu 
se va dărâma. Am studiat problema, facem blocuri, unde-i mutăm pe oamenii 


%1 Interviu cu H.G., arhitect al Institutului de Proiectări Judeţean între 1974-1989. Oradea, 21 august 
2017 
2% Interviu cu I.M., inginer, șef de şantier T.C.L.O./T.A.G.C.M. —- Oradea, 12 ianuarie 2018 

ăștia, dar în sufletul meu nu s-a putut dărâma. Când lucrurile s-au precipitat, am 
mers (în cartier — n.n.) cu factorii de decizie, ca să dăm un răspuns oficial — am fost 
diplomat, că vom analiza, vom aplica... Am tot amânat chestiunea și am lăsat să 
se înțeleagă că atât timp cât voi fi prim-secretar, loşia nu va fi demolată”2%. 

„În 1987 deja se lucra la măsurători în loșia. Lumea care locuia acolo i-a 
văzut pe cei ce măsurau (casele şi străzile — n.n.), iar un colonel pensionar a scris o 
scrisoare cu 300 de semnături, care, în mod normal, ar fi ajuns la Ceauşescu. 
Atunci, primarul Gheorghe Groza i-a chemat pe cei din Primărie și au mers toți în 
loşia. A spus că aveau toți datoria să apere sistematizarea cartierului”. Motivul 
principal ar fi fost faptul că loşia era un cartier majoritar românesc, unde, după 
reforma agrară din 1921 și trasarea străzilor, s-au dat locuri pentru casă şi s-au 
stabilit familii venite din sudul şi estul Bihorului. „Primăria avea un jurist, loan 
Chivari, care a format un răspuns în secret”224. 


Delegaţia prezidenţială străbate Şoseaua 6 Martie, printre noile blocuri, cu ocazia vizitei din 1987 
(foto: Nicolae Meseșan) 


Cu puţin timp înaintea Congresului al XIV-lea al P.C.R. (20-24 noiembrie 
1989), datele din presa locală indicau că în Oradea ar fi fost investiţi, începând cu 
anul 1965, 32 miliarde lei, atât în creșterea capacităţii industriale a orașului, cât şi 
în construirea de locuinţe şi de alte funcțiuni sociale. Numărul total al 
apartamentelor date în folosință în municipiu în această perioadă ar fi fost de 


2% Interviu cu Andrei Sorcoiu, prim-secretar al Comitetului Judeţean al P.C.R. Bihor între 1986 și 
1989 — Brașov, 11 iulie 2017 
24 Interviu cu lonel Ungur, vicepreşedinte al Consiliului Popular al Municipiului Oradea în 1986- 
1987 — Oradea, 2 mai 2017 

52.00025, din care circa 20.000 în deceniul 1980-1989. Astfel, Oradea ar fi 
reprezentat „una din cele mai elocvente mărturii ale prefacerilor înnoitoare pe care 
le-au cunoscut marile localităţi ale ţării”, un oraş „cu blocuri zvelte, cu 
bulevarde largi, aerisite, aglomerate, cu viața cotidiană trepidantă”?7. 

În urma verificării pe teren a tuturor blocurilor construite în Oradea între 
1956 şi 1989, constatăm că datele prezentate de presă la finalul anilor '80 erau 
apropiate de realitate. Astfel, în acest interval, în Oradea au fost construite blocuri 
de locuinţe cu un total de 56.839 de garsoniere și apartamente, cu una, două sau 
mai multe camere. În calcul nu au fost incluse locurile în internate şi cămine, iar 
marja de eroare este redusă, fiindcă în unele cazuri nu cunoaştem numărul 
original al locuinţelor din anumite imobile și modificările aduse în timp. Pe 
cartiere, cele mai multe apartamente au fost construite în Rogerius — 18.401, în 
Decebal-Dacia (între bulevardul Dacia și Crișul Repede) — 11.766, Nufărul — 9086 și 
loșia-Nord — 4200 de unități. Celelalte se află în ansambluri de blocuri și imobile- 
plombă în diferite alte zone ale municipiului. 


Pentru perioada 1990-1995, în Oradea era propusă ridicarea a 14.525 de 
apartamente, în zonele Cantemir, etapa a II-a, strada Seleuşului - strada Eforie, 
strada Războieni — strada Muntele Găina, Calea Clujului, centrul civic etapele II şi 
III, bulevardul Decebal, în zona intersecţiei cu strada Tudor Vladimirescu, strada 
Meşteşugarilor - strada Lăpușului, Piaţa Creangă -— strada Republicii ş.a. Pentru 
acestea, detaliile de sistematizare au fost, unele, realizate în anii 1988-1989, 
împreună cu documentaţia privind asigurarea utilităţilor şi realizarea străzilor 
aferente%%, iar în 1989 fusese pregătit amplasamentul pentru 1056 de 
apartamente?%. Sistematizarea Oradiei ar fi trebuit să se încheie, în linii mari, până 
în anul 1995, când populaţia sa avea să atingă circa 230.000 de locuitori?%. Până în 
iunie 1989 erau finalizate documentaţiile pentru 3500 de apartamente în judeţ 
pentru anul 1990 şi 1560 de unităţi pentru frontul de lucru 1990-1991, cu propuneri 
privind amplasarea, în zonele centrale ale localităţilor, a unor „blocuri 
reprezentative, cu o arhitectură deosebită, specifică zonei noastre”2!. 

Alte investiții, adoptate în cadrul programului de dezvoltare economico- 
socială a Oradiei 1991-1995, prevedeau modernizarea parţială a unor întreprinderi, 
construirea unei noi prize pentru alimentarea cu apă (1991), mutarea și dublarea 


5 Crişana, Oradea, anul XLV, nr. 13258, 4 noiembrie 1989, p.1 
2 dem, nr. 13247, 22 octombrie 1989, p. 1 
27 Ibidem 
%5 A.N.-S.].Bh., fond Comitetul Judeţean Bihor al P.C.R., dosar 19/1988, file nenumerotate 
229 Ibidem, dosar 8/1989, filă nenumerotată 
%0 A.P.M.O,, fond Consiliul Popular al Municipiului Oradea — Comitetul Executiv, dosar 2/1989, vol. 8, filă 
nenumerotată; A.N.-S.].Bh., fond Comitetul municipal Oradea al P.C.R., dosar 1/1989, f. 161 
31 Ibidem, dosar 2/1989, f. 291v. 

liniei de tramvai de pe strada Progresului (Sf. Apostol Andrei) pe strada Aluminei 
(1991), extinderea liniilor de tramvai cu 5,8 km cale dublă pe arterele Ștefan cel 
Mare - Podului (1992), construirea unui nou spital de boli infecțioase cu 250 de 
paturi (1993), respectiv a 136 de săli de clasă și 11 săli de gimnastică (1991-1995), 
600 de locuri în grădiniţe (1993-1994), edificarea palatului administrativ de lângă 
Cetate (1994) și a unui patinoar artificial (1995)%. 


Eta 


Pe parcursul anilor '80, pe lângă creşterea indicatorilor de plan în 
producţie și construcții, autoritățile puneau accent pe economisirea energiei 
(electrice, termice, a gazelor etc.) şi a combustibilului. Măsurile luate au afectat în 
mod negativ atât activitatea industriei și a serviciilor, a instituţiilor, cât şi a 
șşantierelor, iar cel mai mult calitatea vieţii, în mod deosebit în blocuri, unde 
utilităţile erau furnizate de „oraș”. 

În Oradea, primele calcule și propuneri de măsuri au fost discutate în anul 
1979. Spre exemplu, prin reducerea iluminatului public cu aproape jumătate, 
reducerea puterii lămpilor şi a duratei de funcționare, consumul de energie 
electrică ar fi scăzut de la 2937 MWh la 1760 MWh. Mai târziu, în 1986, era 
propusă folosirea iluminatului public doar între orele 21:00-23:00 şi 5:30-6:3025%. 

Alte reduceri erau posibile prin eliminarea unei părți a corpurilor de 
iluminat, scoaterea din funcţiune a unei treimi din instalaţiile frigorifice, normarea 
funcţionării lifturilor?%. Scăderea proporţiei energiei obţinute prin mijloace 
convenţionale era posibilă prin folosirea biogazului obținut de Staţia de epurare 
din fermentarea reziduurilor organice. Energia electrică era frecvent întreruptă, 
atât consumatorilor industriali, cât și celor casnici. În cazul industriei, situația 
ducea la neîndeplinirea planului de producție, cum s-a întâmplat în februarie 
1986. Unităţile economice care depăşeau consumul normat erau sancţionate, pe 
baza rapoartelor întocmite periodic și centralizate la nivel naţional. Toate 
instituţiile publice, unitățile comerciale și de prestări servicii funcționau în baza 
unui program dat de numărul orelor cu lumină naturală, închizându-se odată cu 
lăsarea întunericului. Încălzirea clădirilor prin mijloace electrice era interzisă. Cei 
vinovaţi de încălcarea regulilor erau debranșaţi timp de 90 de zile și obligaţi să 
plătească despăgubiri. Presa locală publica frecvent articole privind modalitățile 
de reducere a consumului de curent, respectiv ceea ce se putea obține din energia 
economisită?%, 


2% Jbidem, dosar 1/1989, f. 166-167 
2% A.N.-S.].Bh., fond Comitetul Judeţean Bihor al P.C.R., dosar 14/1986, f. 132 
234 Ibidem, dosar 7/1979, £. 95-101 
2% Ibidem, dosar 14/1986, f. 130 
% Crişana, Oradea, anul XXXVII, nr. 11114, 30 noiembrie 1982, p. 1, 3 

Alimentarea cu energie termică a câștigat, pe parcursul deceniilor opt şi 
nouă, tot mai mult teren, imobilele noi fiind racordate rețelei centralizate a C.E.T.. 
În 1978, 23.628 de locuinţe erau conectate la reţeaua de termoficare”, numărul lor 
crescând la 49.364 în 19837, 55.582 în 19852% și peste 66.000 în anul 19892. Având 
în vedere viteza cu care aveau loc branșările, în 1979 se estima că, la orizontul 
anului 1990, 89% din clădirile industriale, 98% din spaţiile culturale și comerciale 
şi 87% din locuinţe ar fi urmat să fie racordate la rețea. În cifre absolute, asta 
însemnau 36.471 de locuinţe termoficate în oraş în anul 1980, cu perspectiva de 
creștere, până în 1990, la 83.771. Pentru termoficarea Oradiei și a Sânmartinului, în 
1980 erau necesare 1,365 milioane de tone de combustibil, din care lignitul 
reprezenta 919.000 de tone. Până în 1990 se aprecia că necesarul de combustibil 
avea să crească la 1,993 milioane de tone, din care lignitul avea să fie necesar în 
cantitate de 1,662 milioane tone%!. Anual, C.E.T. și 1.].G.C.L. investeau în 
modernizarea punctelor termice, înlocuirea unor conducte, vane, aparate de 
măsurare și repararea magistralelor??. 

Cărbunele primit de C.E.T. nu a fost aproape niciodată suficient pentru ca 
Centrala să funcţioneze la parametrii optimi. Producția Termocentralei a fost 
fluctuantă, astfel că, în anul 1982, în trimestrele I și II, planul nu a putut fi realizat, 
dar în trimestrul III a fost depăşit. Problemele cele mai mari apăreau iarna. De 
pildă, pe 1 octombrie 1982, din cele 215.000 de tone de cărbune necesare, doar 
55.000 de tone existau în stoc, situaţie ce impunea limitarea şi oprirea încălzirii 
unităţilor industriale Sere, Alumina, I.M.C., Zahărul?$. Calitatea sa era îndoielnică, 
fiindcă circa o cincime - un sfert din cel adus în 1980 de la mina Voivozi era 
steril?*, identic precum în cazul celui adus de la Ip, Suplac şi lonești?$. Alteori, 
cărbunele era umed sau amestecat cu alte materiale, astfel că instalaţiile consumau 
mai mult combustibil decât în mod normal — 12.000 de tone de cărbune pe zi, fiind 
predispuse blocărilor şi defecțiunilor?*. Necesarul era completat cu cărbune cu 
putere calorică mai mare, adus de la Anina, Lupoaia și din import. De asemenea, 


%7 A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol. 1, 
f.24 
28 Ibidem, dosar 3/1983, vol. 11, f.9 
239 Ibidem, dosar 3/1985, vol. 12, f. 26 
20 Crişana, Oradea, anul XLIV, nr. 13205, 3 septembrie 1989, p. 3 
21 A.N.-S.].Bh., fond Comitetul Judeţean Bihor al P.C.R., dosar 8/1979, file nenumerotată 
2 A.P.M.O,, fond Consiliul Popular al Municipiului Oradea — Comitetul Executiv, dosar 1/1980, vol. 3, 
f.37 
%3 A.N.-S.].Bh., fond Comitetul Judeţean Bihor al P.C.R., dosar 7/1982, f. 89. 
244 Ibidem, dosar 6/1980, £. 3v. 
2% Ibidem, f. 26 
26 A.P.M.O,, fond Consiliul Popular al Municipiului Oradea — Comitetul Executiv, dosar 2/1980, vol. 19, 
f.3 

păcura era livrată în cantități insuficiente și depozitată necorespunzător”. C.E.T. 
Oradea se confrunta şi cu o criză a forței de muncă, circa 270 de angajați părăsind 
unitatea în anul 1980, când exista și un deficit de sudori?%. 

Pentru că C.E.T. nu făcea față nevoilor, dar și pentru a scoate în funcțiune 
27 de centrale de cartier pe bază de combustibil lichid, autorităţile au luat în 
considerare construirea a încă unei centrale. Eficacitatea unei astfel de investiții a 
fost discutată în 1972-1975 de mai multe ori și fiindcă C.E.I. nu primea suficient 
cărbune, iar o parte a sa trebuia adus din Oltenia. Deși iniţial s-a dorit o centrală 
nouă pe gaz?%, cea construită pe Strada Ogorului în anii '80 a funcționat tot pe 
bază de cărbuni. C.E.T. II, destinat să alimenteze Oradea și Sânmartin, a intrat în 
funcţiune etapizat, cu Grupul nr. 1 în anul 1987, Grupul nr. 2 în anul 1988 și 
Grupul nr. 3 în anul 198920. 

Economisirea energiei termice era posibilă prin refacerea izolaţiilor termice 
și dotarea punctelor termice cu aparate de măsurat. Conductele magistrale erau 
izolate cu vată minerală prinsă cu plasă de sârmă. În general, în cadrul şedinţelor 
aparatului judeţean de partid cu responsabilii C.E.T. şi [.].G.C.L. (care se ocupa de 
asigurarea apei calde şi a încălzirii), se insista pe buna întrețienere a sistemului de 
termoficare şi efectuarea reparațiilor necesare. Distribuirea agentului termic se 
făcea în baza unui program. Întreprinderile primeau căldură cu prioritate, 
existând și întreruperi, uneori foarte mari: „în cursul anului au mai fost cazuri 
când 1-2 zile nu am primit agent termic, dar în cursul lunii decembrie nu am avut 
timp de două săptămâni. (...) Deci am pierdut (...) milioane lei producție marfă”, 
arăta, în 1980, directorul I.M.C., Viorica Niţescu?!. Încălzirea spaţiilor fără 
activitate era interzisă, după 1980 debutând o campanie de etanșare termică a 
uşilor și ferestrelor locuințelor?%?. 

Temperatura maximă din clădirile industriale nu putea depăși 16*C, iar cea 
din locuinţe 18*C2%. Cum sistemul de termoficare nu a putut face faţă iernilor grele 
de la începutul anilor “80, aceste temperaturi au fost aproape imposibil de 
asigurat. Unităţi industriale mari, precum Serele, Alumina și Zahărul, primeau 
circa jumătate din necesarul de căldură, însă s-a pus problema reducerii acestei 
cantităţi (de exemplu aburul la Alumina doar în proporţie de 20%2%), ori chiar a 


247 Ibidem, dosar 2/1982, vol. 3, f. 8; În iarna anului 1983, dintr-o repartiție de 48.000 de tone, s-au 
primit doar 28.000 de tone. Ibidem, dosar 3/1983, vol. 11, f. 11 
245 Ibidem, dosar 2/1980, vol. 19, f. 4 
2% A.N.-S.].Bh., fond Comitetul Judeţean Bihor al P.C.R., dosar 8/1975, f. 213 
2% Crișana, Oradea, anul XLIII, nr. 12701, 20 ianuarie 1988, p. 1; Ibidem, nr. 12718, 9 februarie 1988, p. 
1-2; Ibidem, nr. 12867, 31 iulie 1988, p.1 
5 A.N.-S.].Bh., fond Comitetul Judeţean Bihor al P.C.R., dosar 6/1980, f. 4v. 
22 Ibidem, dosar 4/1981, f. 89-91; Decizia 1400/1980 a Comitetului Executiv a C.P.M., A.P.M.O,, fond 
Consiliul Popular al Municipiului Oradea — Comitetul Executiv, dosar 2/1980, vol. 19, f. 15 
253 Ibidem, dosar 3/1978, vol. 1, f. 25 
25 Ibidem, dosar 2/1981, vol. 11, f. 14 

scoaterii temporare din circuitul termic. „Mai bine să îngheţe 3000 de oameni, 
decât un număr de 200.000 de muncitori, ţărani din municipiul Oradea. (...) nu 
poți să-i încălzești pe oameni cu vorbe. Dacă afară am avea un minus 12* nu am 
putea asigura căldura necesară populației municipiului”, arăta, în 1980, primarul 
Petru Demeter?5. 

Conform programului adoptat la nivel local în anul 1988, consumatorii 
casnici primeau agent termic timp de 4,5, până în 7 ore pe zi, depinzând de lună şi 
ziua săptămânii. În ce priveşte apa caldă, dacă în 1982 era întreruptă în intervalele 
orare 9:00-13:00 şi 23:00-4:00%%, în 1988, programul de furnizare s-a redus drastic, 
la două ore și jumătate în zilele de luni — vineri, respectiv între patru și cinci ore și 
jumătate în zilele de sâmbătă și duminică?”. Astfel de economii se făceau și în 
Băile Felix, unde, în complexul sanatorial, „unde sunt cazaţi unii bolnavi cu 
reumatism, temperatura este foarte scăzută și din această cauză avem mulți care se 
îmbolnăvesc”%8 O alternativă, experimentată tot în Băile Felix și propusă pentru 
895 de apartamente din zona străzii Nojoridului?%, a fost folosirea panourilor 
solare pentru prepararea apei calde sau introducerea apei termale direct în 
sistemul de termoficare. 


Perioada 
15 oct. — 15 dec. 18 dec. — i martie 
1 martie — 31 martie 
Total ? "Total 
ore/zi Orele ore/zi dos 


1, Locuinţe racordate la cen- 
trale de termoficare, cen- 
trale termice de zonă, 


evartal, bloc 4 
1. Căldură i 
Luni — simbătă 45 4,30—6; 13—14; 19—21 7 —; 12—14; 19—2 
Duminică 3 6-8; 1314; 19—21 7 s—s; 1214; 19—2 
2, Apă caldă menajeră 
Luni, vineri 2,5 3,30-—6,30; 18,30—20 25 5.306,30; 19—20,20 
Marţi, miercuri, joi, 
simbătă 4 5307; 18—20,30 5 3,10 182130 
Duminică 3 7330—9,20; 19—22 55 7.309,30; 18,30—22 


PI, Locuinţe care nu sint 

racordate la termoficare, 

centrale termice de zonă 

și cvartal 

1. Căldură și apă caldă 

menajeră 45 —6,%0; 13—14; 19—21 ? 1: 12=u; 19—2 

HI. Pentru instituții și unităţi 

social-culturale, racordate 

la centralele termice de 

zonă, evartal și sobe”) 


1. Căldură 
Luni — vineri 1 1—6; 1204 3 7; m 
Simbătă 2 1—6 3 — 
Duminică 2 10—12%*) 2 1p—12*) 


Programul de distribuţie a energiei termice în Oradea 
(sursa: Crișana, Oradea, anul XLIII, nr. 12931, 15 octombrie 1988, p. 2) 


255 Ibidem, dosar 2/1980, vol. 19, f. 6 
%6 A.N.-S.].Bh., fond Comitetul Judeţean Bihor al P.C.R., dosar 7/1982, f. 89v.-90 
257 Ibidem, dosar 23/1988, filă nenumerotată 
2% A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol. 1, f. 4 
% A.N.-S.].Bh., fond Comitetul municipal Oradea al P.C.R., dosar 2/1987, f. 8v.; Ibidem, dosar 2/1988, 
f.160 

Deși oficialii locali cereau ca economiile să nu se facă „pe seama 
populaţiei”, reducerea făcută la căldură a afectat în sens negativ calitatea locuirii, 
lucru ce ducea la nemulțumirea cetăţenilor?%. Deși Sectorul de termoficare 
organiza acțiuni de măsurare a temperaturii din locuinţe, populația reclama că ele 
nu ar fi fost făcute corect?!. „Sunt apartamente care au doar 10* temperatură”, 
arăta primarul Oradiei, Petru Demeter, în 1980, deși „trebuie să aibă 18 şi nu în 
unele locuri mai mult, iar în altele mai puţin”22. În cartierul Nufărul, „sunt femei 
care sunt neviote să-și ia concediu medical pentru îngrijirea copiilor care se 
îmbolnăvesc tot din cauză că nu există căldură suficientă”25. În general, în iernile 
de la începutul anilor '80, în apartamentele din Oradea erau temperaturi cu 5-6*C 
sub cele optime. Capacitatea de producţie era de 500 Gcal/h, în condiţiile în care 
necesarul era de aproape 600 Gcal/h la o temperatură exterioară de -12*C24. 
Punctele termice prezentau defecţiuni, improvizații care nu făceau față frigului, o 
parte a izolaţiilor erau desfăcute, iar geamurile clădirilor ce le adăposteau erau 
sparte?. Alte puncte termice, precum cele din cartierul loşia-Nord, nu au fost 
finalizate în timp util, iar furnizarea agentului termic nu s-a putut face în acea 
zonă la finalul anului 197826. 

Începând cu anul 1982, în cadrul Comitetelor Municipal şi Orăşeneşti ale 
P.C.R., în fiecare lună septembrie-octombrie erau discutate măsurile pentru 
asigurarea energiei termice și a apei calde menajere. Comitetele Executive ale 
Consiliilor Populare Municipal și Orășenești sprijineau întreprinderile de 
gospodărire comunală în repararea punctelor termice şi a rețelelor de distribuţie şi 
a transformării cazanelor pentru funcționarea pe bază de combustibil solid, cu 
finalizarea cât mai rapidă a proiectelor. Aceleaşi entități erau responsabile de 
găsirea unor soluţii de extindere a energiei solare, geotermale și a biogazului?”. 

În baza Hotărârii nr. 8/1982 a C.P.M,, L.].G.C.L. avea obligaţia inventarierii 
și rezolvării tuturor avariilor și lucrărilor învelitorilor imobilelor până în data de 
30 septembrie a fiecărui an%85. Măsurile au dus la o oarecare îmbunătăţire a 
furnizării agentului termic în 1983, temperatura medie din apartamente ajungând 


20 A.P.M.O., fond Consiliul Popular al Municipiului Oradea — Comitetul Executiv, dosar 3/1978, vol. 1, 
£f.14 
2! Ibidem, f. 5 
22 A.N.—S.].Bh., fond Comitetul Judeţean Bihor al P.C.R., dosar 6/1980, f. 3v.; A.P.M.O,, fond Consiliul 
Popular al Municipiului Oradea — Comitetul Executiv, dosar 2/1980, vol. 19, f.9 
263 Ibidem, dosar 3/1978, vol. 1, f.9 
254 Ibidem, dosar 2/1980, vol. 19, f. 13 
25 Ibidem, dosar 3/1978, vol. 1, f. 5 
266 Ibidem, f. 26 
27 A.N.-S.].Bh., fond Comitetul Judeţean Bihor al P.C.R., dosar 7/1982, f. 91-92 
%85 A.P.M.O,, fond Consiliul Popular al Municipiului Oradea — Comitetul Executiv, dosar 2/1982, vol. 3, 
f.19 

la 17*C. În cartierul Rogerius, „sunt blocuri unde temperatura depășește 20*C, de 
exemplu G-urile și în alte părţi; la F-uri abia că se atinge temperatura de 12*C”. 
Alte astfel de măsuri au fost adoptate prin Decizia nr. 990/1983. În 1983, 
facturarea energiei termice genera nemulțumiri în rândul cetățenilor, ei plătind 
între 3 şi 7 lei pe metru pătrat suprafață încălzită?%. De asemenea, pentru 
asigurarea repartiţiei de energie termică la nivelul necesarului, S.A.S.I.I. a fost 
nevoit să intervină, în anul 1986, la Ministerul Aprovizionării”!. 

Pentru îmbunătăţirea furnizării apei potabile, în 1971 au fost puse în 
funcţiune instalaţii suplimentare de captare a apei, s-au executat foraje noi și au 
fost construite noi bazine. Ca urmare a exinderii, rețeaua de distribuţie a ajuns la o 
lungime de 310,5 km, față de 210 km în anul 1966, urmând să ajungă la 380 km în 
anul 1985. Problemele ţineau de subdimensionarea unor conducte, de infiltraţiile 
din bazinele stației de captare și de avariile din rețea??. 


2. Procesul instituțional-birocratic al sistematizării Oradiei: entități 
implicate și documentele folosite 


Sistematizarea Oradiei a fost gestionată de un cumul de instituţii. În 
perioada 1972-1989 numărul lor era relativ mare, având în vedere complexitatea 
problemei, dimensiunea construcțiilor industriale, a ansamblurilor locative nou- 
ridicate și a dotărilor acestora. Avem în vedere entități ce funcționau la nivel 
municipal, judeţean și naţional. 

Principalul factor decident în problemele de sistematizare era Consiliul 
Popular al Judeţului Bihor (C.P.].), prin vicepreședintele său, Comitetul Executiv, 
respectiv prin Secţia de Arhitectură, Sistematizare, Tehnică și Investiţii (S.A.S.T.1.) 
aflată în structura sa. Subordonat vicepreşedintelui erau un birou permanent şi 
cinci birouri de specialitate, cu 47 de angajaţi ce se ocupau de probleme privind 
sistematizarea. C.P.]. era forul care comanda şi aproba, prin Decizii, proiectele de 
sistematizare, discuta şi aproba măsuri în domeniu, împreună cu diferite alte 
chestiuni mai mărunte, cum ar fi transferuri de clădiri, terenuri, probleme de 
personal și orice alte aspecte privind sistematizarea. Prin S.A.S.T.]. erau aprobate 
proiectele tip pentru locuinţe și instituţii, folosite în întreg; judeţul. 


2 Ibidem, dosar 3/1983, vol. 11, f. 13-15 
270 Ibidem, dosar 3/1983, vol. 2, f. 3-4, 6 
271 A.C.].B., fond Secţia de Arhitectură, Sistematizare, Tehnică şi Investiţii, dosar Decizii 492-657, 1986, file 
nenumerotate 
22 A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol. 8, f. 
28-33; ldem, dosar 2/1979, vol. 1, f. 26-27, 32 

Tot la nivel judeţean, cele mai importante discuții privind sistematizarea se 
ţineau în cadrul „comandamentelor de coordonare” săptămânale, prezidate de 
vicepreşedintele C.P.].. La şedinţe participau Întreprinderea Judeţeană de 
Gospodărire Comunală și Locativă ([.].G.C.L.), întreprinderile de materiale de 
construcţii, trusturile de construcții, Cooperativa Constructorul, entităţile 
implicate în operaţiunile de cadastru, Direcţia Comercială, furnizorii de servicii și 
utilități publice, „adică toţi factorii care trebuiau să decidă toate investiţiile. Acolo 
se făcea raportarea locuințelor realizate lunar. Se discuta aprins”??. „Eram 
întrebaţi: cum e graficul, cum stai, când predai (lucrarea - n.n.) (...) tremuram 
când mergeam acolo, nu mișcai”?4. În final, C.P.]. adopta planurile anuale de 
dezvoltare a judeţului, unde erau detaliate cifre privind valoarea producţiei 
globale industriale şi a investiţiilor. 

Consiliul Popular  Orășenesc/al Municipiului Oradea (C.P.M.) se 
subordona deciziilor C.P.]., dar avea și el atribuţii în privinţa sistematizării, 
adoptând, prin Decizii, măsuri în această direcție. Primarul Oradiei era permanent 
informat despre deciziile luate de C.P.]. pe sistematizare, edilul fiind, totodată, 
președinte al comisiei de sistematizare pe oraș. La nivelul C.P.M. exista, de 
asemenea, un birou permanent, însă avea puţine atribuţii, comparativ cu cel de la 
nivel judeţean. În structurile C.P.M. exista un Compartiment arhitectură, 
sistematizare şi controlul disciplinei în construcții, care asigura „îndeplinirea 
sarcinilor ce revin acestuia cu privire la sistematizarea teritoriului administrativ, 
ținând seama de dispoziţiile legale în vigoare, de sarcinile primite din partea 
Comitetului Executiv al Consiliului Popular Judeţean, soluţiile prevăzute în 
documentaţiile de sistematizare legal aprobate şi de fondurile alocate prin 
planurile cincinale şi anuale”. Totodată, acesta răspundea de „dezvoltarea 
sistematizată a orașului, realizarea densităților corespunzătoare în interiorul 
acestuia, amplasarea judicioasă a locuinţelor, economisirea terenului din interiorul 
perimetrului construibil şi în special a celui aflat în circuitul agricol, respectarea 
ariilor de protecţie a monumentelor istorice, păstrarea specificului local”. Prin 
acest compartiment, C.P.M. elibera certificatele, avizele și autorizaţiile de 
construire şi demolare, respectiv verifica respectarea în teren a prevederilor 
acestora. Același compartiment asigura ţinerea la zi a planurilor topo-geo, 
urmărea terenurile libere și făcea propuneri privind amplasarea unităților 
industriale și întocmea documentaţii tehnice pentru lucrările efectuate în oraş de 
C.P.M.. Totodată, formula răspunsuri pentru cererile, scrisorile și reclamaţiile 
populaţiei pe probleme de sistematizare. Compartimentul era condus de un șef de 


273 Interviu cu Ionel Ungur, vicepreședinte al Consiliului Popular al Municipiului Oradea în 1986- 
1987. Oradea, 2 mai 2017 
%4 Interviu cu F.P., maistru, şef de brigadă la T.C.L.0O./T.A.G.C.M. între 1976 şi 1986. Oradea, 22 iunie 
2017 

sector, ajutat de inginerul principal şi tehnicienii de specialitate?5. Întreținerea 
fondului locativ de stat și o parte a investiţiilor publice erau realizate prin 
Compartimentul gospodărire comunală şi locativă?€. 

Comitetul Executiv al C.P.M. avea obligația ca, înainte de avizarea unui 
detaliu de sistematizare, să organizeze analizarea sa împreună cu cetățenii, în 
cadrul expozițiilor de planuri și machete şi să prelucreze eventualele propuneri?7. 

Atât C.P.]., cât şi C.P.M. emiteau, anual, pentru anul următor, Decizii 
privind repartizarea apartamentelor, repartiţiile fiind organizate sub formă de liste 
cu toate localităţile și entităţile (întreprinderi, instituţii, cooperative — grupate pe 
localități și ministere) beneficiare, respectiv numărul locuinţelor primite de fiecare. 


În anii '50-60, fondul locativ nou-construit era gestionat de către 
Întreprinderea de Locuinţe și Localuri Oradea (L.L.L.O.), entitate care a mai purtat 
denumirea Întreprinderea de Locuinţe şi Construcţii. În anul 1973, prin Decizia nr. 
383 a Comitetului Executiv al Consiliului Popular al Judeţului Bihor, aceasta, 
împreună cu alte unități prestatoare de servicii de gospodărire comunală şi 
locativă municipale şi judeţene, au format Întreprinderea Judeţeană de 
Gospodărire Comunală şi Locativă ([.].G.C.L.)%8. Ea avea în întreţinere locuinţele 
de stat, alimentarea cu apă a urbei, termoficarea, parcurile ş.a., realiza 
documentația pentru exproprierile necesare proiectelor de investiții, fiind 
principalul lor beneficiar. 1.].G.C.L. avea compartimente care se ocupau cu fiecare 
din aceste aspecte, de pildă cel pentru Lucrări noi, edilitare, locuințe, C.T.C. sau 
cel pentru Lucrări tehnico-edilitare. Personalului care lucra în cadrul 
compartimentelor de investiţii îi era interzis să comunice persoanelor din exterior 
date cu privire la investițiile derulate în oraș, inclusiv în privința sistematizării”. 

I.].G.C.L., prin Serviciul Lucrări noi edilitare, Locuinţe, C.T.C., elabora 
documentaţiile pentru exproprierea imobilelor ce urmau să fie demolate și 
gestiona toate proiectele de sistematizare, împreună cu proiectantul, investitorul, 
constructorul şi, în cele din urmă, beneficiarii noilor locuinţe. Serviciul se ocupa de 
fundamentarea economică, de justificarea oportunității lucrărilor. În funcţie de 
etapele proiectelor pentru care pregătea documentaţii, serviciul Lucrări noi lua 
legătura cu instituţiile (cu Banca de Investiţii când se punea problema finanțării 
sau cu Trustul de construcţii în momentul demarării execuţiei lucrărilor etc.) 
pentru stabilirea pașilor necesari. Obţinerea tuturor autorizaţiilor, ţinerea 


275 A.C.].B., fond Secţia de Arhitectură, Sistematizare, Tehnică şi Investiţii, dosar Decizii nr. 206-401, 1977, 
f. 31, 53-54, 77-79 
27* Ibidem, f. 31, 54-58, 79-83 
277 Ibidem, dosar Decizii 1-241, 1984, filă nenumerotată 
5 A.N.—S.].Bh., fond Comitetul Judeţean Bihor al P.C.R., dosar 13/1973, f. 278; A.C.].B., fond Secția de 
Arhitectură, Sistematizare, Tehnică şi Investiţii, dosar Decizii 1973 — 251-450, f. 292 
2% A.P.M.O,, fond Întreprinderea Judeţeană de Gospodărire Comunală şi Locativă, dosar 283, f. 25 

evidenţei investiţiilor, contractarea utilajelor, supravegherea şantierelor prin 
diriginți de şantier, organizarea recepției şi luarea de măsuri de remediere a 
eventualelor probleme erau alte sarcini ale lucrătorilor compartimentului amintit. 
Practic, acesta se ocupa de tot ceea ce însemna birocraţie și colaborarea cu alte 
instituţii pentru realizarea proiectelor de sistematizare?%. Comisia de recepție pe 
municipiu era stabilită prin Decizii ale C.P.]. și era alcătuită din reprezentanţi ai 
C.P.M. (viceprimarul care avea în sarcină sistematizarea), ai Trustului de 
Construcţii Locale, ai 1.]J.G.C.L. (sau O.].C.V.L., dacă era vorba despre locuinţe 
executate din fondurile populaţiei sau destinate vânzării) și șeful Sectorului de 
gospodărire comunală din cadrul C.P.M.. Li se mai adăugau reprezentanți ai I.P.]. 
sau ai altor entități (întreprinderi energetice, de telecomunicații etc.), în funcţie de 
tipul de lucrări?!. 


Una dintre entităţile cu care 1.].G.C.L. colabora în procesul sistematizării 
era S.A.S.T.., din cadrul C.P.]., împreună cu care stabilea termenele pentru 
realizarea documentațţiilor tehnice pentru proiectele de sistematizare din Oradea și 
din judeţ. Calendarul era realizat pentru unu-doi ani, cuprinzând termenele 
pentru finalizarea anumitor acte (cum ar fi detaliul de sistematizare sau proiectul 
de decret de expropriere) pentru viitoarele ansambluri de locuinţe. Documentul 
era semnat de către reprezentații S.A.S.T.I., Institutului de Proiectare Judeţean 
(|.P.].), L].G.C.L. şi Trustului de Construcţii Locale Oradea (T.C.L.0.). Detaliul de 
sistematizare (planul de amplasament al noilor clădiri, reţele de transport etc.), 
împreună cu documentaţia tehnică, erau realizate de către I.P.]. 

„Banii de proiectare erau primiți de județ şi noi ne gândeam anual cu 
Institutul de Proiectări și cu Primăria ce facem anul viitor și atunci noi ceream bani 
şi făceam proiectele. (...) Noi (S.A.S.T.I., împreună cu I.P.]. - n.n.) proiectam școli, 
grădinițe, sedii de miliție pentru judeţ. Erau cataloage cu proiecte tip de case din 
care se alegea, dar se făceau şi case unicat, fără a se depăşi o suprafață maximă”22. 
„Secţia de Sistematizare de la județ ducea proiectele de expropriere la București. 
Toate detaliile de sistematizare de pe arterele principale şi din centru se făceau 
machete şi se transportau cu camionul, se puneau într-o sală de expunere. În 
momentul vizionării erau acolo prim-secretarul, șeful sistematizării pe judeţ și 
Ceaușescu. El trecea pe la toate (machetele - n.n.) cu băţul, arăta ce nu e bine”2%. 


20 Ibidem, £. 36-40 
31 A.C.].B., fond Secţia de Arhitectură, Sistematizare, Tehnică şi Investiţii, dosar ședințe Comitet Executiv, 
mai-iunie 1977, f. 129-131v.; Ibidem, dosar Decizii 1-112, 1985, file nenumerotate 
%2 Interviu cu A.P.-S., arhitect, serviciul Urbanism al Consiliului Popular Judeţean între anii 1982- 
1989. Oradea — 29 august 2017 
%% Interviu cu Ovidiu Tărău, secretar al Comisiei Judeţene de Sistematizare, ulterior director al 
T.C.L.O. între 1972-1977 și Aurora Tărău, şef secţie sistematizare în cadrul C.P.]., Oradea, 1 
septembrie 2017 

Studiile și proiectele de sistematizare erau întocmite cu ajutorul Comisiei 
Judeţene pentru Sistematizarea Localităţilor Urbane și Rurale, înființată în 197028. 


Institutul de Proiectări Judeţean ([.P.].) realiza studiile şi proiectele de 
sistematizare pentru întregul județ. Erau pregătite documentaţii și machete, 
prezentate atât local, cât și în București (în cazul proiectelor de pe arterele 
principale de circulație sau din centrele localităților). Institutul se afla în 
subordinea Consiliului Popular Judeţean şi avea echipe de urbanişti şi arhitecți, 
coordonaţi de șeful Secţiei de sistematizare de la judeţ. Existau două colective 
pentru arhitectură, respectiv unul pentru chestiuni legate de sistematizare. I.P.]. 
colabora cu S.A.S.T.I., iar toate proiectele pe care le realiza aveau ca beneficiari 
C.P.]., C.P.M., L.].G.C.L. şi O.].C.V.L.2. 

Munca arhitecților era lungă și dificilă, de multe ori lucrându-se peste 
program?€. „Nu ai fost obligat (ca arhitect — n.n.) să faci un anume tip (de clădire — 
n.n.), ci alegeai dintr-o gamă de proiecte, aveai un catalog. Alegeai un tip de bloc 
şi-l adaptai la tipul de teren. (...) Existau termene de predare strânse, trebuia să 
mergi sămbăta și duminica să lucrezi”2. „La blocuri trebuia să te încadrezi în 
indicii de consum - nu puteai renunța la structură şi renunţai la finisaje, iar 
arhitecţii trebuiau să refacă fațadele, ca să se încadreze. În schimb, clădirile social- 
culturale nu erau tăiate de la finisaje. (...) Tipizarea aducea foarte multe economii, 
însă crea monotonie”3%8. „Aveai la dispoziţie piesele de puzzle, de blocuri, niște 
densități care erau când-cum, nu erau optime. În facultate am studiat o arhitectură 
de sorginte franceză, dar când se strângea cureaua, nu puteam protesta. (...) Se 
făcea un loc de parcare la zece apartamente. Nu era în regulă. (...) S-au făcut și 
câteva blocuri unicat, dar tot trebuia să te aliniezi la ce se cerea. Dacă ziceau 
(factorii politici — n.n.) vreau 300 de apartamente, trebuia să te conformezi. Toată 
abilitatea ta consta în felul în care aranjai blocurile”2%. 

Documentaţia aferentă unui proiect de sistematizare avea două părți — 
piesele scrise și piesele desenate, iar pentru a trece mai departe înspre 


2 Crişana, Oradea, anul XXV, nr. 181, 5 august 1970, p. 1-2 
2% OJ.C.V.L. s-a înființat în anul 1973, în locul Oficiului pentru construirea de locuințe proprietate 
personală al judeţului Bihor, prin Decizia nr. 271/1973 a C.E. al Consiliului Popular al Judeţului 
Bihor: A.C.].B., fond Secţia de Arhitectură, Sistematizare, Tehnică şi Investiţii, dosar Decizii 1973 — 251- 
450, f. 51 
2% Interviu cu D.S., arhitect în cadrul Institutului de Proiectări Judeţean între 1977 și 1989 — Oradea, 
20 octombrie 20171 
%7 Interviu cu H.G., arhitect al Institutului de Proiectări Judeţean între 1974-1989. Oradea, 21 august 
2017 
2% Interviu cu D.S., arhitect în cadrul Institutului de Proiectări Judeţean între 1977 și 1989 — Oradea, 
20 octombrie 2017 
2% Interviu cu H.G., arhitect al Institutului de Proiectări Judeţean între 1974-1989. Oradea, 21 august 
2017 

implementare, avea nevoie de aprobarea Comitetului Executiv al C.P.]., care 
emitea un Aviz, prin Comisia de Sistematizare. Avizul conţinea: denumirea 
investiţiei, beneficiarul documentaţiei, proiectantul şi faza de proiectare, valoarea 
investiţiei, numărul apartamentelor de construit, suprafaţa locuibilă și aria 
demolabilă. Partea de piese scrise cuprindea o foaie de titlu, cu denumirea 
proiectului, beneficiarul și proiectantul, borderoul cu piese scrise și desenate 
(planșe), lista cu colectivul de elaborare a proiectului, memoriul cu datele generale 
ale investiţiei, obiectivul studiului de amplasament (cu fondul existent, condiţiile 
de vecinătate şi propunerile de sistematizare), detalii privind rezistenţa clădirilor 
existente, circulaţia, instalaţiile şi rețelele termice, alimentarea cu apă și 
canalizarea, respectiv acte privind detaliile financiare ale investiţiei. Acestor 
documente se mai adăuga cartarea fondului construit, cu fotografii şi un studiu de 
amplasament, pentru faţade și secțiuni. 

„Tu elaborai proiectul, îl vedea prim-secretarul sau vicele (vicepreședintele 
C.P.]. sau C.P.M. - n.n.), mai aveau și ei câteva observaţii, mergeai la C.P.C.P. 
(Comitetul pentru Problemele Consiliilor Populare - cei din construcții îi spuneau 
cele două Cepe — n.n.), dar arhitecții de acolo erau mărunți, ei aveau niște precepte 
impuse de undeva. (...) În detaliile de sistematizare pe care le făceam, marcam cu 
roşu casele bune, cu albastru și verde cele în stare satisfăcătoare și rea şi cu galben 
cele aflate în ruină”2%. 

Sistematizarea unei zone se putea face numai în baza unui decret de 
expropriere, necesar pentru demolarea unor imobile existente și eliberarea 
amplasamentelor noilor blocuri. Procedurile pentru elaborarea proiectului de 
decret de expropriere începeau după ce I.P.]. realiza proiectul de sistematizare şi 
acesta era aprobat de forurile administrative. Decretul de expropriere cuprindea 
date precum: zona vizată, suprafața totală expropriată, numărul locuințelor noi 
proiectate, plus date privind desființarea și înființarea unor străzi. Anexate 
decretului erau lista imobilelor și terenurilor de expropriat, lista arterelor de 
circulaţie ce se desfiinţau și se înființau, dar şi liste cuprinzând alte active supuse 
relocării sau desființării (rețele electrice, de alimentare cu apă, termoficare, 
canalizare, comunicaţii). 

Documentaţia aferentă procesului de elaborare a decretului de expropriere 
şi, mai departe, a proiectului sistematizare a unei zone delimitate prin detaliu de 
sistematizare era pregătită de către 1.].G.C.L.. 

Inițierea proiectului de Decret sau de Hotărâre de Consiliu de Miniștri 
privind orice acțiune de sistematizare necesita următoarele acte: 

e adresa de înaintare, semnată de preşedintele şi secretarul 
comitetului executiv al Consiliului Popular Judeţean (în 3 exemplare) 


2% Ibidem 

e expunere de motive, semnată de preşedintele și secretarul 
comitetului executiv al Consiliului Popular Judeţean (în 3 exemplare) 

e proiect de Decret sau de Hotărâre de Consiliu de Miniştri, ce se 
propune a se adopta (în 3 exemplare) 

e avizele care au fost date de organele interesate (în original, în 
primul dosar, şi în copie în celelalte două dosare) 

e schițele necesare documentaţiei (în 3 exemplare) 

e alteacte ce se consideră necesare (în 3 exemplare) 


Actele necesare inițierii Decretului pentru exproprierea terenurilor și 

construcţiilor, necesar sistematizării, erau următoarele: 

e adresa de înaintare, semnată de preşedintele şi secretarul 
Comitetului executiv al consiliului popular judeţean 

e proiectul de decret ce se propune pentru aprobare 

e tabelul anexă cu proprietarii faptici, cuprinzând suprafeţele 
construcțiilor şi a terenurilor propuse pentru expropriere 

e expunere de motive, semnată de preşedintele și secretarul 
Comitetului executiv al Consiliului Popular Judeţean 

e acordurile și declaraţiile proprietarilor faptici ai imobilelor propuse 
pentru expropriere 

e avizele date de organele centrale interesate 

e acordul organului local al Administraţiei de stat pe raza căruia se 
găsește imobilul 

e harta localităţii, la o scară convenabilă, cu indicarea zonei în care se 
amplasează obiectivul, vizată de Direcţia de sistematizare, arhitectură și control 

e planul de situaţie la scara 1:500, cu amplasarea obiectivelor și 
identificarea imobilelor propuse pentru expropriere, vizat de Direcţia de 
sistematizare, arhitectură și control 

e planul de dezmembrare a imobilelor propuse, vizat de Oficiul de 
Cadastru și Organizarea Teritoriului (O.C.O.T.) 

e relevee ale clădirilor proprietate de stat și particulare, propuse 
pentru demolare ca urmare a amplasării noilor obiective 

e fotografii ale clădirilor propuse pentru demolare?! 


În cazul în care, prin proiectul de sistematizare, era necesară scoaterea unor 
terenuri din circuitul agricol, documentele necesare erau: 
e adresa de înaintare, semnată de preşedintele şi secretarul 
comitetului executiv al Consiliului Popular Judeţean 


21 A.P.M.O,, fond Întreprinderea Judeţeană de Gospodărire Comunală şi Locativă, dosar 130, filă 
nenumerotată 

e proiect de Decret sau Hotărâre de Consiliu de Miniștri ce se 
propune a se adopta 

e memoriul justificativ al lucrării 

e plandesituaţie de ansamblu a zonei geografice 

e plandesituaţie cu amplasarea obiectivului proiectat 

e punctul de vedere al posesorilor cu privire la transmiterea 
terenurilor 

e avizul Direcţiei Generale a Agriculturii, Industriei Alimentare, 
Silviculturii şi Apelor, cu privire la scoaterea terenurilor din producţia agricolă 
vegetală 

e documentaţia tehnică privind recuperarea terenului arabil 


Proiectul decretului de expropriere, cu anexele sale, era trimis de 1.].G.C.L. 
pentru aprobare Comitetului Executiv al Consiliului Popular al Judeţului Bihor??, 
prim-secretarului de județ sau prim-vicepreședintelui, iar mai apoi Comitetului 
pentru Problemele Consiliilor Populare. Ultima etapă era aprobarea de către 
Consiliului de Stat. Altă instituție centrală prin care treceau proiectele de 
sistematizare erau Comitetul de Stat pentru Construcţii, Arhitectură şi 
Sistematizare, devenit, în anul 1969, Comitetul de Stat pentru Economia și 
Administraţia Locală?%. Pentru o scurtă perioadă, respectiv între 1970 şi 1976, la 
nivel naţional a funcționat o Comisie centrală pentru sistematizarea localităţilor 
rurale şi urbane, ce aviza planurile de sistematizare ale localităților. 

În urma aprobării, prevederile decretului de expropriere erau incluse în 
Cartea Funciară, mai apoi demarându-se procesul de dezmembrare a terenului 
trecut în proprietatea Statului. Dezmembrarea era necesară în perspectiva trasării 
viitoarelor artere de circulaţie și a parcelării viitoarelor cvartale de blocuri. 

Decretului de expropriere se anexa o Expunere de motive?* şi un Memoriu 
justificativ2%. În cazul în care era necesar, Ministerul Agriculturii și Industriei 
Alimentare emitea un Ordin de scoatere unor terenuri din circuitul agricol. 


22 Începând din ianuarie 1987, acestea trebuiau vizate de către directorul Administraţiei Financiare 
înainte de a fi remise Consiliului Popular. Ibidem, f. 4763 

23 Decretul nr. 674/1969 pentru stabilirea unor măsuri privind îndrumarea, coordonarea şi controlul în 
domeniul construcțiilor, arhitecturii şi sistematizării, http://lege5.ro/Gratuit/943tgnjy/decretul-nr-674- 
1969-pentru-stabilirea-unor-masuri-privind-indrumarea-coordonarea-si-controlul-in-domeniul- 
constructiilor-arhitecturii-si-sistematizarii, accesat în 19 martie 2017 

24 Hotărârea nr. 973/1970 privind organizarea și funcționarea Comisiei Centrale pentru sistematizarea 
localităţilor rurale și urbane și a comisiilor locale de sistematizare, 
http://lege5.ro/Gratuit/gu4tkmru/hotararea-nr-973-1970-privind-organizarea-si-functionarea- 


comisiei-centrale-pentru-sistematizarea-localitatilor-rurale-si-urbane-si-a-comisiilor-locale-de- 


sistematizare, accesată în 19 martie 2017 


%5 Aici erau trecute date privind numărul imobilelor expropriate, valoarea lor, numărul persoanelor 
afectate, actele emise în favoarea proiectului de sistematizare până la acel moment, diferiți 

În intervalul 1972-1989, pentru Oradea au fost aprobate 61 de decrete de 
expropriere, cărora se adaugă încă patru decrete pregătite în anul 1989, dar care 
nu au mai fost trimise pentru aprobare. Pe ani, decretele au fost emise conform 
graficului de mai jos, în general fiind 3-4 pe an, cele mai multe fiind aprobate în 
anul 1978 - şase decrete. Pe teritoriul Oradiei au fost expropriate și demolate puţin 
peste 2200 de case și alte categorii de clădiri, în suprafață de minim 300.570 m?, 
aflate pe terenuri cu o suprafaţă totală de 1.210.457 m2?. Peste 7400 de persoane au 
fost, astfel, strămutate în apartamente noi. 


numărul decretelor de expropriere 


O N PP 9 9% 


AV AD Ab AD AC 
CSE E SA 


Statistica decretelor de expropriere din perioada 1972-1989 


Total Total Total sumă 
J Total Total A 2 - 
Număr decret 5 suprafață | suprafață de | de plată ca 
A imobile persoane i aaa, ” 3 A 
și an _ clădiri teren despăgubire 
, afectate strămutate SR NOE A 
expropriată | expropriată (lei) 
D 516/1972 - - - 270 m2 607 
D 540/1973 55 68* 2903 m2 39.540 m? 413.331 
D 631/1973 13 ci 872 m2 5129 m2 149.220 
D 50/1974 6 9 nestrămut. 26 m? 2956 m? 6290 
D 159/1974 -, terenuri - - 57.314 m? N/A** 
D 171/1974 2 2 N/A N/A 42.630 
D 159/1976 - - 1471 m2 116.438 m2 N/A 
D 371/1976 4 6 nestrămut. N/A 8786 m? N/A 
D 372/1976 N/A N/A N/A N/A N/A 
D 378/1976 N/A N/A N/A N/A N/A 


coeficienți; actul era semnat de prim-secretarul de județ și avizat de preşedintele C.P.C.P., de 
ministrul Finanţelor, ministrul Aprovizionării Tehnico-Materiale și Controlului Gospodăririi 
Fondurilor Fixe şi de preşedintele Comitetului de Stat al Planificării; viceprim-ministrul era ultimul 
care-și exprima acordul pentru proiect 

% Documentul cuprindea date cu privire la procesul aprobării proiectului de sistematizare, 
compunerea noului ansamblu de locuinţe, perimetru și suprafeţe, fiind semnat de către prim- 
vicepreședintele Comitetului Popular Judeţean 

D 135/1977 10 16* 937 m2 1353 m2 N/A 

D 269/1977 1 1 - 150 m2 337 

D 23/1978 N/A N/A N/A N/A N/A 

D 96/1978 1 teren 2 prob.nestr - 4922 m? 11.074 
(p* 18 51 2092 m2 12.000 m2 276.846 

D 279/1978 1 - 132 m2 279 m2 24.717 

35 43% 2305 m2 9680 m2 217.899 
ăi ua i 3 15 308 m2 2421 m2 49.067 

D 364/1978 10 36 930 m2 4794 m? 160.592 

D 396/1978 1 - 213 m2 970 m2 26.774 

D 83/1979 5 13 385 m2 1971 m2 45.760 

27 97 3309%mp 18.293mp 373.676 
D ial 17 80 3053mp 7889mp 379.026 
6(terenuri) - - 8500mp 18.907 

D 364/1979 N/A N/A N/A N/A N/A 

D 467/1979 12 25* 1628 m2 4623 m? N/A 

D 45/1980 8 32 1097 m2 14.170 m2 411.398 

D 120/1980 N/A N/A N/A N/A N/A 

D 213/1980 7 19 366 m2 2474 m2 N/A 

D 385/1980 19 54 1795 m? 9136 m2 N/A 

D 137/1981 74 21 1571 m? 1867 m? 377.388 

D 165/1981 4 4 949 m2 1266 m? 193.652 

D 275/1981 38 107 3541 m? 14.728 m2 1.194.110 

D 328/1981 48 130 4831 m2 74.983 m2 1.741.307 

D 353/1981 71 130 9757 m2 34.848 m? 3.348.014 

D 27/1982 9 29 803 m2 2106 m2 188.089 

D 142/1982 71 117 6226 m? 118.762 m2 1.670.273 

D 418/1982 36 112 8959 m2 11.557 m2 1.065.188 

D 74/1983 29 103 4095 m2 10.920 m2 1.105.062 

D 260/1983 98 303 10.287 m2 N/A N/A 

D 280/1983 15 55 1564 m? 3774 m? N/A 

D 490/1983 83 346 14.168 m2 25.056 m? 3.336.344 

i Total Total Noel Ş moral Total sumă 
Număr decret - = suprafață | suprafaţă de ă 
A imobile persane clădiri PN de plata fa 
: afectate strămutate ARI i despăgubire 
expropriată expropriat 

D 41/1984 41 167 3312 m2 8551 m2 961.577 

D 78/1984 73 140 8395 m2 39.079 m? 2.979.777 

D 293/1984 93 407 12.777 m2 23.540 m? 3.018.144 

D 69/1985 99 442 17.350 m2 34.577 m? 4.876.250 

D 226/1985 10 36 847 m2 - 369.645 

D 261/1985 IN imobile - 4419 m? - nu este cazul 

comerciale 


175 


https://biblioteca-digitala.ro / https://mtariicrisurilor.ro 


de stat 
Ga 350 14204m: | 18.637 m2 3.136.139 
D269 40054f) 5 25 434 m2 N/A N/A 
79 257 8727 m2 26.319 m2 N/A 
D 25/1986 (+) 7 20 851 m2 1596 m2 340.596 
73 360 16.866m2 | 13.563 m2 N/A 
D 183/1986 EP 215 9.353 m2 17.200 m2 N/A 
8 15% 2255 m2 3920 m2 N/A 
9401/109640) 96 348 13.420m2 | 34.510m2 4.187.910 
D 414/1986 (+) 22 58 2502 m2 6979 m: 695.381 
D 18/1987 108 376 11722 m2 | 18.698 m2 N/A 
D 50/1987 24 90 4141 me 14.259 m2 1.090.596 
D 297/1987 112 355 12775 m2 | 19.128 m2 N/A 
(+) 93 308 11158m2 | 217474 m2 3.357.878 
D 339/1987 37 72 3685 m2 7579 m2 975.847 
D 122/1988 92 405 16.844 m2 | 20.928 m2 N/A 
D 141/1988 35 124 4532 m2 11.687 m2 N/A 
D 226/1988 75 165 12414m2 | 17917m2 3.176.908 
D 389/1988 152 657 20.206 m2 | 20.391m2 5.012.916 
B ia 19 32 1628 m2 4623 m2 554.000 
D 39/1989 (N) 33 70 4013 m2 6237 m: N/A 
E, pisi 51 132 6130 m2 17.303 m2 N/A 
p Sg 30 113 6511 me 15224 m2 N/A 
TOTAL, 
EXCEPTÂND 2215 7404* 300.570 m2 | 1.210.457 m: 
(N) 


*date incomplete 

** (N/A) nu există date 

***Decretul se referă la mai multe detalii de sistematizare 
****Decret neaprobat/neaplicat 


Exproprierea și demolarea construcțiilor, respectiv despăgubirea se 
realizau în urma evaluării imobilelor, pentru care se redacta un proces-verbal de 
evaluare. Paşii erau reglementaţi atât prin Legea nr. 58/1974, cât şi prin alte acte 
normative?” și norme?%. Contravaloarea unui metru pătrat pentru o casă parter 


27 Decretul nr. 120/1981 privind unele măsuri pentru protejarea şi valorificarea materialelor, obiectelor sau a 
unor elemente componente rezultate din demolarea, transformarea sau repararea construcțiilor, precum şi 


pentru consemnarea documentară a unor zone, ansambluri și clădiri, 
http://lege5.ro/Gratuit/g44dmnrs/decretul-nr-120-1981-privind-unele-masuri-pentru-protejarea-si- 

sau parter și un etaj, varia între 960 şi 1237 de lei. Aceasta se stabilea în funcţie de 
natura construcției, calitatea sa şi dotările imobilului. Despăgubirea pentru o 
locuinţă aflată în mediul urban nu putea depăşi 80.000 de lei, respectiv 35.000 de 
lei în mediul rurabP”>. 

În același timp, legislaţia stabilea posibilitatea valorificării unor materiale 
rezultate din demolări, fie de către proprietari (în acest caz, valoarea materialelor 
era scăzută din despăgubire), fie de către 1.].G.C.L., urmând a fi refolosite. În 
cazul în care proprietarul opta să demoleze singur construcțiile, operațiunea 
trebuia încheiată în maxim 30 de zile. 

[.].G.C.L. identifica proprietarii și determina vechimea și caracteristicile 
imobilelor (suprafaţă, structură, materiale, dotări), cu ajutorul datelor din arhiva 
Consiliului Popular Municipal, din autorizaţiile de construire și din contractele de 
vânzare-cumpărare. Măsurătorile de pe teren erau refăcute de o comisie a 
1.].G.C.L.. În unele cazuri, se mai solicitau date cu privire la proprietarii existenți şi 
foşti, acolo unde existau neconcordanţe între informaţiile cunoscute, litigii, cazuri 
de moştenire, căsătorie, divorţ, urmași etc.%! Datele culese de la Consiliul Popular 
Municipal erau folosite pentru întocmirea fișelor de imobil (care cuprindeau date 
sumare despre caracteristicile clădirilor și terenurilor și ocupanţii lor), timp în care 
Institutul de Proiectare Judeţean (1.P.].) realiza relevee (planuri) pentru fiecare 
clădire. Lor li se adăugau extrase din Cartea Funciară. 

Proprietarii erau înştiințați asupra demolării de către 1.].G.C.L. printr-un 
act tipizat remis prin poștă, ei urmând a semna, dacă erau de acord cu 
exproprierea, o Declaraţie de acceptare și o Convenţie. În acest caz, proprietarii 
puteau propune pretenţii ce însemnau, în majoritatea cazurilor, despăgubire justă 
şi/sau repartizarea unui apartament într-o anumită zonă a orașului, într-un anumit 
tip de bloc, pe un anume etaj sau cu un anumit număr de camere. Aceștia primeau 
posibilitatea de a alege din câteva apartamente propuse de autorități. 

În cazul în care cetăţenii refuzau exproprierea, se întocmea un proces- 
verbal la Consiliul Popular Municipal*?. Demolarea era, oricum, obligatorie. Dacă 
proprietarul refuza, în orice condiţii, părăsirea imobilului, autoritatea locală 


valorificarea-materialelor-obiectelor-sau-a-unor-elemente-componente-rezultate-din-demolarea- 


transformarea-sau-repararea-constructiilor-p, accesat în 19 martie 2017 
8 Aceste norme au fost adoptate prin Decret nr. 467 din 28 decembrie 1979 privind evaluarea 


construcțiilor, terenurilor şi plantațiilor ce se preiau, cu plată, în proprietatea statului prin expropriere sau în 
alte cazuri prevăzute de lege, aceesibil la adresa 
http://www.edep.ro/pls/legis/legis pck.htp act text?idt=10775, accesat în 3 mai 2017 

2% A.P.M.O,, fond Întreprinderea Judeţeană de Gospodărire Comunală și Locativă, dosar 140, file 
nenumerotate 

300 Ibidem, file nenumerotate 

31 Ibidem, dosar 130, filă nenumerotată 

302 Jbidem, filă nenumerotată 

solicita sprijinul unui executor judecătoresc, putându-se ajunge la ordonanță 
prezidenţială de expropriere. 

Plata despăgubirilor se făcea conform unor instrucțiuni stabilite de 
1.].G.C.L.. Acestea reglementau actele prin care Întreprinderea solicita Băncii de 
Investiţii sumele de plată: cecul de casă cu scopul plăţii, decretul de expropriere și 
procesul verbal de evaluare a imobilelor cuprinse în anexa 1 a decretului, lista 
nominală a proprietarilor ce se despăgubeau*%. Se adăugau acte doveditoare 
privind notificarea proprietarilor asupra exproprierii şi a sumei de primit şi acte 
doveditoare privind comunicarea către administraţia financiară a Consiliului 
popular municipal și C.E.C.-ului a viitoarelor plăți. Banca de Investiţii vira 
[.].G.C.L. suma totală aferentă tabelului nominal, iar despăgubiţii erau înștiințați 
prin scrisoare recomandată de banii pe care îi aveau de ridicat de la sediul 
Întreprinderii. Beneficiarii aveau la dispoziţie trei ani pentru ridicarea banilor, 
după care își pierdeau dreptul asupra lor. 

Pentru a primi despăgubirea, proprietarii nu trebuiau să aibă datorii către 
administraţia locală de Stat sau debite restante către C.E.C.. Altfel, acestea se 
stingeau direct din despăgubire. [.].G.C.L. coresponda atât cu Consiliul Popular 
Municipal, cât şi cu C.E.C. și Banca pentru Agricultură și Industrie Alimentară. 

Aceeași Bancă de Investiţii plătea lucrările de construire a cartierelor de 
blocuri, iar pentru asta solicita mai multe acte, în conformitate cu Legea Finanţelor 
(Legea nr. 9/1972): documentul de aprobare a investiţiei, studiul tehnico-economic 
sau proiectul aprobat, contractul de antrepriză şi autorizaţia de construire, 
aprobările legale pentru folosirea terenului pe care se amplasa investiţia. 
Finanţarea se deschidea în cinci zile de la depunerea, de către autorităţile locale, a 
documentelor*. 


Strămutările se făceau greu, în principal din cauza împotrivirii celor 
expropriaţi, fiind suficient ca un singur proprietar să nu vrea să se mute pentru ca 
întreg proiectul de sistematizare să fie îngreunat. Era dificil pentru C.P.M. să 
împartă în mod echitabil apartamentele noi între cerinţele întreprinderilor și 
nevoile demolaților. Deşi o parte a locuitorilor părăseau casele de bună voie, au 
existat cazuri în care mutarea s-a putut face doar în urma solicitării unei 
ordonanţe prezidenţiale de expropriere şi delegarea unui executor judecătoresc. 


5% Lista cuprindea următoarele coloane: număr curent, numele și prenumele proprietarului, 
localitatea, suprafaţa terenului și/sau construcţiilor expropriate și suma de plată. Documentul era 
semnat de către directorul și contabilul-șef al 1.].G.C.L. sau de către înlocuitorii acestora 
3% A.P.M.O,, fond Întreprinderea Judeţeană de Gospodărire Comunală și Locativă, dosar 130, filă 
nenumerotată 
35 A.N.-S.].Bh., fond Comitetul Judeţean Bihor al P.C.R., dosar 52/1972, f. 4 
3% A.P.M.O., fond Consiliul Popular al Municipiului Oradea — Comitetul Executiv, dosar 3/1984, vol. 11, 
£.17 

Demolările erau efectuate de L].G.C.L., în unele cazuri acesta solicitând 
sprijin Trustului de construcţii. „Se negocia foarte mult cu familiile ce urmau să fie 
evacuate şi se făceau comisii care să discute cu acestea. Erau întrebate ce aveau, ce 
doreau să obţină — locuinţe pentru titulari, pentru copii sau pentru alți membri ai 
familiei — toate astea pentru ca scandalul să fie cât mai mic, iar oamenii să fie cât 
mai mulțumiți. Demolaţii, majoritatea lor, înjurau autorităţile, dar o parte dintre ei 
se bucurau că primeau o locuință mai bună. Dar toată lumea era nemulțumită de 
valoarea despăgubirilor”*. 

Reacţiile proprietarilor erau felurite, depinzând de starea locuinței pe care 
o ocupau. Majoritatea caselor demolate în Oradea între anii 1972-1989 fuseseră în 
stare rea și mediocră, existând însă şi multe altele care se aflau în stare bună şi 
foarte bună, unele cu o vechime de cel mult zece ani. Au existat zone întregi 
mobilate cu clădiri din lemn și chirpici, cum a fost vechea stradă Moldovei din 
cartierul Rogerius sau vechea stradă Bumbacului din cartierul Nufărul. „În spate, 
în Nufărul I, erau niște ţigănii. (...) Pe Transilvaniei erau case ramolite, țigănie, 
acolo erau şi animale şi căruţe cu cai”3%, În schimb, pe artere precum Nufărului şi 
Progresului (Sfântul Apostol Andrei) — Karl Marx existau atât case în stare 
mediocră, cât și locuinţe de bună calitate. 

„Dacă locuiai într-o casă prăpădită și primeai apartament era mare bucurie, 
aveai apă caldă, tot, dar unul care a locuit într-o casă bună nu a primit cu bucurie 
apartamentul. Dar au fost mai mulți mulțumiți, că au primit pe de-a moaca un 
apartament”*%. „Unii erau supăraţi pentru că aveau case mai răsărite, dar altele 
erau cuiburi de păduchi. Dintr-o gospodărie am scos cinci mașini cu fiare adunate 
în curte (...) peste jumătate se bucurau că mergeau în condiții mai bune, însă se 
supărau mai rău cei care-și făcuseră vie, o grădină, care aveau case mai bune”3. 
Cu toate acestea, demolații nu erau, în realitate, prioritari în primirea de locuinţe 
noi, ci muncitorii, cele două categorii, împreună cu altele, fiind amestecate în 
blocurile noi. Ordinea de prioritate nu era întotdeauna respectată”!. 

Despăgubirile erau plafonate prin lege, imobilele fiind subevaluate. Plata 
unei sume mici era, însă, compensată de repartizarea unui apartament. „Gălăgie 
nu puteau face, că ajungeau la miliție”32. 


37 Interviu cu F.H., inginer la [.].G.C.L. în perioada 1960-1979 — Oradea, 7 ianuarie 2017 
38 Interviu cu F.D., şofer la T.C.L.O./T.A.G.C.M. între 1969 şi 1990. Oradea, 11 ianuarie 2018 
5% Interviu cu H.G., arhitect al Institutului de Proiectări Judeţean între 1974-1989. Oradea, 21 august 
2017 
310 Interviu cu I.M., inginer, șef de şantier la T.C.L.O./T.A.G.C.M.. Oradea, 12 ianuarie 2018 
sii A.P.M.O,, fond Consiliul Popular al Municipiului Oradea — Comitetul Executiv, dosar 3/1986, vol. 17, 
filă nenumerotată 
312 Interviu cu Aurel Bălan, inginer, director al T.A.G.C.M./S.C. Construcţii Bihor S.A. între 1990-1996. 
Oradea, 3 februarie 2018 

Proprietarii nemulțumiți de suma primită reclamau faptul la 1.].G.C.L., 
cum a fost cazul mai multor cetăţeni de pe străzile Volga (stradă desfiinţată în 
zona bulevardului Ștefan cel Mare) şi Milcovului, în 1985-1986. Aceștia au 
contestat modul în care angajaţii Întreprinderii au efectuat măsurătorile, acuzând 
calculul unor suprafețe mai mici decât în realitate, solicitând „să reveniţi la fața 
locului cu o comisie formată din experţi corespunzători, pentru această cauză pe 
care eu îl consider abuz”. „Nefiind mulțumiți cu suma cu care ne-aţi despăgubit 
vă rugăm să ne ajutaţi, să mai verificaţi fiind o casă nouă făcută în anii 1962-1963, 
care şi în ziua de azi este în stare bună”, era poziţia unei alte familii. Un alt 
reclamant arăta că „imobilul a fost construit în anul 1942, iar în anul 1944 din 
cauza bombardării s-a distrus. Eu personal am renovat imobilul în anul 1948, 
montând uşi și ferestre noi. Pe de altă parte nu cred că s-a luat în considerare 
înălțimea imobilului, ci numai aria bazei. Acestea fiind motivele vă rog să 
recalculaţi valoarea imobilului”33. 

Tot în 1985, mai multe familii din zona străzilor Decebal - Roşiorilor 
reclamau subevaluarea imobilelor: „La data de 27 septembrie 1985 am primit 
decizia de plată a exproprierii nr. 6680 din 24 IX 85 cu care nu suntem de acord 
deoarece aceasta este o sumă mult sub nivelul de evaluare a locuinţelor în această 
situaţie. (...) vă rugăm să binevoiţi a reevalua locuinţa conform schiţei de defalcare 
şi la valoarea mai reală”. Măsurătorile nu au fost refăcute, defalcarea fiind făcută 
după apariţia Decretului de expropriere. Un alt proprietar cerea și el remăsurarea 
proprietăţii și reevaluarea sa „la o sumă mai mare, întrucât consider că imobilul 
meu valorează mai mult decât cele stabilite de Dvs.”. În acest caz, L].G.C.L. nu 
avea calea legală de a reevalua imobilul, căci acordase despăgubirea maximă 
prevăzută de lege?!+. 

La C.P.M., „problemele legate de demolări și de cetățenii nemulțumiți de 
ceea ce primeau se discutau cu caracter continuu. Dar lumea știa că nu putea 
obține mai mult decât ceea ce primea. Am avut oameni la rând în fiecare zi (...) 
unii erau mai supăraţi, aveau un ton mai ridicat. Uneori ne-am asumat riscul de a 
da trei camere la doi oameni”35. Predarea locuințelor noi nu era făcută 
întotdeauna în termenul stabilit ori 1.].G.C.L. preda cheile beneficiarilor cu 
întârzieres!e. Alte întârzieri erau cauzate de situații independente de 1.J.G.C.L., 
cum ar fi moşteniri, cazuri de divorţ, recăsătoriri etc., unde apăreau neclarități în 
privinţa proprietarilor și a modului de despăgubire a persoanelor implicate. 


313 A.P.M.O,, fond Întreprinderea Judeţeană de Gospodărire Comunală şi Locativă, dosar 15, f. 22, 36, 40 
314 Ibidem, dosar 212, filă nenumerotată 
315 Interviu cu Ionel Ungur, vicepreședinte al Consiliului Popular al Municipiului Oradea în 1986- 
1987 — Oradea, 2 mai 2017 
31 A.P.M.O,, fond Consiliul Popular al Municipiului Oradea — Comitetul Executiv, dosar 3/1986, vol. 8, 
f.4v. 

O parte dintre problemele semnalate de cetăţeni privind evaluarea 
locuinţelor au fost transmise, oficial, printr-o notă, 1.].G.C.L., de către Secţia de 
Arhitectură, Sistematizare, Tehnică şi Investiţii a C.P.]., în primăvara anului 1989. 
Deficienţele se refereau la întocmirea releveelor, „în unele cazuri omiţându-se de 
la relevare pivnițe sau anexe gospodăreşti”, cum a fost cazul în zona străzii 
Leontin Sălăjan (Calea Aradului). În alte situaţii, curţile erau măsurate greşit. 
Fişele imobilelor, întocmite împreună cu releveele, aveau date incomplete în ce 
privește istoricul (anul construirii în mod frecvent) şi alcătuirea clădirilor. În multe 
cazuri, datarea caselor era imposibilă din lipsa autorizaţiilor de construire. 

Un aspect negativ, reclamat de Trustul de construcţii, se referea la 
schimbările aduse proiectelor în timpul trecerii prin diferite faze birocratice, 
modificări care se refereau la reamplasarea unor utilități sau clădiri, lucru care 
trebuia mai apoi corelat cu activitatea de pe şantier. O altă abatere a funcționarilor 
[.].G.C.L. privea greșelile cu care erau trasate delimitările terenurilor din jurul 
caselor. Ei erau acuzaţi de neglijență în întocmirea documentaţiilor, respectiv 
tărăgănarea lor, generând întârzieri. În opinia S.A.S.T.I., toate aceste aspecte 
puteau fi rezolvate printr-o „mai strânsă colaborare” cu celelalte entități implicate 
în sistematizare, etapizarea clară a procesului birocratic şi stabilirea limitelor de 
amplasament ale imobilelor". 


Prezentăm mai jos câteva exemple de case expropriate în municipiul 
Oradea pentru proiecte de sistematizare, cu caracteristicile lor şi suma plătită ca 
despăgubire, având în vedere vechimea, sistemul constructiv şi starea generală: 

e prin aplicarea Decretului de expropriere nr. 631/22 noiembrie 1973, 
a fost demolată casa din strada Spartacus nr. 36. Caracteristici: suprafață 
construită de 69,84 m?, suprafață locuibilă de 43,9 m?, un singur nivel, anul 
construirii circa 1943, fundaţie din cărămidă, pereți din cărămidă şi chirpici, 
acoperiș pe structură de lemn, acoperită cu ţiglă, încălzire cu sobă, instalaţie 
electrică îngropată, fără instalaţii sanitare. Locuinţa prezenta crăpături, fiind într-o 
stare de întreţinere mediocră, avea o magazie de lemne, un coteț și o latrină, 
construite din scândură și carton asfaltat. Imobilul era locuit de două familii, una 
compusă din 3 persoane, iar cealaltă din 2 persoane. Curtea casei măsura 705 m2. 
Proprietarii au fost de acord cu exproprierea, solicitând câte o locuință pentru 
fiecare dintre cele două familii, cu trei, respectiv o cameră, situate la etajul I sau II, 
în cartierul Rogerius, fiind despăgubiţi cu 17.300 de lei*!5 

e prin aplicarea Decretului de expropriere nr. 45/20 februarie 1980, a 
fost demolată casa din strada Bumbacului nr. 27. Caracteristici: suprafaţă 
construită de 106,10 m?, suprafaţă locuibilă de 38,61 m?, cu subsol şi parter, anul 


317 dem, fond Întreprinderea Judeţeană de Gospodărire Comunală şi Locativă, dosar 130, file nenumerotate 
318 Ibidem, dosar 152, file nenumerotate 

construirii 1969, fundaţie din beton, pereţi din cărămidă, planşeu din beton și 
lemn și acoperiș cu învelitoare din ţiglă, încălzire cu sobă, instalaţie electrică 
îngropată, fără instalaţii sanitare. Locuinţa se afla într-o stare fizică bună, nu avea 
anexe şi era ocupată de o familie compusă din două persoane. Curtea casei măsura 
585 m2?. Proprietarul a fost de acord cu exproprierea, solicitând să fie despăgubit 
conform legii și să primească o locuință corespunzătoare, fără specificații clare. 
Suma oferită de autorități pentru casă și curte a fost de 81.316 lei 

e prin aplicarea Decretului de expropriere nr. 328/1981, a fost 
demolată casa din strada Dinamo nr. 8. Caracteristici: suprafaţă construită de 89,18 
m?, suprafaţă locuibilă de 71,40 m?, un singur nivel, anul construirii 1970, fundaţie 
din beton, pereți din cărămidă, planșeu din lemn și acoperiș cu ţiglă, încălzire cu 
sobă, instalaţie electrică îngropată, instalaţii sanitare complete. Locuinţa, aflată 
într-o stare fizică foarte bună, avea mai multe anexe —- magazie, coteţ de porci, 
afumător, șopron, împrejmuire din sârmă de 10 ml. Casa era locuită de două 
familii, totalizând trei persoane. Curtea casei măsura 1439 m?. Coproprietarii au 
fost de acord cu demolarea, solicitând repartizarea unui apartament cu trei camere 
în cartierul Nufărul. Suma oferită pentru casă şi curte a fost 83.237 lei”? 

e prin aplicarea Decretului de expropriere nr. 27/4 februarie 1982, a 
fost demolată casa din strada Flamarion nr. 7. Caracteristici: suprafață construită 
de 42,48 m?, suprafață locuibilă de 24,68 m?, un singur nivel, fundaţie din 
cărămidă, pereţi din cărămidă și văioagă, acoperiş pe structură de lemn acoperită 
cu țiglă, încălzire cu sobă, instalaţie electrică îngropată, fără instalaţii sanitare. 
Locuinţa, aflată într-o stare fizică satisfăcătoare, avea o magazie pentru lemne și 
latrină în curte, împrejmuire din scândură și sârmă de 20 ml. Imobilul era locuit de 
o familie de patru persoane. Curtea casei măsura 212 m?. Proprietarii au fost de 
acord cu exproprierea, solicitând o locuință cu 3 camere la etajul I sau II, 
nespecificând zona și au fost despăgubiţi cu 11.697 lei?! 

e prin aplicarea Decretului de expropriere nr. 418/9 noiembrie 1982, a 
fost demolată casa din strada Costache Negruzzi nr. 23. Caracteristici: suprafață 
construită de 135,54 m?, suprafaţă locuibilă de 49,75 m?, un singur nivel, fundaţie 
din beton, pereți din cărămidă, planşeu din lemn, acoperiș cu ţiglă, încălzire prin 
centrală proprie, instalaţie electrică îngropată, instalaţii sanitare parțiale. Locuinţa, 
aflată într-o stare fizică bună, avea o magazie și împrejmuire din scândură şi 
sârmă de 32,4 ml. Era locuită de două familii, în total patru persoane. Curtea casei 
măsura 418 m?. Proprietarii au fost de acord cu exproprierea, solicitând locuinţe 
pentru fiecare familie în Zona de Vest, fiind despăgubiţi cu 40.651 lei? 


519 Ibidem, dosar 243, file nenumerotate 
320 Ibidem, dosar 250, filă nenumerotată; Ibidem, dosar 259, file nenumerotate 
521 Ibidem, dosar 149, file nenumerotate 
522 Ibidem, dosar 135, file nenumerotate 


182 


https://biblioteca-digitala.ro / https://mtariicrisurilor.ro 


e prin aplicarea Decretului de expropriere nr. 289/1985, a fost 
demolată casa din strada Tuberozelor nr. 23. Caracteristici: suprafaţă construită de 
214,79 m?, suprafaţă locuibilă de 43,70 m?, un singur nivel, fundaţie din cărămidă, 
pereţi din cărămidă, planşeu din lemn, acoperiș cu ţiglă, încălzire cu sobe, 
instalaţie electrică îngropată, instalaţii sanitare complete. Locuinţa era construită 
în anul 1947, iar împrejmuirea era realizată din beton, cu o poartă din lemn. 
Suprafaţa curții era de 300 m?. Casa era locuită de o familie compusă din două 
persoane, iar despăgubirea oferită s-a ridicat la suma de 80.675 lei*%; persoanelor 
strămutate li s-a oferit un apartament tip B, pe bulevardul Decebal 

e prin aplicarea Decretului de expropriere nr. 25/23 ianuarie 1986, a 
fost demolată casa din strada Volga nr. 1. Caracteristici: suprafață construită de 
82,35 m?, suprafață locuibilă de 63,57 m?, un singur nivel, fundaţie din beton, 
pereţi din chirpici, planşeu din lemn, acoperiș cu ţiglă, încălzire cu sobe, instalaţie 
electrică îngropată, fără instalaţii sanitare. Locuinţa era construită în anul 1920, 
avea mai multe anexe — bucătărie de vară, cămară, magazie, coteţ, latrină, garaj, 
toate fiind într-o stare mediocră. Împrejmuirea era realizată din gard de beton, cu 
o poartă, iar suprafaţa curţii era de 573 m2?. Casa era locuită de o familie compusă 
din patru persoane, iar proprietarul nu a fost de acord cu exproprierea, contestând 
suma de 53.091 lei oferită ca despăgubire“? 

e prin aplicarea Decretului de expropriere nr. 50/27 februarie 1987, a 
fost demolată casa din strada Seleușului nr. 23. Caracteristici: suprafaţă construită 
132,32 m?, suprafaţă locuibilă 101,07 m?, un singur nivel, fundaţie din cărămidă, 
pereţi din cărămidă, planșeu din lemn, acoperiș din ţiglă, încălzire cu sobe, 
instalaţie electrică îngropată, fără instalaţii sanitare. Locuinţa era construită în anul 
1955, se prezenta în stare satisfăcătoare, avea două magazii şi un grajd şi 
împrejmuire din scândură în lungime de 3,5 ml, cu o poartă. Era ocupată de o 
familie compusă din patru persoane. Curtea casei măsura 1360 m?. Proprietarilor 
le-a fost repartizat un apartament cu două camere pe strada Milcovului, fiind 
despăgubiţi cu 45.636 lei” 

e prin aplicarea Decretului de expropriere nr. 50/27 februarie 1987, a 
fost demolată casa din strada Școalelor 21. Caracteristici: suprafață construită de 
91,5 m?, suprafaţă locuibilă de 44 m?, subsol şi parter, fundaţie din cărămidă, pereţi 
din cărămidă, planşeu din lemn, acoperiș din ţiglă, încălzire cu sobe, instalaţie 
electrică îngropată, baie echipată. Locuinţa era construită în anul 1938, avea mai 
multe anexe - bucătărie de vară, garaj, cămară şi împrejmuire din cărămidă și 
tablă în lungime de 39 ml. Era locuită de o familie compusă din patru persoane. 


33 Ibidem, dosar 212, file nenumerotate; Ibidem, dosar 216, file nenumerotate 
54 Ibidem, dosar 13, file nenumerotate 
35 Ibidem, dosar 144, file nenumerotate 

Proprietarilor le-a fost repartizat un apartament cu trei camere pe strada 
Alexandru Odobescu, fiind despăgubiţi cu 56.359 lei%2e 


Repartizarea locuinţelor noi se făcea în baza legilor şi metodologiilor în 
vigoare și cădea în sarcina Comitetului Executiv al Consiliului Popular Municipal, 
prin Oficiul Spaţiu Locativ. Oficiul se ocupa și cu închirierea spațiului locativ aflat 
în administrare şi depistarea cazurilor de abuz”. Apartamentele erau distribuite 
în funcţie de priorităţi, astfel încât familiile strămutate din vechile case să poată 
beneficia cât mai rapid de locuințe noi. Tabelele cu muncitorii şi familiile 
îndreptăţile să primească un apartament erau discutate de către Comitet prin 
Consiliul Oamenilor Muncii. 

Beneficiarii apartamentelor noi erau: muncitorii, cu familiile lor, persoanele 
strămutate din locuinţe expropriate, cele căsătorite ş.a. Anual, C.P.]. şi al C.P.M. 
întocmeau liste cu numărul apartamentelor repartizate pentru anul următor, pe 
întreprinderi și instituţii, realizate în baza cererilor fiecăreia din acele entități. Dacă 
autoritățile nu puteau satisface tot necesarul de locuinţe a unei întreprinderi (ceea 
ce se întâmpla deseori), atunci primea doar o parte, altele urmând a fi repartizate, 
în mod eşalonat, în anii următori. Apartamentele destinate celor strămutați erau 
repartizate separat. 

După repartizarea apartamentelor, Comitetul Executiv împărțea terenul de 
sub bloc la numărul de locatari, proporţional cu suprafaţa apartamentului, ei 
urmând să plătească un impozit anual pentru acesta. Repartizarea locuinţelor se 
făcea astfel încât să fie respectat minimul de 8 m? de suprafață locativă pe 
persoană. Totodată, cei care lucrau în Oradea, dar locuiau în localităţi aflate la mai 
puţin de 40 km depărtare, nu aveau dreptul la repartizarea unui apartament. Cei 
veniți de la distanță mai mare, în urma repartizării unei locuințe prin 
întreprinderea unde lucrau, puteau să-și stabilească domiciliul în municipiu. 
Existau cazuri de ocupare abuzivă a unor imobile, inclusiv „de înșelătorie, de 
speculă cu locuințe”, persoanele în cauză fiind evacuate cu ajutorul Miliției”. 

Controlul şi gestiunea investiţiilor în construcții cădea în sarcina 
Consiliului Popular Municipal, printr-un Sector de sistematizare și disciplină în 


326 Jbidem, file nenumerotate 

7 A.P.M.O,, fond Consiliul Popular al Municipiului Oradea — Comitetul Executiv, dosar 4/1976, vol. 9, f. 
165-166 

35 Legea nr. 10/1968 privind administrarea fondului locativ şi reglementarea raporturilor dintre proprietari şi 
chiriaşi,  http://lege5.ro/Gratuit/s43tmnbw/legea-nr-10-1968-privind-administrarea-fondului-locativ- 
si-reglementarea-raporturilor-dintre-proprietari-si-chiriasi, accesată la data de 19 martie 2017 

5% A.P.M.O,, fond Consiliul Popular al Municipiului Oradea — Comitetul Executiv, dosar 3/1975, vol. 10, f. 
2v.-3 

construcții”. Acesta emitea autorizaţiile de demolare şi construire, respectiv 
menținea legătura cu Inspectoratul General de Stat pentru Directivare şi Control în 
Proiectarea și Executarea Construcţiilor, care îi putea solicita acte privitoare la 
diverse investiții*!. Consiliul Municipal era informat permanent asupra eliberării 
amplasamentelor pentru noile construcții??. Lucrările erau urmărite de către 
diriginții de șantier ai Inspectoratului în Construcţii și de către personalul din 
Secţia de Arhitectură, Sistematizare, Tehnică şi Investiţii a Consiliului Popular 
Judeţean şi din Consiliul Popular Municipal?%. Aceștia erau repartizați pe blocuri, 
conform graficelor de execuţie. 

Tot Consiliul Popular Municipal, prin Comitetul Executiv, era cel care 
adopta Hotărârile anuale privind Planurile de dezvoltare a orașului, ce 
cuprindeau  expectanţele privind producţia industrială, dar și investiţiile 
preconizate. De asemenea, acestea cuprindeau unele măsuri privind construcțiile. 
Spre pildă, Planul de dezvoltare pentru anul 1981 conţinea referiri la 
industrializarea şi tipizarea construcţiilor (industriale și de locuințe), prin 
extinderea folosirii elementelor prefabricate34. În sarcina C.P.M. intra și adoptarea 
Deciziilor privind planul de locuinţe, repartizarea şi exploatarea acestora, precum 
Decizia nr. 285/1981%. 

Planul de investiţii în construcţii şi planul referitor la noile apartamente 
erau discutate atât la nivelul Consiliului Popular Municipal şi a Comitetului 
Municipal P.C.R. Oradea, cât și la nivelul Consiliului Popular Judeţean și a 
Comitetului Judeţean al P.C.R. Bihor. Concluziile erau incluse în planuri de 
măsuri specifice, acestea, inclusiv planurile, fiind adoptate prin Decizii. 

Comitetul Judeţean al P.C.R. urmărea activitatea investițională separat, 
printr-o comisie economică. Aceasta „analiza periodic mersul îndeplinirii planului 
de stat și a angajamentelor, propunând Biroului Comitetului Judeţean de partid 
măsuri corespunzătoare în vederea îmbunătăţirii activității economice”%€. 
Analizele priveau activitatea industrială, de la investiţiile în capacităţi de 


330 Ibidem, dosar 4/1978, vol. 10, f. 166-168; Ibidem, dosar 4/1979, vol. 6, f.195-196; Ibidem, dosar 2/1981, 
vol. 9, f. 15-16 

331 Decret nr. 44 din 14 februarie 1973 privind înființarea, organizarea şi funcționarea Inspectoratului General 
de Stat pentru  Directivare şi Control în Proiectarea şi Executarea Construcţiilor, 
http://lege5.ro/Gratuit/he?2dgmrr/decretul-nr-44-1973-privind-infiintarea-organizarea-si- 


functionarea-inspectoratului-general-de-stat-pentru-directivare-si-control-in-proiectarea-si- 
executarea-constructiilor, accesat în 19 martie 2017 
52 A.P.M.O,, fond Consiliul Popular al Municipiului Oradea — Comitetul Executiv, dosar 4/1975, vol. 4, f. 
76 
55 A.N.-S.].Bh., fond Comitetul Judeţean Bihor al P.C.R., dosar 15/1986, f. 29v. 
34 A.P.M.O,, fond Consiliul Popular al Municipiului Oradea — Comitetul Executiv, dosar 2/1982, vol. 1, f. 
26-28v. 
355 Ibidem, dosar 3/1981, vol. 3, f. 137-138 
se A.N.-S.].Bh., fond Comitetul Judeţean Bihor al P.C.R., dosar 1/1970, f. 204 

producţie până la mersul producţiei în sine, activitatea din agricultură și 
construcţii. Concluziile erau incluse în rapoarte discutate cu cei din conducerea 
întreprinderilor, în cadrul plenarelor şi a şedinţelor Biroului Comitetului Judeţean 
al P.C.R.. Biroul adopta atât rapoartele, cât şi planurile de măsuri de luat pentru 
îmbunătăţirea activităţii, fiind o entitate ce ajuta suplimentar Comitetul Executiv 
al Consiliului Popular Judeţean în această direcţie. Totodată, activitatea de control 
era făcută și prin organizaţiile de partid ale întreprinderilor și tuturor entităților 
implicate, de pildă, în procesul sistematizării. 


2.1. Trustul de Construcţii Locale Oradea în anii '70-'80 


Ansamblurile de locuinţe, împreună cu imobilele destinate activităților 
educaționale, culturale, sanitare, administrative erau ridicate de către Trustul de 
Construcţii Locale Oradea - T.C.L.O.. 

În fruntea Trustului se afla o conducere formată dintr-un director general, 
un inginer șef și un director adjunct pe probleme de aprovizionare, iar fiecare 
șantier era condus de un șef de șantier ce răspundea ierarhic conducerii generale. 
Toate numirile în funcţiile de conducere din cadrul Trustului erau făcute de sus în 
jos, cu aprobarea directorului general și al organizaţiei locale a P.C.R. 

În perioada 1972-1990, T.C.L.O. a avut trei directori: Liviu-Ovidiu Tărău3” 
(1972-1977), losif Cun%8 (1977-1986 - în această perioadă trustul şi-a schimbat 
numele în Trustul Antrepriză Generală Construcţii Montaj —- T.A.G.C.M.) și Traian 
Bonta (1986-1990), conducerea Trustului fiind apoi preluată de Aurel Bălan (1990- 
1996), timp în care s-a privatizat. Pentru activitatea sa, Trustul a primit, în anul 
1987, distincția Ordinul Muncii clasa a III-a, Steagul Roșu și Diploma de Onoare 
pentru ocuparea locului III în întrecerea socialistă**. 

Trustul se subordona deciziilor Consiului Popular Judeţean, avea activitate 
la nivel de judeţ și era organizat în subunități, numite grupuri de șantiere, șantiere 
(numerotate de la 1 la 7) şi loturi. Astfel, în Oradea erau patru șantiere (1, 2, 4 și 7 - 
instalaţii Velenţa), la care se adăuga unul în Băile Felix (3), iar în judeţ se înființase 
câte un şantier în Salonta, Beiuş-Ștei (5), Marghita (6), fiecare având între 500 și 700 
de angajaţi şi zone de lucru bine delimitate. Activitatea tuturor șantierelor era 
coordonată de conducerea centrală. „În cadrul șantierelor existau loturile, fiecare 
lot având la rândul lui un număr de maiștri. De preferință, loturile erau grupate 
pe aceeași zonă, ca să nu se deplaseze mult. La nivel de șantier se făceau cererile 


57 A.N.-S.].Bh., fond Comitetul Judeţean Bihor al P.C.R., dosar 5/1972, f. 55 
%8 A.C.].B., fond Secţia de Arhitectură, Sistematizare, Tehnică şi Investiţii, dosar Decizii 1-205, 1977, f. 308- 
308v. 
5% Crişana, Oradea, anul XLIII, nr. 12852, 14 iulie 1988, p. 3; Ibidem, nr. 12869, 3 august 1988, p.1 

către Trust, în funcţie de o planificare lunară și trimestrială. Se cereau principalele 
materiale, utilaje, în special macarale, mijloace de transport şi prefabricate”%0. 
Lucrările se desfășurau conform proiectelor primite de la Institutul de Proiectări 
Judeţean (I.P.].), conform planului de producţie (livrări de spațiu locativ, sanitar, 
educațional, administrativ, cultural) cincinal, anual, trimestrial și lunar. 

Trustul construia în special locuințe. De pildă, în anul 1974, 56% din totalul 
proiectelor edificate erau de locuinţe, proporția crescând la 60% în anul următor. 
15%-20% din lucrări erau pentru clădiri social-culturale. Alte categorii de lucrări 
(sanitare, școlare, administrative, sportive) aveau o pondere în scădere după 1974, 
de la 29% la 20% şi, în perspectivă aveau să ajungă la circa 15%*%!. Procentajul 
construcţiilor de locuinţe ajungea, în 1988, la 73% din volumul total al lucrărilor 
Trustului*?. Planul, în general, nu era îndeplinit. „Era atât de mare, că nu-l puteai 
realiza. Se minţea, dar ei (liderii politici locali - n.n.) raportau aşa până la 
București. Uneori, un bloc era raportat ca ridicat, chiar dacă mai aveam două luni 
de lucru"9%5, 

„Şantierul de construcţii cel mai mare a fost 1, urmat de 4. (...) La 1 şi 4 
intrau şi spitale”%. Şantierul 1 a ridicat, între altele, cea mai mare parte a 
blocurilor din zona străzilor Moldovei - Transilvaniei — Milcovului, din cartierul 
Rogerius, dar şi Spitalul Judeţean de pe strada Gheorghe Doja, Podul Decebal și 
policlinica din cartierul Rogerius. Șantierul 4 a construit o primă etapă a 
cartierului loşia-Nord şi unele blocuri de pe Bulevardul Dacia, iar Centrul Civic şi 
blocurile de pe strada Sovata, zona I.S.U., au fost construite de şantierul 2. „În 
1980 s-a înființat șantierul 9, care a preluat Nufărul (construirea cartierului — n.n.), 
a început cu blocurile înalte, apoi s-au băgat pe strada Morii, apoi cu PB-uri în 
zona Bumbacului. Şantierul 9 n-a rezistat decât până în 1983 sau 1984, că scăzuse 
la 5500 (de apartamente - n.n.) planul”%%. Acesta a avut circa 500 de muncitori“. 

Complementar șantierelor de construcții funcționa un șantier de instalații 
(şantierul 7), care se ocupa de lucrările de introducere a rețelelor de încălzire, apă, 
canalizare, electrice, lucrări ce se efectuau abia după construirea clădirilor. „Nu se 
respecta tehnologic o treabă normală, în sensul că ne apucam de construit fără să 
se fi făcut drumurile, lucrările de apă, canal, curent. Fântână (Nicolae Fântână — 
director al Trustului, apoi vicepreşedinte al comitetului executiv al C.P.]., ce 
răspundea de Direcţia Tehnică de Investiţii - n.n.) a introdus experimental, în 


30 Interviu cu Aurel Bălan, inginer la T.C.L.O./T.A.G.C.M., director al T.A.G.C.M./S.C. Construcții 
Bihor S.A. între 1990-1996. Oradea, 3 februarie 2018 
3 A.N.-S.].Bh., fond Comitetul Judeţean Bihor al P.C.R., dosar 11/1974, f. 137 
3 [dem, fond Comitetul municipal Oradea al P.C.R., dosar 1/1988, f. 63 
35 Interviu cu Iosif Cun, director al T.C.L.O./T.A.G.C.M. între 1977 și 1986. Oradea, 8 iunie 2017 
5 Interviu cu I.M., inginer, șef de şantier T.C.L.O./T.A.G.C.M.. Oradea, 12 ianuarie 2018 
545 Jbidem 
3% Crişana, Oradea, anul XXXIV, nr. 9985, 8 aprilie 1979, p. 3 

Zona de Vest, (în proximitatea Pieței Magnoliei — n.n.) unde s-au făcut blocuri din 
panouri, metoda realizării infrastructurii înaintea construcţiilor. Modelul nu a mai 
continuat apoi nicăieri”, deși ulterior a mai fost propus%5. 

Activitatea administrativ-birocratică și organizatorică a Trustului era 
gestionată de mai multe servicii: tehnic (de pregătire a producţiei), producţie, 
plan-materiale, contractare, aprovizionare, mecanizare, organizarea muncii- 
salarizare, protecția muncii, aprovizionare, contabilitate. „Serviciul tehnic verifica 
proiectele venite de la arhitecți și încheia contractele cu beneficiarii”, tot acolo 
lucrând personalul care se ocupa cu organizarea şantierelor și amplasarea 
utilajelor de construcții. „Serviciul planificării materiale făcea necesarul de plan cu 
un an înainte, făcea contractele pentru aprovizionare, căuta materiale prin ţară”. 
„Serviciul producţie analiza proiectele sub aspect tehnic, făcea observaţii și cerea 
completarea proiectelor dacă apăreau inadvertenţe. Separat era un serviciu de 
verificare documentaţii de execuţie, care inclusiv elabora proiectele de organizare 
de șantier”*%. Trustul avea și un birou de Control Tehnic al Calităţii (C.T.C.), 
cabinet tehnic, care semna toate standardele și deţinea o arhivă de documente şi 
publicaţii, inclusiv buletinele C.S.C.A.S., necesare construcţiilor. 

Biroul C.T.C. din cadrul Trustului „aparţinea direct de conducere. Era un 
serviciu aparte, avea sediul în Velenţa, în depozitul nostru de acolo, era dotat cu 
tot felul de scule de verificări imediate, dispozitive cu ultrasunete. (...) În Velenţa 
venea cimentul, se luau probe, se făceau toate probele necesare, ca să-l poată da în 
consum şi unde să se dea și cât. Ca organizare, (compartimentul C.T.C. - n.n.) 
avea încă un laborator mai mic în Oncea, unde era stația de prefabricate, (...) 
urmărea realizarea betoanelor şi a prefabricatelor pe mărci, la cantitatea descrisă 
în norme. (...) Fiecare șantier avea repartizat câte un C.T.C.-ist, care mergea la 
punctele de lucru -— el urmărea stadiile fizice, iar împreună cu şeful de lot chema 
proiectantul şi delegatul inspectoratului general în construcții - ei trebuiau 
chemaţi când ajungeam la cota zero. (...) Ei urmăreau să se preia probele de beton 
de pe șantier, (...) întocmeau procesele verbale pentru /ucrări ascunse”5!. 

Serviciul de utilaj şi transport avea în dotare atât utilaje de construcţii, de la 
excavatoare la macarale, cât și mașini folosite pentru transportul materialelor. 


57 Interviu cu Aurel Bălan, inginer, director al T.A.G.C.M./S.C. Construcţii Bihor S.A. între 1990-1996. 
Oradea, 3 februarie 2018 
3% A.P.M.O,, fond Consiliul Popular al Municipiului Oradea — Comitetul Executiv, dosar 2/1982, vol. 16, 
f.4 
9 Interviu cu Ovidiu Tărău, secretar al Comisiei Judeţene de Sistematizare, ulterior director al 
T.C.L.O. între 1972-1977 și Aurora Tărău, şef secţie sistematizare în cadrul C.P.].. Oradea, 1 
septembrie 2017 
5 Interviu cu Aurel Bălan, inginer, director al T.A.G.C.M./S.C. Construcţii Bihor S.A. între 1990-1996. 
Oradea, 3 februarie 2018 
%51 Interviu cu I.M., inginer, şef de şantier T.C.L.O./T.A.G.C.M.. Oradea, 10 aprilie 2018 

Transportul se făcea şi cu ajutorul Întreprinderii de Utilaje şi Deservire cu 
Transporturi (L.U.D.T.), până în anul 1973, când a fost desființată și preluată de 
Trust*?. Macaralele turn erau depozitate într-un spaţiu amenajat în cartierul 
Episcopia-Bihor, utilajele de construcţii și camioanele, cifele se parcau pe Șoseaua 
Borșului, într-o curte amenajată lângă podul C.F.R. 

Pentru angajaţi, Trustul avea cabinete medicale, cantină și club. Clubul 
Constructorul era frecventat de angajaţii Trustului şi nu numai, dispunând de 
bibliotecă, popicărie, sală de evenimente şi cineclub*: „aveam formaţie de 
dansuri, echipă de handbal, aveam motociclişti care participau la curse prin 
țară”3%. Tot acolo se desfăşurau adunările generale, toate, pentru realizarea 
planului, protecția muncii, la care participa vice-preşedintele (Consiliului Popular 
Judeţean - n.n.). „Erau critici, că de ce n-aţi făcut... fiecare şantier era pus să spună 
ce n-a făcut, ce-a făcut. (...) Ne mai criticau, ne mai impuneau termene. Ne criticau 
că întârziam la realizarea planului”5%5. 

În vederea organizării activităţii, „marţea şi joia erau ședințe de producţie 
la care se adunau toţi șefii de şantier. Se discutau stadiile fizice, predările, 
necesarul, ce n-aveam pe șantiere”%%. Comunicarea în interiorul Trustului, între 
birouri şi servicii se făcea prin centrală şi printr-un sistem intern de telefonie. 
„Trustul avea o centrală proprie, de aia mai veche, cu nu ştiu câte numere, care 
avea rezervate numere de oraș direct și numere de trei cifre cu nemiluita. Fiecare 
serviciu, inclusiv conducerea, toate birourile aveau instalat un telefon cu [număr 
cu] trei cifre. Fiecare punct de lucru avea în dotare un telefon cu trei cifre. Puteam 
vorbi pe rețeaua interioară cu orice punct de lucru, cu C.T.C.-ul, cu depozitele în 
orice colţ de oraş. Cu judeţul se vorbea prin staţie radio. (...) Între centru și judeţ 
aveam teleconferințe săptămânale, era stabilită ora, discutam probleme de 
producţie, stadii fizice, necazuri. (...) Pe urmă, după ce au pus staţia radio, nu am 
mai avut teleconferințe. Prin 1980 puteam vorbi cu toată lumea prin radio”5. 

O parte a materialelor de construcţii erau produse local de diferite fabrici și 
în staţiile Trustului. Existau două staţii, una în cartierul Oncea, pe strada lon 
Bogdan, respectiv o alta în cartierul Velenţa, dotate cu staţii de betoane de tip Elba 
(două în Oncea și una în Velenţa). A mai funcţionat o staţie de betoane în Băile 
Felix, în perioada de construire a complexurilor turistice. „Transportul betonului 


52 A.C.].B., fond Secţia de Arhitectură, Sistematizare, Tehnică şi Investiţii, dosar Şedinţe Comitet Executiv 
2.1V.-23.V. 1973, f. 37 
5 Crişana, Oradea, anul XXVIII, nr. 70, 25 martie 1973, p. 2 
54 Interviu cu Ovidiu Tărău, secretar al Comisiei Judeţene de Sistematizare, ulterior director al 
T.C.L.O. între 1972-1977 și Aurora Tărău, şef secţie sistematizare în cadrul C.P.].. Oradea, 1 
septembrie 2017 
55 Interviu cu M.Ţ., inginer la T.C.L.O./T.A.G.C.M., Oradea, 16 aprilie 2018 
55 Interviu cu I.M., inginer, șef de şantier T.C.L.O./T.A.G.C.M.. Oradea, 12 ianuarie 2018 
%7 Interviu cu I.M., inginer, şef de şantier T.C.L.O./T.A.G.C.M.. Oradea, 10 aprilie 2018 

de la staţie la punctul de lucru se făcea cu ciupe, maşini de 2 m? fără bene, ca să 
curgă zeama”3, dar şi cu cife. În Oncea se produceau elemente prefabricate mici 
și mortare, între care trepte, scări, dale mozaicate şi borduri. 

Stațiile Trustului din cartierele Oncea și Velenţa puteau asigura necesarul 
de materiale de construcţii, fiind extinse în 1976, de pildă producţia de 
prefabricate crescând de la 12.000 la 26.000 ms 5. Mai târziu, însă, „au apărut 
zvonuri că din 1979 se va dubla numărul de apartamente de construit. (...) Atunci 
s-a pus problema dezvoltării secției de producţie și s-a început cu Oncea. Primul 
lucru a fost să facem consolidarea prin căptușire a stâlpilor podului rulant. A 
trebuit să închidem parțial locul, însă am menţinut producţia. Ca să compensăm, 
am adus o macara de zece tone pe pneuri, iar până ce am terminat lucrările, trei 
luni am turnat betoane chiar în faţa birourilor. Aşa am mărit producţia cu 90m*/zi 
la prefabricate. Apoi, următoarea etapă a fost creşterea capacităţii de producţie a 
aburului, deci automat am schimbat cazanele vechi cu două locomotive cu abur 
vechi Malaxa. Capacitatea de aburi s-a făcut de patru ori mai mare. A durat două 
luni demontarea cazanelor, dar e drept că am avut aici un inginer mecanic bun, 
Popescu, şi niștre maiștri deosebiți”3%. În total, capacitatea de producţie a 
prefabricatelor din Oncea a crescut la 20.000 m*/an, iar cea de betoane a fost 
dublată pe fondul creșterii planului de construcții*!. În aceeaşi perioadă au mai 
fost dezvoltate capacităţile de producție ale Trustului din Salonta, Marghita și 
Aleșd, iar în parcul județean de utilaje au intrat mai multe excavatoare, 
remorchere mari pentru prefabricate, autoîncărcătoare frontale, buldozere, 
macarale turn și o staţie de sortare-concasare, la Tileagd*?. 

Gradul de mecanizare a crescut odată cu dotarea cu mașini şi utilaje. 
Astfel, în toamna lui 1977, 90% din lucrările de pământ, 95% a celor de betoane și 
80% din operaţiile de încărcare-descărcare se făceau mecanizat. 

Concomitent creșterii planului de locuințe, la începutul anului 1978, 
T.C.L.O. acceptase o „chemare la întrecere” lansată de către Consiliul Popular al 
municipiului Suceava. Aceasta viza creşterea productivității muncii prin 
industrializarea sa, mecanizarea proceselor de construire, realizarea de utilaje și 
ustensile de lucru în propriile unități, creşterea calităţii lucrărilor, acestea 
coordonate cu scăderea cheltuielilor cu materialele de construcții”. 


%8 Interviu cu I.M., inginer, șef de şantier T.C.L.O./T.A.G.C.M.. Oradea, 12 ianuarie 2018 
5% A.N.-S.].Bh., fond Comitetul Judeţean Bihor al P.C.R., dosar 1/1975, f. 99v.; Crișana, anul XXXII, nr. 
291, 9 decembrie 1977, p. 3 
50 Interviu cu I.M., inginer, șef de şantier T.C.L.O./T.A.G.C.M.. Oradea, 12 ianuarie 2018 
51 Crişana, anul XXXII, nr. 254, 27 octombrie 1977, p. 2 
52 Ibidem, anul XXXI, nr. 34, 12 februarie 1976, p. 1; Ibidem, anul XXXIV, nr. 9985, 8 aprilie 1979, p. 3 
363 Constructorul — foaie volantă editată de Consiliul Judeţean Bihor al Frontului Unităţii Socialiste pentru 
alegerile din 20 noiembrie 1977 
54 Ibidem, nr. 7, 10 ianuarie 1979, p. 1, 3 

Prin investiţii în liniile tehnologice, capacitatea de producere a betoanelor 
şi mortarelor a crescut la 1250 m?/zi la nivelul Trustului. În anul 1978, capacitatea 
de producţie a betoanelor a ajuns la 100.000 m*/an per Trust, iar în 1981 se turnau, 
pe toate şantierele din municipiu laolaltă, circa 1000 m? de beton pe zi”. „Ca să 
putem face betoanele astea, am dezvoltat două staţii de sortare și spălare, la Borş 
și la Tileagd. La Borş am trimis şalupe și dragline să scoată nisip din lac”%. 
„Aveam o dragă care scotea nisipul din lac, aveam un graifer pe care lucrau 
marinari; însă ei, cum îşi primeau carnetul de marinar, plecau în străinătate”3. În 
cadrul facilității din cartierul Oncea, pentru creşterea productivității muncii a fost 
organizată o echipă nouă de fierari-betonişti, cu spaţiu propriu încălzit, şi a fost 
instalată o macara turn pentru manevrarea prefabricatelor. Pentru preluarea 
prafului rezultat din procesul tehnic de fabricare, a fost amenajat un canal cu puț, 
nămolul strâns prin spălarea curţii fiind apoi transportat înafara incintei. O ultimă 
investiție în dezvoltarea staţiei din Oncea a fost linia de fabricare a panourilor din 
beton celular autoclavizat pentru blocuri de locuinţe confort II. Ulterior, în acelaşi 
cartier a fost pusă în funcțiune o linie de panouri prefabricate din beton, destinate 
pereţilor interiori ai apartamentelor. 

„Maşinile intrau pe o poartă, descărcau şi ieșeau pe o altă poartă sau intrau 
goale şi ieşeau cu materiale și prezentau bonul. lar ca să nu avem discuţii cu 
vecinii, le-am betonat o stradă și jumătate ca să nu se ridice praful şi să nu le 
distrugem casele cu camioanele” 5%8. 

Un alt punct unde erau produse mortare și betoane pentru șantierele 
Trustului era staţia de betoane Nicolina de pe strada Uzinelor. La finalul anilor 
"70, acolo se produceau circa 250 m* de mortare și betoane pe zi. Tot pe strada 
Uzinelor a intrat în funcțiune Întreprinderea de Materiale de Construcţii, ce realiza 
panourile prefabricate mari. „Pe urmă, Oncea (stația de producţie a Trustului — 
n.n.) a început să scadă din capacitate — neavând hale în care să turnăm 
prefabricate, efectiv ne-am întins afară şi turnam betoane în planşee”%%. Staţia de 
betoane furniza cimentul către şantiere în baza unui grafic pentru fiecare zi și 
fiecare bloc, ţinând în permanenţă legătura cu dispeceratul Trustului. 

Trustul mai avea facilități pe strada Berzei, între care un atelier de 
tâmplărie și un atelier de confecţii metalice. „Produceam tâmplărie pentru unicate, 
lucru pe care alţii nu voiau să-l facă. Aveam mulți tâmplari buni”%. Acolo se afla 


55 Ibidem, anul XXXVI, nr. 10540, 21 mai 1981, p.1 
56 Interviu cu I.M., inginer, șef de şantier T.C.L.O./T.A.G.C.M.. Oradea, 12 ianuarie 2018 
37 Inverviu cu S.M. Oradea, 5 februarie 2018 
5 Interviu cu I.M., inginer, șef de şantier T.C.L.O./T.A.G.C.M.. Oradea, 12 ianuarie 2018 
59 Ibidem 
570 Interviu cu Ovidiu Tărău, secretar al Comisiei Judeţene de Sistematizare, ulterior director al 
T.C.L.O. între 1972-1977 şi Aurora Tărău, inginer la T.R.C.C./T.C.L.O., şef secţie sistematizare în 
cadrul C.P.].. Oradea, 1 septembrie 2017 

şi Secţia de Utilaje și Transport (S.U.T.)., cu o stație de motorină. De asemena, 
Trustul avea un dispecerat permanent, cu un electrician şi o mașină aflată la 
dispoziție pentru intervenții. 

Câteva modificări în organizarea și funcționarea Trustului au fost operate 
odată cu venirea în funcţia de director a inginerului Ovidiu Tărău: „Când am 
venit director (în 1972 - n.n.) am vrut să elimin din birocraţie şi să producem 
agregate (...) am căutat cariere, am găsit balast în Episcopia, am început sortarea, 
numai că în zona respectivă nu prea era nisip. Aduceam nisip din Ungaria, la 
schimb cu pietriș””!. Cum balastiera fie nu făcea faţă cererii, fie lipsea coordonarea 
cu șantierele, fie nu lucra, în special iarna, Trustul a fost nevoit să aducă nisip şi 
din alte locuri, cum ar fi Apa (Satu Mare) sau Colina (Vâlcea)*2. De pildă, în iarna 
1976-1977, din cantitatea de nisip necesară, lipsea 40%%5. Balastiera din Episcopia- 
Bihor şi-a mărit capacitatea în anii următori, pentru sorturile mărunte fiind montat 
un concasor. „Staţia mergea cu ciururi, care sortau nisipul cu ajutorul unor site — 
pietrele mari mergeau într-o parte, iar nisipul trecea prin site. Alumina (uzina de 
alumină — n.n.) avea niște conducte în zonă prin care vărsa şlamul în nişte bazine. 
Dar după ce se usca apa din bazine, praful rămas era luat de vânt, iar unora dintre 
muncitori le curgea sânge pe nas din cauza lui. S-a dat atunci ordin să fie acoperit 
șlamul cu pământ, iar abia după vreo trei ani a ieșit ceva iarbă. Șlamul se scurgea 
prin pământ şi ajungea până în Criș”%4. 

Materialele de construcții care nu erau produse prin facilitățile Trustului 
erau aduse de la întreprinderi din Bihor şi din ţară şi doar ocazional erau 
importate. Cărămida era luată de la fabricile din oraș, elementele de beton celular 
autoclavizat şi panourile mari din beton armat erau furnizate de Întreprinderea de 
Materiale de Construcţii (I.M.C.). Cimentul era adus în special de la fabrica din 
Chistag, binalele de la Ştei, oțelul-beton de la Hunedoara, Galaţi și Călărași. Tot 
din alte judeţe erau aduse obiectele sanitare, ţevile și materialele folosite în izolații, 
toate furnizate prin Baza Judeţeană de Aprovizionare Tehnico-Materială Oradea. 
Cu I.M.C. „se încheiau niște contracte, se stabilea prin protocol ce fel de 
prefabricate şi de care tipuri să se aducă (pe şantiere — n.n.). Erau aduse pe trailere, 
veneau când-cum, după solicitare. S-a întâmplat să fie și întârzieri”%5. 

Materialele de construcții — ciment, ipsos, parchet etc., împreună cu silozuri 
şi macarale erau depozitate într-un loc special amenajat în anul 1965, în cartierul 
Velenţa, lângă autogară. Totodată, fiecare şantier avea un depozit propriu pentru 
stocuri. Pentru „buna gospodărire” a materialelor, Comitetul Judeţean al P.C.R. a 
cerut ca să fie distribuite către şantiere doar în urma aprobării documentaţiei 


571 Ibidem 

57% A.N.-S.].Bh., fond Comitetul Judeţean Bihor al P.C.R., dosar 16/1973, f. 215 

373 Ibidem, dosar 1/1976, f. 70 

374 Inverviu cu I. - Oradea, 12 februarie 2018 

375 Interviu cu M.Ţ., inginer la T.C.L.O./T.A.G.C.M., Oradea, 16 aprilie 2018 

tehnice şi în conformitate cu graficele de eșalonare a lucrărilor, respectiv să se țină 
o evidenţă strictă a lor. Respectarea acestor prevederi şi calitatea construcțiilor 
erau verificate de către o Comisie permanentă pentru investiţii, construcții, 
arhitectură și sistematizare“. 

În anul 1972, autorităţile au cerut creşterea productivității muncii pe 
şantiere cu procente cuprinse între 2% și 22% până în 1977, lucru posibil prin 
procurarea de unelte şi utilaje, reorganizarea activității pe șantiere, introducerea 
de noi soluții constructive şi calificarea personalului”. „Pe multe șantiere se 
lucrează încă cu metode învechite, rudimentare”, se spunea în presa locală. 
Dotarea cu echipamente şi utilaje s-a făcut treptat“, dar productivitatea muncii a 
crescut încet. „Eram destul de limitați din cauză că s-au introdus puţine materiale 
și tehnologii noi în construcţii, comparativ cu ceea ce se introducea în ţările 
dezvoltate. De exemplu, duceam lipsă de mică mecanizare în construcții. Pentru a 
fixa în perete ceva aveam pistoale cu bolţuri; în instalaţii se lucra destul de puţin 
mecanizat, îmbinările se făceau într-un mod destul de primitiv şi cu manoperă 
multă. (...) De exemplu, betonul era turnat cu boburi, era dus cu roaba pe 
planșee”*?. Pe şantiere lipseau multe scule precum mașini de găurit și frezat 
pentru B.C.A., dreptare, pensule late, pistoale pentru aplicat chit în rosturile 
exterioare etc.58 

Deși mecanizarea anumitor procese întârzia, Comitetul Judeţean Bihor al 
P.C.R. solicita Trustului, în 1986, ca 90% din săpături, 85% din betoane, 50% din 
tencuieli și 50% din vopsitorii să fie făcute mecanizat*!. 

Dotarea tehnică a Trustului s-a făcut treptat. În 1975-1976 au fost aduse 
macarale fixe de 80 de tone pentru şantiere, macarale pentru bazele de producţie, 
dar şi excavatoare, astfel încât săpăturile să se desfășoare mecanizat în proporţie 
de 70%*2. Deşi au început să fie folosite camioane mai performante, de mai mare 
capacitate, numărul lor a fost redus în 1979 cu 106, pe motivul reducerii 
cheltuielilor*?. Pentru eficientizarea activităţii interne, cât şi pentru o mai bună 
colaborare cu celelalte entități implicate în sistematizare, T.C.L.O. a introdus, în a 
doua jumătate a anilor '70, un sistem automat electronic de prelucrare şi urmărire 
a materialelor, producţiei şi a salariilor*. 


57% A.N.-S.].Bh., fond Comitetul Judeţean Bihor al P.C.R., dosar 5/1972, f. 241, 243 
377 Idem, dosar 52/1972, f. 41 
375 Crişana, Oradea, anul XXIX, nr. 293, 12 decembrie 1974, p. 3 
5% Interviu cu Aurel Bălan, inginer, director al T.A.G.C.M./S.C. Construcţii Bihor S.A. între 1990-1996. 
Oradea, 3 februarie 2018 
50 A.N.-S.].Bh., fond Comitetul municipal Oradea al P.C.R., dosar 2/1989, f. 291 
551 [dem, fond Comitetul Judeţean Bihor al P.C.R., dosar 14/1986, f. 142 
352 Ibidem, dosar 11/1974, f. 170v. 
355 Ibidem, dosar 7/1979, f. 103 
354 Ibidem, dosar 11/1974, f. 165-166 

În aprovizionarea cu combustibil şi piese de schimb se înregistrau multe 
probleme, în special pentru utilajele de construcții și macarale, cantitățile fiind 
plafonate și repartizate printr-o comisie specială de la București. „Cauciucurile 
erau date după numărul kilometrilor parcurși, iar cauciucurile vechi erau date la 
fabricile de reeşapare, unde erau reparate. Însă, din cauză că drumurile din incinta 
șantierelor nu erau amenajate şi se arunca oțel-beton la întâmplare, cauciucurile se 
distrugeau”%5. Calitatea anvelopelor noi era îndoielnică, căci „eu ca şofer făceam 
câte trei pene de cauciuc pe zi. (...) Motorină ne dădeau 40 de litri pe zi și trebuia 
să lucrăm. Cauciucurile le aduceau de la Bucureşti și unele (chiar — n.n.) de noi 
erau defecte. (...) Băgam combustibil de la Suplac în ele (în camioane - n.n.). 
Motorina era foarte proastă, iar uleiul era recondiționat și strica motorul. Noi 
lucram aproape 12 cu 24, mergeam şi aduceam nisip de dincolo de Suplac, făceam 
două curse pe zi. Mortar duceam câte 300, 400 și 500 metri cubi pe zi”5%€. 

Reducerea cotelor de combustibil de la sfârşitul anilor '70 a însemnat un 
deficit de 1000 de tone de motorină și 200 de tone de benzină în 1979%7, pentru 
furnizarea lor fiind nevoie, în mod repetat, de intervenţia liderilor politici locali la 
Consiliul de Miniştri. În decembrie 1980, „datorită lipsei de carburanţi, anvelope, 
baterii etc. L.].T.L. (Întreprinderea Judeţeană de Transpor Local — n.n.) nu reușește 
să asigure decât circa 50% din transportul de agregate necesare la prepararea 
betoanelor, adică doar circa 800 ms, în loc de 1800 m*3. În 1982, din necesarul de 
transport de 9,1 milioane de tone de marfă, doar pentru 2,1 milioane se aprobaseră 
planul de combustibil și contractul de prestări servicii”. 

Întreruperile de energie electrică îngreunau și ele activitatea de pe şantiere. 
Datorită „modului haotic” în care ea era furnizată, „eu zilnic 4-6 ore am 
întreruperi pe şantiere şi nu lucrăm din cauza aceasta”, arăta Iosif Cun în cadrul 
unei ședințe a Biroului Comitetului Judeţean al P.C.R. Bihor, în 19825%. 

O altă constantă a perioadei, care a afectat atât ritmul de lucru al Trustului, 
cât şi calitatea lucrărilor pe unele segmente, au fost aprovizionarea defectuoasă cu 
materiale de construcţii, combustibil şi alte materiale. Materialele de construcții 
mai importante, cum ar fi oţelul-beton, cimentul, lemnul, produsele realizate pe 
bază de petrol (polistiren, mase plastice), erau plafonate și se puteau procura în 
cantităţi limitate, în baza cotelor decise de Comitetul de Stat al Planificării. „La noi 
era un director, Nicoară, care se zbătea pentru cotele de materiale — era şi asta o 


55 Interviu cu Aurel Bălan, inginer, director al T.A.G.C.M./S.C. Construcţii Bihor S.A. între 1990-1996. 
Oradea, 3 februarie 2018 
3% Interviu cu F.D., şofer la T.C.L.O./T.A.G.C.M. între 1969 şi 1990. Oradea, 11 ianuarie 2018 
57 A.N.-S.].Bh., fond Comitetul Judeţean Bihor al P.C.R., dosar 7/1979, f. 103v. 
355 Ibidem, dosar 6/1980, f. 21 
3% Ibidem, dosar 7/1982, f. 165v. 
39% Ibidem, f. 166v. 

artă”*!. Plafonarea apăruse în urma deciziei forurilor de la Bucureşti de reducere a 
costurilor cu noile construcţii cu circa 20-30%*%. Trustul primea lemn pe cote, însă 
uneori era de proastă calitate: „dacă refuzăm lemnăria necorespunzătoare, atunci 
nu mai primim alta și nu putem lucra”%%. Radiatoarele era livrate în cantități 
insuficiente”, la fel căzile de baie*%. Pentru compensarea cimentului lipsă, Trustul 
a experimentat folosirea, pentru prepararea betonului, a cenușii de la 
termocentrala din oraş, fiind folosit în ridicarea unor blocuri tip D în cartierul 
Nufărul?%. Tot cenușa, dar şi deșeurile textile și betonul ușor erau gândite să 
înlocuiască materiale energo-intensive precum polistirenul și B.C.A.-ul. Din B.C.A. 
au fost realizate panouri mari, identice celor din beton armat produse de I.M.C.5%7 

Situaţia dificilă a aprovizionării a fost prezentată de directorul Ovidiu 
Tărău în cadrul Plenarei Comitetului Judeţean Bihor al P.C.R. din decembrie 1976: 
„la ciment, repartițiile date nu acoperă decât 60% necesarul anual, iar repartiția pe 
semestrul 1 reprezintă 34% din repartiția anuală, deşi volumul de lucrări 
planificat pe semestrul I reprezintă 50,5% din planul anual. Situaţii asemănătoare 
există şi la alte materiale, ca de exemplu la oţel-beton, unde necesarul anual este 
acoperit cu repartiții în proporţie de 54%, la profile grele 51%, la profile mijlocii şi 
ușoare 51%, la cherestea 70%, la uși ferestre 56%, la planşee şi fâşii de goluri 50%, 
la panouri mari 67%”5%, 

În anul 1978, noul director al T.C.L.O, Iosif Cun, arăta că „din 1500 de 
apartamente cât avem aproape la fiecare lipsește câte ceva”**. Blocul de pe strada 
Cicero şi cel din Parcul Lenin fuseseră date în folosință fără să fi fost instalate 
ascensoarele, iar mai multe blocuri din cartierul loşia-Nord nu aveau accesele 
amenajate. În debutul iernii 1988/1989, sticla pentru geamurile unor blocuri în 
execuție pe străzile Progresului (Sfântul Apostol Andrei), Decebal şi Seleușului nu 
sosise în cantități suficiente, fiind montat un sigur strat de geam din cele două, al 
doilea fiind compensat, provizoriu, cu folie de polietilenă. 

Pentru lucrările de efectuat în 1981, materialele de construcţie erau 
asigurate, în decembrie 1980, când trebuiau predate proiectele, în proporție de 60- 
70%, pentru lucrările social-culturale nefiind asigurate niciun fel de materiale“!. 


»1 Interviu cu F.P., maistru, şef de brigadă la T.C.L.O./T.A.G.C.M. între 1976 şi 1986. Oradea, 22 iunie 
2017 
2 A.N.-S.].Bh., fond Comitetul Judeţean Bihor al P.C.R., dosar 9/1972, f. 124 
3% Ibidem, dosar 16/1973, f. 193 
3% Ibidem, dosar 9/1976, f. 178v. 
3% Ibidem, dosar 6/1985, f. 25 
5 Crişana, Oradea, anul XXXVII, nr. 10955, 13 iulie 1982, p. 1 
7 A.N.-S.].Bh., fond Comitetul Judeţean Bihor al P.C.R., dosar 6/1980, f. 205v.-206 
5% Ibidem, dosar 1/1976, f. 70-71 
5% Ibidem, dosar 6/1978, f. 5 
1% Crişana, Oradea, anul XLIII, nr. 12956, 13 noiembrie 1988, p. 3 
%1 A.N.-S.].Bh., fond Comitetul Judeţean Bihor al P.C.R., dosar 2/1980, f. 2v. 

Balastierele din Tileagd şi Beiuș nu făceau față cererii, fiind chiar oprite 
temporar'?. Ritmul lucrărilor a avut dificutăţi și în vara anului 1985, din aceleași 
cauze. Deși în comandamentele săptămânale problemele de aprovizionare erau 
discutate cu oficialii judeţeni, nu s-a putut rezolva aproape nimic până la 
intervenţia la ministerele de resort pentru suplimentarea cotelor la necesar. Astfel, 
664 de apartamente nu au putut fi predate din cauza aprovizionării cu materiale“. 
Deși situația gravă a aprovizionării era cunoscută factorilor politici locali, tot 
aceştia insistau asupra „risipei” pe care Trustul ar fi făcut-o pe șantiere, în cazul 
unor materiale precum B.C.A., oţel-beton, mortar, cenușă și alte materiale de 
zidăriet. În contextul problemelor de aprovizionare este lesne de înțeles cum s-a 
reuşit „economisirea” a 428 de tone de ciment, 135 de tone de metal și 367 de tone 
de combustibil pe parcursul anului 1988, iar apoi a 1173 de tone de ciment și 180 
de tone de metal în anul 19895. Din cauza lipsurilor din aprovizionare, în 1989 a 
fost necesară sistarea lucrărilor la unele blocuri din municipiut0e. 

Probleme se înregistrau și în livrarea de către I.M.C. a panourilor 
prefabricate. În anii '80, capacitatea de livrare a întreprinderii era de circa 1200- 
1300 de apartamente anual, însă producţia trebuia corelată cu necesitățile de pe 
șantiere, adică trebuia să se ştie ce fel de panouri erau necesare, și unde, într-un 
anumit moment. „Când începea un bloc din panouri mari, existau stocuri pentru 
două-trei nivele şi făceam un nivel la două-trei zile”. „Un PB (tip de bloc din 
panouri mari - n.n.) avea vreo 40-50 de tipuri de elemente prefabricate. Noi 
executam fundaţia și apoi ne veneau panourile. Dacă lipsea un singur panou, de 
un singur fel, toată construcţia era blocată şi ieșea scandal cu I.M.C., că de ce nu 
livra panourile. (...) Era un ping-pong între instituţii, se acuzau unii pe alţii”4% de 
nerespectarea planului. Vina pentru neîndeplinirea planului la locuinţe era pasată 
dinspre Trustul de construcţii către Întreprinderea de prefabricate, care, la rândul 
său, se exonera de responsabilitate, arătând că realiza producția şi avea, uneori, 
stocuri+”, colaborarea între cele două entități devenind, uneori, „defectuoasă”40. 
„În problema panourilor mari, întreprinderea noastră și-a realizat contractul ce l-a 


+2 Crișana, Oradea, anul XXXV, nr. 10399, 9 august 1980, p. 3 
4% A.N.—S.].Bh., fond Comitetul Judeţean Bihor al P.C.R., dosar 14/1986, f. 121v. 
+ Ibidem, dosar 2/1987, filă nenumerotată; A.P.M.O., fond Consiliul Popular al Municipiului Oradea — 
Comitetul Executiv, dosar 2/1986, vol. 3, f. 9v.-10 
4% Crişana, Oradea, anul XLIII, nr. 12921, 4 octombrie 1988, p.1; Ibidem, anul XLIV, 13167, 20 iulie 
1989, p.2 
%% A.N.-S.].Bh., fond Comitetul municipal Oradea al P.C.R., dosar 2/1989, f. 293 
4% Interviu cu I.M., inginer, șef de șantier T.C.L.0O./T.A.G.C.M.. Oradea, 12 ianuarie 2018 
1% Interviu cu Iosif Cun, director al T.C.L.O./T.A.G.C.M. între 1977 și 1986. Oradea, 8 iunie 2017 
4% În luna iunie 1978, stocurile I.M.C. ar fi ajuns pentru montarea a 600 de apartamente, iar T.C.L.O. 
nu ar fi ridicat nici un bloc din prefabricate în trimestrul I. Vezi: Crișana, Oradea, anul XXXIII, nr. 
130, 3 iunie 1978, p. 3 
+0 Ibidem, anul XXX, nr. 75, 30 martie 1975, p. 1 

avut, şi-a onorat obligaţiile contractuale cu Trustul local de construcții”, menţiona, 
de obicei, conducerea Întreprinderii de Materiale de Construcţii (L.M.C.)“!. Mai 
mult, după cum argumenta directorul unităţii, Viorica Niţescu, Trustul, în fapt, 
„nu are bine organizată preluarea materialelor. Până acum nu au reușit să vină să 
le preia înainte de masă, numai după-masă şi noaptea au venit să le ridice — se 
spunea că trailerele trebuie să lucreze noaptea și că înainte de masă oamenii 
dormeau”42. 

Aşa s-a întâmplat că în anul 1976, până în toamnă, Trustul a construit cu 
circa 1000 de apartamente mai puțin decât era prevăzut şi era în urmă cu ridicarea 
unui hotel din Băile Felix, lipsind diferite materiale: panouri mari și căzi de baie, 
radiatoare“:3. În 1985, din cauza întârzierii cu care primea materia primă, în special 
plasă de oţel de la Buzău și vată minerală, I.M.C. avea o întârziere la nouă luni de 
panouri pentru 94 de apartamente. În alte 150 de apartamente băile nu erau 
complet echipate din cauza întârzierii furnizorilor de căzi şi instalaţii de baie*!?. 
Problemele legate de furnizarea panourilor au rămas constante până în 198915. 

Atât oficialii judeţeni, cât și conducerea Trustului și Biroul său C.T.C. 
insistau asupra bunei realizări a structurilor de rezistenţă, indiferent de clădire, în 
plan secundar rămânând finisajele. „Dacă erau probleme cu structura, toată lumea 
insista să se repare, C.T.C. stabilea sarcinile de reparare și aplica amenzi 
şantierelor. La nivelul Trustului, astfel de situaţii erau săptămânale”. Dacă se 
identificau probleme grave de structură, se putea cere demolarea clădirii, însă „la 
noi nu a fost niciodată cazul”. O situaţie specială s-a înregistrat în jurul anului 
1978, când blocul X4 de pe Aleea Călinului s-a fisurat. Locatarii au fost evacuaţi și 
strămutați într-un bloc vecin, în apartamente pentru care au avut de plătit 
diferența de suprafaţă. Imobilul a fost supus reparațiilor capitale, apartamentele 
fiind apoi repartizate altor beneficiari“!. 

Finisajele blocurilor „lăsau mult de dorit, cu muchii strâmbe, pardoseli 
denivelate... Totuși în Bihor am avut noroc cu câteva echipe de zidari bune, care 
lucraseră la antreprize din București, cu şefi de echipă care, aici, au format 
meseriași exact după cum ştiau ei să lucreze”. O atenţie mai mare era acordată 
clădirilor de pe arterele principale de circulaţie, clădirilor publice şi hotelurilor, în 
special celor din Băile Felix, unde se foloseau materiale de construcții de o calitate 
mai bună. Problemele legate de finisaje, a fațadelor în special, au făcut ca, în 1974, 


“1 A.N.-S.].Bh., fond Comitetul Judeţean Bihor al P.C.R., dosar 5/1978, f. 179 
+12 Ibidem, dosar 9/1976, f. 179 
+13 Ibidem, £. 178v.-179 
+14 Ibidem, dosar 6/1985, f. 40 
+15 Ibidem, dosar 7/1989, file nenumerotate 
416 Interviu cu L.. K. — Oradea, 6 iunie 2018 
“7 Interviu cu Aurel Bălan, inginer, director al T.A.G.C.M./S.C. Construcţii Bihor S.A. între 1990-1996. 
Oradea, 3 februarie 2018 

să existe blocuri restante din acest punct de vedere „din anii trecuţi”+8. Ca urmare 
a unor situații precum cele câteva blocuri din cartierul Nufărul, predate fără ca 
fațadele să fi fost terminate“, tot mai des, în anii '80, finisajele erau făcute de către 
beneficiari — întreprinderile sau persoanele fizice care achiziționau apartamente — 
„Ştiau (beneficiarii — n.n.) ce aveau de făcut — faianţă, tencuieli... Făcea fiecare cum 
dorea”%%. Practica s-a generalizat la finalul anilor '80, Comitetul Municipal al 
P.C.R. cerând ca pentru fiecare apartament nou să fie executate 1000 de ore de 
muncă patriotică de către angajaţii întreprinderilor beneficiare?!. 

Pe măsura trecerii timpului şi a creşterii planului de producţie, odată cu 
plafonarea cantităților de materiale de construcții folosite, calitatea clădirilor a 
scăzut. „Cei care se dădeau peste cap să facă lucrările câştigau mai bine decât cei 
care făceau calitate. S-a insistat să se facă cât mai mult și în felul acesta s-au stricat 
meseriașii” 42. Presiunea se punea atât pe Trust, cât și pe 1.].G.C.L., pentru a realiza 
documentații pentru cât mai multe lucrări. 

Calitatea lucrărilor de construcţii „lăsa mult de dorit, datorită grabei și 
puţținătăţii materialelor. Dacă venea o decizie să se reducă consumul de oțel-beton 
cu 10%, refăceam proiectele. Aveam pierdere planificată în indicatorii de plan. 
Aveam voie să să avem o creștere de cost cu 4%, dar nu aveam voie să o depășim. 
Dacă depășeai pierderile planificate, erai criticat de te lua naiba”, arată fostul 
director al Trustului, Iosif Cun+%. Același lucru îl arăta Nistor Ciordaş, în 1987: 
„Calitatea construcţiilor de locuinţe lasă mult de dorit. Se pun în funcțiune unele 
locuinţe foarte rapid, făcându-se risipă de materiale, manifestându-se o 
indisciplină intolerabilă”%. Pentru asigurarea controlului pe șantiere, statul detașa 
activiști care urmăreau, fiecare, activitatea câtorva imobile*5. 

Pentru prevenirea problemelor de calitate, lucrările erau urmărite de către 
diriginții de șantier ai Inspectoratului în Construcţii și de către personalul din 
Secţia de arhitectură, sistematizare, tehnică și investiţii şi Sectorul de 
sistematizare-arhitectură, control şi disciplină în construcții, structuri ale 
Consiliului Popular Judeţean, respectiv Consiliul Popular Municipal, împreună cu 


“5 A.N.-S.].Bh., fond Comitetul Judeţean Bihor al P.C.R., dosar 11/1974, f. 136 
+19 Ibidem, dosar 6/1978, f. 21 
%% Interviu cu L.C., inginer-proiectant la Trustul de Construcţii Industriale — Oradea, 7 februarie 2018 
21 A.N.-S.].Bh., fond Comitetul municipal Oradea al P.C.R., dosar 1/1989, f. 185v. În anul 1989, între 
unităţile care primiseră execuţia finisărilor blocurilor erau: Întreprinderea de Industrializare a Cărnii, 
Sinteza, Înfrăţirea, Combinatul de Prelucrare a Lemnului, Direcţia Comercială, Metalica, Direcţia 
Sanitară etc. Ibidem, dosar 2/1989, f. 332 
12 Interviu cu Aurel Bălan, inginer, director al T.A.G.C.M./S.C. Construcţii Bihor S.A. între 1990-1996. 
Oradea, 3 februarie 2018 
% Interviu cu Iosif Cun, director al T.C.L.O./T.A.G.C.M. între 1977 și 1986. Oradea, 16 mai 2017 
14 A.N.-S.].Bh., fond Comitetul municipal Oradea al P.C.R., dosar 2/1987, f. 15 
%%5 A.P.M.O,, fond Consiliul Popular al Municipiului Oradea — Comitetul Executiv, dosar 2/1986, vol. 3, 
f.15 

Secţia de fond locativ a 1.].G.C.L.%6. Aceștia erau repartizaţi pe blocuri, conform 
graficelor de execuţie şi efectuau verificările în baza unei metodologii adoptate de 
C.P.M., respectiv în baza prevederilor Deciziilor Comitetului Executiv al C.P.M. 
privind sistematizarea (cum ar fi Deciziile nr. 1110/1978+% şi nr. 1313/1983%8). Ei 
verificau respectarea autorizaţiilor de construire, a prevederilor privind execuţia. 
Acestor controale se adăugau cele ale Consiliului Central de Control Muncitoresc. 
În control veneau și agenţi ai Securităţii, care verificau proiectele şi mersul 
lucrărilor, „ca nu cumva să se întâmple vreo nenorocire, să nu apară vreun 
sabotaj”*%. 

Problemele de calitate erau semnalate de populaţie atât consiliilor 
populare, cât şi presei: „la noi la redacţia ziarelor locale sosesc multe scrisori și 
chiar delegaţi în problema calității construcţiilor executate la locuinţele proprietate 
personală. (...) Oamenii muncii (...) investesc o sumă de bani pentru locuinţele 
acestea. (...) Se întâmplă că se recepționează lucrările, trec anii şi pe parcurs apar 
nişte deficiențe și nimeni nu se interesează de ele, nu le rezolvă nimeni. (...) Ne 
mai vorbind de faptul că, atunci când se fac unele remedieri ale acestor deficiențe 
ce apar la construcțiile acestea, se cer alți bani pentru lucrările de remediere”+%. 

Locatarii semnalau deficiențe în special la feronerie şi lemnăria ferestrelor 
și ușilor*!. Unele tencuieli interioare aveau muchii strâmbe, pardoselile aveau 
planeitate necorespunzătoare, covoarele din P.V.C. erau lipite prost şi se 
desfăceau, unele zugrăveli aveau urme sau vopsitoriile rămâneau nefinisate*?. 

În blocurile date în folosință în anul 1971 pe strada Iza, „balustrada din 
casa scărilor se clatină, uleiul cu care sunt vopsiți pereţii băilor se brânzește, 
caloriferul din holul scărilor s-a spart, binalele uscându-se abia acum, se îndoaie, 
se strică, exteriorul balconului nu este iluminat”. Într-unul din apartamentele 
blocului S10, „tavanul de la camera mare, refăcut în urmă cu trei săptămâni, 
căzuse proaspăt pe mobilă, pe parchet. (...) Parchetul este pus de mântuială, ușile 
sunt strâmbe, ferestrele la fel. (...) De fapt, tavanul a căzut înainte de a se muta 
proprietarul în apartament. A fost refăcut, a căzut din nou, au urmat apoi alte 
refaceri și alte căderi 4%. 


6 A.N.—S.].Bh., fond Comitetul Judeţean Bihor al P.C.R., dosar 15/1986, f. 29. 
27 A.P.M.O,, fond Consiliul Popular al Municipiului Oradea — Comitetul Executiv, dosar 3/1978,vol.17, 
f.22-24 
48 Ibidem, dosar 3/1983, vol. 14, f. 14-15 
1% Interviu cu L.C., inginer-proiectant la Trustul de Construcţii Industriale — Oradea, 7 februarie 2018 
1% A.N.-S.].Bh., fond Comitetul Judeţean Bihor al P.C.R., dosar 16/1973, f. 192 
%1 Ibidem, f. 193; Crişana, Oradea, anul XXVIII, nr. 43, 22 februarie 1973, p. 3 
1% A.N.—S.].Bh., fond Comitetul Judeţean Bihor al P.C.R., dosar 6/1978, f. 22; Crișana, Oradea, anul 
XXXIV, nr. 10132, 30 septembrie 1979, p. 1 
%5 Crişana, Oradea, anul XXVII, nr. 220, 17 septembrie 1972, p. 1 

Alţi beneficiari nu s-au putut muta în apartamentele recepționate în 1972 în 
cartierul Velenţa fiindcă „tencuiala plafonului dintr-o cameră s-a prăbuşit”. În alte 
apartamente din acelaşi ansamblu, „sunt instalate unele prize care nu sunt 
conectate la sursa de curent; pereţii au început să... puște. Dar cea mai importantă 
problemă este aceea a capacităţii centralei termice. Aceasta a fost proiectată pentru 
10 blocuri şi alimentează 17”%4. 

În 1973, locatarii mutaţi în blocurile din cartierul Dorobanţilor semnalau 
presei locale că „nu avem căldură” şi că „am mai putea reproşa constructorilor și 
alte scăpări, ca, de pildă, nemontarea întrerupătoarelor pentru lumina de pe scări, 
ușile cam strâmbe, geamurile care nu se prea închid, broaștele puse așa, ca să fie. 
Drumurile sunt aici mai mult gropi”+>. 

„Mulţi cetăţeni vin în audienţe și reclamă unele abateri de la proiectul de 
execuție sau lucrări neterminate în termenul stabilit. (...) Să fim exigenţi în 
recepțiile locuinţelor, să nu le dăm în folosință numai atunci când totul este gata, 
chiar şi aleile. Să nu construim locuinţe într-un cartier, fără utilităţile necesare; 
școală, grădiniță, dispensare medicale etc.”. Erau cerințele primarului Oradiei, 
Alecu Paraschiv, în anul 198145. 

Au existat cazuri în care blocuri au fost predate fără să fi fost legate la 
rețeaua de apă, termoficare sau electricitate ori înainte ca punctele termice și 
racordurile de utilități să fie finalizate“. Spre exemplu, în 1988, circa 1800 de 
apartamente nu erau legate la reţeaua electrică în formă definitivă, ci prin 
organizare de şantier'%. În alte cazuri, izolaţiile acoperișurilor erau penetrate de 
ploaie sau burlanele de scurgere erau defecte, cum a fost cazul mai multor blocuri 
de pe strada Atelierelor, unde apa pătrundea în apartamente şi pe culoare“. Asta 
se întâmpla nu doar din cauza problemelor de calitate a hidroizolaţiei, ci şi ca 
urmare a instalării antenelor de televiziune pe acoperișurile blocurilor+*. De 
asemenea, numeroase subsoluri erau inundate datorită infiltraţiilor şi a avariilor 
unor conducte, cum a fost cazul, în 1978, unor blocuri din cartierul Rogerius, pe 
străzile Ostașilor (Corneliu Coposu), Călugăreni și cartierul Nufărul („la blocurile 
R14 şi R15 pereţii sunt plini de igrasie. La unele blocuri nu este apă deloc, la altele 
curge apa continuu fără să se oprească”). În 1982 avuseseră loc alte 72 de astfel 


%4 Ibidem, nr. 24, 30 ianuarie 1972, p. 1 
%5 Ibidem, anul XXVIII, nr. 251, 24 octombrie 1973, p. 1 
% A.P.M.O,, fond Consiliul Popular al Municipiului Oradea — Comitetul Executiv, dosar 2/1981, vol. 9, f. 6 
%7 A.N.—S.].Bh., fond Comitetul Judeţean Bihor al P.C.R., dosar 6/1980, f. 5v. 
15% Idem, fond Comitetul municipal Oradea al P.C.R., dosar 3/1988, f. 339 
% A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol. 1, f. 
10; Ibidem, dosar 2/1982, vol. 3, f. 7-7v., 15 
+0 Ibidem, dosar 3/1978, vol. 17, f. 3-5, 20 
41 Ibidem, dosar 3/1978, vol. 1, f. 9; Ibidem, dosar 2/1979, vol. 2, f. 14 

de cazuri, în special în cartierele Zona de Vest şi Nufărul“?, ele repetându-se și în 
1984, în blocurile din Rogerius+%. 

O altă problemă, apărută mai ales în apartamentele construite din panouri 
mari, era condensul. Doar în anul 1980 erau semnalate 500 de astfel de cazuri în 
oraş. Numărul lor a variat în anii următori, menținându-se la 70-80 pe an*%, 
apărând în special la parterul şi etajele trei și patru ale clădirilor+, cu un alt vârf în 
anul 1984 — 191 de cazuri“. În jurul blocurilor, multe alei erau neamenajate sau 
distruse de șantierele vecine, spațiul era acoperit de moloz, platformele 
gospodărești lipseau în numeroase locuri, la fel și locurile de joacă pentru copii**. 
De acele amenajări se ocupa Sectorul de gospodărire comunală și locativă a 
C.P.M,, el recomandând ca blocurile să nu mai fie predate în astfel de condiții”. În 
1982, inginerul şef al T.C.L.O., Iosif Virâg, arăta că „tot ce se predă are asigurat un 
finisaj superior. Aceasta pentru că și la noi s-a instaurat bunul obicei ca înainte de 
recepţie să se verifice calitatea lucrărilor. Deficienţele constatate sunt remediate 
din timp, pe cont propriu, de către echipele care au efectuat lucrările”+%. 


Numărul angajaţilor Trustului a crescut constant, ajungând de la 3070 în 
anul 19641, la 4500 (5000 cu personalul TESA) în 1982+* și peste 5000 la finalul 
anilor '80%%5. De recrutări se ocupa un serviciu de personal și organizarea muncii, 
muncitorii provenind în special din judeţul Bihor, dar şi din alte zone ale țării. 
„Muncitori calificaţi buni aveam de la Salonta, Marghita, dulgheri de la Oşorhei, 
finisori de la Aleșd, aveam echipe de mozaicari formate la școala de construcții. 
(...) Muncitorii care lucrau pe şantier mergeau la școala de calificare după- 
masa”44. Alte brațe de muncă „veneau de prin Săcuieni, Tileagd, Săcădat, Valea 


+2 Ibidem, dosar 2/1981, vol. 11, f. 3v.; Ibidem, dosar 2/1982, vol. 3, f. 7, 15 
+5 Crişana, Oradea, anul XXXIX, nr. 11502, 1 martie 1984, p. 2 
+4 A.N.-S.].Bh., fond Comitetul Judeţean Bihor al P.C.R., dosar 6/1980, f. 165v. 
+5 A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol. 1; 
Ibidem, dosar 2/1982, vol. 3, f. 7 
1% Ibidem, £. 7v. 
+7 Ibidem, dosar 3/1984, vol. 11, f. 4v.; Crişana, Oradea, anul XXXIX, nr. 11502, 1 martie 1984, p. 2 
+5 A.P.M.O,, fond Consiliul Popular al Municipiului Oradea — Comitetul Executiv, dosar 2/1979, vol. 2, f. 
5; Ibidem, dosar 2/1982, vol. 16, f. 12; Ibidem, dosar 3/1983, vol. 14, f. 4; Ibidem, dosar 2/1986, vol. 3, f. 
10v.; Ibidem, dosar 3/1986, vol. 8, f. 14; Ibidem, dosar 3/1987, vol. 3, filă nenumerotată 
+9 Ibidem, dosar 2/1981, vol. 9, f.5 
%0 Crişana, Oradea, anul XXXVII, nr. 10959, 1 iunie 1982, p. 1 
%51 A.N.-S.].Bh., fond Comitetul Judeţean Bihor al P.C.R., dosar 46/1964, f. 39 
+ Ibidem, dosar 7/1982, f. 165v. 
*% Interviu cu Iosif Cun, director al T.C.L.O./T.A.G.C.M. între 1977 și 1986. Oradea, 16 mai 2017 
15 Interviu cu Ovidiu Tărău, secretar al Comisiei Judeţene de Sistematizare, ulterior director al 
T.C.L.O. între 1972-1977 și Aurora Tărău, şef secţie sistematizare în cadrul C.P.].. Oradea, 1 
septembrie 2017 

lui Mihai, veneau echipe de la Borş”4%5. Din Maramureş veneau muncitori angajaţi 
în special pentru săparea fundațiilor și canalizărilor. Fierar-betoniștii fuseseră 
aduși, la un moment dat, din Bucureşti și din localităţi vecine Capitalei (Bolintin), 
dulgheri erau aduși din zona Braşovului și din Secuime, iar totodată se încerca 
readucerea celor plecaţi din Bihor în alte judeţe“. 

Pentru muncitorii veniți dinafara Oradiei, Trustul asigura cazare, atât în 
barăci, cât și în cămine sau garsoniere. „Aveam un fond de investiţii al Trustului 
pentru locuinţe pentru muncitori”47, astfel că au fost construite câteva cămine, pe 
strada Ovidiu, în zona bulevardului Ștefan cel Mare, pe strada George Călinescu şi 
în cartierul Velenţa. În total, în anul 1977, Trustul dispunea de cinci cămine de 
nefamiliști, cu 1000 de locuri+. Navetiștii care veneau la lucru zilnic de la distanțe 
mari ajungeau, uneori, cu întârziere pe șantier, astfel activitatea schimbului | 
începând mai târziu de ora 7:30, cum era obișnuitt”. 

Pentru pregătirea muncitorilor, Trustul organiza stagii de calificare pe 
meserii. În subordinea sa funcţiona o școală medie tehnică de construcţii, iar 
meseriași (zidari, dulgheri, frezori betonişti) erau pregătiți în cadrul școlilor 
profesionale (minim 300 de elevi în anul școlar 1975-1976). În același timp, pe 
șantiere veneau elevi ai Liceului de Construcții din Oradea și absolvenţi ai 
facultăţilor de construcţii din Cluj și Timişoara, care efectuau munci simple: „li se 
arăta cum se taie, se montează elementele”. (...) Necalificaţii lucrau alături de 
calificați, nu puteau fi despărțiți”+%. Pe şantiere lucrau, uneori, şi deţinuţi, iar, 
pentru o perioadă de timp, „cei care primeau apartamente erau obligați să facă 
muncă patriotică pe şantiere - duceau materiale, făceau muncă de necalificați”+!. 
Voluntari nu existau; cel mult, se apela la munca patriotică pentru amenajarea 
spaţiilor dintre blocuri, după finalizarea lor+?. Salariul mediu în cadrul Trustului 
era, în anul 1975, de circa 1900 de lei, iar în doi ani ar fi urcat la 2300 lei. 


15 Interviu cu I.M., inginer, şef de șantier T.C.L.0O./T.A.G.C.M.. Oradea, 12 ianuarie 2018 
%% Crișana, Oradea, anul XXIX, nr. 293, 12 decembrie 1974, p. 1; Ibidem, anul XXXV, nr. 10254, 21 
februarie 1980, p. 3 
%7 Interviu cu Iosif Cun, director al T.C.L.O./T.A.G.C.M. între 1977 și 1986. Oradea, 8 iunie 2017 
158 Constructorul — foaie volantă editată de Consiliul Judeţean Bihor al Frontului Unităţii Socialiste pentru 
alegerile din 20 noiembrie 1977 
%% Crişana, Oradea, anul XXXIV, nr. 36, 13 februarie 1979, p. 1 
%0 Interviu cu Traian Bonta, inginer, director al T.A.G.C.M. între 1986-1990. Oradea, 11 octombrie 
2017 
%1 Interviu cu F.P., maistru, şef de brigadă la T.C.L.0O./T.A.G.C.M. între 1976 şi 1986. Oradea, 22 iunie 
2017; Conform metodologiei propuse de C.P.M,, beneficiarii, muncitori care primeau repartiții, erau 
obligaţi la prestarea a 200 de ore de muncă patriotică pe șantierele de locuinţe, adică minim două ore 
pe zi. A.P.M.O,, fond Consiliul Popular al Municipiului Oradea — Comitetul Executiv, dosar 2/1983, vol. 
1$, f. 106; Ibidem, vol. 2/1983, vol. 3, f. 6-10; Ibidem, dosar 3/1984, vol. 12, f. 16; Ibidem, dosar 3/1985, 
vol. 12, f. 13 
+ Ibidem, dosar 3/1984, vol. 12, f. 12-13 
%5 Crişana, Oradea, anul XXX, nr. 175, 27 iulie 1975, p. 1 

Având în vedere creșterea exponențială a planului după 1974, necesarul de 
forță de muncă calificată a urcat și el, fiind nevoie de o mie de specialiști în plus. 
Însă Trustul nu avea cum să pregătească atât de multe persoane într-un timp scurt 
(în 1974 au fost calificate 341 de persoanet*), astfel că a fost analizată varianta 
aducerii, prin transfer, a unor specialiști de la întreprinderi. De asemenea, pentru 
creșterea numărului angajaţilor calificaţi, se încerca stoparea emigrării forței de 
muncă, în mod deosebit a specialiştilor, către alte judeţe“. Însă din 1974 şi până în 
finalul anului 1976, numărul necesar de lucrători nu a putut fi asigurat, deși se 
calificau anual 700-800 de persoane, Trustul confruntându-se încă cu un deficit de 
500 de zidari, dulgheri, fierari-betoniști ş.a.%7 În general, lucrătorii erau trimiși de 
pe un șantier pe altul, în funcţie de urgenţe“:. 

Programul de lucru obișnuit era de la orele 6:00-7:00 dimineaţa până la ora 
17:00, de luni până vineri. larna, timpul de lucru era redus la opt ore. De cele mai 
multe ori se lucra și sâmbăta, uneori chiar şi duminica, iar organizaţia județeană 
de partid cerea ca activitatea să se desfăşoare în două sau trei schimburi. 
Programul de lucru în două schimburi s-a generalizat până în 1981, iar ulterior și 
cel în trei. „Nistor Ciordaş (prim-vicepreşedintele C.P.]. - n.n.) ne obliga să 
muncim și duminica. Într-o martie friguroasă, zi în care nu puteam turna beton, a 
venit la noi și a zis că, dacă nu lucrăm, ne dă afară. Erau foarte duri'4%. 
Schimburile lucrau unul pentru următorul: „În schimbul unu se pregăteau 
materialele, în schimbul doi se turnau betoane şi în schimbul trei se aduceau 
panourile de la I.M.C. La 6 dimineaţa se porneau mortarele și la 8 erau gata, iar 
paralel se turnau betoane”+. „Uneori, chiar dacă puteam turna betonul sâmbăta, 
lăsam pe duminică, să arătăm că puteam lucra și duminica””!, iar „dacă se 
întâmpla să vină vreun oficial duminica pe șantier, oamenii lucrau, iar după 
plecarea sa, se retrăgeau în barăci "+2. 

Activitatea pe timpul iernii era îngreunată de condiţiile de lucru uneori 
inadecvate, din cauza lipsei unor materiale necesare încălzirii spaţiilor de lucru, 
respectiv a obligaţiei de a se lucra chiar dacă timpul nu permitea. Organizarea 
șantierelor pentru iarnă se făcea până în data de 15 noiembrie a anului. Pentru 


4%: Constructorul — foaie volantă editată de Consiliul Judeţean Bihor al Frontului Unităţii Socialiste pentru 
alegerile din 20 noiembrie 1977 
%5 A.N.-S.].Bh., fond Comitetul Judeţean Bihor al P.C.R., dosar 1/1975, f. 99 
4% ]bidem, dosar 11/1974, f. 108v.-109, 138-138v., 160-163 
157 Ibidem, dosar 1/1976, f. 71 
+5 Crişana, Oradea, anul XLII, nr. 12629, 25 octombrie 1987, p. 3 
1% Interviu cu Iosif Cun, director al T.C.L.O./T.A.G.C.M. între 1977 și 1986. Oradea, 8 iunie 2017 
1% Interviu cu I.M., inginer, şef de şantier T.C.L.0O./T.A.G.C.M.. Oradea, 12 ianuarie 2018; Crișana, 
Oradea, anul XLIII, nr. 12786, 28 aprilie 1988, p. 1 
“1 Interviu cu F.D., şofer la T.C.L.O./T.A.G.C.M. între 1969 şi 1990. Oradea, 11 ianuarie 2018 
12 Interviu cu Aurel Bălan, inginer, director al T.A.G.C.M./S.C. Construcţii Bihor S.A. între 1990-1996. 
Oradea, 3 februarie 2018 
203 


https://biblioteca-digitala.ro / https://mtariicrisurilor.ro 


desfăşurarea lucrului în interiorul clădirilor se foloseau materiale şi ustensile 
precum: folii de polietilenă, rogojini de papură, stufit, PFL dur, generatoare de aer 
cald, însă pentru care combustibilul necesar lipsea într-o cantitate de 480 de tone. 
Între lucrările unde agentul termic nu putea fi furnizat era șantierul unuia dintre 
Pavilioanele din Băile Felix, Complexul U.G.S.R. şi Hotelul Belvedere 
(Internaţional), ultimul întârziat apoi din cauza lipsei grinzilor şi a forței de 
muncă“. Pentru încălzirea betonului turnat în cofraje se foloseau generatoare de 
aburi. Începând cu anul 1982, Trustul a fost obligat să renunţe la folosirea 
combustibilului lichid pentru încălzire, înlocuindu-l cu cel solid*. 

Perioada iernii însemna deficit de forță de muncă, Trustul confruntându-se 
cu lipsa zidarilor, dulgherilor și fierar-betoniștilor”e. Instalatorii lipseau și ei: 
„toate lucrările acestea de instalaţii pentru căldură se aglomerează spre sfârșitul 
anului şi din cauza aceasta nu putem asigura numărul necesar de instalatori, ca să 
putem face față lucrărilor”, mărturisea Ovidiu Tărău, în anul 1973*7. „larna aveam 
o perioadă de stagnare, se lucra mai mult la interioare, tencuieli. Vara făceam 
structura, închiderile, ferestrele și iarna - interioarele. Se închideau spaţiile (de 
lucru — n.n.) şi se foloseau reşourile electrice și sobe din tablă cu lemne, sobe 
canadiene li se spuneau. Aveam lemne, foloseam și cofrajele care se mai stricau”+8. 
„Dacă se întâmpla să îngheţe betonul, îl scoteam rapid și turnam altul, până nu 
observa cineva”. 

O parte a angajaţilor Trustului erau înscriși în organizația proprie a P.C.R. 
sau în sindicat, membrii de partid având anumite obligaţii, între care „munca de 
agitaţie” pe șantiere şi participarea la ședințe. „Agitatorii” erau instruiți trimestrial 
și aveau rolul răspândirii propagandei privind realizarea planului de producţie, 
obținerea de economii, înlăturarea risipei, prin realizarea unor gazete de perete, 
prin muncă de la om la om sau prin prezentări în fața colectivelor de muncitori. 
Totodată, se ţineau cursuri de educaţie politico-ideologică și pe probleme 
economice, respectiv se organizau schimburi de experiență cu alte trusturi de 
construcţii pe probleme politice şi tehnice“. În 1987, din totalul angajaţilor, circa 
1200 erau membri de partid*?. Organizaţia de tineret a Trustului număra, în anii 


4% A.N.-S.].Bh., fond Comitetul Judeţean Bihor al P.C.R., dosar 40/1975, f. 42 
174 Ibidem, dosar 9/1976, f. 179 
175 Ibidem, dosar 7/1982, f. 178 
175 Ibidem, dosar 1/1976, f. 70 
177 Ibidem, dosar 16/1973, f. 186 
“5 Interviu cu M.Ţ., inginer la T.C.L.O./T.A.G.C.M., Oradea, 16 aprilie 2018 
+7 Interviu cu Aurel Bălan, inginer, director al T.A.G.C.M./S.C. Construcţii Bihor S.A. între 1990-1996. 
Oradea, 3 februarie 2018 
%0 Crişana, Oradea, anul XXIX,nr.34, 10 februarie 1974,p.1; Ibidem, anul XXXIV, nr. 47, 25 februarie 
1979, p.3 
151 Ibidem, anul XXXV, nr. 10458, 17 octombrie 1980, p. 3 
%2 A.N.-S.].Bh., fond Comitetul municipal Oradea al P.C.R., dosar 3/1987, f. 71 

"70, circa 1000 de membri, ocupați cu susținerea de prezentări privind îndeplinirea 
planului de execuţie şi realizarea de economii, pe lângă activitatea propriu-zisă de 
muncă pe șantier. 

În anii '70-80, Trustul de construcţii a asigurat forță de muncă pe 
șantierele din București, pentru ridicarea de locuinţe, refacerea Hotelului Athen€ 
Palace după cutremurul din 1977 şi construirea centrului civic din zona Casei 
Republicii, în 1988-1989, împreună cu Trustul de Construcţii Industriale. 

Din când în când, persoane din cadrul administraţiei locale și din 
conducerea judeţeană de partid, inclusiv agenţi ai Securităţii, frecventau șantierele 
de construcții. În schimb, în timpul vizitelor oficiale ale lui Nicolae Ceaușescu, la 
astfel de obiective nu se făceau opriri. Exceptând deplasarea din anul 1966, când a 
fost vizitat șantierul de blocuri din Zona de Vesti, cel mult, coloana oficială 
străbătea câteva zone de blocuri de pe arterele principale, șeful statului făcând 
observaţii din mers asupra aspectului lor. Acestuia îi erau prezentate situații 
privind şantierele în cadrul întâlnirilor avute cu reprezentanţii locali ai C.P.]., 
C.PM. şi P.CR.. 


Proiectele tuturor construcțiilor erau primite de la Institutul de Proiectări 
Judeţean ([.P.].), cu care Trustul colabora pentru punerea lor în aplicare și 
rezolvarea problemelor. În mod deosebit, Trustul avea legături cu arhitecţii 
Institutului, iar mai puţin cu urbaniștii. „Cu proiectantul erau relaţii destul de 
profesionale, pentru că răspundea solicitărilor noastre tehnice, inclusiv la cele 
economice, în măsura în care erau legale și acceptabile. (...) Urbaniștii erau 
corelați de primării și de județ, noi nu puteam interveni pentru ei, trebuiau să se 
conformeze la politica partidului”++. Colaborarea cu I.P.]. se făcea fie direct, fie 
indirect, prin 1.].G.C.L., proiectanţii deplasându-se pe șantiere pentru a lua decizii 
împreună cu executantul. Ca beneficiar, [.].G.C.L. trimitea la faţa locului diriginiţii 
de şantier, verificând stadiul lucrărilor împreună cu reprezentanţii birourilor 
Trustului, în special C.T.C. 

Eliberarea greoaie a unor amplasamanete cauza întârzieri Trustului: „Pe 
Progresului (strada Sf. Apostol Andrei, în zona străzii Sovata — n.n.) trebuia să 
intrăm (cu lucrările — n.n.) în decembrie şi am intrat în februarie, pentru că era 
cineva acolo cu o casă lunguiaţă, care până la urmă a înţeles situaţia și a plecat”45. 
În unele cazuri, [.].G.C.L. comanda și plătea Trustului executarea unor demolări. 

Beneficiarii imobilelor construite de Trust erau ministerele, în cazul 
clădirilor sanitare, administrative, şcolare, iar în cazul locuinţelor — Întreprinderea 


+5 Familia, Oradea, seria a V-a, anul 2(102), nr. 2, februarie 1966, p. 1 
1% Interviu cu Aurel Bălan, inginer, director al T.A.G.C.M./S.C. Construcţii Bihor S.A. între 1990-1996. 
Oradea, 3 februarie 2018 
%%5 Interviu cu I.M., inginer, şef de şantier T.C.L.O./T.A.G.C.M.. Oradea, 12 ianuarie 2018 

Judeţeană de Gospodărire Comunală şi Locativă (L.].G.C.L.) şi Oficiul Judeţean 
pentru Cumpărarea și Vânzarea Locuinţelor (O.].C.V.L.). 

Plata lucrărilor se făcea de Banca de Investiţii, prin beneficiar. În acest sens, 
lunar, Trustul avea obligaţia prezentării unei situaţii a cheltuielilor și lucrărilor 
executate. Decontările se făceau în urma verificării devizelor şi a semnării 
procesului verbal de recepţie a lucrărilor, între executant și beneficiar. „Noi nu 
puteam aștepta până la sfârşitul anului să vină plăţile, pentru că aveam salarii de 
plătit, materiale. Se încasau banii prin situaţii de lucrări lunare, prin devizele de 
execuţie care cuprindeau amănunţit lucrările executate. După confirmarea 
(analizei devizelor - n.n.) 1.].G.C.L., se emiteau facturile. Erau operaţii centralizate 
la nivel de Trust, cu documente venite de la fiecare șantier. (...) Plăţile erau făcute 
pe lucrări efectiv realizate — așa a crescut responsabilitatea șefilor de echipă și a 
meseriaşilor din cadrul echipei, inclusiv la biroul C.T.C.”4%. În cazul apariţiei unor 
diferenţe între consumurile și costurile din proiect şi cele efective, ele trebuiau 
justificate, altfel decontările erau puse în pericol. 

În efectuarea plăţilor se înregistrau întârzieri, uneori foarte mari, unele 
blocuri fiind predate fără să fi fost plătite — clădiri cu faţade neterminate în special. 
În 1979, Iosif Cun, directorul T.C.L.O., arăta factorilor politici locali că „nu avem 
decontate, la construcţii de locuinţe, lucrări în valoare de circa 40 milioane lei, 
situaţie care lună de lună se agravează. Când am solicitat achitarea lucrărilor, ni s- 
a spus că locuinţele nu au fost contractate și vândute, și în fiecare lună valoarea 
neîncasată pentru lucrările executate de noi în acest sector creşte”. Concret, plățile 
nu erau efectuate pentru „blocuri cu apartamente mici, pe care nu vrea să le 
cumpere nimeni” %7. 

Construirea noilor cartiere de blocuri presupunea investiții de mai multe 
feluri, pe lângă ridicarea efectivă a imobilelor de locuit. Lucrările de infrastructură 
rutieră și pietonală (străzi, alei, parcaje) erau coordonate de Sectorul de gospodărie 
comunală și locativă împreună cu Miliția Oradea“. Alte lucrări erau cele de 
canalizare şi alimentare cu apă (devieri reţele existente și construire rețele noi), 
termoficare, telefonie și transport public. 


1% Interviu cu Aurel Bălan, inginer, director al T.A.G.C.M./S.C. Construcţii Bihor S.A. între 1990-1996. 
Oradea, 3 februarie 2018 
457 A.N.-S.].Bh., fond Comitetul Judeţean Bihor al P.C.R., dosar 7/1970, f. 103v., 105v. 
1% A.P.M.O,, fond Consiliul Popular al Municipiului Oradea — Comitetul Executiv, dosar 4/1977, vol. 2, 
f.37-39 

VI. CARTIERE NOI PENTRU „OMUL NOU” ORĂDEAN 


1. Zona de Vest (Cartierul Rogerius) 


Zona de Vest a fost concepută, iniţial, ca un cartier destinat angajaților 
întreprinderilor de pe Calea Borșului. Construit în primele faze pe foste terenuri 
agricole (grădinile bulgarilor), acesta s-a extins către centrul orașului, prin 
demolarea unui cartier de case. Cartierul Rogerius a fost construit în mai multe 
etape, timp de 30 de ani, devenind cel mai dens și mai populat cartier de blocuri 
din Oradea. 

În începutul anilor '70, în Zona de Vest se lucra la realizarea mai multor 
blocuri de locuinţe în capătul străzilor Sovata și Aluminei, respectiv în perimetrul 
cuprins de străzile 6 Martie (bulevardul Dacia), Transilvaniei şi Podului. În 1970, 
cartierul avea circa 5000 de apartamente, în care locuiau aproape 20.000 de 
persoane, existând o reţea stradală extinsă, alimentare cu apă, canalizare, 
termoficare, spații comerciale și unități de învățământ!. Ele reprezentau etapele I și 
II ale „Zonei de Vest”. 

Piaţa Transilvaniei (Magnoliei) şi zona adiacentă, aflată între străzile 
Transilvaniei și Călugăreni, au reprezentat etapa de dezvoltare „Zona de Vest III”. 
„A fost o zonă experimentală, pentru că prima dată au fost realizate toate rețelele 
și utilităţile, iar doar după aceea s-a trecut la construirea blocurilor (...) Piaţa 
Magnoliei a fost proiectată de Luci Verner, în trepte, ca o zonă de odihnă. Treptele 
erau placate cu marmură de la Vașcău. De la Simeria trebuiau aduse magnolii, dar 
inginerul horticol de la Institut (Institutul de Proiectare Judeţean - n.n.), Eusebiu 
Ştefan, a refuzat magnoliile și a renunţat apoi la proiect. A fost scandal. Fântâna 
aceea trebuia să fie de patru ori mai mare, trebuia turnată la Înfrăţirea, dar nu au 
avut suficient material. (...) S-a lucrat mult și la arcadele de la ultimul etaj al 
blocurilor; acolo s-a vrut ceva deosebit”?. Primele blocuri aflate în jurul acestei 
piețe au fost date în folosință până la finalul anului 19725, completate apoi cu 
altele, respectiv cu un cinematograf (Patria) cu 650 de locuri, inaugurat în anul 
19761. În apropiere, pe strada Șelimbărului, odată cu debutul anului 1973, lua 
ființă șantierul blocurilor F10-F12, predate în același an”. 


1 Crişana, Oradea, anul XXV, nr. 174, 28 iulie 1970, p.1 
2 Interviu cu Viorica Zărnescu, șef atelier sistematizare la Centrul de Proiectare Judeţean între 1967- 
1980 şi arhitect-şef al Oradiei între 1980-1989. Oradea, iulie 2016 
3 Crişana, Oradea, anul XXVII, nr. 292, 10 decembrie 1972, p. 3 
1 Ibidem, anul XXXI, nr. 16, 22 ianuarie 1976, p. 1 
5 Ibidem, anul XXVIII, nr. 23, 30 ianuarie 1973, p. 1 

Piaţa Transilvaniei (Magnoliei) (sus) şi cinematograful Patria (jos) în anii '80 (foto: T.A.G.C.M.) 


Capetele vestice ale străzilor Sovata și Aluminei au fost finalizate puţin 
după anul 1975, atunci fiind în lucru blocurile Q7 și B4. În 1976 au fost predate 
blocurile Q10 și BI, blocul B5 fiind în execuţie, iar în 1977 blocurile Q3, Q4, Q6 de 
pe strada Sovata. Zona a fost completată cu o şcoală generală. În anul 1975 încă se 
lucra la frontul de locuinţe de pe Şoseaua 6 Martie (bulevardul Dacia), din 
apropierea noii intersecţii denivelate cu strada Podului. „Suntem hotărâți ca la 


6 Ibidem, anul XXX, nr. 3, 5 ianuarie 1975, p. 1; Ibidem, nr. 27, 2 februarie 1975, p. 1; Ibidem, anul XXXI, 
nr. 174, 24 iulie 1976, p. 3 

finele lunii ianuarie să dăm în folosință acest bloc, ceea ce înseamnă devansarea 
termenului cu circa două luni”, anunțau constructorii”. Blocurile B10-B12 de pe 
Şoseaua 6 Martie au fost edificate în anul 1977. 

În cea de-a doua jumătate a anilor '70, dezvoltarea cartierului Rogerius 
decurgea în trei direcții majore: strada Sovata (pe malul Crişului, către Podul 
Decebal), zona străzii Transilvaniei, către nord şi Șoseaua 6 Martie, către est. 

Zona dintre strada Sovata și albia Crișului era, iniţial, liberă de construcţii. 
Ansamblul proiectat de arh. Emilia Abrudeanu în anul 1971 cuprinde un șir de 18 
blocuri, fiecare având zece etaje, 66 de apartamente, subsol tehnic și trei uscătorii?. 
Au fost ridicate începând cu anul 1971, după regularizarea malului, pe sistemul 
cofrajelor glisante, primele fiind blocurile C1-C4%, în acel an fiind finalizate 198 de 
locuinţe!!, lucrările continuând la celelalte blocuri până în anul 19772. 

Blocurile C proiectate de Emilia Abrudeanu și construite în anii '70 (foto: T.A.G.C.M.) 


Aflată în mijlocul Zonei de Vest, Calea Ostașilor (strada Corneliu Coposu), 
a intrat în sistematizare în anii 1973-1975, până la strada Moldovei. Proiectul 
cuprindea 1600 de apartamente, din care 1160 de tip confort |, iar 440 confort II. 
Alte 280 de apartamente erau prevăzute către strada Spartacus, 125 fiind de 
categoria 1 de confort, iar 160 de categoria a II-a. Pentru realizarea lor a fost 
necesară exproprierea și demolarea mai multor case și anexe, în suprafață totală 
de 898,7 m?, locuite de 17 familii. Vechimea imobilelor era de 8-50 de ani, fiind 


7 Ibidem, an XXX, nr. 3, 5 ianuarie 1975, p.1 
5 Ibidem, anul XXXII, nr. 82, 8 aprilie 1977, p. 3 
” Arhitectura, Bucureşti, an XXI, 1973, nr. 3(142), p. 11 
1 Crişana, Oradea, anul XXVI, nr. 244, 14 octombrie 1971, p. 2 
1 Ibidem, anul XXVII, nr. 54, 5 martie 1972, p. 1; Ibidem, anul XXVIII, nr. 60, 14 martie 1973, p. 2; 
Ibidem, nr. 97, 26 aprilie 1973, p. 1 
2 Ibidem, anul XXXII, nr. 82, 8 aprilie 1977, p. 1 

construite din cărămidă sau chirpici și aflate în stare bună sau rea. Toţi proprietarii 
de case au fost de acord cu demolarea, aceştia solicitând achitarea în mod corect a 
despăgubirii, atribuirea unei locuințe noi conform necesităților sau acordarea unui 
teren pentru construirea unei locuinţe noi!?. Noua zonă de blocuri a beneficiat de 
un spațiu de agrement lângă Spitalul de Copii, unde au existat mai multe 
propuneri, inclusiv pentru bazine de înot cu apă termală!. Parcul a fost amenajat 
cu trei metri mai jos de strada Ostaşilor, cu un labirint, zone de joacă cu nisip, 
solarii, iar în perspectivă s-a vrut amenajarea unor terenuri de sport??. 

Un alt detaliu de sistematizare pentru zona străzilor Ostaşilor şi Moldovei 
a fost elaborat de I.P.]. în anul 1975, cuprinzând 2368 de apartamente, o creşă, un 
cinematograf, un hotel (ultimele două nu s-au mai construit) şi spații comerciale în 
suprafață de 3655 m?. Proiectul a fost aprobat de Comitetul Executiv al Consiliului 
Popular al Judeţului Bihor prin Decizia nr. 408/19751€, varianta sa actualizată fiind 
aprobată prin Decizia nr. 625/1978. În apropiere, în zona străzii Ovidiu, în baza 
Deciziei nr. 457/1975, a fost aprobat un detaliu de sistematizare pentru câteva 
blocuri destinate angajaţilor trusturilor de construcții!s. Primele apartamente de pe 
aliniamentul de blocuri înalte de pe Calea Ostaşilor au fost terminate de șantierul 
2 al T.C.L.O. în 1977», celelalte (283 de unități) urmând a fi date în folosință în 
anul următor. Frontul străzii Ostaşilor a fost finalizat în anul 1988, prin darea în 
exploatare a complexului comercial Perla”. 

Aflată în apropiere, vizavi de Spitalul de Copii, zona străzilor Liniștei 
(episcop Ioan Suciu) — Spartacus a fost mobilată cu 11 blocuri, fiecare cu câte cinci 
nivele, cuprinzând aproximativ 700 de apartamente, construite din fondurile și cu 
ajutorul angajaţilor unor întreprinderi de pe platforma industrială din Zona de 
Vest: Electrocentrale, Combinatul de prelucrare a lemnului, Întreprinderea 
mecanică, |.A.S. „Sere”%. Au fost date în folosință începând cu anul 198025. 

Darea în folosință a numeroase apartamente a dus la creşterea rapidă a 
populaţiei Zonei de Vest, în anul 1978 cartierul numărând circa 50.000 de locuitori. 


13 AP.M.O., fond Întreprinderea Judeţeană de Gospodărire Comunală şi Locativă, dosar 152, file 
nenumerotate; Ibidem, dosar 327, file nenumerotate 
1+ Familia, Oradea, seria a V-a, anul 9(109), nr. 8(96), august 1973, p. 4 
15 Crişana, Oradea, anul XXIX, nr. 76, 31 martie 1974, p. 1,3 
1 A.C.].B., fond Secţia de Arhitectură, Sistematizare, Tehnică şi Investiţii, dosar Procese verbale ședințe de 
Comitet Executiv 28 iulie-22 septembrie 1975, f. 57-58 
17 Ibidem, dosar Decizii 589-755, 1978, f. 49, 51 
18 [bidem, dosar Procese verbale ședințe de Comitet Executiv 28 iulie-22 septembrie 1975, f. 184 
* Crişana, Oradea, anul XXXII, nr. 176, 27 iulie 1977, p.1 
% Ibidem, anul XXXIII, nr. 160, 8 iulie 1978, p.1 
2 Ibidem, anul XLIII, nr. 12978, 9 decembrie 1988, p. 2 
* Ibidem, anul XXXIV, nr. 9967, 18 martie 1979, p.1 
% Ibidem, anul XXXV, nr. 10304, 20 aprilie 1980, p.1 

Tot în acel an, cetăţenii domiciliaţi aici aveau la dispoziție un număr de patru 
dispensare?*, precum și creşe, grădiniţe, școli şi un cinematograf. 


Zona pieţei agro-alimentare Rogerius, aflată în reconstrucție (1979) 
(sursa: Nistor Ciordaş, Bihorean în vâltoarea timpului, vol. Il) 


În partea nord-vestică a Cartierului Rogerius se dezvolta o altă zonă de 
locuinţe colective, în perimetrul străzilor Proletarilor (bulevardul Ștefan cel Mare) 
- Simion Mehedinţi — Cosminului. Casele de aici, în majoritate ale ceferiștilor, 
fuseseră construite în jurul anului 1910 şi din 1950 până în 1968, din chirpici sau 
cărămidă, dar fără instalaţii sanitare. În majoritatea lor, casele se prezentau în stare 
rea și mediocră. Detaliul de sistematizare, aprobat de C.E. al C.P.]. prin Decizia nr. 
320/1978, cuprindea 28 de secțiuni de locuinţe, cu 748 de apartamente şi spaţii 
comerciale. Decretul de expropriere nr. 364/30 decembrie 1978 a prevăzut 
demolarea 10 case cu o suprafaţă totală de 930 m? și strămutarea a 13 familii, cu 36 
de persoane. Niciun proprietar nu şi-a dat acordul pentru demolare, motiv pentru 
care s-au întocmit procese verbale la sediul C.P.M.5. 


24 A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol. 19, f.3 
%5 dem, fond Întreprinderea Judeţeană de Gospodărire Comunală şi Locativă, dosar 19, f. 104, 115, 120-138, 
167, 171 

Google Earth 


Aria de aplicare a Detaliului de sistematizare „Transilvaniei — Simion Mehedinţi” 


Pe latura estică a străzii Transilvaniei, către străzile 16 Februarie (Traian 
Lalescu) și Flamarion, a fost dezvoltată o zonă de locuinţe aflată în continuarea 
celei amintite şi a zonei „Proletarilor I”. În acest perimetru au fost construite 463 
de apartamente”, fiind în plin șantier în anii 1978-1979, când era programată darea 
în folosință a 300 de apartamente”. Micro-cartierul a primit toate dotările urbane, 
blocurile fiind legate la utilități, iar străzile, betonate, beneficiind de canalizare. 

Completarea zonei de blocuri de pe strada Flamarion, colț cu artera 
Proletarilor (bulevardul Ştefan cel Mare) s-a făcut în urma Deciziei nr. 24/1979, 
respectiv a apariţiei Decretului de expropriere nr. 27/4 februarie 1982. Aici au fost 
construite 514 apartamente, din care 58 în blocuri cu patru etaje și 456 în blocuri cu 
opt etaje. Au fost demolate mai multe case în suprafață totală de 813,8 m? și 
strămutarea a 11 familii compuse din 29 de persoane. Imobilele, construite din 
chirpici și cărămidă, se aflau într-o stare de întreținere mediocră. În perimetrul 
amintit, toți proprietarii de case și-au dat acordul pentru demolare?. 

Începând din 1981, de-a lungul străzii Milcovului a fost eliberat 
amplasamentul pentru cvartalul de blocuri cu același nume, compus din 585 de 
apartamente. Aici au fost demolate 36 de case (suprafaţă totală — 3541,35 m?), 
respectiv au fost strămutate 41 de familii, compuse din 107 persoane”, în baza 
Decretului nr. 275/10 septembrie 1981%. Alte 137 de apartamente au fost construite 
în aceeași zonă în urma Decretului de expropriere nr. 280/1 august 1983. Conform 


2 Idem, dosar 21, filă nenumerotată 

7 Crişana, Oradea, anul XXXIII, nr. 160, 8 iulie 1978, p. 1; Ibidem, anul XXXIV, nr. 10105, 30 august 
1970, p.1 

2% A.P.M.O., fond Întreprinderea Judeţeană de Gospodărire Comunală şi Locativă, dosar 149, file 
nenumerotate 

% Ibidem, dosar 28, file nenumerotate 

% Ibidem, dosar 24, filă nenumerotată 

acestuia, 1564 m? de construcţii şi 3774,6 m? de teren au fost răscumpărate de stat?!. 
În 1984, prin îmbunătăţirea detaliului de sistematizare, aprobat de C.P.]. prin 
Decizia nr. 610/1984%, au fost ridicate trei imobile cu opt etaje și 97 de apartamente 
în intersecţia arterelor Proletarilor și Transilvaniei. Aici au fost demolate 11 case, 
iar 9 familii, cu 35 de persoane, au fost strămutate. Casele demolate în acea 
intersecție erau construite din cărămidă și chirpici, în perioada interbelică și în anii 
'50 şi nu dispuneau de instalaţii sanitare”. Concomitent redesenării zonei 
Milcovului şi a întregii intersecții Proletarilor-Transilvaniei, Zona de Vest era 
dotată cu o policlinică, alipită Spitalului Unificat de Copii (Spitalul Municipal)". 

Transformarea cartierului este evocată, în stil propagandistic, de ziarul 
Crişana: „Întovărăşit de un amic din tinereţe cutreieram deunăzi, agale, unul din 
noile cartiere care s-au aşezat peste fosta periferie ceferistă. (...) Azi privesc 
cartierul doi amici încărunţiți la tâmple, veniți anume să-și admire fostul lor loc 
matern de odinioară. S-au dat jos din mașină ezitând, rătăciți la văzul noii 
panorame. (...) Încercau zadarnic din priviri să descifreze câte ceva prin desimea 
pâlcurilor de blocuri înălțate. — Oare pe unde o fi fost casa voastră părintească? — 
Aici se pare, ba nu... poate dincolo... Privirile lor tăcute destăinuie nostalgie și 
fericire. Se privesc reciproc și se bucură în fața panoramei prezentului” %. 


1987: intersecţia bulevardului Ştefan cel Mare cu strada Transilvaniei (sursa: Faklya) 


31 Ibidem, dosar 18, filă nenumerotată 
2 A.C.].B., fond Secţia de Arhitectură, Sistematizare, Tehnică şi Investiţii, dosar Decizii 242-658, 1984, filă 
nenumerotată 
3 A.P.M.O,, fond Întreprinderea Judeţeană de Gospodărire Comunală şi Locativă, dosar 27, file 
nenumerotate; Ibidem, dosar 335, file nenumerotate 
3 Crişana, Oradea, anul XXXVI, nr. 10790, 12 noiembrie 1981, p.1 
5 Ibidem, anul XXXVII, nr. 11117, 3 decembrie 1982, p. 3 

Această zonă de locuinţe noi s-a extins până pe strada Lacu Roșu, a cărei 
sistematizare a început în anul 1980% și a cuprins două etape („Lacu Roşu 1” şi 
„Lacu Roșu II” — 813 apartamente). Imobilele existente pe cele două amplasamente 
au fost expropriate în baza Decretului nr. 385/22 decembrie 1980, fiind vorba 
despre construcţii în suprafață de 1795,07 m? şi terenuri în suprafață de 9136 m2. 
Clădirile erau, majoritatea, construite înaintea anului 1950, alte trei în perioada 
1966-1970, toate fiind în stare bună şi foarte bună. Cele 15 case afectate de 
expropriere erau locuite de 20 de familii, formate din 54 de persoane. O parte a 
blocurilor, împreună cu reţelele de utilități, au fost predate în anul 1982. Strada 
Lacu Roșu a fost gândită ca o arteră principală de circulaţie, care să facă legătura 
între Şoseaua 6 Martie și ieşirea către Calea Bihorului. 


Moldovei - Lacu Roșu 


Scrieţi o descriere pentru hartă. 


Data Ş tată 0 Ii 
Aria de aplicare a Detaliului de sistematizare Moldovei — Lacu Roșu | 


Marginile străzii Lacu Roşu, străbătută în anii '80 de albia Pârâului 
Sălbatic, au fost mobilate cu blocuri de locuinţe tip AN cu cinci nivele, în care au 
primit apartamente toate categoriile de persoane. „Pe pârâu veneau tot felul de 
oameni și aruncau mizeriile acolo. Mai ales vara era un miros... (...) Mergeau 
copiii să se joace acolo, erau două țevi groase, peste drum era un birt, la parterul 
blocurilor”%. Cât privește calitatea apartamentelor date în folosință în zonă, 
intervievata susține că s-a confruntat cu diverse probleme: „La ușa de la balcon, 
când să se închidă, una dintre clanţe nu era bună. (...) În baia mică, în loc de câlţi, 
la robinet era ziar. (...) Una dintre uși avea burtă către hol şi către cameră. (...) Dar 


5 Ibidem, anul XXXV, nr. 10415, 28 august 1980, p. 3 
57 A.P.M.O,, fond Consiliul Popular al Municipiului Oradea — Comitetul Executiv, dosar 2/1982, vol. 3, f. 
6v.; A.P.M.O,, fond Întreprinderea Judeţeană de Gospodărire Comunală și Locativă, dosar 141, file 
nenumerotate; Idem, dosar 164, file nenumerotate; Idem, dosar 165, f. 62-66, 131 
% Interviu cu L.M., Oradea, 18 aprilie 2018 

locuința era curată. Pentru toate cele 19 apartamente (din scară - n.n.), tot 
parchetul era pus într-un apartament, grămadă, ţi-l puneai tu apoi”%. 

Proiectul nu a fost realizat în totalitate. Casele aflate între străzile 
Locomotivei și Zimbrului nu au mai fost expropriate, cu toate că şi acolo era 
prevăzută o etapă ulterioară de sistematizare. 


Şoseaua 6 Martie era gândită ca o arteră de legătură directă între centrul 
orașului și platforma industrială Zona de Vest, iar mai departe până la Vamă. 
Caracterul său de stradă de mare trafic devenise evident în special după darea în 
folosință a ansamblurilor „Zona de Vest 1” şi „Zona de Vest II”. 

Începând cu anii 1977-1978, autorităţile au demarat procedurile pentru 
ridicarea de blocuri de locuinţe pe Șoseaua 6 Martie, dinspre strada Transilvaniei 
către Palatul Baroc. Peste drum de Palatul Baroc existau două blocuri tip A, fiecare 
cu nouă etaje, date în folosinţă în 1974. 


Şoseaua 6 Martie, colț cu strada Eroului Necunoscut în 1983, înaintea sistematizării — în fundal se 
aflau blocurile înalte construite peste drum de Palatul Baroc (foto: Darabont Jozsef) 


Pentru început au fost „atacate” 360 de apartamente, începând cu zona 
intersecţiei cu strada Transilvaniei. În primul rând, s-a avut în vedere îndesirea 
construcţiilor existente între străzile 6 Martie și Iza, unde deja exista un şir de șase 
blocuri punct tip D. „Când a fost Ceaușescu aici (în anul 1976 sau 1977 - n.n.), nu 
i-a plăcut spaţiul liber între blocurile turn și stradă și a cerut să fie umplut cu alte 


5 Ibidem 

blocuri”. Prin urmare, a fost elaborat un detaliu de sistematizare dedicat, aprobat 
de C.P.]. prin Decizia nr. 548/19761. 


Iniţial liber, spaţiul dintre blocurile D de pe strada Iza și Şoseaua 6 Martie (foto sus) a fost închis cu 
blocuri între 1977-1980 (foto jos — sursa: Fâklya) 


Perimetrul cuprins între străzile 6 Martie, Fazanilor, Progresului (Sfântul 
Apostol Andrei) şi Esperanto (George Călinescu) a făcut obiectul unui detaliu de 
sistematizare elaborat în anul 1978 şi care a prevăzut construirea a 1552 de 
apartamente. În acest scop, prin Decretul nr. 363/1978, au fost declanșate 


+ Interviu cu L.C., inginer-proiectant la Trustul de Construcţii Industriale — Oradea, 7 februarie 2018 
41 A.C.].B., fond Secţia de Arhitectură, Sistematizare, Tehnică şi Investiţii, dosar Decizii și dispoziții 301- 
566, 1976, f. 362 

procedurile de expropriere a 3060,86 m? de clădiri și 12.904 m? de teren. În total, în 
zona afectată de Decret, au fost demolate 35 de case?. 

Artera 6 Martie a fost lărgită la şase benzi de circulaţie în etape, tronsonul 
cuprins între străzile Progresului și Fazanilor trecând în categoria 1 de străzi în 
baza Decretului nr. 363/30 decembrie 1978. În baza aceluiași Decret, artera a fost 
mobilată cu 13 scări de bloc cu 1956 de apartamente, pentru care a fost necesară 
exproprierea a 2364,94 m? de construcţii și 9850 m? de teren?. Lucrările de lărgire 
la șase benzi a arterei 6 Martie au continuat în anul 1980%, tot în acel an 
aprobându-se, prin Decretul nr. 213/9 iulie 1980, amplasarea în zonă a 463 de 
apartamente suplimentare, în blocuri cu patru etaje. În acest scop a fost necesară 
exproprierea unei suprafețe de 366,52 m? de construcții şi 2474 m? de teren. Şapte 
case, toate construite din chirpici, au fost demolate, iar 8 familii (19 persoane) au 
fost strămutate“. În această zonă au fost construite, în anul 1979, 645 de 
apartamente, în 27 de scări de bloc, din care 24 din panouri mari“. 


Legendă 


Aria de aplicare a Detaliului de sistematizare „Șoseaua 6 Martie — Progresului” 


Şantierul a avansat către centrul urbei, astfel că în anul 1983 a început 
sistematizarea străzii Spartacus, dinspre intersecţia cu Șoseaua 6 Martie. După 
aprobarea de către Consiliul de Stat a Decretului de expropriere nr. 74/10 martie 
1983 s-a putut porni demolarea a 29 de case (în suprafață totală de 4095,11 m?) şi 
strămutarea a 45 de familii, compuse din 103 persoane. Suprafața totală a 


2 A.P.M.O,, fond Întreprinderea Judeţeană de Gospodărire Comunală şi Locativă, dosar 122, f. 21-23, 42, 
174-228 
+ Ibidem, dosar 19, f. 52-53 
+ A.P.M.O,, fond Consiliul Popular al Municipiului Oradea — Comitetul Executiv, dosar 2/1980, vol. 4, f.16 
%5 dem, fond Întreprinderea Judeţeană de Gospodărire Comunală şi Locativă, dosar 21, file nenumerotate 
1 Crişana, Oradea, anul XXXIV, nr. 10093, 14 august 1979, p. 1, 3 

217 


https://biblioteca-digitala.ro / https://mtariicrisurilor.ro 


terenurilor expropriate s-a ridicat la 10.920 m?. Locuinţele aflate aici erau 
construite, în majoritatea lor, în perioada interbelică, din cărămidă, dar se aflau în 
stare mediocră, cu puţine excepții, nefiind racordate la rețeaua de termoficare, 
unele având instalaţii sanitare complete. Amplasamentul a fost mobilat cu blocuri 
cu opt etaje, totalizând 350 de apartamente”. 

Spațiile comerciale de la parterul blocurilor de pe Şoseaua 6 Martie au fost 
în totalitate date în folosință până în anul 1983%, timp în care bulevardul avansa în 
direcția „stăpungerii” dinspre Podul Decebal. Intersecţia astfel apărută a fost 
amenajată în anul 1986. 


1986: intersecţia Șoselei 6 Martie (Bulevardul Dacia) cu Bulevardul Decebal, în șantier 
(foto: T.A.G.C.M.) 


Revenind în nordul cartierului, zona străzii Cantacuzino a fost 
sistematizată în urma apariției Decretului de expropriere nr. 41/6 martie 1984. El 
privea demolarea a 41 de case, majoritatea interbelice, cu o suprafaţă totală de 
3312,73 m? (85% din ele construite din chirpici, lipsite de instalaţii sanitare). A fost, 
astfel, necesară strămutarea a 46 de familii, compuse din 167 de persoane, din 
perimetrul de 14.785 m? delimitat de străzile Moldovei, Mihail Sadoveanu, 
Cantacuzino şi Bârsei. În locul lor au fost construite opt blocuri cu câte patru etaje, 
totalizând 470 de apartamente (detaliu de sistematizare aprobat prin Decizia nr. 
669/1983 a C.P.].). Familiilor de aici le-au fost repartizate apartamente în blocuri de 
pe străzile Negruzzi, Fazanilor, Sovata şi Proletarilor (bulevardul Ștefan cel 


+7 A.P.M.O,, fond Întreprinderea Judeţeană de Gospodărire Comunală şi Locativă, dosar 138, f. 26-27; Ibidem, 
dosar 139, file nenumerotate 
43 Crişana, Oradea, anul XXXVIII, nr. 11304, 12 iulie 1983, p. 3 

Mare)”. „Casele meschine” de pe strada Cantacuzino au fost demolate în timp 
scurt, în primăvara lui 1984%. 

Strada Proletarilor, o altă arteră principală, care mărginește cartierul în 
nord, a intrat în sistematizare în jurul anului 1980, odată cu remodelarea 
intersecţiei cu strada Transilvaniei. Strada a fost sistematizată dinspre vest către 
est, către Gara centrală. În anii '80, au fost concepute trei etape de dezvoltare ale 
noului ansamblu urban, anume „Proletarilor 1”, „Proletarilor II” şi „Proletarilor 
III”, din care cea de-a treia a fost realizată doar parțial. 

În baza Decretului nr. 25/1986 a fost declanșată exproprierea a 79 de clădiri 
din perimetrul „Proletarilor 1”, aflat între actualele artere Ștefan cel Mare şi 
Theodor Speranţia. Detaliul de sistematizare a fost aprobat de către C.P.]. prin 
Decizia nr. 145/1985%. Ansamblul „Proletarilor 1” cuprinde 700 de apartamente în 
blocuri cu patru etaje, ridicate pe locul a 77 de case, construite începând cu anii 
1920 și până în anii '60, atât din chirpici, cât şi din cărămidă, cu acoperiş de ţiglă, 
toate lipsite de instalaţii sanitare, canalizare şi termie, însă aflate în stare fizică 
satisfăcătoare”. Amplasamentele noilor apartamente din ansamblul Proletarilor | 
au fost eliberate până în 30 aprilie 1986%, fiind necesară întocmirea de procese 
verbale pentru 137 de proprietari şi coproprietari, adică majoritatea, care nu au 
fost de acord cu demolarea”. Familiilor evacuate, în număr de 76, cu 253 de 
membri, le-au fost repartizate apartamente în ansamblul Proletarilor II, în baza 
Deciziei nr. 1327/1986 a C.P.M.5. Pe termen mediu, numărul total estimat al 
locuințelor din această zonă urma să crească la 16005. 

Având în vedere creșterea densităţii locuirii, în 1986 a fost propusă o 
modificare a schiţei de sistematizare, în sensul lărgirii străzii Proletarilor la patru 
benzi, încadrarea sa în categoria 1 de trafic, realizarea unor artere secundare ca 
debușeu către curţile noilor blocuri și introducerea unei linii de tramvai (nu a mai 
fost realizată) de la gară până pe strada Podului, ce ar fi trebuit continuată până în 
bucla de întoarcere de la intrarea pe Calea Borșului”. 


» A.P.MO,, fond Întreprinderea Judeţeană de Gospodărire Comunală şi Locativă, dosar 132, file 
nenumerotate; Ibidem, dosar 133, file nenumerotate 

5 Crişana, Oradea, anul XXXIX, nr. 11527, 30 martie 1984, p. 1 

51 A.P.M.O,, fond Întreprinderea Judeţeană de Gospodărire Comunală și Locativă, dosar 29, file 
nenumerotate 

52 Ibidem, dosar 15, file nenumerotate 

% A.N.-S.].Bh., fond Comitetul Judeţean Bihor al P.C.R., dosar 15/1986, f. 33v. 

5 A.P.M.O, fond Întreprinderea Judeţeană de Gospodărire Comunală și Locativă, dosar 29, filă 
nenumerotată 

* Idem, fond Consiliul Popular al Municipiului Oradea — Comitetul Executiv, dosar 3/1986, vol. 17, filă 
nenumerotată 

5 Crişana, Oradea, anul XXXIV, nr. 10105, 30 august 1979, p. 1; A.P.M.O,, fond Întreprinderea Judeţeană 
de Gospodărire Comunală şi Locativă, dosar 19, f. 167 

57 Ibidem, dosar 29, filă nenumerotată 

Exproprierile pentru detaliul de sistematizare „Proletarilor II” (aprobat de 
C.P.]. prin Decizia nr. 485/1985%) au început în urma emiterii Decretului nr. 18/31 
ianuarie 1987, fiind necesară trecerea în proprietatea statului a 10.272,14 m? de 
construcţii și 18.698 m? de teren”. Perimetrul se afla între străzile Flamarion — 
Theodor Speranţia - Ceferiștilor şi Calea Proletarior, redenumită în acea perioadă 
bulevardul Ştefan cel Mare. Eliberarea amplasamentelor pentru proiectul 
„Proletarilor II” s-a făcut până la data de 31 martie 1987%. Cele 108 case şi anexe 
erau construite din chirpici (62%), respectiv din cărămidă (37%), prezentându-se 
în stare satisfăcătoare. Pentru eliberarea amplasamentelor afectate de detaliul de 
sistematizare „Proletarilor Il”, termenul fixat era 31 martie 1986€!, însă din cei 199 
de proprietari și coproprietari (118 familii cu 376 de persoane), doar 40 şi-au dat 
acordul pentru demolare, pentru restul întocmindu-se procese verbale prin 
C.P.M.. Ansamblul cuprinde 835 de apartamente, în blocuri cu patru şi opt etaje?. 

Din zona „Proletarilor” au rămas neatinse câteva perimetre de case de pe 
străzile Caraiman - Lăcrămioarelor, unde erau propuse alte blocuri de locuințe, 
precum și pe Milcovului, unde fusese propusă o școală. 


Proletarilor I-Il-ill 


Scriep o descriere pentru no...” 


Googl&Earth 44 


[3 ” FA k Za 
Aria de aplicare a Detaliilor de sistematizare „Proletarilor” I, II și IN 


5 A.C.].B., fond Secţia de Arhitectură, Sistematizare, Tehnică şi Investiţii, dosar Decizii 429-607, 1985, file 
nenumerotate 

5 A.P.M.O,, fond Întreprinderea Judeţeană de Gospodărire Comunală şi Locativă, dosar 20, file 
nenumerotate 

6% Idem, fond Consiliul Popular al Municipiului Oradea — Comitetul Executiv, dosar 3/1987, vol. 3, filă 
nenumerotată 

6 A.N.-S.].Bh., fond Comitetul Judeţean Bihor al P.C.R., dosar 6/1985, f. 48 

& A.P.M.O,, fond Întreprinderea Judeţeană de Gospodărire Comunală şi Locativă, dosar 22, file 
nenumerotate 

Sistematizarea cartierului Rogerius nu a fost încheiată, planurile de 
perspectivă indicând extinderea în continuare a zonei de blocuri până în preajma 
gării şi a stadionului. Ultimele etape au însemnat amenajarea unei părți a 
bulevardului Ştefan cel Mare, colț cu strada Lacu Roșu, în 1989 fiind în lucru și 
colțul intersecţiei Şoselei 6 Martie cu strada Eroul Necunoscut. 


2. Cartierul loșia-Nord 


Zona în care se află azi cartierul loşia-Nord era, la începutul anilor '70, un 
teren agricol lipsit de construcţii, aparţinând Cooperativei Agricole de Producţie 
Episcopia-Bihor. Acesta era traversat de un canal de inundație, ce venea dinspre 
strada Oneștilor și se vărsa în Crişul Repede. 

Potenţialul amplasamentului fusese bine intuit de către autorităţile locale, 
inițial dornice să ridice acolo un ansamblu rezidenţial și de agrement deosebit. 
Proiectul compila o staţiune balneoclimaterică cu locuinţe, finalizarea sa fiind 
preconizată pentru anul 1980. Zona urma să cuprindă: locuinţe pentru 10-12.000 
de persoane, în clădiri cu 10-12 nivele, retrase succesiv, un cinematograf cu 600 de 
locuri, două școli, spaţii comerciale. Era propusă şi o bază de agrement cu pistă de 
atletism, terenuri de tenis, baschet, volei, ștrand, autodrom, o sală polivalentă cu 
2000 de locuri, patinoar artificial, o bază nautică și un pod pietonal peste Crișul 
Repede, care să lege complexul de cartierul Zona de Vest. 


Propunerea noului cartier loşia-Nord, prezentată în ziarul Crişana din 27 februarie 1974 


Construirea efectivă a cartierului loșia-Nord a început în anul 1975, însă nu 
conform planului prezentat. Detaliul de sistematizare a fost aprobat de Comitetul 


6 Crișana, Oradea, anul XXIX, nr. 48, 27 februarie 1974, p. 1-2 

Executiv al C.P.]. prin Decizia nr. 404/1975, cuprinzând în total 4749 de 
apartamente, două școli, o creșă, grădiniţă și alte dotări de cartier“. Detaliul de 
sistematizare a fost apoi reactualizat şi aprobat prin Decizia nr. 394/1976 a C.P.].% 

„Când am intrat acolo cu șantierul, grâul tocmai crescuse. Nu s-a mai 
aşteptat cultivarea, pentru că proiectele de construcții trebuiau grăbite, aşa că toată 
producţia s-a compromis”. Una dintre primele componente ale noului ansamblu 
a fost sala de sport polivalentă, a cărei construcţie în vara anului 1975%. Tot atunci 
se aflau în stadii incipiente mai multe cvartale de locuinţe, în special în zona 
străzii Cazaban. Fiind, majoritatea, realizate din panouri mari, o bună parte a 
blocurilor de locuințe au fost ridicate până la finalul anului 1977, iar în unele 
trecându-se la amenajări. 


Sala Sporturilor din Cartierul Ioșia-Nord (sursa: Arhitectura, 1980) 


În primăvara anului 1978 se lucra în zona străzii Erofte Grigore și între 
strada Oneştilor şi căminele Înfrăţirea”. Ultimul cvartal, de 1000 de apartamente, a 
fost construit între străzile Ovidiu Densușianu și Salcâmilor. Aici au fost 
amplasate și blocurile Casei de Ajutor Reciproc a Pensionarilor din Oradea”, peste 


6 A.C.].B., fond Secţia de Arhitectură, Sistematizare, Tehnică şi Investiţii, dosar Procese verbale ședințe de 
Comitet Executiv 28 iulie-22 septembrie 1975, f. 49-50 
% Ibidem, dosar Decizii și dispoziţii 301-566, 1976, f. 154 
€ Interviu cu F.H., inginer la Întreprinderea Comunală Oradea (I.C.0.), devenită Întreprinderea 
Judeţeană de Gospodărire Comunală și Locativă ([.].G.C.L.) între 1960-1979 — Oradea, ianuarie 2017 
7 Crișana, Oradea, anul XXX, nr. 209, 6 septembrie 1975, p. 1 
6 Ibidem, anul XXXII, nr. 299, 18 decembrie 1977, p. 1-2 
% Ibidem, anul XXXIII, nr. 89, 15 aprilie 1978, p. 1, 3 
70 Ibidem, nr. 158, 6 iulie 1978, p. 1; Ibidem, nr. 258, 1 noiembrie 1978, p. 1 

drum fiind edificat, tot în anul 1978, liceul de chimie „Sinteza”7l. Pentru 
dezvoltarea locuinţelor dintre străzile Lăpușului şi Cazaban s-a făcut un schimb 
de terenuri cu Uniunea Judeţeană a Cooperativelor de Consum?. 

Având în vedere că în loșia-Nord erau doar câteva case și terenuri 
particulare, a fost necesară emiterea doar excepțională a unor Decrete de 
expropriere. Spre pildă, în anul 1978 au fost demolate trei case și anexe de pe 
strada Meșteşugarilor, lângă intersecţia cu strada Ovidiu Densuşianu, în suprafață 
de 308,68 m?, respectiv curți în suprafață de 2421 m?. Astfel, prin aplicarea 
Decretului de expropriere nr. 363/1978, cinci familii, compuse din 15 persoane, au 
fost strămutate, pe amplasament fiind ridicate două blocuri cu 80 de apartamente. 
Nici unul dintre proprietarii imobilelor nu a fost de acord cu exproprierea, motiv 
pentru care a fost întocmit un proces verbal de constatare la sediul C.P.M.5 

În începutul anului 1979 se lucra pe mai multe fronturi, în special în zona 
„celor 1000 de apartamente” de pe strada Salcâmilor”:. Câteva sute, inclusiv 
„blocul pensionarilor”, intrau în stadiul finisajelor în vara anului 1979, urmând a fi 
date în folosință cu ocazia zilei de 23 August?. Tot în acel an se afla în lucru 
clădirea Casei Ştiinţei și Tehnicii pentru Tineret (arhitect Vâgi Lăszl6), pe șantier 
muncind, printre angajaţii Trustului, numeroși liceeni”. O şcoală cu 24 de săli de 
clasă a fost construită în anul 19837, precum şi un liceu tehnic. 

În părţile gata construite, căile de acces către blocuri, aleile și curţile, 
punctele termice, au fost terminate târziu, ulterior ocupării apartamentelor. Lipsa 
unităților de prestări servicii și unele lucrări publice de calitate îndoielnică au 
trezit nemulțumirea locatarilor în anul 1978%. Lipseau și dotările pentru asistența 
sanitară”, astfel că, în anul 1978, la o populaţie de 18.000 de locuitori, funcționau 
doar două puncte medicale, abia după 1980 urmând să fie dat în folosinţă un nou 
dispensar policlinici. Una din arterele principale ale cartierului, strada Alexandru 
Cazaban, nu avea canalizare, nici guri de scurgere, introduse în anii următori. 


7! Ibidem, nr. 55, 7 martie 1978, p. 2 
2 AP.M.O,, fond Întreprinderea Judeţeană de Gospodărire Comunală şi Locativă, dosar 278, file 
nenumerotate 
73 Ibidem, dosar 209, file nenumerotate 
7+ Crişana, Oradea, anul XXXIV, nr. 20, 25 ianuarie 1979, p.1 
75 Ibidem, anul XXXIV, nr. 10044, 17 iunie 1970, p. 1. Blocul cu 88 de garsoniere a fost, de fapt, 
inaugurat în luna mai 1980 și era singurul de acest fel din oraș la momentul respectiv. Pe lângă 
locuinţă, pensionarii beneficiau de o cantină și de un cabinet medical. Ibidem, anul XXXV, nr. 10333, 
24 mai 1980, p.3 
76 Ibidem, anul XXXIV, nr. 9975, 28 martie 1979, p. 2 
77 Ibidem, anul XXXIX, nr. 11527, 30 martie 1984, p. 1 
7% A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol. 19, f.2 
79 Ibidem, dosar 2/1978, vol. 4, f. 5 
8% Ibidem, dosar 3/1978, vol. 19, f.3 
31 Ibidem, dosar 2/1987, vol. 3, filă nenumerotată 
82 Ibidem, dosar 3/1978, vol. 19, f. 4 

Neschimbat rămânea aspectul monoton al cartierului, datorat repetitivităţii 
clădirilor şi regimului de înălțime uniform, ce displăcea autorităţilor locale%. 

Așadar, pentru ansamblul de locuinţe s-a optat, în cele din urmă, pentru 
imobile simple, iar și pentru zona de agrement pretenţiile s-au redus. Pentru 
realizarea sa, Comitetul Executiv al C.P.M. aproba, prin Decizia 835/1981, 
organizarea unui concurs de idei, respectiv a „juriului de apreciere”, format din 
reprezentanţi ai C.P.M., C.P.]., L.P.]., filialei Bihor a Uniunii Artiștilor Plastici și 
președintele Consiliului municipal al Sindicatelor. Suma alocată pentru premierea 
soluțiilor și remunerarea juriului era de 10.000 lei, lucrările urmând a se realiza cu 
materiale locale și prin muncă voluntară. 

Puțin după 1980, pe terenul dintre strada Cazaban și malul Crișului, a fost 
executat un foraj pentru apă termală. Balta rezultată era folosită de orădeni ca loc 
de scaldă improvizat. În primăvara anului 1986, primarul Gheorghe Groza şi 
viceprimarul lonel Ungur hotăreau amenajarea unui ștrand „la secret”, adică prin 
sponsorizări și muncă voluntară. „Într-o dimineaţă am fost convocați în loşia- 
Nord, într-un loc numit Groapa, unde oamenii se scăldau pe malul Crişului 
datorită apei termale de cea mai bună calitate. Sosise şi Szab6 Arnold, arhitectul 
şef al oraşului, cel care gândise Calea Republicii. A prezentat un proiect despre 
care atunci am auzit prima oară, pentru un complex de agrement”. Costurile au 
fost împărţite de executanţi, iar amploarea lucrării a fost redusă la minimum, fiind 
dată în folosinţă fără inaugurare oficialăse. 


A 


SUV a Va 


Ştrandul Ioșia-Nord în anul 1986 (foto: Teodor Pop) 


% Ibidem, dosar 2/1987, vol. 3, filă nenumerotată 
5 Ibidem, dosar 3/1981, vol. 8, f. 174-180 
% Bihoreanul, Oradea, nr. 709, 28 iulie — 3 august 2014, p. 4-5 
% Interviu cu lonel Ungur, vicepreședinte al Consiliului Popular al Municipiului Oradea în perioada 
mai 1986 - noiembrie 1987, Oradea, 2 mai 2017 

3. Cartierele Nufărul I și II 


Cartierul Nufărul a fost construit pe locul fostului sat Seleuș, anexat 
Oradiei odată cu reorganizarea administrativă din anul 1950. Împărţit în două 
părți mari — Nufărul 1 şi Nufărul II — cartierul a fost dezvoltat în mai multe etape, 
timp de 17 ani. 

Primele blocuri din Nufărul I au fost construite pe terenurile agricole din 
spatele caselor de pe străzile Nufărului - Morii - Bumbacului - Coreea 
(Constantin Noica), în mijlocul cartierului. Amplasamentul a fost preferat pentru 
că era racordat la energie electrică, apă curentă, canalizare, prin proiect fiind 
prevăzută o magistrală de termoficare de la sursă până în capătul 
cartierului“. Aici, începând cu anul 1974, a fost ridicat un ansamblu de blocuri cu 
patru etaje, din panouri mari, în total 2176 de apartamente. A fost necesară 
scoaterea din circuitul agricol a 130.112 m? de teren, (suprafață compensată prin 
terenurile agricole ale C.A.P. Oşorhei) prin Decretul nr. 159/1974, fiind efectuate 
puţine demolări. Terenurile expropriate aparțineau unor persoane particulare, 
C.A.P. „Ogorul Nou” Seleuș și Parohiei romano-catolice Seleuș, în total 43 de 
proprietari, din care 28 nu au fost de acord cu exproprierea. 

Urmare a declanșării sistematizării zonei, a fost amenajată artera principală 
de legătură rutieră între cartier şi oraș cu stațiunile Băile Felix și Băile 1 Mai — 
strada Nufărului, concomitent fiind analizată posibilitatea utilizării apei termale 
ca sursă de încălzire a locuinţelor, cu ajutorul unui foraj. Transportul public spre și 
dinspre centrul municipiului se făcea, până în anul 1978, cu trei linii de autobuz, 
cărora s-a adăugat, în acelaşi an, linia de tramvai, cale dublă, prelungită de la 
fabrica de bere până în capătul străzii Nufărului. 

Cartierul a crescut rapid, în vara anului 1975 blocurile găzduind circa 1000 
de locuitori, număr ce s-a triplat până în luna decembrie. Aceştia nu beneficiau, 
însă, de amenajări auto și pietonale corespunzătoare, nici de dotări de cartier, 
pentru că autorităţile pregăteau noi proiecte de extindere a cvartalului. 

A doua etapă de dezvoltare a cartierului Nufărul 1 a început în anul 1978, 
odată cu modificarea unei documentaţii de sistematizare avizate anterior, 
preferându-se construirea de blocuri în „labirint”, în locul celor „lamă”, ridicate 
anterior. Conform recomandării autorităţilor centrale, s-a produs îndesirea 
blocurilor și creşterea regimului de înălțime a celor de la strada Nufărului, astfel 
crescând numărul apartamentelor din proiect. Iniţial fiind prevăzute 1940 de 
apartamente, numărul acestora a urcat la 4064, din care 837 în blocuri cu până în 
zece etaje. Ansamblul a fost prevăzut cu spaţii comerciale și de deservire, creşe, 
grădinițe, școli, dispensar medical și puncte termice. 


%7 A.P.M.O., fond Întreprinderea Judeţeană de Gospodărire Comunală şi Locativă, dosar 246, file 
nenumerotate 

Pentru edificarea blocurilor înalte de pe marginea străzii Nufărului şi a 
altor imobile pe strada Coreea, a fost necesară exproprierea și demolarea a 5484 m? 
de construcții, din care 2092,58 m? era suprafaţa locativă. În total, 18 case, locuite 
de tot atâtea familii, cu un număr de 51 de persoane, au fost demolate. Clădirile 
erau construite atât în perioada interbelică (cele aflate într-o stare mediocră), cât și 
în anii '50-'60 (în zona străzii Coreea — acum Constantin Noica), aflate în stare 
bună de întreţinere şi dotate cu instalaţii sanitare. Sistemele lor constructive erau 
din chirpici, cărămidă sau B.C.A.. Din cei 30 de proprietari afectaţi, doar 9 au fost 
de acord cu exproprierea. Suprafața agricolă scoasă din circuit (11.528 m?) a fost 
compensată cu alte terenuri aflate în zona Dealul Viilor, între străzile Sofiei și Emil 
Isac, intrate în raza de activitate a C.A.P. Seleușt. 


Anul 1978: se construiau primele blocuri de pe strada Nufărului 
(sursa: Nistor Ciordaş, Bihorean în vâltoarea timpului, vol. Il) 


Aceste noi blocuri au fost construite până în anul 1980%, însă cu dificultăți: 
fațade neterminate, fără amenajări pietonale și peisagistice; lipseau şi locurile de 
joacă şi platformele de salubritate, iar telefoanele publice erau puţine. Furnizarea 
apei calde s-a făcut, la început, cu dificultate”. Unele blocuri (R18, X12, X20, X16, 
de pe Aleea Peneș Curcanul şi Aleea Onisifor Ghibu) au fost predate cu 


8 Ibidem, dosar 242, file nenumerotate 
8% 1500 de unități până în anul 1976, 392 de unităţi în anul 1976, 394 de unități în anul 1977, iar 618 
unităţi erau în lucru în anul 1978. În 1980, sarcina șantierului viza ridicarea a 1397 de apartamente. 
Vezi: Crișana, Oradea, anul XXXI, nr. 64, 18 martie 1976, p. 1; A.P.M.O,, fond Întreprinderea Judeţeană 
de Gospodărire Comunală și Locativă, dosar 244, file nenumerotate; Crișana, Oradea, anul XXXV, nr. 
10254, 21 februarie 1980, p. 3 
% Ibidem, anul XXX, nr. 196, 21 august 1975, p. 3 

întârziere”!. În 1978 o parte a locatarilor a făcut muncă voluntară pentru degajarea 
molozului și amenajarea spaţiilor verzi, în special pe Aleea Peneș Curcanul”. 
Totodată, o parte a spaţiilor comerciale erau predate cu întârziere, deservirea 
făcându-se dintr-un spaţiu „improvizat, prin fereastră”%. Finalizarea tuturor 
spaţiilor comerciale, în special a celor de la parterul blocurilor de pe strada 
Nufărului, a avut loc în anul 1983%. 


Intrarea în Cartierul Nufărul dinspre Sânmartin, cca. 1986 (foto: T.A.G.C.M.) 


Strada Morii a fost sistematizată în urma aprobării Decretului nr. 83/2 
martie 1979, de expropriere și trecere în proprietatea statului a 385,89 m? de 
construcţii și 1911 m? de teren. De asemenea, 4420 m? au fost cedaţi de către 
Cooperativa Agricolă „Ogorul Nou” Seleuș. În locul caselor a fost propusă 
construirea a 387 de apartamente, în cinci blocuri cu spaţii comerciale la parter, 
numărul lor fiind apoi suplimentat la 414 apartamente, în opt blocuri. Au fost 
demolate 27 de case, locuite de 32 de familii, compuse din 97 de persoane. 
Locuinţele afectate fuseseră construite în perioada interbelică, cu câteva excepții, 
în mare parte din chirpici, nu erau dotate cu instalaţii sanitare și se aflau într-o 
stare fizică rea şi mediocră, exceptând patru case ridicate în anii '60-70%. 


% Ibidem, anul XXXIII, nr. 227, 26 septembrie 1978, p. 1 

% A.P.M.O,, fond Consiliul Popular al Municipiului Oradea — Comitetul Executiv, dosar 2/1979, vol. 2, f. 7 
% Ibidem, f. 15; Crişana, Oradea, anul XXXII, nr. 223, 21 septembrie 1977, p. 2 

% Ibidem, anul XXXVIII, nr. 11304, 12 iulie 1983, p. 3 

% A.P.M.O,, fond Întreprinderea Judeţeană de Gospodărire Comunală şi Locativă, dosar 244, file 
nenumerotate 

Numărul locuinţelor demolate a fost apoi completat cu alte patru, ocupate de cinci 
familii cu 13 persoane, în scopul realizării unei creşe și a unei grădinițe”. 

În baza Decretului nr. 140/7 aprilie 1979, a fost încheiată sistematizarea 
străzii Coreea (Constantin Noica), până în Piaţa Nucetului. Aici s-au construit 582 
de apartamente, în 31 de scări de bloc cu patru etaje, fiind necesară demolarea a 
3053,72 m? de construcţii, inclusiv locuinţe. Casele puse la pământ aici au fost în 
număr de 17, ocupate de 28 de familii, cu 80 de persoane. Cu toate că o parte a 
acestora se aflau în stare rea şi mediocră, niciun proprietar nu a fost de acord cu 
exproprierea”, astfel că eliberarea amplasamentelor s-a făcut cu întârziere”. 

Într-o etapă ulterioară, zona străzii Bumbacului a fost completată cu 19 
scări de bloc din prefabricate, toate cu patru etaje. Documentaţia de sistematizare a 
fost aprobată de Comitetul executiv al Consiliului Popular Judeţean prin Decizia 
nr. 276/1979, pentru amplasarea celor 1200 de noi apartamente fiind necesar un 
teren în suprafață de 52.333 m?. Proiectul de sistematizare a presupus exproprierea 
de terenuri atât de la Cooperativa de producţie Seleuș, cât și de la persoane 
particulare, precum și demolarea a opt locuinţe, ocupate de 12 familii formate din 
32 de persoane. Procedura a fost urmarea Decretului nr. 45/20 februarie 1980. Din 
cei 20 de proprietari de case, doar 8 au fost de acord cu demolarea, pentru restul 
fiind întocmite procese verbale de constatare la sediul C.P.M. Oradea”. 

Construcţia cartierului Nufărul avansa greoi și în începutul anilor '80, iar 
în iarna 1981-1982 majoritatea activităților au fost reduse sau sistate din cauza 
condiţiilor atmosferice. Planul de construcţii a întârziat, în 1982 fiind necesară 
recuperarea restanțelor și predarea a 607 apartamente, împreună cu spaţii 
comerciale şi alei de acces!%. În principal, lucrările de construire a cartierului 
Nufărul 1 s-au încheiat în anii 1983-1984, când „cei mai mulți locatari (...) şi-au 
orânduit straturi cu legume, plantaţii de pomi ornamentali, zone verzi și rondouri 
cu flori. Numai că drumurile și gropile fac casă bună cu uitarea, deoarece 
constructorii care trebuiau să predea totul la cheie, cum se spune, le-au abandonat 
şi au uitat să se mai întoarcă”. Totodată, unii dintre cei 20.000 de locuitori au 
cartierului puteau fi văzuţi „spălându-și mașinile cu apă adusă prin furtunuri 
direct de la robinete, ori stropind straturile din fața blocurilor prin geamurile 
locuinţelor de la etaje”!. 


% Ibidem, dosar 251, file nenumerotate 

% Ibidem, dosar 249, file nenumerotate 

% Crişana, Oradea, anul XXXIV, nr. 10023, 24 mai 1979, p. 1 

» A.P.M.O., fond Întreprinderea Judeţeană de Gospodărire Comunală şi Locativă, dosar 243, file 

nenumerotate 

1% Crişana, Oradea, anul XXXVII, nr. 10894, 16 martie 1982, p. 3 

101 [bidem, anul XXXVIII, nr. 11255, 15 mai 1983, p. 3; Ibidem, anul XXXIX, nr. 11574, 25 mai 1984, p. 3 

Cartierul Nufărul II a fost construit în anii '80, pe partea sud-vestică a 
străzii Nufărului, exceptând blocurile de pe Aleea Salca, ridicate în 197618. 
Proiectul a fost împărţit în patru etape, din care una a fost realizată doar parţial și 
nu a afectat întregul cartier de case. Unele străzi au fost complet desființate, iar 
altele doar parţial. 

Într-o primă etapă, numită „Nufărul I1/I”, a fost sistematizată zona aflată 
între străzile Franz Liszt şi Grădina cu fragi, artere de margine, înfundate, care 
debușau din strada Nufărului. Prin reconfigurarea și unificarea acestor străzi a 
fost creată o alta, nouă, numită în prezent Leonardo da Vinci!%. Pentru realizarea 
ansamblului de blocuri a fost necesară scoaterea din circuitul agricol a 50.904 m? 
de teren, din care jumătate aparținea C.A.P. Seleuș, beneficiarul investiţiei fiind 
obligat la recuperarea de teren arabil în suprafaţă identică în alte zone ale orașului. 
Totodată, a fost necesară demolarea unei suprafeţe de 4831,07 m? de clădiri, 
construite în anii 1930 și 1970. Locuinţele erau ocupate de 47 de familii, compuse 
din 130 de persoane. Din cei 117 proprietari și coproprietari ai imobilelor, 34 au 
fost de acord cu exproprierile, pentru ceilalți întocmindu-se procese verbale la 
sediul C.P.M. Pe terenurile expropriate au fost construite, în perioada 1981-1982, 
1217 apartamente!o. 

Detaliul de sistematizare „Nufărul II/II” a cupins blocuri cu patru și opt 
etaje amplasate de-a lungul străzii Nufărului, latura vestică, între străzile 
Nojoridului și Ciheiului. Pentru realizarea sa a fost emis Decretul de expropriere 
nr. 78/7 aprilie 1984, care prevedea trecerea în proprietatea statului a 8395,74 m? de 
construcţii, respectiv 39.079 m? de teren. Odată cu sistematizarea zonei, străzile 
Tractoriştilor și Dinamo au fost desființate parțial sau total!%. Biserica ortodoxă 
Sfântul Nicolae, aflată în intersecţia străzilor Nufărului și Ciheiului, a fost salvată 
de proiectanți de la demolare: „Nufărul II era proiectat în adâncime. Împreună cu 
doamna Zărnescu (Viorica Zărnescu, arhitect-șef al Oradiei între 1980-1989 — n.n.) 
am mers cu proiectul la Comitetul pentru Problemele Consiliilor Populare la 
avizat și am reuşit să salvăm biserica” 19%. 


102 A.C.].B., fond Secţia de Arhitectură, Sistematizare, Tehnică şi Investiţii, dosar Procese verbale şedinţe 
de Comitet Executiv, 20 nov-31dec 1975, f. 255, 357 
1% A.P.M.O,, fond Întreprinderea Judeţeană de Gospodărire Comunală și Locativă, dosar 250, file 
nenumerotate 
104 [bidem, dosar 254, file nenumerotate; Idem, dosar 259, file nenumerotate; ldem, dosar 260, file 
nenumerotate 
105 Ibidem, dosar 2458, file nenumerotate 
1% Inverviu cu V.L., arhitect al Institutului de Proiectări Judeţean între 1968 și 1989. Oradea, 3 
octombrie 2017 

MARIAN ANTAL 


Cartierul Nufărul [1/1], în zona benzinăriei, anul 1987 (sursa: Faklya) 


Etapa a treia a cartierului se află tot pe latura dreaptă a străzii Nufărului, 
orientată către ieşirea din oraș, mărginită de strada Ciheiului, și era prevăzută să 
se întindă inclusiv dincolo de strada Constantin Nottara, pe terenurile agricole. În 
total, 47 de clădiri de locuit aflate la marginea celor două artere au fost propuse 
pentru dezafectare, fiind efectiv demolate în anii 1986-1987. Casele erau locuite de 
50 de familii, compuse din 164 de persoane. Din totalul celor 94 de proprietari și 
coproprietari, 27 au fost de acord cu demolarea, pentru ceilalți fiind necesară 
lămurirea. Pe lângă demolarea unor imobile, s-au scos din circuitul agricol 7940 m? 
de teren. Casele afectate de detaliul de sistematizare „Nufărul II/III” erau 
construite în anii '50, majoritatea din cărămidă, prezentându-se în stare fizică 
bună. Familiilor afectate le-au fost repartizate locuinţe în Piaţa lon Creangă și pe 
bulevardul Ştefan cel Mare, în baza Deciziei nr. 1327/1986 a C.P.M.!”, iar 
eliberarea amplasamentelor a avut ca termen 31 decembrie 198518. 

„Nufărul 1 este un front închis, continuu, foarte înalt și prea aproape de 
stradă, așa că pentru Nufărul II am proiectat blocuri punct. (...) Am realizat un 
centru de cartier. În centrul de greutate al cartierului am considerat că era nevoie 
de o piață, ce ar fi urmat să fie mobilată cu o fântână arteziană foarte 
spectaculoasă”!%. Piaţeta, propusă în colțul străzilor Nufărului şi Ciheiului, nu a 
mai fost realizată. Din totalul de 1869 de apartamente prevăzute în acestă etapă, 
doar 644 au fost construite, începând din anul 1988, cu blocurile PB 63, PB 69 și PB 
751, iar apoi în 1989, cu blocurile C2-C10 de pe strada C. Nottara'!!. Blocurile 
punct tip C aflate la marginea străzii Nufărului au fost finalizate în anii 1990-1994. 


17 A.P.M.O,, fond Întreprinderea Judeţeană de Gospodărire Comunală și Locativă, dosar 256, file 
nenumerotate; Ibidem, dosar 258, f. 1-42; Idem, fond Consiliul Popular al Municipiului Oradea — 
Comitetul Executiv, dosar 3/1986, vol. 17, filă nenumerotată 
18 A.N.—S.].Bh., fond Comitetul Judeţean Bihor al P.C.R., dosar 6/1985, f. 48 
1% Inverviu cu V.L., arhitect al Institutului de Proiectări Judeţean între 1968 și 1989. Oradea, 3 
octombrie 2017 
110 Crişana, Oradea, anul XLIII, nr. 12804, 19 mai 1988, p. 3 
11 Idem, anul XLIV, nr. 13221, 22 septembrie 1989, p.1 

Ansamblul „Nufărul II/IV” a cuprins un număr mic de apartamente, fiind 
finalizat înaintea debutului etapei a III-a, și a fost construit în urma trecerii în 
proprietatea statului a unor imobile în baza Decretului Consiliului de Stat nr. 
226/28 octombrie 1985. Pe amplasamentul din intersecţia străzilor Ciheiului și 
Agricultorilor au fost demolate zece case, în care locuiau zece familii compuse din 
36 de persoane. Locuinţele, construite în anii '50, se aflau în proprietatea sau 
coproprietatea a 19 persoane, din care doar patru au fost de acord cu demolarea. 
Din total, majoritatea clădirilor (7) erau construite din chirpici, iar restul din 
cărămidă, prezentându-se în stare mediocră. Cele 97 de apartamente edificate în 
locul lor au fost grupate în șase scări de bloc, toate cu patru etaje!?. Eliberarea 
amplasamentelor pentru această etapă era stabilită până la 31 martie 1986155. 

4. Zona Strada Sovata — străpungere Decebal — Strada Karl Marx 


În 1975 se vorbea despre „ruptura” produsă între zona de case de pe strada 
6 Martie şi cartierul de blocuri Zona de Vest şi cu amplasamentul celor două 
blocuri cu nouă etaje aflate peste drum de Palatul Baroc, pe considerentul trecerii 
de la regimul de înălțime redus al locuinţelor unifamiliale la cel înalt al blocurilor. 
„Nu este bună această ruptură agresivă între nivele. Avem acolo parcul acela, va 
trebui să vedem cum facem această contopire între cele două zone, prin niște 
plombe pe care să le facem acolo şi care la ora actuală nu le avem prevăzute în 


12 A.P.M.O,, fond Întreprinderea Judeţeană de Gospodărire Comunală și Locativă, dosar 255, file 
nenumerotate 
15 A.N.—S.].Bh., fond Comitetul Judeţean Bihor al P.C.R., dosar 15/1986, f. 33 

schema noastră. Trebuie să facem o legătură mai armonioasă între ceea ce am făcut 
şi vom face în Vest - şi între centrul orașului” 114. 

Urmare a extinderii cartierului Zona de Vest înspre centrul oraşului, a fost 
stabilită necesitatea creării unei noi artere rutiere principale, care să lege strada 
Decebal și podul cu același nume cu zona fostului cimitir Olosig. Iniţial, schița de 
sistematizare a Oradiei prevăzuse transformarea străzii Karl Marx (azi 
Menumorut) în arteră principală, continuată până la gară cu un viaduct peste 
Şoseaua 6 Martie. Soluţia s-a schimbat, în principal, datorită demolării Podului 
Decebal în anul 1981, deteriorat de viituri. Acesta fusese propus pentru „refacere” 
în anul 1978, împreună cu un proiect de dublare a liniei de tramvai, cu termen de 
predare în 1981135, inclusiv construirea unui nou pod din beton armat în amonte!!€. 

Noul pod Decebal, pe structură de beton armat, a fost construit de T.C.L.O. 
în 1982-1983 şi inaugurat în 23 august 19831, cu întârziere: „Prima pilă a podului 
a fost ridicată la o înălțime prea mare, cam cu un metru mai mult decât trebuia, 
dintr-o greșeală a celui care a pregătit schițele. Imediat au sosit pe șantier ziariştii 
şi primarul. N-am avut încotro, decât s-o aruncăm în aer, iar când a avut loc 
explozia, mai multe geamuri de la blocurile de lângă Criș s-au spart. Am trimis 
atunci oameni să le înlocuiască”118. 


Ea peie =. . -ă 3 
27 Nae aie aie 


Podul Decebal în jumătatea anilor 1980 (foto: T.A.G.C.M.) 


Noul tronson al bulevardului Decebal, numit „străpungere”, face legătura 
între noul pod şi strada Olimpiadei, prin „tăierea” cartierului în două părți. Pentru 
această zonă au fost întocmite trei detalii de sistematizare: „Străpungere 1”, 


114 Ibidem, dosar 8/1975, f. 268v. 
15 A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol.19, 
£.14, 17 
116 Crişana, Oradea, anul XXXV, nr. 10215, 6 ianuarie 1980, p. 1 
17 [bidem, anul XXXVIII, nr. 11200, 12 martie 1983, p. 1 
118 Interviu cu I.M., inginer, şef de șantier T.C.L.O./T.A.G.C.M. - Oradea, 12 ianuarie 2018 

„Străpungere II” şi „Străpungere III”, ultimul referindu-se la partea cuprinsă între 
Şoseaua 6 Martie și strada Olimpiadei, proiect nu a mai fost pus în aplicare. 

Detaliul de sistematizare „Străpungere I” a cuprins 877 de apartamente şi a 
fost aprobat de Consiliul Popular Judeţean Bihor prin Decizia nr. 160/1981. Prin 
același proiect a fost trasat bulevardul Decebal și amenajată intersecţia cu Șoseaua 
6 Martie (bulevardul Dacia), blocurile propuse având să-i mobileze latura estică. 
Au fost expropriaţi 1447,72 m? de construcții, respectiv 12.525,58 m? de teren. 
Astfel, în baza Decretului Consiliului de Stat nr. 490/31 decembrie 1983, au fost 
demolate 91 de case și o clădire aparţinând Federaţiei Comunităţilor Evreiești din 
Republica Socialistă România. Majoritatea clădirilor erau în stare satisfăcătoare, 
însă peste jumătate erau construite din chirpici. Conform notei de control a 
[.].G.C.L., 18 dintre casele afectate prezentau fisuri în fundaţie și pereți, igrasie, 
tâmplărie de lemn deformată, învelitori şi hornuri deteriorate. Erau locuite de 128 
de familii, compuse din 412 persoane, iar din cei 210 proprietari și coproprietari, 
doar 87 au fost de acord cu demolarea, pentru restul declanșându-se proceduri 
legale prin proces verbal semnat cu C.P.M.. Cu o singură excepţie, toate casele 
vizate de această etapă erau construite înaintea anului 195019. 

Etapa a doua a „străpungerii” s-a desfășurat pe latura vestică, în urma 
aprobării Decretului nr. 293/13 august 1984. Aceasta a cuprins 430 de apartamente, 
dispuse în blocuri cu patru până la opt etaje, amplasate pe un teren în suprafaţă de 
45.478 m2?. Pentru realizarea lor, autorităţile au expropriat și demolat 93 de clădiri 
de locuit (suprafață totală 11.123,52 m?), construite în proporţie de două treimi din 
cărămidă, iar restul din chirpici, aflate în principiu în stare satisfăcătoare. Cele 93 
de case erau locuite de 122 de familii, formate din 407 persoane, pentru care au 
fost necesare proceduri de strămutare în apartamente din diferite zone ale 
municipiului. Din cei 232 de proprietari și coproprietari, jumătate, adică 117, au 
fost de acord cu demolarea. Pe lângă imobilele menționate, 18.341 m? de terenuri, 
constând în curți, au fost trecute în proprietatea statului!2. 

Amplasamentele etapelor 1 şi II din proiectul „Străpungere” au fost 
eliberate pe parcursul anilor 1983-198422!, perioadă în care au fost introduse 
utilitățile!? și a fost prelungită linia de tramvai dinspre Podul Decebal, până la 
strada Ostaşilor (Corneliu Coposu). Străpungerea a fost deschisă circulației în 
primăvara anului 19861%, fiind desființate, în cea mai mare parte, străzile Doina, 


119 A.P.M.O,, fond Întreprinderea Judeţeană de Gospodărire Comunală şi Locativă, dosar 123, f. 11-15; 102- 
104; Ibidem, dosar 125, filă nenumerotată; Ibidem, dosar 127, file nenumerotate; Ibidem, dosar 316, file 
nenumerotate; Ibidem, dosar 318, file nenumerotate; Ibidem, dosar 320, file nenumerotate 
120 Jbidem, dosar 127, file nenumerotate; Ibidem, dosar 306, file nenumerotate; Ibidem, dosar 316, file 
nenumerotate; Ibidem, dosar 318, file nenumerotate; Ibidem, dosar 320, file nenumerotate 
121 Idem, fond Consiliul Popular al Municipiului Oradea — Comitetul Executiv, dosar 3/1984, vol. 11, f. 7v. 
1% Ibidem, f. 18 
123 Ibidem, dosar 2/1986, vol. 3, f. 23 

Vasile Conta şi Dumbravei. Şantierul de locuinţe de aici a devenit rapid cel mai 
important din oraș, în luna ianuarie 1984 fiind în execuţie circa 700 de unităţi, 
continuate apoi în anii 1984-1985 cu alte circa 1100 de apartamente!?. 


Zona „străpungerii” Decabăl aşa cum se prezintă astăzi, peste care a fost Si a lisăă o hartă cu 
configuraţia străzilor dinaintea sistematizării 


Anul 1984: se construia noua „străpungere” B-dul Decebal (foto: erai Jozsef) 


12 Crişana, Oradea, anul XXXIX, nr. 11457, 8 ianuarie 1984, p. 2 

Odată cu trasarea „străpungerii”, era demolată zona dintre străzile Sovata 
şi Aluminei, în scopul completării cartierului către Zona de Vest, la zece ani după 
ce în presa locală era dezminţită orice tentativă de demolare a vechiului cartier!%. 
Pentru noile cvartale au fost emise decrete de expropriere în anii 1982-1984, 
corespunzând detaliilor de sistematizare „Sovata I” şi „Sovata II”. 

Pentru prima etapă a lucrărilor, un număr de 71 de case au fost expropriate 
prin Decretul nr. 142/1982, ce prevedea preluarea de către stat a 6226,92 m? de 
construcţii şi 18.762 m? de teren, ulterior fiind edificate, pe locul lor, 766 de 
apartamente. Locatarii au fost mutaţi în apartamente aflate în mai multe zone ale 
oraşului, între care strada Milcovului, strada Bumbacului sau strada Aluminei!?. 
În cadrul acestui ansamblu, în anul 1985 erau ridicate zece blocuri, însumând circa 
300 de apartamente!”. 

Prin Decizia nr. 425/1984 a Comitetului executiv al C.P.]. a fost aprobată 
documentația tehnico-economică a ansamblului de locuinţe „Sovata II”. Acesta a 
cuprins 944 de apartamente, edificate în imobile din panouri prefabricate cu patru 
etaje, pe un teren în suprafață de 38.000 m? 1%. Pentru ridicarea lor a fost necesară 
exproprierea unei suprafeţe locative de 10.287,64 m?, respeciv teren în suprafață 
totală de 23.540 m? 1%, amplasamentele fiind eliberate până în 31 martie 19861%, în 
baza Decretului nr. 293/29 decembrie 1984. În total, aici au fost demolate 92 de 
case din anii '30-'40, cu pereţi din cărămidă și chirpici, cu acoperiş cu ţiglă, aflate 
în stare satisfăcătoare și bună, încălzite cu sobe, dar care nu dispuneau de instalații 
sanitare. Din cei 196 de proprietari și coproprietari, 73 au fost de acord cu 
demolarea, iar pentru ceilalți a fost necesară întocmirea de procese verbale la 
sediul C.P.M. Pe lângă locuinţe, în perimetru au fost expropriate și demolate 
clădiri aparţinând Cooperativei de producţie, achiziţie şi desfacerea mărfurilor din 
comuna Ip, judeţul Sălaj'*!. 

Odată cu proiectele de sistematizare, strada Aluminei a fost lărgită în 
vederea mutării pe aceasta, în perspectivă, a liniei de tramvai de pe strada 
Progresului (Sfântul Apostol Andrei), tronsonul cuprins între străzile Constantin 
Brâncuși şi şoseaua 6 Martie (bulevardul Dacia). Nu doar că linia de tramvai nu a 
mai fost mutată, dar ea a fost desființată în anul 1991. 


1% Ibidem, anul XXVIII, nr. 79, 5 aprilie 1973, p. 2 
126 A.P.M.O,, fond Întreprinderea Judeţeană de Gospodărire Comunală şi Locativă, dosar 3, f. 194-198, 274 
127 Crişana, Oradea, anul XL, nr. 10030, 14 noiembrie 1985, p. 3 
128 A.P.M.O,, fond Întreprinderea Judeţeană de Gospodărire Comunală și Locativă, dosar 5, f. 99; Idem, fond 
Consiliul Popular al Municipiului Oradea — Comitetul Executiv, dosar 3/1984, vol. 11, f. 19, 24; Ibidem, 
dosar 3/1985, vol. 12, f. 12 
12 A.P.M.O,, fond Întreprinderea Judeţeană de Gospodărire Comunală şi Locativă, dosar 5, f. 99 
1% A.N.—S.].Bh., fond Comitetul Judeţean Bihor al P.C.R., dosar 15/1986, f. 33 
131 A.P.M.O,, fond Întreprinderea Județeană de Gospodărire Comunală şi Locativă, dosar 5, f. 1-89, 102 

În apropiere, în urma aprobării de către Consiliul de Stat a Decretului nr. 
418/1982, au fost desfiinţate 36 de case de pe străzile Nicolae Bălcescu - Costache 
Negruzzi - Fazanilor. Acestea aveau o suprafață construită de 3958,89 m?, fiind 
ridicate la începutul anilor 1900 și în perioada interbelică, din cărămidă și chirpici 
şi aflate în stare satisfăcătoare și bună. Erau locuite de 42 de familii, compuse din 
112 persoane, iar din cei 96 de proprietari și coproprietari, circa jumătate, adică 45, 
au fost de acord cu demolarea. În locul caselor au fost construite 287 de 
apartamente, în blocuri cu patru etaje!%, din care 135 au fost predate în lunile 
februarie şi martie 19841%. 

Tot pe strada Nicolae Bălcescu au fost demolate, într-o etapă ulterioară, 
şapte clădiri de locuit. Prin Decretul de expropriere nr. 25/23 ianuarie 1986 au 
trecut în proprietatea statului imobile cu o suprafaţă totală de 851,56 m?, cinci fiind 
construite din cărămidă, iar alte două din chirpici, toate fiind în stare 
satisfăcătoare sau bună. Imobilele nu beneficiau de reţea de apă curentă, 
canalizare sau termoficare. Cele șapte case erau locuite de 9 familii, compuse din 
20 de persoane. Din totalul celor 17 proprietari și coproprietari, doar trei și-au dat 
acordul pentru demolare. Amplasamentele au fost eliberate până la 30 aprilie 
19861%, iar în locul caselor, pe terenul în suprafață totală de 1955 m?, au fost 
construite 79 de apartamente, dispuse în blocuri din panouri mari cu patru etaje!%. 

Alte ansambluri locative sunt „Progresului 1” și „Progresului II”. Pentru 
realizarea primei etape, Consiliul Popular al Judeţului Bihor a aprobat detaliul de 
sistematizare „Strada Progresului”, iar prin Consiliul de Stat a fost adoptat 
Decretul de expropriere nr. 339/31 decembrie 1987. Prin prevederile sale, statul a 
trecut în patrimoniul său construcţii în suprafață de 3685,14 m? și terenuri în 
suprafață de 7579 m?. Astfel, în scopul construirii a 154 de apartamente, a fost 
propusă demolarea a 37 de case din zona străzilor Aluminei - Hortensiei!%. 
Imobilele se aflau, majoritatea, în stare satisfăcătoare, fiind construite din 
cărămidă și chirpici, în perioada interbelică (cu câteva excepţii), unele având 
instalaţii sanitare complete, altele parţiale sau deloc. 

În cadrul etapei a doua au fost demolate, ca urmare a Decretului nr. 297/7 
decembrie 1987, 102 locuințe particulare cu o suprafaţă totală de 10.597,85 m? şi 
strămutate 355 de persoane. Majoritatea caselor din această zonă erau construite 
din cărămidă, o parte a lor fiind ridicate în perioada interbelică, însă existau şi 
unele construite în anii '50-'60. Unele erau dotate cu instalaţii sanitare complete 
sau paţiale (racord apă) și se aflau în stare satisfăcătoare. În locul lor, prin 


1% Ibidem, dosar 135, file nenumerotate; Ibidem, dosar 136, f. 148-151, 231-263 

15 Crişana, Oradea, anul XXXIX, nr. 11492, 18 februarie 1984, p. 1 

1% A.N.—S.].Bh., fond Comitetul Judeţean Bihor al P.C.R., dosar 15/1986, f. 33v. 

155 A.P.M.O,, fond Întreprinderea Judeţeană de Gospodărire Comunală şi Locativă, dosar 137, f. 1-2, 65-68 
1% Ibidem, dosar 43, file nenumerotate; ldem, dosar 44, file nenumerotate 

proiectul „Progresului II” au fost construite 732 de apartamente!”. Ultima etapă a 
Detaliului de sistematizare „Progresului II”, școala dintre străzile George 
Călinescu şi Carpaţi, nu a mai fost realizată. 


Scenei o descriere pentru hartă .: P 1 _ y îi A 

Aria de aplicare a Detaliului de sistematizare dintre străzile Sovata şi Aluminei (1984) şi 
„Progresului II” (1988) 

Strada Sovata în anul 1985: pe dreapta blocurile C din anii '70, iar pe stânga noile blocuri din 
prefabricate (sursa: Crișana) 


157 Idem, dosar 42, file nenumerotate; Idem, dosar 45, file nenumerotate; Idem, dosar 49, file 
nenumerotate; Ibidem, dosar 51, file nenumerotate; Crișana, Oradea, anul XLIII, nr. 12993, 27 
decembrie 1988, p. 3 

Trecând bulevardul, blocurile construite dinspre podul Decebal către 
strada Karl Marx (Menumorut), au făcut parte din detaliul de sistematizare 
„Strada Karl Marx - cap Pod Decebal”. Decretul nr. 69, de expropriere a caselor 
din zona străzilor Progresului (Sfântul Apostol Andrei) - Nicolae Bălcescu — 
Costache Negruzzi - Doinei - Vasile Conta - Karl Marx (Menumorut), a fost 
aprobat în anul 1985, referindu-se la 99 de imobile propuse pentru demolare, 
respectiv 142 de familii cu 442 de persoane propuse pentru strămutare. Din cei 306 
proprietari și coproprietari afectați, mai puţin de jumătate, adică 136, au fost de 
acord cu demolarea. În total, aici au fost expropriaţi 17.350,3 m? de construcții, 
respectiv 34.577 m? de teren proprietate particulară, fiind desființată strada Doinei, 
iar străzile Vasile Conta și Eroului Necunoscut - parţial. Majoritatea caselor erau 
construite din cărămidă, în perioada interbelică, alte câteva în 1900-1913, dar şi în 
anii '40-'60. Ele se prezentau într-o stare satisfăcătoare şi bună, o parte aveau 
instalaţii sanitare, iar încălzirea se făcea cu sobe. În locul lor au fost construite 1001 
apartamente, în blocuri cu patru până la nouă etaje!%. 

Latura sudică a Șoselei 6 Martie, pe tronsonul cuprins între bulevardul 
Decebal şi Piaţa lon Creangă, a început să fie mobilată cu blocuri în 1973-1974, ani 
în care au fost constuite două imobile cu 188 de apartamente destinate vânzării. Pe 
parter au fost amenajate un magazin alimentar de legume și fructe, braserie, 
atelier pentru reparat aparate electrice ș.a., clădirile rămânând, timp de zece ani, în 
mijlocul unei zone de case!*. 

Tot ceea ce a însemnat restul zonei s-a expropriat în baza Decretului nr. 
25/23 ianuarie 1986. Pentru construirea a 774 de noi apartamente, a fost necesară 
trecerea în proprietatea statului a 13.563 m? de construcţii și 21.107 m? de teren. 
Casele, în număr de 83, erau construite în anii '30-'40, din cărămidă (55) sau 
chirpici (28), prezentându-se într-o stare satisfăcătoare. Tot aici au fost expropriate 
imobile aparținând Comunităţii Evreieşti din Oradea, Cultului Adventist de ziua a 
7-a din Republica Socialistă România - Conferinţa Cluj şi Protopopiatului 
Romano-Catolic Oradea. În total, un număr de 130 de familii, compuse din 380 de 
persoane, au fost strămutate de pe amplasament, din totalul de 232 de proprietari 
şi coproprietari, 84 fiind de acord cu demolarea!*. Eliberarea amplasamentelor 
pentru blocurile construite de-a lungul Șoselei 6 Martie, până la Piaţa lon Creangă 


158 A.P.M.O., fond Întreprinderea Judeţeană de Gospodărire Comunală şi Locativă, dosar 190, f. 17-24; 
Ibidem, dosar 192, file nenumerotate; Ibidem, dosar 196, f. 30-86 

1% Crişana, Oradea, anul XXIX, nr. 27, 2 februarie 1974, p. 1; Ibidem, nr. 32, 8 februarie 1974, p. 1, 3 

140 A.P.M.O,, fond Întreprinderea Judeţeană de Gospodărire Comunală şi Locativă, dosar 13, file 
nenumerotate; Ibidem, dosar 159, file nenumerotate; Ibidem, dosar 161, file nenumerotate; Ibidem, 
dosar 234, file nenumerotate; Ibidem, dosar 235, file nenumerotate; Ibidem, dosar 236, file 
nenumerotate 


238 


https://biblioteca-digitala.ro / https://mtariicrisurilor.ro 


s-a efectuat până în 31 iunie 198611. În perspectivă, după anul 1990, ar fi urmat 
sistematizarea zonei cuprinse între Piaţa lon Creangă și strada Republicii. 

Ultimul Decret de expropriere pentru zona cuprinsă între Şoseaua 6 Martie 
şi străzile Karl Marx și Sovata a fost emis pe 5 decembrie 1986, cu numărul 401. 
Prin acesta au putut fi demolate clădiri aflate pe strada Karl Marx (Menumorut) în 
vederea construirii unui bloc cu 39 de apartamente, la intersecţia cu strada Vasile 
Conta. Astfel a crescut gradul de îndesire a zonei, în același timp dispărând câteva 
ateliere și depozite, respectiv o turnătorie, ce funcționau pe amplasament!?. 

Perimetrul cuprins între bulevardul Decebal, Șoseaua 6 Martie şi strada 
Karl Marx nu a fost sistematizat complet, căci pe strada Doinei era prevăzut un 
centru de cartier cu grădiniță. Câteva case, având parter și etaj, nu au fost 
demolate, rămânând izolate. 


Strada Doinei în 1987, segmentul dintre B-dul Decebal și strada Sovata (sursa: Fâklya) 


5. Cartierul Velenţa 


Unul din cele mai vechi cartiere orădene, Velenţa, a fost sistematizat în 
două perioade: la începutul anilor '70, când au fost construite blocurile din 
perimetrul străzilor Războieni — Seleușului — Timotei Cipariu, respectiv în anii '80, 
când au fost ridicate celelalte imobile de apartamente și spaţiile comerciale. 


11 A.N.-S.].Bh., fond Comitetul Judeţean Bihor al P.C.R., dosar 6/1985, f. 47 

12 A.C.].B., fond Secţia de Arhitectură, Sistematizare, Tehnică şi Investiţii, dosar Decizii 492-657, 1986, file 
nenumerotate; A.P.M.O,, fond Întreprinderea Judeţeană de Gospodărire Comunală și Locativă, dosar 295, 
file nenumerotate 


239 


https://biblioteca-digitala.ro / https://mtariicrisurilor.ro 


Cartierul de case fusese străbătut de pârâul Peţa, canalizat începând cu anii 
"50-'60, dar nu avea nicio altă îmbunătăţire. Un vechi locuitor al cartierului, scăpat 
de sistematizare doar de căderea regimului, își amintește că „străzile erau 
pietruite, (...) nu exista canalizare, baia se scurgea în curte. Erau case bune, de 
obicei din cărămidă, erau oamenii gospodari, că o trebuit să muncească mult, că 
pe timpul războiului gara Velenţa a fost bombardată. (...) Când am venit aici, 
curtea era plină de gropi. (...) Prin '50-şi nu se dădea nimic pentru particulari, 
gresie, materiale, numai pentru blocuri... M-am dus la magazin, am văzut (gresie 
— n.n.) în vitrină şi când am întrebat, mi-au zis că e doar de reclamă. (...) 
Majoritatea pe strada asta (loan Raţiu - n.n.) au fost maghiari, dar încet s-au 
adunat românii ”!$. 

În anii '80, sistematizarea Velenţei a fost împărţită în mai multe etape, 
prima însemnând reconstruirea zonei aflate între străzile Războieni — Seleușului — 
Efitmie Murgu - Prutului, conform detaliului de sistematizare aprobat de C.P.]. în 
198514. Ulterior, prin Decizia nr. 442/1986 Comitetul Executiv al Consiliului 
Popular Judeţean aproba documentaţia „Îmbunătăţirea detaliului de sistematizare 
strada Războieni — strada Seleușului — strada Grădinarilor”. Amplasamentul a fost 
mobilat cu 14 scări de bloc, toate cu patru etaje, respectiv un total de 848 de 
apartamente, amplasate pe un teren în suprafață de 49.133 m?. 

Pentru realizarea investiţiei, în baza Decretului nr. 401/5 decembrie 1986, 
un număr de 96 de clădiri de locuit, în suprafață de 13.420,83 m, au fost 
expropriate și demolate, din acestea 53 fiind construite din cărămidă, iar restul din 
chirpici, aproximativ același număr de locuinţe fiind dotate cu instalaţii sanitare. 
Cele 96 de locuinţe erau ocupate de 114 familii, adică 348 de persoane. Acestora le- 
au fost atribuite apartamente în zonele Piața Creangă și bulevardul Ștefan cel 
Mare, în baza Deciziei 1347/1986 a C.P.M.. Din totalul celor 197 de proprietari și 
coproprietari, doar 22 și-au dat consimțământul pentru demolare, pentru ceilalți 
175 întocmindu-se procese verbale la C.P.M.%. 

Alte 288 de apartamente au fost construite în aceeaşi zonă după aprobarea 
Decretului nr. 50/27 februarie 1987. Prin procedura obișnuită, a fost dispusă 
exproprierea şi trecerea în proprietatea statului a 4141,13 m? de construcții și 
14.259 m2 de teren. În total, 24 de locuinţe au fost demolate, fiind vorba despre 
imobile construite începând cu anii '30 şi până în 1960, în special din cărămidă și 
acoperiș din ţigle, majoritatea având instalaţii sanitare. Locatarii, în număr de 90 
(27 de familii), au fost mutaţi în apartamente situate în special în zona 


1% Interviu cu M., Oradea, 18 aprilie 2018 

14 A.C.].B., fond Secţia de Arhitectură, Sistematizare, Tehnică şi Investiţii, dosar Decizii 381-491, 1985, file 
nenumerotate 

15 A.P.M.O,, fond Întreprinderea Judeţeană de Gospodărire Comunală şi Locativă, dosar 143, file 
nenumerotate; Ibidem, dosar 200, file nenumerotate; Idem, fond Consiliul Popular al Municipiului 
Oradea — Comitetul Executiv, dosar 3/1986, vol. 17, filă nenumerotată 

bulevardului Decebal (străzile Odobescu, Doina, Vasile Conta, Simion Bărnuţiu), 
pe strada Milcovului și în cartierul Nufărul, pe străzile Bumbacului și Morii'%. 

Eliberarea amplasamentelor pentru etapa „Seleușului I” s-a făcut până în 
31 martie 1987, iar pentru „Seleușului II” până în 30 aprilie!”. 

Detaliul de sistematizare „Războieni II” a fost aprobat de Comitetul 
Executiv al C.P.]. prin Decizia nr. 5/1988, fiind împărţit în mai multe subetape. 
Primele două subetape, „Războieni II/I” și „Războieni II/II”, au fost realizate în 
urma aprobării Decretului de expropriere nr. 39/21 februarie 1989. Etapa a III-a, 
prevăzând construirea a 289 de apartamente între străzile Seleușului și Liliacului, 
a fost aprobată de către C.P.]. prin Decizia nr. 388/19881%, urmând ca eliberarea 
amplasamentului de 31.553 m? să se facă în baza Decretului nr. 104/20 aprilie 1989. 
Pentru realizarea noilor blocuri a fost necesară demolarea a 51 de case (în total 
6086,96 m2), din care jumătate erau construite din chirpici, iar cealaltă jumătate — 
din cărămidă, toate prezentându-se în stare satisfăcătoare; doar 24 erau dotate cu 
instalaţii sanitare. În total, în aceste imobile locuiau 50 de familii, cu 198 de 
persoane, iar din cei 134 de proprietari şi coproprietari, 35 au fost de acord cu 
demolarea!*. Noul cartier nu a beneficiat de dotări educaţionale sau medicale, 
Velenţa fiind un proiect de sistematizare cu bătaie lungă, ce s-ar fi întins până spre 
jumătatea anilor '90. 


mită 


1988: se construiau blocurile din colţul străzilor Războieni și Seleuşului (sursa: Fâk/ya) 


146 dem, fond Întreprinderea Judeţeană de Gospodărire Comunală și Locativă, dosar 144, file nenumerotate; 
Ibidem, dosar 145, file nenumerotate 

17 Idem, fond Consiliul Popular al Municipiului Oradea — Comitetul Executiv, dosar 3/1987, vol. 3, filă 
nenumerotată 

1% A.C.].B., fond Secţia de Arhitectură, Sistematizare, Tehnică şi Investiţii, dosar Decizii 381-607, 1986, file 
nenumerotate 

19 A.P.M.O,, fond Întreprinderea Judeţeană de Gospodărire Comunală și Locativă, dosar 107, file 
nenumerotate; Ibidem, dosar 108, file nenumerotate; Ibidem, dosar 120, f. 1-46 și nenumerotate 

6. Calea Aradului 


Conform Legii Sistematizării, dar și a doleanţelor reprezentanţilor politici, 
intrările în orașe trebuiau mobilate cu blocuri de locuințe şi spaţii comerciale. 
Calea Aradului a fost considerată, din anii '60, după modernizarea aeroportului, 
una dintre cele mai importante artere de circulaţie din Oradea, făcând legătura cu 
platforma industrială Înfrăţirea. 

Sistematizarea Căii Aradului, la intrarea în oraș, pe tronsonul cuprins între 
pârâul Peţa și strada Aviatorilor, a început cu mobilarea terenului situat între 
Pârâul Peţa și strada Henrik Ibsen, în baza unui detaliu de sistematizare aprobat 
de către Consiliul Popular al Judeţului Bihor prin Decizia nr. 344/19761%. 
Amplasate în principal pe Aleea Călinului, blocurile realizate în această etapă 
totalizează 981 de apartamente, iar într-o etapă ulterioară (nerealizată) ar fi urmat 
demolarea străzii Ibsen, până la strada Trotușului. Desființarea unor case din zonă 
a fost făcută prin Decretul de expropriere nr. 140/7 aprilie 1979, fiind totodată 
necesară scoaterea din circuitul agricol a unei suprafețe de 9500 m? de teren arabil. 
Terenul agricol pierdut a fost compensat cu o suprafață identică, preluată din 
categoria celor neproductive din jurul Oradiei!*!. 

Părţile laterale ale Căii Aradului, până în intersecţia cu strada Aviatorilor, 
au fost regândite în baza detaliului de sistematizare aprobat de C.E. al C.P.]. prin 
Decizia nr. 157/1981, respectiv a Decretului de expropriere nr. 353/30 noiembrie 
1981. Au fost demolate 71 de case de pe Calea Aradului şi străzile Oneştilor, 
Padișului, Fagurelui şi Sarmizegetusa, cu o suprafaţă totală desfăşurată de 9513,08 
m?; erau construite din cărămidă, existând și unele ridicate din chirpici sau 
scândură, în principal având o vechime de 20-50 de ani. „Casele erau într-o stare 
bună, erau solide, în general fără etaj (...). Fiecare creştea găini, gâşte, porci, fiecare 
cu încălzire cu lemne, toți am avut apă în curte, trasă în casă. (...) Fiecare a avut 
grijă să-şi repare trotuarul, însă strada s-a betonat târziu. (...) Chiar dacă eram la 
periferia orașului, telefon aveam, apa la început o aduceam de la o cișmea 
comunală, iar apoi din '65 am avut cişmea proprie. Unde e Peţa, pe fosta stradă 
Ştefan cel Mare (acum Octavian Goga - n.n.), mai era o Peţa, dar apa era 
extraordinar de curată. (...) Când s-a canalizat, s-au introdus niște conducte 
enorme... Știu că, fiind copil, intram înăuntru...” 
zonei!?. 


7 


„ îşi amintește un locuitor al 


15 A.C.].B., fond Secţia de Arhitectură, Sistematizare, Tehnică şi Investiţii, dosar Decizii și dispoziții 301- 
566, 1976, f. 60 
151 A.P.M.O,, fond Întreprinderea Judeţeană de Gospodărire Comunală și Locativă, dosar 208, file 
nenumerotate 
1% Interviu cu B.S., Oradea, 2 aprilie 2018 

Despre locuitorii vechiului cartier, intervievaţii îşi amintesc că „erau mai 
mult oameni care au locuit în Nojorid, la unii le-a convenit (demolarea - n.n.), 
altora nu, erau oameni bătrâni și nu le era ușor să se mute între patru pereți. (...) 
Era o comunitate, ca o familie, care se într-ajutora extraordinar de mult, erau 
meșteri... o altă atmosferă. Se cunoșteau fiecare cu fiecare, iar dacă se ivea o casă 
de vânzare, veneau rudele și le ocupau. Cei de aici au plecat în Nufărul, dar 
nimeni nu a plecat de plăcere. (...) Toţi trăiam cu sentimentul că nu se știe când ne 
mutăm, şi nu aveai acces la planul de sistematizare. (...) Se știa că se va 
sistematiza (cartierul - n.n.), dar cine vine, cine pleacă nu știam” 1%. 

Pentru eliberarea amplasamentului noului ansamblu rezidenţial, au fost 
strămutate 76 de familii, compuse din 240 de persoane. Din cei 143 de proprietari 
şi coproprietari ai caselor, doar 47 au fost de acord cu exproprierea. Aici au fost 
construite 792 de apartamente și 5355 m? de spaţii comerciale şi de prestări 
servicii, toate în blocuri cu patru etaje!*. Din totalul locuinţelor, în anul 1984 au 
fost finalizate 31615. Nu toate blocurile prevăzute în proiect au fost construite, 
câteva fiind prevăzute până peste drum de Imprimeria de Vest. După finalizarea 
lucrărilor de construcţii, Calea Aradului a fost lărgită la șase benzi și transformată 
în arteră de circulaţie de categoria întâi!%. 

Prin Decretul nr. 289/19 septembrie 1985 au fost expropriate alte cinci 
locuinţe (trei din chirpici şi două din cărămidă), proces necesar ridicării a 70 de 
apartamente pe colțul sud-vestic al intersecţiei Căii Aradului cu strada Aviatorilor. 
Clădirile erau locuite de cinci familii, compuse din 25 de persoane, iar din totalul 
celor opt proprietari și coproprietari, trei au fost de acord cu exproprierea!”. Deşi 
casele prevăzute în Decret au fost demolate, noile imobile nu au mai fost 
construite, iar amplasamentul a fost ocupat ulterior de o benzinărie. 


15 Ibidem 

15 A.P.M.O,, fond Întreprinderea Judeţeană de Gospodărire Comunală şi Locativă, dosar 52, file 
nenumerotate; Ibidem, dosar 201, file nenumerotate; Ibidem, dosar 289, file nenumerotate; Ibidem, 
dosar 305, file nenumerotate 

15 Crişana, Oradea, anul XXXIX, nr. 11499, 26 februarie 1984, p. 1 

15 [bidem, nr. 11527, 30 martie 1984, p. 1 

'57 A.P.M.O., fond Întreprinderea Judeţeană de Gospodărire Comunală şi Locativă, dosar 219, file 
nenumerotate 

Leontin Sălăjan - Peţa PO da 
Scrie o descnere pentru hartă „ 


/ i i d 
Aria de aplicare a Detaliului de sistematizare din zona Calea Aradului — Peţa 


UE IE m ceace “Ea 
Ci sc ÎI 


Noile blocuri din Calea Aradului în anul 1986 (foto: T.A.G.C.M.) 


Alte proiecte de sistematizare s-au defășurat dincolo de intersecţia arterelor 
Leontin Sălăjan și Oneştilor, înspre Întreprinderea Înfrăţirea. Latura nordică a 
străzii Leontin Sălăjan (Calea Aradului), până la strada Alexandru Xenopol, a fost 
sistematizată în trei etape, corespunzătoare proiectelor „Leontin Sălăjan 1”, 
respectiv II şi III, orientate dinspre marginea cartierului loşia către strada Decebal. 

Etapele I şi II au cuprins 539 de apartamente, proiectul fiind aprobat de 
Comitetul Executiv al C.P.]. prin Decizia nr. 515/1987. Locuinţele au fost împărţite 
în blocuri cu patru etaje (9 blocuri cu 287 de unităţi) și opt etaje (2 blocuri cu 252 
de unităţi), ansamblul ocupând un teren de 44.795 m?. Pentru realizarea sa, prin 
Decretul Consiliului de Stat nr. 226/11 august 1988, 92 de case având suprafaţa 
totală de 12.414,27 m? au fost demolate. Din acestea, trei sferturi erau construite 

din cărămidă, restul - din chirpici, toate datând de la finalul secolului al XIX-lea şi 
până în anul 1940 şi aflate într-o stare satisfăcătoare şi bună, dar cu unele puncte 
de degradare. Din totalul celor 173 de proprietari și coproprietari, doar 28 au fost 
de acord cu demolarea, pentru restul fiind necesară intervenţia Consiliului 
Popular Municipal!%. Demolările fiind executate în timp scurt, s-a reușit eliberarea 
totală a amplasamentului și declanşarea operaţiunilor de ridicare a primelor 
blocuri din elemente prefabricate în toamna anului 1988, 39 de apartamente fiind 
finalizate în același an!%. 

Pentru proiectul Leontin Sălăjan II amplasamentele erau eliberate în luna 
martie 1989, majoritatea locatarilor primind apartamente în câteva scări aflate în 
zona străzilor Progresului-Dobreştilor-Sovata, câţiva optând pentru locuinţe în 
zona Gheorghe Doja sau Nojoridului!%, Pentru etapa a Il-a amplasamentele au fost 
pregătite până în 30 aprilie!e!. 

Numărul mare al locuitorilor strămutați din cartier este explicabil, o 
densitate mare a caselor, unele multifamiliale, iar curţile erau mici. 

Casele aflate în zonă, numită la finalul secolului al XIX-lea Kiilvâros 
(Orașul de Margine), iar popular Madărtelep (Cartierul Păsărilor - după 
denumirile străzilor) erau atât proprietate particulară, cât şi, după 1950, 
proprietatea unor cooperative și întreprinderi, precum Cooperativa de Consum, 
întreprinderea Sinteza, ce funcţiona la colțul străzilor Xenopol şi Oneștilor, 
respectiv Înfrăţirea. 

Mult timp după extinderea Oradiei cu cartierul loşia, acest cartier şi-a 
păstrat aspectul mărginaș. „Era ca la ţară, cu străzi înguste”, neamenajate și lipsite 
de utilități. Linia de tramvai de pe strada Leontin Sălăjan (Calea Aradului) se 
oprea lângă colțul cu strada Oneștilor, unde se afla cursul pârâului Peţa. Bucla de 
întoarcere a tramvaiului a fost desființată în anul 1971!%, iar „pe ridicătura unde se 
afla bucla ne dădeam cu sania”. „În faţă la Sinteza erau și o grămadă de ţigani, 
căruțași. (...) Era unul, Tubi, un nimuric cu două cârje, care tot venea după noi 
(copiii din cartier — n.n.), iar de frică ne ascundeam prin curți” 16%. 


155 Ibidem, dosar 53, file nenumerotate; Ibidem, dosar 205, file nenumerotate; Ibidem, dosar 206, file 
nenumerotate 

15 Crişana, Oradea, anul XLIII, nr. 12966, 25 noiembrie 1988, p. 1 

1% A.P.M.O,, fond Consiliul Popular al Municipiului Oradea — Comitetul Executiv, dosar 2/1989, vol. 3, filă 
nenumerotată; Idem, fond Întreprinderea Judeţeană de Gospodărire Comunală şi Locativă, dosar 55, file 
nenumerotate 

151 Idem, fond Consiliul Popular al Municipiului Oradea — Comitetul Executiv, dosar 2/1989, vol. 3, filă 
nenumerotată 

1% Crişana, Oradea, anul XXVI, nr. 298, 16 decembrie 1971, p. 3 

16 Interviu cu I. Oradea, 12 februarie 2018 

Existenţa, în apropiere, a întreprinderilor Sinteza și Înfrățirea, reprezenta 
un factor de disconfort pentru locatari. „Înfrăţirea nu trebuia să rămână acolo”1%, 
fiindcă amplasamentul s-ar fi pretat construcției de locuințe. Prezența industriei 
„deranja”!%, „mai veneau mirosuri” 16. În cartier „erau case frumoase, străzile erau 
curate, zona era îngrijită. Aveam pe colţ magazin Oțelul, aprozar, farmacie”!%. 

„Noi am locuit într-o casă dată de la Sinteza, pe strada Măgurei. În curtea 
aia erau vreo zece familii, dar nu erau condiţii (de locuit — n.n.). (...) Casa era din 
cărămidă, cu pod. Era faină, aveam vană, chiuvetă, aveam apă caldă, rece, aveam 
boiler d-ăla mare pe lemne, (...) încălzire de la Sinteza. Înafară de noi și cealaltă 
familie cu care împărțeam casa, restul familiilor din curte locuiau în barăci. Ei abia 
au aşteptat blocul, numai că noi am regretat casa aia”1%. Aliniamentul de case de 
pe strada Măgurei a fost primul demolat în zonă, cu zece ani înaintea exproprierii 
celei mai mari părți a cartierului, pentru ca în locul său să fie construită 
Imprimeria de Vest. „În capătul străzii era Clubul Sinteza. (...) O zi, două, cât se 
făceau încorporări, Armata închiria Clubul și împărțea militarii. De acolo, 
mergeau încolonaţi spre gară. Clubul a fost mutat apoi pe Calea Clujului, vizavi 
de fosta fabrică de spirt. (...) Noi am vrut să cumpărăm casa, dar nu ne-au lăsat 
(cei de la Sinteza - n.n.). (...) Ne-a demolat prin 78 şi am primit bloc pe 
Progresului. (...) Blocul era rece, era din primul lot dat în folosinţă. (...) Nu am 
fost despăgubiţi, pentru că nu am reușit să devenim proprietari”!%. 

Un alt intervievat spune că „înainte de demolare, am locuit pe strada 
Leontin Sălăjan, într-o curte. În față era o casă cu două etaje. Astea erau casele 
Cooperativei, (...) ni s-a aprobat să le cumpărăm, dar a venit demolarea şi nu s-a 
mai putut. (...) Era o casă bună, clădire sănătoasă din cărămidă sănătoasă. Am 
avut două camere mari, bucătărie mare, cămară, un hol de cinci metri. A fost 
foarte frumoasă locuinţa. (...) În 1987 am pus toată casa la punct şi în 1988, în luna 
mai, am primit hârtia (înștiințarea privind evacuarea -— n.n.) acasă şi până în luna 
iunie a trebuit să plecăm, că venea buldozerul peste noi. (...) Nu am avut ce 
comenta, pentru că a fost obligatoriu (...) Am cerut atunci apartament cu trei 
camere, dar nu ni s-a dat pentru că aveam doar un copil. (...) Timpul a fost foarte 
scurt, dar am adus un camion și am mutat totul. (...) În două-trei zile, casa a fost 
goală”!7. Locatarilor în cauză, dar și altora din cartier, le-au fost repartizate 
apartamente în zona străzilor Karl Marx (Menumorut) - Vasile Conta. „Pe noi ne- 


15 Interviu cu A.P.-S., arhitect, serviciul Urbanism al Consiliului Popular Judeţean între anii 1982- 
1989. Oradea — 29 august 2017 

165 Inverviu cu S.M. Oradea, 5 februarie 2018 

16 Interviu cu I. Oradea, 12 februarie 2018 

167 Inverviu cu S.M. Oradea, 5 februarie 2018 

16 Interviu cu I. Oradea, 12 februarie 2018 

19 Ibidem 

17 Inverviu cu S.M. Oradea, 5 februarie 2018 

au adus pe toți într-un loc după demolări. Iniţial am primit apartament în Velenţa, 
dar cum eram departe de serviciu, a aranjat soțul să primim aici. (...) Când ne-am 
mutat, aproape toţi vecinii eram din demolări, veniți din zonă, unii vecini cu noi şi 
de pe alte străduţe, pe care nu-i cunoșteam (...) M-am adaptat la bloc, că n-am 
avut ce face. Dar soțul n-a putut, iar după pensionare s-a refugiat la ţară” 71. 


Detaliilor de sistematizare „Leontin Sălăjan” I, II și III, inclusiv centrul de cartier 
propus pentru latura nordică 


Aria de aplicare a 


Ansamblul urban „Leontin Sălăjan III” a fost construit parțial și urma să 
cuprindă 634 de apartamente, din care 323 în imobile cu patru etaje şi 311 într-un 
imobil cu 6-12 etaje, pe o reţea de drumuri de categoria a III-a și a IV-a, dispuse pe 
o suprafață de teren de 44.215 m?. Astfel, prin Decretul de expropriere nr. 
389/1988, au fost demolate 152 de case, din care două treimi erau construite din 
cărămidă, însă aflate în diferite stadii de uzură, cu dotări sanitare insuficiente. 220 
de familii, însumând 657 de persoane, au fost strămutate din cartier, iar din cei 368 
de proprietari şi coproprietari de imobile, doar 154 şi-au dat acordul pentru 
expropriere. Astfel au fost demolate, parţial sau integral, străzi precum Leontin 
Sălăjan (Calea Aradului), Porumbelului, Şoimilor, Alexandru Xenopol, Păsărilor, 
Petre Ispirescu, Rândunicii, Lebedei, Ștefan Octavian Iosif, Păunului!?. 

Blocurile din panouri mari prevăzute în proiecte au fost finalizate până în 
sfârşitul anului 19891%. Cele de pe marginea arterei Leontin Sălăjan au fost ridicate 


11 Ibidem 
12 A.P.M.O,, fond Întreprinderea Judeţeană de Gospodărire Comunală şi Locativă, dosar 56, file 
nenumerotate; Ibidem, dosar 58, file nenumerotate; Ibidem, dosar 203, file nenumerotate; Ibidem, dosar 
296, file nenumerotate; Ibidem, dosar 298, file nenumerotate 
173 Crişana, Oradea, anul XLIV, nr. 13076, 4 aprilie 1989, p. 2 

abia în 1990-1998 în sistemul cadrelor (faţă de panouri mari, cum era prevăzut 
inițial), deşi amplasamentul a fost eliberat în 1988-1989. 

Totuşi ansamblul urban nu a fost finalizat. În intersecţia Leontin Sălăjan — 
bulevadrul Decebal era prevăzut un bloc de locuinţe care să închidă curtea, iar în 
locul caselor rămase între străzile Xenopol - Ştefan Octavian Iosif - Chimiei era 
prevăzută o şcoală cu parc. 


Blocurile construite pe strada Alexandru Xenopol în 1989 au fost printre ultimele construite în oraș 
din elemente prefabricate (sursa: Crişana) 


7. Arterele de legătură: Magheru, Gheorghe Doja, Decebal, Dimitrie 
Cantemir, Dragoș Vodă 


Mobilarea cu blocuri de locuințe a străzii general Magheru, după 
precedentele investiţii din anii '50-'60, a fost discutată de administraţia locală, 
împreună cu arhitecţii, în anii 70. 

O primă lucrare a fost, în 1975, ridicarea blocului cu zece etaje și 180 de 
apartamente din intersecția cu Aleea Ştrandului, pe locul unor case insalubre!”?. 
Iniţial, clădirea fusese concepută cu patru etaje, astfel încât să nu obtureze 
vizibilitatea centrului istoric dinspre Dealul Ciuperca. 

Transformarea pe mai departe a străzii, către colțul cu strada Republicii, a 
făcut obiectul mai multor propuneri, prezentate publicului în cadrul unei expoziţii 
la începutul anului 1978. A fost propusă retrasarea arterei, alinierea sa la strada 


17+ Ibidem, anul XXIX, nr. 40, 17 februarie 1974, p. 1-2 

Republicii, dezafectarea tuturor clădirilor vechi din zonă, exceptând policlinica, iar 
apoi mobilarea cu blocuri cu șapte până la 14 etaje, unele cu magazine pe parter şi 
etajul I. Detaliul de sistematizare a fost aprobat de către C.P.]. prin Decizia nr. 
394/19761%, urmând ca prin Decizia nr. 277/1977 să fie aprobată organizarea unui 
concurs de proiectare!76. În acel moment se aflau în toi lucrările de dublare a liniei 
de tramvai, mutată de pe strada Republicii, respectiv de amenajare a pasajului 
pietonal din fața magazinului universal Crişul!7. 

Concursul de proiectare a fost câștigat de o echipă de arhitecți ai 
Institutului de Proiectări Judeţean Bihor, în frunte cu Horia Goga!'%. Punerea în 
aplicare a proiectului s-a făcut în urma apariţiei Decretului de expropriere nr. 
137/28 mai 1981. Prin prevederile sale, mai multe construcţii, însumând o 
suprafață de 1770,06 m?, precum şi terenuri de 2132 m?, au fost trecute în sarcina 
statului, locul lor fiind luat de 202 apartamente!?. Din total, 133 de locuinţe au fost 
predate în anul 19841%, iar în 1986 a fost deschis, la parterul unui bloc, unul din 
cele mai mari magazine alimentare cu autoservire din oraș!8!. Blocurile M2, M3 şi 
M10 de pe strada gen. Magheru au fost predate în anul 198312. 

În adaos față de locuinţele construite în acei ani, prin Decretul nr. 401/5 
decembrie 1986 a fost expropriată o casă, cu o suprafaţă construită de 258,86 m?, 
respectiv teren de 333 m?, ocupată de două familii. Deşi casa a fost demolată, în 
locul său nu a mai fost ridicat blocul-plombă cu şapte etaje şi 22 de apartamente, 
propus între blocurile 38 şi 441%. 


175 A.C.].B., fond Secţia de Arhitectură, Sistematizare, Tehnică şi Investiţii, dosar Decizii și dispoziții 301- 
566, 1976, f. 154 

176 Ibidem, dosar Decizii nr. 206-401, 1977, f. 202-210 

177 Crişana, Oradea, anul XXXII, nr. 299, 18 decembrie 1977, p. 2 

178 Arhitectura, anul XXIX, nr. 1(188), 1981, p. 69 

17 A.P.M.O,, fond Întreprinderea Judeţeană de Gospodărire Comunală și Locativă, dosar 328, file 
nenumerotate 

18 Crişana, Oradea, anul XXXVII, nr. 10894, 16 martie 1982, p. 1; Ibidem, anul XXXIX, nr. 11499, 26 
februarie 1984, p. 1, 3 

181 Jbidem, anul XLI, nr. 12119, 2 martie 1986, p. 2 

18 A.P.M.O,, fond Consiliul Popular al Municipiului Oradea — Comitetul Executiv, dosar 3/1983, vol. 8, f. 5 
18 dem, fond Întreprinderea Judeţeană de Gospodărire Comunală și Locativă, dosar 223, file nenumerotate; 
Documentaţia tehnică pentru imobil a fost aprobată de C.P.]. prin Decizia nr. 492/1985: A.C.].B., fond 
Secția de Arhitectură, Sistematizare, Tehnică şi Investiţii, dosar Decizii 429-607, 1985, file nenumerotate 

1986: blocurile de pe bulevardul Magheru erau predate noilor locatari (sursa: Crișana) 


XXX 


În zona Spitalului Judeţean, autorităţile locale și 1.P.]. au propus și 
conceput un ansamblu de blocuri cu 192 de apartamente, în special pentru medici. 
Studiul de amplasament a fost aprobat de Consiliul Popular al Judeţului Bihor 
prin Decizia nr. 486/1985!%, demolările fiind posibile în urma aprobării de către 
Consiliul de Stat a Decretului nr. 414/1986. Pentru construirea ansamblului, 22 de 
imobile de locuit (din care 12 construite din cărămidă) şi anexe, cu o suprafață 
totală de 2502,43 m? și calitate satisfăcătoare, situate pe străzile Spitalului (Louis 
Pasteur) și Gheorghe Doja au fost demolate. Casele erau locuite de 24 de familii 
(58 de persoane), iar din cei 71 de proprietari și coproprietari, doar 7 au fost de 
acord cu exproprierea. La suprafaţa construită s-a adăugat preluarea a 6979 m? de 
teren (curți)!%5. 

Familiilor afectate de sistematizarea zonei din faţa Spitalului Judeţean le-au 
fost repartizate apartamente în zona străzii Karl Marx (Menumorut), în baza 
Deciziei nr. 1327/1986 a C.P.M.1&. Clădirea principală a spitalului şi policlinica au 
fost date în folosinţă în anul 1984, după un șantier de circa șapte ani, timp în care a 
fost necesară consolidarea terenului. Complexul medical a fost construit acolo „ca 
să fie mai la distanţă de oraș, într-o zonă mai liniștită. S-a făcut fundaţia pe o reţea 


1% A.C.].B., fond Secţia de Arhitectură, Sistematizare, Tehnică şi Investiţii, dosar Decizii 429-607, 1985, file 
nenumerotate 

1% A.P.M.O,, fond Întreprinderea Judeţeană de Gospodărire Comunală și Locativă, dosar 263, file 
nenumerotate; ldem, dosar 264, f. 8-41; Ibidem, dosar 265, file nenumerotate 

15 Idem, fond Consiliul Popular al Municipiului Oradea — Comitetul Executiv, dosar 3/1986, vol. 17, filă 
nenumerotată 

de piloni de beton de 20 m care se plantau în pământ, legate prin centuri și pe ele 
s-a ridicat apoi clădirea”!%. 


Clădirea principală a Spitalului Judeţean a fost dată în folosinţă în 1984 (foto: T.A.G.C.M.) 


XXX 


Problema sistematizării străzii Decebal, între artera Leotin Sălăjan (Calea 
Aradului) şi Podul Decebal, s-a pus în jurul anului 1980. Din discuţiile cu persoane 
care fie au locuit în zonă, fie au auzit detalii, reiese că sistematizarea cartierului 
aflat peste drum de întreprinderea Înfrăţirea s-ar fi făcut ca urmare a dorinței lui 
N. Ceaușescu de a avea o zonă nouă lângă unitatea economică pe care o vizita la 
fiecare deplasare în Oradea. 

Prin Decretul Consiliului de Stat nr. 289/19 septembrie 1985 au fost 
expropriate şi apoi demolate 64 de clădiri de locuit, dar și imobile aparținând 
Întreprinderii de producţie şi prestări servicii Oradea, respectiv Federaţiei 
Comunităţilor Evreiești. Clădirile erau construite între anii 1872 și 1958. Din 
numărul total al caselor, 60 erau construite din cărămidă, iar patru din chirpici, 
majoritatea prezentându-se într-o stare de întrețienere satisfăcătoare. Proiectul de 
sistematizare a zonei cuprinse între străzile Decebal — Tudor Vladimirescu — 
Tuberozelor, până la Întreprinderea Solidaritatea, a fost aprobat de C.P.]. prin 
Decizia nr. 568/1984: și a presupus strămutarea a 114 familii compuse din 350 de 
persoane și scoaterea din circuitul agricol a 9401 m? de teren din curţile caselor 


1% Interviu cu M.Ţ., inginer la T.C.L.O./T.A.G.C.M., Oradea, 16 aprilie 2018 
15 A.C.].B., fond Secţia de Arhitectură, Sistematizare, Tehnică şi Investiţii, dosar Decizii 242-658, 1984, filă 
nenumerotată 


251 


https://biblioteca-digitala.ro / https://mtariicrisurilor.ro 


(suprafață compensată în mod anticipat). Din totalul celor 178 de proprietari şi 
coproprietari de imobile, 86 au fost de acord cu demolarea. Deşi programate să fie 
și ele demolate, casele aflate între strada Decebal și strada William Shakespeare nu 
au mai fost puse jos, ele urmând să fie prevăzute într-un detaliu de sistematizare 
din anul 1988, însă neaplicat. În locul caselor, în perioada 1985-1989 au fost 
construite 776 de apartamente, în blocuri cu patru etaje (467 de unități), respectiv 
cu opt etaje (309 unități), detaliul de sistematizare prevăzând inclusiv lărgirea 
străzii Decebal, ce avea deja linie de tramvai cu dublu sens, şi trecerea sa în 
categoria I de circulaţie!*. 

„Casa noastră era pe strada Tuberozelor 1, pe colţ. (...) Nu era mare, avea 
trei camere, era din cărămidă, de vreo 20 de ani. Nu era tencuită. (...) Era o stradă 
destul de lată, jucam fotbal de dimineaţa până seara acolo, era o stradă destul de 
lată. Trei case au fost demolate (pe strada menționată - n.n.), ele nu erau 
dărăpănate, erau bune. Acolo au fost și case mai rele și case naționalizate. Aveam 
apă caldă, apă rece. Curentul nu prea se lua, că eram legaţi de Înfrăţirea, iar ei nu 
prea opreau. (...) Aici mai erau o piață şi un părculeț”1%. 

Locatarii din zona străzilor Decebal - Tudor Vladimirescu au fost 
strămutați până în 31 decembrie 1985, timp în care erau demolate imobilele 
existente şi eliberat amplasamentul noilor blocuri!!. Înainte de sistematizarea 
zonei, „am primit o înştiinţare că [locuinţa] va fi demolată, am primit scrisoarea 
prin poştă. Dar se zvonise dinainte, vorbeau vecinii că va veni (sistematizarea — 
n.n.). La scurt timp, au venit inginerii să măsoare, apoi lucrurile s-au precipitat, 
demolările au început pe strada Roșiorilor. Ne-au dat trei variante (de 
apartamente — n.n.), dar am ales un B, pe Decebal. Ne oferiseră (apartament — n.n.) 
în Nufărul I, dar era plin de mucegai, toți pereţii erau negri şi parchetul era umflat 
de la o inundație, nu exista nicio îmbunătăţire... Apartamentul era vechi, plecase 
cineva de acolo. (...) Am primit despăgubire vreo 80.000 de lei, maxim cât se 
dădea, dar casa valora mult mai mult. Nu puteai să faci nimic, că te strivea imediat 
(...) Vreo două săptămâni am avut la dispoziţie ca să ne mutăm. Noi am rămas 
între ultimii, că apartamentul nu era gata... Nici lift n-am avut timp de un an de 
zile, iar parchetul l-am primit grămadă şi na, puneți-l voi. (...) Faţă de confortul de 
la care ne-am mutat a fost un șoc. Noi am fost primii care s-au mutat (în bloc — 
n.n.). În jur era șantier, pe [strada] Doina se lucra și noaptea, la lumina farurilor. 
Era mare zarvă... Mutarea s-a făcut cu căruța. Aveam mobilă d-aia veche din lemn 
masiv. (...) La câteva zile după ce am plecat, au şi venit cu macarale, avea una 
suspendată o bilă. Demola de zburau cărămizile...12" 


1% A.P.M.O,, fond Întreprinderea Judeţeană de Gospodărire Comunală și Locativă, dosar 212, file 
nenumerotate; Ibidem, dosar 213, file nenumerotate; ldem, dosar 216, f. 2-49 
1% Interviu cu G.N., Oradea, 17 aprilie 2018 
51 A.N.—S.].Bh., fond Comitetul Judeţean Bihor al P.C.R., dosar 6/1985, f. 47 
1% Interviu cu G.N., Oradea, 17 aprilie 2018 

2 


| Tuberozelor - Decebal - T.Vladimirescu 
fi Scrieți o descriere pentru hartă — 


Aria de aplicare a Detaliului de sistematizare Tuberozelor-Decebal (1985) şi zona propusă pentru 
sistematizare în 1990, între B-dul Decebal și str. Roşiorilor, printr-un Detaliu din 1988 


XXX 


O altă arteră de legătură este bulevardul Dimitrie Cantemir, apărut între 
cartierele Nufărul 1 şi II şi noul centru politico-administrativ. Primul proiect 
rezidenţial de pe această arteră a fost încheiat în anii '60, când au fost ridicate 
imobilele cu patru etaje tip C, un complex comercial și o şcoală, între strada 
Beiușului, Pârâul Peţa şi strada Bistriţei, pe câteva terenuri libere. 


În 1969, primele blocuri din zona Cantemir erau, încă, încojurate de case 
(sursa: Bihorul în imagini 1969) 


Primul proiect de sistematizare a străzii, în sensul legal al termenului din 
anii "70, s-a făcut în urma aprobării, prin Decizia nr. 344/1976 a C.P.]., a Detaliului 

de sistematizare revizuit!*, respectiv de către Consiliul de Stat, a Decretului de 
expropriere nr. 135/1977. Au fost demolate 17 case între străzile Cantemir și 
Cicero, în suprafață totală construită de 1461 m?, locuite de 43 de persoane. 
Locuinţele aveau o durată de funcționare expirată, fiind ridicate în 1915-1916 şi 
1960 și prezentându-se în stare rea și mediocră. Totuși nici un proprietar nu a 
acceptat demolarea în primă fază, pe motivul investiţiilor făcute în supraetajarea 
caselor. Prin Convenții, proprietarilor le-au fost repartizate apartamente în blocul 
de pe strada Porţile de Fier (Roman Ciorogariu) nr. 1 și în cartierele Nufărul și 
Zona de Vesti. În locul caselor a fost construit un bloc de locuinţe cu șapte 
tronsoane. Aflată în toi în anul 1977, execuţia a durat mai mult decât în mod 
obișnuit din cauza lipsei unor materiale de construcții și a forței de muncă!%. 


aş 


Blocul A1-A7 de pe bulevardul Cantemir - strada Cicero, la începutul anilor '80 
(sursa: Nistor Ciordaş, Bihorean în vâltoarea timpului, vol. Il) 


Sistematizarea laturii vestice a bulevardului Dimitrie Cantemir, între 
străzile Arieșului, Anatole France şi Lugojului, s-a făcut în anii 1988-1989, în baza 
Detaliului de sistematizare „Cantemir 1” aprobată de C.P.]. prin Decizia nr. 8/1982, 
cuprinzând un total de 504 apartamente (373 în blocuri cu patru etaje și 131 în 
blocuri cu șase-opt etaje). Exproprierea imobilelor s-a făcut în baza Decretului nr. 


1% A.C.].B., fond Secţia de Arhitectură, Sistematizare, Tehnică şi Investiţii, dosar Decizii și dispoziții 301- 
566, 1976, f. 60-60v. 
1% A.P.M.O,, fond Întreprinderea Judeţeană de Gospodărire Comunală și Locativă, dosar 225, file 
nenumerotate; Ibidem, dosar 227, f. 27, 74-82 și nenumerotate 
1% Crişana, Oradea, anul XXXIII, nr. 9, 12 ianuarie 1978, p. 1 

183/31 mai 1986, fiind vorba despre 9122,7 m? de construcții şi 17.200 m? de teren, 
adică un număr de 52 de case și curțile aferente, la care s-a adăugat un imobil (casă 
de rugăciune) aparţinând Bisericii reformate. A fost necesară strămutarea a 70 de 
familii, cu 215 persoane. Majoritatea acestor case erau construite în anul 1945, din 
cărămidă, fiind într-o stare fizică bună, având instalaţii sanitare complete!*. 


DS Cantemir | 


Scriey o descriere pentru hantă 


Zona de aplicare a Detaliului de Sistematizare „Cantemir 1” 


Terenul pe care a fost dezvoltat ansamblul „Cantemir I” are o istorie 
interesantă, fiind ocupat de un cartier de case (numit „Orașul Stelelor”1*) şi de un 
cimitir, subsolul păstrând mărturii ale reliefului trecut: „suntem pe un teren foarte 
bun, bine consolidat, în care s-au descoperit bușteni din prima glaciațiune și unde 
ne-a rămas balastul vechii albii a Crișului Repede”, arăta, pentru cititorii Crişanei, 
şeful de şantier al lucrării, Tiberiu Bunta'%. 

Neoficial, la nivelul administraţiei locale se discuta, pe la finalul anilor "80, 
ca zona de blocuri de la marginea bulevardului Cantemir să se extindă, în 
perspectivă, către cartierul Dorobanţilor. Acolo deja exista o zonă de blocuri, 
ridicată, într-o primă etapă, la începutul anilor '70. Alcătuit din imobile cu patru 
etaje, școală și grădiniță, ansamblul dintre actualele străzi Feldioarei și Ronald 
Reagan a fost predat în 1973-1974. Cea de-a doua etapă fusese declanșată în 1977, 
în urma Deciziei C.P.]. Bihor nr. 234/17 aprilie 1978, zona fiind completată cu 
câteva noi blocuri!?. 


1% A.P.M.O,, fond Întreprinderea Judeţeană de Gospodărire Comunală şi Locativă, dosar 35, file 
nenumerotate 
1% În anul 1450, astronomul Georg von Peuerbach, după ce a construit un observator astronomic în 
Cetatea Oradiei, a stabilit meridianul zero al lumii cu punct de pornire din cartierul „Steaua”. 
Meridianul 0 a străbătut Oradea timp de două secole. 
1% Crişana, Oradea, anul XLIII, nr. 12751, 18 martie 1988, p. 1 
1% Ibidem, anul XXXV, nr. 10350, 13 iunie 1980, p. 3 

Se construiau blocurile de pe bulevardul D. Cantemir (1988) (sursa: Fâklya) 


Estul 


O altă zonă de locuinţe colective a fost ridicată între străzile Dragoș Vodă — 
Barierei — Calea Clujului, proiect de sistematizare aprobat de C.P.]. prin Decizia nr. 
6/19862%. Conform Decretului de expropriere nr. 297/7 decembrie 1987 și a 
documentelor aferente, între cele două străzi, până la limita Căii Clujului, au fost 
demolate 93 locuinţe, în suprafață totală construită de 10.597,85 m?, totodată 
preluându-se terenuri în suprafață de 27.474 m?. Străzile interioare — Cerbului, 
Semnului și Fluviului - au fost reconfigurate. Majoritatea caselor existente aici 
(58%) erau construite din chirpici, iar restul din cărămidă, având, în bună parte, 
un grad satisfăcător de întreţinere. În principiu, ele nu dispuneau de instalații 
sanitare, toate fiind încălzite cu ajutorul sobelor. 

Cele 93 de case, construite în perioada interbelică și până în 1970, erau 
ocupate de 93 de familii, adică 308 persoane, iar din cei 185 de proprietari și 
coproprietari, doar 30 şi-au dat consimțământul în vederea demolării. „Majoritatea 
caselor de acolo nu fuseseră construite cu autorizație, însă noi (Consiliul Popular 
municipal — n.n.) am riscat şi le-am dat apartamente celor expropriați”2!, deși nu 
aveau dreptul să le primească. Conform detaliului de sistematizare realizat de 
I.P.]. şi avizat de C.P.]. Bihor prin Decizia nr. 154/1987, pe amplasamentul eliberat 


2% A.C.].B., fond Secţia de Arhitectură, Sistematizare, Tehnică şi Investiţii, dosar Decizii 1-120, 1986, file 
nenumerotate 
%1 Interviu cu lonel Ungur, vicepreşedinte al Consiliului Popular al Municipiului Oradea în 1986- 
1987 — Oradea, 2 mai 2017 

de sarcini a fost propusă ridicarea a 732 de apartamente, în blocuri cu patru (190 
de unităţi) și opt etaje (542 de unități)??, însă nu toate au fost construite. 


ctre 


1989: se construiau primele blocuri înalte din zona Dragoș-Vodă (sursa: Crişana) 


22 A.P.M.O,, fond Întreprinderea Judeţeană de Gospodărire Comunală și Locativă, dosar 229, file 
nenumerotate; Ibidem, dosar 231, file nenumerotate; Ibidem, dosar 232, file nenumerotate; Ibidem, 
dosar 297, file nenumerotate 

8. Proiecte de sistematizare în zona centrală 


Centrul istoric al Oradiei nu a fost martorul unor demolări și sistematizări 
semnificative. Cea mai mare parte a fondului construit existent înaintea celui de-al 
Doilea Război Mondial a fost păstrat, în parte restaurat, cu mici excepții. 

Clădirile noi sunt plombe construite pe mai multe străzi, clădiri industriale, 
rezidenţiale, comerciale şi de servicii. În mai multe etape, desfășurate din prima 
jumătate a anilor '50 şi până la începutul anilor '70, a fost construită Fabrica de 
Confecţii de pe străzile Independenţei - Vasile Alecsandri. Corpurile aflate pe 
strada Independenţei au două etaje şi închid vechiul front, fiind construite în 1955 
şi 1966. Către strada Alecsandri există un corp de clădire mai mare, cu trei etaje 
înalte, ridicat în 1970. 

În apropierea Primăriei, în, pe-atunci, Piaţa Republicii (Piaţa Regele 
Ferdinand ]), nr. 2, a fost construită Casa de Modă Venus. Clădirea a fost ridicată 
în anul 1967 pe locul alteia cu un etaj şi a unei case parter. Complexul cuprindea 
atât partea rezervată Casei de Modă - un imobil cu cinematograf pe parter şi cinci 
etaje înalte, cât și o altă parte, de apartamente, cu parter și patru etaje. 


O altă clădire importantă, situată tot către malul Crișului şi construită în 
aceeași perioadă, este Hotelul Dacia (Continental). Șantierul a demarat în 1967, iar 
inaugurarea hotelului a avut loc în 5 iunie 1970. 

Hotelul Dacia, într-o carte poştală emisă în anii '70 


Între clădirile comerciale construite în Oradea în perioada comunistă, cea 
mai mare este Magazinul Universal Crișul. Inaugurat în anul 1979, cu o suprafață 
de vânzare de 12.370 m?, complexul a fost conceput ca o clădire-unicat cu șase 
nivele, pe amplasamentul unor case aflate în intersecţia străzii Republicii cu 
Brașovului și Castanilor (Nicolae Jiga). Parterul a fost destinat vânzării produselor 
alimentare și nealimentare -— artizanat, parfumerie, mercerie, pasmanterie, 
electrocasnice. Pe primul etaj se comercializau articole pentru copii, de la 
îmbrăcăminte și încălțăminte, la jucării, triciclete şi cărucioare, fiind amenajat 
inclusiv un Baby-Bar. Etajele doi şi trei au fost destinate vânzării confecţiilor, a 
ţesăturilor, încălțămintei, produselor de marochinărie și a decoraţiunilor. Ultimul 
etaj a fost conceput pentru vânzarea articolelor de menaj și sportive, a 
electronicelor și aparatelor de iluminat. O noutate absolută pentru orădeni a fost 
accesul pe etaje cu ajutorul scărilor rulante?. 

Mai multe clădiri-plombă au fost construite pe strada Republicii, între 
intersecția cu strada losif Vulcan şi cea cu strada Gheorghe Dima: imobile de 
locuinţe (strada Republicii nr. 16 şi 25-27), o întreprindere și o clădire comercială 
(complexul Mercur). Complexul comercial a fost inaugurat în anul 1981, 
desfășurat pe o suprafață de 4000 m22%. 


23 Crişana, Oradea, anul XXXIV, nr. 10002, 28 aprilie 1979, p. 3 
204 Ibidem, anul XXXVI, nr. 10602, 5 aprilie 1981, p.1 

PP E i 


Complexul Mercur în jumătatea anilor 1980. În spatele său a fost construit, concomitent, un bloc cu 
57de apartamente (foto: T.A.G.C.M.) 


În zona Parcului Traian, în anii 1977-1978 au fost construite două blocuri- 
plombă, la numerele 4/A și 11. Alte blocuri-plombă au fost edificate pe strada 
Leontin Sălăjan (Primăriei nr. 4), Gheorghe Dima nr. 2, George Enescu nr. 19 şi pe 
malul stâng al Crișului Repede, între pasarela pietonală şi Sinagoga neologă Zion 
(arh. Horia Goga). În finalul anilor '80, T.C.I. a ridicat un imobil cu 54 de locuinţe 
pentru vânzare la răscrucea străzilor Principatele Unite și Tudor Vladimirescu. 
Finalizarea sa, programată pentru anul 1989, a fost amânată mult după anul 1990. 
Toate aceste clădiri au luat locul unor case parter, fără importanţă istorică. 


“13% 


Piz ui MI [N 


Bloc-plombă pe malul Crişului — plan de nivel şi secțiune transversală 
(sursa: Arhitectura, anul XXX, nr. 5(198), 1982, p. 29) 

Blocul-plombă de pe malul stâng al Crişului, în 1980, în timpul construcţiei (sursa: Arhitectura) 


Cel mai important proiect de sistematizare derulat în zona centrală a fost 
centrul politico-administrativ, „conceput în ideea formulată de tovarășul Nicolae 
Ceauşescu, cu ocazia vizitei făcute în județul nostru”2P. 

Pentru amplasarea centrului politic au fost studiate mai multe variante, 
una fiind Șoseaua 6 Martie (bulevardul Dacia), în intersecţia cu bulevardul 
Decebal, colțul nord-estic. Prin detaliile de sistematizare realizate în special în 
jurul anului 1984, locul avea prevăzut un imobil mixt, unicat, dotat cu spaţii de 
expoziţie şi care ar fi putut găzdui instituții? 

Amplasarea centrului politic între Cetate și Parcul 23 August (1 Decembrie) 
a fost luată în calcul după ce un mai vechi proiect de transformare a zonei a fost 
abandonat. Publicat în revista Arhitectura în anul 1973, planul prevedea crearea 
unei legături pietonale și de agrement cu prelungire peste Crișul Repede până 
Parcul Muncitorilor (I.C. Brătianu). Astfel, zona ocupată atunci de câteva case 
parter şi etaj, inclusiv vechea autogară, ar fi devenit în mare parte parc. Legătura 
rutieră pe axele nord-sud, respectiv est-vest s-ar fi realizat printr-o intersecție 
denivelată. Proiectul întocmit de arh. Alexandru Moisi prevedea amenajarea de 


205 Ibidem, nr. 10714, 15 august 1981, p.2 
% Interviu cu H.G., arhitect al Institutului de Proiectări Judeţean între 1974-1989. Oradea, 21 august 
2017 

alei pietonale în șanțul Cetăţii, respectiv extinderea către aceasta a parcului din 
vecinătate. De asemenea, Calea Clujului urma să fie remodelată, în sensul 
demolării tuturor clădirilor de pe cele două laturi și mobilării cu blocuri de 
apartamente pe partea nordică şi lăsarea liberă a celei sudice?”. 

În aceeași zonă, în anul 1972 fusese inaugurată clădirea Casei de Cultură a 
Sindicatelor, proiect al echipei de arhitecţi condusă de arh. loan Regman. Imobilul 
având o sală de spectacole cu o capacitate de 800 de locuri, cap de perspectivă a 
străzii Vasile Alecsandri, atrage atenţia prin finisajele de fațadă realizate prin 
tehnica mozaicului?08. 


Carte poștală: Casa de Cultură a Sindicatelor în jumătatea anilor '70 


Detaliul de sistematizare a centrului politico-administrativ a fost aprobat 
de Consiliul de Stat prin Decretul nr. 424 din 8 decembrie 1979%. Proiectul a fost 
prezentat în presa locală și în cadrul unei expoziţii în Muzeul Ţării Crişurilor?10. 
Într-un interviu acordat ziarului Crișana, Nicolae Fântână, atunci prim- 
vicepreşedinte al Comitetului Executiv al C.P.]. Bihor, arăta motivele pentru care 
s-a optat pentru construirea unui nou „centru de oraș”: „în primul rând, Oradea 
nu are un centru politico-administrativ bine conturat ci, mai degrabă, o zonă 
centrală în care sunt dispersate o serie de instituţii de interes local și judeţean. (...) 
Clădirile cele mai reprezentative din această zonă s-au construit în jurul anilor 


%7 Arhitectura, Bucureşti, anul XXI, 1973, nr. 3(142), p. 12 
205 Ibidem, p. 11 
2% A.P.M.O,, fond Întreprinderea Judeţeană de Gospodărire Comunală şi Locativă, dosar 221, filă 
nenumerotată 
210 Crişana, Oradea, anul XXXIV, nr. 10073, 21 iulie 1979, p. 2 

1900-1910, când Oradea avea circa 60.000 de locuitori, când mijloacele de transport 
auto erau o curiozitate, iar activitatea economico-socială a judeţului şi 
municipiului nu reprezenta decât câteva procente din cea de azi”?!. 

În proiectul noului centru politic au fost antrenați atât arhitecții Institutului 
de Proiectări Judeţean Bihor, cât şi cei ai Institutului de arhitectură „lon Mincu” 
din București, varianta finală aparținând echipei din Oradea. Prin urmare, L.P.]. 
(şeful proiectului a fost arh. Viorica Zărnescu) a propus şapte variante, cea finală 
fiind apoi realizată sub formă de machetă și prezentată în București soților 
Ceauşescu. Proiectul, realizat în anul 1979, prevedea mobilarea zonei dintre Parcul 
23 August (Parcul 1 Decembrie) și Cetate, până la malul Crișului Repede și până 
pe strada Sucevei, cu mai multe tipuri de clădiri. 

Conform proiectului, amplasamentul avea să cuprindă atât blocuri de 
locuinţe cu regim mare de înălțime, cât şi clădiri administrative și social-culturale. 
Astfel, Casa de Cultură a Sindicatelor urma să fie extinsă cu un nou corp, destinat 
activităților expoziţionale, iar peste drum de acesta urma să fie amplasat 
Monumentul Independenţei. Partea dintre monument şi intrarea către poarta de 
vest a Cetăţii avea să rămână liberă, însă „Institutul de arhitectură din Bucureşti a 
propus mutarea sediului politico-administrativ în faţa Cetăţii. (...) Pe Ceaușescu I- 
a deranjat Cetatea. (...) Astfel, dintre varianta lui Romeo Belea şi a mea (...) s-a 
avizat varianta mea, cu acea ruptură pentru sediul de județ'?2. Palatul 
Administrativ urma să găzduiască Consiliul Popular al Judeţului Bihor. 

Circulaţia pietonală urma să se desfășoare pe un platou amenajat în jurul 
Monumentului Independenţei, legătura cu Aleea Ştrandului, aflată pe cealaltă 
parte a Crișului făcându-se peste un pod pietonal nou, în amonte de cel rutier, 
existent. Totodată, Liceul „Emanuil Gojdu” avea să fie extins cu o aripă nouă, iar 
piaţa agroalimentară aflată între străzile Sucevei și Mihail Kogălniceau a fost 
propusă pentru mutare în locul depoului de tramvaie, atunci funcțional. „Centrul 
civic” mai avea să fie completat cu un hotel și un cinematograf, unele variante 
propunând construirea unui pasaj subteran pentru circulația tramvaiului 2 pe 
relaţia strada Independenţei - Calea Clujului sau amplasarea unor turnuri de 
locuinţe în dreapta şi în stânga Casei de Cultură a Sindicatelor. 

Arhitectural, a fost propusă armonizarea noilor clădiri cu cele din 
apropiere, păstrate. „Ele vor avea o arhitectură modernă, cu unele jocuri de 
volume pe verticală și orizontală şi cu preluarea unor elemente de la construcțiile 
vechi, care să facă legătura sau să amintească de zona veche în care este amplasat 
noul centru”, explica Nistor Ciordaş într-un interviu din 197925. 


21 Idem, nr. 10063, 10 iulie 19709, p. 2 
22 Interviu cu Viorica Zărnescu, șef atelier sistematizare al Institutului de Proiectare Judeţean între 
1967-1980 și arhitect-șef al Oradiei între 1980-1989. Oradea, iulie 2016 
15 Crişana, Oradea, anul XXXIV, nr. 10063, 10 iulie 1979, p. 3 

Macheta centrului politico-administrativ, realizată în 1979 (sursa: arhiva arh. Viorica Zărnescu) 


Prima piesă a „centrului civic” a fost Monumentul Independenţei. 
Proiectul său a fost aprobat în anul 1976, când au fost propuse patru variante de 
amplasare: Piaţa Victoriei (Piaţa Unirii), în centrul său sau lângă colțul străzii 
Independenţei, proximitatea cetăţii sau în faţa Colegiului Naţional „Emanuil 
Gojdu”, au fost demolate mai multe imobile?!+. 

În ce privește blocurile de locuinţe, deja exista ansamblul cunoscut drept 
„Cvartalul 23 August”, dar și blocul cu nouă etaje de pe strada Piaţa Cetăţii, 
ridicat în anul 1973, pe un teren expropriat în baza Decretului nr. 516/20 
decembrie 1972215. 

Blocurile aflate între intrarea pe poarta de vest a Cetăţii și Casa de Cultură 
a Sindicatelor au fost construite în urma demolării mai multor imobile, între care 
locuinţe, autogara și o proprietate a Federaţiei Comunităților Evreiești (Mozaice) 
din Republica Socialistă România. Prin Decretul de expropriere nr. 165/23 iunie 
1981, au fost răscumpărate clădiri în suprafață totală construită de 948,75 m? şi 
terenuri în suprafață de 1265,8 m?, astfel dispărând străzile Heinrich Heine şi 
Iancu de Hunedoara, ultima intrând direct în poarta de vest a Cetăţii. Aspectul 
zonei şi procesul mutării este descris de către cei care au locuit acolo: „Am locuit 
pe Calea Clujului 1, acolo era o bifurcație de tramvai, [o linie] mergea prin fața 
clădirii către Calea Clujului și gara de est. Ai ieşit din poartă, era trotuarul pentru 


214 A.N.-S.].Bh., fond Comitetul Judeţean Bihor al P.C.R., dosar 9/1976, f. 222v. 
215 A.P.M.O,, fond Întreprinderea Judeţeană de Gospodărire Comunală și Locativă, dosar 241, file 
nenumerotate; Crișana, Oradea, anul XXVIII, nr. 193, 16 august 1973, p. 1; Ibidem, anul XXIX, nr. 20, 
25 ianuarie 1974, p.1 

oameni și imediat șina de tramvai”. Tot acolo „erau magazine, cofetărie, era o 
stradă mică, iar în colț era o sinagogă mică, pe strada Heinrich Heine. Era și o 
cârciumă acolo, Azuga. (...) Clădirea în care locuiam era cu pereţi de 60-70 cm 
grosime, din cărămidă, urcai la etaj și era o balustradă (hol exterior către 
apartamente - n.n.), bucătăria era către curte, iar camerele către stradă. (...) [În 
clădire] erau între 12 și 14 locuinţe, era confort”216. 

În ce privește despăgubirea şi strămutarea, intervievatul arată că „acolo, 
jumătate eram particulari (...) Altfel a fost tratat cine era particular și altfel cine nu 
- s-au făcut forme pentru achitare (achitarea despăgubirii — n.n.), dar nu a fost 
achitat. Am fost demolaţi în vara lui 1981”. Pentru mutare „am avut foarte puţin 
timp la dispoziţie. A fost tăiat curentul și apa, însă aici, unde am primit 
(apartament - n.n.), nu era încă nici curent, nici apă. (...) Ni s-au oferit variante (de 
apartamente — n.n.), am ales un R (pe strada Lacu Roșu - n.n.). Noi eram trei și am 
pretins și am primit trei camere. Însă n-am primit niciun fel de despăgubire. Ca să 
aducem mobila am primit maşini”. De vreo formă de împotrivire în faţa demolării, 
mai ales în zona viitorului centru politico-administrativ, nu putea fi vorba. „Nu 
puteai să-i contrazici. Era hotărâre că se demolează, trei săptămâni am avut ca să 
plecăm. (...) Toată lumea zicea la fel, că-i un fel de jaf, că [procesul] era contra 
populaţiei. (...) Un vecin, atunci când se muta (în apartament - n.n.), a făcut 
infarct. Aşa de supărat era din cauza mutării. Şi părinţii mei au suportat foarte 
greu, că aveau o boiangerie şi le-a fost luată”27. 

În locul imobilelor demolate au fost construite blocuri cu un total de 258 de 
apartamente?!$, din care la 202 a început execuţia în 19812. Din acestea, blocurile 
A5 şi A6 au fost predate în anul 19842%, iar apoi AI-A4 și A7-A10. Şantierul s-a 
oprit după aceea, iar până în 1989 s-au făcut doar amenajări. „După construirea 
blocurilor din centrul civic, s-au plantat arbori, dar când ne-am apucat de lucru a 
trebuit să aducem excavatorul, pentru că pământul era plin de moloz de la 
demolări”2!. 


21 Interviu cu D.I., Oradea, 13 aprilie 2018 
217 Ibidem 
25 A.P.M.O,, fond Întreprinderea Judeţeană de Gospodărire Comunală şi Locativă, dosar 239, file 
nenumerotate 
29 Crişana, Oradea, anul XXXVI, nr. 10527, 8 ianuarie 1981, p. 1 
2% A.P.M.O,, fond Consiliul Popular al Municipiului Oradea — Comitetul Executiv, dosar 3/1983, vol. 8, f. 
5; Crişana, Oradea, anul XXXVIII, nr. 11255, 15 mai 1983, p. 3; Ibidem, anul XXXIX, nr. 11499, 26 
februarie 1984, p. 1 
1 Interviu cu D.S., arhitect în cadrul Institutului de Proiectări Judeţean între 1977 și 1989 — Oradea, 
20 octombrie 2017 

1989-1990; centrul civic, varianta „finală” (foto: T.A.G.C.M.) 


În jumătatea anilor "80 conducerea judeţeană a P.C.R. avea în vedere o 
vizită de lucru prezidenţială în Oradea. „Ideea a fost ca, pe când vine Ceauşescu, 
să terminăm blocurile din faţă, să le terminăm fațadele, deși nu aveau geamuri. Au 
adus echipe de la București cu mașini speciale pentru finisat fațadele și a ieşit totul 
pătat. După două săptămâni au mutat traseul, am pus sticla, să nu se vadă 
înăuntru, am pus travertin, tot. Dar apoi au schimbat din nou traseul (s-a revenit 
la varianta iniţială, cu trecerea coloanei prin centrul civic — n.n.) şi au trebuit date 
în folosință magazinele. Am cerut compactoare, să putem termina trotuarele. (...) 
I-am cerut sprijin lui Ciordaş (Nistor Ciordaş, prim-vice președinte al Consiliului 
Popular Judeţean - n.n.) şi după o oră au venit patru cilindri și am putut termina 
tot”22. Vizita a avut loc abia pe 10-11 iunie 1987. 

Un an mai târziu, în 1988, la nivelul Comitetului Judeţean de partid a fost 
ridicată problema unei noi vizite prezidenţiale, în cadrul căreia N. Ceauşescu ar fi 
dorit să vadă o expoziţie internaţională de produse în spaţiile comerciale de la 
parterul şi etajul întâi al blocului aflat în dreapta Monumentului Independenţei. 
Însă la ceva timp după demararea lucrărilor de amenajare, s-a renunţat la idee?%. 

Lucrările la etapa a doua a „centrului civic” au început, sub aspect 
birocratic, în anul 1985, prin adoptarea, de către Comitetul Executiv al C.P.]. Bihor 
a Decizei nr. 442/1985, respectiv emiterea Decretului de expropriere nr. 261, prin 
care se propunea modificarea proiectului, în sensul suplimentării numărului de 


2% Interviu cu I.M., inginer, șef de şantier T.C.L.O./T.A.G.C.M. —- Oradea, 12 ianuarie 2018 
23 ]bidem 

apartamente. Modificarea survenea, conform Expunerii de motive anexate 
Decretului, în urma vizitei de lucru a lui Nicolae Ceauşescu în Oradea în anul 1982 
- atunci s-a indicat „constituirea unor colective de specialiști care să restudieze și 
să facă propuneri privind îmbunătăţirea detaliului de sistematizare”. Prin urmare, 
au fost demolate locuinţe aflate pe strada Piaţa Cetăţii, dar și clădirile aparţinând 
pieţei agroalimentare şi Comunităţii evreieşti din Oradea. În total, în zonă au fost 
expropriate 20 de clădiri, iar 24 de familii, compuse din 61 de persoane, au fost 
strămutate. Atât în zona fostei pieţe, cât şi pe strada Kogălniceanu, prin efectele 
proiectului de sistematizare, a fost desființată linia de tramvai pe o lungime de 
circa un kilometru. În locul imobilelor dezafectate urmau să fie construite 402 
apartamente, în blocuri cu 5-8 şi 9-10 etaje. Din acestea, în 1988 a fost construit 
doar cel din colţul străzilor Dimitrie Cantemir și Gheorghe Costa-Foru, în locul 
unor case ridicate în anul 189224. Modernizarea şi amenajarea intersecţiei din 
„centrul civic” s-a realizat în anul 1989, tot atunci lucrându-se la construirea 
unei cafenele în curtea blocurilor A1-A4, niciodată finalizată, însă%6. 

După mai multe amânări, lucrările la celelalte imobile ale centrului politic 
aveau să debuteze în anul 1990, fiind prevăzută reamplasarea pieţei 
agroalimentare în fostul depou de tramvaie, pentru a se face loc unui bloc de 
locuinţe cu magazine la parter. Piaţa ar fi fost amenajată provizoriu, „cu un strat 
de asfalt, instalaţii de apă, inclusiv folosirea acelei clădiri pentru dormitoare 
necesare celor ce vin în piață”?7. 


Fără vreo legătură cu demolările, reabilitarea clădirilor din centrul istoric a 
fost făcută în baza unui program al C.P.M,, realizat împreună cu L.J.G.C.L.. În 
1978, şeful proiectului de pietonalizare a străzii Republicii, arhitectul Szabo 
Arnold, cerea C.P.M. ca lucrările să fie făcute cu materiale durabile, chiar dacă 
numărul clădirilor reabilitate ar fi fost mai mic?2%. În general, au fost executate 
lucrări de restaurare a unor imobile din strada Republicii, Piaţa Republicii (Piaţa 
Regele Ferdinand), strada Libertăţii şi strada Porţile de Fier (Roman Ciorogariu), 
prin aplicarea unui „colorit adecvat”?%. Proiectele de restaurare a imobilelor din 
centrul istoric erau urmărite de Sectorul de arhitectură, sistematizare, control, 


24 A.P.M.O,, fond Întreprinderea Judeţeană de Gospodărire Comunală și Locativă, dosar 221, file 
nenumerotate;Ibidem, dosar 222, file nenumerotate;Crișana,Oradea,anul XLIV, nr.13044, 25 februarie 
1989, p.3 
25 Ibidem, nr. 13185, 10 august 1989, p. 3 
%6 ]bidem, anul XLIII, nr. 12834, 23 iunie 1988, p. 2 
7 A.N.-S.].Bh., fond Comitetul Judeţean Bihor al P.C.R., dosar 8/1989, filă nenumerotată 
25 A.P.M.O,, fond Consiliul Popular al Municipiului Oradea — Comitetul Executiv, dosar 3/1978, vol. 11, 
f.3 
229 Ibidem, dosar 3/1978, vol. 17, f. 18 

disciplină în construcții a C.P.M,., în baza Deciziei 748/1980 adoptată de aceasta?%. 
În 1981, lucrări de reabilitare s-au desfășurat pe strada Republicii și în Pieţele 
Republicii şi Victoriei, incluzând, aici, Palatul Vulturul Negru. 

Proiectul de pietonalizare a străzii Republicii a fost întocmit în 1979-1980, 
acesta prevăzând desfiinţarea liniei de tramvai și a carosabilului, în 1980 lucrându- 
se la obținerea avizelor necesare demarării execuţiei??. Lucrarea a fost finalizată 
un an mai târziu. 

În cadrul programului de punere în valoare a centrului istoric, în Piaţa 
Republicii a fost amplasat un scuar cu termometru, amenajare care nu era pe 
placul unor arhitecţilor locali, precum Szabo Arnold: „este de neînțeles prezenţa în 
centrul orașului a acelui termometru asemănător pagodelor puse pe capul 
elefanților la defilările din India”2%. 


Strada Republicii pietonal în anii '80 


9. Proiecte de sistematizare nerealizate 


Pe lângă proiectele de sistematizare aplicate, în Oradea au fost pregătite 
încă altele, ajunse în diferite stadii birocratice, însă realizate doar parţial sau deloc. 
O parte a lor sunt lucrări pregătite la sfârșitul anilor '80, cu execuţia programată în 


250 Ibidem, dosar 2/1980, vol. 12, f. 12 
21 Ibidem, f. 10 
2% Ibidem, dosar 2/1980, vol. 4, f. 17 
253 Ibidem, dosar 2/1979, vol. 2, f. 9 

1990-1991, dar cu care nu s-a intrat în teren, nici cu demolările, nici cu șantierul 
noilor clădiri. Au mai existat proiecte ale I.P.]. care au rămas la nivel de studiu. 
Singurele proiecte continuate după 1989 au fost cele pentru care eliberarea 
amplasamentelor s-a realizat până în luna decembrie 1989. Toate celelalte proiecte 
de sistematizare au fost casate în 1991-1992. 

Un prim proiect de sistematizare pregătit în toate detaliile, aplicat parţial, a 
fost în cartierul Rogerius, unde, pentru anii de după 1989, era propusă continuarea 
sistematizării bulevardului Ștefan cel Mare, din colțul vestic al străzii Lacu Roșu 
până la Piaţa București. Numit „Proletarilor III”, proiectul prevedea mobilarea 
arterei cu 226 de apartamente, în blocuri cu patru etaje. Continuarea blocurilor 
dinspre Zona de Vest ar fi presupus rezolvarea circulaţiei rutiere prin amenajarea 
unei intersecţii denivelate a bulevardului cu strada Lacu Roșu şi amplasarea, în 
vecinătatea sa, pe colțul nord-vestic, a unui imobil de locuinţe cu regim mare de 
înălțime şi rol de cap de perspectivă dinspre gară. În total, aveau să fie demolate 
36 de case, în suprafaţă totală de 4532,1 m?, detaliul de sistematizare fiind aprobat 
prin Decizia nr. 145/1985 a Comitetului executiv al C.P.]., respectiv demolările prin 
Decretul nr. 141/30 mai 1988. Casele erau construite în principal în anii '50-'60, 
prezentându-se în stare satisfăcătoare, bună şi foarte bună. Se prevedea 
strămutarea a 42 de familii, compuse din 124 de persoane. Demolările au fost 
executate doar în colțul sud-vestic al intersecţiei cu strada Lacu Roșu, unde a fost 
apoi edificat un bloc de locuinţe?*. Demolarea caselor de pe bulevardul Ștefan cel 
Mare a generat controverse la nivelul factorilor decidenţi, arhitectul-șef al Oradiei, 
Viorica Zărnescu, obiectând că ele se găseau în stare bună și nu meritau să fie 
demolate. Susținând că respectivele locuințe nu se pretau imaginii unui bulevard 
proxim gării centrale, „Ciordaş Nistor a făcut scandal”2%>. 

O altă zonă care ar fi urmat să intre, în 1990, în sistematizare, este colțul 
străzilor Cantacuzino și Olimpiadei, în proximitatea stadionului municipal. 
Conform Detaliului de sistematizare apropbat de C.P.].%%, aici erau prevăzute 
patru blocuri, fiecare cu câte patru etaje, cu un total de 80 de apartamente, pentru 
care era necesară exproprierea a 1628,71 m? de construcții și 4623 m? de teren. 
Documentaţia a fost aprobată de C.P.]. prin Decizia 413/1988. Două treimi din 
casele de aici erau construite cu zidărie de cărămidă și acoperiş din șarpantă din 
lemn acoperit cu ţiglă, însă nu toate beneficiau de instalaţii sanitare, respectiv 
niciuna nu era legată la agent termic. Discuţiile cu proprietarii celor 19 case 
propuse pentru demolare au început în luna octombrie 1988. Deși decretul de 


54 Idem, fond Întreprinderea Județeană de Gospodărire Comunală şi Locativă, dosar 14, file nenumerotate 
2% Interviu cu Viorica Zărnescu, șef atelier sistematizare la Centrul de Proiectare Judeţean între 1967- 
1980 şi arhitect-şef al Oradiei între 1980-1989. Oradea, iulie 2016 

%6 A.C.].B., fond Secţia de Arhitectură, Sistematizare, Tehnică şi Investiţii, dosar Decizii 381-607, 1986, file 
nenumerotate 

expropriere a fost emis pe 29 decembrie 1988, aplicarea sa nu a avut loc din cauza 
întârzierilor de pe alte şantiere?”. 

Interesant este că acest Detaliu de sistematizare s-ar fi suprapus peste un 
altul, mult mai întins, tot neexecutat - „Străpungere III”. Etapa a treia de 
dezvoltare a zonei B-dul Decebal - str. Eroului necunoscut ar fi presupus 
restructurarea aproape completă a zonei dintre Șoseaua 6 Martie (B-dul Dacia) — 
strada Eroului necunoscut, până lângă stadionul municipal. Au fost realizate cel 
puţin două variate ale Detaliului în 1985, ambele cu strada Olimpiadei lărgită. 
Circa 100 de familii, cu peste 200 de persoane ar fi urmat să fie relocate, însă până 
în anul 1989 nu au fost declanșate procedurile necesare exproprierii. 


Străpungere Ii 
Scrieţi o descriere pentru hartă. 

Zona propusă pentru sistematizare în cadrul proiectului 
„Străpungere III” — „Detaliu de sistematizare str. Olimpiadei - str. Berzei” 


În anul 1990 urmau să intre în sistematizare colţurile nord-estic și sud- 
vestic ale intersecţiei străzilor Decebal şi Tudor Vladimirescu, pentru ca în 
perspectivă să fie refăcută întreaga intersecție și întregul bulevard, de la strada 
Simion Bărnuţiu până la strada Constantin Brâncoveanu. Majoritatea caselor aflate 
în colțurile menţionate, până pe strada Roşiorilor, respectiv până pe strada 
William Shakespeare, erau construite până în anul 1900, cu excepţii, cea mai nouă 
datând din 1962. Ridicate din cărămidă și chirpici, toate având acoperiș din țiglă şi 
încălzire pe sobă, iar doar câteva instalaţii sanitare complete, imobilele propuse 
pentru demolare se prezentau în stare satisfăcătoare. 

Tot din 1990, sistematizarea bulevardului Dimitrie Cantemir urma să se 
mute pe latura estică, spre Cartierul Velenţa. Detaliul de sistematizare „Cantemir 
II” cuprindea 507 apartamente, în blocuri cu patru (167 de unități) și şase-opt etaje 


27 A.P.M.O., fond Întreprinderea Judeţeană de Gospodărire Comunală și Locativă, dosar 1, file 
nenumerotate; Ibidem, dosar 140, file nenumerotate 

(340 de unităţi) şi a fost aprobat de Comitetul Executiv al C.P.]. prin Decizia nr. 
4/1988. Ansamblul urma să fie amplasat pe o suprafaţă de 34.493 m?, fiind propuse 
pentru demolare 77 de case în suprafață totală de 11.966 m2. În majoritatea lor 
(circa 80%) erau construite în perioada 1928-1974, din cărămidă, cu acoperiș din 
ţiglă, restul fiind din chirpici. Toate se prezentau în stare satisfăcătoare şi bună, 
având instalaţii sanitare şi încălzire cu sobă. Aplicarea Decretului de expropriere, 
care, deşi pregătit, nu a mai fost semnat la Consiliul de Stat, ar fi presupus 
strămutarea a 85 de familii, compuse din 232 de persoane. 


| Cantemir Il 


Scrieţi o descriere pentru hartă. | 


Pentru anii '90, autorităţile aveau în vedere extinderea zonei de blocuri 
dinspre bulevardul Cantemir către cartierul Velenţa, propus pentru sistematizare 
în cea mai mare parte. Extinderea zonei de blocuri a Velenţei avea să continue în 
1990 pe străzile Seleuşului, Războieni şi Muntele Găina. 

Cvartalul de blocuri din cartierul Velenţa, între străzile Timișului 
(Alexandru Andriţoiu) și Liliacului ar fi urmat să continue, după 1990, spre 
cartierul Nufărul I, dincolo de pârâul Peţa, în locul străzilor Tăbăcarilor și Eforiei, 
numită „Războieni II/IV”. Detaliul de sistematizare pentru etapa a doua a 
cartierului Velenţa primise aprobarea C.P.]. prin Decizia nr. 5/1988, iar procedurile 
au fost declanșate în anul 1989, finalizându-se cu Decretul de expropriere nr. 
213/11 septembrie 1989, dar care nu a mai fost aplicat. Fusese propusă demolarea a 
33 de case, în suprafață totală de 6511 m?, la care se adăugau terenuri de 15.224 m?. 
Imobilele erau construite, în majoritatea lor, până în anul 1950, iar alte cinci în anii 
'70-'80, în proporție de două treimi din cărămidă, starea fiind, în general, bună. În 
majoritate, aceste case dispuneau de dotări sanitare parţiale sau complete. În ele 
locuiau în acel moment 34 de familii, compuse din 113 persoane. Discuţiile cu 
localnicii au început în decembrie 1988, majoritatea proprietarilor și 


271 


https://biblioteca-digitala.ro / https://mtariicrisurilor.ro 


coproprietarilor, 58, refuzând demolarea. Locul celor două străzi urma să fie luat 
de 287 de apartamente, în blocuri cu patru şi opt etaje (241, respectiv 46 de 
unități), cu strada Eforiei îndreptată, cu o continuare către strada Seleușului, 
propusă pentru relocare pe amplasamentul caselor cu numere impare. 

În zona străzii Războieni urma să fie dezvoltat un ansamblu de blocuri 
întins de pe strada Seleuşului, cel puţin până pe strada Muntele Găina. Proiectul a 
primit denumirea „Războieni III”, iar în urma aprobării Detaliului de 
sistematizare (prin Decizia C.P.]. nr. 388/1989) a fost împărţit în mai multe etape. 
Prima etapă urma să înceapă în anul 1990, Decretul de expropriere fiind aprobat 
de Consiliul de Stat cu nr. 39/21 februarie 1989. Demolarea zonei a fost întârziată 
de existența cel puţin a unui caz de litigiu asupra unor imobile. Ansamblul 
„Războieni III/I” urma să cuprindă 189 de apartamente, în 13 scări de bloc, fiecare 
cu patru etaje, pentru care era necesară o suprafață de 14.544 m? de teren. 
Autorităţile doreau să demoleze 43 de case în stare satisfăcătoare și bună dintre 
străzile Războieni, Ardealului și Banatului, ocupate de 40 de familii cu 103 
persoane. Majoritatea erau construite anterior anului 1950, două fiind ridicate 
după anul 1970, în principal din cărămidă sau chirpici și cărămidă, în cea mai 
mare parte neavând instalații sanitare, apa curentă fiind asigurată din curte?*. 

În continuarea acestui ansamblu, mergând pe strada Războieni către zona 
Cantemir, pe partea stângă, urma să fie dezvoltată etapa a doua, formată din 16 
scări de bloc, toate cu patru etaje, însumând 237 de apartamente şi programate să 
fie construite în 1990-1991. Pentru realizarea lor ar fi fost necesară exproprierea și 
demolarea a 55 de clădiri, cu o suprafaţă totală de 6808,67 m?, necesarul total de 
teren fiind de 23.120 m?. Din numărul total al caselor de pe amplasament, 31 erau 
construite din chirpici, iar 33 erau dotate cu instalații sanitare parţiale sau 
complete, majoritatea lor aflându-se în stare satisfăcătoare. Erau ridicate între anii 
1915 şi 1972, în majoritate în perioada interbelică, unele primind îmbunătăţiri pe 
parcursul anilor '80. Zona vizată pentru demolare era locuită de 55 de familii, 
compuse din 165 de persoane. Procedurile de demolare au început în cea de-a 
doua jumătate a anului 1989, fiind pregătite Decretul de expropriere şi lista 
proprietarilor de despăgubit, însă Decretul nu a mai fost aprobat. Discuţiile cu 
locatarii din zonă au început în luna mai 1989, iar din cei 94 de proprietari și 
coproprietari, 56 au fost de acord cu demolarea, pentru restul fiind necesară 
declanșarea acţiunilor legale prin Consiliul Popular Municipal?*. 


28 Ibidem, dosar 115, file nenumerotate; Ibidem, dosar 117, file nenumerotate 

259 Ibidem, dosar 109, file nenumerotate; Ibidem, dosar 116, file nenumerotate; Ibidem, dosar 118, file 
nenumerotate 

240 Ibidem, dosar 111, file nenumerotate; Ibidem, dosar 114, file nenumerotate 

Velența 1990-1991 [E 


Scriep o descnere pentru hartă. 


Cele două zone din Velenţa care ar fi intrat în sistematizare în 1990-1991 


Pe lângă proiectele de sistematizare pentru care autoritățile au pregătit 
toate documentaţiile, incluzând expoprierile și strămutările, au existat și altele, în 
principal studii comandate de S.A.S.T.I., realizate de I.P.]. sub aspectul mobilării 
amplasamentelor, dar pentru care nu au mai fost declanșate proceduri de 
expropriere. De asemenea, au existat variate idei, care nu s-au materializat nici 
măcar în documentaţii tehnico-economice. 

În urma solicitării S.A.S.T.I., în anul 1979, Institutul de Proiectări Judeţean 
a realizat un plan de sistematizare a străzii Leontin Sălăjan (Primăriei), între strada 
Decebal și Piaţa Victoriei (Piaţa Unirii). A fost propusă demolarea în întregime a 
străzii și lărgirea sa, păstrarea câtorva imobile de patrimoniu și mobilarea cu 1276 
de apartamente, situate în 67 de tronsoane de bloc, unele cu spaţii comerciale, cu 
înălțimi între trei și opt etaje. Ele erau gândite să găzduiască aproximativ 4700 de 
locuitori. Proiectul cuprindea atât blocuri tip, cât şi unicat, fiind împărţit în două 
etape. O mică parte a imobilelor existente s-ar fi păstrat, respectiv biserica 
reformată, liceul sanitar, cele cu etaj din proximitatea sediului Consiliului Popular 
Municipal, biserica Sfânta Treime, restul, inclusiv sinagoga ortodoxă „Aachvas 
Rein”, având să fie demolate. De asemenea, a fost propusă o „străpungere” din 
fața bisericii reformate, către strada Tudor Vladimirescu, unde era propusă 
ridicarea unui hotel cu 250 de locuri. Linia de tramvai ar fi fost menţinută, iar 
străzile care debușează din artera Leontin Sălăjan aveau să fie îndreptate. Între 
dotările de cartier prevăzute erau o grădiniță, creşă, dispensar și sală de expoziții. 

O arteră pentru care au fost făcute mai multe studii şi au fost propuse 
variante de sistematizare a fost Calea Clujului. Remodelarea sa s-ar fi făcut, în 
principal, din două direcţii: dinspre centrul politico-administrativ, până la spitalul 
materno-infantil (aflat în lucru la finalul anilor '80), respectiv dinspre cartierul 
Velenţa. Au existat mai multe variante, atât de amplasare a arterei, cât și de 

mobilare, aceasta având o linie dublă de tramvai, parţial folosită și ca linie 
industrială. „Pe Calea Clujului s-au făcut două variante, una cu un sens pe 
Clujului și celălalt pe Calea 1 Mai (Averescu), alta cu Clujului ca arteră majoră”, cu 
desfiinţarea totală a Căii 1 Mai. Sistematizarea Căii Clujului a fost întârziată de 
faptul că ar fi existat multe familii de strămutat, iar imobilele locuite de acestea nu 
erau construite cu forme legale, C.P.M. neputând, astfel, să le ofere locuinţe noi?!. 

În zona Pieței Victoriei (Piaţa Unirii) au fost propuse mai multe modificări, 
între care mutarea bisericii Sfântul Ladislau pe strada Independenţei. Demolarea 
imobilelor de pe malul Crișului Repede, între sinagoga Zion și Podul Szent Lâszl6 
a fost făcută începând din 1981, atât din motive de siguranţă (prezentau risc de 
autodemolare)?, cât și în perspectiva mobilării amplasamentului. Pentru că 
varianta translării bisericii picase, în 1982 a fost organizat un concurs de soluții. 
Concursul a fost câștigat de un grup de arhitecţi ai I.P.]. condus de arh. Mircea 
Călin Lungu, care a propus o clădire mixtă cu spaţii de cazare, locuinţe şi o galerie 
de artă sub forma unui pasaj acoperit, în oglindă cu Pasajul Vulturul Negru și 
regândirea străzii Independenţei, cu introducerea liniilor de tramvai în subteran. 
Piaţa Victoriei şi strada Vasile Alecsandri ar fi urmat să devină pietonale. 


ea 


Proiectul câștigător al concursului pentru mobilarea străzii Independenței 


21 Interviu cu D.S., arhitect în cadrul Institutului de Proiectări Judeţean între 1977 și 1989 — Oradea, 
20 octombrie 2017 
2 A.P.M.O., fond Consiliul Popular al Municipiului Oradea — Comitetul Executiv, dosar 2/1980, vol. 4, 
f.17 
5 Interviu cu D.S., arhitect în cadrul Institutului de Proiectări Judeţean între 1977 și 1989 — Oradea, 
20 octombrie 2017; Interviu cu Horea Goga, arhitect al Institutului de Proiectări Judeţean între 1974- 
1989. Oradea, 21 august 2017 

Concluzii 


Sistematizarea municipiului Oradea s-a înscris într-un proces internațional 
de urbanizare. Dacă la începutul anilor '50, cartierele orădene erau întinderi de 
case, multe fără utilități, până în 1989 o parte a lor au fost mobilate cu clădiri de 
locuinţe colective şi dotări de cartier — spaţii comerciale, instituţii de învățământ, 
facilități medicale, sportive şi de recreere. Era un oraș nou, conceput pentru „omul 
nou”, în care toate aspectele ce ţin de organizarea urbanistică şi realizarea de 
investiţii, inclusiv construirea de locuinţe, erau făcute centralizat, de stat. 

În principiu, procesul s-a desfășurat urmând logica economică a dezvoltării 
urbane ca urmare a creşterii industriale și a modernizării și diversificării 
infrastructurii de transport. Cele două au determinat creșterea numărului de 
angajaţi, de la câteva zeci de mii, probabil, în anii '50, la peste 110.000 în anul 1989. 
O astfel de creştere generează, în mod logic, în orice economie, unele nevoi 
suplimentare - dezvoltarea serviciilor către populaţie și locuinţe noi. Cererea de 
locuinţe a apărut atât din cauza creșterii populaţiei, în principal prin relocare din 
alte părți (mediul rural, dar și alte orașe), cât și datorită uzurii fizice a imobilelor 
existente după cel de-Al Doilea Război Mondial. 

Spirala necesităților era completată de alte obiective necesare traiului 
cotidian: școli, licee, instituții de învățământ superior, spitale şi centre medicale, 
edificii culturale, zone sportive și de recreere. Municipiul de pe Crișul Repede s-a 
înscris în trendul global de creştere a societăţii urbane, continuând, într-un ritm 
accelerat, procesul de creștere și extindere din perioada interbelică. Principiile 
economice şi politice în baza cărora oraşul a crescut din punct de vedere urban, 
anume cele socialiste, au determinat o dezvoltare controlată, centralizată. 

Evoluţia urbană a Oradiei postbelice a parcurs mai multe etape. Prima a 
fost mai puţin spectaculoasă și a implicat măsuri de remediere şi reconstruire de 
după război. A fost un interval scurt de timp, început în 1945 şi terminat până în 
1950, ce a implicat refacerea după bombardamente a depoului C.F.R., a podului 
central, a primăriei, dar și reconstruirea unor străzi şi case. Pe parcursul anilor '50, 
peisajul urban a suferit transformări minore, caracterizat de creşterea unor 
facilități industriale şi construirea de blocuri de locuinţe izolate şi în mici 
ansambluri. În paralel, se dezvoltau câteva zone de case, se extindeau utilităţi şi 
servicii publice precum canalizarea, iluminatul și transportul public, zonele 
mărginașe de case au beneficiat de cămine culturale şi au apărut noi parcuri. 

S-au înfiinţat noi entități abilitate să se ocupe cu probleme de urbanism, 
precum Institutul Judeţean de Proiectări sau diferite direcţii ale Consiliilor 
Populare. Deși, la început, proiectele publice erau puţine și mărunte, în paralel s-a 
mers pe profesionalizarea activităţii, prin aducerea și crearea de specialişti în 

arhitectură și urbanism. Specialiştii lucrau atât pentru stat, cât şi pentru privați, în 
anii '50-'60 construindu-se, încă, destul de multe clădiri particulare. 

Sistematizarea Oradiei a avut ca prim fundament nevoia asigurării unui 
fond locativ consistent noilor veniţi, pe fondul migraţiei masive rural-urban. 
Multe familii au preferat să părăsească satele, unde fuseseră deposedate de 
pământ, și să migreze către oraș, unde li se deschidea posibilitatea angajării într-o 
unitate industrială, comercială sau într-o instituție publică. Avalanșa migratorie 
înspre oraş a creat numeroase probleme autorităților locale, nevoite să găsească 
soluţii eficiente de cazare şi satisfacere a necesităţilor umane. Întreprinderile erau 
angrenate și ele în crearea unor locuri unde noii sosiți să poată locui, temporar sau 
permanent. Au fost construite locuinţe individuale, cămine și internate. 

Ulterior, cartiere precum Zona de Vest, Cvartalul 23 August, Piaţa 
București, Splaiul Crişanei au asigurat domicilii pentru mii de familii, începând cu 
anii '60. Apartamentele erau repartizate diferitelor categorii de persoane, de la 
muncitori la milițieni şi funcţionari, unele fiind destinate vânzării. În mod 
deosebit, Cartierul Zona de Vest a fost designat angajaţilor întreprinderilor de pe 
platforma industrială de pe Calea Borșului, fiind cel mai mare ansamblu urban 
construit după anul 1960. Cartierul a fost dotat cu utilități și școli, grupate în 
centre de cartier, fiind una din primele ansambluri de locuinţe ce a beneficiat de 
încălzire centralizată, furnizată de CET. 

Reconstruirea totală a unor cartiere a fost urmarea schimbării politicii 
urbane de după 1972. Au fost mai multe runde de schimbări legislative, dar cele 
din perioada 1972-1974 au fost cele mai importante prin impactul avut. Practic, din 
dorinţa blocării extinderii orașelor, respectiv a „economisirii” terenului agricol, s-a 
optat pentru creşterea pe verticală, prin „regenerarea” unor cartiere de case atât 
periferice, cât şi centrale, atât insalubre, cât și de bună calitate. Reconstrucția 
însemna demolarea fondului construit existent şi înlocuirea sa cu noi cartiere, 
locuitorii imobilelor vizate de demolare fiind nevoiţi să accepte procesul, chiar 
dacă despăgubirile erau nesemnificative (sau chiar lipseau). Apartamentele 
repartizate nu întruneau (întotdeauna) nevoile locative ale celor evacuați. 

Necesarul de locuințe pentru populaţia tot mai mare a Oradiei nu a putut fi 
acoperit doar prin construirea de blocuri pe terenurile libere. Cartierele de case 
erau eterogene din punct de vedere calitativ şi al vechimii. De pildă, în cartierul 
Velenţa, unul din cele mai vechi, existau atât imobile vechi și degradate, cât şi 
altele mai noi, din cărămidă, dotate cu utilități la nivel de gospodărie. Pe de altă 
parte, un perimetru cu clădiri de bună calitate era între străzile Karl Marx, Doinei 
și Progresului, demolate începând cu 1983. 

În anii '60 au fost expropriate şi demolate puţine clădiri, terenurile libere 
fiind cele care erau trecute, cu prioritate, în proprietatea statului sau din 
patrimoniul cooperativelor de producţie în cel dedicat dezvoltărilor industriale și 
rezidenţiale. Atât platforma industrială de pe Calea Borşului, cât și ansamblul de 

locuinţe Zona de Vest au fost ridicate pe locul unor terenuri agricole. La fel s-a 
procedat și în cazul Cartierului loşia-Nord, în perioada de schimbări legislative. 

În perioada 1972-1989, conform listelor identificate în arhivele Primăriei 
Oradea, în oraș au fost demolate peste 2200 de case de locuit, pentru a se face loc 
unor cartiere noi de blocuri, cu dotările aferente. Majoritatea imobilelor 
expropriate și dezafectate se aflau în stare mediocră și bună, fiind construite din 
chirpici şi cărămidă, foarte puţine având instalaţii sanitare complete. Între ele se 
aflau și case cu o vechime de 7-10 ani, aflate în stare foarte bună. Totodată, au fost 
demolate atât imobile parter, cât și cu 1-2 etaje. Astfel, nu găsim un pattern care să 
ne indice că erau demolate doar case de un anume fel. Dacă zona era supusă 
sistematizării, tot fondul construit avea să dispară. Existau şi excepţii. Unele 
imobile cu etaj au fost păstrate între noile blocuri, dar şi câteva şiruri de case 
simple, cu un singur nivel, unde avem date (neoficiale) că s-ar fi intervenit pentru 
evitarea demolării (strada Tractoriştilor, strada Lisabonei etc.). 

Între cartierele care au fost demolate în totalitate sau aproape în totalitate 
se numără Rogerius, Aluminei, Nufărul, Velenţa, Calea Aradului, Dragoș-Vodă. În 
general, era păstrată configuraţia stradală anterioară, însă se opta pentru trasarea 
unor artere de circulaţie largi, principale. Cu ocazia sistematizării unui cartier erau 
regândite toate utilităţile şi serviciile publice. 

În perioada 1956-1989, în Oradea au fost construite circa 57.000 de 
garsoniere și apartamente din fondurile centralizate ale statului și fondurile 
întreprinderilor. Calitatea noilor locuinţe varia. Atât arhivele, cât și cei care au 
oferit interviuri arată că blocurile construite în perioada comunistă primeau o 
atenție mare din punctul de vedere al structurii, însă aveau deficiențe în ce 
priveşte finisajele interioare şi exterioare, dotările apartamentelor și scărilor de 
bloc. Din datele noastre, au existat apartamente date în folosinţă fără să fi fost 
legate la reţeaua electrică, fără parchet montat, cu uşi şi ferestre defecte sau blocuri 
fără lift montat. Atenţie sporită primeau blocurile „unicat” şi cele aflate în zone 
circulate. Cele tip aveau dotări standard. 

Totuși apartamentele au oferit spaţiul locativ necesar pentru multe mii de 
persoane. Este general cunoscut faptul că locuinţele standardizate la o scară 
națională nu aveau cum să satisfacă nevoile reale ale populaţiei, pentru fiecare 
individ sau grup de indivizi are alte nevoi locative. 

Sistematizarea a însemnat și un oarecare progres al calităţii vieţii. În primul 
rând, prin redistribuirea unei părți a populaţiei, care locuia în familii mai multe 
într-aceeaşi locuinţă, a crescut suprafaţa de locuit pe cap de locuitor. Aproape toți 
cei care au migrat de la sat la oraș, dar și o bună parte a orășenilor strămutați din 
case în apartamente, au beneficiat atât de baie proprie, cât şi de încălzire 
centralizată, mulți pentru prima dată, iar rețelele de utilități publice şi transport în 
comun s-au exins. 

Deși mulţi au beneficiat de astfel de facilități, frecventele întreruperi ale 
furnizării lor a afectat calitatea vieţii în sens negativ. Existenţa dotărilor de cartier, 
a unor centre cuprinzând instituţii de învățământ și sanitare, parcuri şi terenuri de 
sport (ultimele într-un număr totuşi mic) au impulsionat la rândul lor migraţia 
rural-urban. Proximitatea lor contează în stabilirea nivelului calităţii vieţii la nivel 
de cartier și oraş. 

Urbanizarea socialistă a crescut proporția populaţiei de etnie română, atât 
în Oradea, cât şi în alte oraşe din Ardeal, dar nu avem date concrete că acesta ar fi 
fost scopul politic propus al urbanizării în Transilvania. În schimb, de un alt lucru 
putem vorbi la modul cert: în orașele ardelene nu s-a optat pentru demolarea 
masivă a centrelor istorice, cum s-a întâmplat în orașele muntene și moldovene. 
Motivul principal îl reprezintă fondul construit valoros din centrele istorice, la 
care putem adăuga o mai mare cumpătare din partea autorităţilor locale. 

Centrul istoric al Oradiei a suferit câteva modificări, dar în privința 
fondului construit considerăm că ele au adus un plus zonei. Imobilele demolate 
aici nu prezentau o valoare arhitecturală ridicată, având unul sau două nivele. În 
locul lor au fost construite imobile de locuinţe, comerciale sau mixte, cu un regim 
mai mare de înălțime, rezultând o oarecare densificare urbană. Totodată, centrul 
istoric a fost optimizat pentru pietoni, îndeosebi prin transformarea străzii 
Republicii din arteră rutieră într-una pietonală. Două au fost zonele unde au fost 
făcute demolări mai semnificative: strada Independenţei și actuala Piață Emanuil 
Gojdu. Pe primul amplasament nu s-a construit nimic, însă a existat o idee de 
mutare acolo a bisericii Szent Lăszl6, dar şi de edificare a unui complex mixt. Pe 
cel de-al doilea a fost construit centrul politico-administrativ sau „centrul civic”. 
Alte case au fost desființate pentru a se face loc unor „plombe” (clădiri comerciale, 
locative, industriale), pe străzile Republicii, Gheorghe Dima, Leontin Sălăjan 
(Primăriei), George Enescu, Principatelor Unite ș.a. 

Urbanizarea centralizată și planificată a avut avantaje și dezavantaje. Un 
plus a fost dezvoltarea de proiecte mari, complexe și interdependente, cartierele și 
zonele funcţionale fiind legate între ele. Însă creșterea urbană s-a bazat pe o 
creștere artificială a populaţiei, aşa cum artificial au fost transformate comune în 
oraşe, deși modelul lor economic, zona și tradiţia locului nu reclamau urbanizarea 
agresivă. Locuinţa individuală era descurajată atât prin valoarea redusă a 
creditului acordat de stat pentru construitea unei case, cât şi suma insignifiantă pe 
care proprietarii o primeau ca despăgubire pentru casele demolate. 

Sistematizarea a avut atât un impact fizic, prin remodelarea orașelor, cât și 
unul sociologic, respectiv de schimbare/generare de comportamente. Prin 
înlocuirea fondului construit vechi s-a putut trece la o urbanizare reală a oraşelor, 
fiind trasate artere de legătură principale și introduse utilități. Totodată, prin 
densificarea locuirii a crescut eficienţa serviciilor publice, afectată totuși de proasta 
administrare. Impactul psihologic asupra muncitorilor cărora le era repartizat un 

apartament era acela al unui fel de recompensă pentru munca prestată. Orăşenii 
expropriaţi şi mutaţi în blocuri se împart în două categorii: cei care au acceptat și 
s-au bucurat de schimbare și cei care au respins-o. Primii vedeau avantajul 
creșterii confortului locativ, iniţial locuind în case de proastă calitate. Ceilalți, 
având locuinţe bune, simțindu-se constrâși să accepte decizii venite „de sus” şi 
știind că apartamentul nu avea să le ofere vreo îmbunătăţire a traiului, au 
contestat procesul. Tot în cazul lor vorbim de impactul emoţional negativ, deseori 
întâlnit şi menţinut, chiar și într-o formă mai mică, după mulți ani. 

Comportamentul noilor orășeni e interesant de văzut prin prisma 
transformării modului de locuire. Ţărani veniţi în mediul urban, regăsiți dintr-o 
dată locuind între pereţii apartamentului, au adaptat unele obiceiuri ale casei, în 
bloc. Până în anii '90 inclusiv, unii locuitori ai apartamentelor de la parterul 
blocurilor încă cultivau diferite zarzavaturi pe spaţiul verde din jurul imobilului. 
Alţii au transformat balcoanele în depozite și sere. Obiceiul marcării locului de 
parcare și ridicării de garaje s-a extins peste tot, iar în unele comunități urbane s-a 
perpetuat chiar obiceiul tăiatului porcului de Crăciun în faţa blocului. 

Percepția asupra blocului s-a schimbat, în sensul alterării, datorită 
mutărilor forţate şi a calităţii de multe ori proaste a apartamentelor. Astfel, 
românii și est-europenii percep blocul drept un simbol a socialismului, deşi nu 
este. Motivul este că blocul a devenit o prezență permanentă în peisajul urban în 
acea perioadă. Respingerea locuirii la bloc s-a generalizat după căderea 
regimurilor comuniste, apărând fenomenul de suburbanizare (urban sprauwl), o 
împrăştiere a populaţiei, în special prin mutarea din blocuri în case, orașele 
revenind la extinderea pe orizontală, crescându-le suprafața. După valul de 
respingere a locuirii la bloc de la începutul anilor '90, percepţia generală revine, 
după 2010, în favoarea sa, economia de piață creând condiţiile unui nivel de 
confort ridicat, adaptat nevoilor familiale. 

ANEXE 


1. Schița de sistematizare a municipiului Oradea pentru anii '70-'80 
(sursa: arhiva arh. Viorica Zărnescu) 

2.-3. Detaliile de sistematizare a plaformelor industriale vest şi est 
(sursa: arhiva arh. Viorica Zărnescu) 
DE: i: aaa aa io Rece Se. n | —— 


NP pir 


https://biblioteca-digitala.ro / https://mtariicrisurilor.ro 


4. Detaliul de sistematizare a Băilor Felix și 1 Mai (sursa: arhiva arh. Viorica Zărnescu) 

5. Detaliu de sistematizare bulevardul Decebal — Șoseaua 6 Martie (bulevardul Dacia) — 
strada Progresului (Sfântul Apostol Andrei) 
(sursa: Arhiva Consiliului Judeţean Bihor, iu S.A. 

6. Detaliu de sistematizare strada Lenotin Sălăjan (Primăriei) (proiect nerealizat) 
(sursa: Arhiva Consiliului Judeţean Bihor, fond S.A.S.T.1.) 

7. Harta blocurilor din municipiul Oradea, pe perioade de construire 
(sursa: Studiu cromatic privind fațadele blocurilor cuprinse în programele de reabilitare termică, în 
vederea integrării acestora în contextul urban, disponibil pe www.oradea.ro) 

Apartamente și garsoniere construite în Oradea între anii 1958 și 1989 
8. Cartierul Rogerius, Cartierul Decebal-Dacia şi Piața Bucureşti 


D'AICI'A 


9. Cartierul loşia-Nord, Splaiul Crişanei și zona strada Shakespeare-Decebal- 
Constructorilor 

11. Calea Aradului, între strada Oneștilor și bulevardul Decebal și bulevardul Decebal, 
între strada Tuberozelor și strada Tudor Vladimirescu 

12. Piaţa Mihai Viteazul — Calea A. Averescu -— strada M. Kogălniceanu - strada Cicero 

14. bulevardul gen. G. Magheru şi plombele din perimetrul centrului istoric 

16. Cartierul Nufărul I şi Cartierul Nufărul II 

17. Cartierul Velenţa și Cartierul Dragoș-Vodă 

18. Listă de repartiții pentru apartamente nou construite, pe întreprinderi (1978) 
(sursa: Arhiva Consiliului Judeţean Bihor, fond S.A.S.T.I., dos. Decizii 402-613, 1977) 

19. Blocuri-plombă pe strada Republicii nr. 25-27 şi strada Primăriei nr. 4 
(foto: Google Street View, 2012 și 2014) 

Oraşul înainte și după sistematizare 
20. Centrul politico-administrativ (Piaţa Emanuil Gojdu), în anii '60 
(foto: Lintner Adalbert) şi 2015 

21. Strada Progresului (Sf. Apostol Andrei) în 1980 (foto: Hans Oerlemans) şi 2018 

22. Strada Costache Negruzzi, colț cu Strada Vasile Conta la începutul anilor '80 (foto: 
Darabont Jozsef) şi Bulevardul Decebal, pe același amplasament, în 2018 

23. Strada Lebedei în anii '80 (foto: Kovăcs Istvân) și strada Petre Ispirescu, ce i-a luat 
locul, în 2018 

24. Şoseaua 6 Martie (Bulevardul Dacia), circa 1980 (foto: Darabont Jozsef) și 2018 


FIR, 

25. Strada (Bulevardul) Decebal în 1982-1983 (foto: Darabont Jozsef) şi 2018 

26. Grafic privind distribuţia sectoarelor cu spaţii termoficate în municipiul Oradea și 
comuna Sânmartin, în perioada 1980-1990 (calcul estimativ din 1979) 
(sursa: A.N.-S.].Bh., fond Comitetul Judetean Bihor al P.C.R.) 


27. Grafic privind locuinţele termoficate din municipiul Oradea, în perioada 1980-1990 
(calcul estimativ din 1979) (sursa: A.N.-S.].Bh., fond Comitetul Județean Bihor al P.C.R.) 

28. Lista apartamentelor programate pentru a fi date în folosinţă în Oradea în anii 1989- 
1990 (sursa: A.N.-S.].Bh., fond Comitetul Judeţean Bihor al P.C.R.) 

a. In municipiul Oradea 


1. Realizarea în perioada 1988-1 
„9,614 apartamente în zona centrală şi pe inta 
pretraţie pentru care au fost întocmite proiecte de execuție 
cum urmează: 3 
- Piaţa Independenței 404 apart, 
- Str.D.cantemir I+1l 438 apart, 
- Cartierul Nufărul 11/1411 438 apart, 
- StruLeonțin Sălăjan |(1700) 1,770 apart. 
- Bloc str.Aviatorilor 70 apart, 
- Bloc „fure șirul „Transilvaniei- 188 apart, 
- Bloc str, 6 Martie - turn  4o apart, 
- Bloc str, 6 Martie - Decebal 69 apart, 
- Blocuri Piaţa Creangă 76 apart, 
- Str.Stefan cel Mare 1.230 apart, 
- Str.Progresului 

29. Programul locuinţelor de realizat în Oradea în trimestrul 1/1989 
(sursa: A.N.-S.].Bh., fond Comitetul Judeţean Bihor al P.C.R.) 

30. Lista apartamentelor date pentru finisare către diferite întreprinderi și instituţii, în anul 
1989 (sursa: A.N.-S.].Bh., fond Comitetul Judeţean Bihor al P.C.R.) 

La jumătatea deceniului, noi imobile erau ridicate în capătul străzii Aluminei, 
respectiv în zona străzilor 6 Martie — Transilvaniei - Șelimbărului. Pe strada 
Aluminei s-a optat pentru construirea de apartamente cu o cameră în clădiri cu 
nouă etaje. Se estima că în anul 1965 urmau să fie date în folosinţă, în această 
zonă, circa 850 de locuințe. 

Pe şantier „se lucra în două schimburi, inclusiv la blocurile glisante, d1 mic, d2 
mic, d3 mic... S-a lucrat în primele două luni în două schimburi şi apoi în trei, 
de câte opt ore. Procesul tehnologic cerea să se lucreze continuu”. 


s 


. 


E îm m Ta MP e n n Pa 
NR Ri e ERA 
PE m m m n ca e NI 
RE Li tii 


